
Skaitytojui pateikiama Kvinto Kurcijaus Rufo knyga „Apie 
Aleksandro Didžiojo žygius ir gyvenimą“ yra neeilinis įvykis 
publikuojant pirmojo tūkstantmečio pradžios romėnų rašytojo veikalą 
istorijos klausimu. Lotynų kalba ji išleista šimtus kartų, visaip giriama, 
moksliškai komentuojama, nors aiškiai matyti, kad autorius stengėsi 
populiarinti istorinius įvykius, juos beletrizuoti, o kai kur nesirūpino 
faktų teisingumu. Jam neabejotinai rūpėjo didžiojo karvedžio 
makedoniečio asmenybė, IV šimtmečio iki Kristaus, Graikijos, Artimųjų 
Rytų, Pietryčių Azijos, Egipto užkariavimas ir to meto karų ginkluotė, 
karių tarpusavio santykiai, nugalėtų valdovų ir pavergtų gyventojų 
likimas. Vienuose knygos skyriuose piešiamas šviesus Aleksandro 
paveikslas, kitur jis vaizduojamas kaip tironas, kraugerys, lėbaujantis 
ištvirkėlis. Bendras šio užkariautojo vaizdas vis dėlto neigiamas. 

Autorius Aleksandrui Makedoniečiui apibūdinti skyrė 10 knygų, dalis 
jų kažkur dingo. Dingusias vietas papildė I. Freinshemis, jau nuo antrojo 
šio veikalo leidimo 1474 metais figūruoja jo pavardė (I leidimas 
datuojamas 1471 metais. Anksčiau knyga buvo perrašinėjama). Apie patį 
autorių nieko tiksliai nežinoma. Ilgai buvo manoma, kad jis yra 
imperatoriaus Augusto, Cicerono amžininkas ( apie I amžiaus pirmuosius 
dešimtmečius prieš Kristų ir po Kristaus). Sprendžiant pagal Aleksandro 
apibūdinimą Senekos žodžiais, kad jame „vietoj dorybių lengva- 
būdiškumas“, spėjama, kad Rufo gyventa šiek tiek vėliau, galbūt II a. 
pradžioje iki 224 metų, o gal vėliau (žr.Lexikon der Alten Welt A-G. 
Augsburg, 1995; Slownik pisarzy antycznych. Warszawa, 1989; Slovarj 
antičnosti. Izd. Progress, 1993). 

Šios knygos vertėjas Stasys Puleikis atsitiktinai įsigijo jos 1782 metų 
leidinį. Gerai mokėdamas lotynų kalbą ir susižavėjęs K. K. Rufo gyvu 
senojo antikos karų pasaulio vaizdavimu, kokio mūsų kraštas neturėjo, 
ryžosi ją versti į lietuvių kalbą. Būdamas pensininkas, įvairių pareigų, 
namų ūkio, daržininkystės ir gėlininkystės darbų labai užimtas, negailėjo 
jėgų sumanymui įvykdyti. 


Stasys Puleikis (1915-1989), kilęs iš pasiturinčios, gausios ir 
religingos žemaičių ūkininko šeimos, gyvenusios Kretingos apskrities 
Anužių kaime. Nuo mažens dirbo visus ūkio darbus, net pavėlavo pradėti 
mokytis, bet subrandino mintį būti kunigu. Atsirado proga. 1928 metais 
Lietuvoje susikūrė vienuolių kapucinų, atvykusių iš Vokietijos, 
provincija. Jau 1930 metais jie Plungėje įkuria gimnaziją. Penkiolikametis 
Stasiukas įją stoja vildamasis įgyvendinti savo pašaukimą. Dešimt metų 
jis atkakliai siekia savo tikslo. Baigęs penkias klases, stoja į kapucinų 
noviciatą, užsivelka vienuolišką abitą, jį dėvi iki 1940 metų, kai pradeda 
Vytauto Didžiojo universitete studijuoti filosofiją. Stasys atsisako 
kunigystės idėjos, bet lieka ištikimas katalikybei. 

1941 metais jis imasi mokytojo darbo ir su pertraukomis jį tęsia iki 
pensijos, tačiau nemeta nei lotynų kalbos, nei filosofijos studijų. 
Pastarosios paskatino jį imtis matematikos. 1962 metaisjis baigia Vilniaus 
universiteto matematikos fakultetą, įgyja matematiko specialybę, kurią 
trumpai dėsto Kauno politechnikos institute. 32 metus lotynų kalbos 
mokė studentus Kauno aukštesniojoje medicinos mokykloje. Tuo metu 
kūrė vitalinio imperatyvo koncepciją, kuri po mirties paskelbta knygoje: 
„Stanislovas Puleikis. Vitalinis imperatyvas / filosofinis traktatas, 
eilėraščiai. - Vilnius, 1997“. | 

Stasys vėlokai sukūrė šeimą. Būdamas 41 metų, vedė medicinos seserį 
Joaną Giedraitytę, kilusią iš Šakių rajono Kidulių kaimo. Jiedu susilaukė 
dukters Kamilės, idiliškai ir laimingai gyveno Kauno Aukštųjų Šančių 
savo mažame, betjaukiame namelyje. Žmona išsaugojo vyro rankraščius. 

Rengiant rankraščius spaudai, šių eilučių autoriui teko skyriais, 
paragrafais, pastraipomis struktūruoti K. K. Rufo ištisinį tekstą, kad knyga 
būtų lengviau skaitoma, suprantama. Ypač dėkojame VDU doc. dr. Nijolei 
Večkienei už knygos spausdinimo rūpesčius ir dr. Raimondai 
Brunevičiūtei už kruopštų teksto, minimų istorinių vardų, pavadinimų, 
matų taisymą. 


Prof. Leonas Jovaiša 
Vilnius, 

Spaudos atgavimo diena 


TURINYS 


IKNYGA. ALEKSANDRO MAKEDONIECIO GYVENIMO PRADZIA.......... 11 
IEA Ta < i ss 11 
I SKYRIUS. ALEKSANDRO VAIKYSTĖ IR JAUNYSTĖ LL.dsdiseasanannnnsassseasess 12 
1. Makedoniečių kilmė...... Lesia saaa e saaa 12 
NO doli r m-m—————————— 12 
3. Ugdymas vaikystėje „Likaksaessasasnesannesenianos i aa 
4. Jaunuolio būdas ir saviaukla „Lekas sona kana aseaseaaenesa aaa season aaa 15 
5. Aleksandrą lavina Aristotelis „.Likkaiaikanakenenonoynasainensaanas sono 17 
6. Aleksandras ir Menas „Lukkakiasikanaakakassasasasosesea asas seanse aaa sea aaa a aaa 19 
7. Jaunuolis vyriškėja. Bucefalo sutramdymas „L.sssakiaakenennennennenaanaase asaros 21 
II SKYRIUS. PIRMIEJI ALEKSANDRO ŽYGIAI LLiiassiaassenainassassesesesausvasss 23 
1. Tėvas karalius Pilypas skiria sūnų Makedonijos valdytoju dasaesaaakenenonass 23 
2. Aleksandras talkininkauja tėvui MŪŠIUOSe „LLsckkaeskesaaanakaseneneena ne asas 24 
3. Pilypas rengiasi užvaldyti Graikiją siodenesaasanannasnnnensenanenonessenaaisa skansenas 25 
4. Tėbų gynyba. Demostenas „Aukiiakiasaassasensetaasanssanss sena anona baa ease tas eses 26 
5. Negandai karaliaus rŪMUOSe aikksikssaaseneesasanannsaesoneasnseNo esse anas 32 
6. Atėnų PaėMIMAS Lakankikakekasnasasnnaas asas seaonss een aaa aaa en aaa Nanas aaa 32 
2.Dilypo ABO a A a 35 
( Š. "Aleksandras imasi valdyti tėvo užkariautas ŽEMėS Laaaaaesasnsseseinnnass 38 
9. Aleksandro Ž žygiai Graikijoje <span i ei ii 44 
II KNYGA. ALEKSANDRO ŽYGIS Į PERSIJĄ saunus, siais D 
I SKYRIUS. PIRMOSIOS PERGALĖS PERSIJOJE „.:idiiiainisaninsansasasnaneeaasosissass 51 
1. Padėtis Persijoje prieš Aleksandro ŽyYgį aaaanaannnanaaeneneinone ne naesnea seansas 51 
VL Ola sn au 53 
3. Kariuomenė traukia į AZiją „aaeansansaanesesesaa anna sa anna ana asa aa 55 
4. Aleksandro taktika. Darijus ir Memnonas „Laacsacaansinasasisaseenesannes senam 59 ' 
ULO ———————— 61 
„9. Persai pasiduoda Makedoniečiui „Adiaainaaaaaansannasnneesneanieka ae sasas esamas 64 
R ŠAleksandras rūpinasi menu, ŠVentOoVėMIS „Luukikkkkakskusasannensnenn sasas BO 
“= TTSKYRIUS, PERSŲ PAJŪRIO NU KARIAVIMAS. ša 68 
1. Mileto užėmimas „68 
2. Jūros MŪŠIS „Lkakakananansananas J. 70 
kis putu lo iu Om ——— 72 
4. Sąmokslas prieš Aleksandrą „unsaiakakanaaeaaaasnaaneness seses ae ease asas aaa 79 
5. Aleksandras Judėjoje „Lcikieaaaakakakaanakesnsansasa asas seno sa ss kase ae aaa aaa 81 


6. Memnono beviltiškas priešinimasis „.kiakkaaksaaiaassansnesssnsaasa anna BB 


II KNYGA. KAUTYNĖSSU KARALIAUS DARIJAUS KARIUOMENE 
ISKYRIUS. ĮVYKIAI RENGIANTIS MŪŠIUI „.dddiaiiaianaaasanenasepansenaaennassenas 85 
1. Aleksandras nutaria kariauti su Darijumi. Gordijaus mazgas <..Lcc.scsa 85 
2. Darijus apsisprendžia vadovauti MŪŠIUĖ saakaakenanekansansanansaeenenas ans aunseananss 87 


3. Darijus mokomas atSarEUMO „Lankas iaasan saaa asnasneaanenanea a ans eaeaa eo en anas 87 
4. Darijaus nerimas....... 88 
5. Darijaus kariUOMeNnė „auinkiakenasaanannssannneas sena nas easaaaosnss asas eas na aa aaa 89 
6. Makedoniečio Kariuomenė „L.ckkaaakasnansanneinaannasans esa aenoana anas as asa ses saaa 90 
7. Aleksandras Kilikijoje „aoaaaanaaanaenenennesaesnanaasas senis ea e aaa asas a essaa ass ass 91 
NA ae Ic M Tek iai rr rrrr——— 92 
1 SKYRIUS. MŪŠIO PLANAVIMAS IR KAUTYNĖS „.udannuasasansaianasanenanniias 95 
1. Darijus rengiasi mūšiui. Aleksandras ieško tinkamos vietos „..ukeaaanasss 95 


2. Darijaus kariuomenės išdėstymas mūšiui 
3. Aleksandro falanga. Karių įkvėpimas 
4. Istorinės kautynės 


5. Aleksandras po pergalės prieš persų kariuomenę... 
IV KNYGA. PLATYN Į PERSIJĄ „daaaiaaaaananssanenessansnasns ass i tos aesnsas ese 

I SKYRIUS. ALEKSANDRAS LAISVINA 

DARIJAUS PAVERGTAS TAUTAS 

1. Karaliai keičiasi laiškais „-aaonacananonnss- 

2. Babilono karaliaus paskyrimas 


3. Sirijos laisvinimas. Tiro paėmMiMaS „Lkkkkaanekuaanaseaekanneneae aaa nasease asa aaa 110 

4. Darijus vėl ieško taikos „.skikaananennennanosaeens senas ans kasa so sana as saaa ais 118 
„„5. Pakeliui į Egiptą. Gazos apsupimas „ankaaanusaienansnnnasassesassanseossanas ane 121 
6. Aleksandras Egipte „snkkskiniseniassnnasnnsksnoossao asas esamas kaaas sausai 123 
77. Sugrįžus į Siriją miainkaaiaaaaasaasasenns asas 2126 
II SKYRIUS. NAUJAS KARAS SU DARIJUMI....L.sdaaaeaaenasaasnonanasaa sasas 127 

1. Darijus telkia kariuomenę ....LLaaaaaaeaeaaaaannansansnesnananiss ss L27 

2. Aleksandras žygiuoja prieš Darijų saiaasasennnanennnannnsnnses ans nansee kasa ease 128 

3. Darijaus žmonos mirtis. Taikos Prašymas „..sdskanaanaansnsannanasnnneenenensas 130 

4. Aleksandro ryžtas kariauti ir Nerimas Candaasanaansenennnansanasna a sone sasas 134 

5. Būsimo karo strategija ir taktika. Baimė........acaacsaasannananesnseonaneneneenanetosneos 136 

6. Darijus drąsina „Laakaaianananonnannasseanana ses nae saksai kaaesan ease eee ans 140 

7. Sunkus MūšiS „akdasaaneneaosnse seen se anna see anna ae as asas esa enas koa aaa 142 

V KNYGA. ALEKSANDRO ŽYGIAI DARIJUI BĖGANT J... 148 
ISKYRIUS. ĮVYKIAI PERSEKIOJANT a Poro 148 

1. Darijus Arbelos kaime .. R „148 

2. Aleksandras Babilone ............. daunas, 149 
3. Pertvarkoma kariuOMenNė „Lkkkkkkasauaaaaaaaaaaaanaseensenen ses apiseaa saaa 152 
"ini e ——————-———————"" 153 


V 


V 


5. ks Krašte Geišsrišisnissisksissniasvissšašiskakanėšusa viso eso vinis a i a sio 154 


6. Persai kankina belaiSViUS „tau akaakkasianssnansnansnanose sa sesee esamas kose sea asas as 159 
7. Žygis į Persidos krašto gilUMą „Adikkckaanakaninantenes sassepena een anas 162 
8. Persepolio padegimas „Lusinaiaenankesnanosanpannasasa asas aoas ss aes kose ease aaa oo 163 
IESKYRIUS. DARIJAUS LIKIMAS „Ldk sineiaenennnnsienasaniaanasn koka saskes 164 
1. Tolesnis Darijaus bėgimas. Neviltis „Luikaiiasaknnannnannnannnonnanscensepa sena easeaeas 164 
"iuo SU m 165 
3. Samdinys graikas gelbsti Darijų „aaaenannesnennenossnenonssosasssaseso saaa anas tonos 168 
4. Darijaus pagrobimas .L.sdkaikkinasnenesnstastonaanasiosaaeaskona eksas a eee aaa aaa 169 
5. Aleksandras vejasi Darijų ssanaianisnesnnnssnnsnssenasnensnssnanees sea ama saaa anas asas 171 
Ari Urni o mm———-r-———————- 7" 172 


I KNYGA. ŽYGIO Į RYTUS IŠBANDYMAI Akiai 175 

ISKYRIUS. NEGEROVĖS UŽNUGARYJE IR FRONTE . „175 
1. Lakedaimoniečių Maištas „ta diaikaanekenennenseesnenaetee sasas anona e sea 175 
2. Karalius linksminasi „Aaaaaesaaaaaaaannonisesonas seses kekes ease aaa 178 
3. Kareiviai nori grįŽti NAMO „Luknkkaknennasaeenanensn sasas asas ane aa am 180 
4. Hirkanijos krašte. Nabarzanas teisinasi „Aaaiaaanakananesrensnnnerannsnase ae aesasamas 182 
5. Artabazas pasiduoda „uckankankanninaanannnensensanossnae sea ane sa aaa an aa ease ease on 184 
6. Vargai Mardų tautelėje „.L.issisaissoskesnannasnenansansna sasas enas sasas sasas aaa 185 
II SKYRIUS. BRUZDĖJIMAS PRIEŠ KARALIŲ „Luddkikiaaiasakaaneanne essasaasienanas 186 
1. Amazonių gentyje. Talestris 
2. Aleksandro išpuikimas ............ 
3. Sunki kelionė prieš BeSą „uakuakakaksanueansssosenassosne anas aaa ana aaa sasas 
4. Artahaknos miesto pasigailėjimMas „asiaaaaaienoasasenonans en aane nesenas aeeken anas 
5. Sąmokslininkų išaiškinimas ir nužudymas 

II KNYGA. PAVALDINIŲ VALDYMAS... eaaanenananenaasasas anonsas saksai 

SKYRIUS. NEPATIKIMŲJŲ TVARKYMAS 

“4. Apkaltintųjų išteisinimMas caaaaaneaennnseasss senos 
2. Parmeniono pasmerkimas ir nužudymas .. ss 
3. Nepatikimųjų kohortos sudarymas „Lankasaanainaanennnenossnannsaasaaeaees anas 
4. Arachazų krašte......... I enisio sueis ai as a ae ass e a aaa so si 
5. Beso planas Žiunga „.Lkisiaaaskeieasenakasasesenenas ak e anas an nas saaa aaa aaa koa 
iui Hadui mm—m———— 

II SKYRIUS. NEPAKLUSNIŲJŲ TRAMDYMAS ......aaaaaakaansnsnniaknssns saaa 215 
1. Kelionė per Sogdiano dykumą. Beso likimas „Ludaakakakaseasenarssnsenenesasenanass 215 
2. Plėšikai pašauna karalių ir jam pasiduoda 

K i 18 ai eiti PPP 220 
4. Karas su skitais. Jų pralaimėjimas „a.a anaaaaaaanakisaias e nssssaeenes ee asas 223 
5. Sogdiano belaisvių paleidimas „L.kssakaainsakassesenssnesssssanassaanass aaa aaa 227 
6. Atsimetėlių sutramdymas. Uolos paėmimas LLakeakanasanastasesansamsasneni 228 


9 


TURINYS 


VIII KNYGA: ŽYGIS L1NIDIJĄ sns kei iii ais Žaisti 231 
1SKYRIUS. PAKELIUI Į INDIJĄ „aadnaiaaiaaa aaa snnnnasasasasasensaae sasas esse ses 231 
1. Pasala miške. Maganetų, dahų, sogdianų sumušimas „v.ssansasakeanannsnnnaniss 231 
2. Makarandos stovyklos DUOta „Lkikkiasannaansnnsasanssenenesea ease ass seea aesaks sean 233 
3. Aleksandras kankinasi nužudęs Klitą „L.aciakanseaenaaseneeesenaa senose sasas 234 
4. Mūšis Ksenipoje. Nauros srities UŽėĖMIMAS „Adas aaa aaaenanseseeannasananoasasns 235 
5, Dahių: Krašte; Žiaurus Įvykis assist eisi i iii 237 
6. Gilyn į Indiją „aanaaiaaaannaansansassaaanseanansaseanis saaa aaa sa asas aaa anas aaa 239 
IESKYRIUS.INDIJOJE 24 kainas do iki i o i o ki 241 
1. Pasirengimas užimti Indiją... „241 
2. Pataikūnai „sasnansaasassekosesnsssssssesotos ses so sese eesaao e ae aaa seses „242 


3. Jaunuolių sąmokslas prieš karalių. Hermalajaus kalba .. 
4. Karaliaus kalba. Sąmokslininkų nužudymas „.ucankanancaans 


5. Indijos vaiZdas „.uasakaenaaenannansensoaasessesesasee ease „249 
6. Lengvas Indijos užkariavimas „.e.cssaasaaanannesesanseseaaessesee esse aaa sasas saaa 252 
7. Mūšis su drambliais „.uaiakakanaanansanananasaunsansnaas seansas esse ken aas 260 
IX KNYGA. Į INDIJOS GILUMĄ L..aiaeaaaaasasnnsniesasksess ass kaas asa sassas aaa senka sa aeaess 264 
I SKYRIUS. PER NEŽINOMĄ KRAŠTĄ „Laikais 264 
1. Vargingai per miškus, kalnus, Miestus „Lisu kkskesansanasesananasnseoskasaasare anas 264 
2. Pervargę kariai. Karaliaus raginimas saokaaainnaakaainessasasenses sana asas 267 
3. Padėtį gelbsti Kenonas L..Lasaeaeaoanaenenans „270 


4. Kelionė upėmis 


5. Makedoniečiai maištauja. Karalius ramina... 


..273 
6. Oksidrako mieste karalius kaunasi Vienas „aukas akakaknaananansnannaaae anna 274 
II SKYRIUS. ŽYGIS PRIE JŪROS „..dasakkanaana ansnnsssanesatanasi sasas ae aeaas aaa 279 
1. Sukilimas Garabaktroje „udsaasaaaneannskansenensnnenesaneisanseaa anasko aa asa ae ass 279 
2. Graikų boksininkas nugali ginkluotą makedonietį karį „acakenasaasssss.-... 280 
3. Naujų teritorijų UŽĖMIMAS .Lakkkakaakaaanannnenansannasnaanoe sake senka asmens 282 
4. Jūra. Prie išsvajoto Okeano...... san, 284 
5. Triumfališkas Žygis sausuma „canaanaaakasananassins „288 


X KNYGA. ALEKSANDRO IMPERIJOS GALAS . 
1. Karalius garbinamas, bet darosi žiauresnis. 


«289 
2. Aleksandro MiFtiS Laississinasiasii is nsiži opaiiaaisai aikd  sa 297 
3. Didžiojo užkariautojo gedulas „.kakdiasaaaskosensannasnsesasanoanaansa apakes een 298 
4. Valdovo ir žmogaus Vertinimas „Lukasas a aanakaasnasnnsnsns nesa ananasais 300 
5. Naujo karaliaus rinkimas „aaakasdoaanaasasnneesnsonnasenso ias asas aa ana ea a ease 301 


6. Aleksandro imperijos pasidalinimas 


10 


I KNYGA 
Su I. Freinshemio papildymais 


ALEKSANDRO MAKEDONIEČIO 
GYVENIMO PRADZIA 


ĮŽANGA 


Daugelis graikų rašytojų aprašo gyvenimą ir darbus Aleksandro, ku- 
ris, atėmęs iš Persų imperijos sostą, jį perkėlė į Graikiją. Vieni jų buvo 
tiesioginiai jo darbų stebėtojai, o kai kurie net draugai ir tarnai. Būdamas 
garbėtroška ir norėdamas po mirties įamžinti savo žygių šlovę, specia- 
liai kvietėsi rašytojus, kad jie visa tai užrašytų ateinančioms kartoms. 
Nežiūrint to, kad aprašomieji įvykiai jau patys savaime didingi, tačiau 
vis dėlto įgimta šiai tautai meilė mitologijai padarė savo: kai kurie auto- 
riai aprašo įvykius taip, kad jie labiau panašūs į stebuklus, negu į tikrus 
įvykius. Labiausiai patikimi autoriai, atrodo, yra Ptolomėjus, vėliau ta- 
pęs karaliumi, ir Aristobulas. O po Aleksandro mirties dingo priežastys, 
kurios paprastai vertė Aleksandro biografus įvykius nušviesti šališkai. 
Niekas man nepatikės, kad Ptolomėjus išgalvotom pasakom būtų norė- 
jęs suteršti savo karališkojo vardo orumą. Abu šie autoriai, aprašydami 
Aleksandrą liečiančius įvykius, ne tik nesiskiria, bet dargi vienas kitą 
paremia. Iš to darosi aišku, kad jie labiau už kitus galėjo perduoti tiesą. 
Jų aprašomi įvykiai labiausiai patikimi, kur jų nuomonės sutinka, tą mes 
paimame, o kur jie vienas nuo kito skiriasi, tai iš daugybės įvykių mes 
atrenkame tuos, kurie, rūpestingai tarp savęs suderinti, atrodo esą ar- 
čiausiai visų kitų įvykių. 

Tą patį, pastebiu, daro ir kiti graikų autoriai rašydami po Aleksandro 
eros, kurie bent kiek buvo suinteresuoti rašyti tiesą. Pavyzdžiui, kad ir 
Diodoras iš Sicilijos. Romėnai, bandę jėgas istorijoje, tenkinosi savo tau- 
tos istorija, menkai vertindami kitų, nes rašant tautos nugalėtojos žyg- 
darbius, netrūksta didingų įvykių, o pagaliau atrodė, kad tai bus nau- 
dinga savo tautiečiams. Nors toks jų nusistatymas vertas didžios 
pagarbos, tačiau aš manau, niekas man neprieštaraus, jei aš pasisteng- 
siu mūsų žmonėms pristatyti tą karalių, kuris vienintelis visoje istorijoje 
per tokį trumpą gyvenimą tiek daug nukariavo žemių, ir parodyti, jog 
žmonijos gyvenimas nėra aklų jėgų darinys, tačiau kartais logišką eigą 

pakeičia Fortūna, bet laimė be pastangų nėra ilga. Esu įsitikinęs, kad 
Aleksandras buvo gausiai apdovanotas tiek pačios gamtos, tie Fortūnos 
genialiomis savybėmis, iš kurių galėjo susiformuoti tokios apimties as- 
menybė. 


I SKYRIUS. 
ALEKSANDRO VAIKYSTĖ IR JAUNYSTĖ 


1. Makedoniečių kilmė 

Makedoniečių karaliai savo giminę vedė iš Herkulio. Aleksandro mo- 
tina Olimpija kildino save iš Achilo. Taigi vaikui netrūko paskatų ir 
pavyzdžių siekti garbės ir vyriškumo. Juk tėvas Pilypas nuolatiniais ka- 
rais iškėlė paniekintą makedoniečių gentį ir, įvedęs Graikijoje tvarką, 
privertė visus jos priešus drebėti. Tačiau Pilypas padėjo ne tik pamatus 
būsimiems po jo mirties žygiams, bet, ir pasitraukdamas iš gyvenimo, 
dar laikėsi persų karo idėjos: buvo įvykdęs mobilizaciją, paruošęs mais- 
to ir pinigų atsargas, apmokęs kariuomenę. O Parmeniono žygiais jau 
buvo atvėręs kelią į Aziją. Bet visų šitų darbų įkarštyje žuvo Pilypas, 
palikdamas sūnui didžiules pajėgas būsimam karui vesti ir savo atliktų 
žygių nesuterštą garbę. Tarsi ir tuo pasirūpino pati Fortūna, kurios glo- 
bojančią ranką turbūt tik šis vienas ištisai jautė. Ne tik vėliau, bet nuo pat 
pradžios jis ėmė mažiau žavėtis jos globa ir abejoti, ar nebūtų teisingiau, 
aplenkus visą Eakido ir Herkulio giminę, tokio žmogaus dieviškąją kil- 
mę vesti iš paties Jupiterio. Iš tikro, kaip vėliau matysime, jis pats, atvy- 
kęs į Libijos Hamoną, panoro save vadinti Hamono Jupiterio sūnumi. 


2. Aleksandro gimimas 


Tačiau daugelis tikėjo, kad motinos lovoje rastas lyg drakonu pasi- 
vertęs Jupiteris, ir nuo jo gimęs Aleksandras. Iš sapnų aiškinimų ir žynių 
atsakymų susidarė giminės kildinimo versija. O kai Pilypas pasiuntęs 
paklausimą į Delfus, orakulas jam pataręs pirma kreiptis į Hamoną. Ne- 
trūksta nė tokių, kurie šią pasaką sieja su motinai neteisingai primetamu 
svetimamoteriavimu. Būtent, kad Nektanebas, išvytas iš Egipto, ne Etio- 
pijoje, kaip manoma, apsistojęs, o atvykęs į Makedoniją, nes pas Pilypą 
manęs geriausiai galėsiąs apsisaugoti nuo persų. Esą jisai magiškomis 
priemonėmis suvedžiojęs Olimpiją ir suteršęs šeimos židinį, o tuo pačiu 
pažeidęs svetingumo principą. Pilypas įtaręs žmoną ir tai buvusi prie- 

žastis jų skyrybų, kurios vėliau įvyko. Tą dieną, kai Pilypas į namus 
parvedęs Kleopatrą, sužadėtinės senelis Atalas išdrįsęs prikišti Alek- 
sandrui šitą giminės negarbę, pats karalius išsigynęs, kad jis ne jo vai- 
kas. Po to apie Olimpijos svetimamoteriavimą pasklidę gandai ne tik 
mūsų pasaulyje, bet ir tarp nugalėtųjų tautų. Matyt norint pridengti gė- 
dą, atsiminta pasaka apie drakoną. Juk tą patį kalbėjo Mesenijos gyven- 
tojai apie Aristomenę ir sikioniečiai apie Aristodamą. 

Tokius pat gandus skelbė ir mūsų protėviai apie Scipijoną, kuris pir- 
mas sumušė Kartaginą. Juk ir pirmojo romėnų valdovo gimimas buvo 
apsuptas panašia dieviška mistika. Ką gi galima pasakyti apie Romos 
miesto įkūrėją Romulą? Juk nerasi pasaulyje taip save žeminančios tau- 
tos, kuri savo įkūrėją nelaikytų dievu ar bent kilusiu iš dievo. 

Tačiau Naktanebo pabėgimas laiko atžvilgiu nesutampa su Alek- 
sandro gimimu. Kai Naktanebas, Ocho nugalėtas, turėjo bėgti iš savo 
tėvų žemės, Aleksandras buvo šešių metų. Bet dėl to nė kiek ne mažiau 
pramanyta pasaka apie Jupiterį. Pasakojama, kad ir pati Olimpija, po 
vyro nužudymo išsivadavusi nuo baimės, išjuokė sūnaus tvirtinimą, kad 
jis esąs Jupiterio sūnus, ir laiške rašė, kad ji, girdi, nenorinti būti Junonos 
pykčio objektu, visai nebūdama to užsitarnavusi. Anksčiau ji pati šitai 
pasakai pritarė. O kai Aleksandras ruošėsi vykti į Aziją, ji perspėjusi, 
kad jis, atsimindamas tokią savo kilmę, imtųsi jos vertų darbų. 

Tačiau visi autoriai vieningai teigia, kad laikotarpyje tarp kūdikio 
pradėjimo ir gimimo buvę daug pranašingų ženklų, kurie rodę, koks turi 
gimti kūdikis. Sapne Pilypas matęs ant Olimpijos pilvo medalioną, ku- 
riame buvo įrėžtas liūto atvaizdas. Šitos legendos atminimą išsaugojo 
Aleksandrija, nes pojos įkūrimo kurį laiką Egipte ji buvo vadinama Le- 
ontopoliu, Labai žymus žynys Aristandras, kuris visą laiką lydėjo Alek- 
sandrą ir vadovavo aukojimo ir būrimo apeigoms, iš šio sapno išaiškino 
Aleksandro drąsą ir didybę. 

O tą naktį, kada Olimpija gimdė, sudegė visoje Azijoje garsiausia 
Efeso Dianos šventykla. Ją padegė kažkoks maniakas piktadarys, kuris 
sučiuptas ir kankinmamas prisipažino šventyklą padegęs, norėdamas 
padaryti tokį didelį nusikaltimą, kuris jo vardą padarytų nemirtingu. 
Šitai šventvagiškai nelaimei vietiniai žyniai ne tiek teikė reikšmės dėl 
pačios šventyklos sunaikinimo, kiek dėl to, kad šis įvykis esąs didesnės 
katastrofos pranašas. Todėl visas miestas paskendo raudoje: kažkur įsi- 
žiebęs žibintas, kuris dėl tų pačių priežasčių kada nors padegsiąs visą 
Orientą. 

Atsitiktinai tuo pačiu metu Pilypas užėmė atėniečių koloniją Potidėją 
ir sužinojo, kad jis esąs olimpiniuose žaidimuose laimėjęs važiavimą su 
keturkinkiu vežimu. O Parmenionas, pasiųstas į Iliriją, tuo pat metu at- 
siuntė labai svarbią žinią: kad makedoniečiai, sėkmingai kaudamiesi, 
didžiame mūšyję sutriuškinę priešą. Džiaugdamasis, kaip sėkmingai 
visur pildėsijo troškimai, Pilypas gauna žinią apie Olimpijos gimdymą. 
Žyniai neabejodami tvirtino, kad tas, kuris gimė tarp tokios daugybės 
pergalių, būsiąs nenugalimas. Pasakojama, kad Pilypas, tokios laimin- 

gos įvykių sankaupos pritrenktas ir bijodamas dievų pavydo, meldęs 
Nemezidės, kad už visus šitus laimingus įvykius deivė pasitenkintų at- 
keršijus kokia nedidele nelaime. Taip pat pasakojama, kad Pelos mieste 
ant namo kraigo, kuriame karalienė gimdė, visą dieną tupėję du ereliai. 
Tatai išpranašavę Europos ir Azijos dvynukę imperiją, kaip paskui po 
visų įvykių drąsiai tvirtino žyniai. Kai kurie autoriai pasakoja, kad tuo 
metu drebėjusi žemė, o perkūnas ir žaibai griausmingai skaldę padangę. 

Kaip nurodo tikslesni autoriai, Aleksandras yra gimęs 106-tos olim- 
piados pradžioje, rugpjūčio 21 dieną, Atėnus valdant pretoriui Elpinui. 
Tuo metu makedoniečiai rugsėjo mėnesį vadino „Loum“. Tuo metu romė- 
nų tauta nuo Romos įkūrimo skaičiavo beveik 400 metų. Ji buvo pasinėru- 
si į karus su kaimynais ir kasdieninėmis pergalėmis ruošėsi užimti visą 
pasaulį. 


3. Ugdymas vaikystėje 

Pilypas, sulaukęs sūnaus, dėl laimingai susiklosčiusių pastarųjų įvy- 
kių turėjo kuo gražiausias viltis ir visas savo mintis nukreipė į sūnaus 
ugdymą ir auklėjimą. Pilypas buvo protingas vyras ir didelis patriotas. 
Jis gerai suprato, kad jeigu jis po savo mirties Makedoniją paliks nepaty- 
rusiam ir be iniciatyvos įpėdiniui, tai visi jo laimėjimai visuotiniame 
sąmyšyje negali išsilaikyti. Jo garbė bus trumpalaikė, jeigu jo didžiuo- 
sius darbus, kuriuos jis taip rūpestigai atliko, sužlugdys jo įpėdinio pa- 
syvumas. Tarp jojo laiškų, kuriuose yra daug grožio ir išminties, randa- 
me ir laiškų, rašytų Aristoteliui. Aristotelis tuo metu kartu su Platonu 
abu buvo įnikę į filosofiją. Maždaug tokio turinio laišką jis pasiuntė į 
Atėnus. „Pilypas sveikina Aristotelį. Pranešu, kad man gimė sūnus. Ne 
tiek dėl to dėkoju dievams, kad iš viso gimė, o kiek todėl, kad jis gimė tavo 
klestėjimo metu. Manau, kad jeigu tu jį auklėsi ir mokysi, tai jis bus vertas 
mūsų, ir atitinkamai bus pasiruošęs paveldėti tokį didelį palikimą. Nes 
aš manau, kad geriau neturėti vaikų, stengiantis išvengti protėvių prie- 

kaištų, negu turėti juos savo nelaimei“. Ši prielaida neapgavo jo, nes 
berniukas, ilgai buvęs Aristotelio mokiniu, įgijo didelę žinių atsargą vyk- 
dyti darbams, atitinkantiems jo amžių. Bet visa tai vyksta po to. Tuo 
tarpu buvo surasti kūdikiui žindyvė ir pedagogai. Pedagogais buvo skir- 
ti Olimpijos giminaitis Leonidas ir tos pačios tautybės akNanietis Lisi- 
machus. Pastarasis turėjo rūpintis karaliaus sveikata. Žindyvės parei- 
gos buvo pavestos Helenikai. Ji buvo viena šviesiausių Makedonijos 
moterų, Dropido dukra, dorovinga ir susivaldanti. Toks rūpestis per ke- 
letą metų padarė savo. Jau dabar buvo galima matyti, kad čia yra kaip tik 
tas būsimasis karalius. Ne pagal amžių fiziškai stiprus, ir jo protiniai 
sugebėjimai toli pralenkė savo amžininkus. 


4. Jaunuolio būdas ir saviaukla 


Iš prigimties būdamas gražiai sudėtas, jis nemėgo puoštis, sakyda- 
mas, kad liguistas susirūpinimas savo išvaizda tinkąs tik moterims, ku- 
rios jokiu kitu talentu negali pasigirti. Jis būsiąs pakankamai gražus, jei 
išmoks būti drąsiu. Suaugęs buvo taisyklingo kūno sudėjimo, patrauk- 
lus, rimtas, ne tiek gražus, kiek stiprus, vidutinio ūgio. Odos spalva bal- 
ta, tik skruostai ir krūtinė rausvi. Plaukai geltoni, truputį garbanoti, no- 
sis ereliška, akys įvairių spalvų, kairė, kaip pasakojama, buvusi šviesiai 
mėlyna, o dešinė labai juoda. Jojo žvilgsnis turėjęs vidinę jėgą, jis sukel- 
davęs pagarbą ir vidinę baimę. Nepaprastai buvo greitas. Šios savybės, 
labai naudingos žygiuose, karalius nenustojo lavinęs. Dažnai buvo ga- 
lima matyti su savo greičiausiais draugais bėgant lenktynių. Neįtikėti- 
nai buvo patvarus. Pačiose kritiškiausiose situacijose jis rasdavo jėgų 
pats gelbėtis ir kariuomenę išgelbėti. Dažna mankšta ir kūno treniravi- 
mu labai aukštoje temperatūroje jis pasiekė to, kad po oda nesirinkdavo 
pragaištingas skystis, ir todėl kvapas iš burnos ir aplamai viso kūno 
buvo malonus. Net rūbai, kuriais jis dėvėjo, maloniai kvepėjo. Bet kai kas 
mano, kad dėl tų pačių priežasčių jis buvo labiau linkęs į vyną ir labai 
ūmus. Dar ir dabar galima matyti jo atvaizdus ir skulptūras, žymiausių 
menininkų darbus. Jis priekabiai žiūrėjo, kad kokie nors mažiau gabūs 
menininkai per skubotumą nesugadintų jojo veido kilnios išvaizdos. Jis 
grasino nubausti visus, kas tik be jo sutikimo bandytų jį atvaizduoti. 
Nors tada buvo galybė menininkų, bet jis norėjo, kad jį pieštų tik vienas 
Apelas, skulptūrą darytų Pirgotelas; Lispas ir Polykletas liedavo iš va- 
rio. Pasakojama, kad Aleksandro mokytojas Leonidas turėjęs ydą greitai 
vaikščioti. Iš jo įpratęs Aleksandras greitai vaikščioti, o paskiau, norėda- 

mas ištaisyti, nebegalėjęs. Iš tikro, aš neneigiu, kad auklėjimui daug ką 
reikia priskirti, bet ši savybė, manau, greičiau yra įgimta, negu pasisa- 
vinta. Nes žaibiškos orientacijos žmogaus kūno judesiai turi būti atitin- 
kamaijudresni. 

Jo įpėdiniai, matyt, nelabai laikė tai yda, nes stengėsi pamėgdžioti. 
Pakreipę galvą ant kairio peties, jie bezdžioniavo jo šokinėjantį žvilgsnį 
ir pakeltą balsą, nors šitas ir neatspindėjo jų dvasinės būsenos. Kai kurie 
jų per savo ilgą gyvenimą nieko tokio nepadarė, kas būtų verta lyginti su 
jo vaikyste. : 

Jis nieko nedarė ir nieko nešnekėjo, kas būtų smulku. Jo žodžiai ir 
darbai buvo lygūs jo Fortūnai, o gal net stovėjo aukščiau jos. Nors ir buvo 
didžiausias garbėtroška, tačiau ne visada džiaugdavosi galėdamas pa- 
lyginti save su pačiais geriausiais. Jis suprato, kad būti pranašesnių 
smulkmenose nedaro garbės. Juo vertingesnis priešas, juo pergalės šlovė 
didesnė. Kadangi jis esąs nepavejamai greitas, tai sekdamas šeimos tra- 
dicijas turįs savo vardą įtraukti į olimpinių žaidynių sąrašą. Tuo jis la- 
bai pagarsėtų Graikijoje. Jis atsakė: „Padaryčiau taip, jei mano varžovai 
būtų karaliai“. Po kiekvienos didesnės Pilypo pergalės ar stipresnio mies- 
to užėmimo, visiems džiaugiantis, Aleksandras atvirai liūdėdavo. Daug 
kartų jis skundėsi savo bendraamžiams, kad kol jis subręs, tėvas nieko 
nei jam, nei jiems nebepaliks veikti, nes jis būkštavo, kad tiek neteks 
garbės, kiek jos bus pasiekęs turtais. Jo veiklos akstinas buvo ne turto 
įgijimas, bet garbės troškimas. 

Jau iš prigimties galėjo labai mažai miegoti, be to, dar šią savybę tre- 
niruodavo. Jei reikėdavo ką nors rimta apsvarstyti, jis imdavo į ranką 
sidabrinį sviedinį, ranką iškišdavo iš lovos ir ją laikydavo virš dubens. 
Pradėjus snausti, sviedinys iškrisdavo ir garsas pažadindavo. Nuo pat 
jaunystės labai garbindavo dievus. Vienų šventų apeigų metu jis taip 
gausiai įbėrė į ugnį smilkalų, kad griežtasis ir taupusis Leonidas, nega- 
lėdamas pakęsti tokio švaistymosi, sušukęs: „Šitaip galėsi kvėpinti, kai 
būsi užėmęs kraštą, kuriame šie smilkalai auga“. Vėliau, užkariavęs tur- 
tingą smilkalais Arabiją ir atsimindamas Leonido žodžius, jam pasiuntė 
daugelį talentų smilkalų ir liepė pasakyti, kad jis bent po to, kai bus 
sužinojęs, kokia dosnia ranka dievai jam teikia dovanas, jųjų garbei ne- 
būtų šykštus. Jis parodė kilnios sielos ir didžių siekių liudijimą. 

Tuo metu persus valdė Artakserksas, pramintas Ochu. Satrapai Arta- 
bazas ir Menapis bei žymus kariuomenės vadas Memnonas Rodietis 
buvo pradėję karą su juo. Tačiau karaliaus pajėgų sumušti, paliko Aziją 

ir pabėgo pas Pilypą. Tuomet Aleksandras, dar neturėdamas septynerių 
metų, atvykusiais svečiais labai džiaugėsi ir daug klausinėjo apie Persi- 
ją. Tačiau klausimai nebuvo vaikiški ir paprasti: Kokiomis priemonėmis 
persų karališkoji galybė daugiausia remiasi? Kokius naudoja ginklus? 
Kokia kariuomenės karinė dvasia? Ar greiti arkliai? Kelių dienų atstu- 
mas tarp Makedonijos ir Suzų? Koks karaliaus gyvenimo būdas? Kaip 
fiziškai mankština kūną? Kaip vertina drasą ir vyriškumą? Po to, kai 
Memnono brolis Mentoras, kurio seserį buvo vedęs Artabazas, paprašė 
Ochą susitaikyti su tremtiniais ir Ochas taip padarė, ir pareikalavo Pily- 
pojuos grąžinti, Aleksandras, būdamas vaikiško amžiaus taip nustebi- 
no Ocho delegatus, kad vienas jų pasakė: „Šis kūdikis yra didis karalius, 
o mūsiškis turtingas“. 


5. Aleksandrą lavina Aristotelis 


Visa tai, aišku, jam davė prigimtis, bet ne mažiau prisidėjo ir auklėji- 
mas. Nes pats tėvas pakankamai gerai žinojo, kiek naudos jis turėjo iš 
Epameinondo mokslo, kiek daugiau jis atsiekė iškalba, negu karine jėga, 
todėl dėjo visas pastangas, kad jojo sūnus Aleksandras nuo pat vaikys- 
tės sistemingai mokytųsi laisvųjų mokslų. Todėl, duodamas dideles do- 
vanas, jis pasikvietė garsenybę filosofą Aristotelį berniukui duoti pir- 
muosius literatūros pradmenis. Šis mokytas vyras neatsisakė, nes suprato, 
kaip svarbu iš patjaunystės teisinga kryptimi auklėti tą, kuris turės val- 
dyti tautas. Jis žinojo, kad norint suprasti didesnius dalykus, smulkme- 
nų praleisti negalima. Aleksandrą mokė daugelis mokytojų, kiekvienas 
savo srities geras žinovas. Tačiau jis lavino ne tik protą, bet ir kūną 
mankštino įvairiomis pratybomis, kurios lavino kariavimo techniką ir 
grūdino kūno ištvermę. Net ir laisvalaikiais nematei dykinėjant, žaisda- 
vo su sviediniu, šokdavo vyriškus šokius, ne tik išsiblaškyti norėdamas, 
kiek grūdindamas kūną būsimiems darbams. Bet kai truputį daugiau 
protu ir kūnu subrendo ir atrodo tinkamas pradėti gilesnes studijas, iš 
Mitilenos ir buvo pakviestas Aristotelis, su kuriuo visą laiką Aleksan- 
dras praleido kartu iki pat Pilypo mirties, kada perėmė tėvo valdžią ir 
išvyko į Aziją. Taigi per visą šį laiką jis gavo tiek filosofinių žinių, kiek 
tik įstengė perteikti didysis mokytojas. O Aleksandras uoliai mokėsi, ti- 
kėdamas kada nors užimti visą pasaulį. O savo mokytojo tyrinėjimus 
vėliau jis tikrai karališku dosnumu remdavo. Kad geriau galėtų ištyrinė- 
ti gyvūnų prigimtį, visiems Azijos ir Graikijos gyventojams, kurie verčia- 
si žvejyba, paukščių gaudymu ir medžiokle arba šiose srityse turi kokį 

nors patyrimą, įsakė klausyti Aristotelio nurodymų. Yra žinoma, kad 
Aristotelio tyrinėjimams jis skyrė 80 talentų (talentas = 1500 aukso rub- 
lių,-red.). Aristotelis tiek mėgo šią tyrinėjimų sritį, kurios vaisius nesiti- 
kėjo pamatyti, kad nesigailėjo didžių išlaidų ir rūpesčio. Po 150 metų 
buvo pagauti elniai su auksinėmis apykaklėmis, kurias filosofas buvo 
uždėjęs, norėdamas parodyti ateinančioms kartoms, kiek teisingos pa- 
skalos apie šių gyvulių ilgaamžiškumą. Kad Aleksandras buvo apsi- 
švietęs ir aukštesnių, vadinamųjų akroamatiškų, mokslų srityje, liudija 
jo laiškas Aristoteliui, kuriame skundžiasi, kad šis, nustatydamas jų dės- 
nius, pažeidęs šių mokslų orumą. Aristotelis teisindamasis atsakęs, kad 
tos knygos esančios taip išleistos, kad gali būti laikomos neišleistomis, 
nes jei kas nors prieš tai nebus išstudijavęs, kas jose parašyta, nieko per 
daug jų nesupras. Aleksandras taip pat paprašė Aristotelio jo „Retori- 
kos“ ir jam įsakė žiūrėti, kad šis veikalas nepakliūtų niekam kitam į 
rankas, nes jis norėjo būti pranašesnis už kitus ne tik savo valdžia, bet ir 
mokslo srityje ir neapkentė dalytis garbe su tamsuoliais. Iš jo laiškų ma- 
tyti, kad jis taip pat mokėsi ir medicinos iš to paties Aristotelio, kuris 
buvo gydytojo sūnus iš Asklepiadų giminės. O šitą filosofijos dalį, kuri 
moko, kaip save ir kitus valdyti, jis taip išmoko, kad manoma, jog pasiry- 
žęs užkariauti gigantą persų imperiją, jis buvo labiau pasiruošęs kilnu- 
mu, protingumu, susivaldymu, drąsa, negu ginklais ir armija. Jis pats 
skelbė, kad jis ne mažiau skolingas Aristoteliui, negu Pilypui, pastarojo 
nuopelnas, kad jis gyvena, o ano, kad jis garbingai gyvena. Daugelis ne 
be pagrindo manė, kad jo iš prigimties ambicingas protas per dideliu 
garbės ir šlovės sudievinimu (kuriuos Aristotelis priskyrė gėrio kategori- 
jai) padaręjį tokiu, kad jis iš karto į karą ėjęs ne vien norėdamas padidin- 
ti savo imperiją, bet ir dėl to, kad būtų laikomas dievu. 

Tačiau ne tik Aleksandrui valdant, Aristoteliui buvo rodoma didžiau- 
sia pagarba ir teikiamos didžiulės dovanos, bet dar prie Pilypo gyvos 
galvos jis davė milžiniškas lėšas jo mokslo skleidimui, reikalaudamas 
tik, kad, atsidėkojant už tai, būtų atnaujinta tėvynė. Pilypas buvo paty- 
ręs, kad jo aršiausi priešai buvo olintiečiai. Jie buvo makedoniečių kai- 
mynai ir anaiptol nemenkesni už juos. Jie negalėjo pakęsti matydami, 
kaip valdant šitam klastingam ir karingam karaliui stiprėjo tos karalys- 
tės karinis pajėgumas, kuris kėsinosi kaimynus pavergti arba sunaikin- 
ti. Taigi juo atkakliau kovojo, juo pergalė buvo kruvinesnė. Pilypas už- 
ėmė miestą, nusiaubė jį ir su žeme sulygino. Gyventojus pardavė. Taip 
pat nusiaubė ir kitus užimtuosius miestus. Į tą skaičių įėjo ir Stagiro 

miestas, iš kurio buvo kilęs Aristotelis. Šis miestas lygiai taip pat buvo 
nuniokotas. Jį karalius vėl savo lėšomis atstatė ir išleido naujus įstaty- 
mus, kuriais paskiau miestas naudojosi. Taigi miestą, kurio sveiko ir 
klestinčio neįstengė apginti ir išsaugoti nuo sunaikinimo drąsių karių 
būrys, nusiaubtą ir sudegintą prikėlė iš pelenų vieno piliečio genialu- 
mas. Kaip Pilypas vertino Aristotelį, galima matyti iš to, kaip jis dažnai 
įspėdavo sūnų, kad šis būtų stropus ir siektų išminties tokio mokytojo 
vadovaujamas, kad paskiau nepadarytų to, dėl ko reikėtų rausti iš gėdos 
ir gailėtis. 

Ir po to, kai Aleksandras jau buvo pasinešęs į didžiuosius užkariavi- 
mus, nenustojo gerbti savo mokytojo. Dažnai laiškais kreipdavosi į savo 
mokytoją ne tik norėdamas išsiaiškinti kokią filosofijos problemą, bet 
prašydamas moralinio patarimo. Pavyzdžiui, Aristotelis rašo ir duoda 
patarimą apie jo ir jo pavaldinių gerus santykius. Tegul karalius atsime- 
nąs, rašo Aristotelis, kad jam duota tokia didelė galia ne kankinti, ojiems 
padėti. O žinodamasjo staigų pykčio prasiveržimą, patarė valdyti pyktį, 
niekada neturįs pykti ant žemesnių už save, o lygių sau neturįs. Tačiau 
galop, būdamas pasipūtęs, ėmė jį niekinti. Ypač dėl Kalistino mirties, 
Aristotelis, jo manymu, jam pasidaręs nedraugiškas, nes Aleksandras 
manė, kad Aristotelis savo pamokymais ne tik norėjęs duoti protingų | 
patarimų, bet ir norėjęs atkeršyti, kurstydamas ambiciją, tą žmogaus nie- 
kinimo viršūnę. Pasakojama, kad prieš pat mirtį, Kasandrui teisinant jjo 
tėvui primetamus kaltinimus, jis sušukęs, kad, apsišarvavęs Aristotelio 
sofistinėmis gudrybėmis, atvykęs čia tuščiais gudragalviavimais pasi- 
šaipyti iš teisingų žmonių skriaudų. O po to su įsiutusiu veidu grėsmin- 
gai pridūręs: „Jei pasitvirtins, kad tai, kas jam pranešta, yra tiesa, tai 
jiems abiem blogai baigsis“. 

Jaubuvo praslinkę daug laiko po Aleksandro mirties, kai Kasandras, 
būdamas Graikijos valdovu, žiūrėdamas į Delfuose pastatytą Aleksan- 
dro statulą, atsiminė jam grėsusį pavojų ir visu kūnu sudrebėjo. Šis įvy- 
kis taip pat davė progą labai apšmeižti Aristotelį. Nes sklido gandai, 
kad tie nuodai, nuo kurių, kaip manoma, žuvo Aleksandras, ne kieno 
nors kito sumanymu buvę įdėti į arklio kanopą ir nugabenti į Babiloną. 


6. Aleksandras ir menas 


Aleksandras mėgęs muziką ir pradžioje labai rimtai jai buvo atsida- 
vęs. Bet tėvo su ironija paklaustas, ar ne gėda taip profesionaliai dainuo- 
ti, ėmė šia meno šaka mažiau domėtis, kaip netinkama jo didenybei. 


19 


1 KNYGA 


Kartą muzikos mokytojas liepė mušti tą stygą, kuri nurodyta gaidose, jis, 
užgaudamas kitą stygą, tarė: „Koks skirtumas, jei aš mušiu šitą?“ Moky- 
tojas atsakė: „Karaliui jokio skirtumo, gitaristui yra skirtumas“. Paga- 
liau susižavėjęs vyrų dainavimu, manydamas, kad lyriškos ir moteriš- 
kos melodijos gadinančios žmonių moralę. Labiausiai mėgo Timotėjų, 
garsų dainininką. Kartą Timotėjus, parinkęs dainą pagal Aleksandro 
skonį, uždainavo frigiška maniera, kuri karalių taip sujaudino, kad jis, 
tarsi dieviškos ekstazės pagautas, pašoko ir griebėsi ginklų, lyg norėda- 
mas užpulti čia esantį priešą. 

Retorikos mokėsi vadovaujamas Anaksimeno iš Lampsako. Šis fak- 
tas vėliau Lampsako miestą, kuris prijautė persams, išgelbėjo nuo sunai- 
kinimo,nes Aleksandras buvo nusprendęs nušluoti jį nuo žemės pavir- 
šiaus. Išvydęs Anaksimeną, einantį už miesto sienos, ir neabejodamas, 
kad šis ateina prašyti pasigailėti gimtojo miesto, sušuko, kad jis prisie- 
kia graikų dievais nepadarys to, ko šis prašyti atėjo. Išgirdęs tai Anaksi- 
menas gudriai paprašė, kad karalius sunaikintų Lampsaką. Karalius, iš 
dalies saistomas priesaikos, bet labiau sužavėtas savo buvusio mokyto- 
jo įžvalgumu, atleido lampsakiečiams jų nusikaltimą. 

Kadangi komikai dirbo aplinkoje, neatitinkančioje jo siekių, jis never- 
tino jų, jie, jo nuomone, gimę Žmonių papročiams gadinti .Nevertino ir 
boksininkų, nors tuo metu Graikijoje jų buvo labai žymių. Galbūt ir to- 
dėl, kad jie nieko neveikdavo ir tik augindavo raumenis. Galingi kūnai 
tiko daugiau cirko žiūrovų pajuokai, negu tėvynei ginti. Kitus menus, 
nors pats visai nebuvo jų ragavęs, dosniai palaikė. Todėl iš viso pasau- 
lio plūdo pas jį menininkai, kiekvienas stengėsi savo talentu kuo nors 
išsiskirti. Vieni jam dedikuodavo savo kūrybos darbus, kiti, parodę savo 
bandymus, iš dosniausio karaliaus, kurio didybei atitinka jo Fortūna, 
dažnai susilaukdavo karališko apdovanojimo. Tačiau ir toli esančius, 
jei tik jie pasižymėdavo išsimokslinimu ir kitomis dorybėmis, jis buvo 
įpratęs gausiai apdovanoti. Todėl tuo laiku buvo toks mokytų ir gabių 
žmonių antplūdis, kad vargiai kuris nors kitas amžius su juo galėtų 
susilyginti. Paprastai žmonių kūryba ir papročiai formuojasi pagal val- 
dovo nusistatymą. Amžių tendencija yra arba karalių gėda, arba jų puoš- 
mena. Iš senesniųjų kūrybos nieko nevertino taip kaip Homerą. Jis vie- 
nas, jo nuomone, geriausiai apima visą išmintį, iš kurios susideda 
imperijos. Jis taip Homerą mylėjo, kad graikai pravardžiuodavo jį: Ho- 
mero meilužis. Jo knygas jis visuomet nešiojosi su savimi, net gulėdamas 
jas kartu su durklu turėjo pasikišęs po pagalve, sakydamas, kad tai esą 

jo kareiviškas žygio maistas ir drąsos priesakai. Jis sakydavo, kad Achi- 
las esąs laimingas, radęs tokį savo žygių šauklį. Tarp Damasko grobio 
daiktų buvo rasta labai gražaus darbo iš geros medžiagos padaryta dė- 
žutė. Draugai svarstė, kokiam tikslui ji geriausiai tiktų. Aleksandras at- 
sakė: „Ją skirsime Homerui. Didžiausią žmonijos giminės paminklą sau- 
gos elegantiškiausias darbas.“ Todėl labai tikslus poeto leidinys, kurį 
Aleksandras su didžiausiu rūpesčiu paruošė, vadinosi „iš kosmetikos 
dėžutės“, nes toje dėžutėje persai laikydavo tepalus ir kvepalus. 

Kartą po laimingai pasibaigusio mūšio, pas jį atbėgo pasiuntinys 
švytinčiu veidu, tiesdamas į jį ranką. Aleksandras paklausė: „Ką gi man 
tokio džiaugsmingo praneši, nebent tik, kad Homeras atsikėlė iš numi- 
rusiųjų“. Karalius buvo toks laimingas, kad jis pagalvojo, jog tuo metu jo 
garbei beveik nieko nebetrūksta be gero šauklio. Dažnai skaitydamas, jis 
beveik visą buvo išmokęs mintinai. Niekas nemokėjo naudoti Homero 
tinkamiau, nuoširdžiau ir niekas negalėjo taip tiksliai jį įvertinti. Iš visų 
giesmių jis labiausiai vertino tas eilutes, kuriose buvo aprašyta Aga- 
memnono, kaip gero vado ir drąsaus kareivio, garbingi žygiai. Agamem- 
nonąjis laikė kaip drąsos pavyzdį ir gerų papročių mokytoją. 

Šitokiais pavyzdžiais persiėmęs, žymia dalimi jis saugojo savo aukš- 
čiausią garbę ir galybę, nepasikeldamas į puikybę ir nepasiduodamas 
savavaliavimui, kaip paprastai atsitinka su kitais valdovais. Kūno prie- 
žiūra ir apranga nedaug kuo skyrėsi nuo eilinio. Jis manė, kad valdovo 
savybė yra viršyti kitus ne aprangos prašmatnumu, o drąsa. Linksmas, 
žmogiškas, draugiškas, mėgo vyną, tačiau, kad nesukeltų paniekos, ven- 
gė prisigerti. Laisvalaikius skyrė daugiau pokalbiams, o ne išgėrimams. 
Taip vengė kūno malonumo, kad motina ėmė būgštauti, jog jis negalės 
turėti šeimos. Šventai saugojosi suteršti kieno nors vedybinį guolį. Šito- 
kių gyvenimo ir elgesio taisyklių jis laikėsi gana ilgai, buvo didis ir nuo- 
stabus karalius. 


7. Jaunuolis vyriškėja. Bucefalo sutramdymas 


Tačiau kažkieno pastumtas, tarsi laimės srovės pagautas, jis pasikei- 
tė ir ankstesnis santūrumas ėmė blėsti. Jo drąsumas ir ypatingas miklu- 
mas nustebino tėvą ir tėvo draugus, kai jis sutramdė žirgą „Bucefalą“ (šį 
vardą žirgas gavo dėl savo galvos, kuri buvo panaši į jaučio, „Jaučgal- 
vis“). Tais laikais Tesalija garsėjo savo žirgais. Grynaveislių arklių ban- 
dos ganėsi laukuose. Iš visos bandos labiausiai išsiskyrė forma ir jėga 
vienas arklys, vadinamas „bucefalu“. Farsalietis Filonikas, manydamas, 

kad šis arklys labiausiai tinka žymiausiam to krašto karaliui, atvedė jį 
Pilypui ir pardavė už 60 talentų. Tačiau nei karaliaus draugai, nei jo 
palydovai, norėdami išbandyti arklio greitį ir jo valdymą, negalėjo jo 
suvaldyti, nes jis šokdavo ant visų, kas tikbandydavo antjo užsėsti. Net 
buvo nusprendę arklį laikyti nesutramdomu ir niekam nereikalingu. Alek- 
sandras dūsavo, atsižadėti tokio žirgo dėl to, kad neturi drąsos ir nemo- 
ka joti. Dažnai jam šitą kartojant, tėvas jį subarė: kaip galima pulti už 
save vyresnius ir labiau patyrusius žmones už tai, kad jie nesugebėjo 
padaxyti, ko ir jis pats negali įveikti. „Jei leisi, tėve, - kalbėjo jis, - aš tai 
padarysiu“. Tėvas pridūrė: „Ojei apvilsi, kokią baudą sumokėsi?“ „Iš- 
laidas padengsiu“,- atsakė. Kilus visuotiniam juokui, pridūrė: „Jei įveik- 
siu, tėvas atiduos arklį, ojei nesugebėsiu, sumokėsiu pinigus“. Tuomet 
Aleksandras, paėmęs už pavadžių žirgą, pastatė galva į saulę, kad ne- 
galėtų matyti savo šešėlio, nes anksčiau buvo pastebėjęs, kad išsigandęs 
šešėlio imdavo dar daugiau siusti. Nors žirgas ir nenurimo, jis, glosty- 
damas karčius, pamažu nusimetė apsiaustą ir užšoko ant jo šėlstančio. 
Neprijaukintas arklys ėmė spardytis, švaistyti galvą ir įnirtingai tampy- 
ti žąslus. Paskui pašoko ir kiek įkerta pasileido bėgti. Priekyje buvo di- 
džiulė lyguma, tinkama jojimui. Šėlstantį ir šokinėjantį, paleidęs vadeles 
ir paspaudęs pentinus, baisiausiai šaukdamas, kiek įkabina, ginė žir- 
gą. Apjojus visą lauką žirgas pailso ir norėjo sustoti. Tačiau raitelis 
nesiliovė jo varęs, kol šis pagaliau užduso, nurimo, pasidarė švelnus ir 
paklusnus. Tada grįžo atgal ir nulipo nuo arklio. Tėvas su džiaugsmo 
ašaromis apkabino sūnų, pabučiavo ir pasakė, kad jis turįs sau paieš- 
koti didesnės karalystės, Makedonija negali jo talento patenkinti. Po to 
Bucefalas ir toliau liko kitiems toks pat laukinis, tik Aleksandrui buvo 
labai klusnus. 

Daugelio mūšių ir pavojų draugas krito kaunantis su Poru. Atrodo, 
kad tai buvo įvykis, kurį mėgo pavaizduoti žymiausi menininkai. Yra 
žinomos dvi margnurinės statulos, vaizduojančios vyrą, tramdantį žir- 
gą. Tai Praksitelio ir Fidijaus darbai. Daugelis žymių autorių mano, kad 
čia yra atvaizduotas Aleksandras, nors galima ir abejoti. Po šitokių ir 
panašių Aleksandro sugebėjimų ir išbandymų, Pilypas ėmė labai vertin- 
ti sūnų. Pats būdamas užsiėmęs Bizantijos apsupimu, Aleksandrui pali- 
ko savo nuožiūra valdyti Makedoniją, galvodamas, kad sūnus tam dar- 
bui subrendęs, nors turėjo tik 16 metų. 

II SKYRIUS. 
PIRMIEJI ALEKSANDRO ŽYGIAI 


1. Tėvas karalius Pilypas skiria sūnų 
Makedonijos valdytoju 


Tuo metu trakų gentis buvo užimta makedoniečių. Tos genties viena 
giminė, vadinami madarai, seniai laukė progos atsiskirti. Sužinoję, kad 
Aleksandras paliktas valdyti Makedoniją, nusprendė, kad jiems atėjęs 
laikas atsiskirti, ir sumanymą paskelbė. Jaunuolis apsidžiaugė, gavęs 
progos parodyti drąsą, ir su tėvo paliktais vadais greit išžygiavo sukili- 
mo malšinti. Nugalėjęs išvaikė sukilėlius, ojų mieste apgyvendino įvai- 
rių tautų ateivius. Gyventojai miestą pavadino nukariautojo vardu Alek- 
sandropoliu. Pilypas apsidžiaugė įvykių eiga, bet ir susirūpino, kad 
kartais nesibaigtų pražūtimi, jei jaunuolis savo galva imtųsi didesnių 
žygių, negujojėgos leidžia. Pasikvietė jį pas save, kad, jam vadovaujant, 
protingai išmoktų valdyti savo karštą būdą. 

Užimdamas Chersoneso pusiasalio miestus, jis pajuto didelę ir efek- 
tingą jo paramą. Tačiau Bizantijos didelio miesto apsupimas vis dar 
tęsėsi. Miesto gyventojai energingai gynė savo laisvę. Jie gavo žinią, kad 
jiems pagelbėti atskuba graikai ir tie barbarai, kuriems Pilypo plėtimasis 
buvo įtartinas. Pilypas, netekęs vilties miestą paimti, vien tik galvojo, 
kaip geriau pasitraukti, kad kariuomenės nuostoliai būtų mažiausi ir 
garbė ne tiek nukentėtų. ' 

Tuo metu getams, vienai skitų tautelei, vadovavo Atėjas. Užpultas 
istriečių, jis paprašė Pilypo pagalbos, davęs suprasti, kad jis norįs būti 
Pilypo įsūnytu, jei šis sunkioje valandoje padės getams. Tačiau priešų 
kariuomenei pasitraukus, tas pats Atėjas, nebejausdamas karo baimės, 
makedoniečius pasiuntė į namus tuščiomis rankomis, girdi, kad jiems 
nebuvę reikalinga jų pagalba ir kad jis nenorėjęs būti Pilypo įsūnytu. Jis 
turįs pakankamai jėgų priešui nugalėti, o karalystei paveldėti turįs sū- 
nų. Už šitokį barbarų įžeidimą Pilypas nusprendė atkeršyti. Pasitraukė 
nuo Bizantijos ir kariuomenę nuvedė į Skitiją. Nors skitų buvo daugiau 
ir drąsos jiems nestigo, tačiau Pilypo strategijos dėka pergalė teko make- 
doniečiams. Karo grobis buvo didžiausios galvijų ir arklių bandos. Be- 
laisvių irgi paėmė: jaunesnio amžiaus ir žemesnės lyties. Kitokio grobio 
nebuvo, nes getai turtų nekrauna. Jiems užtėnka vienos dienos maisto 
atsargų. Tokį savo neturtą jie laiko gyvenimo patogumu. 

2. Aleksandras talkininkauja tėvui mūšiuose 


Traukdamas iš Skitijos ir varydamas didžiausias bandas arklių ir 
galvijų, Pilypas turėjo žygiuoti per tribalų kraštą. Tribalai patogioje vie- 
toje pastojo kelią ir neleido toliau žygiuoti, jei negaus dalies grobio. Pily- 
po kariuomenėje buvo ir samdytų graikų kareivių. Jie, atsidūrę tokioje 
kritiškoje padėtyje ir neturėdami jokios naudos, buvo nepatenkinti. Kilo 
maištas, kuris perėjo į ginkluotą susirėmimą. Abi pusės kovojo su įnir- 
šiu. Daug žuvo iš abiejų pusių, o karalius buvo sužeistas. Jam perdūrė 
šlaunį. Ieties smūgis buvo toks stiprus, kad kartu nukovė ir karaliaus 
arklį. Visų pirma prie jo prišoko Aleksandras ir tėvą gulintį pridengė 
skydu, o pats puolė besiveržiančius priešus: vienus nukovė, kitus pri- 
vertė bėgti. Ir taip sūnaus pasišventimu buvo išgelbėtas tėvas, o priešas, 
galvodamas, kad Pilypas negyvas, greitai ėmė trauktis. Atrodo, kad liko 
gyvas dėl to, kad buvo sunkiai sužeistas; įsitikinimas, kad miręs, apsau- 
gojo nuo mirties. Per susirėmimą karo grobis buvo prarastas. Pilypas 
nuo tos žaizdos tapo raišas. Pradžioje dėl to defekto labai sielojosi, ta- 
čiau sūnus jį padrąsino šiais mums atmintinais žodžiais: „Nereikia pykti 
ant žaizdos, kurios dėka kiekvienas primena tau tavo drąsą“. 

Pilypas buvo pasiekęs pakankamai garbės, pakankamai įsigijęs ga- 
lios, užteko pavojų, užteko žaizdų, kad tik galėtų nurimti garbės trokš- 
tanti siela. Ilyrų duoklininkus makedoniečius jis padarė viešpačiais ne 
tik visų kaimynų, bet ir turtingiausių tautų. Nugalėjo tribaliečius, paėmė 
Trakiją, užėmė daugel Graikijos miestų, vienus iš baimės, kitus dovano- 
mis sau padarė nepavojingus. Karaliaus valdžion perdavė: tesaliečius — 
Daochas; cinėjus, trasidėjus - Eudikas ir Simas, abu iš Lariso; cecidie- 
čius - Arkadas; Hironimas - eukalpidiečius; Myrtis - argiviečius; Tele- 
damas — mnosiejiečius; eliejiečius - Euksitėjas, Kleotimas ir Aristech- 
mas. Meseniečius prijungė prie Pilypo imperijos Filijado sūnus Nenas ir 
Trasilochas, sicioniečius — Aristratas ir Demaratas; megariečius - Pteo- 
doras, Heliksas ir Perilavas; eubojiečius - Hiparchas, Klitarchas ir So- 
sistratas. Visi minėti asmenys buvo savo miestų valdytojai. O Olintą iš- 
davė Eutikratas ir Lastenas. Vien tik Spartos miestui, kuris energingai 
laikėsi senos disciplinos, negrėsė išdavystės pavojus. Pilypas norėjo už- 
valdyti visą Graikiją, bet šitiems jo planams įgyvendinti daugiausia kliudė 
atėniečių karinė galia. Atėniečių tarpe buvo ir tokių, kurie Pilypo ketini- 
mams buvo palankūs, tačiau Atėnų liaudis, kuri viską gali, Demosteno 
kurstoma, buvo nusistačiusi prieš makedoniečių ekspansiją. Iš dažnų 

susirėmimų, kurie pasitaiko tarp galingų kaimynų, jie pažino Pilypą 
kaip gudrų, drąsų, o jei ką reikėdavo pavergti, nesilaikantį nei žodžio, 
nei garbės. 


3. Pilypas rengiasi užvaldyti Graikiją 


Pilypui buvo labai skaudu, kad dėl atėniečių kaltės prie Bizantijos 
žlugojo viltis. Apgultiems Bizantijos gyventojams jie į pagalbą atsiuntė 
ne tik šimto dvidešimt laivų laivyną, bet ir sukurstė Chijos ir Rodos gy- 
ventojus suteikti apsuptiesiems pagalbą. Taigi gydydamas Tribaluose 
gautą žaizdą, jis slapta sudarė planą nepastebimai užpulti atėniečius. 
Laukinės ir nepratusios vergauti Ilyrų tautos stengėsi nusikratyti nese- 
niai jiems primesto jungo. Tai buvo pasiteisinimas tame rajone laikyti 
kariuomenę. Į ten pasiųstas Aleksandras greitai išvaikė barbarus. Ši per- 
galė suteikė pasitikėjimo kitiems ir jam pačiam savo jėgomis ir savo lai- 
me. Jis ėmė galvoti, kad ir be tėvo pagalbos jis lygiai taip pat gerai gali 
tvarkyti valstybės reikalus. Tokios pat nuomonės buvo ir kiti. Visa šita 
įvyko per dvejus metus. Pilypas, visiškai pasiruošęs, nusprendė, kad 
atėjo laikas vykdyti seniai numatytus planus. Pasitaikius labai palan- 
kioms aplinkybėms, dar neprasidėjus pavasariui, atšaukęs iš Pelepone- 
so sąjungininkų kariuomenę, su visa savo armija įsiveržė į Graikiją. Mat 
Amtfiktionų dekretu jis buvo išrinktas Graikijos imperatoriumi ir turėjo 
nubausti pasipūtėlius Amfisos gyventojus lokrus, nes šie, nebodami Am- 
fiktionų autoriteto, nenustojo dirbę Apolonui pašvęstą Kyrėjos lauką, o 
susirėmimo metu nukovė keletą amfiktionų ir jų vadą sužeidė. Tuo metu 
Pilypas su atėniečiais turėjo sudaręs sutartį, bet atėniečiai maža tikėjosi 
iš jos naudos, jei tik kas nors karaliui už sutarties sulaužymą pasiūlys 
pinigų. Dėl to jie nusiuntė pas jį pasiuntinius ir prašė, kad jis laikytųsi 
sutarties arba bent iki pavasario galo nedarytų jokių priešiškų veiksmų. O 
tuo tarpu atėniečių liaudis apsvarstys, kokiu būdu būtų galima iškilusius 
nesutarimus pašalinti. Taip patjie nutarė pasiųsti ir į Tėbus pasiuntinius, 
kurie išdėstę visiems gresiantį pavojų, bandytų prikalbinti visiems kartu 
imti ginti Graikiją. Tačiau Pilypas, padedamas savo draugų tebiečių Ti- 
molajaus, Teogito ir Anemeto, kurie saviškių tarpe turėjo didelę įtaką, Te- 
bus išlaikė makedoniečių sandraugoje. Pilypas suprato, kad prie Amfisų 
nugalėjus lokrus ir jų sąjungininkus, susiremti su vienais atėniečiais jam 
nebus sunku. Todėljis greit nuveda kariuomenę į Frokidą ir užima Elatė- 
jos miestą, kuris buvo prie tebiečių, o kartu ir prie atėniečių sienos. Miestą 
sustiprino kaip karinę tvirtovę ir paliko apsaugą. 

4. Tėbų gynyba. Demostenas 


Žinia apie tuos įvykius, naktį pasiekusi Atėnus, taip sukrėtė miestą, 
kad kai švintant liaudis susirinko į sueigą ir šauklys pagal jų paprotį 
buvo paskelbęs, kad tas, kas turėtų kokį nors planą apginti tėvynę, siūly- 
tų, niekas neatsistojo kalbėti. Kol pagaliau Demostenas, įvertindamas 
momento svarbą, patarė tučtuojau išvesti laivyną ir kariuomenę. O į vi- 
sus Graikijos miestus ir į Tėbus išsiuntinėti pasiuntinius. Šis pasiūly- 
mas buvo priimtas. 

Kariuomenių vadais paskirti Charas ir Lisiklas. Delegacijos, kuri bu- 
vo siunčiama į Tėbus, vadovu buvo paskirtas Demostenas. Šis dalykas 
neliko nepastebėtas makedoniečių. Pilypas gerai suprato, kokia tai bus 
karinė jėga, jei visi šie miestai susijungs. Tuo metu Atėnų valstybė irgi 
buvo galinga ir turėjo didelį autoritetą, o tėbaniečiai irgi turėjo nemenką 
kariuomenę ir gerą vardą. Dar buvo gyvas atmintyje Leuktriko mūšis, 
kur tėbaniečiai paveržė iš lakedaimoniečių Graikijos vadovaujantį vaid- 
menį. Todėljis, norėdamas padrąsinti draugus ir demaskuoti įvairių maiš- 
tininkų užmačias, pasiuntė į Tėbus makedoniečius Amintą ir Klearką. 
Prie jų dar prijungė ir bizantietį Pitoną, kurio oratoriniais sugebėjimais 
Pilypas labai pasitikėjo. 

Iš šaltinių sužinome, kad Pitonas Beotijos gyventojų susirinkime pa- 
sakė tokią kalbą: „Jei Pilypui būnant Makedonijoje atėniečių kariuome- 
nė užimtų Elatą, tai jūs neturėtumėte teisės su karaliumi sudaryti drau- 
giškumo ir nepuolimo sutartį. Tačiau nė kiek neabejoju, kad tokia sutartis 
jums būtų pageidautina. Kas gi galėtų Pilypą, turintį tokią kariuomenę ir 
atlikusį tokius žygius, vertinti mažiau kad ir už stipresnį ir galingesnį 

"miestą? Dabar gi jūs galite tą, kurio kariuomenė nugalėtoja stovi tarsi 
jūsų priemiestyje, laikyti savo draugu ir sąjungininku. Iš atėniečių jūs 
esate patyrę ir dar patirtumėte daug visokių neteisybių. Tėbanicčiai, juk 
tai yra jūsų įžeidimas, jei kas vietoje Pilypo draugystės siūlo jums atėnie- 
čių. Bet pasipūtėliai mano, kad tik jie vieni moka protauti ir nuspręsti, 
kiti visi, o ypatingai Beotijos gyventojai (jus labiausiai jie pajuokia), bū- 
dami tamsūs nesugeba nuspręsti, kas jiems naudinga ir kas garbinga. 
Nieko nėra kvailiau, kaip galvoti, kad jūs savo draugus ir priešus pasi- 
rinksite ne tokius, kurie jums naudingi, o tuos, kuriuos jie patars jums. 
Atseit jie mano, kad jūs patikėsite jų žodžiais, į kuriuos jie deda visas 
viltis. Bet nė vienas sveikas žmogus žodžių nevertina daugiau už faktus, 
ypač kare. Kur reikalai sprendžiami jėga, ten žodžiai yra tuščias daly- 

kas. Kad ir labai jie iškalbūs būtų pasirodę, bet Pilypo karinė galia, pa- 
remta draugų ir sąjungininkų, bus galingesnė. Nelengva pasakyti, ko 
daugiau yra jų siūlymuose, - bukumo ar bejėgiškumo. Tebaniečiai, jūs 
išbandykite patys Atikai dar nepažįstamą jėgą. Jūs paskelbkite karą ka- 
raliui, kuris yra jūsų draugas ir sąjungininkas ir žiūrėkite, kad tik mes 
liktume sveiki. Paaukokite save ir savo žemes, kad tik Pilypas nepareika- 
lautų iš atėniečių atlyginimo už jam padarytas skriaudas. Argi tai yra 
pasiūlymai žmonių, kurie patys turi sveiką nuovoką ir mano, kad ir kiti 
ją taip pat turi. Tie žmonės, kurie nepraleido progos jums pakenkti, kurie 
kiek tik galėdami užpuldinėjo jus šmeiždami, darydami šunybes, kovo- 
dami ginklais, taigi tie žmonės, kurie jūsų nelaimes irjūsų pavojus laiko 
savo laime, dabar drįsta prašyti, kad jūs eitumėte į pergalę verčiau su 
jais, o ne su Pilypu. Bet jis yra jūsų svečias, jūsų auklėtinis, išaugintas 
garbingiausio vyro, garsiausio karo vado Epaminondo stovykloje iš ma- 
žens kartu sujo elgesiu perėmęs ir to miesto meilę. Fokų karu jis atkeršijo 
užjums ir Apolonui padarytas skriaudas, o tuo tarpu atėniečiai, neap- 
kęsdami jūsų, siunčia tiems šventvagiams pagalbą. Štai vėljis amfiktio- 
nų dekretu vienbalsiai paskirtas nubaudžia Lokrus už to paties Apolo- 
no įžeidimą. Ir čia jis atėjo pasirūpinti jūsų reikalais ir tol neatsitrauks, 
kol jūsų neišlaisvins nuo nuolatinės baimės, kurią kelia kaimyninėje 
valstybėje pavydus priešas. Jei norite, tai galima atlikti susitarus, ben- 
drom jėgom, bet gal geriau susitarti taip, nedalyvauti kare, bet tik dalytis 
karo laimikiu. Galima susitarti taip: jūs visiškai nesikišate, o duodate 
kelią praeiti. Jis vienas pajėgs atkeršyti už visiems padarytas skriaudas. 
O karo laimikio ne mažiau teks ir jums. Didžioji dalis gyvulių bandų ir 
vergų, kurie bus paimti karo metu, paliks jums kaip kaimynams. Taigi 
padengsite savo nuostolius, įgytus Fokų kare. Iš savo praktikos pasvars- 
tykite, ar norite, kad atėniečiai nuniokotų jūsų žemes, užimtų, apiplėštų 
ir sudegintų jūsų miestus, pagaliau visas jūsų turtas būtų pagrobtas ir 
sunaikintas. Neteisingai įtartas nuoširdumas sukelia staigų pyktį ir kuo 
didesnė buvo malonė, tuo greičiau norima keršyti. Bet šitą aš sakau ne 
todėl, kad norėčiau jums prikaišioti nedėkingumą, ne, dėl šito aš nebi- 
jau, ne dėl to, kad įvaryčiau baimės, nes manau, kad jos neteks patirti, bet 
dėl to, kad jūs, atmindami Pilypo nuopelnus jums ir jūsų nuopelnus 
Pilypui, pagalvotumėte, jog stipri ir patvari sąjunga yra ta, kuri abiem 
pusėm yra lygiai svarbi. Ojeijo nuopelnai yra didesni, jūs visada atsi- 
minsite, kad jūs esate jam skolingi. Nes didžiausias atlyginimas už jo 
triūsą, jo nuomone, yra padėti Graikijai, jis kovoja su barbarais dėl jos 

gerovės ir gero vardo. O, kad atėniečių siautėjimas nekliudytų jam nau- 
dotis savo genijumi! Turbūt jau ir jūs girdėjote, kad tos karinės jėgos 
turėtų būti nukreiptos į Aziją, kurios dabar štai yra priverstos blaškytis 
po Graikiją ir malšinti nedorėlius. Iš tikro jis galėjo ir atėniečius padaryti 
savo draugais, jei nebūtų laikęs visais atžvilgiais gėdingu dalyku pasi- 
daryti nevertu duoklininku to nelemto Demosteno ir kitų į jį panašių, 
kurie savo kalbomis nepatyrusią liaudį blaško kur norėdami į visas pu- 
ses, kaip vėjas jūrą. Jei jie turėtų garbės supratimą, savaime jie būtų ge- 
resni. Ir jie įpratę pardavinėti garbę, jei tik užją moka, kaip už niekšybę. 
Jie neskiria naudingo nuo žalingo, tiesos nuo negarbės. Juos verčia veik- 
ti pelnas, o ne dorybės ar tėvynės meilė, ne dievų ar žmonių pagarba. 
Nelaukite iš šių žmonių nieko garbingo ir įžymaus. Tų, kurie tiek mažai 
tesirūpina savo tėvyne, jūsų reikalai nejaudina. Nori jus įpainioti į tas 
pačias nelaimes, iš kurių neseniai išsivadavote makedoniečių drąsos ir 
pasitikėjimo dėka. Tos nelaimės bus tiek didesnės, kiek Pilypas bus grės- 
mingesnis priešas už buvusį Filomelą ar Onomarchą. Nes tokioje parsi- 
duodančioje valstybėje net ir gero vado ketinimus ne tik priešai, bet ir 
patys piliečiai paralyžuoja. Nes karalių įsakymams niekas nesipriešina, 
niekas jų nelaužo, visus valdo vieno žmogaus valia. Jūs patys gerai ži- 
note, kokią svarbą tai turi kare. O makedoniečiai savo apsaugą turi ne 
vieno žmogaus asmenyje. Jei kartais likimas pasiimtų Pilypą, stos kara- 
liauti Aleksandras. Jau iš pat mažens šio vaiko protas ir drąsa turbūt 
liudija, kad jis prilygs patiems didžiausiems karo vadams. Tuo tarpu 
atėniečiai, spręsdami karo ir taikos reikalus, kiekvienas kas tik įžūles- 
nis, primeta savo nuomonę, nes kiekvienas turi lygų balsą. Todėl čia 
viską daugiau lemia ne protas, o aistros: blogos moralės žmonės pataria, 
neturintys patyrimo nusprendžia. Su didesniu įkarščiu karą pradeda, 
negujį veda. Taip pat ir sutartis lengvai sudaro, lengvai ir sulaužo. Juk 
irsu Pilypu jie turi sudarę nepuolimo sutartį, kaip jie laikosi jos, paro- 
do faktai. Negana, kad jie patys laužo sutartis, bet užkrečia ir kitus. Jus 
gi, tebaniečiai, už jūsų ištikimybę bei drąsą ir laimingai atliktus žygius 
karalius aukštai vertina. Nėra abejonės, kad jūs labiau vertinsite pavo- 
juose išmėgintą karaliaus draugystę, už draugystę priešiškai nusista- 
čiusios ir pavydžios valstybės. Herkulas, kuris saugo visus nuo nelai- 
mių ir kurį jūs kaip vietinį dievą ir pilietį ypatingai garbinate, neleis 
jums dalyvauti bedieviškame ir neteisingame kare priešjo ainį. Bevely- 
čiau, kad jūs patys sužinotumėte iš kitų sąjungininkų, kaip jie paten- 
kinti karaliaus draugyste“. 


a. 

Šitaip kalbėjo Pitonas. Pagaliau pasisakė ir kiti sąjungininkai. Jie pla- 
čiai nušvietė karaliaus planus ir pasiūlė, kad prisidėtų prie to, kuris 
gina Graikiją, o ne prie atėniečių, kurie kelia maištus. 

Suteikus žodį Demostenui, jis tarė: „Gerai pažįstu šituos Pilypo sam- 
dinius. Jie nesitenkins pagyrę Pilypą ir iškeikę mus. Kas prarado sąžinę, 
mažai svarsto, ką jis daro ir ką jis kalba, kad tik pasiektų, ko jis trokšta. Jei 
ašjus gerai pažįstu, tėbaniečiai, jų viltys žlugo. Jie perduos Pilypui jūsų 
drąsos ir papročių vertą atsakymą. Jūs gi dabar atidžiai apsvarstykite, 
kas šiandien reikalinga daryti. Mes įtikinamai parodysime, kas yra pats 
svarbiausias, ką šiuo metu turėtume daryti, ne tuščiais žodžiais, dėl ku- 
rių jie sakosi esą susirūpinę, kad nebūtume suprasti, o darbais. Nors jie 
ir labai yra susirūpinę dėl jūsų, tegul nebijo, mes nesistengsime labiau 
būti iškalbūs. Neteisingai bylai iškalba padeda, bet kur reikia matyti tik 
nuogą kalbėtojo tiesą, nė vienas protingas žmogus žodžių nerinks. Mes 
nesirūpiname nei Pilypu: dėl mūsų tegul jis būna toks, kokį jį nupiešė. 
Tegu būna gražus ir iškalbingas, ir pokyliuose labai linksmas. Nes kai 
kas iš atvykusiųjų jį taip apibūdino, kaip didelį tuščiagarbį. Bet gi aš 
stebiuosi, kad jie, jums kaltindami mūsų valstybę, jums prikišo kaip tik 
tai, dėl ko reikėtų kovoti ne atėniečiams, bet ir tėbaniečiams, jei tai būtų 
nusikaltimai. Nes jie iškelia demokratinės santvarkos trūkumus, kuriuos 
mes patys puikiai žinome, tačiau vis dėlto savo santvarką labiau mes 
vertiname už karaliaus dominavimą. 

Jie kalbėjo taip, tarsi makedoniečių rateliuose ar pokyliuose ir šunuo- 
degiaudami siekė pritarimo, o ne kaip oficialūs pasiuntiniai laisvoje vals- 
tybėje. Mes žinome, kaip labai karaliai ir karališkieji vergai neapkenčia 
laisvųjų tautų ir laisvųjų valstybių, šitie aiškiai tai pademonstravo. Tuo 
labiau mes, tebiečiai, turime pasistengti apginti savo teises ir savo įstaty- 
mus. Visų pirma reikia siekti, kad tie, kurie gyvena respublikoje, turėtų 
vieną ir tą patį švenčiausią tikslą — kovoti už tai, kad valstybė būtų tei- 
singai valdoma ir jos įstatymai vykdomi. Visuomenės turtą niekas nega- 
li vertinti mažiau už asmeninį turtą, niekas negali imti kyšių (dovanų), 
niekas negali elgtis taip, kaip šitie pasielgė: tėvynę išduoti Pilypui. 
tik valstybė, bet ir žmogus individas. Laimingiausias tas žmogus, kurio 
laimė iš nieko nėra atimta. Tačiau niekas negali išvengti to, kad valstybė- 
je nebūtų blogų piliečių. Jums taip pat, tebiečiai, jų netrūko ir netrūksta. 
Jų nebūtų, nė Pilypas nesikėsintų Elatejoje į mūsų laisvę, bet kovotų su 
mumis dėl Makedonijos karalystės. Betgi turime ir gerų, jų turime dau- 

giau, irjie galingesni. Reikia įrodymų? Prašau. Esame laisvi. Nevergau- 
jame Pilypui kaip tu, Pitonai, kad norėjai savo Bizantijos gyventojus pa- 
versti vergais. Daoche, tu, ir Terasidėjau, judu tokie patys, pardavėte 
tesaliečius karaliui. Jūs matote, tėbiečiai, kaip Pilypo jungas slegia Tesa- 
liją. Jei neklystu, jūs taip pat su mumis kankinatės. Bizantijai, kiek tai 
priklausė nuo Pitono, grėsė toks pat likimas, kaip ir Olintui, mes ją išgel- 
bėjome. Šis dievobaimingas ir gerbiamas Graikijos gynėjas iš pasalų už- 
puolė Graikijos valstybę, kuri buvo jam labiausiai draugiška sąjungi- 
ninkė. Šitokia yra labai išgarsinta jo išmintis. Jis nėra išmintingas, o 
suktas. Priesaikos laužymą jis laiko menu. Vietoje drąsos naudoja ap- 
gaulę. Arba pagaliau tegu paaiškina, kaip jis pasidarė toks grėsmingas 
ir toks galingas. Argi jis Graikiją paėmė ne suktybe, apgaule, papirki- 
mais? Juk ir barbarus įveikė daugiau auksu negu kardu. Pagaliau argi 
kada nors jis susvyravo kam nors duoti žodį ir šį duotą žodį sulaužyti? 
Tačiau, jų nuomone,jis yra Graikijos gelbėtojas, o mes maištininkai. Be- 
netie pažįsta gėdą, kurie labiau linkę apkaltinti mus savo nuodėmėmis, 
negu priminti jums tas piktadarybes, kurias jie yra padarę. Jei kas būtų 
kaltinamas vagyste ar išdavyste, tai jūsų pareiga būtų saugant ir ginant 
apsaugoti jį nuo įstatymo ir bausmės. Dabar gijūs kaltindami kitus smer- 
kiate save. Jeigu jūs tatai darote nesuprasdami, tai aš apeliuoju į jūsų 
išmintį, ojei suprasdami ir žinodami, tai aš kreipiuosi įjūsų gėdos jaus- 
mą. Įrodyti nekaltumui mano ir visų tų, kurie su manimi yra kaltinami 
tom pačiom nuodėmėm, pakanka to, ką jūs patys pripažįstate, būtent, 
kadiš Pilypo mes nesame nieko gavę. Jei ko nors ir būtume jo prašę, argi 
tasjūsų skelbiamasis dosniausias karalius būtų leidęs mums tuščiomis 
nueiti. Argi tas, kuris laikė esant naudinga jus papirkti, būtų atsisakęs 
mus apdovanoti? Bet jūs ką tik įspėjote tėbiečius, kad jie nesusidėtų su 
tais, kurie tėvynei kenkia. Jeigu jie tos nuomonės, tėbiečiai, aš nesiprieši- 
nujiems, aš palaikau jų nuomonę, iš visų jėgų Graikijos gerovės vardan 
prašau ir maldauju, priimkite jų patarimą. Jei šitaip pasielgsite, jūs nelei- 
site dėl gyvulių ir galvijų save parduoti ir nevergausite peonams ir triba- 
lams su kitais Pilypo vergais, kad jūsų žemėje pagausėtų kalėjimų. Nes 
jumsjie liepia rūpintis gyvuliais ir turtu, kaip ypatinga dovana už ver- 
gystę, o visa kita, kaip žmonės, tėvai, vaikai, laisvė, garbė, duotas žodis, 
pagaliau ir pačios Graikijos likimas, nieko nevertinti. Šito tikrai neteksi- 
te, tebiečiai, jei kartu su mumis nekovosite prieš Pilypo apgaulę ir smur- 
tą. Jei jūs esate įsitikinę apsiginti svetimomis rankomis, manau, skau- 
džiai apsigausite. Iš tikro, Pilypui laimėjus, o tai būtų baisu, kas dar 

galėtų abejoti, kad jūs ir visa Graikija liktų laisvi. Pasitikėti Pilypu gali 
tik tie, kurie nori pražūti. O jei pergalės deivė bus palanki mums, jūs 
turėtumėte pasižiūrėti, ko jūs galite tikėtis iš tų žmonių, kuriuos jūs pali- 
kotejųjų didžiausio išbandymo metu, ginant savo garbę ir vertingumą. 

Kąjūs patys begalvotumėte daryti, atėniečiai yra galutinai nuspren- 
dęviską padaryti, bet kol gyvi, laisvės neišsižadėti. Mes pasitikime savo 
jėgomis, o jeigu jūs dar prie mūsų prisidėtumėte, mūsų jėgos būtų dides- 
nės už priešo jėgas, kurioms ir pavieniai sėkmingai galėtume priešintis. 
Mes, atėniečiai, gerai žinome jo jėgas, nes mes anksčiau, stebėdami jo 
stiprėjimą, tatai pramatėme. O jeigu visa Graikija būtų buvusi tokios pat 
nuomonės, šiandien mes būtume saugūs. Ilgai mes kariavome su juo, ne 
gindami Amfipolį ir Halonesą, kaip daugelis mano, o kovodami už Grai- 
kijos laisvę ir gerovę. Bet kai nuo mūsų visi atsimetė, o dar kai kas stojo 
kovoti prieš mus, mes sudarėme taiką, kuri buvo greičiau būtina, negu 
garbinga. Dabar esu tos nuomonės, kad mūsų pilies globėja Minerva ir 
mūsų tėvų dievas Apolonas Pitijus bei kiti graikų dievai atvėrė akis ir 
uždegė širdis ginti savo tautų paveldėtą laisvę. Manau, Herkulis ne be 
pasipiktinimo išklausė pasiuntinių žodžių, kuriais jie stengėsi įtikinti, 
kad Pilypas esąs to dievo ainis. Tegu dievas Herkulis mato visų religijų 
niekintoją, o keršytojas, baudėjas ir tironijos priešas graikas tegu atpa- 
žįsta tironą makedonietį! Juk Herkulio žygiai nė kiek netapo garsesni, o 
Graikiją Pilypas laiko prispaudęs savo letena. Kai kuriems miestams net 
uždėjo vietinius tironus, pavyzdžiui, Orėjui uždėjo Filistidą, Eritrėjai — 
Hiparchą, Chalcidai - Taurosteną. Mums palankūs yra eubėjai, achajai, 
korintiečiai, megariečiai, leukadai, korkyrai. Kiti žiūri turtų, nes iki šiol 
tai buvo vienintelis makedonų galybės ramstis, jam lūžus, viskas suirtų. 
Nes tesaliečiai, kurie sudaro stiprią Pilypo kavaleriją, niekada su niekuo 
ilgai nedraugavo. Ilyrai ir kiti Makedonijoje gyvenantys barbarai, kurie 
iš viso savo prigimtimi yra laukiniai, o dabar, būdami pavergti, dar la- 
biau subarbarėjo, jei tik karas pradžioje šiek tiek krypteltų Pilypui nepa- 
lankia kryptimi, visi imtų kartu kovoti mūsų naudai. Jūs tik kartu su 
mumis nuoširdžiai imkitės darbo. 

Tuo tarpu užmirškime visus tarpusavio vaidus, kuriuos tarp kaimy- 
ninių valstybių dažnai išprovokuoja menkos priežastys. Po sėkmingai 
baigto karo bendras visų džiaugsmas asmeninius kivirčus pavers, ma- 
nau, į gerus linkėjimus, ojei pagaliau ir bus galimybė susivaidyti, galbūt 
abiejų pusių negarbei ir žalai, bet tai nesukels grėsmės pražūčiai. Nebi- 
jokite Pilypo klastos, bet tik uždarykite ausis jo pažadams ir netieskite 

rankų paimti išjo dovanų. Jeigu jūs nė kiek nebūsite suteršę laisvės prin- 
cipo, jo suktumas ir jo dosnumas nueis niekais. Kaip graikų nesantaika 
padarė jį galingu, taip sutarimas jį sužlugdys. Jis net pats, būdamas 
prietaringas, negali suprasti, kad jei kas ir atsitiktų, tai iš likusiųjų jokio 
pavojaus nėra. Matjis siekia garbės ir valdžios, o tie, kurie yra jo valdžio- 
je, trokšta ramybės. O galjūs bijote Aleksandro? Nesjis tiek iš jūsų šaipo- 
si, kad jus laiko tokiais, kuriems net vaiko vardas gali įvaryti baimės“. 


5. Negandai karaliaus rūmuose 


Galėjai pagalvoti, kad staiga atsirado kiti tėbiečiai. Ką tik prieš tai 
taip atidžiai ir su pritarimu išklausę karaliaus pasiuntinius, staiga taip 
pasikeitė, kad Pilypą paskelbė priešu, jei jis kuo skubiausiai neišsineš- 
dins iš jų ir jų sąjungininkų teritorijos. Makedoniečių partijos žmones 
išvijo iš miesto, o į miestą įsileido atėniečių kariuomenę. Netikėtu tėbie- 
čių atkritimu Pilypas daugiau suglumo, nei nusigando, tačiau siekti už- 
sibrėžto tikslo neatsisakė. Po poros nesunkių mūšių atėniečiai nesiliovė 
veržęsi į priekį. Pagaliau abi pusės su visomis savo pajėgomis sustojo 
prie Beotijos miesto Cherono. Graikai drąsinosi savo protėvių garbin- 
gais žygiais ir kova už laisvę. Pilypas pasitikėjo savo puikiąja kariuome- 
ne, kuri tokioje daugybėje karų išėjo nugalėtoja. Nemažai vertino ir savo 
kaip imperatoriaus sugebėjimus, kuriais garsėjo. Graikų gi geriausi karo 
vadai buvo mirę. Tėbiečiams vadovavo Teagenas, mažai teturįs karo prak- 
tikos ir nepakankamai atsparus pinigams. Tačiau už atėniečius karo 
vadusjis buvo ir drąsesnis, ir labiau prityręs. Tačiau dviejų galingų tau- 
tų sujungtos jėgos, prie kurių prisidėjo korintiečiai ir kitos tautos, sukėlė 
kurį laiką daug rūpesčių tam, kuris siekė užimti visos kariuomenės vy- 
riausiojo vado vietą. Net tėbiečių vyresnieji nesikratė tartis dėl taikos. Bet 
atėniečių užsidegimas nugalėjo, ir visos Graikijos viltys ir visos karinės 
pajėgos buvo pavesti vieno mūšio likimui. 


6. Atėnų paėmimas 

Aleksandras karščiuodamasis tikino tėvą neleisti iš rankų tokios ge- 
ros progos nugalėti ir pagaliau, jo paskatintas, nedelsdamas, pirmas 
puolė priešą. Kovota buvo ilgai, žiauriai ir permainingai. Pagaliau Alek- 
sandras, kurį tėvas buvo paskyręs vadovauti vienam kariuomenės spar- 
nui, sutelkęs visas jėgas, išmušė iš vietos rinktinę tėbiečių kohortą, susi- 
dedančią iš optimatų, ir atvėrė kelią pergalei. Atėniečiai, palaužti 
sąjungininkų pralaimėjimo, nuvargę ir žaizdoti, neįstengė toliau atlai- 

kyti makedoniečių spaudimo, nes Pilypas, nenorėdamas nusileisti jau- 
nučiui sūnui, kovojo iš paskutiniųjų. Šiame mūšyje buvo nulemtas Grai- 
kijos laisvės likimas. Atėniečių žuvo virš 1000 ir daugiau kaip 2000 bu- 
vo paimti. Sąjungininkų taip pat daug žuvo kovodami ir daug gyvų buvo 
paimta. 

Po mūšio Pilypas pasiuntė Aleksandrą į Atėnus ir liepė pranešti, kad 
Pilypas atėniečiams atleidžia irjiems duoda taiką, veltui grąžina belais- 
vius ir leidžia palaidoti žuvusius. Tatai jis padarė dėl to, kadangi ruošė- 
si persų karui ir norėjo, kad Graikija už parodytą jai atlaidumą būtų 
ištikima ir atsidavusi. Tačiau jie nebegalėjo naudotis laivynu ir valdyti 
salų. 

Tėbiečiams buvo rūstesnis, jis atsiminė, kaip netikėtas jų atskilimas 
visus jo reikalus buvo pastatęs ant kortos. Jis netyrinėjo tų priežasčių, 
kurios galėjo turėti įtakos jo seniems sąjungininkams po įvairių jiems 
suteiktų malonių susiuostyti prieš jį su atėniečiais. Kai tebiečiai perdavė 
miestą, Pilypas pastatė ten apsaugą, labiausiai pasižymėjusius ir įtaria- 
mus tebiečius išžudė, kitus ištrėmė. Miestą valdyti ir teisti perdavė tebie- 
čiams, kurie priklausė jo partijai ir buvo ištremti. Kitus Graikijos mies- 
tus, kurie buvo ėmęsi prieš jį ginklų, numalšino ta pačia pergale. Visi 
Graikijos miestai Pilypo buvo pavergti, išskyrus Spartą ir Arkadiją, vie- 
nus užkariavo, kitus pavergė vergiškomis sutartimis. 

Taigi, sukvietęs į Korintą visos Graikijos konventą, paskelbė, kad ža- 
da pradėti karą su persais. Reikią eiti kovoti prieš barbarus, kurie baisiai 
pasipūtę, tariasi esą viso pasaulio valdovai. Arba amžinai jiems pasi- 
duoti, arba iš anksto pasipriešinti. Ne apie tai eina kalba, kariauti ar 
nekariauti, bet apie tai, kur geriau vesti karą; namuose ar jį perkelti į 
priešo žemę. Mums reikia ne tik už senas skriaudas atkeršyti, bet ir nu- 
plauti esamą gėdą, reikia išvaduoti Azijoje esančius Graikijos miestus iš 
persų vergovės. Visų geriausia būtų, sutvarkius visus reikalus Graikijo- 
je, turėti laisvas rankas visas jėgas mesti į užjūrio karą. Todėl namuose 
reikia pasirūpinti, kad visi tie, kurie iš dyko buvimo kels nesantaiką ar 
maištaus, ilgą laiką būtų okupuoti ar ištremti. Taigi reikia nuspręsti, kas 
vadovaus ir kokios kariuomenės turės dalyvauti šioje ekspedicijoje. Dau- 
guma suprato, kokių aukų tatai pareikalaus iš respublikos. Bet atrodė, 
kad per anksti yra stengtis žodžiais atgauti laisvę, kuri buvo ginklais 
atimta. Nėra abejonės, kad visi nutarė Pilypą skirti Graikijos imperatoriu- 
mi ir pasiųsti į Aziją išvaduoti pasaulį nuo persų jungo. Kievienam mies- 
tui buvo nustatyta ir surašyta lentelėse, kiek kuris privalo pasiųsti karių, 

maisto, pinigų. Autoriai nurodo, kad pėstininkų buvo pasiųsta 200.000 ir 
15.000 raitelių. Į šitą skaičių neįėjo makedoniečių ir makedoniečiams pri- 
klausančių barbarų kariuomenės. 

Bet žmonių laimė visada turi nelaimės priemaišų. Sėkmę užsienio 
reikaluose lydėjo nemalonumai namuose. Kaip jau anksčiau minėjome, 
Olimpijos įnoringas ir arogantiškas charakteris vis daugiau ir daugiau 
atšaldė vyrą. Kai kas rašo, kad Pilypas ją pametęs. Pas kitus autorius 
randame, kad Pilypas, dar tebebūdamas santuokoje, parsivedęs Kleo- 
patrą. Kai kurie autoriai pažymi, kad Aleksandras nedalyvavęs savo 
pamotės vestuvėse dėl to, kadangi jo labai mylima motina patekusi į 
tokią negarbingą padėtį, nes, girdi, kuri lietė ir jį asmeniškai, vyras ją 
išvaręs iš namų už tariamą svetimoteriavimą. Betgi vestuvėse Aleksan- 
dras dalyvavo. Tik pokylio metu kilus ginčams motiną išsivedęs. Mat 
sužadėtinės senelis Atalas, gerokai įkaušęs ir nesistengdamas pridengti 
savo vilčių, siūlė makedoniečiams paprašyti dievų, kad iš naujų jungtu- 
vių Pilypas susilauktų teisėto sosto įpėdinio. Iš prigimties karštas Alek- 
sandras, taip neteisingai įžeistas, tarė: „Išeina, kad tu, niekše, mus laikai 
mergvaikiais“ ir trenkė taurę į veidą. Kilo triukšmas. Pilypas, kuris gulė- 
jo kitame guolyje, negalėdamas pakęsti, kad drumsčiama šventiška nuo- 
taika, pašoko ir išsitraukęs kardą puolė Aleksandrą. Tikriausiai Alek- 
sandrą būtų nudėjęs, jei vynas ir pyktis nebūtų pakirtę šlubiui koją 
(Pilypas nuo gautų žaizdų buvo likęs šlubas). Pilypui suklupus, išsi- 
gandę draugai gavo šiek tiek laiko atsipeikėti ir, atsistoję tarp Pilypo ir 
Aleksandro, ėmė raminti Pilypą, o Aleksandrą nuvedė į šalį. Nemažai 
bėdos buvo Aleksandrą nuraminti. Jam atrodė, kad jis yra mirtinai įžeis- 
tas. Nors tėvo ir karaliaus vardas, tautų bei gamtos įstatymai jį šaldė, 
norėdamas įgelti Pilypui jis negalėjo susilaikyti nepasakęs: „Pasižiūrė- 
kit, makedoniečiai, į šitą žymųjį vadą, nusprendusį karą iš Europos per- 
mesti į Aziją, kuris šokdamas iš lovos į lovą išsitiesė“. 

Būkštaudamas dėl savo ir motinos gyvybės, jis motiną perkėlė į Epi- 
rą, kurį valdė Olimpijos brolis, o pats nuvyko pas Ilyrų karalių. Po kurio 
laiko, korintiečiui Damaratui tarpininkaujant, abu grįžo į Makedoniją. 
Tačiau atkakli motina nesiliovė kursčiusi sūnų, kuris ir taip jau siekė 
valdžios. Ji ragino sūnų kiek galima daugiau įsigyti draugų ar už pini- 
gus, ar susigiminiuojant su įtakingais žmonėmis, kad galėtų būti sau- 
gus nuo tėvo pykčio. Teisingai kažkada Pilypas jam buvo pataręs žmo- 
nių širdis į save palenkti lipšnumu, nes dovanas ne visada laikė 
veiksmingomis. Dargi per laišką barė sūnų už tai, kad drįsta pasitikėti 

ištikimybe tų žmonių, kuriuos sugadino dovanomis. Klystąs, jei tai lai- 
kąs karališkų mostu. Tai esą tarnų ir balsų dalintojų reikalas. Nors pats 
dažnai girdavosi, kad pinigai visur pralendą. Pinigais ne mažiau kaip ir 
ginklais naudojosi. Atrodo, kad šituos žodžius jis bus parašęs ne tiek 
norėdamas tiesą pasakyti, kiek bijodamas, kad sūnus jo neužpultų jo 
paties naudojamais ginklais. Taip pat jis barė Aleksandrą ir už tai, kad 
šis meilinęsis Peksadoro dukrai, kurią tėvas buvo paskyręs Aridėjui, va- 
dindamas išsigimėliu ir nevertu tos padėties, kuriai jis buvo auklėjamas, 
jei išdrįsta galvoti apie uošvį barbarą, kuris yra barbaro karaliaus paval- 
dinys. O pats, norėdamas sutvirtinti savo padėtį, nesibaidė vesti žmo- 
nos iš Ilyrijos ir Getijos pačių baisiausiai barbariškų kraštų, nors iš kitų 
žmonų ir sugulovių turėjo begalę vaikų. Matydamas, kad tai Aleksandrą 
labai paveikė, jis mandagiai pabarė jaunuolį-ir padrąsino, kad jis, turė- 
damas daugybę valdžios varžovų, stengtųsi pasirodyti už kitus visais 
atžvilgiais geresnis ir kad valdžią įgijo ne todėl, kad jo tėvas Pilypas, bet 
dėl savo asmeniškų nuopelnų. Kadangi dėl tokių ir panašių priežasčių 
dažnai kilę ginčai nutraukdavo gerus santykius, aišku, pilno pasitikėji- 
mo tarpjudviejų negalėjo pilnai atstatyti. 
7. Pilypo žūtis 

Galutinai jų santykiai pašlijo dėl Olimpijos intrigų. Ši laukinio būdo 
atkakli intrigantė skatinama pavydo ruošėsi vyrų rankomis padaryti nu- 
sikaltimą ir atkeršyti Pilypui. Ji sukurstė savo brolį Aleksandrą paskelbti 
Pilypui karą. Nors Pilypo jėgos buvo didesnės, tačiau laikas karui nebu- 
vo tinkamas. Todėl gudrusis Pilypas pasistengė karui užbėgti už akių. 
Jis susigiminiavo su Aleksandru (Olimpijos broliu) ir vedė Aleksandro 
Epiriečio giminaitę Kleopatrą. Vestuvės vyko Eguose. Jose dalyvavo kai- 
myninių valstybių karaliukai ir Graikijos miestų pasiuntiniai. Šį miestą 
Pilypas pasirinko tarsi būsimųjų įvykių lemties skatinamas, nes jame 
laidodavo Makedonijos karalius. Autoriai taip pat pasakoja, kad Delfų 
Apolonas išpranašavęs jam ankstyvą mirtį, kada jis kreipėsi į orakulą 
dėl persų karo. Tačiau orakulo sprendimas kaip paprastai buvo dvi- 
prasmis, ir Pilypas išsiaiškino sau palankia prasme. Kitą gi pranašystę, 
į kurią tuomet niekas nebuvo atkreipęs dėmesio, parodė būsimieji įvy- 
kiai. 

Karaliaus asmens sargyboje buvo tūlas Pauzanijas, kuriam didelę 
skriaudą buvo padaręs Atalas. Karalius, norėdamas Ji paguosti, į šį aukštą 
postą ir buvo jį pakėlęs. Mat Atalas puotos metu nusigėrusį Pauzaniją 

buvo atidavęs svečių begėdiškiems iškrypusiems polinkiams tenkinti. 
Pauzanijas prašė, kad karalius atkeršytų Atalui. Karalius neatkeršijo 
Atalui, bet Pauzaniją pakėlė į aukštesnį postą. Atalas kare buvo ypatin- 
gai drąsus vyras, o dabar tapęs Pilypo giminaičiu. Pilypas jo ne tik nenu- 
baudė, norėdamasjį turėti persų kare, betjį kartu su Parmenionu ir Amin- 
tu paskiria armijų vadais. Karalius prašė Pauzaniją, kad jis dėl jo ir dėl 
tokio valstybei svarbaus laiko užgniaužtų skausmą. Karalius, norėda- 
mas jį nuraminti, kalbėjo švelniai ir pažadėjo padidinti stipendiją. Ta- 
čiau jaunuolio įtūžis buvo didesnis negu karaliaus malonės. Jis savo 
pyktį nukreipė nuo to, kasjam padarė skriaudą, į tą, kuris atsisako atker- 
šyti. Yra pagrindo manyti, kad jis buvo sudaręs sąmokslą su Atalos na- 
mais ir Pilypo priešais. Po to, kai Olimpija kylančiam ant kryžiaus kara- 
liaus žudikui uždėjo auksinį vainiką, tuo niekas nebegalėjo abejoti. Yra 
ir daugiau faktų, iš kurių aiškėja nusikaltimo priežastys ir eiga. 
Darbuvo apytamsis, kai į didžiulį teatrą pasižiūrėti žaidimų suplaukė 
masė žmonių. Savo puošnumu ir įvairumu turėjo pranokti visus anksčiau 
buvusius žaidimus. Turtingi karaliai, kaip paprastai netekę saiko savo 
didybei pabrėžti, neskoningai švaistosi savo turtais. Pastatė dvylikos die- 
vų atvaizdus, kurių brangi medžiaga lenktyniavo su menininkų darbu. 
Atvyko tryliktoji Pilypo tenza (vežimas, kuriuo į cirką veždavo dievų at- 
vaizdus, kuri buvo tokia pat puošni, kaip ir visos kitos. Šią žmogaus didy- 
bės viršūnę lydėjo ankstyvas subrandintas kerštas. Šitoje procesijoje pasi- 
pūtusį karalių, lyginantį save su dievais, pirm negu jis paragavo 
neužtarnautos garbės, užklupo likimas. Pauzanijas laukė karaliaus prie 
įėjimo į teatrą. Karalius paprastai jį lydėjusius draugus pasiųsdavo pir- 
ma, o asmens sargybą palikdavo užpakalyje (norėdamas parodyti, kad 
šitokių linksmybių metu jų pagalbos nesąs reikalingas) ir vienas įžengda- 
vo į teatrą. Taigi tuo metu netikėtai prišoko keršytojas ir karalių, kuris 
nieko panašaus nesitikėjo, pervėrė barbarišku kardu, kurį nešėsi po ap- 
siaustu. Toks buvo galas savo laikų didžiausio karaliaus. Iš skurdo sukū- 
rė didžiulę Makedonijos karalystę, sutramdė aplink esančius barbarus, 
Graikijai uždėjo jungą ir pasiruošė užpulti Persiją. Jau rinkosi Graikijos 
miestų pagalbinė kariuomenė, jau buvo išvykę jo pasiųsti karo vadai į 
Aziją, taigi pačiame įvykių sūkuryje, kur nusimatė gausūs pergalės vai- 
siai, jis neteko gyvybės. Kiekvienas didis darbas yra rizikingas. Drąsiau- 
sias žmonių viltis gali sužlugdyti bet koks netikėtumas. Olimpija, sužino- 
jusi apie karaliaus mirtį, Kleopatrą, Atalo sesers dukrą, privertė pasikarti, 
ojos sūnų, gimusį keletą dienų prieš tėvo mirtį, iškepė variniame inde. Su 

Pilypo klientais ir artimaisiais Žiauriai susidorojo. Nors ir būdama mote- 
riškai silpna, gavusi progą keršyti, darė tai kuo žiauriausiai. Tačiau Alek- 
sandras, kuriam nesant motina taip buvo siautėjusi, tarsi išganinga žvaigž- 
dė laiku sužibo gelbėti imperiją nuo siaučiančio uragano. 

Pilypo pavergtųjų graikų širdyse suliepsnojo laisvės viltys, barbarai 
ėmė maištauti, o pati Makedonija nebuvo rami. Atalas, nemenkas ka- 
riuomenės vadas, pataikaudamas kareivių masėms, tarp jų įgijo stebėti- 
ną populiarumą. Be to, giminiuodamasis su Makedonijos didikais, susi- 
žiedavo su Filoto seserimi. Tačiau po tokių abipusių smūgių jis 
nepasidarė neapkenčiamas ir nemėgiamas ir juo nebuvo galima pasiti- 
kėti. Amintas, Pilypo brolio Perdiko sūnus, vedęs Pilypo dukrą Cinę ir 
tapęs karaliaus žentu, turėjo vilčių, nužudęs Aleksandrą, pasidaryti sosto 
įpėdiniu. Didelė makedoniečių dalis, pasibaisėjusi Olimpijos tironija, o 
gal ir trokšdama naujų įvykių, linko tai į vieną, tai į kitą pusę. Netbuvo 
tokių, kurie teigė, kad valdžią turi perimti Eropo sūnus Aleksandras, nes 
esant tremtyje teisėtam sosto įpėdiniui pirmas į valdžią veržėsi Amyn-- 
tas, o pagaliau jėga ir apgaule ją užėmė Pilypas. Kiekvienas, atsižvelg- 
damas į simpatijas ir savo naudą, maištingomis kalbomis kurstė kariuo- 
menę, kuri susidėjo iš įvairių nacijų. Nei imperiją valdyti, nei malšinti 
kilusių neramumų dėl netikėtos Pilypo mirties Aleksandrui nebuvo nu- 
matyta perduoti, nors jo sugebėjimais neabejota, bet kliudė amžius. Nie- 
kas nemanė, kad dvidešimtmečio jaunuolio pečiai galėtų atlaikyti tokią 
naštą, jeigu jis ir sutiktų. Trūko ir pagrindinio dalyko - pinigų. Persai jų 
turėjo į valias, todėl po visą Graikiją pasklido įvairaus plauko verbuoto- 
jų. Dar betrūko to, kad Makedonijos pajūrius nusiaubtų Tusko piratai. 

Sušaukus draugus pasitarti apie valstybės padėtį, buvo ir tokių, ku- 
rie siūlė atsisakyti Graikijos ir kiek galima švelniau numalšinti atkrin- 
tančius barbarus. Po to, kai namuose bus ramu, lengviau tvarkyti toli- 
mesnius užsienio reikalus. Tačiau tokių didelių sielos polėkių jaunuolis 
šitokiu neryžtingu planu, tinkamu bailiams, pasibaisėjo. „Amžinai lik- 
sime paniekos verti, jei jau savo valdymo pradžioje leisime save nubau- 
džiamai žeminti. Per visą gyvenimą apie imperatorių Žmonės lieka tos 
nuomonės, kokią susidarė jo valdymo pradžioje. Pilypo mirtis tiekjam, 
tiek ir maištininkams buvo netikėta. Kol kas jie dar tebėra išsigandę ir 
nežino, ką daryti, be vargo juos galima sutramdyti. Bet makedoniečiams 
delsiant atsiras sukilimo vadų iš tų pačių, kurie dar šiandien nėra apsi- 
sprendėę. Jie pereis į maištininkų pusę. Kovoti su pasiruošusiais ir sutvir- 
tėjusiais bus pavojinga. Dabar gi pergalė daugiau priklauso nuo greito 

veikimo, negu nuo jėgų. Jei dabar trūksta jėgų kovoti atskirai su kiekvie- 

nu. Kas gi bus pagaliau, jei pajutę mūsų baimę, užpuls visi kartu?“ Po to 
dar pridūrė, kad jis padarys taip, kad visi, ir priešai, ir savi piliečiai, 

būsią priversti pripažinti, jog po tėvo mirties pasikeitė tik asmuo ir kara- 
liaus vardas, o visi planai ir ryžtas lieka tie patys. Daug kas galvojo, kad 
šitokia padėtis yra geriausia proga maištauti, bet greit jie turės atsakyti, 
jei tik makedoniečiai bus tokie ryžtingi, tokie pat stiprūs, kokie buvo per 
tokią daugybę metų tėvui vadovaujant: jų žygiai buvo garbingi, jų perga- 
lės vaisingos. Iš savo pusės jis viską jiems duoda ir viską leidžia, išsky- 
rus atleidimą nuo kariuomenės, kad tik jie galėtų greičiau ir efektingiau 
viską įvykdyti. 

Karaliaus sumanymą apvainikavo sėkmė. Taip pat greitai, kaip ir 
buvo kalbėjęs, kiekvieną užpuolė atskirai ir visur baigėsi laimingai. Pa- 
ėmė net Amyntą, demaskavęs jo ruošiamas pinkles. O Hekatejaus ir Par- 
meniono pagalba likvidavo Atalą. Visus tuos, kuriuos įtarė prisidėjus 
prie tėvo mirties, nužudė, išskyrus vieną - Aleksandrą Linkestą. Jo ne- 
nubaudė, nes jis padėjo jam užimti valdžią ir pirmas pasveikino kaip 
karalių. Šitaip griežtai atkeršydamas už Pilypo nužudymą, jis manė su- 
tvirtinti savo padėtį, o kartu ir užkirsti kelią gandams, būk jis dalyvavęs 
sąmoksle nužudyti tėvą. Dažni jų ginčai davė pagrindą įtarti. Pasakoja- 
ma, kad jis paskatinęs Pauzaniją, besiskundžiantį jam padaryta skriau- 
da, atlikti šį nusikaltimą šiais tragedijos žodžiais, kuriuos pasakiusi 
Medėja abiem linkėdama to paties galo, ir tam, kuris atidavė ją Jasonui 
už meilužę, ir tam, į kurio rankasji pakliuvo. Tačiau kartą atsakydamas 
į Darijaus laišką, jis pats visą kaltę stengiasi suversti persams: persų 
auksas nupirkęs Pilypo žudikus. O galutinai norėdamas nusiplauti įta- 
rumo dėmę, paskutinėmis savo gyvenimo dienomis galvojo pastatyti Pi- 
lypo garbei didingą šventovę. Šitokia pastaba buvo rasta Aleksandro 
užrašų knygutėje. Tačiau jo sosto paveldėtojai šito jo noro neįvykdė! 


8. Aleksandras imasi valdyti tėvo užkariautas žemes 


Vykdydamas savo planus, svarbiausiu dalyku laikė išlaikyti valdžioje 
visą Pilypo užimtą Graikiją. Todėl žaibiškai su kariuomene jis įsiveržė į 
Tesaliją. Kažkas tesaliečius pakurstė užimti prie Tempės perėją ir už- 
kirsti kelią Aleksandrui, žygiuojančiam iš Makedonijos. Šitame krašte 
stūkso vienas šalia kito du garsūs kalnai Olimpas ir Osa. Per tą tarpu- 
kalnę teka Peno upė, dėl nuostabaus grožio pelnytai laikoma tautos au- 
kuru. Iš abiejų pusių ją supa pavėsingi žavūs miškeliai. Jos triukšmingą 

srovę iš gretimų medžių lydi paukščių čiulbėjimas. Čia eina beveik 5.000 
žingsnių ilgumo siauras takas, kuriuo sunkiai praeina nešdamas krovi- 
nį gyvulys. Užtenka čia dešimties ginkluotų vyrų, kad sulaikytų visą 
armiją. Aleksandras nesitikėjo praeiti pro šį sąsiaurį, todėl jis pasuko 
per Oso kalną, iškirtęs kalne laiptiškas pakopas. Jo netikėtas pribuvimas 
taip visus išgąsdino, kad niekam nesipriešinant, nutarta pasiduoti. Visa 
valdžia perėjo Aleksandrui. Mokesčiai, visos įplaukos, kurias tesalie- 
čiams Pilypo įsakymai buvo uždėję, tenka Aleksandrui. Kadangi Alek- 
sandras savo giminę vedė iš Achilo, tai Etijos miestą, kur gimė Achilas, 
paskelbė laisvu. Ekspedicijoje prieš persus Achilą sakėsi laikąs savo 5ą- 
jungininku ir bendražygiu. 

Iš Tesalijos nuvyko į Termopilus. Visuotinį savo piliečių susirinkimą 
graikai vadino Termopilų sueiga. Tuo laiku ten įvyko visuotinis graikų 
susirinkimas. Amfiktionų dekretu tėvo vietoje Aleksandras išrinktas vy- 
riausiuoju Graikijos karo vadu - imperatoriumi. Ambrakistams įsakė 
suteikti teisėtą laisvę, kurią jie neseniai, išviję makedoniečių įgulą, buvo 
atgavę. Savo gera valia jis būtų ją grąžinęs, sakė jis, jei jie patys prieš 
keletą dienų nebūtų jo pralenkę. Po to iš Tebų išvedęs kariuomenę ir 
palaužęs beotiečių ir atėniečių atkaklumą, kurie labiausiai priešinosi jo 
planams, liepė graikų pasiuntiniams rinktis prie Korinto. Čia buvo pa- 
tvirtintas Amfiktionų dekretas ir jis vienbalsiai tapo patvirtintas vietoje 
tėvo Pilypo visos Graikijos imperatoriumi; taip pat buvo nutarta kare 
prieš persus teikti pagalbą. Atsitiktinai šiame mieste prasilaikė Dioge- 
nas, kuris pagal kinikų mokslą savo noru buvo pasidaręs beturtis. Jis 
labiau vertino būti laisvas, nė nuo ko nepriklausomas, negu vergauti 
turtams ir turėti rūpesčių. Tuo metujis buvo Korinto priemiestyje Krani- 
jųje ir kiparisų miškelyje šildėsi saulėje. Aleksandras atėjo jo pažiūrėti ir 
paklausė, ar Diogenas nenorėtų jo ko nors paprašyti. Diogenas paprašė, 
kadjis šiek tiek pasitrauktų į šalį ir neužstotų jam saulės. Makedonietis, 
nustebintas netikėto atsako ir paties žmogaus, pasiekusio tokio savo lai- 
mės lygio, kad net malonių (dovanų) dėsnis nebeturi jam jokios įtakos, 
pasakęs: „Jei nebūčiau Aleksandru, norėčiau būti Diogenu“. Žinoma, to- 
kia dvasios didybė, kuri iš aukšto žiūrėjo į visa tai, dėl ko žmonės buvo 
pasiruošę eiti į pražūtį, negalėjo nepaliesti genialaus jaunuolio sielos. Ta- 
čiau, aistrų apakintas, neįstengė pilnai suprasti, kad daug geriau neturėti 
nereikalingų daiktų, negu turėti tik būtinus. 

Iš Peloponeso jis nuvyko į Delfus paklausti Apoloną apie būsimąją 


karo baigtį. Tačiau žynė pasakė, kad šiomis dienomis įeiti į šventovę 
" 


39 


I KNYGA 


negalima. Jis priėjo, sugriebė merginą irjėga nutempė į šventovę. Eidama 
ji galvojo, su kokiu atkaklumu karalius įveikė nusistovėjusią tradiciją, ir 
sušuko: „Sūnau, esi neįveikiamas“. Ir pasakiusi: „Priimk tai kaip oraku- 
lo atsaką. Kito sprendimo tau nereikia“. 

Šiuos reikalus greit sutvarkęs, grįžo namo labai trokšdamas nubausti 
tuos, kurie nepakluso Makedonijos karalių didybei. Jau buvo viską pil- 
nai paruošęs, kai pavasarį išvedė kariuomenę iš Amfipolio į Trakiją pa- 
vergti laisvąsias Trakijos tautas. Per dešimtį dienų atvyko prie Emo kal- 
no. Didelis trakiečių būrys laikė užėmęs kalną, pasiruošęs nepraleisti 
karaliaus. Savo stovyklą tarsi pylimu jie buvo apsupę vežimais. Jei Alek- 
sandras puls, jie paleis į jį vežimus. Aleksandras, supratęs barbarų gud- 
rybę, liepė kareiviams, matantiems nuo kalno riedančius vežimus, išar- 
dyti falangą, o jei nespėtų, visiems sukristi ant žemės ir glaudžiai 
prisidengti skydais, iš jų sudarant „vėžlį“. Priešų pinklės buvo nesėk- 

. mingos. Didelė dalis vežimų nusirito per eilių tarpus; kurie užpuolė ant 
kareivių, atsitrenkę į skydus ir iš inercijos pasišokinėdami, neteko jėgos 
sužaloti kareivių. Visas šitas triukšmas neatnešė jokios žalos. Makedo- 
niečiai, atsipeikėję iš išgąsčio, linksmai šaukdami puolė priešą. Lanki- 
ninkai iš dešiniojo sparno, pasiviję bėgančius priešus, apšaudė. Taip 
falanga be nuostolių prasiveržė ant kalno ir sustojo lygioje vietoje. Nebe- 
turintį apsaugos, menkai ginkluotą priešą sėkmingai išvaikė. Tai, kas 
mūšyje barbarus pražudė, bėgantjuos išgelbėjo: beginkliai žinomose vie- 
tose jie lengvai išsislapstė. Iš viso mūšyje žuvo apie 1.500 žmonių, kiti 
pabėgo. Nugalėtojai paėmė didelį skaičių moterų ir vaikų, tai palyginus 
su krašto padėtimi gana gausų grobį. Turėdami laisvą kelią per Emso 
kalną įsiveržė į Trakijos vidurį. Trakijoje yra miškelis, pagal senovinę 
religiją pašvęstas dievui Bakchui. Aleksandras pagal tenykščių barbarų 
papročius ainašaudamas aukas į aukurą įpylė vyno. Pliūptelėjo tokia 
milžiniška liepsna, kad ji prasiveržė pro šventyklos viršų ir, atrodo, pa- 
kilo į dangų. Visi manė, kad ši liepsna nurodo karaliaus garbės ribas. 

Kita tuo pat metu pranešta žinia sutvirtino tikėjimą stebuklinguoju 
įvykiu. Trakijoje yra Libetro kalnas ir to paties vardo miestas. Miesto 
gyventojai odrisai vadinas. Libertas garsus tuo, kad jame gimęs Orfėjus. 
Mieste stovi varinė Orfėjaus statula. Pasakojama, kad tuo metu ji labai 
išprakaitavusi. Mačiusieji pranešė karaliui. Tuo nesuprantamu reiški- 

niu makedoniečiai susirūpinę. Tačiau Aristandras išsklaidė jiems bai- 
mę. Jis rimtai tvirtino, kad tai liečia Aleksandro žygius, kuriuos norėda- 
mi apdainuoti mūsų vaikai ir auklėtiniai turės gerokai paprakaituoti. 

Už Emso kalno yra kita didelė tribalų tauta. Jos karalius Sirmas, iš 
anksto sužinojęs apie makedoniečių ekspediciją, pabėgo į Istros salą 
Peką. Su savimi pasiėmė moteris ir vaikus. Upė atstojo įtvirtinimą. Ka- 
dangi Aleksandras turėjo nedaug laivų ir upės krantai buvo statūs, 
stiprus priešas nesunkiai priešinosi išsikėlimui. Ir taip makedoniečiai 
nieko nepešę turėjo pasitraukti, pasitenkindami tik tuo, ką prieš keletą 
dienų buvo prisiplėšę, nes prieš užpuldami salą jie buvo susikovę su 
kita tribaliečių kariuomene. Mūšyje saviškių neteko 500, o priešų išžu- 
dė 3.000. Su karaliumi Sirmu be naudos kariavęs, karalius kariuomenę 
pasuko į getus. Jie stovėjo kitoje upės pusėje ir turėjo išsirikiavę 4.000 
raitelių ir 10.000 pėstininkų. Šio pavojingo žygio ėmėsi ne tiek strategi- 
niais sumetimais, kiek trokšdamas garbės. Jis troško pasigirti, kad jis 
persikėlė per didžiausią Europos upę į kitą pusę, krantą įnirtingai gi- 
nant laukinėms tautoms. Raitelius sausakimšai susodino į laivus, o 
pėstininkų dalį į valtis, kurių čia gausybė buvo, o kitą dalį perkėlė ant 
maišų. Šitaip jie nakties metu, prisidengę tamsa ir kviečių lauku, nema- 
tomai persikėlė per upę. Netikėtai makedoniečių užpulti getai išsigan- 
do ir tik pirmąjį raitelių smūgį atlaikė. O kai pagaliau prisijungė su 
savo falanga Nikanoras, priešas pasileido bėgti į miestą, kuris buvo 
beveik už keturių tūkstančių žingsnių nuo upės. Aleksandrui spau- 
džiant, priešas, pagriebęs žmonas ir vaikus, kiek jų galėjo susodinti 
ant arklių, kitus palikęs makedoniečiams, pabėgo. Paimtuosius belais- 
vius Aleksandras perdavė vesti Meleagrui ir Pilypui. Miestą išgriovė ir 
ant upės kranto Jupiteriui, Herkuliui ir pačiam Istrui už laimingą per- 
sikėlimą pastatė aukurus ir tą pačią dieną atitraukė kariuomenę, be 
kraujo praliejimo laimėjęs pergalę. 

Paskui pas jį atėjo brangiomis dovanomis nešini kaimyninių tautų ir 
karaliaus Sirmo pasiuntiniai. Taip pat pas jį atsiuntė pasiuntinius ir 
germanai, kurie buvo apgyvenę plotus nuo Istro ištakų iki Adrijos jūros 
įlankos. Istra prasideda Germanijoje. Patys germanai tą upę vadina gim- 
tąja kalba Danubijum. Aleksandras, stebėdamasis jų stambumu ir proto 
gyvumu, paklausė, ko jie už vis labiau bijosi? Galbūt galvojo, kad jie 
atsakys labiausiai biją jo galybės. Tačiau jie atsakė, kad jie nieko per- 
daug nebijo, nebent tik to, kad antjų neužgriūtų dangus. Tačiau narsių 
vyrų draugystę iš visų labiausiai vertina. Tokio nelaukto atsakymo kara- 
lius buvo pritrenktas. Kiek patylėjęs tik pasakė: „Germanai yra išdidūs“. 
Paskui su jais sudarė nepuolimo sutartį. Sirmui ir kitoms gentims davė 
žodįjų nepulti. 

Manydamas pakankamai esąs įsigijęs garbės ir autoriteto, ėmė gal- 
voti apie būsimą karą su persais, iš kurių tikėjosi daug didesnės nau- 
dos su mažesne rizika. Yra žinoma, kad jo senelis Aleksandras šį pla- 
ną kritikavo, kada truputį vėliau reikalavo iš jo imtis karo žygių Italijoje. 
Būk tai jo senelis skundęsis, kad jiems abiem teks vienodas likimas. 
Jam reikalinga esą vesti kovą su vyrais, o makedoniečiui su bobomis. 
Visus trakų karaliukus ir tuos, kurie atrodė linkę ar už pinigus, ar dėl 

įsitikinimų maištauti, tarsi suteikdamas garbę pasisamdė kaip bendra- 
žygius kare prieš persus ir nusivedė, galvodamas, kad barbarai, netekę 
vadų, negali maištauti. 

Grįždamas į tėvynę per Agrianų ir Peonų žemę, gavo žinią, kad suki- 
loilyrai. To krašto tautelių karalius Bardilis iš anglininkų net Makedo- 
nijai buvo buvęs rimtas priešas, kol jį svarbiame mūšyje įveikė Pilypas. 
Bet pasitaikius progai jis vėl amaujino karą. Šį kartą jo pajėgos buvo 
visiškai sutriuškintos ir jis pasidavė. Mirė turėdamas apie 90 metų am- 
žiaus. Jo sūnus Klitas manė, kad atėjęs patogus laikas atgauti laisvę, 
pakol Aleksandrą sulaiko už Istro laukinių genčių kariuomenės. Todėl 
kvietė savo tautiečius imtis ginklo ir sudarė nepuolimo sutartį su ilyrų, 
kurie vadinosi taulantais, karaliumi Glauku,. Grįžtančius makedonie- 
čius buvo pradėjusu pulti kita to krašto tautelė autarijatai. Tačiau agranų 
karalius Langaras, kuris buvo atsidavęs Aleksandrui, pasiprašė, kad šitą 
uždavinį pavestų jam, jisai žadėjo jų namuose tiek jiems rūpesčių pridary- 
ti, kad jie, turėdami ginti savo reikalus, nustos užpuldinėti makedonie- 
čius. Karalius, pagyręs jaunuolį ir jį apdovanojęs, atleido, dar pažadėjęs 
savo seserį Cinę išleisti už jo. Cinės motina buvo ilyrietė. Tėvas ją buvo 
išleidęs į žmonas už Aminto. Agrianietis savo pažadą ištesėjo, bet susir- 
gęs ir negavęs iš karaliaus visų žadėtųjų malonių, pasimirė. Ir taip auta- 
riatai buvo sulaikyti ir karalius be kovos atvyko į Peliją, Desaretijos miestą, 
kuris stovėjo ant Eordaiko upės kranto. 

Priešas atrodė labai pasiryžęs kautis. Karingai nusiteikę, tarsi norė- 
dami pulti priešą, jie išbėgo iš savo tvirtovės. Tačiau nepradėję kovosjie 
pabėgo atgal, nors vietą buvo užėmę patogią, kalvotą, apaugusią miš- 
kais. Čia makedoniečiai išvydo šlykštų reginį: vienoje krūvoje su juodais 
avinais gulėjo trijų berniukų ir trijų mergaičių lavonai, kuriuos barbarai 
šventvagiškai buvo paaukoję savo dievams, kad jų kariams įkvėptų drą- 

sos. Tačiau dievas keršytojas į jų nuodėmingas širdis įkvėpė ne drąsą, 0 
baimę. Karalius, nuvijęs juos tarp miesto sienų, nusprendė apie miestą 
apvesti išorinę sieną ir juos uždaryti, tačiau rytojaus dieną su didele 

taulentiečių kariuomene čia atvyko karalius Glaukas. Ir taip netekęs vil- 
ties paimti miestą, rūpinosi tik saugiai pasitraukti. Tuo tarpu Filotas su 
stovyklos važiuojamais gyvuliais, lydimas raitelių apsaugos, buvo išvy- 
kęs pasirinkti maisto. Čia jis sužinojo, kad jo draugai patekę į sunkią 
padėtį, nes Glaukas, laukdamas progos susikauti, buvo užėmęs kalnuo- 
tą vietą, apsuptą lyguma. Dalį kariuomenės palikęs saugoti apsuptiems 
miestelėnams, o su likusia karalius skubiai išžygiavo prieš Glauką. Iš- 
vaikęs ilyriečius be nuostolių pasitraukė. Tačiau besitraukiančiai ka- 
riuomenei iškilo daugybė pavojų. Ir upė, ir statūs kalnai trukdė keliauti. 
Pagaliau buvo tokių vietų, kur vos keturi ginkluoti vyrai galėjo praslink- 
ti. Kalnuose įsitvirtinę jų laukė Klito ir Glauko lankininkai, svaidytojai, o 
taip pat ir sunkiai ginkluoti kareiviai. Prie kiekvienos falangos sparno 
Aleksandras buvo pastatęs po 200 raitelių. Ir davė jiems įsakymą iškelti 
ietis. Gavę ženklą, tarsi puolimui pasiruošę, ietis atkišę turėjo artintis į 
priešą, pasisukdami tai į kairį, tai į dešinį šoną, kol priešai neatsipeikėjo 
nuo šito klastingo manevro, Aleksandras priartėjusią falangą greit iš- 
skaido tai į keletą būrių, tai vėl sujungia. Pagaliau padaręs iš jos kylį, 
staiga smogė į ilyrų kairiąją apsaugą. Greiti ir tikslūs makedoniečių veiks- 
mai priešą išmušė iš pusiausvyros irjie iš kalnų pasileido bėgti į miestą. 
Keletas dar bandė priešintis ant vieno aukštesnio kalno, kur jau buvo 
praėjusi makedoniečių kolona, bet Aleksandras juos išvaikė ir su 2.000 
agrianų ir lankininkų užėmė tą vietą. Iš čia jis norėjo pridengti savo 
falangą, kuriai buvo įsakęs keltis per upę. Šitą manevrą pastebėję, di- 
džioji dalis priešų nuskubėjo prie kalno, galvodami, kad persikėlus sun- 
kiai ginkluotiems kareiviams, galės užpulti paskutinį būrį, kuriame bus 
ir pats karalius. Šis nė kiek neišsigando ir drąsiai sutiko besiartinantį 
priešą. Tuo tarpu falanga, būdama kitoje upės pusėje, pakėlė triukšmą, 
tarsi rengtųsi vėl persikelti per upę ir saviškiams suteikti pagalbą. Šis 
triukas priešą išgąsdino, nes karalius, numatydamas, kas gali atsitikti, 
falangai buvo įsakęs persikėlus tučtuojau išsirikiuoti į kairį sparną, ku- 
ris buvo arčiau upės ir arčiau priešų, kiek galima labiau išsiplėsti, kad 
atrodytų didelė daugybė. Todėl taulantiečiai, manydami, kad juos puls 
visa kariuomenė, pamažu ėmė trauktis. Aleksandras, gavęs erdvės veik- 
ti, greitai nuvedė kariuomenę prie upės ir pats su pirmaisiais persikelia 
į kitą pusę. Tačiau priešas grįžęs vėl ėmė pulti tuos, kurie dengė karalių, 
bet svaidomųjų mašinų sviediniais per upę apšaudydamas, priešą nuvi- 
jo. Tuo metu ir kareiviai, kurie jau buvo upėje, apmėtė iš laivelių priešą 
ietimis. Taigi per upę persikėlė be nuostolių. 

Tolimesnė kelionė buvo rami. Po trijų dienų buvo pranešta, kad prie- 
šas, matyt galvodamas, kad Aleksandras bėga, ir todėl įsidrąsinęs, be 
jokios tvarkos iš visų pusių renkasi, nesilaiko karinės drausmės, apie 
stovyklas neturi nei sienų, nei griovių, nei postų, nei sargybinių. Todėl 
Aleksandras, pasiėmęs lankininkus, agrianus ir tuos makedoniečius, 
kuriems vadovavo Perdikas ir Kenas, naktį persikėlė per upę ir greitai 
nužygiavo priešo pasitikti, visai kitai kariuomenei liepęs sekti iš paskos. 
Bijodamas praleisti progą, nieko nelaukdamas į priekį pasiuntė lengvai 
ginkluotos kariuomenės būrį ir pats tuoj pat su likusia kariuomene už- 
puola pusiau bemiegančius ir beginklius, daug jų išskerdžia, daug pa- 
ima į nelaisvę, o tuos, kurie stengėsi pabėgti vijosi iki Taulanto kalnų. 
Šito sąmyšio metu Klitas pasitraukė į Pelio miestą. Tačiau nežinia kodėl, 
ar tai nepasitikėdamas miesto sutvirtinimais, ar savo karių drąsa, jis 
padegė miestą ir pats kaip tremtinys pasitraukė į Taulantijų kraštą. Tuo 
tarpu visoje Graikojoje pasklido gandai, kad Tribaluose žuvęs Aleksan- 
dras. Visi makedoniečių priešai ėmė kelti galvas. 


9. Aleksandro žygiai Graikijoje 

Viena iš žmonijos nelaimių yra ta, kad lengvai tikime tuo, ko trokšta- 
me, tarsi įsikalta neprotinga nuomonė galėtų sustiprinti tiesą. Atsirado , 
ir tokių, kurie tvirtino patys matę karalių apsuptą, o kad niekas negalėtų 
abejoti, sakėsi šitame mūšyje ir patys buvę sužeisti. Ši maloni tėbiečių 
ausiai žinia buvo jų didžiausios nelaimės pradžia. Šios žinios paskatin- 
ti, kai kurie Pilypo išvaryti tremtiniai, kaip minėjome, vadovaujami Feni- 
koir Protito, nužudė makedoniečius, Kadmėjos miesto prefektus, kurie 
nieko pikto neįtardami buvo išėję iš pilies. Greitai visi piliečiai, pakilę į 
šventą kovą už tėvynės laisvę, apsupo pilies įgulą: aplinkui supylė dvi- 
gubą pylimą ir iškasė griovį, kad apsuptieji negalėtų gauti maisto ir pa- 
stiprinimo. 

Po to į visus Graikijos miestus pasiuntė pasiuntinius prašyti, kad jų 
nepaliktų vienų, ateitų į pagalbą kovojantiems už tėvynės laisvę. Ir De- 
mostenas, senas Makedonijos priešas, ragino atėniečius nedelsiant teik- 
ti efektyvią pagalbą. Tačiau pasiųsti pagalbos neteko, nes išgąsdintieji 
staigaus Aleksandro pasirodymo pamatė, kur krypsta įvykiai. Demoste- 
nas stengėsi padėti tėbiečiams privačia kariuomene ir pasiuntė veltui 
daugybę ginklų, nes Pilypas jų ginklus buvo atėmęs. Ginkluoti naujais 
ginklais jie smarkiai priešinosi Kadmėjos įgulai. Gana didelis pelopo- 
niečių kariuomenės dalinys susibūrė prie Istmos. Antipatras, paskirtas 


44 


ALEK5SANDRO MAKEDONIEČIO GYVENIMO PRADŽIA 


valdyti Makedoniją kol karalius bus ekspedicijoje, pasiuntė į tą kariuo- 
menę pasiuntinius, kurie kreipėsi į kareivius, kad jie neitų prieš visos 
Graikijos nutarimą ir nepadėtų Aleksandro priešams įvykdyti užmačią. 
Nežiūrint to, tėbiečių pasiuntinius įsileido. 

Kariuomenės dauguma buvo jų prašymu sujaudinta, tačiau arkadų 
tautybės vadas Astilas delsė, ne tiek sunkumų bijodamas, kiek iš gobšu- 
mo siekdamas išspausti didesnį atlyginimą, nes reikalas buvo skubus ir 
neatidėliotinas. Pareikalauta dešimties talentų. Kadangi tebiečiai tiek 
neturėjo, tai Makedonijos šalies žmonės tiek davė, kad anie būtų neutra- 
lūs. Taigi tėbiečių viltis gauti pagalbos iš arkadų žlugo. 

Kitą Peloponeso kariuomenę, kad ji nekovotų prieš Tėbus, Demoste- 
nas papirko. Ėjo kalbos, kad Demostenas gavęs iš persų 300 talentų kenkti 
Aleksandrui. Gavęs tokias žinias, Aleksandras, žaibo greitumu perme- 
tęs kariuomenę per Eoldėją, Elimiotą ir per Stimfo bei Parijo kalnus, sep- 
tintą dieną po išvykimo iš Pelijo atvyko į Peleną, Tesalijos miestą. Iš čia 
po 6 dienų pasiekė Beotiją, o išjos iškeliavo į Onchestą, kuris yra maž- 
daug už 6.000 žingsnių nuo Tėbų. Per tą laikotarpį tėbiečiai, gal ne tiek 
išmintingai, bet užtat entuziastingai ruošdamiesi, visų šitų įvykių ne- 
pastebėjo. Jie netikėjo, kad makedoniečių kariuomenė jau galėtų būti 
prie Termopilų, o kad dar ir karalius galėtų ateiti, buvo tiek neįtikima, 
jog imta tvirtinti, neva kariuomenei vadovauja kitas Aleksandras, Ero- 
po sūnus. 

Karalius sustojo prie Iolos šventovės, kuri stovėjo priešais Pretido 
vartus, ir nusprendė duoti laiko jiems susiprasti ir atsiprašyti. Tačiau 
priešas, staiga išsiveržęs iš miesto, puolė makedoniečių sargybinius: vie- 
nus nukovė, kitus išvijo iš posto. Jau buvo visai prie pat stovyklos prasi- 
veržę, kai karaliaus paliepti lengvai ginkluoti kareiviai priešą atstūmė. 
Sekančią dieną karalius nuvedė kariuomenę prie miesto vartų, per ku- 
riuos einama į Atiką, norėdamas padėti saviškiams, uždarytiems pilyje. 
Aleksandras nieko nedarė, dar vis laukė, gal tėbiečiai ims gailėtis savo 
išsišokimo, nes buvo pasiryžęs parodyti savo gailestingumą. Tačiau tie, 
kurie norėjo taikos, buvo nutildyti tremtinių ir sukilimo vadų: jų pusėje 
buvojėga. Likusieji, kurie, makedoniečiams užėmus miestą, neturėjo vil- 
ties likti gyvi, geriau bevelijo žūti tėvynės griuvėsiuose, negu jį išsaugoti 
savo mirtimi. Į savo pusę jie patraukė ir keletą beotarchiečių. Koks buvo 
žmonių kvailumas galima spręsti net ir iš to, kad Aleksandras pareika- 
lavo išduoti sukilėlių vadus, esą už dvi gyvybes galima išpirkti viso 
miesto kaltę. Jie gi iš savo pusės išdrįso paprašyti išduoti karaliaus arti- 

miausius draugus Filotą ir Antipetrą ir per šauklį paskelbti, kad tie, ku- 
rie norėtų kartu su didžiuoju karaliumi ir tėbiečiais Graikiją skelbti lais- 
va nuo tironų, tie Tėbuose ras politinį prieglobstį. Tačiau miestas buvo 
paimtas ne Aleksandro įsakymu, bet kaip rašo Ptolomėjus (yra autorių ir 
kitos nuomonės), Perdiko iniciatyva. Perdikas vadovavo tai stovyklos 
daliai, kuri buvo priešingoje pusėje nuo priešų pylimo, supusio Kadmė- 
jo miestą. Jis, negavęs įsakymo, pradėjo pulti. Prasiveržęs pro įtvirtini- 
mus, jis susikovė su priešu, savo pavyzdžiu patraukęs į kovą ir Amintą, 
kuris su savo kohorta stovėjo šalia jo. Tik tada Aleksandras, būkštauda- 
mas dėl savųjų, su visa kariuomene atėjo į pagalbą. Tačiau veržtis į prie- 
kį ir padėti draugams liepė tik lengvai ginkluotai kariuomenei. Pats su 
likusia kariuomene sustojo prieš pylimą. Mūšis buvo įnirtingas, ir Perdi- 
ką, bandantį prasiveržti pro vidinį pylimą, sunkiai sužeistą išnešė iš 
mūšio lauko. Daug krito ir Kretos lankininkų su savo vadu Euribota. 
Sumušto dalinio likučius ir tuos, kurie bėgo prie Aleksandro, tėbiečiai 
nesiliovė persekioję. Karalius su savo išrikuota kariuomene užpuolė iš- 
sisklaidžiusias priešo eiles. Tuoj pat mūšio laimė pakrypo į kitą pusę. 
Tėbiečiai taip išsigando, kad nė nebandė trauktis į miestą ir užsirakinti 
vartus, bet kartu su tais Kadmėjos gynėjais pabėgo į gretimus kaimus. 

Tokiu būdu vienas garsiausių Graikijos miestų buvo paimtas per vie- 

ną dieną. Čia, kaip žinome, netrūko žiaurių susidorojimo pavyzdžių. 
Krūvos vyrų bei moterų lavonų, nepasigailėta nė vaikų. Ši negarbė kren- 
ta ant fokų, platėjų, orchomenų ir tespių, nes kadaise būdami tėbiečių 
kaimynai, pavydėjo Tėbų gerovės. Makedoniečiai laikėsi kare santūriai. 
Pagaliau, kai jau buvo išžudyta apie 6.000 žmonių, duotas įsakymas 
sustabdyti skerdynes. Likusieji gyvi buvo paimti į nelaisvę. Apie 30.000 
laisvų piliečių parduota. Ketarchas rašo, kad karo laimikio vertė siekė 
440 talentų. Kiti sako, kad tiek pinigų gauta tik už parduotus belaisvius. 
Šimtą talentų, kuriuos tesaliečiai buvo skolingi Tėbams, Aleksandras iš 
bendros sumos atidavė sąjungininkams. Vergystės išvengė tie, kurie, kaip 
žinoma, nepritarė karui. Taip pat į vergiją nebuvo parduoti kunigai ir 
Aleksandrui beijo tėvui buvę svetingi piliečiai. 

Ateinančioms kartoms tarp kitų vardų liko žinomas ir vienos kilmin- 
gos moters vardas. Ši moteriškė vadinosi Timoklėja. Kažkoks trakietis, 
Aleksandro kavalerijos karininkas, išprievartavęs Timoklėją, pareikala- 
vo parodyti, kurji slepianti brangenybes. Timoklėja, ne tiek gailėdamasi 
turto, kiek įžeista už išniekinimą, nusprendė, kad jo godumas duos gali- 
mybę atkeršyti. Ji parodė šulinį, kuriame neva esanti paslėpusi savo bran- 

genybes. Kai trakietis palinko ant šulinio ir norėjo pamatyti brangeny- 
bes, ji čiupo jam už kojų ir įmetė į šulinį. Kai šis bandė iš tokios aukštos 
vietos kaip nors išsikapanoti, Timoklėja su akmenimis jį užmušė. Ją pa- 
čiupo užmuštojo kareiviai ir nuvarė pas Aleksandrą nubausti už vado 
nužudymą. Karalius paklausė, kas ji tokia ir kodėl padarė nusikaltimą. 
Ji drąsiai atsakė: „Esu Teageno sesuo, būtent to, kuris, kaip tėbiečių karo 
vadas, kovojo už Graikijos laisvę ir žuvo. Atkeršijau už savo moteriškos 
garbės nuplėšimą ir nusikaltėlį nužudžiau. Jei už jo nužudymą įsakysi 
nubausti mane, turėsi progos įsitikinti, kad garbingai moteriškei, kuri 
buvo išniekinta, geriau mirti negu gyventi; kad ir labai skubėtum tatai 
atlikti, aš būsiu ilgiau gyvenusi už savo garbę ir savo tėvynę“. Aleksan- 
dras išklausęs paskelbė, kad trakietis teisingai buvo nubaustas mirtimi. 
Jis niekam neleidžia prieš kilmingas moteris panaudoti smurtą. Kara- 
lius pagyrė moteriškę ir jai bei jos giminėms suteikė laisvę: ji galėjo eiti, 
kur patinka. Pasigailėjo ir poeto Pindaro, eilėmis apdainavusio jo prose- 
nelį Aleksandrą, ir neleido sudeginti poeto namo. 

Karalius gerbė ir mėgo ne tik dabar pasireiškiančią drąsą, bet ir di- 
džiųjų vyrų atminimą, jų giminėms suteikdamas įvairių malonių. Pa- 
vyzdžiui, paskutiniame mūšyje nugalėjęs Darijų, krotoniečiams pasiun- 
tė dalį laimikio už tai, kad jie kare su Kserksu, kai visos Graikijos kolonijos 
nebetikėjo Graikijos likimu, Fajilui vadovaujant, į Salaminus atsiuntė 
vieną trijų eilių irklų laivą. Taip pat ir platoniečius apdovanojo įvairio- 
mis privilegijomis ir dovanomis, kadangi jų protėviai, graikams kovo- 
jant su mardoniais, užleido savo teritoriją. Šią tėbiečių tragediją lydėjo 
daugelis pranašingų ženklų. Trys mėnesiai prieš Aleksandro atėjimą į 
Tėbus, Cereros deivės šventykloje buvo pastebėtas juodas voratinklis. 
Tačiau per Teuktų mūšį, kuris buvo Tėbų šlovės viršūnė, toje pat švento- 
vėje buvo rastas baltas voratinklis. Be to, prieš pat makedoniečių pasiro- 
dymą turgaus aikštėje pradėjo prakaituoti statulos, iš ežero prie Onches- 
tosklido liūdnas baubimas, iš Dirkos šaltinio ėmė srūti kraujas. Visi šitie 
pranašingi ženklai galėjo išgąsdinti užsispyrėlius, tačiau puikybė pa- 
smerktuosius savo likimui pražudė, nes jie didžiavosi tik tėvų garbe, bet 
nesilaikė jų papročių. Kitaip elgdamiesi laukė to paties likimo. Tuo ir 
pagreitino tėvynės pražūtį. Jie, turėdami gal kiek daugiau negu 10.000 
ginkluotų vyrų, išdrįso priešintis patyrusiai, pergalingai armijai, kurioje 
buvo 30.000 pėstininkų ir 3.000 raitelių. 

Aleksandras, užėmęs miestą, draugų susirinkime pranešė, ką reikia 
daryti. Tarp draugų buvo fokiečių ir beotiečių, su tėbiečiais turėjusių iš 

seno daug nesuvestų sąskaitų bei nesitikėjusių, kad tik, kol Tėbai egzis- 
tuos, jų skriaudos bus atlygintos irjie jausis saugiai. Jų autoritetas buvo 
didelis, todėl miesto sienos bei pastatai buvo išgriauti, o žemė karaliaus 
sprendimu buvo išdalyta nugalėtojams. Taip per vieną dieną nuo Grai- 
kijos žemės išnyko vienas garbingiausių miestų, ne tik daugelio garsių 
žmonių gimtinė, bet, pagal jų pačių tvirtinimą, ir buvusi dievų tėvynė. 
Beveik 800 metų praėjo nuo orakulo pranašystės apie baltąsias varnas, 0 
jame gyvena vis ta pati gentis. Kadaise trakiečių ir pelagiečių išvytiems 
beotiečiams buvo išpranašauta, kad po ketvirčio amžiaus jie rasią savo 
tėvynę. Per tą laiką jie turi ieškoti baltų varnų, o kur jas pamatys, ten bus 
jų tėvynė. Kartą jie atvyko į Tesalijos miestą Arną ir čia pamatė baltas 
varnas, kurias vietiniai vaikigaliai buvo ištepę gipsu. Cia jie ir įsikūrė. 
Miestą griaunant trimitavo, kad tokiu pat būdu prieš 60 metų Lisandras 
sunaikino Atėnus. Aleksandras neleido liesti dievų namų ir kitų švento- 
vių, rūpindamasis, kad begriaunant kitus pastatus, nenukentėtų anie. 

Aleksandras buvo iš mažens religingas, tačiau tai sustiprino ir toks 
įvykis. Keli kareiviai plėšė kabiriečių šventovę. Tuo metu netikėtai kilo 
audra, trenkė perkūnas, ir jie sudegė kartu su pastatu. Aleksandras taip 
patnelietė ir miesto viešose vietose dievams ir garsiems vyrams pastaty- 

tų paminklų. 

Pasakojama, kad po 20 metų, Antipatro sūnui Kasandrui atstatant 
sugriautus Tėbus, paminklų rūbų klostėse ir įvairiuose įlinkimuose bu- 
vo rasti karo metu paslėpti pinigai. Manoma, kad Kasandras juos grąži- 
nęs tiems pabėgėliams, kurie juos buvo paslėpę, ne iš gailesčio, o norėda- 
mas pažeminti Aleksandrą, kurio labai nekentė. Nors ir tiksliai atstatė 
Kasandras miesto sienas, tačiau buvusios garbės ir turtų miestui negalė- 
jo grąžinti. Tėbai niekada nebeatsitiesė: pergyveno daugel nelaimių ir 
mūsų atmintį pasiekė tik silpnas buvusio miesto paveikslas. Aleksandro 
biografai nurodo, kad jis labai gailėjęsis Tėbus sugriovęs, tarsi Graikijai 
būtų išlupęs vieną akį. Jis aiškino, kad vėliau įvykę įvykiai, ir Klito nužu- 
dymas ir makedoniečių užsispyręs nenoras giliau veržtis į Indiją, buvę 
dievo Bakcho kerštas už jo tėviškei padarytą žalą. Yra ir tokių autorių, 
kurie Bakcho kerštu laiko ir pačią karaliaus mirtį, kuri įvyko nuo vyno ir 
girtuokliavimo. Po šitų įvykių jis pasiuntė į Atėnus pasiuntinius ir liepė 

pranešti, kad jie nedelsdami išduotų visus liaudies kurstytojus prieš ma- 
kedoniečius. Jeigu užsispyrę nenorės išduoti, jų lauks toks pat likimas, 
koks ištiko tėbiečius. Fokionas, dėl savo garbingo amžiaus turėję didžiau- 
sią liaudies autoritetą, patarė neerzinti jaunuolio nugalėtojo. Jis ragino 

tuos, kuriems grėsė didžiausias pavojus, pasekti Lejaus ir Erechtejaus 
dukrų pavyzdžiu - savo mirtimi gelbėti tėvynę. 

Demostenas buvo paklaustas asmeniškai. Jis atsistojo ir atsakė, kad 
atėniečiai klysta, manydami, jog, keletą atidavę, išvengs pavojaus. Suk- 
tieji makedoniečiai kaip tik reikalauja tų, kurių budrumo ir drąsos la- 
biausiai bijo. Išdavus laisvės gynėjus, jie įsiveržę į atvirą ir neginamą 
miestą tarsi vilkai į avidę, kurios negina šunys. Daug eibių Demostenas 
buvo pridaręs makedoniečiams, todėl pasigailėjimo nesitikėjo. Jo inicia- 
tyva Pilypo žudiko Pauzanijaus garbei buvo pastatyta koplytėlė, prie 
kurios buvo laikomos pamaldos. Ypatingam džiaugsmui išreikšti buvo 
atliktos ir kitos apeigos. Aleksandrą jis vadindavo kartais vaikėzu, kar- 
tais Margitu, pamišėlio vardu. Persų auksu papirktas, jis buvo kurstyto- 
jas beveik visų karų, kuriuos tik vedė graikai prieš Aleksandrą ir jo tėvą 
Pilypą. Žadėdamas atėniečių sąjungą, jis sukurstė ir Atalą, patį rimčiau- 
sią Aleksandro priešą, viešai paskelbti Aleksandrui karą. Atėniečiai sun- 
kiai nusikalto Aleksandrui ir tuo, kad išvertė visas Pilypo statulas, o jų 
medžiagą panaudojo profaniškiems darbams. Demostenas skatino tam- 
sią minią, kuri nesirūpina ateitimi, išniekinti jo atminimą. Tačiau niekas 
karaliaus taip neerzino, kaip atėniečių atvirai rodoma užuojauta tėbie- 
čiams, kurie, ištrūkę iš tėvynės griuvėsių, rado prieglobstį pas atėnie- 
čius, nors karalius buvo uždraudęs ką nors priimti. Jie taip pat atjautė 
tėbiečių skausmą ir širdgėlą, kad viešo gedulo ženklan atšaukė Bakcho 
iškilmes, kurias kiekvienais metais su didžiausiomis iškilmėmis švęs- 
davo. Vis dėlto, norėdamas greičiau pradėti karą su persais, karalius 
buvo labiau linkęs dovanoti už visas skriaudas, negu keršyti. Todėl kai 
pasjį atvyko Demandas, kuris patiko Pilypui ir kurį gerai vertino Alek- 
sandras, perduoti viso miesto prašymą, karalius atėniečiams dovanojo. 
Tik liepė sulaikyti Demosteną, Likurgą ir dar keletą, o Charidemą ištremti. 
Charidemas išvyko į Persiją ir jiems buvo labai naudingas, kol pagaliau 
Darijaus įsakymu už palaidą liežuvį jį nužudė. Kiti gi gana įtakingi vyrai, 
bijodami karaliaus pykčio, irgi pasitraukė iš miesto ir nuvyko pas make- 
doniečių priešus, tuo Aleksandrui sukeldami daug rūpesčių. 

Po šitų įvykių niekas Graikijoje negalėjo pasitikėti savo jėgomis ir 
tvirtovėmis. Reikėjo tik atsiminti Tėbus, kurie garsėjo sunkiai ginkluota 
armija, ir Leukadiją, kuri, nepaisant įtvirtinimų, buvo paimta. Leukadi- 
jos miestas dėl savo padėties ir maisto atsargų, miestiečių sukauptų il- 
gos apsiausties atvejui, atrodė neįveikiamas. Ir vis dėlto badu paėmė, 
nes karalius, užėmęs aplinkines tvirtoves, žmonėms iš jų leisdavo vykti 


49 


I KNYGA 


į Leukadiją. Per keletą dienų į Leukadiją priplūdo tiek daug žmonių, kad 
visą jų maistą suvalgė. 

Taigi iš Peleponeso atvyko delegacija pasveikinti karaliaus, kuris, 
kaip ir buvo numatęs, po karų su barbarais kai kuriems graikams aplau- 
žė ragus. Arkadiečiai pasakoja, kad pasmerkė mirti tuos vadus, kurių 
įkalbėti pakliuvo į tą pragarą. Elėjai visiems savo tremtiniams leido grįž- 
ti į namus tik todėl, kad to norėjęs Aleksandras. Etoliečiai teisinosi, jų 
gentis tokioje Graikijos suirutėje nelikusi nuošalyje nuo naujų įvykių. 
Megariečiai su savo pretenzijomis į naują giminystę sukėlė karaliui ir jo 

palydaijuoką. Jie pranešė. kad dėl didelių Aleksandro nuopelnų Graiki- 
jos tautoms megariečių tauta nusprendusi savo miestą pašvęsti jam. Alek- 
sandras sprendimą mielai priėmė, supratęs, kad niekas dar,be Herkulo, 
iki šių dienų nebuvo taip pagerbtas. Kitiems jis pasakęs nematąs nieko 
svarbesnio kaip rami ir neliečiama Graikija, todėl ateityje jie tenekelia 
maištų, o už praeitį jiems atleidžiąs. Labiausiai nepasitikėjo spartiečiais. 
Filiados vaikus grąžino atgal į Meseną, iš kur jie buvo ištremti. Achajų 
Peleną atidavė Cheronui. Sicioną ir kitus Peleponeso miestus valdė per 
savo klientus, iš arti turėjusius stebėti lakedaimoniečių veiksmus. Kol 
sutvarkė visus tuos reikalus, sugaišo keletą mėnesių. Per šį laikotarpį jis 
laimėjo tokį sunkų ir įvairų karą,. ir laimėjo taip lengvai, kad kas nors 
kitas karo pasiruošimui būtų daug daugiau sugaišęs. Jis pats sakydavo, 
kad už šią pergalę esąs skolingas savo žaibiškam veikimui. Aleksan- 
dras, paklaustas, kokiomis svarbiausiomis priemonėmis nugalėjęs Grai- 
kiją, atsakė: „Veikiau nedelsdamas“. 

ALEKSANDRO ŽYGIS Į PERSIJĄ 


I SKYRIUS. PIRMOSIOS PERGALĖS PERSIJOJE 


1. Padėtis Persijoje prieš Aleksandro žygį 


Tuo laiku persų karalius buvo Darijus. Į karaliaus sostą jį iškėlė eunu- 
chas Boagoa prieš pat Graikijos karaliaus Pilypo mirtį. Mirus karaliui Ochui 
irjo sūnui Arsui, ši giminė nebeturėjo kito sosto paveldėtojo. Todėl eunu- 
chas Boaagoa, pats negalėdamas sosto užimti, iš jo pasidarė sau malonių 
šaltinį: Darijus pasižadėjo būti amžinai dėkingas. Tačiau ir persai Darijų 
laikė vertu šitokios laimės. Jis buvo karališko kraujo, nes karaliaus Ocho 
dėdė Ostanas turėjo sūnų Arsaną, kuris buvo Kodmano tėvas. Šitaip vadi- 
nosiir Darijus, kolbuvo privatus asmuo. Atsisėdęs į Kyro sostą, pagal persų 
papročius Kodmanas atsisako savo senojo vardo ir pasivadina Darijumi. 
Kare jis irgi buvo pasižymėjęs. Kada Ochas kariavo su kadūzais, Darijus 
išprovokavo priešą ir jį sumušė. Kovos metu jis parodė didelę drąsą. 

Po karaliaus Kyro, kuris įkūrė Persijos karalystę, jis buvo dešimtas 
karalius. Ochas perėmė sostą iš tėvo Artakserkso, o šis iš Darijaus, pasta- 
rajam sostą paliko Artakserksas, Kserkso sūnus. Kserksas perėmė sostą iš 
tėvo Darijaus, kuris buvo Histapso sūnus. Kyro giminė baigėsi su Kambi- 
zo mirtimi, nes garsusis septynių persų sąmokslas galutinai atėmė sostą 
iš Magų giminės. Šie karaliai valdė Persiją beveik 230 metų. Per visą tą 
laikotarpį persų karalystės reikalai klestėjo. Pradžia buvo sunki, tačiau 
laukinė, neišlepusi tauta visomis jėgomis kovojo už savo laisvę, garbę ir 
turtus. Ir įgiję visą šitą drąsą, nustojo ją vertinti. Labiau ėmė pasikliauti ne 
tiek savo drąsa, kiek protėvių garsiu vardu ir pinigais. 

Beje, su graikais kovojo pinigais sėkmingiau negu ginklais. Pagaliau 
pamatė, kad kovoti auksu su Aleksandru nėra veiksminga, o gauti pa- 
galbą iš užsienio nesitikėjo, todėl visą karą reikėjo vesti savo jėgomis. 
Tačiaujų jėgos dėl neveiklaus gyvenimo ir prabangos buvo nusilpusios, 
išglebusios, ir sulaikyti imperiją nuo griuvimo buvo neįmanoma, nes 
veiklumą ir energiją sukelia nepritekliai, o turtus lydi prabanga ir tingu- 
mas. Taigi persai, išgirdę apie Pilypo mirtį, nusiramino, nes jo sėkmė 1T 
karinės jėgos gąsdino juos, o Aleksandro dėl jojauno amžiaus visai ne- 

vertino. Jų nuomone, Aleksandras bus patenkintas, galėdamas ramiai 
pasivaikštinėti po Pelą. Tačiau apie jo mūšius ir pergales pradėjo sklisti 
viena žinia po kitos. Jaunuolis, kurio jie visai nepaisė, ėmė kelti susirūpi- 
nimą. Turėjo ruoštis ilgam ir kruvinam karui. Tačiau iš ankstesnių karų 
žinojo, kad karys azijietis negali prilygti europiečiui. Todėl pasiuntė į 
Graikiją pasiuntinius pasamdyti 50.000 kilmingų jaunuolių. 

Šiai kariuomenei vadovauti buvo paskirtas rodietis Memnonas, dau- 
gelyje ankstesnių karų pasirodęs kaip persams ištikimas drąsus vyras. 
Jis, persų pasiųstas užimti Ciziką, greitai žygiuodamas per Frigiją, kuri 
ribojosi su Troadu, atvyko prie Idės kalno. Jau pats kalno vardas kalba 
apie jo padėtį, nes persai tankiai apaugusią medžiais vietą senovėje va- 
dino „Idas“. Jo viršūnė aukštai prasikiša pro kitus Helesponto kalnus. 
Kalno viduryje esantis urvas dėl savo sakralinio neliečiamumo mitolo- 
gijoje laikomas vieta, kurioje trojietis grožio teisėjas apžiūrėjęs deivių 
formas, nes tėvo įsakymu augęs ant Idės kalno. Pasakojama, kad tas 
kalnas yra Idės daktikų tėvynė, kurie pirmieji, Didžiosios Motinos pa- 
mokyti, parodė, kaip reikia gyvenime naudotis geležimi, kuri tiek pat 
gali būti naudinga bėdos ir nelaimės ištiktiems, tiek pat —- siaubą kelian- 
tis įrankis. Apie tą kalną dar pasakoja kitą keistą dalyką. 

Naktį, apie tą laiką, kai pasirodo Šuns žvaigždynas, kalno papėdėje 
siaučiant vėjui, viršūnėje būna kuo geriausias oras. Be to, pasakoja, neva 
nakties metu galima pamatyti saulę, tačiau ji nėra apvali, o labai pailga, 

tarsi ugnies liežuviais apšvietusi abu kalno šonus, pamažu susiliejanti. 
Prieš aušrą ji apšviečia didesnį negu jugero plotą ir galų gale tampa ap- 
skrita ir toliau kyla normaliu keliu. Aš manau, kad tai atsitinka todėl, kad 
nakties metu atšalęs oras nejuda, netobulas, plačiai išplitęs saulės vaiz- 
das apgauna akis. Mes pamatome tokį miražinį vaizdą, kuris, šilumai 
veikiant, pamažu ima nykti ir tada išvystame apskritą saulės diską, nes 
saulės spinduliai praeina per giedrą ir skaidrų dangų, o sutikę sukietėjusį 
orą, sustoja ir tarsi atsimušę į veidrodį ir padidinę savo ryškumą išsisklai- 
do. Kiziceno lyguma, esanti Idės kalno papėdėje, nusitęsia iki Propontido. 

Propontido miestas yra nedidelėje saloje, su žemynu sujungtas dviem 
tiltais. Šį statinį Aleksandras pastatė truputį vėliau, o Memnono ekspe- 
dicijos metu salos gyventojai susisiekdavo su kontinentu laivais. Mem- 

nonas paimti miesto neįstengė, jo gyventojai drąsiai gynė miesto sienas, 
tačiau Kizicenų kraštą labai nusiaubė ir išsinešė didelį laimikį. 

Mekedoniečių karo vadai irgi nesnaudė. Parmenionas užkariavo Eoli- 

jos miestą Grynijų ir gyventojus pardavė vergais. Po to jis persikėlė per 

Kaiko upę ir užpuolė turtingą Piteno miestą. Miestas turėjo du uostus, 
per kuriuos galėjo iš Europos papildyti kariuomenę. Tačiau greitai, pasi- 
rodžius Memnono kariuomenei, apsupimą turėjo nutraukti. Pagaliau 
Kalos vadovaujamas nedidelis būrys makedoniečių ir samdytos kariuo- 
menės buvo Troadoje ir susikovė su persais. Kadangi persų kariuomenė 
buvo smarkiai didesnė, turėjo pasitraukti į Retėją. 


2. Pasirengimas žygiui 


Tuo tarpu Aleksandras, sutvarkęs Graikijoje reikalus, grįžo į Make- 
doniją ir čia su draugais aptarė karo strategiją prieš leisdamasis į tokį 
didelį žygį. Jis ypač pasitikėjo Antipetru ir Parmenionu, kurie buvo vy- 
resnio amžiaus ir visų gerbiami. Jų nuomone, esą negalima visos imperi- 
jos likimo iš karto pastatyti ant kortos. Reikia pirma pasirūpinti laisvai- 
siais ir, sustiprinus tėvynės apsaugą, galima galvoti apie jos ribų 
praplėtimą. 

Išskyrus Aleksandrą, iš Pilypo giminės nei vienas nebuvo tinkamas 
vadovauti imperijai, iš Kleopatros pusės visi įpėdiniai dėl Olimpijos in- 
trigų buvo išžudyti, Aridėjas dėl silpno proto laikomas netinkamas. Ta- 
čiau Aleksandras buvo nenuorama: jis svajojo tik apie karą ir pergalės * 
šlovę. Taigi jis kalbėjo: „Labai gražu, kad jūs dori ir tėvynę mylintys 
vyrai esate, susirūpinę jos gerove ir sielojatės dėl jos nelaimių. Niekas 
neneigia, karas yra pavojingas. Imamės darbo, kuris skubotai pradėtas 
gali baigtis liūdnai, ir pavėluota atgaila jo ištaisyti nebegalima. Prieš 
išskleisdami bures, mes turime pasitarti: norime plaukti ar nenorime, 
kadajau atsiduosime vėjo ir bangų valiai, mūsų kelionė priklausys nuo 
jų. Todėl aš nė kiek neužsigaunu, kad jūsų nuomonė skirasi nuo mano. 
Daug geriau atvirumas. Ir aš prašau jus visada, ką tik besvarstysime, 
vadovautis tuo principu. Karalių draugai, jei tik jie verti to vardo, turi 
stengtis patarti, kas jiems naudinga ir kas tinka, o ne kas yra malonu. 
Kas vienaip galvoja, o kitaip pataria, faktiškai ne pataria, 0 apgauna. 
Noriu, kad jūs suprastumėte mano reikalavimus. Aš esu įsitikinęs, kad 
mano planams labiausiai kenkia delsimas. Aplink visą Makedoniją bar- 
barai dabar yra numalšinti, Graikijoje visi maištai nuslopinti. Argi leisi- 
me tokiai šauniai armijai be darbo tinginiaujant demoralizuotis? O gal 
vesime ją į turtingiausią Azijos kraštą, apie kurio užėmimą ji anksčiau 
galvojo? Tai bus jai užmokestis už visus patirtus vargus tėvo viešpatavi- 
mo metu ir pagaliau per mano trejų metų valdymą. Kariuomenė trokšta 
persų karo grobio. Darijus dar neprityręs valdovas. Nužudžius Bagoa, 


53 


11 KNYGA 


kuris Darijų iškėlė į sostą, saviškiai ėmė karalių įtarinėti žiaurumu ir 
nedėkingumu. Dėl šio įvykio geriausi Darijaus pavaldiniai ima nekęsti 
savo vadų, nebėra tokie stropūs, yra palaužti. Argi sėdėsime ir lauksime, 
koljo autoritetas sustiprės, kol viskas nekliudant susitvarkys ir kol už- 
puls Makedoniją? Žaibiškas veikimas turi daug gerų ypatybių, kurios 
visos, mums belaukiant, atiteks priešui. Šios rūšies veiksmuose labai 
svarbu pirmasis ryžtas. Tačiau jis visada yra puolėjo pusėje, nes niekas 
delsdamas neįgyja stipresnio malonės. Tas yra galingesnis, kuris už- 
puola. Mes, statydami į pavojų savo gerą vardą, gal apvilsime tuos, kurie 
buvo nutarę, kad mums reikės išlaikyti mano tėvo, didžio karvedžio, 
prieš pat mirtį pasiektą garbę, rodant drąsos pavyzdį. Graikų tautos su- 
eiga mums perdavė savo valdžios vairą ne dėl to, kad tinginiaudami ir 
lėbaudami sėdėtume Makedonijoje, užmiršę Graikijai padarytas skriau- 
das, o tam, kad atkeršytume tiems, kurie pasipūtę begėdiškai mus puldi- 
nėjo. Ką aš galiu pasakyti apie tuos graikus, kurie išsibarstę po visą 
Aziją, veža tų pasipūtėlių barbarų jungą? Jūs patys puikiai atsimenate ir 
aš nekartosiu tų žodžių, kuriais efesietis Delijus kreipėsi į mus, įrodinėjo 
ir maldavo pagalbos. Aišku viena, kad jie visi, išvydę kariuomenę, tuoj 
pat pereis į mūsų pusę ir, nepabūgdami jokių pavojų, kartu su mumis, 
kaip su savo išvaduotojais ir gynėjais, stos į kovą prieš neapkenčiamus 
ponus. Argi mes užmiršome savo ir priešų jėgas, kad ieškome sąjungi- 
ninkų karui, kurį turime ne tik laimėti, bet ir greit laimėti, jei nenorime 
apsijuokti? Mūsų tėvų laikais išsikėlusiam negausiam lakedaimoniečių 
būriui nesėkmingai priešinosi milžiniška persų kariuomenė, leisdama 
nusiaubti Frygiją, Lydiją ir Paflogoniją. O ten, kur bandė pasipriešinti, 
krito tiek, kiek norėjo priešas, kol pagaliau kilus Graikijoje neramumams, 
Agesilajus buvo atšauktas į tėvynę. Tuo būdu išsigandusiems ir panikos 
apimtiems persams davė progos atsipeikėti. Truputį anksčiau prieš šitą 
įvykį vos 10.000 Graikijos karių be vado, be maisto per daugybės priešiš- 
kų tautelių teritoriją ginklu prasiskynė sau kelią iš tolimiausių Persijos 
pakraščių į tėvynę, nors juos buvo užpuolusi visa Persijos karaliaus ka- 
riuomenė. Tuo tarpu Persijos karalius su šia savo kariuomene buvo ko- 
vęsis dėl sosto su broliu Kyru ir tą kovą buvo laimėjęs. Kur tik graikai 
susiremdavo su šia kariuomene, visada ją sumušdavo ir išvaikydavo. 
Taigi mes, kurie visą Graikiją ginklu privertėme paklusti, kurie visus 
drąsiausius Graikijos vyrus turime savo stovykloje, o priešininkų - mū- 
šyje nukovėme, taigi, ar mes bijosime Azijos, daug kartų įveiktos negau- 
siu būriu tų, kuriuos mes nugalėjome?“ 

Pagaliau ir kitiems pareiškus tokią pačią nuomonę, visi vieningai 
pritarė karaliaus minčiai. Net ir Parmenionas, kuris labiausiai norėjo 
išvengti karo, dabar pats pradėjo kurstyti Aleksandrą. Taigi karalius, 
nukreipęs visą dėmesį ekspedicijos ruošimui, nuvyko į Makedonijos mies- 
tą Dioną, įkurtą Makedonijos karaliaus Archelajo, kuris po Aleksandro 
sūnaus Perdiko valdė kraštą, ir ten aukojo Olimpo Jupiteriui. Mūzoms 
irgi surengė vaidinimus, vykusius pagal mūzų skaičių devynias dienas. 
Po to buvo didžiai iškilminga puota išpuoštoje palapinėje, kurioje tilpo 
100 guolių. Puotoje dalyvavo karaliaus svečiai, armijų vadai ir miestų — 
valstybių atstovai. Kariuomenės puotai bei aukojimui taip pat buvo skir- 
ti gyvuliai, kad išvykimo į būsimą karą diena būtų kuo linksmiausiai ir 
išradingiausiai pažymėta. 


3. Kariuomenė traukia į Aziją 


Prasidėjus pavasariui, iš visur sutraukęs kariuomenę, kuri, Aleksan- 
dro manymu, nebuvo gausi, bet galinga, nuvedė į Aziją. Parmenionas 
vadovavo 30-čiai tūkstančių pėstininkų: iš jų 13.000 makedoniečių, 5.000 
samdytų, kiti - draugų ir sąjungininkų. Paskui šią kariuomenę traukė 
ilyrai, trakiečiai ir trikolai, iš viso 5.000 žmonių. Prie jų prisijungė 1.000 
agrianų lankininkų. Filotas vedė 1.800 makedoniečių raitelių, o Kalas 
tiek pat raitelių iš Tesalijos. Kitos Graikijos valstybės buvo pristačiusios 
po 600 raitelių, kuriems vadovavo Erygijus. Visą šitą armiją vedė Kasan- 
dras su 900 trakiečių ir peoniečių žvalgų. Šią kariuomenę, aprūpintą 
maistu ne daugiau kaip 30-čiai dienų, Aleksandras nutarė pastatyti prieš 
nesuskaičiuojamą barbarų kariuomenę. Jis pasitikėjo savo kariuomenės 
drąsa, kariais, kurie ir paseno kovodami ir nugalėdami, kurie užsigrūdi- 
nę ir patyrę, jokiam priešų skaičiui neįveikiami. 

Antipetras su 12.000 pėstininkų ir 1.500 raitelių buvo paliktas Make- 
donijoje vadovauti Makedonijos ir Graikijos miestams. Taip pat jis turėjo 
atlikti Europoje nuolatinę mobilizaciją, nes reikėjo padengti mūšių ir liki- 
mo padarytus nuostolius. Tai ir buvo vienintelis jo resursas. Visa kita 
Aleksandras atidavė draugams: visa, kas nekenkė karalystės prestižui, 
išdalijo saviškiams, o tik po to sėdo į laivus. Perdikas dovanos nepriėmė, 
bet karaliaus paklausė, o kas liks jam pačiam. Karalius atsakė: „Viltis“. 
„Jos dalininkais būsime visi, kurie tavo vadovaujami leidomės į žygi“— 
pridėjo Perdikas. Mažai kas pasielgė kaip Perdikas, kiti gijo paklausę, kur 
esąjo paties turtai? Karalius atsakė: „Mano turtai pas draugus“. Iš tikrųjų, 
juk patiems didiesiems įvykiams burtas buvo mestas, ir neatrodė, kad ka- 

ralius savo turtus beprasmiškai būtų paskirstęs: jei karą laimės, įgys kur 
kas didesnių turtų, ojei karą pralaimės, neteks ir to, ką turėjo. O tuo tarpu 
jo pavaldiniai bus stropesni. Nedaug kuo nukentės dabartinės išlaidos, jei 
žemę ir visas tas pajamas, kurios bus realios tik po ilgo laiko, dovanos 
savo draugams. Kuo mažiau lėšų turima karo reikalams, tuo rūpestingiau 
jos administruojamos. Pilypas po mirties paliko grynais pinigais ne dau- 
giau kaip 600 talentų, nedaug buvo ir jo brangenybių, auksinių ir sidabri- 
nių indų. Tuo tarpu skola siekė apie 500 talentų. Nors Pilypas ir labai 
sutvirtino Makedonijos iždą, o Krenidų (kaip Pilypas juos vadindavo) 
aukso kasyklos buvo gerai sutvarkytos ir duodavo 1.000 talentų metinių 
įplaukų, vis dėlto nuolatiniai karai ir karaliaus dosnumas išsekino valsty- 
bės iždą. Išpuošti ir amaujinti Makedoniją reikėjo didelių lėšų, o Pilypas 
paveldėjo ją labai nuskurdusią. Pilypo valdymo pradžia buvo nepapras- 
tai kukli, jis turėjo tik vieną 50 drachmų auksinę taurę. Kaip daugelis atsi- 
mena, eidamas gulti ją pasikišdavęs po pagalve. Jo sūnus pasiruošė už- 
pulti persų karalių, kurio specialiuose miegamuosiuose lovos galvūgalyje 
buvo laikoma 5.000 talentų aukso, o lovos kojūgalyje - 3.000 talentų sidab- 
ro. Ir šitas sūnus prie tėvo skolų dar pridėjo 800 aukso talentų skolos. Iš tų 
800 talentų gal dešimtoji dalis buvo likusi jo kišenėje. Pasakojama, kad 
kariuomenei pajudėjus, Timolėjus grojo fleita, o kareiviai buvo labai paki- 
liai nusiteikę. Jie buvo visiškai įsitikinę, kad barbarų, kuriuos nugalėti 
dabar eina, turtai atiteks jiems. 
Tuo metu makedoniečių laivynas stovėjo ežere, kurį žmonės pagal 
greta esantį kalną vadino Kerkinto ežeru. Taigi iš šito ežero Aleksan- 
dras savo laivyną Strimonio upe nuplukdė į Amfipolį, o iš čia - į Stri- 
monio žiotis. Toliau pro Pangeo kalną plaukė Abderos ir Maronos link. 
Kariuomenė žygiavo jūros pakraščiu, kiekvienu momentu pasiruošusi 
padėti laivynui, jei netyčia užkluptų persai, tuo metu viešpatavę jūro- 
se. Aleksandro laivynas buvo kuklutis. Tuo tarpu priešo laivai buvo 
kipriečių ir finikiečių gamybos. Jūrininkai - prityrę jūrų vilkai, o irkli- 
ninkai - labai užsigrūdinę. Makedonija, tik neseniai pradėjusi įsigalėti 
jūroje, dar turėjo negausų laivyną, o iš sąjungininkų beveik nieko ne- 
gaudavo. Kai atėniečių paprašė trieilių laivų, šie atsintė tik 20, nes jų 
oratoriai įtikinėjo valdžią, kad esąs realus pavojus, jog makedoniečiai, 
gavę laivus, nukreipsią juos prieš Atėnus. 
Toliau laivynas nuplaukė prie Hebrio upės ir, nesunkiai ją įveikęs, 
atplaukė į Trakijos sritį - Petiką. Toliau Melano upe po 20—ies dienų po 
išplaukimo pasiekė Sesto miestą, esantį kontinento pakrašty prie Heles- 

ponto, kur jūra nedidelėm bangom prasiskverbia tarp Azijos ir Europos. 
Makedonija betarpiškai jungiasi su Trakija, kuri eidama į rytus dviem 
savo.ragais liestusi su Azija, jei taip jų nebūtų įsiterpusi jūra: iš dešinės 
ją suspaudžia Helespontas, o toliau - Bosforas. Žmonės jį vadina Traki- 
jos Bosforu; jis atskiria Bizantiją nuo Chalcedono. Tarp tų dviejų sąsiau- 
rių yra įsiterpę platesni vandenys - Propontidė. Ji skalauja Bitiniją ir 
Pontiko kraštus. Žemiau Bitinijos yra Misija, toliau Frygija ir Lydija. Šie 
kraštai yra toliau nuo jūros. Einant toliau į krašto gilumą didelius plotus 
valdo savo turtais pagarsėjusios tautos. Antroje pusėje nuo Trakijos ir 
Graikijos gyvena helesponai ir garsieji savo pražūtimi trojėnai. Toliau 
Eolida ir Jonija ilgu jūros pakraščiu siekia Lydiją. Pagaliau Karija jun- 
giasi su Dorija, kurios didžią dalį sudaro jūra, bet kuri plačiai įsiterpia ir 
į žemyną. Čia yra ir žinomiausios salos: Eolos Lesba, Jonijos Chija ir 
Sama, ir Dorijos Rodas ir daugelis kitų, kurių vardus išgarsino graikų 
literatūra, nes nuo seno visą šitą jūros pakraštį buvo apgyvenę Graikijos 
kolonistai. Tačiau Aleksandro laikais jie buvo pavergti persų satrapų ir 
savo senąją giminės laisvę turėjo pakeisti vergyste. 

Įžengęs į Sestoną, Aleksandras paskyrė Parmenioną vadovauti di- 
džiausiai kariuomenės daliai, liepęs žygiuoti su visa šita armija pajūriais 
į Abido miestą. Be to, darjam pavedė vadovauti 160 trieilių kovos laivų ir 
daugybei prekybinių laivų. Pats išvyko į Eleuntą, pašvęstą Protęsilajui, 
kurio kapą dengia supiltas kalnas. Aplink šitą kalną auga nuostabios 
rūšies guobos: visos nukreiptos Trojos link šakos tuoj pat numeta visus 
anksti rytą prasiskleidusius lapus. Kitos šakos normaliai žaliuoja. Žmo- 
nės mano, kad jie aprauda šito herojaus liūdną likimą, nes Protesilajas, 
pačioje jaunystėje kartu su visais graikais atvykęs į Aziją, buvo pirmoji 
Trojos karo auka. Aleksandras ant šio kapo atnešdavo aukas, prašyda- 
mas, kadjo išsilaipinimą į priešų žemę lydėtų geresnis likimas. Iš čia jis su 
50 karo laivų išplaukė į Sigėjų, o iš ten —į uostą, pavadintą Achajų vardu, 
nes Trojos karo laikais čia stovėjo achajų laivynas. Plaukdamas Heles- 
pontu atnašavo aukas Neptūnui ir Nereidėms, o tą auksinę taurę, kurią 
aukodamas nuliedavo dievams, atidavė jūros dievams - numetė į jūrą. 

Laivynui atvykus į uostą, karalius sviedė į krantą ietį ir įsibėgėjęs 
pirmas iššoko ant žemės, tuo norėdamas paliudyti, kad dievams pade- 
dant, jis užims Aziją teisingu ir garbingu karu. Toje vietoje, kur išlipo, 
pastatė Jupiteriui išlipėjui, Minervai ir Herakliui aukurus. Taip pat liepė 
pastatyti panašius aukurus toje vietoje, iš kurios atplaukė. Paskui nuvy- 
ko aplankyti buvusio senojo Iliono (Trojos). Karalius su dideliu susido- 

mėjimu apžiūrėjo didvyriškų įvykių paminklus. Vienas vietinis gyven- 
tojas jam pasiūlė pažiūrėti Pario lyrą. Karalius atsakė neturįs laiko ap- 
žiūrinėti karo laikui netinkamų pramogų instrumento, bet teduoda jam 
Achilo lyrą, nes jis ta pačia ranka skambindamas ir kovėsi, ir garbino 
didvyrių šlovę. Iš Achilo jis pats su pasididžiavimu kildino savo giminę 
ir todėl nepaprastai ji gerbė. Kartu su savo draugais jis nuogas apibėgo 
aplink Achilo paminklą ir, patepęs aliejais, uždėjo vainiką. O Hefestio- 
nas apvainikavo Patroklo kapą, tuo norėdamas pažymėti, kad jis šalia 
Aleksandro užimąs tokią pat draugystės vietą, kokią užėmė Patroklas 
šalia Achilo. Karalius daug kalbėjo apie Achilą ir tarp kita ko pasakė, 
kad jam atrodo, jog Achilas buvo dvigubai laimingas, nes gyvas būda- 
mas turėjo ištikimą draugą, o miręs — didelį poetą. Ant visų didvyrių 
kapų, kurie tik jiem buvo parodyti, amašavo aukas. Prie Jupiterio, kaip 
židinio saugotojo, aukuro, Aleksandras atnešdavo aukas ir Priamo gar- 
bei, gal norėdamas permaldauti vėlę to, kurį nužudė Eakidas, o gal dėl 
to, kad save laikė trojėnų giminaičiu, nes Neoptolemas buvo vedęs Hek- 
toro našlę Andromachą. Aleksandras buvo ir ypatingas Minervos gar- 
bintojas, todėl su didele pagarba jis amašavo jos garbei aukas. Jis nusiė- 
mė savo ginklus ir pakabino juos šventykloje, pasiėmęs kitus čia 
kabėjusius ant sienos. Pasakojama, kad tie ginklai dar buvę iš Trojos 
laikų. Ginklus padavė nešti savo ginklanešiams, tarsi jam palanki die- 
vybė būtų juos suteikusi Azijai užvaldyti. Pasakojama, kad kovodamas 

su satrapais prie Graniko upės jis buvo apsivilkęs tais šarvais. 

Beje, jis mėgo nepaprastai puošnius ir elegantiškus ginklus. Biogra- 
fai rašo, kad jis vartojęs spindinčius skydus, jo šalmas buvęs su gražiu 
kuodu, iš abiejų pusių kaboję baltos didelės plunksnos, krūtinės šarvus 
išvidaus ir išorės dengęs lininis audinys. Tiesa, šalmas buvęs geležinis, 
bet taip nuglotnintas ir nublizgintas, kad atrodė iš gryniausio sidabro. 

" Jis buvo Teoflio darbo. Geležiniai sprando šarvai buvo padabinti bran- 
gakmeniais. Kardas buvo ypatingo kietumo ir aštrumo. Jis buvo lengvas 
ir patogus naudoti. Ant šitos savo aprangos kartais užsimesdavo kariš- 
ką apsiaustą, kurį tais laikais vadino siciliškuoju apsiaustu. Vėliau jis 
daugelį šitų dalykų įsigijo jėga, pavyzdžiui krūtinės šarvus, kuriuos mi- 
nėjome, įsigijo kaip karo grobį mūšyje prie Iso, kardą dovanojo Kitijos 

karalius. Juostą kardui pasirišti dovanojo Rodo salos gyventojai. Ji buvo 

neprilyginamo grožio, žymiojo senovės meistro Helikono darbas. 
Ašnesigailiu paminėjęs tokius dalykus, apie kuriuos senovės rašyto- 

jai manė esant verta kalbėti. Iš tikro, aprašant didžiųjų karalių darbus ir 

pasisakymus, smulkmenos yra labai naudingos ir įdomios. Iš tikro Alek- 
sandro ginklų kultas tęsėsi ir vėlesniais amžiais. Laikas suteikė jiems 
tokį spindesį, kad vienas Romos imperatorius po Kartaginos paėmimo 
savo triumfą papuošė Aleksandro chlamida (apsiaustu), o kitas impera- 
torius, apsivilkęs Aleksandro krūtinės šarvais, perbėgo tiltą, kurį, kon- 
kuruodamas su Darijum ir Kserksu, buvo nutiesęs jūroje. 

Iš Minervos šventyklos Aleksandras išvyko į Arisbą. Čia stovyklavo 
ir jo laukė Parmeniono vadovaujama makedoniečių kariuomenė. Kitą 
dieną pro Perkotą ir Lampsaką išvyko prie Prakto upės, kuri prasideda 
Idėjos kalnuose, teka per Lamsako ir Abydeno apylinkes ir truputį pasi- 
sukusi į šiaurę, įsilieja į Propontidą. Po to, aplenkdamas Hermotą, ka- 
riuomenę nuvedė į Kolono miestą, esantį lampsakiečių krašto viduryje. 
Lampsako gyventojų nebaudė, o visus priėmė į savo globą. Iš čia jis pa- 
siuntė Panegorą perimti Prispeno gyventojų perduotą miestą. Arabejo 
sūnų Amintą su keturiais priekyje žygiuojančiais eskadronais pasiuntė 
į žvalgybą. Vieną eskadroną sudarė apoloniečiai, vadovaujami Sokrato. 


4. Aleksandro taktika. Darijus ir Memnonas 


Priešas buvo netoli ir labai intensyviai ruošėsi karui. Iš jų ypač išsi- 
skyrė karo reikalų žinovas Memnonas. Jis stengėsi įtikinti, kad traukian- 
tis reikia naikinti visa, kas priešui gali būti naudinga: laukus ir pievas 
ištrypti raiteliam, kaimus ir miestus deginti, paliekant tik juodą žemę. 
Aleksandro kariuomenė tik vos mėnesiui esanti apsirūpinusi maistu, o 
po to galėsianti laikytis tik iš plėšimo, o kai nebebus ko plėšikauti, turė- 
sianti pasitraukti. Tokiu būdu nedidelėmis priemonėmis būsianti išgel- 
bėta Azija. Žinoma, gaila, tačiau ten, kur gresia pavojus, protingi žmo- 
nės stengiasi jį įveikti mažiausiais nuostoliais. Taip daro ir gydytojai: jei 
viena kūno dalis yra sugedusi ir gali sugadinti kitas, sveikas kūno dalis, 
tokią kūno dalį šalina, norėdami išsaugoti visą kūną. Persai turi tokių 
pavyzdžių. Juk ir karalius Darijus nuniokojęs šią teritoriją, ją pereidami, 
negalėtų sustoti. Bandymas stoti į mūšį būtų didelė rizika, nes, kartą iš 
čia išvijus persus, visas pakraštys taptų Aleksandro. Nugalėtojai nieko 
daugiau nebeturėtų. Dievaž, nemažą grėsmę kelianti ir makedoniečių 
falanga. Vargiaijai galėtų pasipriešinti ir jo (Memnono) pėstininkai, nors 
jų ir daugiau. Juk ir pats karaliaus dalyvavimas mūšyje labai priside- 
dantis prie pergalės. Viltis, gėda, garbė įkvepia drąsos kareiviams, kovo- 
jantiems karaliaus akivaizdoje. Visa šita turi makedoniečiai, o jiems trūks- 
ta Darijaus. Niekas neabejojo, kad kariauti svetimoje teritorijoje galima 

sėkmingiau negu savoje. Tokias sąlygas turėsią, jei paklausysią jo pata- 

rimo — karą perkelti į Makedoniją. Tačiau šitai jo kalbai nepritarė nė 

vienas vadas. Gal pasitvirtina, kad Memnonas, kilęs iš Rodos salos, sten- 
giasi karą pratęsti. Matyt jis nori kuo ilgiau išlaikyti tokias aukštas pa- 
reigas ir gauti karališkąją stipendiją. Jie mano, kad esą gėda išduoti per- 
sams atsidavusias tautas, o karalius nurodęs visai kitokią karo vedimo 
taktiką, šito negalėtų pateisinti. 

Darijus, išgirdęs apie Aleksandro pajudėjimą iš Makedonijos, pasiuntė 

visiems armijų vadams laiškus ir įsakė įsisiautėjusį Pilypo vaikėzą iš- 
plakti rykštėmis, apvilkti purpuriniu rūbu ir tuoj pat pristatyti jam. Jo 
laivus kartu su jūreiviais paskandinti jūroje, o visus karius ištremti į 
pačius tolimiausius Raudonosios jūros pakraščius. Iš puikybės visai ne- 
sirūpindamas ateitimi ir nežinodamas savo likimo, visiškai netekęs dėl 
žmogiškosios silpnybės supratimo, Darijus save laikė dievų padermės 
labiau turbūt norėdamas pasirodyti galia prilygstąs dievams, negu kad 
būtų rimtai tikėjęs padavimu, kuriame persų karaliai savo giminę kildi- 
na iš Jupiterio sūnaus Persėjo. Truputį anksčiau ir atėniečiams su tokiu 
pat pasipūtimu jis rašė laišką, esą jie labiau vertinantys makedoniečių 
draugystę, todėl išjo pinigų daugiau tegul neprašo, netjeigu jie ir prašy- 
tų, jis neduosiąs. 

Tuo tarpu Aleksandras, žygiuodamas per tą kraštą, kurį persų kara- 
lius buvo dovanojęs Memnonui, liepė kareiviams susilaikyti, neplėšti 
gyventojų ir jų turto, tuo norėdamas žmogų, tariamą klasta, padaryti 
veiklų. Ir iš viso tik šį vienintelį priešo vadą tevertinąs, nors ir nepasisek- 
tųjo patraukti į savo pusę. Kai kurie stebėjosi karaliaus minkštaširdiš- 
kumu ir sakė, kad šitą aršiausią ir gudriausią makedoniečių priešą rei- 
kia pagautą tuoj pat nužudyti. Karalius atsakė: „Priešingai, jį 
perauklėsime ir iš savo priešo padarysime draugu, kuris su tokia pat 
drąsa ir tokiu pat uolumu kovos už mūsų reikalus“. 

Kariuomenė atvyko į Adrastejos lygumą, per kurią teka labai srauni 
upė Granikas. Čia sužinojo iš žvalgų, kuriems vadovavo Hegelochas, kad 
kitoje upės pusėje persai išsirikiavę ir pasiruošę mūšiui. Truputį pagalvo- 
jęs ir apsvarstęs persikėlimo galimybes, liepė sušaukti armijų vadus. Keti- 

nimas persikelti per upę daugeliui buvo per drąsus ir nerealus. Atrodė 
neįmanoma prasiveržti per tokią gilią, labai stačiais skardžiais upę, gina- 
mą didžiulės daugybės pėstininkų bei raitelių. Buvo ir tokių, kurie įtikinė- 
jo, kad Dezijo mėnuo (jis atitinka romėnų Junijų - birželį) makedoniečiams 
kare esąs nelaimingas. Pavojus Aleksandro nebaugino, tačiau į prietarin- 

gą tvirtinimą atkreipė dėmesį. Jis suprato, kokią didelę galią tamsuoliams 
turi religiniai prietarai. Todėl įsakė paskelbti, kad dabartinis mėnuo esąs 
ne Dezijus, o sekantis - Artemizijus. Kad tuo labiau pasitikėtų, slapta 
liepė Aristandrui, tuo metu kaip tik dėl kėlimosi per upę atnašavusiam 
aukas, atvirkščiomis raidėmis ant tos rankos, kuria išims aukos vidurius, 
užrašyti baltais dažais teiginį, kad Aleksandrui dievai teikia pergalę. Šis 
užrašas turėjo atsispausti ant šiltų kepenų. Paskelbus šią pranašystę, visų 
nuotaika pakilo. Jie ėmė pritardami šaukti, kad dabar, po dangiškosios 
malonės leidimo, nebegalima abejoti. 

Taigi apgaulės būdu įtikinti žygio sėkme, jie iškovojo pergalę. Kara- 
lius, pasinaudojęs kareivių dvasios pakilimu, tuoj pat per upę perkėlė 
kariuomenę, nors Parmenionas siūlė palaukti sekančios dienos, nes jau 
diena slinko vakarop. Karalius į jo susirūpinimą atsakė juokais, girdi, 
Helespontas iš gėdos paraustų, jei sėkmingai persikėlę per jį, gaištume 
prie griovio. 

5. Mūšis prie Graniko upės 

Vos įveikę upės tėkmę ir dar nespėję išlipti į sausumą bei sutvarkyti 
pakrikusių gretų, 13 kavalerijos turmų su pačiu karaliumi buvo užpulti 
persų raitelių. Persai, atmetę Memnono pasiūlymą, nusprendė kovoti. 
Jie visi palaikė Frygijos satrapo Arzito nuomonę, kuris tvirtino neleisiąs 
nė vienosjo valdžioje esančios lūšnos sudeginti. Taigi prie Graniko upės 
persai buvo sutelkę 100.000 pėstininkų ir 20.000 raitelių, nes norėjo ja 
pasinaudoti iš vienos pusės kaip natūraliu sutvirtinimu, o iš kitos pu- 
sės, šią upę jie laikė vartais, per kuriuos Aleksandras turėsiąs žygiuoti į 
Aziją. Sužinoję apie Aleksandro žygį, persai išrikiuoja savo pagrindinę 
jėgą - raitelius taip, kad jie galėtų smogti į dešinijį, paties karaliaus va- 
dovaujamą makedoniečių sparną (kairiąjam sparnui vadovavo Parme- 
nionas). Raiteliams vadovavo Memnonas su sūnumis ir persas Arsanas. 
Toje pačioje pusėje stovėjo ir paflagoniečių atsarginiai raiteliai, vado- 
vaujami Arsito. Tarp atsarginių buvo karaliaus žentas Spitridatas, kurį 
lydėjo brolis Rezanas, Libijos ir Jonijos satrapas, ir hirkaniečių raiteliai. 
Dešiniojoje fronto pusėje kovojo karalienės brolis Farnakas ir Arbupa- 
las, Artakserksas, Darijaus anūkas, bei Kapadokijos valdytojas Mitro- 
barzanas. Juos rėmė iš įvairių genčių surinkti raitelių eskadronai, ku- 
riems vadovavo Nifatas, Petanas ir Arsakas su Atriziju. Persų buvo daug 
daugiau ir jie turėjo geresnes pozicijas, todėl smarkiai spaudė priešą ir 
užvirė įnirtingas mūšis. Didžiausias pavojus buvo karaliui. 

Atpažindami jį iš ginklų, drąsos ir komandavimo, daugelis priešų 
puolė tik jį. Ietis, pataikiusi mūšio įkarštyje į pasikėlusių šarvų kiostę, 
karaliaus nesužeidė, tačiau užpultas iš karto pačių drąsiausių karo va- 
dų Resako ir Spitridato, Aleksandras atsidūrė mirtiname pavojuje. Jo 
ietis, tikslo nepasiekusi, sulūžo į Spitridato krūtinės šarvus, ir karalius 

griebėsi kardo. Bet čia atšuoliavęs Spitridato brolis taip smogė kardu 
karaliui į galvą, kad nukirto šalmo skiauterę, vieną šalmo plunksną ir 
net pasiekė galvos plaukus. Antrą kartą smogęs, numušė nuo galvos 
metalinį šalmą ir karaliaus galva liko nepridengta. Jau ruošėsi nušokti 
nuo arklio, kai tuo tarpu Klitas, pastebėjęs gresiantį karaliui pavojų, tar- 
si beprotis puolė, stvėrė barbarui už rankos ir kartu su kardu nutrenkė 
ant žemės. Tuo pačiu momentu nuo Aleksandro kardo krito ir Spitrida- 
tas. Persai vis dar nesiliovė įnirtingai puolę, kol pagaliau, žuvus dauge“ 
liui vadų, ėmė krikti, o persikėlusi per upę makedoniečių falanga priver- 
tė raitelius bėgti. Pėstininkai irgi priešinosi nebeilgai. Įsitikinę, kad priešui 
sutriuškinti su kaupu užteks kavalerijos, jie daugiau galvojo apie karo 
laimikį negu apie pavojų. Staiga pasikeitus įvykiams, vaizdas buvo grei- 
čiau panašus į skerdynes negu į mūšį. Tačiau samdytoji kariuomenė, 
vadovaujama Omaro, įsitvirtino ant kalvos ir energingai gynėsi, nes va- 
das nepriėmė sąlygų pasiduoti. Todėl šiame mūšyje žuvo daugiau ma- 
kedoniečių negu kovoje su raiteliais. Net pats karalius, kovodamas pir- 
mose gretose, buvo taip arti mirties, kad neteko žirgo. Jo šonas buvo 
pervertas kardu. 

Įširdęs karalius raiteliais apsupo priešą ir juos išžudė, gal 2.000 
palikęs gyvų, kurie pasidavė geruoju. Iš viso žuvo apie 20.000 priešo 
pėstininkų ir raitelių apie 2.000, beveik tiek pat paimta į nelaisvę. Prie- 
šo armijos vadai Memnis, Arsakas, Reomitas ir Atyzas pabėgo, o kiti 
garbingai žuvo. Arzitas pabėgo į Frygiją, tačiau iš gėdos ir gailesčio, 
kad šitos nelaimės kaltininkas teisingai laikomas jis, prieš save pakėlė 
ranką. Aleksandras šitame mūšyje nedaug neteko, tačiau pačių drą- 
siausių: 30 pėstininkų ir 75 raitelių. Norėdamas parodyti, kad jis verti- 
na savųjų ir priešų drąsą, likusius persus apdovanojo karo grobiu, 
žuvusiuosius įsakė iškilmingai kartu su ginklais palaidoti, ojų tėvus ir 
vaikus atleido nuo visų pareigų. 

Sužeistieji buvo rūpestingai gydomi ir slaugomi. Karalius pats apėjo 
palapines, asmeniškai pasidomėjo kiekvieno eilinio sveikata, o silpniau- 
siuosius guodė pagirdamas drąsą ir žadėdamas apdovanoti. Šis paro- 
dytas draugiškumas juos padarė ištikimus net ir pačių didžiausių pavo- 


62 


ALEKSANDRO ŽYGIS Į PERSIJĄ 


jų metu. Nė minutės niekas neabejodamas galėjo pralieti kraują už savo 
karalių, kuris nepakentė nei tų, kurie negarbingai vengė mirties, nei tų, 
kurie negarbingai žuvo. Iš draugų eskadrono ypač buvo pagerbti 25 rai- 
teliai. Jie žuvo nuo pirmo persų smūgio, kovodami nepatogioje pozicijo- 
je. Karalius įsakė skulptoriui Lisipui, kurį labai vertino ir kuris tik vienas 
turėjo teisę iš vario liedinti karaliaus statulas, padaryti žuvusiųjų, sė- 
dinčių ant žirgų, statulas. Jos ilgą laiką stovėjo Makedonijos mieste Dio- 
nenetir po to, kai seniaijau buvo žlugusi Makedonijos karalystė. Vėliau 
Metelas jas nugabeno į Romą. 

Didžiausia garbė už šitą pergalę tenka pačiam karaliui. Labai vyku- 
siai jis buvo organizavęs frontą ir, atsižvelgdamas į labai blogas pozici- 
jas, kariuomenę perkėlė per upę taip, kad toji išlipusi iš upės ne tuoj būtų 
persų užpulta. O kritusius į paniką drąsino ir skatino dar bent kartą 
drąsiai pulti priešą. Ne mažiau jis ir pats kovojo: daugelį nudėjo ietimi, 
daugelį kardu. Pirmieji iš priešų bėgti pradėjo tie, kurie kovojo prieš jį. Jo 
drąsus planas buvo daugiau paremtas protu negu perdėtu drąsumu. 
Kovotojus su nauju priešu, kurio skaičius smarkiai pranoko Aleksandro 
armiją, jis norėjo pastatyti į tokią padėtį, kad upė atkirstų bet kokią gali- 
mybę pabėgti, o vieninteliu išsigelbėjimu taptų pergalė. Kavalerijos bran- 
duolį sudarė tesaliečių raiteliai. Jų pastangos tą dieną buvo labai žen- 
klios. Tačiau ir kiti garbingai atliko savo pareigas. Ypač tai pasakytina 
apie kavaleriją, kuri nulėmė mūšį, nes pėstininkai pasitraukė. 

Aleksandras liepė palaidoti net persų kilminguosius ir visus kritu- 
sius šiame mūšyje graikų samdinius. Visus tuos, kuriuos buvo paėmę 
gyvus, pasiuntė į Makedoniją ir čia davė nurodymus uždaryti į kalėji- 
mus už tai, kad kovojo prieš Graikijos valią priešų pusėje. Tačiau Tėbų 
miesto gyventojus nuo tos bausmės atleido, nes sunaikinus miestą ir 
atėmus žemę, jie buvo priversti prieš savo valią pasisamdyti svetimiems. 
Po tokios daugybės patirtų nelaimių karalius atvėrė širdį gailestingu- 
mui, Jis atrinko iš karo grobio 300 skydų, kuriuos turėjo paaukoti Atėnų 
Minervai. Ant jų išdidžiai užrašė tokį sakinį: „Aleksandras, Pilypo sū- 
nus, ir graikai, išskyrus lakedaimoniečius, juos pakabino atėmę iš bar- 
barų, gyvenančių Azijoje“. Pergalės garbe jis pasidalijo su graikais to- 
dėl, kad pastarieji labiau atsidavę sutiktų kitus karo negandus. 
Lakedaimoniečius paminėjo todėl, kad jie, dėl separatinių planų atskilę 
nuo bendro Graikijos kūno, negalėtų savintis šios garbės. Neužmiršo ir 
motinos, kurią visada labai švelniai mylėjo. Jai pasiuntė taurių, purpuri- 
nių rūbų ir kitą tos rūšies grobį, nedaug tepasilikęs sau. 

Po šito mūšio Aleksandras vėl grįžo į Ilioną (Troją). Ten padėkojo dei- 
vei, kad sunkiausią karo momentą jam padėjo karine jėga ir pranašingais | 
ženklais. Kaip jau minėjome, truputį anksčiau, vos persikėlęs per Heles- 
pontą ir nuvykęs į Troją, netoli Minervos šventyklos pamatė ant žemės 
nuverstą statulą, kurios raitelio veidas buvo panašus į Ariobarzano, bu- 

vusio Frygijos satrapo. Žynys Aristandras pranašavo, kad tai esą Alek- 
sandrui geras ženklas: raitelių mūšyje jis laimėsią didelę pergalę, ypač, jei 
mūšis įvyktų netoli Frygijos. Nuo jo paties rankos žūsiąs kilmingas priešų 
vadas. Mūšis patvirtino žynio pranašystę, nuo karaliaus rankos krito Spit- 
ridatas. Todėl Aleksandras ir šventovę dosniai išpuošė. Ilionui, kuris tuo- 
met buvo ne ką didesnis už vidutinį kaimą, davė miesto vardą, o kad jis 
galėtų laimingai ir saugiai egzistuoti, paskyrė žmones, turėjusius jį res- 
tauruoti ir puošti. Kadangi deivės šventovė, palyginus su didžiu tų vietų 
šventumu, atrodė per ankšta ir per menka, karalius nusprendė pastatyti 
didelę šventovę. Tačiau likimas jį pralenkė ir neleido šito bei kitų didingų 
planų įvykdyti. Jų neįvykdė nė Aleksandro įpėdiniai. Tačiau šita pergalė 
jam atvėrė kelią į visą Aziją - iki Tauro ir Eufrato. 


6. Persai pasiduoda Makedoniečiui 


Pritrenkti netikėto pralaimėjimo, kur buvo sumušta kariuomenė ir 
žuvo daugybė vadų, persai galėjo tikėtis tik priešo gailestingumo. Todėl 
vienas po kito skubėjo greičiau pasiduoti. Arzilui nusižudžius, Frygija 
tapo niekieno nevaldoma. Jos valdytoju Aleksandras paskyrė Kalą, tesa- 
liečių vadą. Daugybė gyventojų leidosi iš kalnų ir pasidavė Aleksandro 
valdžiai. Suteikęs globą, tas juos siuntė į namus. Zelitiečiams dovanojo, 
nes žinojo, kad persų buvo priversti prieš jį kovoti. Visiems uždėjo tokią 
pat duoklę, kokią mokėjo Darijui. Šitos taktikos jis laikėsi užimdamas 
kitas Azijos sritis. Aleksandras žinojo, kad kiekviena svetima valdžia, 
nors ji būtų ir švelnesnė negu saviškių, sukelia neapykantą. Ojei paval- 
diniai dar apkraunami naujomis prietolėmis, svetima valdžia tampa 
nebepakeliama. Kažkas jam patarė, kad iš tokio krašto kur kas daugiau 
esą galima gauti mokesčių ir duoklių. Aleksandras jam atsakė, kad ne- 
mėgstąs daržininko, su šaknimis raunančio tas daržoves, kurias reikia 

skinti. Karalius buvo girdėjęs, kad Dascylėjų užėmusi persų kariuome- 
nė. Į tą miestą jis pasiuntė Parmenioną. Miesto gyventojai jį tuoj priėmė, 
nes persai, išgirdę apie makedoniečių atėjimą, buvo pasitraukę. 

Pats karalius išvyko į Sardus, sostinę visų pajūrio kraštų, kuriuos 
valdė persų karaliai. Maždaug už 70 stadijų nuo miesto karalių pasitiko 

Mitranas, Darijaus paskirtas Sardų pilies gynėjas. Jis kartu su Sardų 
miesto didikais siūlė karaliui perduoti miestą, pilį ir visus pinigus, sau- 
gomus pilyje. Karalius juos maloniai priėmė ir po to išvyko prie Hermo 
upės, kuri buvo maždaug už 20 stadijų nuo miesto. Ten įsirengęs stovyk- 
lą, Andromeno sūnų Amintą pasiuntė užimti pilies. Ji stovėjo iš visų 
pusių sunkiai prieinamoje vietoje ir galėjo atsilaikyti prieš bet kokią jėgą, 
nors ir nebūtų apjuosta triguba gynybine siena. Karalius turėjo būti dė- 
kingas laimei, kad stipriausia pilis nevertė laikyti ilgai ją apsupus ir 
netrukdė didingoms jo užmačioms. Todėl jis nusprendė čia pastatyti 
Olimpo Jupiteriui šventovę. Rūpestingai renkant šventyklai vietą, staiga 
kilo didžiausia audra su liūtimi ir vanduo užpylė tą dalį pilies, kurioje 
stovėjo senieji Lidų karalių rūmai. Karalius tikėjo, kad dievai jam nurodę 
tą vietą, kur turės būti pastatyta šventykla. Piliai valdyti paskyrė iš savo 
draugų kohortos Pausanijų. Pilies apsaugai davė Agrivų kariuomenę. 
Kitą sąjungininkų kariuomenę, vadovaujant Kalai ir Eropo sūnui Alek- 
sandrui, pasiuntė į Memnono prefektūrą. Mokesčiams ir duoklėms rink- 
ti paskyrė tūlą Nikiją, o Asandrui, Piloto sūnui, pavedė valdyti Lidiją. 
Tas sritis anksčiau valdė Spitridatas. Karalius krašto tvarkai palaikyti 
davė raitelių ir lengvai ginkluotų kareivių kohortą, o gyventojams leido 
laikytis savo įstatymų. Sužinojęs, kad Sardos gyventojai labai atsidavę 
garbina Dianą, kurią vadina Kolena, jos šventyklai suteikė prieglobsčio 
teisę. Mitreną garbingai laikė prie savęs, jo pavyzdžiu norėdamas kitus 
paskatinti pasiduoti. Tuo pačiu metu ir Armėnijai valdyti paskyrė žmogų. 

Tuo tarpu pilyje buvo rasti dokumentai, kuriuose tarp kitų dalykų sura- 
šytiir kyšiai, kuriuos persų satrapai davė graikams, norėdami prieš make- 
doniečius Graikijoje įžiebti karą. Iš jų sužinojo, už kiek svarų aukso buvo 
papirktas Demostenas. Ten buvo rasti irjo laiškai. Kadangi sudaryta taika 
su atėniečiais buvo įvykęs faktas, niekas to reikalo viešai nekėlė. Tačiau 
Aleksandras nutarė sustiprinti budrumą, kad atėniečiai nepasiduotų De- 
mosteno kalbų įtakai ir neatmestų sutarties, ir nepatrauktų visos Graikijos į 
savo pusę. Šitam reikalui jam atrodė pats tinkamiausias Focionas. Jis buvo 
nuostabiai doras ir garbingai neturtingas. Karalius jį labai gerbė pirmiausia 
užjo elgesį, o paskui už iš šio vyro patirtą kilniadvasiškumą. 

Užėmęs Darijaus imperiją ir pasiekęs didelės garbės, jis nerado, kuris 
būtų vertas pasveikinti ir parašyti. Tą garbę suteikė tik dviems žmonėms — 
Antipatrui ir Focionui. Yra žinoma, kad kažkada karalius jamnusiuntęs 
dovanų 100 talentų. Paskui pasiūlęs pasirinkti vieną iš keturių garbin- 
gų Azijos miestų. Šie miestai buvo Kijus, Elea, Milasa ir Gergetas. Kai 

kurie autoriai paskutinį mini Patarą. Tačiau šis atsisakęs priimti, bet, 
kad neatrodytų nevertinąs karaliaus ir jas niekinąs, paprašė paleisti iš 
kalejimo sofistą Echekratidą, Alendorą Imbrijų ir du rodiečius Demaratą 
ir Spartoną. Jie buvo belaisviai, uždaryti Sardų pilyje. Bet tai vyko vėliau. 
Tuo metu, kai Efesą pasiekė Žinia apie persų pralaimėjimą, miesto ap- 
sauga, sėdusi į du efesiečių trieilius laivus, pabėgo. Todėl karalius išvy- 
ko į Efesą. Tarp Efeso apsauginių buvo ir Antijocho sūnus Amintas. Jis 
buvo pabėgęs iš Makedonijos, tačiau jokio nusikaltimo nebuvo padaręs, 
bet tik bijojo karaliaus. Kadangi jis nemėgo karaliaus ir jo neapkentė, 
todėl manė, kad ir karalius jo atžvilgiu yra toks pat. 
Išvykęs iš Sardų, ketvirtą dieną Aleksandras įžengė į Efesą. Sugrąži- 
nęs tremtinius, kurie mažumos valdymo metu buvo palikę miestą, liau- 
džiai atstatė respubliką. Ši, atgavusi ilgai trokštą laisvę, pareikalavo nu- 
bausti visus tuos, kurie pasikvietė Memnoną, apiplėšė Dianos šventovę 
ir joje nuvertė Pilypo statulą, išgriovė miesto išlaisvintojo Herofito pa- 
minklą, pastatytą miesto aikštėje. Jų tarpe buvo ir Pelegonas su savo 
broliu ir dėdėmis. Juos pagavo pasislėpusius šventykloje ir tuoj pat ak- 
menimis užmušė. Pagaliau mieste prasidėjo savavaliavimas ir skerdy- 
nės. Aleksandras uždraudė toliau gilintis į kieno nors veiklą arba kam 
nors kenkti. Tatai išgelbėjo visus aristokratus, nes jų geras vardas ir tur- 
tai įširdusios liaudies neapykantai ir gobšumui buvo dingstis apkaltinti 
juos visais būtais ir nebūtais nusikaltimais. 

Tuo tarpu magnetai ir traliečiai atsiunčia pasiuntinius, kurie prane- 
ša norį užimti valdžią. Ten pasiunčia su 5.000 pėstininkų ir 200 raitelių 
Parmenioną. Su tokiomis pat pajėgomis Alkimalą pasiunčia į Eolos ir 
Jono salų rajone esančius persų miestus. Abu įpareigojo panaikinti ma- 
žumos dominavimą ir visur įvesti liaudies valdžią, nes žinojo, kad liau- 
dis gina savo reikalus, o barbarai buvo paskyrę tironus jiems tramdyti. 


7. Aleksandras rūpinasi menu, šventovėmis 


Per visą šitą buvimo Efese laiką Aleksandras, norėdamas išsiblašky- 
ti, dažnai lankydavo Apelo dirbtuves, kurio tik vieno teptukui leido da- 
ryti savo atvaizdą. Jis tiek mylėjo dailininką, kad atidavė pačią myli- 
miausią savo merginą, kurią šis beviltiškai buvo įsimylėjęs. Ji buvo kilusi 
iš Lariso, garbingo Tesalijos miesto. Jos vardas buvo Pankasta. Karalius 

ją aistringai mylėjo dėljos grožio ir dėl to, kad ji, pirmoji moteris, paten- 
kinusi jo aistrą. Tikiu, kad šis mostas nepakenkė karaliaus orumui, bet 
netikiu, kad Apelas būtų kandžiai pertraukęs daug dirbtuvėse nekvalifi- 

kuotai kalbėjusį karalių. Tai nesiderina nei su tokio karaliaus didybe, 
nei su nekvailo ir išsilavinusio dailininko kuklumu. Be to, Aleksandras 
iš mažumės buvo gerai susipažinęs su lengvaisiais menais. Net apie 
meną, kurio jis pats nemokėjo, galėjo tinkamai pakalbėti ir spręsti. Tur- 
būt arčiau tiesos yra tai, ką kiti autoriai pasakoja, kad jis šiurkščiai per- 
traukęs kažkokį efesietės Dianos šventiką (šventikus paprastai vadin- 
davo Megabizais). Apelas jam neva pasakęs: „Kol tylėjai, tai šis auksas 
ir purpuras nesupratėlių akyse padarė tave garbingą. Dabar, kai tu kalbi 
apie daiktus, kurių nesupranti, iš tavęs juokiasi net vaikai, tepliojantys 
spalvas“. Kaip anksčiau minėjome, šitame mieste labai garsią šventovę 
padegė Herostratas. Tuo metu didelėm pastangom ir lėšom efesiečiai 
stengėsi atstatyti šventovę. Aleksandras, paremdamas jų pastangas, įsa- 
kė tokio dydžio mokesčius, kokius anksčiau mokėdavo persams, dabar 
skirti Dianos šventyklai. Jai suteikė ir prieglobsčio teisę, nes žinojo, kad 
šią teisę nuo seno turi Bakchas ir Herkulis. Taip pat praplėtė šventovės 
dydį: kiekviena siena turėjo po stadiją ilgio. 

Vėliau, kai jau buvo užėmęs visą Aziją, Aleksandras rašė efesiečiams, 
kad jis padengs visas išlaidas, padarytas statant šventovę. Ir ateityje 
visas išlaidas, kokios bus reikalingos, padengs su ta sąlyga, kad atstaty- 
toje šventykloje bus įrašytas jo vardas. To prašė ir efesiečiai. Tačiau tuo 
metu buvo labai pavojinga atsakyti Aleksandrui. Efesiečių pasiuntinys, 
žinodamas jo silpniausią vietą, griebėsi pataikavimo. Jis teigė, kad ko 
nors aukojimas dievams, kai pats esi dievas, įžeistų aukotojo orumą, nes 
tą garbę, skirtą tik ankstesnei prigimčiai, turi tik žmonės. Tai buvo kova 
dėl garbės tarp didžiausio karaliaus ir vieno miesto. Ta garbė atiteko 
efesiečiams. Jis bevelijo netekti galybės pinigų, negu suteikti karaliui res- 
tauruotoje šventykloje garbės vardą. Kiek bent apytikriai kainavo šven- 
tyklos statyba, galima spręsti iš vienos aukso plokštės, kuri buvo šven- 
tykloje įmūryta. Ji kainavo 20 talentų aukso (vienas talentas = 1500 aukso 
rublių, vert. past.). Aleksandras buvo atvaizduotas laikąs žaibą. Nepa- 
prastai meistriškai jį nutapė Apelas. Jis panaudojo tik 4 spalvas, tuo 
norėdamas nustebinti tos rūšies žinovus. Tuo pačiu metu senojo spinde- 
sio šlovę atgavo ir Smirna. Ją sugriovė Lidijos kariuomenė. 400 metų čia 
buvo tik kaimas. Aleksandras, sapno įspėtas, ją atstatė beveik už 20 sta- 
dijų nuo senojo miesto pamatų. Turėdamas laisvo laiko, Aleksandras 
mėgdavo pamedžioti. Nuvargęs atsigulė ant Pago kalno ir užmigo. Sap- 
ne, atrodė, girdįs Nemesides. Jos liepusios jam toje pačioje vietoje įkurti 
miestą ir jame apgyvendinti Smirnos gyventojų palikuonis. Netoli nuo 

tos vietos buvo Nemesidžių šventovė. Tą sapną greit patvirtino ir Klari- 
jos Apolono orakulas. Kada smirniečiai klausė apie persikėlimą, oraku- 
las jiems pranašavo jį laimingą būsiant. Taigi karaliaus įsakymu buvo 
padėti naujo miesto pamatai. Miesto statybą užbaigti garbė atiteko Anti- 
gonui, nes karalius jį buvo paskyręs Lidijos, Frygijos ir gretimų sričių 
valdytoju. Smirnos iškyšulyje gyvena klazomanai. Tai siauras žemės ruo- 
žas, beveik 60 stadijų įsiterpęs į jūrą, o susijungdamas su kontinentu 
sudaro pusiasalio vaizdą. Antroje pusėje, priešais Klazomenų sąsmau- 
ką, yra Teos miestas. Pusiasalio tolimiausiame rage yra Eritos miestas. 
Tuo metujis buvo garsus savo pranašėmis moterimis. Šalia miesto stūk- 
so labai aukštas Mimo kalnas. Jis stovi priešais Chijos salą, atsikreipęs į 
jūrą ir pamažu žemėdamas netoli Klazomenų sąsiaurio baigiasi lygiais 
laukais. Stebėdamas šią vietą, Aleksandras nusprendė perkirsti sąsmau- 
kąir atskirti nuo kontinento taip, kad aplink Eritro miestą ir Mimo kalną 
išsilietų jūra, o viršutinė ir apatinė įlankos susijungtų. Autoriai tvirtina, 
kad gal karaliaus idėja liko neįgyvendinta, tuo tarpu kai kiti jo planai 
sėkmingai buvo įgyvendinti. Reikalas gavo religinį pobūdį, nes tuo laiku 
manyta, kad nevalia esą žmonėms keisti žemės veidą, kurį gamta suteikė 
vietovei. Todėl ir kitų panašių planų jis turėjo atsisakyti. Tačiau Klazome- 
nų miestą dviejų stadijų pylimu sujungė su žemynu. Anksčiau prieš tai 
Klazomenų miesto gyventojai, bijodami persų, miestą perkėlė į salą. Šį 
darbą atlikti buvo pavesta karaliaus vietininkams. Pats karalius Efese dei- 
vės garbei iškilmingai amašavo aukas ir surengė kariuomenės paradą. 
Visi kariai, kurie buvo šiuo momentu su juo, ginkluoti dalyvavo parade. 


II SKYRIUS. PERSŲ PAJŪRIO NUKARIAVIMAS 
1. Mileto užėmimas 

Kitą dieną su pėstininkais, frakiečiais raiteliais ir keturiais draugų pul- 
kais, tarp jų ir karališkuoju pulku, išvyko į Miletą, nes miesto įgulos pre- 
fektas Hegesistratas jam pasiuntė laišką, kuriame buvo užuomina apie 
pasidavimą. Tačiau sužinojęs netoli esant persų laivyną, pakeitė nusista- 
tymą ir stengėsi miestą išsaugoti Darijui. Jis turėjo dideles atsargas maisto, 
ginklų ir visa, kas reikalinga apgulimo metu. Be to, ir miesto gynėjų skai- 
čius buvo didelis, mat Memnonas, bėgdamas iš mūšio, atsidūrė Milete ir 
čia dalį savo kariuomenės paliko miestui ginti. Karalius žaibiškai atakavo 
ir tuoj pat paėmė, kaip jie patys pareiškė, išorinį miestą, nes gyventojai ir 
kareiviai, nenorėdami skaldyti jėgų, pasitraukė į miestą ir ten nutarė lauk- 


68 


ALEKSANDRO ŽYGIS Į PERSIJĄ 


tijų nuomone netoli esančios savųjų pagalbos. Tačiaujų viltys buvo bergž- 
džios, nes atvykęs makedoniečių laivynas, vadovaujamas Nikanoro, už- 
ėmė priešais Miletą esančią Lado salą. Pagaliau, kai priešų laivynas, nu- 
leidęs inkarą, stovėjo prie Mikalo kalno, Aleksandro laivynas įplaukė į 
patį Mileto uostą. Sulaukti persų pagalbos miesto gyventojai tikėtis nebe- 
galėjo. Be to, barbarai visai nemanė mūsų laivynui užkirsti kelią, nors jų 
laivų skaičius buvo kur kas didesnis: persų laivynas turėjo apie 400 laivų, 
tuo tarpu Nikanoras buvo atplukdęs 160. 

Miesto galva atvyko pas Aleksandrą prašyti, kad miestas ir uostas liktų 
bendras: ir persams, ir makedoniečiams. Tačiau karaliaus atsakymas turėjo 
jį nuliūdinti: Aleksandras pasakė, kad į Aziją atėjęs pasiimti ne to, ką kiti 
duoda, o kitiems leisti pasiimti tai, ką jis palikęs. Taigi jie turėtų žinoti, kad 
pasirinkimo teisę reikia atiduoti stipresniam arba ryt švintant dėljos kau- 
tis. Tačiau miesto gynėjai pirmąjį puolančiųjų smūgį drąsiai atmušė. Šia- 
me mūšyje žuvo du Aleksandro žindyvės Helenikos sūnūs, kurios brolis 
Klitas už karaliaus gyvybės išsaugojimą buvo ypač apdovanotas. 

Įširdęs ir įskaudintas priešas, atsigabenęs sunkiuosius pabūklus, iš- 
vertė didžią dalį mūro sienos irjau atrodė, kad tuoj įsiverš į miestą. Be to, 
dar buvo matyti makedoniečių trieiliai laivai. Visa tai miestiečiams įvarė 
siaubą. Dalis jų užgulė ant skydų, nuplaukė į nedidelę priešais miestą 
esančią salą. Kiti, sulipę į valtis, taip pat ją norėjo pasiekti, tačiau pa- 
čiuose uosto vartuose priešo laivai juos pagavo. Pagaliau Aleksandras, 
užėmęs miestą, liepė paruošti laivus pulti tą salą. Sala buvo labai sta- 
čiais kaip siena krantais. Todėl karalius liepė į laivus paimti kopėčias, 
kuriomis kareiviai galėtų užkopti į salą. Tačiau karalius, matydamas, 
kad saloje yra samdiniai graikai (jų buvo ne daugiau kaip 300) ir kad jie 
yra pasiruošę pačiam blogiausiam, nes norėdami likti ištikimi tiems, ku- 
riems tarnavo, atsidūrė ant pražūties kranto, pasigailėjo tų drąsių vyrų 
ir liepė eiti kartu su juo kovoti. Barbarus, pačiuptus mieste, padarė ver- 
gais. Mileto gyventojams dėl senos miesto šlovės grąžino laisvę. 

Anksčiau Miletas buvo toks turtingas ir toks garsus, kad aplinkinėse 
jūrose turėjo įkurtų per 70 kolonijų. Iš to miesto buvo kilę daug garbingų 
piliečių, kurie, religinėse varžybose skynę laurus, išgarsino savo tėvynę. 
Tos rūšies pergalės pagal graikų papročius yra didžiausia garbė. Kara- 
lius, matydamas daugybę tų vyrų statulų, juokais paklausė, kurbuvusi 
tų vyrų drąsa, kada užsidėję persų jungą. 

Aleksandras buvo veiklos žmogus ir viską suvedė į karinę garbę. Jis 
manė, kad negarbinga skirti tuščiam pasirodymui ir tinginiaujančios 

liaudies malonumui tiek daug energijos, kurios pareikalauja varžybos. 
Tuo tarpu kareiviai, jėga įsiveržę į miestą, viską, ką sutikdami, grobda- 
mi, atėjo prie Ceros šventyklos. Kai kurie įsiveržė į vidų, norėdami ją 
apiplėšti, tačiau tuo momentu iš pastato gilumos staiga žybtelėjusi ug- 
nis išdegino šventvagių akis. 
Čia Aleksandras dar atrado savo protėvių paminklų. Jis apžiūrėjo 
šaltinį, kurio vanduo geriant tiesiog iš jo trykšlės yra sūrus, bet toliau 
tekėdamas keliais upokšniais pasidaro gėlas. Mileto gyventojai jį vadi- 
na Achilo šaltiniu, nes kalbama, kad jame maudęsis Achilas, kai nugalė- 
jo Telemono sūnų Strambelą, teikusį lesbiečiams pagalbą. Mileto gyven- 
tojai turėjo Apolono Didimiečio orakulą, kuris garsėjo turtais ir garbe. 
Pasakojama, kad tuo metu į šitą orakulą kreipęsis Seleukas, kuris po 
Aleksandro buvo pats turtingiausias žmogus. Jis klausęs apie grįžimą į 
Makedoniją. Jam buvo atsakyta, kad esą nulemta, jog Europa turi ap- 
glėbti Aziją. Greitai po to kitas nuostabus įvykis suintrigavo karalių, 
kurio žingeidų ir pažinti trokštantį protą dalyko naujumas labai pavei- 
kė. Jis sužinojo, kad delfinas įsimylėjęs vieną berniuką iš Iso miesto. Šis 
miestas yra saloje netoli Mileto. Žuvis pažįstanti berniuką iš balso. Pa- 
Šaukta ji atplaukia ir paima berniuką ant savo nugaros. Aleksandras 
nusprendė, kad šis Žmogus yra ypatingai gerbiamas Neptūno, todėl pa- 
skyrė berniuką to dievo žyniu. Šitokiu būdu buvo užimtas Miletas. 
2. Jūros mūšis 
Tačiau barbarų gausus laivynas vis dar slankiojo jūroje. Jie buvo įsi- 
tikinę, kad jūros reikaluose yra labiau patyrę negu makedoniečiai, todėl 
visaip stengėsi išprovokuoti jūros mūšį ir dažnai sukinėjosi apie uostą, 
kuriame stovėjo karaliaus laivai. Tai matydamas Aleksandras, Filotą su 
raiteliais ir trimis pėstininkų kohortomis pasiuntė prie Mindo kalno, kur 
stovėjo persų laivai. Jie turėjo neleisti priešui išlipti į krantą ir neduoti 
galimybės paimti vandens, malkų ir kitokių būtinų reikmenų. Tatai pa- 
statė priešą į labai keblią padėtį. Tarsi apsupti jie įstrigo uoste, negalėjo 
nei išlipti, nei apsirūpinti reikalingais daiktais. Todėl pasitarę pasuko į 
Samą, ten pasiėmę maisto, grįžo į Miletą ir išsirikiavę sustojo prie uosto 
vartų. Tuo tarpu 5 persų laivai viename uoste, kuris buvo tarp tos minė- 
tos mažosios salos ir makedoniečių laivyno buvimo vietos, pastebėjo 
daugybę priešų laivų. Jie visu greičiu nuplaukė į ten, nusprendę, kad 
didžioji jūrininkų dalis esanti kažkur kitur, o ne laivuose ir kad tuščius 
laivus būsią nesunku užimti. Tačiau karalius visiems jūrininkams, ku- 

rie tuo metu buvo laivuose, liepė sėsti į dešimt trieilių laivų ir plaukti 
pasitikti priešą. Persai, nustebę ir nelaukę užpuolimo tų, kuriuos jie pa- 
tys susiruošusius norėjo čiupti, ir išsigandę laivų skaičiaus, apsisuko ir 
pabėgo. Tačiau vienas laivas, vežęs Jasijus, buvo sučiuptas, kiti greitesnie- 
ji pabėgo į savo laivyną. Taigi, nieko nepešę turėjo pasitraukti iš Mileto. 
Aleksandras, matydamas, kad jo laivynas negali prilygti priešo lai- 
vynui ir kad kitiems karo veiksmams jis nepritaikytas, o išlaikymas rei- 
kalauja didelių lėšų, nusprendė jį paleisti. Karalius ketino pasilikti tik 
keletą savo reikalams laivų, su kuriais galėtų atsigabenti miesto apsupi- 
mui reikalingus pabūklus ir priemones. Šitam planui nepritarė Parme- 
nionas ir ragino stoti į jūros mūšį, nes, laimėjus makedoniečiams, tai 
būtų didelė pergalė. Ji pasitarnautų tolimesniam karo vedimui, o pralai- 
mėję nieko nenustotų, nes persai dominuoja jūroje, o pajūrį gali lengvai 
apsaugoti,jukjų pėstininkų kariuomenė galingesnė. Ir kad tai, kaip atro- 
dė, lengviau galėtų pasisekti, Parmenionas toliau aiškino, jog šitam pla- 
nui vykdyti jau esą viskas paruošta, ir tie, kurie sulipo karaliaus įsaky- 
mu į laivus, dalį rizikos ėmėsi ant savęs. Ši nuomonė buvo paremta ir 
paukščių stebėjimu: pastarosiomis dienomis karaliaus laivyno užnuga- 
ryje pasirodė erelis ir nutūpė jūros pakrantėje. Aleksandras, priešingai, 
laikėsi savo ir tvirtino, kad Parmenionas klystąs. Jis norintis keletą savo 
laivų pastatyti prieš daugybę priešo laivų ir siūlantis, kad neprityrę ir- 
klininkai ir ką tik surinkti jūrininkai įveiktų labai įgudusius ir jūroje 
patyrusius priešus. Karalius nė kiek neabejojąs saviškių drąsa, bet jis 
žinąs ir tai, kad drąsa jūrų kautynėse mažiausiai prisidedanti prie per- 
galės. Daug daugiau čia lemianti vėjo ir bangų klasta, su kuria gali kovo- 
ti tik vairininkų ir irkluotojų patirtis. Ji galinti būti naudinga ne tik sau, 
bet ir savo kovos draugams. Net ir pati laivų konstrukcija neturi arba 
mažai turinti įtakos pergalei. Todėl makedoniečių pastangos čia būsian- 
čios bergždžios, nes barbarai išjų turėtų progos pasijuokti, o dar ko gero 
ir nuvaryti į dugną. Tai būtų nemažas nuostolis. Visa Azija pakeltų gal- 
vą,jei tik karo pradžioje mes patirtume tokį smūgį. Pagal daugelio žmo- 
nių psichologiją, įvykių baigties laukiama tokios, kokios jie, remdamiesi 
pradine įvykių eiga, iš baimės ar vilties tikisi. Apie Aziją nėra ko ir kalbė- 
ti. Tačiau kas galėtų garantuoti, kad Graikija liktų ištikima, pamačiusi 
laimę nuo manęs nusigręžus, nes, jei būsime atviri, vien tik dėl toji mus 
ir gerbia. Tai, kad laivyno užnugaryje pasirodęs erelis, manau, lemia 
man laimę, tai esąs sėkmės ženklas. Šis ženklas aiškiai rodo, kad mes, 
pasilikdami kontinente, nugalėsime priešo laivyną, nes pergalę prana- 

šaujantis paukštis nutūpė ne ant laivų, o ant jūros kranto. Jis nurodo ne 

įvykių baigtį, o karo vedimo vietą. Jei mes užimsime, kaip jau pradėjome, 
ir į savo pusę patrauksime visus pajūrio miestus, persų laivynas savai- 
me žlugs, nes neturės iš kur gauti papildymo, maisto, o pagaliau neras 
vietos saugiai sustoti. Taigi, atėmus tai, kasjų laivyną daro stiprų, bežiū- 
rint išsektų persų jėgos. Šitaip mes būsime įvykdę pranašystę, kurią, įra- 
šytą vario lentelėje, kaip sužinojome, neseniai išplovė Lykijos šaltinis. O 
jos turinys toks: „Persų imperija turi ribas“. 


3. Pajūrio miestų žlugimas 


Karalius laivyną paleido, o Pontą ir visas Pontui artimas sritis paliko 
savo vietininkams pavergti. Pats, kaip buvo nusistatęs, išvyko į Kariją, nes 
gavo žinią, kad ten susispietusios didelės priešo pajėgos. Halikamasas 
savo pozicija yra beveik neįveikiamas miestas, jį saugo dar dviguba ap- 
saugos siena. Buvo galima manyti, kad šis miestas tarsi užtvanka sustab- 
dys Aleksandro veržimąsi į priekį. Didžiausia viltis buvo dedama į Mem- 
noną, kuris rūpestingai viską buvo paruošęs atlaikyti apgulimui. Darijus 
neseniai jį buvo paskyręs pajūrio ir viso laivyno valdytoju, nes jis buvo 
gudrus ir didelę patirtį turįs žmogus. Nors Memnonas karinį meną geriau 
suprato negu kiti persų karvedžiai, jo pareigos nebuvo tokio rango, kokios 
galėjo būti dėl nuopelnų, todėl kad jis graikas ir anksčiau buvęs Makedo- 
nijos karaliaus svečiu, taigi, galėjo būti įtartas išdavyste. Neva saugumo 
sumetimais savo žmoną ir vaikus pasiuntęs pas Darijų, o iš tikro juos 
pasiuntė kaip įkaitus, norėdamas Darijų priversti labiau juo pasitikėti. 

Tačiau Aleksandras, įžengęs į Kariją, per trumpą laiką užėmė visus 

miestus tarp Mileto ir Halikarnaso. Dauguma miesto gyventojų buvo 
graikai. Kadangi jis skelbėsi atėjęs į Aziją graikų vaduoti, miesto gyven- 
tojams leido laikytis savo įstatymų ir neuždėjo jokių prievolių. Ne ma- 
žiau dėkingi buvo ir barbarai. Jis maloniai priėmė karališkos giminės 
moteriškę Adą. Karaliui keliaujant per tą kraštą, ši išėjo jo pasitikti ir, 
paprašiusi globos, ėmė maldauti grąžinti jai valdžią. Mat Karijos kara- 
lius Hekolomnas turėjęs tris sūnus ir dvi dukras. Vyriausias sūnus Mau- 
zolas vedė seserį Artemiziją. Jaunesnioji dukra Ada ištekėjusi už brolio 
Hidriejaus. Mauzolui mirus, sostą paveldėjusi jo žmona, o kartu ir se- 
suo, nes pagal tos tautos papročius tų pačių tėvų vaikai galėjo tarpusa- 
vyje tuoktis ir dalytis karalyste. Tačiau Artemizija, mirus vyrui, iš liūde- 
sio mirusi. Sostas tekęs Hidrėjui. Jis nepalikęs vaikų irgi miręs. Skeptrą 
perėmusi Ada. Ją iš sosto išvijęs trečiasis Hekatomno sūnus Peksoderas. 

Šis pas save pasikvietęs savo žentą, kilmingą persą Orontokatą, norėda- 
mas pasinaudoti jo turtais ir įtaka. Kai uošvis miręs, jis kaip dovaną 
priėmęs karalystę, o buvusioji karaliaus sesuo Ada taip ir likusi išvyta iš 
sosto. Dabar ji karaliui verkdama išdėstė visas savo skriaudas, atidavė 
Alindus, labai stiprią pilį, ir paprašė, kad teiktųsi priimti iš jos sūnaus 
vardą. Karalius pažadėjo pasistengsiąs, kad ji kuo greičiau atgautų 5e- 
nąjį titulą. Pažadas neliko pažadu, nes, užėmęs Halikarnasą, jis paskyrė 
Adą visos Karijos valdove. Garsas, pasklidęs po visą šį kraštą apie malo- 
nų karalienės sutikimą, daugelį miestų jo atžvilgiu nuteikė draugiškai, 
nes daugelį tų miestų valdė arba Ados giminaičiai, arba draugai. Jie per 
pasiuntinius siuntė Aleksandrui aukso vainikus ir pasižadėjo būti ka- 
raliui atsidavę ir klausyti visų jo įsakymų. Tuo tarpu karalienė Ada ruo- 
šė labai meniškai išpuoštus ir gardžius valgius ir desertus, ir kartu su 
virėjais ir konditeriais siuntė karaliui. Tarsi atsidėkodama už visas su- 
teiktas malones, karalienė Ada norėjo karo reikalų nuvargintą karalių 
pavaišinti Azijoje prabangiais kulinariniais gaminiais. Tačiau karalius, 
protingai nusprendęs, kad siekiant rimtų dalykų smaguriavimui nėra 
vietos, maloniai padėkojo moteriškei už jos gerą širdį. Jis pasakė, kad 
„ nebuvę reikalo rūpintis juo, nes turįs geresnius virėjus, prie kurių meno 
jo mokytojas Leonidas jį esą pripratinęs, būtent, pusryčiams - rytmetinis 
žygis, o pietums - saikingas pusryčių stalas. Beveik visa Karija Aleksan- 
drui buvo pasidavusi, tik karalystės sostinę Halikamasą saugojo stipri 
įgula. Matydamas, kad miesto apsupimas gali užtrukti ilgiau, Aleksan- 
dras įsakė laivais atgabenti maistą ir karo pabūklus,o pats su pėstininkų 
kariuomene už penkių stadijų nuo miesto įsirengė stovyklą. 

Pagaliau netikėtai išsiveržę miesto gynėjai užpuolė tuos, kurie ataka- 
vo miesto sieną prie vartų, vedančių į Milasą. Tačiau makedoniečiai drą- 
siai stojo į mūšį ir, netekę keleto savųjų, be didelio vargo atmušė priešą. 
Po kelių dienų Aleksandras, netekęs vilties, kad Mindo miestas pasi- 
duos, nakčia su kariuomenės dalimi išvyko ten. Niekam neleidęs nieko 
daryti, atvežė sunkiuosius pabūklus ir įsakė pasikasti po mūro siena. 
Čiajis nebuvo atsigabenęs nei kopėčių, nei griovimo mašinų, nes nebu- 
vo nusprendęs miestą užimti. Jie išvertė vieną bokštą, tačiau nerado vie- 
tos, kur būtų galima įsiveržti į miestą, nes bokštas atsitiktinai taip nuvir- 
to, kad neblogiau kaip stovėdamas pridengė ginamą vietą. Miesto 
gyventojai gynėsi iš visų jėgų, jiems dar į pagalbą atėjo ir halikarniečiai, 
nes Memnonas, išgirdęs apie gręsiantį kaimyniniam miestui pavojų, jū- 
ros keliu atsiuntė pastiprinimą. Todėl makedoniečių pastangos buvo 

bergždžios. Aleksandras vėl grįžo prie Halikamaso apsupimo. Visų pir- 
majis nusprendė užpilti maždaug 30 uolekčių (uolektis = apytiksliai 0,5 
m) pločio ir 15 uolekčių gylio griovį, kurį priešas buvo apvedęs apie 
miesto sieną. Jis padarė 3 medines pastoges vėžlius, kuriomis prisiden- 
gę kareiviai galėjo be sunkumų versti į griovį žemes ir kitą krovinį. Užly- 
ginus griovį, karalius liepė atgabenti mūrams griauti pabūklus. Dalis 
sienos buvo išversta, pasidarė anga, per kurią makedoniečiai stengėsi 
prasibrauti į miestą. Tačiau priešas, turėdamas daug gynėjų, išvargu- 
sius keitė naujais kariais, o tie, drąsinami čia pat besikaunančių savo 

vadų, energingai priešinosi. Permainingai kovojant baigėsi diena. 
Memnonas pagalvojo, kad išvargęs priešas galbūt nelabai budriai 
saugos savo postus. Todėl jis su stipriu daliniu išsiveržė iš miesto ir 
padegė sienų griovimo pabūklus. Makedoniečiai puolė gesinti gaisro, o 
miestiečiai stengėsi trukdyti, norėdami gaisrą išplėsti. Dėl to kilo aršus 
mūšis. Makedoniečiai buvo daug drąsesni ir labiau pripratę prie pavojų, 
tačiau persų buvo daugiau ir jie buvo geriau ginkluoti. Todėl persai ma- 
kedoniečius ėmė spausti. Kadangi mūšis vyko netoli miesto sienų, tai 
persai katapultomis ir balistomis, kurios buvo išstatytos ant sienų, iš 
tolo apmėtė priešą akmenimis ir daug jų sužeidė. Iš abiejų pusių kilo 
baisus triukšmas, vieni skatino savuosius, kiti keikė priešą, pagaliau 
sklido ir sužeistųjų bei mirštančiųjų riksmas ir dejonės. Visą šitą sąmyšį 
gaubė nakties tamsa. Vieni kovėsi, kiti taisė išverstąsias sienas. Pagaliau 
makedoniečiai stipriau paspaudę, privertė priešą pasislėpti už miesto 
sienų. Žuvo apie 70 priešų. Tarpjų N eoptolomėjas, kuris kartu su Amin- 
to broliu buvo perbėgęs pas Darijų. Makedoniečių krito ne daugiau kaip 
šešiasdešimt, bet buvo beveik 300 sužeistų nuo aklų smūgių ir atsitikti- 

nai skrendančių iečių, nes mūšis vyko nakties metu. 

Vėliau, po kelių dienų, davė progos susikauti visai menkas ir nerim- 
tas įvykis. Susirėmimą išprovokavo du karo veteranai. Jie gyveno vienoje 
palapinėje ir abu buvo vienodo būdo. Draugiškai bekalbėdami jie pradė- 
jo girtis savo žygdarbiais ir pagaliau susiginčijo, katras iš jų yra drąses- 
nis. Vienas jų tarė: „Kam tuščiai aušinti burnas. Mums reikia žinoti ne 
kurio liežuvis miklesnis, bet kurio ranka tvirtesnė. Yra proga, kuri ge- 
riausiai išspręs mūsų ginčą. Žiūrėk, jei vyras esi, sek paskui“. Vyno ir 

savimeilės įkaitinti, be leidimo griebę ginklus, nubėgo į tą pusę pilies, 
kuri buvo atgręžta į Milaso pusę. Priešai, pamatę jų akiplėšišką drąsu- 
mą, išsiveržė iš miesto ir juos puolė. Šie to ir laukė: puolančius ėmė kar- 
dais kapoti, o besitraukiančius apmėtė ietimis. Tačiau kovojant prieš 

didesnį būrį ir dar iš žemesnės vietos, neilgai būtų trukę laukti, kol jų 
akiplėšiškas drąsumas bus nubaustas, bet čia jiems padėti atskubėjo drau- 
gai; iš pradžių nedaug, paskui vis daugiau ir daugiau. Miestiečiai taip 
pat plūdo į pagalbą saviesiems. Kova svyravo, kol nepasirodė Aleksan- 
dras su savo būriu. Priešai pabūgę pasitraukė į miestą. Nedaug betrūko, 
kad ir priešas tuo pačiu metu įsiveržtų į miestą, nes miesto gynėjai, susi- 
domėję sekę, kas vyksta už miesto sienos, nepakankamai atidžiai saugo- 
josieną. Todėl sienų daužymo pabūklais buvo išversti du sienos bokštai 
kartu su sienos dalimi, o trečias bokštas, pakastas ir išjudintas, atskilo 
nuo sienos ir ilgai nebegalėjo laikytis. Tačiau šis stichinis mūšis sutruk- 
dė: kariuomenė buvo išblaškyta ir tokia gera proga išslydo iš rankų. 
Aleksandras nusprendė prašyti priešą paliaubų, norėdamas surink- 
ti prie sienos kritusiųjų kūnus ir juos palaidoti, nors šį jo nuosprendį 
graikai galėjo įvertinti kaip pasitraukimą nuo pergalės. Atėniečiai Efial- 
tas ir Trasibulas, kurie kovėsi persų pusėje, taip neapkentė makedonie- 
čių, kad nepaisydami žmogiškumo, siūlė neleisti mirtinam priešui šito 
daryti. Tačiau Memnonas nepasidavė. Esą pagal graikų papročius gė- 
dinga neleisti priešui žuvusiųjų palaidoti. Prieš priešą reikią kovoti drą- 
sair ginklu. Negalima išniekinti tų, kurie jau pasitraukė iš mūsų draugų 
ar priešų tarpo. Iš tikro, be visų kitų gerų savybių Memnonas turėjo ir 
susivaldymo dorybę. Jis laikė negarbingu dalyku pykčio įkarštyje iško- 
neveikti priešą, tikėjosi santūrumu ir įtikinėjimu palaužti priešo jėgas ir 
aistras. Kartą, girdėdamas kaip vienas kareivis iš samdomosios armijos 
įžūliai keikė Aleksandrą, jis apmušė jį ietimi ir tarė: „Ne tam aš tave 
pasamdžiau, kad nešvankybes kalbėtum apie Aleksandrą, bet kad prieš 
jį kovotum“. Tuo tarpu apsuptieji iš visų jėgų rūpinosi savo saugumu, 
išgriauto mūro vietoje iš degtų plytų statė naują sieną, ją vedė ne tiesia 
linija, o išlenkta tarsi mėnulio priešpilnis. Darbas buvo paskirstytas dau- 
geliui, todėl statybą baigė labai greitai. Sekančią dieną Aleksandras tą 
sieną sienlaužiais ėmė daužyti ir ją lengviau išvertė, negu seną. 
Makedoniečiams belaužiant sieną, iš miesto vėl išsiveržė stiprus prie- 
šųbūrys ir padegė pintinius demblius, dengusius karo įrengimus. Liepsna 
apėmė ir dalį medinio bokšto. Filotas ir Helanikas, kuriems tą dieną iš- 
puolė saugoti karo mašinas, kovojo su ugnimi, kad ji nepersimestų to- 
liau. Padegėjai, pamatę Aleksandrą, taip persigando, kad metė ne tik 
deglus, onetir ginklus, netvarkingai pasitraukė į miestą. Iš ten jie galėjo 
lengvai pulti, ir kovos vieta buvo daug patogesnė ir lygesnė. Be to, kaip 
minėjome, miesto siena buvo taip pastatyta, kad kurią jos dalį priešas 

bepultų, ją galima apmėtyti ietimis ne tik iš priekio, bet ir iš abiejų šonų. 
Pagaliau persų karo vadai, pamatę, kad kasdien darosi vis sunkiau, ir 
įsitikinę, kad priešas, pilies nepaėmęs nepasitrauks, ėmė tartis apie ga- 
lutinį miesto likimą. Efialtas, vyras kaip reta drąsus ir fiziškai stiprus, 
kalbėjo apie ilgai besitęsiančio apsupimo sunkumus ir nesutiko su tuo, 
kad reikia laukti, kol palūžę ir išsekę gynėjai kartu su miestu patektų į 
nugalėtojų rankas. Jis manė, kad kol yra dar šiek tiek jėgų, su samdomo- 
sios kariuomenės branduoliu reikia išsiveržti iš miesto ir stoti su priešu 
į žūtbūtinę kovą. Kiek jo planas iš pirmo žvilgsnio atrodė nutrūktgalviš- 
kas, tiek jis įvykdyti yra lengvesnis, nes jie užgrius priešą, kuris visa ko 
laukė, tik ne šito, ir tam įvykiui yra nepasiruošęs. Ir Memnonas, kuris 
paprastai labiau vertino racionalų ir saugų ėjimą, šį kartą neprieštaravo. 
Nors nieko naujo nebuvo galima laukti, tačiau jis matė, kad neturi jokios 
vilties sulaukti pagalbos iš kaimynų, apsupimo rezultatai bus liūdni. 
Tokioje kritiškoje padėtyje jis manė esant protinga pasikliauti vyru, ku- 
ris tarsi įkvėpimo pagautas drąsiai veržiasi į žūtbūtinę kovą. 

Taigi Efialtas, iš visos samdomosios kariuomenės atsirinkęs apie 2.000 
vyrų, įsakė paruošti 1.000 deglų ir švintant susirinkti ginkluotiems laukti 
komandos. Ryto metą, kai Aleksandro kariuomenė atgabeno pabūklus 
prie plytinės sienos ir kareiviai kibo į darbą, Efialtas, staiga atidaręs mies- 
to vartus, pusę savo kareivių su deglais išleidžia iš miesto, o pats su liku- 
siais, glaustai išrikiuotais, lydi padegėjus, kad jiems negalėtų sutrukdyti 
padegti. Aleksandras, sumetęs, kas čia vyksta, skubiai pasiruošia puoli- 
mui, rinktiniais kareiviais sutvirtinęs apsaugą, visiems kitiems liepęs bėg- 
ti gesinti gaisro, o pats puolė Efialtą irjo ginkluotus vyrus. Tačiau Efialtas, 

būdamas begalinės fizinės jėgos, skynė visus, kas tik prie jo prisiartinti 
drįsdavo, žodžiu ir pavyzdžiu saviems įkvėpdamas drąsos. Pasilikę mieste 
gynėjai, stovėdami ant mūro sienos, taip pat daug žalos darė priešui. 
Apsuptieji pasistatė 100 uolekčių aukščio bokštą ir išjo svaidyklėmis svaidė 
ietis ir akmenis.Tuo tarpu iš priešingos miesto pusės (patys vadino Tripy- 
lu), kur priešas mažiausiai laukė, Memnono vadovaujamas antru kartu 
išsiveržė miestiečių būrys. Stovykloje kilo toks sąmyšis, kad net pats kara- 
lius nebežinojo, ką reikia daryti. Tačiau drąsiai ir apgalvotai veikdamas, 
pavojų atmuša, o ir laimė kaip tik pačiu laiku ateina. Taigi tuos, kurie 
stengėsi padegti karinius makedoniečių pabūklus, padarydami didelių 
nuostolių atmušė kareiviai, saugoję pabūklus kartu su karaliaus pasiųstu 
pastiprinimu. Memnoną atakavo Pilypo sūnus Ptolomėjas, karaliaus as- 
mens sargybinis, su savo būriu. Jį rėmė dar Adėjo ir Timandro kohortos. 


* 

Šitame spame makedoniečiai kovą baigė sėmingai, nors joje žuvo Ptolo- 
mėjas, Adėjas bei Klearkas su beveik 40 eilinių. Priešas taip paniškai trau- 
kėsi, kad bėgdami per siaurą tiltą, pastatytą pereiti per griovį, tiek daug 
antjo susigrūdo, jog lūžo tiltas ir visi ant jo buvusieji nugarmėjo į griovį. 
Daugelis jų, saviškių sutrypti, žuvo, kitus, stovėjusius ant aukštesnė vie- 
tos, ietimis nudobė makedoniečiai. Daugelis iš likusiųjų gyvų mirtį rado 
prie miesto vartų. Mat išsigandę miestiečiai, bijodami, kad kartu su saviš- 
kiais neprasibrautų į miestą priešas, per anksti uždarė miesto vartus ir 
didelė dalis miestiečių pasiliko priešų pusėje laukti pražūties. Tarp jų liko 
ir Efialtas. Daugiau iš nevilties, negu tikėdamasis išsigelbėti, jis su pasi- 
baisėtinu įniršiu kovėsi su karaliaus kariuomene, ir nežinia kuo kova bū- 
tų pasibaigusi, jeigu makedoniečių senieji atsarginiai nebūtų laiku atėję 
saviems pagelbėti. Šitie atsarginiai gyveno stovykloje, tačiau neturėjo jo- 
kių pareigų ir nedalyvaudavo kovose, išskyrus kritiškiausius atvejus. Jiems 
mokėjo stipendijas (algas) ir duodavo dovanų. Šitokias pareigas jie gau- 
davo tik už drąsius žygdarbius, atliktus ankstesniems imperatoriams ar- 
ba pačiam Aleksandrui. Dėl amžiaus jie buvo atleisti nuo kareiviavimo. 

Pamatę, kad apimti baimės jų kolegos mažina pasipriešinimą ir rengiasi 

bėgti, tūlo Ataro vadovaujami atsarginiai šoko į pačią ugnį. Atnaujinę 

besilpstantį pasipriešinimą, bardami ir gėdindami jie skatino jaunuosius 

kolegas atsipeikėti ir drąsiai tęsti kovą. Taip visiems kartu su įniršiu kovo- 

jant ir kurstant savo pyktį priešo padarytais nuostoliais, akimirksniu lai- 

mė pakrypojų pusėn. Efialtas su daugybę drąsuolių krito, kiti buvo nuvyti 

į miestą. Su jais kartu įsiveržė ir daugybė makedoniečių. Tuo būdu miestas 

buvo paimtas jėga. Karalius įsakė trimituoti pasitraukimui, gal norėda- 

mas pasigailėti miesto ar bijodamas nakties, nes diena jau smarkiai linko 

į vakarą, 0 gal norėdamas išvengti nežinomose vietose pinklių. 

Šis mūšis prarijo pačias geriausias apsuptųjų jėgas. Taigi Memno- 
nas, su miesto valdytoju Orontobatu ir kitais vadais apsvarstęs padėtį, 
vidurnaktį padega medinį bokštą ir portiką, kuriame laikė ginklus, taip 
pat ir pastatus, stovinčius netoli mūro sienos. Ugnis greit plito. Nuo 
portiko ir bokšto liepsna, genama vėjo, išsiplėtė į didelį gaisrą. Miestie- 
čių ir kariuomenės stipriausia dalis užėmė pilį, esančią saloje. Kiti pasi- 
traukė į Salmacidą (tai kitos pilies pavadinimas). Šitą vardą pilis gavo 
nuo labai garsaus šalia esančio šaltinio. Likusius gyventojus kartu su 
brangenybėmis vadai išgabeno į Koso salą. Apie gaisrą Aleksandras 
sužinojo iš perbėgėlių parodymų, o prieš akis iškilęs vaizdas parodė, 
kas mieste yra įvykę. Nors buvo naktis, Aleksandras įsakė veržtis į mies- 

tą ir žudyti kiekvieną, kuris bando išplėsti gaisrą, o esančių namuose 

neliesti. Prašvitus Aleksandras apžvelgė persų ir samdytos kariuome- 

nės užimtas salas. Jis matė, kad jų apsupimas pareikalaus daug laiko, ir 
nusprendė, jog užėmus tos tautelės sostinę, neapsimoka veltui gaišinti 
laiką dėl dviejų salų. Todėl miestą įsakė sunaikinti. Pilis, apsuptas mūro 
sienomis ir grioviais, pavedė saugoti Ptolomėjui, paskyręs jam 3.000 sve- 
timšalių karių ir 200 raitelių. Jis turėjo ginti Kariją. 

Netrukus po tojis, susijungęs su Lydijos vietininkų Asandru, mūšyje 
nugalėjo Orontokatą. Makedoniečiai, įpykę ir susierzinę dėl ilgos gaiša- 
ties, su įniršiu puolė pilis ir jas paėmė. Karalius, apsvarstęs Frygijos ir 
gretimų provincijų padėtį, į Sardus pasiuntė Parmenioną. Jam paskyrė 
draugų pulkus, pagalbinę kavaleriją ir tesaliečių raitelius, kuriems va- 
dovavo Aleksandras Lincestas. Iš Sardų jis turėjo prasiveržti į Frygiją ir 
priešo žemėje parūpinti atvykstančiai kariuomenei maisto ir pašaro. Tam 
reikaluijam dar davė vežimų, kurie turėjo kartu sujuo vykti. 

Kai Aleksandras sužinojo, kad daugelis makedoniečių, susituokę prieš 
pat ekspediciją, labai sunkiai pakelia išsiskyrimą su žmonomis, pasikvie- 
tė savo asmens sargybinį, Selenko sūnų Prolomėjų, ir liepėjuos parvesti į 
namus, kad per žiemą galėtų pagyventi su žmonomis. Kartu sujais išvyko 
ir du armijų vadai: Kenas ir Maleageris. Tatai tarp kareivių labai pakėlė 
karaliaus prestižą, nebe taip baugino ir ilgas tarnybos laikas. Kareiviai 

pamatė, kad atsižvelgiama įjų reikalus, ir tikėjosi dabar gauti iš karaliaus 
leidimą aplankyti saviškius. Armijų vadams liepė bebūnant Makedonijo- 
jerūpestingai atlikti mobilizaciją, o pavasario pradžioje, kada grįš į dalinį, 
su savimi atsivesti kuo didžiausią pėstininkų ir raitelių skaičių. 

Karalius pastebėjo, kad kariuomenė užsikrečia azijiečių papročiais. 
Stovykloje buvo rasta daugybė ištvirkėlių. Karalius įsakė juos suimti ir 
ištremti įnedidelę Keramikos salą. Negarbingas vardas prigijo ir vieto- 
vei. To įvykio atminimui miestas vadinosi Kinedopolis (iškrypėlių mies- 

tas). Šitaip sutvarkęs reikalus, jis ėmė vykdyti savo planą: užimti visą 
pajūrį ir tuo pačiu priešo laivyną padaryti nenaudingą. 

Užėmęs Hipernų pilį, kurią jam perdavė pilį saugojusi samdyta ka- 
riuomenė, išvyko į Likiją. Ten sudaręs su Telmiso miestu draugystės 
sutartį, persikėlė per Ksanto upę. Garsiems to regiono miestams Ksantui, 
Pinarui ir Patarui bei 30-čiai mažesnių miestelių suteikė globos statusą. 

Laikinai čia sutvarkęs reikalus, išvyko į Milijadą. Milijadas yra di- 
desnioji Frygijos dalis. Tačiau persų karaliai ją buvo prijungę prie Liki- 

jos. Užėmus Milijadą, atvyko fazelitų pasiuntiniai ir atnešė dovanų auk- 

sinį vainiką ir paprašė sudaryti draugystės sutartį. Daugelio žemutinės 
Likijos miestų pasiuntiniai paprašė to paties. Karalius pasiuntė įgalioti- 
nius, kuriems fezelitai ir likiečiai turėjo perduoti savo miestų valdžią. O 
po kelių dienų ir pats išvyko į Fazelį. Tuo metu anie stengėsi užimti labai 
stiprią tvirtovę, kurią pizidai buvo pastatę jų valdymo metu. Dėl to kraš- 
to gyventojams buvo padarę labai daug skriaudos. Atvykus Aleksan- 
druiji (tvirtovė) buvo greitai paimta. 

Fazelo mieste sau ir savo kariuomenei keletą dienų leido atsipūsti, 
nes to reikalavo ir metų laikas: buvo pats viduržiemis, keliai pabiurę, 
sunkiai pracinami. Ten jis linksmai be rūpesčių puotaudamas, miesto 
aikštėje pamatė piliečių pastatytą Teodekto statulą. Jis pakilo girtas nuo 
stalo, šokdamas priėjo prie statulos ir uždėjo ant jos daugybę vainikų. 
Teodektas kartu su Aritoteliu buvo jo mokytojai, todėl karalius jį gerbė ir 
buvojam dėkingas. Tačiau Parmeniono atnešta žinia greitai sudrumstė 
besilinksminančio jaunuolio gerą nuotaiką. 


4. Sąmokslas prieš Aleksandrą 


Parmenionas sučiupo kažkokį persą, vardu Aziziną. Darijus viešai jį 
siuntė pas Frygijos satrapą Aktizą, bet su slaptu pavedimu: jis turėjo 
rasti progą ir slapta susitikti su Aleksandru Lincestu. Jei šis padarysiąs 
tai, kas bus pavesta, gausiąs Makedonijos karalystės sostą ir dar 1.000 
talentų aukso. Jis su perbėgėliu Aminta buvo sudarę nusikalstamą pla- 
ną nužudyti karalių ir tuo būdu tapo sąmokslo dalyviu. Karaliaus jis 
neapkentė dėl įvairių priežasčių. Pirmiausia dėl to, kad Aleksandras 
mirties bausme nubaudė jo brolius Heromeną ir Arabejų už dalyvavimą 
tėvo nužudyme. Jis pats išvengė bausmės ir po to užėmė įvairias aukštas 
pareigas, tačiau dėkingumo karaliui nejautė. Būdamas žiauraus būdo ir 
geisdamas valdžios, nė kiek nesivaržė su priemonėmis. Kai dalykas iš- 
kilo aikštėn ir jį aptarė susirinkime, karaliaus draugai kaltino karaliaus 
geraširdiškumą, dėl kurio jis nusikaltimo metu sučiupto piliečio ne tik 
kad nenubaudė, bet dar apdovanojo ir paskyrė vadovauti geriausiai ka- 
riuomenės daliai - raiteliams. Kas gi pagaliau bus jam ištikimas, jegu 
tas, kuris turėjo būti nubaustas už tėvažudystę, susilaukęs artimesnės 
draugystės, didžiausios pagarbos ir aukščiausių pareigų? Reikia laiku 
ištaisyti klaidą, padarytą iš per didelio geraširdiškumo, koljis dar nejau- 
čia, kad sąmokslas susektas, ir kol dar nespėjo sukurstyti tesaliečių, lin- 
kusių maištauti. Negalima nesiskaityti ir su pavojumi, už kurį didesnį 
vargiai besugalvosi. Negalima esą pro pirštus žiūrėti į dievų įspėjimą. 

Neseniai, Halikamaso apsupimo metu, karalius, nuvargęs nuo ilgo 
ir sunkaus darbo, atsigulė vidudienį pailsėti. Kur buvus nebuvus atskri- 
do kregždė, gerai žinoma kaip pranašingas paukštis, ir labai čirkšdama 
ėmė skraidyti apie miegančio karaliaus galvą, nutūpdama tai vienoje, 

tai kitoje lovos pusėje. Paukščio balsas buvo neramus. Karalius buvo 
nuvargęs ir ne visai prabudęs, tačiau jautė paukščio įkyrų nuolatinį čirš- 
kimą, mieguistai stengėsi ranka nubaidyti. Ji buvo tiek įkyri, kad nutūpė 
karaliui ant galvos. Ir tik tada nustojo čirkšti, kai nubudęs karalius ją 
nuvijo. Aristandras šį įvykį taip aiškino: karaliui pavojus gresiąs iš jo 
draugų pusės, bet sąmokslas būsiąs atidengtas. Šitą galima esą spręsti ir 
iš paukščio, kuris labiau už kitus žmonių mėgstamas, natūros, ir iš be- 
saikio čirškimo. Šitą visą nuodugniai apsvarstęs ir pamatęs, kad Azizi- 
no žinia sutampa su žynio atsakymu, be to, dar atsiminęs motinos laiške 
aliarmuojanti įspėjimą saugotis to Žmogaus, nusprendė, kad toliau ati- 
dėti nebegalima. Savo sprendimą praneša Parmenionui, nes su juo į Fry- 
giją buvo atvykęs ir Aleksandras Lincestas. Kad karaliaus planas kokiu 
nors būdu neišaiškėtų prieš laiką, laiško karalius nusprendė nerašyti, 
bet įsakymą pavedė perduoti patikimam ir garbingam žmogui. Tam reika- 
lui išrinko Kratero brolį Amoferą. Šis, pasikeitęs makedoniečių aprangą į 
frygiečių ir pasiėmęs keletą žinančių kelią pergiečių, slapta išvyko pas 
Parmenioną. Taip Aleksandras Lincestas buvo sučiuptas. Ir nors dėl savo 
ir šeimos kilmingo vardo bausmės vykdymas ilgam buvo atidėliojamas, 
tačiau po trejų metų, kai buvo vykdoma Filoto draugams mirties bausmė, 
jis, kaip nusikaltimo bendrininkas buvo nubaustas ta pačia bausme. 
Greit po šito sąmokslo išžygiavus iš Faselido miesto, dangus jam iš 
naujo parodė malonę. Karalius dalį kariuomenės per kalnus pasiuntė į 
Pergos miestą, kitą kariuomenę vedė pats jūros pakraščiu. Toje vietoje, 
kur Klimakso kalnas riogso pasviręs ant Pamtfilio jūros, esant ramiai 
jūrai yra siauras praėjimo takas, tačiau audros metu jį užpila jūros 
bangos. Aleksandras nieko taip nebijodamas kaip gaišaties, tokiu pat 
įkarščiu ir tokiu pat tempu tempė kariuomenę per lygias ir nelygias 
vietas. Tomis dienomis ištisai pūtė pietų vėjas, gindamas jūros bangas 
į krantą. Praėjimas jūros pakraščiu buvo užpiltas ir tyvuliavo gilios 
balos. Be to, kaip paprastai pučiant pietų vėjui, ištisai prasidėjo liūtys. 
Atvykus Aleksandrui, pasikeitė vėjo kryptis, ėmęs pūsti šiaurys nu- 
giedrino dangų, vandenis nuvijo į jūrą ir makedoniečių kariuomenei 
atidarė praėjimą. Tačiau vis dėl to visą dieną reikėjo bristi iki bambos 
per vandenį. 

Neabejoju, kad Aleksandras šitokį didelį pasitikėjimą savimi turėjo iš 
savo genialios prigimties, norėčiau tikėti, kad ją labai sustiprino ir praplė- 
tė dažni stebuklingi reiškiniai ir lemtingi ženklai po to, kai jis įsitikino, 
kad dievybė nusprendusi jį skirti labai dideliems ir garsiems žygiams. 
Pasakojama, kad dar esant Makedonijoje, jam pasirodžiusi didinga žmo- 
gysta, raginusi kuo greičiau eiti į Aziją ir ten sunaikinti persų imperiją. Kai 
karalius kariavo Finikijoje, jam vėl primintas sapne matytas vaizdas: žy- 
dų kunigas, išėjęs pasitikti, kaip karalius atpažino, buvo tas pats, kurio 
paveikslą matė sapne. Užimant Tyrą, gretimoms karalystėms ir tautoms 
jis buvo įsakęs kapituliuoti ir sušaukti mobilizaciją. Tačiau žydai, valdę 
tuo metu garsų Jeruzalės miestą, turėjo su Darijumi sudarę sutartį. Tuo 
teisindamiesi atsisakė sudaryti draugystės sutartį su makedoniečiais. 


5. Aleksandras Judėjoje 


Norėdamas nubausti žydus už užsispyrimą, jis nuvyko į Judėją su 
paruošta kariuomene. Tačiau Jeruzalės gyventojai, norėdami sušvelnin- 
ti karaliaus pyktį, su žmonomis ir vaikais išėjo ateinančio karaliaus pa- 
sitikti. Pirmieji ėjo kunigai, apsivilkę ploniausiais medvilniniais rūbais. 
Jiems iš paskos ėjo baltais rūbais apsivilkę žmonės. Procesijai vadovavo 
vyriausias kunigas Jadas, apsirengęs iškilmingais rūbais. Karalius nu- 
stebęs žiūrėjo į ateinančios procesijos puošnią išvaizdą. Jis nušoko nuo 
žirgo, vienas priėjo prie vyriausio kunigo, pagarbino Dievo vardą, įrašy- 
tą auksinėje plokštėje kunigo diademoje ir su pagarba jį pasveikino. Sia 
įvykis apstulbino visus, kurie buvo kartu atėję su karaliumi. Žydai iš 
pradžių manė, kad jiems gręsia pražūtis. Tačiau dabar pamatė, kad nie- 
kas nė neketina jų sunaikinti, bet dargi galima tikėtis malonės, jie apspi- 
tę karalių ėmė dėkoti, sveikinti ir linkėti, viską maišydami kartu. O trys 
karaliukai, kurie vyko kartu, norėdami atkeršyti žydams už nuolatinius 
vaidus ir pasigėrėti priešų egzekucija, tiesiog apstulbo, patys netikėda- 
mi savo akimis, manydami, kad tai akių apgaulė. Neįprastas vaizdas ne 
mažiau nustebino ir pačius makedoniečius. Pagaliau arčiau priėjęs Par- 
menionas išdrįso paklausti: kokią gi garbę tomis svetimomis apeigomis 
norima išreikšti? Argi iš tokios šlykščios tautos toks didis karalius leis 
priimti tokį pagerbimą? Tačiau karalius papasakojo savo sapną. 

Pagaliau įžengę į miestą, labai gražioje šventykloje pagal priimtus 
papročius amnašavo Dievui aukas ir apdovanojo šventyklą. Po to apžiū- 
rėjo šventąsias žydų knygas, kuriose buvo surašytos labai senos prana- 
šystės. Tarpjų buvo aiškiai pasakyta, kad Tyras atiteks makedoniečiams, 

o persus nugalės tūlas graikas. Karalius išsiaiškino, kad šitas graikas 
esąs jis. Todėl žydams leido naudotis privačiame ir viešame gyvenime 
savais įstatymais ir papročiais. Ir kadangi žydai kas septintus metus 
neužsiima žemdirbyste, tai ir už tuos metus nereikalavo kontribucijos. 
Karalius taip pat stebėjosi krašto gamta, kurios augmenija nepaprastai 
turtinga, o balzamo medis auga vien tik ten. Tos provincijos valdytoju 
paskyrė Andromachą, kurį vėliau amžini žydų priešai samariečiai žiau- 
riai nužudė. Tačiau visa tai įvyko po Tyro ir Gazos paėmimo, tik mes, 
pasitaikius tinkamai progai, peršokome į priekį. Dabar grįžkime atgal. 
Taigi Aleksandras, įveikęs visas Pamfilo pajūryje sutiktas kliūtis, iš- 
vyko iš Pergų miesto, pakelyje sutiko Aspendų miesto pasiuntinius, svar- 
biausius miesto piliečius. Jie prašė, kad nebūtų uždėta globa, ir pasiža- 
dėjo duoti 50 talentų kariuomenei pasamdyti ir tiek arklių, kiek paprastai 
persų karalius jiems uždėdavęs šerti. Iš čia karalius išvyko į Sidetų kraš- 
tą, besitęsiantį pagal Melano upę. Ten yra Kumų genties gyventojai, atėję 
iš Eolido, tačiau šnekantys kažkokia barbarų kalba. Graikų kalba ten 
išnyko ne dėl to, kad būtų praėjęs labai ilgas laikas, bet, kaip jie patys 
atsimena, atvykę į tą kraštą jų protėviai staiga užmiršo gimtąją kalbą ir 
pradėjo kalbėti nauja, prieš tai negirdėta kalba. Užėmęs Pamfilijos sosti- 
nę Sidą, išvyko į Silą. Miestas gamtos atžvilgiu buvo labai saugus, be to 
jį saugojo svetimšalių būriai ir iš gyventojų barbarų sudarytas dalinys. 
Tai ir buvo viena priežasčių, kodėl karalius pasuko atgal. Kita priežas- 
tis, privertusi karalių keisti žygio kryptį buvo gauta žinia apie Aspendo 
miesto sukilimą. Todėl karalius nužygiavo į Aspendo miestą. 

Išsigandę netikėto makedoniečių pasirodymo, miestelėnai paliko vi- 
sus lygumoje esančius trobesius, o patys pasislėpė pilyje. Aleksandras, 
užėmęs tuščią miestą, pilies papėdėje įrengė stovyklą. Nors ir turėjo la- 
bai gerų karo inžinierių, vis dėlto, apsupęs pilį apgulties pabūklais, pa- 
siūlė taiką senomis sąlygomis. Niekas nebūtų galėjęs karaliui, skuban- 
čiam į didesnius žygius, geriau patarnauti, negu greitas sunkiai 
prieinamos pilies paėmimas. Tačiau kad neliktų nenubaustas maišti- 
ninkų įžūlumas, įsakė pačius svarbiausius miesto piliečius duoti įkai- 
tais, o pinigų sumą, kurią turėjo išmokėti, bet neišmokėjo, padvigubinti. 
Ir dar pridėjo, kad turį klausyti Aleksandro paskirto satrapo, kasmet 

mokėti makedoniečiams duoklę, o žemės bylą, kurioje jie kaltinami jėga 

išvarę iš tos žemės savo kaimynus, tegu sprendžiąs teismas. 2 
Sutvarkęs čia reikalus, vėl per Pergos miestą nuvyko į Frygiją. Žy- 

giuojant šitomis vietomis, prie pizidų miesto Telmiso teko įveikti gana 

dideles kliūtis, kurias sudarė du vienas prieš kitą stovintys kalnai. Tarp 
jų yra siauras praėjimas - gerklė, tarsi būtų kokie vartai. Šitą praėjimą iš 
abiejų galų saugojo barbarų ginkluoti būriai. Aleksandras įsakė įrengti 
stovyklą tarpukalnio pradžioje, teisingai nusprendęs (nes taip ir įvyko), 
kad telmiečiai, pamatę pastatytą stovyklą, ims manyti, jog pavojus jau 
praėjo, ir todėl pasitrauks iš tarpeklio, palikę tik nedidelę apsaugą. Pro- 
gos ilgai laukti neteko: tuoj pat įvedė strėlininkus ir svaidytojus, taip pat 
judriausius iš sunkiai ginkluotų. Šitie išvaikė barbarų ginkluotą apsau- 
gąir karaliaus stovyklą nukėlė prie pat miesto. 

Čia karalius priėmė ir Selegų pasiuntinius, kurie siūlė karaliui draugys- 
tę ir pagalbą. Selegai buvo telemisų kaimynai ir tos pačios tautybės, tačiau 
tarp jų buvo senų neišspręstų ginčų. Karalius juos labai maloniai priėmė. 
Nenorėdamas ilgai gaišti prie vieno miesto, stovyklą perkėlė prie Sagalaso 
miesto. Jis buvo labai gerai sutvirtintas ir turėjo gerą jaunimo gynybą. Nors 
visi Pizidos krašto gyventojai yra karingi, tačiau Sagalaso miesto gyventojai 
ypač narsiais buvo laikomi. Jiems į pagalbą atėjo ir sąjungininkų iš Telmiso 
miesto kariuomenė. Jie, labiau pasitikėdami vyrų negu sienų jėga, kariuo- 
menę išrikiavo artimiausiame kalnelyje. Todėl Aleksandro pasiųstą lengvai 
ginkluotų karių dalinį nesunkiai atmušė dėl savo geros padėties. Tačiau 
agrianai vis dar priešinosi. Jiems drąsos suteikė netoliese esanti makedonie- 
čių falanga, o labiausiai tai, kad jie visų priekyje pamatė karalių. Sunkiausia 
kareiviams buvo įkopti į statų šlaitą. Pasiekus lygesnę vietą, buvo duota 
komanda sustoti. Po to menkai ginkluotą kalniečių liaudį nesunkiai išblaškė. 
Iš makedoniečių pusės pasigedo kariuomenės vado Kleandro su gal 20 -čia 
kareivių. Barbarų žuvo apie 500. Kiti, būdami menkai ginkluoti, išlakstė ir 
pasislėpė. Tačiau bėgančiuosius nesiliovė persekioti karalius, kiek jam lei- 
do sunkiai ginkluotas būrys. Per tą patį puolimą buvo paimtas ir miestas. 

Prie visų kitų Pizidijos tvirtovių vyko karas, vienas jų užkariavo, kitos 
gi pasidavė geruoju. Telmiso miestą paėmė jėga, o dėl gyventojų atkaklaus 
gynimosi miestą sulygino su žeme. Gyventojams atėmė laisvę. Jie ir kiti 
Pizidijos miestų gyventojai buvo perduoti Kelenų prefektūrai. Šitokiu bū- 
du numalšinęs tos srities karingus gyventojus, išvyko į Frygiją. Ten yra 
Askonijaus ežeras, kurio vanduo tirštas. Jis toli aplinkui gyventojus aprū- 
pina druska. 


6. Memnono beviltiškas priešinimasis 


Tuo tarpu Memnonas iš visur surinko savo šalininkus, norėdamas 
Azijoje kovojančiam Aleksandrui daugiau pakenkti, ir ėmė galvoti apie 

tai, kaip karą perkelti į Graikiją ir Makedoniją, nes Darijus tik į jį vieną 
dėjo visas viltis. Juk dėl jo drąsos ir išmintingo vadovavimo dėka Alek- 
sandras ilgiausiai turėjo sugaišti prie Halikarnaso, kol jį paėmė. Jis pa- 
skyrė jį vyriausiu vadu ir davė didžiulę sumą pinigų. Sis sudarė iš sam- 
dinių labai didelę kariuomenę ir su 300 - tų laivų laivynu laisvai plaukiojo 
jūroje ir atidžiai stebėjo, kas eina užjo būsimą planą ir kas yra prieš. Tuo 
tarpu užėmęs labiau saugomas vietoves, tarp kurių buvo ir Sampsakas, 
puolė salas, kurioms makedoniečiai, nors ir valdydami visą kontinentą, 
dėl laiko stokos padėti negalėjo. Memnono planui labai pasitarnavo ir 
tai, kad visi buvo skirtingos nuomonės. Vieni krypo į Aleksandro, kaip 
laisvės nešėjo pusę, netrūko ir tokių, kurie, pralobę iš persų turtų, buvo 
linkę geriau paklusti senai valdžiai ir naudotis savo turtais, negu sukū- 
rus laisvą respubliką laukti visiems vienodos lygybės. Todėl Chijų opti- 
matai Atenagoras ir Apolonidas, aptarę padėtį su Fizinu, Megarėju ir 
kitais savo partijos atstovais, nusprendė pasikviesti Memnoną. Todėl 
Chijo miestas buvo paimtas per išdavystę. Palikęs ten karių apsaugą, 
civilinę miesto valdžią pavedė Apolonidui ir jo draugams. Iš čia jis, plauk- 
damas į Antisą, Pirą ir Eresą, be jokio vargo paėmė Lesbos salą. Metimną 
valdyti paskyrė tironą Aristoniką ir užėmė visą salą, išskyrus labai gar- 
sų Mitileno miestą. Šis miestas drasiai išsilaikė per daugelį dienų užtru- 
kusį apgulimą. Nepaėmė jo nė pats Memnonas. Jis miestą buvo apsupęs 
įvairiais sienų griovimo pabūklais, išstatęs tinkamose vietose laivų sar- 
gybą, užblokavęs uostą, tuo pasirūpindamas, kad niekas apsuptiesiems 
negalėtų ateiti į pagalbą. Tačiau tuo metu užsikrėtęs nepagydoma liga, 
sužlugdė visas persų viltis ir padarė jiems nepataisomą žalą. Jausda- 
mas artėjančią mirtį, savo valdžios įgaliojimus laikinai perdavė Farna- 
bazui, ko! Darijus, gavęs žinią, panorės kitaip patvarkyti. Farnabazas 
buvo Memnono sesers ir Artabazo sūnus. Šis valdžia pasidalijo su lai- 
vyno vadu Autofradatu. Ir pagaliau pasiekė to, kad apsuptieji, iš niekur 
negalėdami gauti jokios paramos, išvertė kolonas, kuriose buvo surašy- 
tos sudarytos su Aleksandru taikos sąlygos. Ir pasižadėję ištikimybę Da- 
rijui atgavo pusę įkaitų. Tačiau persai vien tik sudaryta sutartimi nepa- 
sitikėjo, bet į miestą įvedė kariuomenę irjos valdytoju paskyrė Likomedą 
Rodietį. O Diogenui, kuris už palankumą persams buvo ištremtas, dabar 
buvo suteikta tėvynėje neribota valdžia. Turtingųjų žmonių turtas buvo 
prievarta konfiskuojamas, bet dėl to nė kiek nebuvo sumažinta bendra 
kontribucija, uždėta Mitilenui. 

KAUTYNĖS SU KARALIAUS DARIJAUS 
KARIUOMENE 


I SKYRIUS. ĮVYKIAI RENGIANTIS MŪŠIUI 


1. Aleksandras nutaria kariauti su Darijumi. 
Gordijaus mazgas 


Tuo tarpu Aleksandras, pasiuntęs su pinigais Kleandrą į Peloponesą 
nusamdyti kariuomenės bei sutvarkęs Likijoje bei Pamtfilijoje reikalus, nu- 
vedė kariuomenę prie Kalenų miesto. Tuo metu per tą miestą tekėjo Marsi- 
jo upė, garsi graikų mitologinėje poezijoje. Šios upės versmė buvo pačioje 
kalno viršūnėje, ojos vandenys su didžiuliu triukšmu krisdavo ant kalno 
papėdėje esančios uolos. Po to upė plačiai išsiliejusi drėkindavo aplinki- 
nius laukus ir skaidri savo vandenis varė toliau. Vandens spalva buvo 
panaši į ramios jūros vandenį ir tas žadino poetų fantaziją: buvo pasako- 
jama, kad nimfos pamilusios šią upę ir sėdinčios ant šitos uolos. Upė 
tekėdama per miesto ribas vadinosi Marsijas, o už miesto sienų žmonės ją 
vadino Liku. Aleksandras miestą rado tuščią, paliktą žmonių. Tvirtovę, į 
kurią buvo subėgę miesto gyventojai, ruošėsi užimti jėga, bet prieš tai pa- 
siuntė į pilį pasiuntinį pranešti, kad, jei nepasiduosią geruoju, būsią griež- 
čiausiai nubausti. O šitie, įleidę pasiuntinį į pilį, kuri dėl savo padėties ir 
fortifikacinių įrengimų buvo labai tvirta, pasiūlė jam pasižiūrėti, koks esąs 
aukštis, ir liepė pranešti Aleksandrui, kad jis ir pilies gyventojai nesą vie- 
nodos nuomonės apie pilies sutvirtinimus. Jie žiną, kad pilis nepaimama, 
o pagaliau jie pasiruošę garbingai numirti. 

Bet pamatę, kad pilis yra apsupta, kad padėtis kasdien blogėja, jie 
sudarė 60 — ties dienų paliaubas: jei per tą laiką Darijus neatsiųsiąs 
jiems pagalbos, miestą atiduosią. Nesulaukę atsiunčiant pagalbos, su- 
tartą dieną pasidavė karaliui. Tuoj po to netikėtai atvykę atėniečių pa- 
siuntiniai paprašė Aleksandrą, prie Graniko upės paimtuosius belais- 
vius grąžinti saviškiams. Pasibaigus persų karui, visus graikus, ne tik 
šiuos, pasiųsiąs į namus, atsakė Aleksandras. 

Nusprendęs užpulti Darijų, kuris, kaip sužinojo, dar nebuvo persikė- 
lęs per Eufratą, Aleksandras, sutelkęs iš visų kraštų kariuomenę, ruošėsi 
pradėti rizikingą karo avantiūrą. Frigija buvo tas kraštas, per kurį Alek- 

sandras vedė savo kariuomenę. Čia buvo daugiau kaimų, negu miestų. 
Tuo metu Frygijoje, Gordijaus mieste, buvo garsūs karaliaus Mido rū- 
mai. Per miestą, vienodai nutolusį nuo Juodosios ir Kilikijos jūrų, teka 
Sangerio upė. Žinome, kad čia, tarp tų dviejų jūrų, yra pati siauriausia 
Azijos vieta, nes čia iš abiejų pusių spaudžiama žemė sudaro sąsmauką. 
Norsir sukibusi su žemynu, bet didžiąja dalimi skalaujama jūrų, atrodo 
kaip sala. Ir jei nebūtų to siauro jūras skiriančio ruoželio, jos susijungtų. 

Aleksandras, užėmęs miestą, įžengė į Jupiterio šventovę. Cia jis pa- 

matė vežimą, kuriuo, kaip buvo žinoma, važinėdavo Mido tėvas Gordi- 
jus. Savo puošnumu ir paskirtimi vežimas niekuo nesiskyrė nuo papras- 
tų. Vežimojungas buvo ypatingas, pririštas daugybe painių mazgų, kurie 
slėpė patį pririšimą. Vietiniai žmonės tvirtino, kad orakulas esą išprana- 
šavęs, jog tas užvaldysiąs Aziją, kuris atriš tą neatrišamą mazgą. Alek- 
sandras užsigeidė įvykdyti orakulo pranašystę. Aplinkui karalių susi- 
spietė frigiečių ir makedoniečių minia: pirmieji nekantriai laukdami, kuo 
baigsis, antrieji susirūpinę karaliaus lengvabūdišku pasitikėjimu savi- 
mi. Kadangi mazgų eilė buvo taip supainiota, jog nebuvo galima nei 
matyti, nei surasti, kur sumezgimas prasideda ir kur baigiasi, tai kara- 
lius, griebęsis atrišti mazgą, susirūpino, kad nevaisingai pradėtas dar- 
bas nesibaigtų blogu ženklu. 

Tačiau karalius neilgai kankinosi prie užslėptų mazgų. „Nesvarbu, 

kaip atrišti“, tarė ir, išsitraukęs kardą, perkirto diržus, tuo būdu išjuok- 
damas orakulo pranašystę arba ją įvykdydamas. Kadangi Aleksandras 
buvo nusprendęs pulti Darijų, kur tik šis bebūtų, todėl norėdamas turėti 
saugų užnugarį, vadovauti laivynui, kuris stovėjo prie Helesponto kran- 
tų, paskyrė Amfoterą, o sausumos kariuomenei - Hegelochą. Jie turėjo 
išlaisvinti nuo priešų įgulų Lesbos, Chijos ir Koso salas. Karo reikalams 
jiems skyrė 500 talentų, o Antipatrui ir tiems, kurie saugojo graikų mies- 
tus, pasiuntė 600 talentų. Pagal susitarimą pareikalavo iš sąjungininkų 
laivų Helesponto apsaugai. Nes tuo metu dar nieko nežinojo apie Mem- 
nono mirtį, kuris buvo didžiausias Aleksandro rūpestis, nes jis žinojo, 
kad viskas eis kaip patepta, jeigu šis ko nors nepridarys. Po to atvykęs į 
Anhyros miestą ir suskaičiavęs kariuomenę, išžygiavo į Paflagoniją. Jos 
kaimynystėje gyveno enetai, iš kurių, kai kas mano, yra kilę venetai. Šitas 
visas kraštas pasidavė karaliui, o davę įkaitus išsiderėjo nemokėti duok- 
lės, nesjie ir persams nemokėję. Valdyti šį kraštą pavedė Kalui, o pats tuo 
tarpu, prisijungęs neseniai iš Makedonijos atvestą kariuomenę, patrau- 
kė į Kapadokiją. 

2. Darijus apsisprendžia vadovauti mūšiui 

Darijus, sužinojęs apie Memnono mirtį, kaip ir buvo galima laukti, 
labai pergyveno. Nematydamas kitos išeities, nusprendė pats imtis vado- 
vauti, nesjo armijų vadų veiksmai, jo manymu, buvę klaidingi, daugeliui 
trūkę stropumo, o laimės — visiems. Norėdamas pakelti einančių į karą. 
karių dvasią, prie Babilono miesto įrengė stovyklą ir padarė visų karinių 
pajėgų apžiūrą. Padaręs 10-ties tūkstančių ginkluotų vyrų talpos gardą, 
Kserkso pavyzdžiu suskaičiavo visą savo kariuomenę. Nuo saulės pate- 
kėjimo iki nakties paskirstyti būriai ėjo į gardą, o iš ten išleisti rinkosi 
Mezopotamijos lygumoje. Beveik nesuskaičiuojama raitelių ir pėstininkų 
masė pasklidusi laukuose atrodė dar didesnė negu iš tikro buvo. Persų 
buvo 100.000, iš jų raitelių 30.000, medų - 10.000 raitelių ir 50.000 pėsti- 
ninkų. Barkanų buvo 2.000 raitelių ginkluotų dviašmeniais kirviais ir leng- 
vais skydais, labai primenančiais „cetras“ - trumpus odinius skydus: po 
jų ėjo 10.000 tokiais pat ginklais ginkluotų barkanų pėstininkų. Armėnai 
atsiuntė 40.000 pėstininkų ir dar pridėjo 17.000 raitelių. Hirkanai, kaip 
įprasta tarp tų tautų, sudarė 6.000 labai gerai paruoštų raitelių. Derbicai 
apginklavo 40.000 pėstininkų. Daugeliui jų kyšojo geležiniais antgaliais 
ietys, kai kurie turėjo apdegintus baslius. Juos lydėjo 2.000 tos pat genties 
raitelių. Nuo Kaspijos jūros buvo atvykę 8.000 pėstininkų ir 200 raitelių. 
Sujais buvo atvykusi ir nežinomų Azijos genčių kariuomenė: 2.000 pėsti- 
ninkų ir dvigubai daugiau raitelių. Prie jų jungėsi 20.000 graikų samdi- 
nių, šaunaus jaunimo. Dėl skubėjimo nebuvo pašaukti baktrijanai, sogdi- 
janai, indai ir kiti Raudonosios jūros gyventojai, kurių net genčių 
pavadinimo nežinome. Kariuomenės skaičiumi skųstis Darijus negalėjo. 


3. Darijus mokomas atsargumo 


Tuo metu Darijus su dideliu džiaugsmu apžvelgęs kariuomenę, į ku- 
rią sudėtas viltis pataikūniškai dar kurstė dvasiškiai, kreipėsi į karo 
žinovą atėnietį Charidemą, Aleksandro įsakymu ištremtą iš Atėnų ir to- 
dėl nedraugiškai prieš jį nusistačiusį, norėdamas sužinoti, ar jo nuomo- 
ne kariuomenė esanti pakankamai apginkluota sutriuškinti priešą. 

Ir šis, pamiršęs savo likimą ir karališkąją puikybę, tarė: „Galbūt tu ir 
nenori išgirsti tiesą, o jei aš šiandien jos nepasakysiu, kitą kartą ji bus 
veltui pasakyta. Šitokia prabangi kariuomenė, iš tiek genčių iš viso Orien- 
to sodybų išvaryta masė, kaimynams gali įvaryti siaubą: ji spindi purpu- 
ru ir auksu, žvilga ginklais ir turtais, kurių, jei pats nebūtum matęs savo 

akimis, negalėtum įsivaizduoti. O makedoniečių kariuomenė yra žiauri, 
laukinė. letimis ir skydais ji dengia nepajudinamas eiles ir tankias stip- 
rias gretas. Tvirtą, neišardomą pėstininkų būrį jie vadina falanga. Vyras 
prie vyro, ginklas prie ginklo - taip susiglaudę jie laukia vado įsakymo 
sekti vėliavą ir moka neišardyti eilių. Visi jie išgirsta įsakymus, ir karei- 
viai žino ne blogiau už vadus, ką reiškia atakuoti, apsupti, atsitraukti į 
sparną, keisti mūšio pobūdį. Ir negalvok, kad visa šitai tveria dėl aukso 
ir sidabro troškulio. Ši drausmė laikosi dėka mokytojo - neturto. Nuvar- 
gusiems guolis — žemė, maisto užtenka, ką užgrobia, miego laikas trum- 
pesnis nei nakties. Abejoju, ar Tesalijos raitelius, Akarnanijos ir Etolijos 
kareivius, tą kare neįveiktą būrį, bus galima atmušti mėtyklėmis, apde- 
gintomis ietimis? Pagalbos reikia ieškoti tam krašte, kuris pagimdė šito- 
kią kariuomenę. Už šitą sidabrą ir auksą pasiųsk nusamdyti karių“. 

Iš prigimties Darijus buvo švelnaus ir pakantaus būdo, tik turtai ir 
prabanga dažnaijį gadindavo. Todėl, neapkęsdamas tiesos, įsakė svečią 
ir klientą, taip naudingai jam patarusį, nubausti mirtimi. Anas gi net 
šitokiu momentu nepamiršo laisvės ir tarė karaliui: „Turiu paruošęs sa- 
vo mirties keršytoją. Kaip tik tas, prieš kurį aš tau daviau patarimą, nu- 
baus už mano plano paniekinimą. Tu gi karaliams būdingu savivaliavi- 
mu taip staiga pasikeitęs būsi ateinančioms kartoms liudininkas: kaip 
žmonės pagauti sėkmės, užmiršta net savo prigimtį“. Šiuos žodžius be- 
tariant Darijaus įsakymu buvo pasmaugtas. Pavėluotai karalius pradėjo 
gailėtis, pripažinęs, kad jis kalbėjo tiesą, ir davė įsakymą palaidoti. 

Mentoriaus sūnus Timodas buvo stropus jaunuolis. Jam karalius lie- 

pė iš Farnabazo perimti visus užsieniečius karius, į kuriuos daugiausiai 
dėjo vilčių ir kurių pagalba naudojosi kare, o Farnabazui perdavė vy- 
riausią valdžią, kurią anksčiau turėjo Memnonas. 


4. Darijaus nerimas 


Susirūpinusį karalių dėl būsimų įvykių sapne gąsdino košmariški 
vaizdai, galjuos sukeldavo liga, o gal tai buvo pramatančios sielos pra- 
našystės. Jam rodėsi, kad Aleksandro stovyklą nušvietė didelis ugninis 
žaibas. Netrukus po to Aleksandras, apsirengęs tokiais pat rūbais, ko- 
kius jis pats buvo nešiojęs, buvęs atvestas pas jį. Pagaliau Aleksandras 
prajojęs viršum Babilono, kartu su žirgu staiga dingęs iš akių. Įvairiai 
aiškindami sapną, Žyniai stengėsi nuraminti karalių. Vieni teigė, kad šis 

sapnas laimę lemias karaliui, nes priešų stovykla degusi, o Aleksandras 
buvęs jam pristatytas be karališkosios aprangos, o apsivilkęs paprastą 

persišką chalatą. Kiti aiškino priešingai: kadangi Aleksandro stovykla 
matėsi apšviesta, tatai pranašauja Aleksandrui garbę. Kas užimsiąs Azi- 
jos karalystę, nesą abejonės, nes tokius pat rūbus dėvėjęs ir Darijus, kai 
buvo paskelbtas karaliumi. Susirūpinimas, kaip dažnai būna, vertė per- 
kratyti visą praeitį, nes Darijus savo viešpatavimo pradžioje davęs įsa- 
kymą persišką kardo makštį pakeisti į tokios formos makštį, kokią nešio- 
ja graikai, o pagal chaldėjų magus Persijos imperija pereisianti į tų rankas, 
kurių ginklus karalius pamėgdžiosiąs. 

Tačiau karalius, būdamas labai patenkintas žinių viešais aiškini- 
mais ir sapne matytais vaizdais, įsakė stovyklą perkelti prie Eufrato upės. 


5. Darijaus kariuomenė 


Pagal persų seną tradiciją į kelią reikia leistis tik saulei patekėjus. Jau 
įdienojus iš karaliaus palapinės ragu buvo duotas ženklas. Visiems ma- 
tomoje vietoje, virš palapinės kristale įdarytas žibėjo saulės paveikslas. 
Žygio tvarka buvo tokia. Procesijos priekyje sidabriniuose altoriuose bu- 
vo nešama ugnis, kurią jie laikė šventa ir amžina. Paskui ją ėjo žyniai, 
giedodami seną tautišką giesmę. Įkandin jų žengė 365 jaunuoliai, apsi- 
siautę purpuriniais apsiaustais. Jų skaičius prilygo metų dienų skaičiui, 
nes persų Metai turi tiek dienų. Toliau balti žirgai traukė Jupiteriui pa- 
švęstą vežimą, jam iš paskos sekė didingos išvaizdos žirgas, vadinamas 
Saulės žirgu. Važnyčiotojai buvo baltais rūbais pasipuošę aukso rykštė- 
mis. Netoli jų važiavo dešimtis vežimų, gausiai papuoštų aukso ir si- 
dabro raižiniais. 

Už jų sekė dvylikos tautybių raiteliai, kurie vienas nuo kito skyrėsi 
ginklais ir papročiais. Tuoj užjų žengė apie 10.000 vyrų, kuriuos persai 
vadino nemirtingais. Niekas su jais negalėjo lygintis barbariška turto 
prabanga;jie turėjo auksines grandinėles, vilkėjo auksu išsiuvinėtus rū- 
bus, jų tunikos buvo ilgomis rankovėmis, papuoštos brangakmeniais. 
Už nedidelio tarpo ėjo 15.000 žmonių, vadinamų karaliaus giminaičių. 
Ši minia beveik moteriškai išsipusčiusi, labiau stebino prabanga, negu 
ginklų grožiu. Sekantis būrys vadinosi ietininkai, ietnešiai. Paprastai jie 
nešdavo karaliaus rūbus. Jie ėjo priekyje karaliaus karietos. Joje aukštai, 
iškilmingai sėdėjo pats Darijus. Karietos šonai buvo papuošti dievų pa- 
veikslais, atspaustais ant aukso ir sidabro. Pakinktai buvo nusagstyti 
žybčiojančiais brangakmeniais. Virš jungo kyšojo dvi uolekčio didumo 
statulos: viena vaizdavo Niną, kita - dievą Belą. Tarp jų buvo švento 
paukščio, primenančio erelį išskėstais sparnais, atvaizdas. Karaliaus 

apranga iš visų skyrėsi savo prabangumu. Purpurinės tunikos viduryje 

buvo įausta balta juosta. Auksu siuvinėtą mantiją puošė du vanagai, 
tarsi pasiruošę vienas kitą kirsti snapais. Moteriškai susijuosęs auksine 
juosta. Priejos kabėjo kardas, kurio makštis nusagstyta brangakmeniais. 
Karaliaus galvos apdangalą persai vadino „Cidaris“ — tiara. Ją juosė 
baltomis juostelėmis mėlynas kaspinas. Karietą lydėjo 10.000 ietininkų. 
Jie nešėsi sidabru papuoštas ietis ir aukso antgaliais strėles. Iš kairės ir iš 
dešinės pusės karalių lydėjo apie 200 pačių kilmingiausių artimųjų. Šią 
vilkstinę užbaigė 30.000 pėstininkų. Jiems iš paskos vedė 400 karaliaus 
žirgų. Maždaug už vienos stadijos (200 m) važiavo karaliaus motina 
Sizigambė. Kitame vežime važiavo žmona. Būrys moterų, lydinčių kara- 
lienes, jojo raitos. Užjų važiavo 15 vežimų, kuriuos persai vadina arma- 
maksomis. Juose sėdėjo karaliaus vaikai, jų auklėtojai ir būrys kastratų, 
kurie šioje tautoje nėra niekinami. Už jų važiavo karališka prabanga 
išsipusčiusios 360 karaliaus sugulovių. Joms įkandin 600 mulų ir 300 
kupranugarių nešė karaliaus iždą. Juos lydėjo lankininkų sargyba. Už 
šito būrio jojo draugų ir artimųjų žmonos, pirklių ir tarnų būriai. Pasku- 
tiniai buvo lengvai ginkluoti daliniai, kiekvienas su savo vadu. 


6. Makedoniečio kariuomenė 


Priešingai, jei kas stebėtų makedoniečių armiją, pamatytų visai ką 
kita. Ne auksu, o žirgais ir vyrais, ne spalvingais rūbais, o geležimi ir 
variuji buvo pasipuošusi. Armija buvo pasiruošusi ir stovėti, ir žygiuoti. 
Ji nebuvo apsikrovusi nei palydovais, nei nešmenimis, o sutelkusi dėme- 
sį ne tik į vado ženklą, bet ir į mostą. Stovyklai statyti visada buvo paren- 
kama vieta, o kariuomenė visada aprūpinama maistu. Mūšyje Aleksan- 
drui karių netrūko, Darijus gi tokios masės karalius dėl mūšio vietos 
ankštumo turėjo sumažinti savo karių skaičių iki tokio kiekio, dėl kurio 
jis anksčiau buvo niekinęs priešą. 

Tuo tarpu Aleksandras, paskyręs Abistamentą Kapadokijos valdyto- 
ju, su visa armija žygiuodamas į Kilikiją, atvyko į vadinamąją „Kyro sto- 
vyklą“. Toje vietoje ilgesniam laikui buvo sustojęs Kyras, žygiuodamas į 
Lydiją prieš Krezą. Šitas kraštas yra už 500 stadijų nuo tos vietos, per 
kurią patenkame į Kilikiją. Žmonės tą labai siaurą vietą vadina „Vartais“. 

Ji atsiradusi natūraliu būdu, tarsi būtų žmogaus rankų darbo sutvirtinimas. 
O Arsanas, Kilikijos valdytojas, atsiminęs Memnono duotą karo pradžioje 
naudingą patarimą, nusprendė pavėluotai jį įvykdyti: ėmė siaubti kardu 
ir ugnimi Kilikiją, kad priešui liktų dykuma. Viską sunaikino, kas tik tiko 

naudojimui, norėdamas palikti nevaisingą ir pliką žemę, kurios negalėjo 
apginti. Bet kur kas protingiau būtų buvę prie to siauro įėjimo, kuris atsi- 
veria į Kilikiją, pastatyti stiprią apsaugą ir užimti perėjimui tinkamą kal- 
nagūbrį, iš kur būtum galėjęs arba saugiai sunaikinti priešą, arba jį aimuš- 
ti. Dabar gijis, palikęs nedidelius būrius saugoti kalnų takams, pats grįžo 
atgal į išdegintą žemę, kurią turėjo ginti nuo nuniokojimo. Paliktieji sau- 
goti takų jautėsi išduoti, todėl priešo nenorėjo nė matyti, nors ir mažesnis 
karių skaičius būtų galėjęs apginti praėjimą. 


7. Aleksandras Kilikijoje 


Kilikiją supa stačių, nepraeinamų kalnų ištisa virtinė. Jie kyla nuo 
jūros ir, tarsi kokiu puslankiu apsupę ją, antruoju puslankio galu įsire- 
mia į kitą jūros krantą. Per tą kalnagūbrį, kuris arčiausiai prieina prie 
jūros, veda trys sunkiai praeinami, labai siauri takai. Vienu išjų galima 
patekti į Kilikiją. Ji yra lygi plokštuma, pasvirusi į jūrą. Josios paviršių 
raižo daugybė upelių. Tarp jų Piramas ir Kidnas yra žinomos upės. Kid- 
nas neplati upė, bet vanduo nuostabus. Lėtai sruvendamas iš žiočių 
teka per švarią žemę. Jis neturi intakų, kurie galėtų sudrumsti jo švarią 
tėkmę, vanduo grynas ir labai šaltas, nes gausi ir graži skardžių augme- 
nija jam sudaro nuolatinį pavėsį. Upė įteka į jūrą tokia pat švari, kokia 
išsiveržė iš šaltinių. Daugelį šios srities paminklų, apdainuotų daino- 
mis, laikas sunaikino. Čia buvo galima matyti Lirneso ir Tebų miestų 
griuvėsius, Tifono urvą bei Korikijaus miškelį, kur auga tymai, ir daug 
kitų įžymybių, iš kurių neliko nieko daugiau, tik garsas. 

Aleksandras įėjo į tą kalnagūbrio perėją, kuri vadinasi „Vartai“. Pa- 
sakojama, kad, apžvelgęs vietovę, sakėsi ne mažiau nustebęs savo laime. 
Jis prisipažino, kad einančius per tarpeklį būtų galėję iš viršaus net ak- 
menimis užversti, jei tik tokių būtų atsiradę. Takas buvo toks siauras, 
kad vos po keturis ginkluotus vyrus galėję žygiuoti. Viršukalnės grės- 
- mingai kybojo virš kelio, kuris buvo ne tik siauras, bet dažnai nuslinkęs, 
išgraužtas upokšnių, besiveržiančių iš kalno papėdės. Lengvai ginkluo- 
tus trakiečius karalius pasiuntė į priekį ištyrinėti perėjos, kad pasislėpęs 
priešas negalėtų užpulti žygiuojančios kariuomenės. 

Kalnagūbrio viršų užėmė lankininkų būrys. Jie laikė įtempę lankus, 
nes buvo įspėti, jog kariuomenė išėjo į mūšį, o ne į kalnus pasivaikščioti. 
Tokiu būdu armija žygiuodama pasiekė Tarso miestą, kurį persai, bijo- 
dami, kad priešas neįsiveržtų į turtingą miestą, ypatingai stengėsi sude- 
ginti. Miesto gaisrui gesinti Aleksandras pasiuntė lengvai ginkluotą bū- 

rį, vadovaujamą Parmeniono. Sužinojęs, kad, jo kareiviams pasirodžius, 
barbarai pabėgo, Aleksandras įžengė į nuo ugnies išgelbėtą miestą. 


8. Aleksandro liga. Išgydymas 


Per patį miestą teka anksčiau mūsų minėtas Kidnas. Tuo metu buvo 

vasara, o saulės kaitra nieko taip nekepina, kaip Kilikijos kraštą. O da- 
bar buvo kaip tik pats vidurdienis. Skaidrus upės vanduo viliojo dulki- 
ną ir suprakaitavusį karalių nusiplauti įkaitusį kūną. Karių akivaizdoje 
nusimetęs rūbus ir galvodamas, kad bus tinkama parodyti kareiviams, 
kiek maža jis skiria kūno priežiūrai, įbrido į upę. Vos įlipus į vandenį, 
staiga visus sąnarius sukaustė mėšlungis, karalius išblyško ir vos ne 
visas kūnas ėmė atšalti. Tarsi mirštantį karalių tarnai pagriebė ant ran- 
kųir beveik be sąmonės nunešė į palapinę. Baisus nerimas, ko ne šerme- 
nų nuotaika apėmė stovyklą. Verkdami dejavo: tokiu momentu, tokio 
žygio pradžioje garsiausias ir žinomiausias visų laikų karalius žūva ne 
mūšyje priešų patiestas, bet besimaudant buvo sugriebtas ligos ir mirė. 
O Darijus likęs nugalėtoju prieš išvysdamas priešą. Ojiems, jo kariams, 
vėl reikėsią grįžti atgal per tas žemes, kurias perėjo kaip nugalėtojai. Nes 
viskas jų pačių arba priešų nusiaubta. 

Traukiantis per tokias nuniokotas dykumas, jei ir niekas neužpultų, 

pražudysiąs badas ir nepriteklius. Kas vadovaus bėgantiems? Kas iš- 
drįs užimti Aleksandro vietą? Jei bėgdami prasiveržtų ir iki Helesponto, 
kas paruoš laivyną persikelti? Užmiršę apie save vėl ėmė dejuoti ir gailė- 
tis paties karaliaus: toks jaunystės žiedas, tokia dvasinė jėga, toks kara- 
lius ir bendražygis išplėštas iš jų. Tuo tarpu karalius ėmė laisviau kvė- 
puoti, pakėlė akis ir, pamažu grįžtant sąmonei, pažino aplink stovinčius 
draugus. Atrodė, kad ligos jėga ėmė silpnėti dėl to, kad karalius pajuto 
nelaimės dydį. Paliegęs kūnas nedavė ramybės dvasiai, mat buvo pra- 
nešta, kad už 5-kių dienų į Kilikiją įžengsiąs Darijus. Dėl to karalius 
nerimavo ir skundėsi, kad jis sukaustytas būsiąs atiduotas priešui ir 
tokie laimėjimai būsią išplėšti jam iš rankų. Tokia negarbinga ir niekuo 
nepasižyminčia mirtimi turėsiąs jis užgesti savo palapinėje. 

Prie jo budintiems gydytojams ir draugams tarė: „Jūs matote, kokia- 
me žygių momente sugriebė mane likimas. Rodos, girdžiu jau priešų 
ginklų žvangėjimą, rodos, kažkas šaukia į karą, kurį pradėjau savo no- 
ru. Darijus, rašydamas man tokius išpuikusius laiškus, nulėmė mano 
likimą. Anaiptol to nebus, kol aš pats savo protu galiu gydytis. Dabarti- 
nei mano būklei lėtai veikiantys vaistai ir neryžtingi gydytojai netinka. 

Man geriau greit numirti, negu pamažu sveikti. Pagaliau, jei ką nors gali 
ir ką nors sugeba gydytojai, tegu žino, kad man reikia vaistų ne tiek dėl 
mirties įveikimo, kiek dėl karo vedimo“. 

Visi labai susirūpino dėl tokio staigaus neapgalvoto karaliaus leng- 
vapėdiškumo. Todėl kiekvienas nuo savęs ėmė maldauti, kad beskubant 
nepadidėtų pavojus gyvybei, reikią atsiduoti gydytojų valion. Ne be pa- 
grindo nauji neišbandyti vaistai jiems patiems atrodą įtartini, kadangi 
priešas net karaliaus draugus kurstąs už pinigus jį nužudyti. (Mat Dari- 
jus buvo liepęs paskelbti, kad Aleksandro žudikui duosiąs 1.000 talen- 
tų). Todėljų nuomone niekas neturėsiąs drąsos siūlyti vaistus, kurie dėl 
naujumo būtų įtartini. 

Tarp garsių gydytojų, lydėjusių Aleksandrą iš pat Makedonijos, bu- 
vo toks labai atsidavęs karaliui akarnanų tautybės gydytojas Pilypas. 
Vaikystėje jis buvo Aleksandro palydovas ir gydytojas. Širdingai jis my- 
lėjo Aleksandrą ne tik kaip karalių, bet ir kaip auklėtinį. Jis žadėjo duoti 
ne kokius nors staigiai veikiančius vaistus, bet stipriai veikiančius. Vais- 
tus išgėrus, ligos jėga imtų silpnėti. Niekas nepritarė jo pasiūlymui, vien 
tik tas, dėl kurio buvo rizikuojama, nes jis viską lengviau galėjo pernešti, 
tik ne delsimą. Jam prieš akis buvo ginklai ir kariuomenė. Jis manė, kad 
pergalė būtų jo, jei tik jis galėtų stoti savo kariuomenės priekyje. O tai, 
kad tik po trijų dienų galės naudoti vaistus (nes gydytojas taip buvo 
liepęs), karalius su vargu galėjo pernešti. 

Tuo tarpu iš Parmeniono, labai ištikimo dvariškio, karalius gavo laiš- 
ką, kuriame buvo įspėjama, kad savo gydymo nepatikėtų Pilypui, nes 
Darijus esą jį papirkęs savo 1.000 talentų ir pažadėjęs už jo išleisti savo 
seserį. Šis laiškas karalių sukrėtė, ir vienas pats slapta svarstė, ką jam 
vienu ar kitu atveju siūlo laimė ir viltis. Ryžtis gerti? Jei man bus paduoti 
nuodai, tai tas, kas po to įvyks, atrodys ne be pagrindo. Įtarti gydytoją? 
Leisti save nužudyti savo paties palapinėje? Geriau jau mirti dėl kieno 
nors kaltės, negu dėl savo baimės. Ilgai svyravęs ir į vieną, ir į kitą pusę, 
apie laiško turinį niekam neprasitarė. Ant laiško uždėjęs savo žiedo ant- 
spaudą, pakišo po pagalve. Paskendęs tokiose niūriose mintyse karalius 
praleido dvi gydytojo skirtas dienas. Išaušus trečios dienos rytui gydy- 
tojas atėjo nešinas taure, kurioje buvo sumaišyti vaistai. Pamatęs gydy- 
toją, Aleksandras pakilo lovoje ir, kaire ranka laikydamas Parmeniono 
atsiųstą laišką, dešine paėmė taurę ir drąsiaiją išgėrė. Tuomet liepė Pily- 
pui perskaityti laišką, o pats nenuleido akių nuo skaitančiojo veido, tikė- 
damasis jo veido išraiškoje užčiupti kokias nors sąžinės priekaišto žy- 

mes. Šis perskaitęs laišką parodė daugiau pasišlykštėjimo negu baimės 
ir, numetęs prie lovos laišką ir apsiaustą, tarė: „Karaliau, mano kvėpavi- 
mas visada priklausė nuo tavęs, bet gi manau, kad dabarjis eina iš šven- 
tų ir garbingų lūpų. Kaltinimą žmogžudyste, kuris man buvo primestas, 
nuplaus nuo manęs tavo pasveikimas. Jei aš išgydysiu tave, labai pra- 
šau, dovanok man gyvybę ir išmesk iš širdies baimę, kad vaistai išsilietų 
į gyslas. Bent kiek atpalaiduok savo sielą nuo visų tų rūpesčių, kuriuos 
sukelia gana ištikimi, bet įkyriai rūpestingi draugai“. 

Šie žodžiai karalių ne tik nuramino, bet ir pradžiugino. Jis tapo pil- 
nas gerų vilčių. Toliau karalius kalbėjo: „Jei tau, Pilypai, dievai būtų 
pavedę tinkamiausiu būdu patikrinti mano jausmus, aišku, būtum galė- 
jęs pasirinkti ir kitą, bet tikresnio už tą, kurį dabar išmėginai, net nebū- 
tum norėjęs. Gavau šitą laišką, bet tavo paruoštus vaistus išgėriau. Da- 
bar tikiu, kad tu nemažiau rūpiniesi ištikimybe, negu mano sveikata“. 
Taip pasakęs ištiesė Pilypui dešinę. Tačiau vaistų veikimas buvo toks 
stiprus, kad tai, kas po to sekė, parėmė Parmeniono kaltinimą. Ligonio 
kvėpavimas buvo sunkus, su pertrūkiais. 

Pilypas viską išmėgino, ant kūno dėjo šiltus kompresus, maisto ir 
vyno kvapu gaivino stingstantį karalių. O kai pamatė ligonį atgaunant 
sąmonę, be paliovos ėmė kalbėti apie motiną, seseris, apie artėjančią per- 
galę. O kai vaistai išsisklaidė gyslose ir kai pamažu visame kūne ėmė 
rodytis sveikimo simptomai, pirma protas, o pagaliau ir kūnas greičiau, 
negu buvo galima laukti atgavo jėgas, nes praslinkus trims dienoms po 

šio įvykio, karalius pasirodė kariuomenei. Nė kiek ne su mažesniu nusi- 
asmeniškai norėjo gydytojui paspausti dešinę, tarsi pačiam dievui. Ne- 
žiūrint to, kad makedoniečių tautai yra įgimta rodyti pagarbą karaliams, 
vis dėlto sunku perduoti žodžiais tą kareivių susižavėjimą ir karštą mei- 
lę kaip tik šitam savo karaliui. Visi buvo įsitikinę, kad jis nieko nedaro be 
dievų pagalbos. Nes jei ką nors visur lydi laimė, tai ir neapgalvotas žings- 
nis virsta jam garbe. Net irjo perjaunas amžius, bet su kaupu pakanka- 
mas tokiems žygiams, apgaubė šlove jo darbus. Kas paprastame gyveni- 
me laikoma ne tokiu svarbiu dalyku, kariuomenėje įgauna didelės 
reikšmės. Kūno mankšta karių akivaizdoje, apranga ir laikysena, mažai 
kuo tesiskirianti nuo eilinio žmogaus, ir kareiviška ištvermė, taigi visos 
šitos savybės, gal įgimtos, o gal ir valios padarinys, padarė jį brangiu ir 
gerbtinu kariuomenei. 

II SKYRIUS. 
MŪŠIO PLANAVIMAS IR KAUTYNĖS 


1. Darijus rengiasi mūšiui. Aleksandras ieško tinkamos vietos 


Tuo tarpu Darijus, gavęs žinią apie Aleksandro ligą, visu greičiu, 
kiek tik įstengė tokia nejudri kariuomenė, patraukė prie Eufrato. Skubė- 
damas užimti Kilikiją per 5-ias dienas pastatytais per Eufrato upę tiltais 
perkėlė kariuomenę. O Aleksandras, atgavęs kūno jėgas, atvyko į Solo 
miestą ir, užėmęs jį, pareikalavo 200 talentų baudą. Miesto tvirtovėje 
paliko kariuomenės įgulą. Pagaliau, vykdydamas pažadą už sveikatos 
atgavimą, Eskulapo ir Minervos garbei surengė žaidynes ir tuo pačiu 
metu nieko neveikdamas parodė, kaip labai pasitiki savimi ir menkai 
tevertina barbarus. 

Stebėdamas žaidynes, iš Halikarnaso gavo gerą žinią: jo kariuomenė 
sumušusi persus, Mino ir Kauno gyventojai bei didžioji tos srities dalis 
esą jo valdžioje. Pasibaigus žaidynėms, Aleksandras išžygiavo. Tiltu 
pervedęs kariuomenę per Piramo upę, atvyko į Malono miestą. Iš čia kitą 
dieną atvyko į Kastabalą. 

Čia karalių pasitiko Parmenionas, pasiųstas ištyrinėti kelią per miš- 
kingą ir kalnuotą kraštą, per kurį turėjo prasiveržti į miestą, vadinamą 
Isu. Ir taip Parmenionas, užėmęs siaurą tarpeklį ir čia palikęs vidutinio 
dydžio apsaugą, įžengė į priešų paliktą Isą. Iš čia stūmėsi toliau, išvaly- 
damas kalnuose įsitvirtinusį priešą ir visur palikdamas tvirtas įgulas. 
Ištyrinėjęs ir užėmęs praėjimą, apie kurį truputį anksčiau esame kalbėję, 
Parmenionas atvyko į Kastakalą ir pranešė apie užduoties įvykdymą. Iš 
čia karalius su kariuomene nužygiavo į Isą. Čia įvyko pasitarimas: ar eiti 
toliau, ar laukti naujų kareivių, kurie, kaip žinoma, turėjo atvykti iš Ma- 
kedonijos. Parmenionas manė, kad nesą galima rasti patogesnės mūšiui 
vietos, nes čia dėl vietos ankštumo abiejų karalių kariuomenės skaičiu- 
mi būsią lygios. Jiems reikia vengti lygumos ir plačių laukų, kur gali būti 
apsupti ir priversti kovoti iš dviejų pusių. Jis bijąs, kad priešas juos galįs 
įveikti ne narsa, o dėl kareivių nuovargio. Jei tik persai galės plačiau 
išsirikiuoti, jie ne vieną kartą galės pakeisti išvargusius draugus naujom 
jėgom. Greitai buvo priimtas toks išmintingas planas. 

Taigi buvo nuspręsta laukti priešo nedidelėje dauboje. Karaliaus ka- 
riuomenėje buvo tūlas persas Sizinas, kadaise Egipto pretoriams atsiųstas 
Pilypui. Jo apdovanotas dovanomis ir paaukštinimais, vietoje tėvynės pa- 

sirinko tremtį. Jis lydėjo Aleksandrą ir priklausė prie ištikimųjų draugų. 
Kažkoks kareivis iš Kretos jam perdavė žiedu užantspauduotą laišką. Ant- 
spaudas buvo nepažįstamas. Jį buvo atsiuntęs Darijaus pretorius Nabar- 
zanas. Jis kurstė Siziną, kad šis atliktų ką nors verto savo kilmei ir papro- 
čiams. Už tai prie karaliaus jis gausiąs aukštas pareigas. Šį laišką Sizinas, 
kaip būdamas nekaltas, daug kartų bandė perduoti Aleksandrui, bet ma- 
tydamas, kad karalius turi tiek rūpesčių ruoštis karui, laukė patogesnio 
laiko ir tuo būdu davė dingstį įtarti dalyvavimu sąmoksle. Tuo tarpu laiš- 
kas, nespėjus Sizinui perduoti, pakliuvo į karaliaus rankas. Karalius jį 
perskaitė, uždėjo nepažįstamo žiedo antspaudą ir, norėdamas išbandyti 
barbaro ištikimybę, liepė perduoti Sizinui. Kadangi per keletą dienų jis 
nepasirodė karaliui, buvo įtartas nusikalstamai slepiąs laišką. Žygio me- 
tu, tikriausiai Aleksandro įsakymu, kretiečių buvo nužudytas. 


2. Darijaus kariuomenės išdėstymas mūšiui 


Graikų kareiviai, kuriuos Timodas buvo gavęs iš Farnabazo, atvyko 
pas Darijų, kaip ypatinga ir bemaž vienintelė jo viltis. Šie įtikinėjo Dari- 
jų, kad trauktųsi atgal į Mesopotamijos plačius laukus. O jei Darijus 
atmestų šį planą, tai kad bent tą milžinišką kariuomenę padalytų į keletą 
armijų ir neleistų visoms kariuomenės pajėgoms žūti vienu likimo smū- 
giu. Šitoks planas ne tiek karaliui nepatiko, kiek jo dvariškiams. Po šito 
priedanga, jų nuomone, slepiasi abejotina ištikimybė ir už pinigus pa- 
perkama išdavystė. Šitaip jie norį suskaldyti kariuomenę ne dėl ko nors 
kito, o dėl to, kad patys išsisklaidę į visas puses, galėtų Aleksandrui 
perduoti, ką jiems buvo pavedęs. Nieko nesą saugiau, kaip juos, apsu- 

pus visa kariuomene, užversti ietimis, tai būsiąs įrodymas, kad išdavys- 
tė neliko nenubausta. Betgi Darijus, būdamas švelnaus būdo ir laikyda- 
masis žodžio, su tuo nesutiko, jis nedarysiąs tokios niekšybės ir neliepsiąs 
išžudyti karių, kurie jam buvo ištikimi. Kas gi pagaliau iš svetimtaučių 
patikės jam savo likimą, jei jis suterš savo rankas tiekos karių krauju. Už 
kvailą pasiūlymą niekas neturįs sumokėti savo galva. Jei patarimą duoti 
bus pavojinga, nebebūsią žmogaus, kuris drįstų patarti. Pagaliau ir juos 
pačius kasdien kviečiąs pas save pasitarti, juk ir jie pareiškią įvairias 
nuomones. Tačiau niekas neliko labiau ištikimu, negu tas, kuris protin- 
giau patarė. O graikams liepė pranešti, kad jis dėkojąs jiems už gerus 
norus. Betjei trauktųsi ir trauktųsi, tai visą karalystę tektų užleisti prie- 
šui. Karo rezultatai priklauso nuo karo šlovės, jei kas ima trauktis, sako- 
ma, kad jis bėga. Vilkinti karą nesą jokios priežasties, juoba kad čia pat ir 

žiema, priešų ir saviškių nuniokotas kraštas negalėtų tokios armijos ap- 
rūpinti maistu. Net ir dėl protėvių papročių jie negalį skaldyti kariuome- 
nės. Kritiškiausiais momentais jie puldavę visomis jėgomis. Ir dievaž tas 
visus gąsdinantis karalius, kol jis (Darijus) buvęs toli, tuščiai pasitikėjęs 
savimi. O pajutęs ateinant, staiga iš beprotiškai drąsaus pasidaręs atsar- 
gus ir sprukęs pasislėpti į ankštą tarpeklį tarsi laukinis žvėris, kuris, 
išgirdęs žmonių balsus, slepiasi miško tankumynuose. Net savo apsi- 
mesta liga mulkinęs savo kareivius. Bet jis, Darijus, neleisiąs jam dau- 
giau atidėti mūšio. Toje pačioje oloje, kurioje išsigandę kiūto pasislėpę, 
jisai sumušiąs juos, tokius delsėjus. Tai buvo daugiau pompastiškas, 
negu realus pasigyrimas. Vis dėlto valstybės iždą ir brangiausius daik- 
tus su nelabai didele apsauga Darijus pasiuntė Sirijon į Damaską. Liku- 
sią kariuomenę nuvedė į Kilikiją, persų papročiu iš paskos armijai nuse- 
kė žmona ir motina. Taip pat lydėjo tėvą dukros ir mažas sūnus. 

Atsitiktinai tą pačią naktį Aleksandras atvyko prie perėjos, kuri veda 
į Siriją (Sirijos vartai), o Darijus į tą vietą, kuri vadinasi Ananino vartais. 
Poto, kai makedoniečiai užėmę Isą pasitraukė išjo, persai neabejojo, kad 
makedoniečiai ėmė bėgti, nes kai kurie sužeistieji ir invalidai, negalėję 
eiti kartu su armija, persų buvo paimti į nelaisvę. Dvariškiams kurstant, 
su laukiniu įsiutimu visiems belaisviams buvo nupjaustytos ir apdegin- 
tos rankos. Po to buvo liepta juos visus apvesti apie kariuomenę, parody- 
ti ją ir, kai jie bus pakankamai prisižiūrėję, paleisti, kad savo karaliui 
galėtų pranešti, ką matę. 

Pakilęs į žygį Darijus persikėlė per Pinaro upę ir pasileido įkandin, 
kaip jam atrodė, bėgančio priešo. O tie nupjaustytomis rankomis nusku- 
bėjo į makedoniečių stovyklą ir pranešė, kad Darijus kiek tik įkabinda- 
mas vejasi. Vos buvo galima tuo patikėti. Todėl Aleksandras pasiuntė į 
pajūrio kraštą žvalgus ir įsakė patikrinti, ar iš tikro pats Darijus žygiuo- 
jąs, ar tik kuris nors išjo vadų, sudaręs visos žygiuojančios armijos vaiz- 
dą. Žvalgams grįžtant iš tolo pasirodė nesuskaičiuojama armija. 

Pagaliau aplinkui laukuose sužibo ugnys, tarsi būtų suliepsnojęs di- 
džiulis gaisras, o tai slinko į priekį beformė masė, toks vaizdas susidarė 
dėl plačiu frontu varomų gyvulių. Toje pačioje vietoje Aleksandras įsakė 
saviškiams atmatuoti stovyklai vietą džiaugdamasis, kad maldos išklau- 
sytos: kautynės vyks kaip tik tame tarpeklyje. Tačiau, kaip dažnai pasitai- 
ko kritiškiausiais momentais, pasitikėjimas virsta susirūpinimu. Aleksan- 
dras išsigando dėl tos pačios savo sėkmės, kurios įkvėptas buvo taip 
laimingai atlikęs tokius žygius. Iš viso to, ką jam buvo suteikusi Fortūna, 

jis teisingai įvertino, kokia ji nepastovi. „Viena naktis, - galvojo jis, - už 
kurios slypi tokio grėsmingo susirėmimo baigtis“. Bet vėl prieštaravo sau, 
laimikis, girdi, didesnis už pavojų. Ir jei dėl pergalės reikia abejoti, tai 
viena yra tikra, reikia garbingai ir su didele šlove žūti. Todėl įsakė kariuo- 
menei gerai pasistiprinti ir pailsėti, o apie trečią sargybą apsiginkluoti ir 
išsirikiuoti. Pats užkopė ant aukšto kalno ir pagal tėvų papročius, švie- 
čiant daugybei žibintų, atnašavo tos vietos dievams globėjams aukas. 
Kaip buvo įsakyta, po trečio ženklo, duoto ragu, kariuomenė buvo 
pasiruošusi žygiui ir mūšiui. Buvo įsakyta žygiuoti greitai. Todėl švin- 
tant kariuomenė pasiekė tarpeklį, kurį buvo numatę užimti. Tuo tarpu 
žvalgai pranešė, kad už 30 stadijų stovi Darijus. Tuomet Aleksandras 
sustabdė armijos žygiavimą, užsidėjo ginklus ir išrikiavo kariuomenę. 
Išgąsdinti ūkininkai pranešė Darijui apie priešo artėjimą. Šis negreit ga- 
lėjo patikėti, kad bėgantis priešas, kurį jis vejasi, žygiuotų prieš jį. Ši 
žinia visus smarkiai išgąsdino, nes jie buvo labiau pasiruošę žygiui, 
negu mūšiui. Todėl tučtuojau griebėsi ginklų. Didelis blaškymasis ir sku- 
bus įsakinėjimas imtis ginklų dar daugiau įvarė baimės. Vieni šoko į 
kalnus, norėdami pasižiūrėti iš ten į priešo kariuomenę, kiti žabojo ar- 
klius. Sutrikusi kariuomenė, neturėdama vieno vado ir nežinodama, kie- 
no klausyti, krito į paniką. Pradžioje Darijus nusprendė su kariuomenės 
dalimi užimti kalnagūbrį, ketindamas iš priekio ir iš užpakalio apsupti 
priešą, o nuo jūros pusės, kuri dengė dešinį sparną, mesti likusią kariuo- 
menę ir taip iš visų pusių spausti priešą. Be to įsakė 20.000 karių su 
lankininkų būriu pereiti Pinaro upę, kuri skyrė abi kariuomenes, ir ten 
užpulti makedoniečių kariuomenę. Jei šito negalėtų padaryti, turi pasi- 
traukti į kalnus ir iš ten slapta apsupti užpakalinius Aleksandro būrius. 
Betgi-visus šittios"protingus planus sujaukė-už visus apskaičiavimus 
galingesnė Fortūna, nes vieni iš baimės negalėjo įvykdyti įsakymo, kiti 
įvykdė, bet iš to nebuvo naudos, nes kai pakrinka dalis, visuma griūva. 


3. Aleksandro falanga. Karių įkvėpimas 


Iš tikro kariuomenės išsidėstymas buvo šitoks. Nabarzanas su kavale- 
rija gynė dešinį sparną. Juos rėmė beveik 20.000 svaidininkų ir lankinin- 
kų. Tame pačiame sparne vadovavo 30.000 graikų samdinių Timodas. Šis 
dalinys be abejo buvo pats stipriausias kariuomenės vienetas, prilygstąs 
makedoniečių falangai. Kairiajame sparne su 20.000 barbarų pėstininkų 
stovėjo tesalietis Aristomedas. Rezerve buvo paliktos karingiausios gen- 
tys. Pats karalius irgi žadėjo kautis tame spame. Jį supo, kaip paprastai, jo 

asmens sargyba iš 3.000-čių rinktinių raitelių ir saugojo 40.000 pėstininkų 
armija. Užjų stovėjo hirkanai ir medų raiteliai, o jiems iš kairės ir dešinės 
buvo išrikiuoti kitų genčių kariai. Šitaip išrikiuotos armijos priešakyje ėjo 
6.000 šauklių ir svaidininkų. Kur tik šitame tarpeklyje buvo galima rasti 
vietą sustoti, ten buvo pilna kariuomenės. Kariuomenė vienu sparnu rė- 
mėsi į kalnagūbrį, kitu įjūrą. Karaliaus žmona ir motina, o taip pat ir visos 
kitos moterys buvo kariuomenės viduryje. 

Pačią stipriausią kariuomenės vienetą falangą Aleksandras pastatė 
priešakinėje linijoje. Dešinįjį sparną gynė Parmeniono sūnus Nikano- 
ras. Arčiausiai prie jo stovėjo Kenas, Perdikas, Meleagras, Ptolomėjus ir 
Amintas. Kiekvienas su savo kariuomenėmis. Kairiajame sparne, kuris 
buvo nutisęs iki jūros, stovėjo Krateras ir Parmenionas. Krateras klausė 
Parmeniono kamandos. Kavalerija talpinosi abiejuose sparnuose. Deši- 
nį sparną gynė makedoniečiai su tesaliečiais, kairįjį gi - peloponiečiai. 
Aleksandras pastatė svaidininkus kartu su lankininkais. Lengvai gin- 
kluoti trakiečiai ir kretiečiai ėjo visų priekyje. Kovoti prieš tuos, kurie 
Darijaus įsakymu buvo užėmę kalnagūbrį, Aleksandras pasiuntė agrija- 
nus, neseniai atvykusius iš Graikijos. Parmenionui liepė savo dalinį iš- 
tęsti kiek galima arčiau jūros ir laikytis toliau nuo kalnų, kuriuose buvo 
įsitvirtinę barbarai. Bet šitie neišdrįso ateinantiems pasipriešinti bei ap- 
supti praeinančių, pamatę svaidininkus ir ypač išsigandę jų išvaizdos, 
pabėgo. Tuobūdu Aleksandro kariuomenės sparnui nebegrėsė pavojus 
iš kalnų, ko jis bijojo. Kariuomenė žengė 32 eilėmis, nes tiek tilpo daubo- 
je. Pagaliau žygiuojant toliau kalnų įlinkis ėmė platėti ir pasidarė dau- 
giau vietos, taip kad ne tik pėstininkai galėjo padauginti eiles, bet ir 
raiteliai galėjo lydėti iš šonų. 

Jau kariuomenės matė viena kitą, bet nuotolis dar buvo didesnis negu 
per ieties metimą. Persai pirmieji ėmė šaukti laukiniais balsais. Makedo- 
niečių riksmas buvo didesnis, negu galima tikėtis iš tokio karių skai- 
čiaus, nes garsas atsimušdavo į kalnų šlaitus, juk visada aplinkui esą 
miškai ir uolos aidėdamos priimtą garsą, daug kartų padidina jį. 

Aleksandras žengė priekyje karo vėliavos, kartu ranka pristabdyda- 
mas savo karius, kad jie dėl per didelio įsikarščiavimo per anksti nepradė- 
tų puolimo. Po to apjojo visą kariuomenę ir kreipėsi į karius kiekvieno 
širdžiai artimu žodžiu. Makedoniečiams, tiek daug kartų laimėjusiems 
Europoje, kurie į šį žygį užkariauti Aziją ir tolimąjį Orientą išvykę ne vien 
jo raginami, bet ir savo noro vedami, jis priminė jiems nuo seno pagarsėju- 
* sią jų drąsą. Jie — pasaulio laisvintojai, pražygiavę kitados Herkulio ir 

Tėvo Libero takais, uždėsią jungą ne tik persams, bet ir visoms gentims: 
baktrai ir indai būsią makedoniečių. Ką jie čia dabar matą, esą tik labai 
maža dalelė to, ką įsigysią pergale. Užjų vargus būsią jiems užmokėta ne 
Ilirijos uolomis ir Trakijos akmenimis, bet viso Oriento karo grobiu. Var- 
giai čia būsią reikalingas kardas, visą iš baimės drebančią armiją būsią 
galima išvaikyti skydais. Saukdamas liudytoju savo tėvą Pilypą, atėniečių 
nugalėtoją, jis priminė neseniai numalšintosios Beotijos ir jos žymiausio 
miesto vaizdą, kuris buvęs sulygintas su žeme. Priminė Graniko upę, vi- 
sus užimtus ir pasidavusius miestus. Viskas, kas likę užpakalyje, esą pa- 
vergta ir po kojų paminta. Priėjęs prie graikų kalbėjo, kad šitos pačios 
tautos užpuolę Graikiją, pradžioje Darijui, o vėliau ir Kserksui akiplėšiš- 
kai reikalaujant žemės ir vandens, kad Graikijoje neliktų neišgerto šaltinio 
vandens ir nesuvalgyto duonos kąsnio. Pagaliau dievų šventoves pavertę 
griuvėsiais ir ugnimi sudeginę, užėmę miestus, sulaužę dievų ir žmonių 
teisės sutartis. Ilirams ir trakams, pratusiems gyventi iš plėšikavimo, siūlė 
pasižiūrėti į priešo armiją, žibančią auksu ir sidabru. Girdi priešas su 
savim nešasi ne ginklus, o karo grobį. Tegul vyrai einą ir iš beginklių 
moterų atimą auksą. Ir tegu savo šiurkščiuosius kalnus, nuogąsias uolas, 
sukaustytas amžino šalčio, tepaverčią persų derlingais laukais. 


4. Istorinės kautynės 


Kai prisiartino prie priešo per ieties metimą, persų kavalerija įnirtin- 
gai puolė jų kairį sparną. Mat Darijus, suvokdamas, kad makedoniečių 
pagrindinė jėga glūdi falangoje, persilaužimą mūšyje norėjo pasiekti ka- 
valerijos puolimu. Štai pagaliau Darijus buvo pradėjęs supti net dešinį 
Aleksandro sparną. Tatai pamatęs, makedonietis įsakė dviems kavaleri- 
jos būriams sustoti prie kalnagūbrio, kitus energingai nukreipė į kritiš- 
kiausią mūšio vietą. Pagaliau atitraukęs iš pirmųjų linijų tesaliečių rai- 
telius, liepė jų vadui slapta apeiti saviškius iš užpakalio, prisijungti prie 
Parmeniono ir uoliai vykdyti jo komandą. Pagaliau graikai, atsidūrę per- 
sų viduryje ir iš visų pusių apsupti priešų, energingai gynėsi. Bet būda- 
mi labai suspausti, tarsi sukibę vienas su kitu, jie negalėjo mėtyti iečių: 
vos tik paleistos, jos, lėkdamos kelios kartu į tą patį taikinį, kliudydavo 
viena kitą ir tuo būdu priešą pasiekdavo vos viena kita menkai arba 
visai neįdurdamos, daugumajų nukrisdavo ant žemės. Tuo būdu,būda- 
mi priversti pereiti į artimą kovą, greitai išsitraukė kardus. 
Tuomet buvo pralieta daug kraujo, nes priešai buvo taip arti vienas 
kito, kad žvangėjo šarvai liesdamiesi, todėl durklus nukreipė į veidus. 

Nei bailys, nei ištižėlis neturėjo kur trauktis. Kovėsi vyras prieš vyrą, 
nesitraukdami iš vietos, kol pagaliau vienas užmušęs kitą pasidarė sau 
vietos. Paguldęs priešą, stūmėsi į priekį. Išvargusius karius puldavo nau- 
jas priešas. Sužeistieji irgi negalėjo, kaip paprastai pasitraukti iš mūšio, 
nes priekyje buvo priešas, o iš užpakalio stūmė saviškiai. Aleksandras 
ėjo ne tiek vado pareigas, kiek kareivio, stengdamasis įgyti aukščiausią 
šlovę - nukauti Darijų, nes šis stovėjo visiems matomas, aukštai karo 
vežime - didelė pagunda saviems saugoti, priešui užpulti. 

Darijaus brolis Oksatras, matydamas taip į karalių besiveržiantį Alek- 
sandrą, priešais karaliaus vežimą išvedė savo vadovaujamus raitelius. Jis 
pats ginklais ir fizine jėga išsiskyrė iš kitų, o drąsa ir atsidavimu karaliui 
- kaip reta kas. Iš tikro šitame mūšyje jis buvo šaunus. Vienus beatodairiš- 
kai puolančius paklojo, kitus privertė bėgti. O makedoniečių kariai, buvę 
aplink karalių, drąsindami vienas kitą, kartu su karaliumi puolė tą raite- 
lių būrį. Tai buvo žudynės, panašios į skerdynes. Aplink Darijaus vežimą 
gulėjo kilmingiausi vadai, kritę garbinga mirtimi karaliaus akivaizdoje. 
Jie visi, kaudamiesi sužeisti iš priekio, buvo sukniubę ant veido. Tarp jų 
galėjai pažinti Atizą, Reomitrą ir Egipto pretorių Sabaką, visi jie buvo di- 
delių armijų vadai. Aplink juos - krūvos nežinomų raitelių ir pėstininkų. 
Makedoniečių žuvo nedaug, bet narsiausi. Beje, ir Aleksandro dešinioji 
šlaunis buvo lengvai perdurta durklu. O Darijaus karo vežimo arkliai, 
sužeisti ietimis ir iš skausmo sužvėrėję, ėmė blaškytis pakinktuose, suda- 
rydami pavojų karalių išversti iš vežimo. Šis, išsigandęs, kad gyvas nepa- 
kliūtų priešui į rankas, iššoko iš vežimo ir buvo pasodintas ant žirgo, 
kuris tam tikslui eidavo paskui vežimą, beje, prieš tai gėdingai nusimetęs 
visas imperatoriškas insignijas, kad jos neišduotų bėglio. Tuomet visi kiti 
iš baimės išsilakstė. Numetę ginklus, kuriuos anksčiau buvo pasiėmę ap- 
sigynimui, bėgo kiekvienas ten, kur buvo galima pabėgti. 

Į paniką kritusiuosius gąsdino net jų apsigynimo priemonės. Bėgan- 
čiuosius vijosi Parmeniono pasiųsta kavalerija. Netikėtai visi bėgliai at- 
sidūrė šitame sparne. 

Dešiniame spame tesaliečių raitelius labai smarkiai spaudė persai. 
Vienas būrys, neatlaikęs atakos, buvo priverstas trauktis. Tačiau tesalie- 
čiai, mikliai apgręžę arklius, išsiskleidė ir vėl grįžo į kovos lauką ir at- 
kakliame mūšyje sutriuškino barbarus, kurie, tikėdami savo pergale, sto- 
vėjo išsiblaškę be tvarkos. Persų raiteliai ir arkliai, apšarvuoti skardos 
lapų eilėmis, buvo sunkūs ir labai nejudrūs, tuo tarpu kai greitumas 
pagrindinė kavalerijos savybė. Todėl tesaliečiai, apgręždami savo ar- 

klius, daugelį jų užpuolė. Aleksandras, anksčiau nedrįsęs vytis priešo, 
ėmė vytis bėgančiuosius. Karalių lydėjo ne daugiau kaip tūkstantis rai- 
telių, tuo tarpu priešų krito didelė daugybė. Bet kas gi pergalės metu ar 
bėgant skaičiuoja kariuomenę? Tarsi gyvulius vijo saujelė karių. Ta pati 
baimė, kuri vertė bėgti, trukdė bėgantiesiems. O graikai, tarnavę Darijaus 
kariuomenėje, Aminto vadovaujami (šis anksčiau buvęs Aleksandro pre- 
torius, dabar dezertyras), pasitraukė nuo visų kitų, visai nepanašūs į 
bėglius, paspruko. : 
Ilgai bėgo barbarai įvairiausiomis kryptimis, vieni tiesiu keliu drožė į 
Persidą, kiti bėgdami ieškojo aplink esančių uolų ir daubų, nedidelė 
dalis bėgo į Darijaus stovyklą, bet ir čia jau šeimininkavo priešo nugalė- 
tojo kariai. Ji buvo prabangi ir pilna turto. Kareiviai jau buvo prisigrobę 
didžiulį aukso ir sidabro kiekį. Tai buvo ne karo, o prabangos reikme- 
nys. Kadangi kareiviai buvo prisiplėšę daugiau, negu galėjo panešti, 
visą kelią primėtė blogesnių daiktų, godėdamiesi geresnių, niekais laikė 
mažiau vertingus. Pagaliau užklupo ir moteris: kuri turėjo brangesnį 
papuošalą, tuo žiauriau jis buvo nuplėštas. Smurtas ir geidulys nepasi- 
gailėjo nėjų pačių. Verksmas ir riksmas pripildė stovyklą, kiekviena sa- 
vaip sutiko savo likimą. Čia pasireiškė visos niekšybės rūšys. Priešo žiau- 
rumas ir nežabota aistra siautėjo tarp visų luomų ir visokio amžiaus 
moterų. Tuomet iš tikro galėjai pamatyti bejėgės Fortūnos atmainas. Tie, 
kurie buvo išpuošę prabanga ir turtais Darijaus palapinę, tokią pačią 
prabangą jie perleido Aleksandrui tarsi senam šeimininkui, nes tik ją 
vienintelę kareiviai paliko neapiplėšę, mat pagal seną paprotį, nugalėto- 
jas turėjo būti sutiktas nugalėto karaliaus palapinėje. Tačiau čia visų 
dėmesį ir akis patraukė belaisvės - Darijaus motina ir žmona. Pirmoji 
verta pagarbos dėl didybės ir amžiaus, antroji gi dėl savo grožio, kurio 
nesugadino nė žiaurus likimas. Ji laikė glėbyje dar neturintį šešerių me- 
tų sūnų, gimusį tai garbei ir laimei, kurios ką tik neteko jo tėvas. Į seno- 
sios moters skreitą įsikniaubusios gulėjo dvi suaugusios mergaitės, su- 
krėstos ne tik savo pačių nelaimės, bet ir jos. Aplink ją stovėjo išdraikytais 
plaukais, suplėšytais rūbais būrys kilmingų moterų, užmiršusių savo 
buvusį orumą, jos kartojo tik kadaise tikrus, dabar beprasmius vardus, 
tai karalienės, tai ponios. Užmiršusios savo nelaimę, jos klausinėjo, ku- 
riame sparne stovėjo Darijus, kuo baigėsi mūšis? Kol gyvas karalius, jos 
nelaikė savęs belaisvėmis. Tuo tarpu jų karalius, keisdamas arklius, bu- 
vonubėgęs toli. 

Šitame mūšyje persų pėstininkų žuvo 100.000, o raitelių buvo nukau- 
ta 10.000. Iš Aleksandro pusės buvo sužeisti 504 raiteliai. Iš pėstininkų 
neteko 32 žmonių, o raitelių žuvo 150. Taip pigiai atsiėjo tokia milžiniš- 
kai didelė pergalė. Karalius pavargo besivydamas Darijų, o pagaliau ir 
naktis atėjo, tačiau vilties pavyti nebuvo. Todėl grįžo į saviškių anksčiau 
užimtą stovyklą. Liepė sukviesti patikimiausius draugus, nes sužeista 
šlaunies oda nesutrukdė dalyvauti pokylyje. 

Staiga iš gretimos palapinės pasigirdo gedulingas šauksmas, sumišęs 
sulaukiniu stūgavimu ir verksmu, išgąsdino bepuotaujančius. O kohorta, 
saugojusi karaliaus palapinę, bijodama, kad nebūtų kokio didesnio maiš- 
to pradžia, griebėsi ginklo. Priežastis tokio netikėto išgąsčio buvo ta, kad 
Darijaus motina ir žmona su kitomis kilmingomis belaisvėmis moterimis, 
galvodamos, kad Darijus yra žuvęs, šaukdamos ir dejuodamos, apraudo- 
jo karalių. Mat vienas belaisvis kastratas, stovėjęs tuo metu prie moterų 
palapinės ir pamatęs vieno kareivio rankose Darijaus apsiaustą, kurį šis, 
kaip anksčiau minėjome, bijodamas išsiduoti, buvo numetęs, pagalvojo, 
kad kareivis jį nuplėšė nuo žuvusio Darijaus, ir todėl davė klaidingą žinią 
apie jo mirtį. Pasakojama, kad Aleksandras, sužinojęs apie šią moterų 
klaidą, pravirkęs dėl tokio Darijaus likimo ir tokio moterų atsidavimo. 
Paguosti moterų Aleksandras pradžioje pasiuntė Mitreną, kuris buvo ati- 
davęs sardus ir mokėjo persų kalbą. Bet pagalvojęs, kad išdavikas gali 
sukelti dar didesnį belaisvių pyktį ir skausmą, pasiuntė savo dvariškį 
Leonatą ir liepė paaiškinti, kad jos be reikalo aprauda gyvą Darijų. Lydi- 
mas keleto ginklanešių, jis įėjo į palapinę, kurioje gyveno moterys —belais- 
vės ir liepė pasakyti, kad jis atėjęs pasiųstas karaliaus. Tačiau tie, kurie 
buvo palapinės prieangyje, pamatę ginkluotus vyrus ir pagalvoję, kad jau 
esąs nuspręstas jų ponių likimas, šaukdami puolę į palapinę, girdi, atėjusi 
paskutinioji valanda, esą pasiųsti vyrai nužudyti belaisvių. Kadangi jos 
negalėjo nė jų sulaikyti, ir nedrįso juos įsileisti, todėl nieko nesakydamos, 
tyliai laukė nugalėtojo sprendimo. 

Ilgokai nesulaukęs, kad kas nors jį įvestų į palapinę, Leonatas paliko 
palydovus prieangyje, o pats žengė į vidų. Atrodo, pats faktas, kad be 
leidimo įsiveržė į vidų, suglumino moteris. Motina ir žmona puolėjam į 
kojas ir ėmė maldauti, kad, prieš jas nužudant, joms būtų leista tėvų 
papročiu palaidoti Darijaus kūną. Atlikusios paskutinę pareigą kara- 
liui, jos tuoj pat pasiruošusios mirti. Leonatas pasakė, kad Darijus esąs 
gyvas ir kadjų ne tik niekas neužgausiąs, bet jos liksiančios karalienės 
su visa ankstesne pagarba. Tuomet Darijaus motina leido save pakelti. 

5. Aleksandras po pergalės prieš persų kariuomenę 


Kitą dieną Aleksandras, rūpestingai palaidojęs surastųjų karių kū- 
nus, įsakė persų kilmingiesiems reikšti tokią pat pagarbą ir leisti Darijaus 
motinai ką tik norės laidoti tėvų papročiu. Oji liepė nedidelį skaičių arti- 
mųjų giminaičių palaidoti aplinkybėms atitinkamu būdu. Ta prabanga, 
su kuria persai laidoja savo mirusiuosius, jos nuomone, šiuo metu būtų 

netinkama, nes ir nugalėtojai žuvusiuosius degina be prabangos. 

Atlikęs prideramas parcigas žuvusiųjų palaikams, Aleksandras pa- 
siuntė žmones pas belaisves pranešti, kad jis ateisiąs. Palikęs prieangyje 
palydą, į palapinę įėjo su Hefestionu. Šis buvo visų artimiausias kara- 
liaus draugas, kartu su juo augęs, visų paslapčių bendrininkas. Tik jis 
vienas turėjo teisę karaliui patarinėti, bet jis taip protingai ja naudojosi, 
jog karalius leido jam daugiau, negu jis savinosi. Abu buvo vienodo 
amžiaus, bet savo išvaizda jis pranoko karalių. Karalienės, palaikiusios 
jį karaliumi, pagal persų papročius pagarbino jį. Tačiau vienas belaisvis 
kastratas parodė, kuris išjų Aleksandras. Tuomet Sizigambė puolė jam 
po kojų, atsiprašinėdama už tai, kad ji nepažino karaliaus, kurio nieka- 
da nebuvo mačiusi. Karalius, ranka pakeldamas ją, tarė: „Nesuklydai, 
motin, nes ir šis yra Aleksandras“. Jei tokią sielos lygsvarą jis būtų išlai- 
kęs iki paskutiniųjų savo gyvenimo dienų, tikrai manau, jis būtų žymiai 
laimingesnis, negu kad buvo pakartodamas Tėvo Libero žygį: pereida- 
mas nuo Helesponto iki Okeano per visas tautas ir jas nugalėdamas. Iš 
tikro būtų įveikęs puikybę ir pyktį, šias nenugalimas blogybes, puotų 
metu būtų susilaikęs nenužudęs draugų net ir turėdamas įkaltį, būtų 
vengęs žudyti kare pasižymėjusius vyrus, kurie kartu su juo užkariavo 
tokią daugybę tautų. Tačiau tuomet jo sielą dar nebuvo pasiglemžusi 
Fortūna, kurią pradžioje jis sugebėjo protingai ir saikingai kontroliuoti, 
tačiau į galą jos didybės nebejstengė suvaldyti. 

Tadajis elgėsi taip, kad nė vienas prieš tai buvęs karalius negalėjo 
jam prilygti susivaldymu ir nuolaidumu. Su karališkosios kilmės mergi- 
nomis, kurios buvo ypatingai gražios, jis elgėsi taip kilniai ir pagarbiai, 
tarsi jis ir jos būtų tų pačių tėvų vaikai. Prie Darijaus žmonos, kuriai 
niekas vienmečių negalėjo prilygti grožiu, ne tik pats neprisilietė, bet su 
didžiausiu rūpesčiu žiūrėjo, kad jos kaip belaisvės niekas neįžeistų. Jis 
liepė moterims rodyti visokeriopą pagarbą. Belaisvėms nieko netrūko iš 

senosios prabangos, išskyrus pasitikėjimą. Todėl Sizigambė tarė kara- 
liui: „Karaliau, tu nusipelnei, kad mes melstume tau to paties, ko esame 
anksčiau meldę savo Darijui. Ir, kaip matau, tu esi to vertas. Tu pranokai 

tokį didelį karalių ne tik laime, bet ir teisingumu. Tu mane vadini motina 
ir karaliene, tuo tarpu kai aš save laikau tavo tarnaite. Suprantu ir buvu- 
sios laimės viršūnę ir galiu kantriai nešti dabartinį jungą. Tau, karaliau, 
svarbu, kad tu su mumis pasielgdamas parodei daugiau gailesčio, negu 
žiaurumo“. Karalius liepė joms nenusiminti. Tada paėmė Darijaus sūnų 
ir priglaudė prie krūtinės. Šis, nė kiek neišsigandęs pirmą kartą matomo 
karaliaus, rankutėmis apkabino jo kaklą. Karalius, sujaudintas berniu- 
ko pasitikėjimu, žiūrėdamas į Hefestioną, tarė: „Kaip norėčiau, kad Da- 
rijus ką nors turėtų paėmęs iš šito prigimties“. Tuomet išėjo iš palapinės. 

Po to ant Pinaro upės kranto pastatęs ir pašventinęs tris aukurus: 
Jupiteriui, Herkuliui ir Minexvai, išvyko į Siriją, prieš tai Parmenioną 
nusiuntęs į Damaską, kur buvo Darijaus iždas. Tačiau šis, sužinojęs, 
kad kiek anksčiau į Damaską išvyko Darijaus satrapas, nusprendė su- 
telkti didesnę kariuomenę, bijodamas su savo mažu daliniu nesusidoro- 
ti. Tačiau netikėtai į jo pasiųstų žvalgų rankas pakliuvo medų tautybės 
žmogus vardu Mardas, kuris, prisistatydamas Parmenionui, įteikė Da- 
masko prefekto Aleksandrui siųstą laišką ir pridūrė, kad jis neabejojąs, 
jog šis perduosiąs visą Darijaus turtą ir iždą. Parmenionas, paliepęs jį 
saugoti, atidarė laišką. Jame buvo parašyta, kad Aleksandras paskubėtų 
atsiųsti vieną savo vadą su nedidele kariuomene. Tai sužinojęs, Parme- 
nionas pasiuntė Mardą su palyda pas Damasko išdaviką. Tačiau Mar- 
das, išsprūdęs iš apsaugos rankų, dar prieš aušrą atvyko į Damaską. 
Tatai sujaudino Parmenioną, bijantį pinklių. Nežinodamas kelio, be va- 
dovo nedrįso eiti į miestą. Bet, pasitikėdamas savo karaliaus laime, liepė 
paimti keletą kaimiečių, kurie galėtų būti vadovais. Juos rado greitai ir 
po keturių dienų pasiekė miestą. 

Prefektas jau būgštavęs, kad juo nebūsią patikėta. Taigi šis, tariamai 
nepasitikėdamas miesto apsauga, dar prieš aušrą įsakė išgabenti iš miesto 
karaliaus iždą, kurį persai „gaza“ vadina, ir kitus brangius daiktus. Šį 
pasitraukimą iš miesto jis inscenizavo tam, kad grobį galėtų perduoti 
priešui. Kartu su juo iš miesto išėjo ir daugiatūkstantinė minia, kuri vi- 
siems atrodė apgailėtina, tik ne tam, kurio pareiga buvo juos saugoti, nes 
išdavikas, norėdamas daugiau gauti, ruošėsi priešui perduoti grobį, bran- 
gesnį už pačius pinigus: kilmingus vyrus, Darijaus pretorių žmonas ir 
vaikus, o be jų dar ir Graikijos miestų pasiuntinius, kuriuos Darijus tarsi 
neįveikiamoje tvirtovėje buvo palikęs išdaviko rankose. Žmones, kurie 
ant pečių neša naštas, persai vadina „gangabais“. Šitie „gangabai“, ne- 
galėdami iškentėti šalčio (nes, staiga kilus audrai, buvo prisnigę ir paša- 

lę), apsivilko tais nešamais brangiais, auksu ir purpuru siuvinėtais dra- 
bužiais, kuriuos jie kartu su pinigais surištus nešė. Niekas negalėjo ši- 
tam pasipriešinti, nes karaliaus likimas leido nepagarbiai su juo elgtis 
net pačiom padugnėm. 

Ši procesija Parmenionui pasirodė anaiptol nė koks nors pakrikęs bū- 
rys. Todėljis rūpestingai, tarsi į tikrą mūšį trumpai padrąsinęs, liepė, pen- 
tinais paspaudęs arklius, staiga pulti priešą. O tie, kurie ką nors nešė, iš 
baimės numetė ir pasileido bėgti. Taip pat ir ginkluotoji palyda išsigandę 
metė ginklus ir išsilakstė jiems žinomais šunkeliais. O viršininkas, neva 
irgi išsigandęs, dar labiau padidino baimę. Visur laukuose primėtyta ka- 
raliaus rūmų turtų: pinigai skirti išmokėti milžiniškai armijai algoms, ki!- 
mingųjų vyrų ir moterų prabangos reikmenys ir papuošalai, auksiniai in- 
dai, auksinės kamanos, karališkai išpuoštos palapinės, palikti vežimai, pilni 
visokiausio turto. Netir tiems, kurie plėšė, vaizdas atrodė pasibaisėtinas. 

Argi godumui kas nors gali pastoti kelią. Tiek amžių kauptą, neįtikėti- 

nai didelį, protu neaprėpiamą turtą dabar sudraskytą traukė iš brūzgynų 
arba sumindžiotą iš purvo. Neužteko plėšikautojams rankų visa šita pa- 
siglemžti. Pagaliau buvo pasivyti ir pirmieji pabėgėliai: daugybė moterų, 
traukiančių paskui save mažus vaikus. Tarp jų buvo ir trys merginos Ocho 
dukros. Ochas karaliavo prieš Darijų. Įvykiams pasikeitus, jos kadaise 
buvo nublokštos iš karališkosios aukštumos. Bet šiuo metu jas dar žiau- 
resnis likimas ištiko. Šitame pačiame būryje buvo to paties Ocho žmona, 
Darijaus brolio Oksatrio dukra, dvariškių viršininko Artabazo žmona ir 
sūnus, vardu Ilionėjus. Taip pat buvo rasta ir Farmnabazo žmona su sūnu- 
mi. (Karalius Farmabazą buvo paskyręs jūros pakraščių vyr. vadovu). Men- 
toriaus trys dukros ir garsiojo vado Memnono žmona ir sūnus. 

Turbūt neliko nė vieno dvariškio namo, kurio nebūtų ištikusi ši baisi 
nelaimė. Lakedaimoniečiai ir atėniečiai, sulaužę ištikimybės sutartį, irgi 
ėjo su persais. Tarp atėniečių kilme ir žygiais buvo labai garsių vyrų: 
Aristogitonas, Dropidas ir Ifikratas. Tarp lakedaimoniečių buvo tokie 
garsūs iš namų vyrai kaip Pansipas ir Onomastoridas su Monimu ir 
Kaliktratidu. Pinigų buvo rasta 2.600 talentų, sidabro dirbinių 500 sva- 
rų. Be to buvo paimta 30.000 belaisvių, 7.000 darbinių gyvulių, kurie 
nešė krovinius. Tačiau dievas tokio milžiniško turto išdaviką greitai nu- 
baudė teisinga bausme. Vienas jo sėbrų iš pagarbos karaliui, pateku- 
siam į tokią nelaimę, užmušė išdaviką irjo galvą nunešė Darijui - šiokia 
tokia paguoda išduotajam, tuo buvo atkeršyta priešui ir karalius matė, 

kad dar ne visų sielose užgesęs jo didybės atminimas. 

I SKYRIUS. ALEKSANDRAS LAISVINA 
DARIJAUS PAVERGTAS TAUTAS 


Tas pats Darijus, kuris neseniai buvo tokios milžiniškos kariuome- 
nės karalius, kuris, sėdėdamas aukštai karo vežime, panašus labiau į 
triumfuojantį, o ne į pasiruošusį kautis vadą, taigi tas pats karalius da- 
bar bėgo tomis pačiomis vietomis, per tas pačias tuščias ir nuniokotas 
dykumas, kurias kiek anksčiau buvo užpildę jo nesuskaičiuojamos ka- 
riuomenės pulkai, Jį lydėjo nedidelis būrys, nes ne visi bėgo ta pačia 
kryptimi, antra vertus, pavargę arkliai neįstengė pavyti karaliaus, kuris 
laikas nuo laiko keitė žirgus. Pagaliau jis atvyko į huchų miestą, kur jį 
sutiko 4.000 graikų. Su šita kariuomene jis nužygiavo prie Eufrato, ma- 
nydamas, kad tai, ką greitosiomis suspės užgriebti, bus jo. 

Aleksandras davė įsakymą Parmenionui jo paties paimtą prie Da- 
masko grobį ir belaisvius saugoti sustiprinta sargyba, o jį patį paskyrė 
tos Sirijos dalies valdytoju, kuri vadinosi Kele. Sirai, dar nepakankamai 
pamokyti karo nelaimių, pradžioje nenorėjo paklusti, bet tuoj buvo pri- 
versti ir nuolankiai vykdė visa, kas įsakyta. 

1. Karaliai keičiasi laiškais 

Arado sala irgi pasidavė Aleksandrui. Tuo metu tos salos karalius 
Stratas valdė pajūrio zoną ir didelius plotus, labiau nutolusius nuo jūros. 

Paėmęs salos karalių globon, stovyklą perkėlė prie Maratono miesto. 
Čia jis gavo Darijaus laišką. Laiškas buvo išdidžiai parašytas, todėl la- 
bai įžeidė karalių. Ypač jį suerzino, kad Darijus, tituluodamas save ka- 
raliumi, prie Aleksandro vardo titulo nebuvo prirašęs. Daugiau jis reika- 
lavo, negu prašė. Darijus rašė, kad Aleksandras, paėmęs tiek pinigų, 
kuriuos gal sutalpintų tik visa Makedonija, grąžintų jam motiną, žmoną 
ir vaikus. Jei jis norėtų karalystės klausimą išspręsti, galima tik lygioje 
kovoje. Jei jis norėtų paklausyti protingesnio patarimo, tai jis, pasitenki- 
nęs tėvo palikimu, pasitrauktų iš svetimo krašto teritorijos ir būtų drau- 
gas ir sąjungininkas. Tada jis pasiruošęs duoti ir išjo priimti ištikimybės 
priesaiką. 

Aleksandras maždaug šitokiu tonu jam atsakė: „Karalius Aleksan- 

dras Darijui. Kelas Darijus, kurio vardu pasivadinai, visiškai nusiaubė 
Helesponto pakraščio graikus ir Jonijos graikų kolonijas. Su didele armi- 
ja persikėlęs per jūrą, pradėjo karą prieš Graikiją ir Makedoniją. Tos pa- 
čios giminės karalius Kserksas su milžiniška barbarų kariuomene vėl 
atėjo mus užkariauti. Nors jūrų kautynės buvo sutriuškintos, bet Graiki- 
joje paliko Mardonijų, kad pats ir nebūdamas galėtų deginti miestus ir 
niokoti laukus. Kas gi nežino pagaliau, kad mano tėvą Pilypą nužudė 
tie, kuriems jūsiškiai pažadėjo krūvą pinigų. Pradėjote nešvarų karą ir 
nors turite ginklų, supirkinėjate priešų galvas. Juk ir tu, tokios milžiniš- 
kos armijos karalius, visai neseniai už 1.000 talentų norėjai papirkti žmog- 
žudį nužudyti mane. Aš ginuosi nuo karo, o ne pradedu. Be to, dievams 
stovint teisingųjų pusėje, aš jau užėmiau didžiąją Azijos dalį ir tave patį 
mūšyje nugalėjau. Nors aš ir neturėčiau patenkinti jokio tavo prašymo, 
nes tu nebeturi į mane net karinės teisės, bet vis dėlto, jei ateisi ir nuže- 
mintai paprašysi, pažadu tau be išpirkimo grąžinti motiną, žmoną ir 
vaikus. Moku nugalėti, bet moku nugalėtųjų pasigailėti. Jei bijotum at- 
vykti pas mus, duodu žodį, be pavojaus galėsi grįžti. Jeigu kitą kartą 
man rašysi, turėk omeny, kad rašai ne tik karaliui, bet savo karaliui“. 


2. Babilono karaliaus paskyrimas 

Nunešti šitą laišką pasiųstas Tersipas. Tuoj po to išvyko į Fenikiją ir 
užėmė atiduotą Babilono miestą. Iš čia išvyko į Sidomą, seną ir garsų 
savo įkūrėjais miestą. Jame viešpatavo Darijaus kariuomenės remiamas 
karalius Stratas. Kadangi miestą atidavė daugiau tautiečių spiriamas 
negu savo noru, todėl miestą valdyti toliau netiko. Buvo pavesta Hefes- 
tionui paskirti karaliumi tą, kurį patys sidomiečiai laikys tinkamiausiu 
tai vietai. Pas Hefestioną atvykę žymesnieji miesto jaunuoliai nesutiko 
perimti jiems pasiūlytos valdžios, manydami, kad tokią aukštą vietą pa- 
gal senolių papročius gali užimti tik karališkos kilmės žmonės. Hefes- 
tionas nustebo tų jaunuolių dvasios kilnumu: jie atsisakė to, į ką kiti 
braunasi per ugnį ir kraują. „Garbė jums už jūsų drąsą“, tarė Hefestio- 
nas. „Jūs esate pirmieji, supratę, kad atsisakyti valdžios yra kur kas dau- 
giau, negu ją priimti. Taigi siūlykite ką nors iš karališkosios giminės, 

kad jis atsimintų valdžią gavęs iš jūsų“. 
Jaunuoliai, matydami, kaip daugelis, trokšdami užimti tokią vietą, 
ima pataikauti kai kuriems Aleksandro draugams, nusprendė, kad nie- 
kas taip gerai netinka, kaip kažkoks Abdolominas. Jis esąs iš senos kara- 

lių giminės, bet, būdamas neturtingas, užmiestyje vedąs nepelningą so- 
dą. Jo neturto priežastis, kaip ir daug kam, buvo jo dorumas. Užsiėmęs 
kasdieniniais darbais, negirdėjo ginklų žvangėjimo, kuris gąsdino visą 
Aziją. Ir štai šitie anksčiau minėti jaunuoliai pasirodė sode, nešini kara- 
liškaisiais rūbais su insignijomis. Tuomet Abdolominas ravėjo piktžoles 
ir švarino sodą. Vienas jų pasveikinęs tarė: „Tau reikia savo skudurus 
pakeisti į tuos rūbus, kuriuos matai mano rankose. Nusiplauk savo pur- 
viną, nudulkėjusį nuo nuolatinio darbo kūną. Atgaivink karališkąją dva- 
sią ir su tokiu pat saikingumu ir susivaldymu priimk tą likimą, kurio esi 
vertas. O kai atsisėsi į karaliaus sostą ir pasidarysi visų piliečių gyvybės 
ir mirties viešpats, neužmiršk tos padėties, kurioje būdamas gavai val- 
džią ir dievaž dėl kurios gavai“. 

Šis įvykis Abdolominui atrodė kaip sapnas, todėl jis pasidomėjo, ar 
jie visai normalūs, kad taip akiplėšiškai gali tyčiotis. Jam bekalbant, jie 
numazgojojo kūną ir užvilko purpurinį auksu siuvinėtą karališką rūbą, 
ir prisiekė ištikimybę. Dabar jau rimtai, lydimas tų pačių jaunuolių, at- 
vyko į karaliaus rūmus. Garsas, kaip paprastai, greit apskriejo visą mies- 
tą: vieni pritarė, kiti piktinosi. Turtingieji skundė jį Aleksandro drau- 
gams ir smerkė jį dėl jo žemos padėties ir skurdo. Tuomet Aleksandras 
tuoj pat jį pasikvietė pas save ir ilgai galvojęs tarė: „Kūno išvaizda tavo 
neprieštarauja giminės garsui. Bet norėčiau žinoti, su kokia kantrybe 
kentei savo skurdą“. Anas atsakė: „Būtų gera, kad su tokia pat kantrybe 
galėčiau nešti ir valdžios naštą. Mano troškimams užtektų šitų rankų: 
nieko neturinčiam nieko netrūko“. Iš tokios Abdolomino kalbos karalius 
suprato šito žmogaus sielos kilnumą. Tuomet karalius įsakė perleisti 
jam ne tik Stratono karališkąjį turtą, bet skirti dalį ir iš persų grobio. Prie 
jo valdų pridėjo miestui artimas sritis. 

Tuo tarpu Amintas, kuris, kaip minėjome, nuo Aleksandro perbėgo 
pas persus, dabar su 400 graikų, bėgančių kartu su juo iš mūšio, atvyko 
į Tripolį. Iš ten, sėdęs į laivą, su savo kariuomene persikėlė į Kiprą. Gal- 
vodamas, kad šitokioje situacijoje kiekvienas teisėtai turi tą, ką užgriebė. 
Bet būdamas abiejų karalių priešas ir visada priklausąs nuo to, kaip 
pasikeis laikai, jis nusprendė vykti į Egiptą. Drąsindamas savo karei- 
vius šitokiam žygiui, aiškino: girdi, Egipto valdytojas Sabakis krito mū- 
šyje. Persų įgula, būdama be vado, esanti silpna, o egiptiečiai niekada 
nekentę savo valdytojų. Todėl egiptiečiai juos laikysią savo draugais, o 
ne priešais. Būtinybė vertė viską išmėginti, nes kai likimas išblaškė bu- 
vusias viltis, ateitis atrodė tikresnė už dabartį. Todėl kariuomenė sušu- 

ko: „Vesk kur tinkamas“. Jis nusprendė veikti, kol dar neatvėso pasiryži- 
mas. Nuvykęs į Peluzijos uostą, suvaidino, kad čia jį pasiuntęs Darijus. 
Užėmęs Peluziją, nužygiavo į Memfį. Sužinoję apie tai egiptiečiai —lau- 
kinė tauta labiau tinkanti maištauti, negu kariauti, visi susirinko iš miestų 
ir kaimų turėdami vieną tikslą - sunaikinti persų įgulą. Amintas išsi- 
gando,bet užimti Egiptą vilties nenustojo. Sumušęs egiptiečius suginė į 
miestą. Po to, pasistatęs stovyklą, kaip nugalėtojas su kareiviais išėjo 
plėšti laukų. Jie viską darė taip, tarsi aplinkui būtų visi jų priešai. Tačiau 
nors ir matė Mazakis, kad saviškiai dėl nepasisekusio mūšio yra labai 
įbauginti, vis dėlto nesiliovė kurstyti žmones veržtis iš miesto ir bandyti 
atgauti tai, kas prarasta, įrodinėdamas, kad priešas po savo pergalės 
nustojęs budrumo bastosi po apylinkes. Šis jo planas buvo toks pat pro- 
tingas kaip ir laimingas: visi iki vieno su pačiu vadu buvo nužudyti. Sitą 
baudą Amintas sumokėjo abiem karaliams: jis nė kiek nebuvo ištikimes- 
nis tam, pas kurį perbėgo, negu tam, nuo kurio pabėgo. Darijaus preto- 
riai, kurie dar buvo likę po mūšio prie Iso, su visa ta kariuomene, kuri 
juos lydėjo traukiantis, mobilizavę dar hapadohiečių ir paflagoniečių 
jaunimą, bandė atgauti Lidiją. Tuo metu Lidiją valdė Aleksandro vieti- 
ninkas Antigonas. Nors jis ir buvo daug įgulos kareivių pasiuntęs kara- 
liui, vis dėlto nepabūgęs barbarų, išrikiavo savo kariuomenę mūšiui. 
Karo laimė abiejų pusių buvo lygi. Įvyko trys mūšiai vis skirtingose vie- 
tose, bet vis dėlto persus privertė bėgti. 


3. Sirijos laisvinimas. Tiro paėmimas 


Tuo pačiu metu iš Graikijos atšauktas makedoniečių laivynas nuga- 
lėjo Aristomeną, kurį Darijus buvo pasiuntęs užimti Helesponto pakraš- 
čių: Aristomeno vadovaujami laivai arba buvo paimti, arba paskandinti. 
Pagaliau persų laivyno vadas Farnabazas, iš milesiečių surinkęs pinigų 
ir į Chijo miestą įvedęs apsauginę kariuomenę, su šimtu laivų išvyko į 
Andrą, o iš ten į Sifną. Su savo įgulos kareiviais užima tas salas ir užde- 
da pinigines baudas. Išsiplėtęs karas, kurį vedė galingiausi Europos ir 
Azijos karaliai, siekdami užvaldyti visą pasaulį, privertė Graikiją ir Kre- 
tą imtis ginklų. Lakedaimoniečių karalius Agis, surinkęs 8.000 graikų 
karių, parbėgusių iš Kilikijos į namus, Makedonijos prefektui Antipatrui 

paskelbė karą. Kretos salos gyventojus, priklausiusius vienai ar kitai 
kariaujančiai pusei užėmė arba spartiečių, arba makedoniečių įgulos. 
Tarp jų kovos buvo nedidelės. Likimas jiems ruošė pagrindinį mūšį, ku- 
ris nulėmė visa kita. Jau visa Sirija ir Fenikija, išskyrus Tirą, priklausė 

makedoniečiams. Karaliaus stovykla buvo kontinente, nuo kurio Tirą 
skyrė neplatus jūros sąsiauris. Atrodė, kad garsiausias ir didžiausias 
Sirijos ir Fenikijos miestas Tiras greičiau sudarys su Aleksandru drau- 
gystės sutartį, negu priims jo valdžią. Todėl pasiuntiniai atnešė dovanų 
auksinę karūną ir iš miesto svetingai atgabeno daug maisto produktų. 
Aleksandras liepė dovanas priimti kaip nuo draugų. Maloniai užkalbi- 
nęs delegatus, sakėsi norįs aukoti Herkuliui, kurį ypatingai garbino Tiro 
gyventojai. Makedoniečių karaliai mano, kad jų giminė paeinanti iš šito 
dievo. Tą padaryti jį esą paskatinęs ir orakulas. Legatai jam atsakė, kad 
už miesto esanti Herkulio šventovė. Šitoje vietoje, kurią jie vadina Paleti- 
ru, karalius galėsiąs tinkamai dievui aukoti. Aleksandras, negalėdamas 
suvaldyti pykčio, kuris jį dažnai ištikdavo, pasakė: „Kadangi jūs esate 
saloje ir pasitikite miesto padėtimi, menkai vertinate šią pėstininkų ka- 
riuomenę. Bet aš jums greitai įrodysiu, kad jūs esate kontinente. Todėl 
jūs įsidėmėkite, arba aš įeisiu į miestą, arba jį užkariausiu“. Po šitokio 
atsakymo atleistus pasiuntinius draugai ėmė įkalbinėti, kad jie taip pat 
leistų karaliui, užėmusiam Siriją ir Fenikiją, įeiti į miestą. Bet jie, pasitikė- 
dami vietove, ryžosi kęsti apsupimą. 

Miestą skyrė nuo sausumos keturių stadijų sąsiauris, labiausiai at- 
gręžtas pietvakarių vėjams, kurie iš jūros į kraštą varydavo dideles ban- 
gas. Niekas taip netrukdė miesto paėmimo darbams, kuriuos vykdė ma- 
kedoniečiai, norėdami salą sujungti su žemynu, kaip tas vėjas. Vos tik 
nurimus jūrai jie ima pilti pylimą, afrikinis vėjas įsiūbavęs bangas nu- 
plauna kas buvo pradėta supilti. Nebuvo galima supilti tokio pylimo, 
kad per jo mazgus trykštančios bangos nepragraužtų jo, o jei kildavo 
stipresnis vėjas, vanduo risdavosi per jo viršų. Kita ne mažesnė kliūtis 
buvo ta, kad miesto sienas ir bokštus supo labai gili jūra. Akmenų svai- 
domosios mašinos galėjo mėtyti akmenis tik toli iš laivų, kopėčių irgi 
nebuvo galima pastatyti prie sienų. Stačiai smunkanti į jūrą miesto siena 
kliudė praeiti pėstiesiems. Laivų karalius neturėjo, bet jei būtų ir atvykę, 
tai dėl nestabilumo galėjo būti atmušti svaidomaisiais ginklais. Be viso 
šito pasakyti nežymus įvykis įkvėpė tiriečiams pasitikėjimo. Mat tuo me- 
tu pagal protėvių papročius kartaginiečių pasiuntiniai buvo atvykę švęsti 
kasmetinės tradicinės šventės. Kadangi tiriečiai buvo įkūrę Kartaginos 
miestą, tai jie visą laiką buvo laikomi to miesto tėvais. Persai ėmė juos 
drąsinti ištvermingai atlaikyti apsupimą, nes greitu laiku iš Kartaginos 
ateisianti jiems pagalba. Tais laikais didžia dalimi jūrose dominavo pū- 
nų laivynas. Tiriečiai nusprendę kariauti ant mūro sienų ir bokštuose 

išdėstė svaidomuosius pabūklus. Jaunimui išdalijo ginklus, amatinin- 
kus, kurių mieste buvo apstu, paskirstė į dirbtuves. 

Visas miestas skambėjo ruošiantis karui. Gamino geležinius kablius, 
vadinamus harpagais. Juos užmesdavo ant priešo įrenginio. Gamino 
sienlaužius - vamnus ir kitus reikalingus miesto gynybai pabūklus. Pa- 
sakojama, kad vos tik įdėję apdirbimui reikalingą geležį į žaizdrą ir pra- 
dėję dumplėmis pūsti orą, iš po liepsnos pasirodę kraujo srovės. Tirie- 

čiai tai išsiaiškino kaip gerą ženklą prieš makedoniečių pavojų. 
Makedoniečiams atsitikęs tas pats: kai vienas kareivis perlaužęs duoną, 
buvo pastebėta, kaip iš jos ėmęs lašėti kraujas. Dėl to karalius išsigan- 
dęs, bet žymiausias žynys Aristandras nuraminęs. Jei kraujas būtų tekė- 
jęs iš paviršiaus, makedoniečiams būtų buvę liūdna, priešingai, kadan- 
gi kraujas tekėjo iš vidaus, tai tas reiškiąs pražūtį miestui, kurį nusprendė 
apsupti. 
Kadangi Aleksandro laivynas buvo toli ir matė, kad ilgai besitęsiąs 
miesto apsupimas trukdo jo kitiems planams, pasiuntė į Tirą pasiunti- 
nius, kurie turėjo įtikinti taikiai pasiduoti. Bet tiriečiai, sulaužę tarptau- 
tinę teisę, juos nužudė ir išmetė į jūrą. Karalius, pasipiktinęs tokiu begė- 
dišku jo pasiuntinių nužudymu, nusprendė miestą apsupti. Bet prieš tai 
reikėjo padaryti pylimą, kuris sujungtų miestą su žemynu. Kareiviai su 
neviltimi žiūrėjo į gilią jūrą, kurią vargiai galėtų užpilti ir dievo galybė. 
Kur gausi tiek akmenų, tokių didelių medžių? Reikės nušluot ištisus 
kraštus tokiai bedugnei užpildyti. O jūra vis banguoja, ir juo siauriau 
tarp salos ir žemyno, tuo labiau ji šėls. Bet Aleksandras anaiptol nebuvo 
naujokas kareivių nuotaikai pakelti. Jis paskelbė, kad sapne jam pasiro- 
dęs Herkulis ir ištiesęs dešinę; jo vedamas, jam atidarius vartus, jis įėjęs 
į miestą. Be to Aleksandras priminė kareiviams išžudytus pasiuntinius, 
sulaužant tarptautinę teisę, ir pagaliau, kad tai esąs vienintelis miestas, 
išdrįsęs trukdyti nugalėtojo žygiams. Pagaliau liepė vadams įtikinti sa- 
vo kareivius. 

Pakankamai visus įkaitinęs, griebėsi darbo. Didžiausia akmenų ma- 
sė buvo po ranka. Senasis Tiras pats nurodė. Medžiagą laivams ir bokš- 
tams statyti vežė iš Libano kalnų. Jau statinys nuo jūros dugno buvo 
išaugęs iki kalno dydžio, bet dar nesiekė vandens paviršiaus, ir juo la- 
biau pylimas tolo nuo kranto, tuo labiau visą verčiamą medžiagą prary- 
davo jūros gelmė. Tuo tarpu tiriečiai, priplaukę mažiukais laivais, pa- 

juokiamai tyčiojosi iš jų: girdi tokie garsūs kariai tarsi kokie jaučiai ant 
savo kuprų nešioja sunkenybes. Klausinėjo jų, gal Aleksandras esąs di- 

desnis už Neptūną? Šitos pašaipos kaip tik vertė juos dar geriau dirbti. 
Jau šiek tiek pylimas išsikišo iš vandens, pradėjo platėti ir artėti prie 
miesto. Tiriečiai, pamatę šitą milžinišką masę, kurios didėjimo anksčiau 
ti ietis į stovinčius prie statinio kareivius. Patys nenukentėdami daugelį 
sužeidė, matjų laiveliai laisvai galėjo judėti pirmyn ir atgal. 

Norėdami apsisaugoti sprukdavo nuo pylimo. Dirbančiuosius prie 
pylimo karalius liepė pridengti oda ir burėmis, kad jie nebūtų iečių taiki- 
niu, o ant pylimo viršaus pastatė du bokštus, iš kurių galėjo apmėtyti 
ietimis apačioje plaukiančias valtis. Priešingai tiriečiai, nuplaukę toli 
jūra, kada nebegalėjo matyti priešas, išsilaipino krante ir, užpuolę tuos, 
kurie nešė akmenis, išžudė. Taip pat ir Libano kalnuose nepasiruošu- 
sius gintis makedoniečius užpuolė arabų ūkininkai ir beveik 30 nužudė, 
O mažesnį skaičių paėmė į nelaisvę. 

Šis reikalas privertė Aleksandrą padalyti kariuomenę ir, kad neatro- 
dytų per ilgai užsibuvus imant vieną miestą, Perdiką ir Kraterą palikęs 
vadovauti pylimo statybai, pats su lengvai ginkluotu būriu išvyko į Ara- 
biją. Tuo tarpu tiriečiai, prikrovę labai didelio laivo užpakalį akmenų ir 
smėlio, kad priekis kuo daugiau iškiltų, ir visa ištepę smala ir siera, 
irklais nuvarė į jūrą, o kai pakilo vėjas ir įtempė bures, jie laivą nukreipė 
įpylimą. Netoli pylimo laivo priekį padegė, o irklininkai iššoko iš laivo 
įvalteles, kurios tam tikslui sekė iš paskos. Laivas apimtas ugnies toliau 
plėtė gaisrą. Nespėjus užkirsti kelią ugnis apėmė bokštus ir kitus įrengi- 
nius, kurie buvo ant pylimo viršaus. O tie tiriečiai, kurie buvo sušokę į 
valtis, svaidė į pylimą degančius fakelus ir kitą degančią medžiagą. Ug- 
nis apėmė ne tik bokštus, bet ir pylimo viršų, grįstą lentomis. Dalį žmo- 
nių, kurie buvo bokštuose, sunaikino ugnis, dalis, metusi ginklus, šoko į 
jūrą. Tiriečiai, labiau norėję juos paimti gyvus, o ne žudyti, irklais ir 
akmenimis žalojo plaukiančiųjų rankas. Kai šie jau buvo nusilpę, be 
baimės galėjo įsitraukti į valtį. 

Ne vien tik gaisras naikino statinį, bet kaip tik tą dieną stipraus vėjo 
sukeltos bangos iki dugno išjudindamos jūrą, daužė pylimą, bangų dau- 
žomo statinio mazgai išklibo, o vanduo, skverbdamasis tarp akmenų, 
ardė pylimo vidų. Nuvirtus akmenų krūvai, kuriuos rišo užpilta žemė, 
pylimas susmuko į žemę. . 

Aleksandras, grįžęs iš Arabijos, beveik nė pėdsako pylimo neberado. 
Kaip dažnai tokiais atvejais būna, kaltę vertė vienas ant kito, tuo tarpu 
su didesniu pagrindu visi galėjo kaltinti jūros siautėjimą. Karalius, ėmęs 

statyti naują pylimą, prieš bangas nukreipė ne pylimo šoną, o priekį, kad 

visa statinys už jo pasislėpęs apsigintų nuo bangų. Padidino ir pylimo 
plotį, kad bokštai, stovį vidury pylimo, būtų už ieties metimo. Ištisus 
medžius su didžiausiomis šakomis versdavo į jūrą irjuos prispausdavo 
akmenimis, ant šitos krūvos vėl versdavo medžius, tada pildavo žemes, 
ant šitų vėl naują sluoksnį akmenų ir medžių, kurie tarsi kokiais ryšiais 
sujungdavo visą masę į vieną statinį. 

Tiriečiai, nieko negalėdami sugalvoti, kuo galėtų sukliudyti statybos 
darbus, nežymiai kenkė, Ypač naudingi buvo tie, kurie, nematant prie- 
šui, pasinerdavo į vandenį ir, slapta nusigavę iki molo, pjautuvais trauk- 
davo išsikišusias medžių šakas ir, jei jiems pasisekdavo tai padaryti, 
kartu su šakomis nuversdavo krūvą žemių ir akmenų. Tuomet ir pačių 
medžių kamienus, nebeturinčius slėgio, nesunku buvo išjudinti. Nete- 
kęs pagrindo griūdavo ir pats statinys, kuris rėmėsi juo. 

Aleksandras susirūpinęs nebežinojo, ką daryti, tęsti darbą ar pasi- 
traukti. Šitaip bedvejojant iš Kipro atvyko laivynas. Tuo pačiu neseniai 
atvykęs į Aziją pasirodė Kleandras su graikų kariais. 180-ies laivų laivy- 
ną Aleksandras padalijo į du sparnus. Kairiajam sparnui vadovavo Kip- 
ro karalius Pnitagoras kartu su Krateru, o Aleksandras plaukė dešinia- 
jame sparne su karališkuoju penkiaeiliu laivu. Nors tiriečiai ir turėjo 
laivyną, tačiau stoti į jūros mūšį nedrįso. Visus trieilius laivus pastatė 
prie miesto sienos. Jie puolė karalių, bet patys buvo paskandinti. Kitą 
dieną laivyną atvarė prie miesto sienos ir iš visų pusių sienlaužiais, 

ypač tarano smūgiais ėmė laužti sieną. Tuoj pat iš vidaus nukritusiais 
akmenimis ją lopė tiriečiai. Taip pat viduje jie ėmė statyti naują sieną, 
žadėdami užjos gintis, jei pirmoji būtų pralaužta. 

Bet iš visų pusių spaudė bėdos: pylimas buvo ieties metimo ribose, 
sienos apsuptos laivyno, smūgiai sekė vienas po kito tiek iš žemės, tiek iš 
jūros. Makedoniečiai surišo po du ketureilius laivus taip, kad priekiai 
lietėsi, o laivų galai stovėjo vienas nuo kito kiek galima toliau. Tarpą tarp 
dviejų laivų išklojo laivų stiebais ir stipriomis kartimis ir jas pritvirtino. 
Oantjų paklojo tokias grindis, kad išlaikytų kareivius. Šitaip paruoštus 
ketureilius laivus nuvarė prie miesto sienų. Iš čia kareiviai galėjo saugiai 
apmėtyti gynėjus ietimis, nes laivų priekiai juos pridengdavo. 

Buvo vidumnaktis, kai Aleksandras įsakė minėtu būdu paruoštu lai- 
vynu apsupti miestą. Jau laivai iš visų pusių artėjo prie miesto, o tiriečiai 
netekę vilties žiūrėjo sustingę. Bet staiga tiršti debesys užgulė dangų, o 
jei kur nors ir pasirodydavo šviesos properša, ją tuoj uždengdavo tiršta 

migla. Grėsminga jūra, pamažu įsisiūbuodama, vėjui stiprėjant įsišėlu- 
si, bangomis ėmė daužyti vieną į kitą laivus. Pradėjo trūkinėti virvės, 
kuriomis buvo surišti ketureiliai, griuvo grindys, o kartu jomis su di- 
džiausiu triukšmu nugarmėjo ir kareiviai. Tokioje audroje surištų laivų 
niekaip nebuvo galima suvaldyti. Kareiviai trukdė jūrininkams, irkli- 
ninkai - kareiviams. Ir kaip tokiose nelaimėse pasitaiko, specialistai klau- 
sė nenusimanančiųjų, vairininkai, pratę įsakinėti, mirties akivaizdoje 
klausė kitų nurodymų. Pagaliau energingiau irklais pliekiant, jūra pasi- 
davė ir jūrininkai, tarsi išplėšę iš jos le laivus, atvarė į krantą. Daugelis jų 
buvo apgadinti. 

Kaip tik tomis dienomis atvyko 30 Kartaginos pasiuntinių. Jie buvo 
daugiau paguoda apsuptiesiems, negu pagalba. Jie pranešė, kad pagal- 
bą suteikti pūnams sutrukdė jų pačių karas, kur kova eina ne dėl val- 
džios, o dėl gyvybės. Tuo metu sirakūziečiai plėšikavo Afrikoje. Jų sto- 
vykla buvo netoli Kartaginos sienų. Tačiau tiriečiai, nors ir neturėdami 
didelių vilčių, nekrito į desperaciją. Žmonas ir vaikus atidavė išvežti į 
Kartaginą. Kas su jais beatsitiktų, drąsiau galėsią iškęsti, žinodami, kad 
jų brangiausiai daliai negresiąs bendro pavojaus likimas. Vienas pilietis 
susirinkime paskelbė, kad sapne jam pasirodęs iš miesto išeinantis Apo- 
lonas (Apoloną tiriečiai labai garbino) ir jis matęs, kaip makedoniečių 
pylimas, pratęstas jūroje, virtęs kokiu tai miškingu slėniu. Nors sapno 
autorius ir nebuvo įtakingas žmogus, bet tiriečiai, labiau linkę laukti 
blogo, Apolono statulą surišo auksinėmis grandinėmis ir pritvirtino prie 
Herkulio aukuro. Kadangi Herkuliui buvo pašvęstas miestas, jie manė, 
jog Herkulio pagalba galėsią sulaikyti Apoloną. Šitą statulą punai buvo 
atgabenę iš Sirakūzų ir palikę savo didesnėje tėvynėje. Užimtųjų miestų 
trofėjais punai labiau mėgo puošti Tirą, negu Kartaginą. Buvo ir tokių, 
kurie siūlė amaujinti dauge! metų nebepraktikuotą atnašavimą - paau- 
koti dievui Satumui kilmingą berniuką. Manyčiau, kad tokia auka nebu- 
vo dievams prie širdies. Šitą atnašavimą, teisingiau šventvagystę, kaip 
pasakojama, kartaginiečiai paveldėję iš savo įkūrėjų ir jį praktikavę iki 
miesto sugriovimo. Ir jei vyresnieji, kuriems priklausė paskutinis žodis, 
nebūtų pasipriešinę, laukinis prietaras būtų įveikęs žmogiškumą. Gre- 
sianti bėda yra sumanesnė už bet kokį mokslą. Ji pamokė pasinaudoti ne 
tikiki šiol nemėginta, bet dargi visiškai nauja gynybos priemone. 

Norėdami pakenkti laivams, priplaukusiems prie sienos, jie pririšda- 
vo prie stiprių karčių „varnas“ ir geležines „rankas“ su kabliais ir pjau- 
tuvais, dėdavo jas į svaidykles ir, staiga atleisdami įtemptas virves, šau- 

davo į priešą. Pririšti prie karčių pjautuvai ir kabliai sužalodavo priešo 

kareivius, net ir pačius laivus. Stipriai įkaitintus varinius skydus, pripil- 
tus karšto smėlio arba verdančio purvo, versdavo nuo sienos priešui ant 
galvos. Šito bijojo labiau negu maro, nes niekaip negalėjo nusipurtyti 
smėlio arba purvo, patekusio tarp kūno ir šarvų, prisilietęs jis deginda- 
vo. Kariai mesdavo ginklus, nuplėšdavo viską nuo savęs ir taip bešar- 
viai išstatydavo save priešų smūgiams, nes iš svaidyklių paleisti „var- 
nai“ ir geležinės „rankos“ daugelį kliudydavo. 

Nuvargęs karalius buvo nusprendęs nutraukti apsupimą ir žygiuoti 
į Egiptą. Tokiu greičiu perėjęs Aziją, dabar stovi įstrigęs prie vieno mies- 
tosienų ir praleido tiek progų atlikti didiems žygiams. Bet nieko nepešus 
trauktis taip patbuvo gėda, kaip ir gaišti laiką. Antra vertus, galvojo, kad 
gando garsas, kurio pagalba daugiau sunaikino, negu ginklais, būsiąs 
menkesnis, jei jis paliks Tirą tarsi liudininką, rodantį, kad jis galįs būti 
nugalėtas. Nenorėdamas nieko nepalikti neišbandęs, liepė atvaryti dau- 
gelį laivų ir į juos susodinti rinktinius karius. 

Netikėtai čia pasirodė nepaprastai didelis banginis, kurio nugara 

kyšojo iš bangų. Jisai savo masyviu kūnu nuplaukė prie makedoniečių 
supilto pylimo. Skrosdamas bangas išniro į paviršių ir visiems buvo 
matomas. Paskui prie pylimo galo vėl pasinėrė į gelmes ir nuplaukė to- 
lyn, tai didelę kūno dalį laikydamas virš vandens, tai visai pasinerda- 
masįbangas, o netoli miesto sienos išniro į paviršių. Abiem pusėm buvo 
įdomu žiūrėti į banginį. Makedoniečiai išsiaiškino, kad jis nurodąs vie- 
tą, kur turi būti tęsiamas pylimas. O Tiro gyventojai sakė, kad Neptūnas 
banginį panaudojęs kaip užimtos jūros keršytoją ir kad pylimas greitai 
žlugsiąs. Todėl džiaugdamiesi gera lemiančiu ženklu, sėdę prie puotų 
stalo ir ėmę vaišintis vynu. Apgirtę nuo vyno, saulei tekant, sėdę į gėlė- 
mis ir vainikais papuoštus laivus, ne tik tikėdami lemtingu pergalės žen- 
klu, bet iš anksto švęsdami padėkos šventę. 

Atsitiktinai karalius buvo davęs įsakymą laivynui plaukti į priešingą 
pusę, 0 30 mažesnių laivų palikęs prie kranto. Du iš jų tiriečiams paė- 
mus, kiti baisiausiai išsigando. Išgirdęs saviškių balsus, Aleksandras 
pasuko laivyną į tą kranto pusę, iš kur sklido šauksmas. Pirmasis pagal- 
bon atėjo makedoniečių penkiaeilis laivas, išsiskiriąs iš kitų savo grei- 
čiu. Tiriečiai, pamatę jį, puolė dviem laivais iš abiejų pusių. Vieną jų visu 
smarkumu puolė tas penkiaeilis, bet ir pats priekiu gavo smūgį ir juodu 
susikabino. O kitas laivas, galėjęs laisvai judėti, puolė penkiaeilį iš kito 
šono. Bet čia, naudodamasis nuostabiai patogia padėtimi, Aleksandro 

laivyno trieilis su tokia didele jėga trenkė į laivą, puolusį penkiaeilį, kad 
tiriečių vairininkas buvo nublokštas nuo laivo į jūrą. Pagaliau priplaukė 
daugiau makedoniečių laivų. Karalius irgi buvo su jais. Tuo tarpu tirie- 
čiai, irkluodamiesi atgal, vargais negalais atplėšė įstrigusį laivą ir kartu 
visus laivus nuplukdė į uostą. Karalius tuoj ėmęs vytis į uostą įplaukti 
negalėjo, nes nuo sienų iš tolo buvo apmėtytas ietimis, tačiau beveik 
visus laivus arba paskandino, arba paėmė į nelaisvę. 

Dvi dienas davęs kareiviams atsipūsti, įsakė atgabenti laivyną kartu 
su visais pabūklais, kad galėtų įbaugintą priešą spausti iš abiejų pusių, 
o pats drąsiai, bet labai rizikuodamas, įlipo į patį aukščiausią bokštą, 
mat jis savo karališkais rūbais ir spindinčiais ginklais ryškiai išsiskyrė 
iš visų, ir todėl visų ietys buvo nukreiptos į jį vieną. Iš tikro reginys buvo 
vertas pasižiūrėti. Daugelį mūrų gynėjų karalius pervėrė ietimi, kai ku- 
riuos iš arti numušė ietimi arba skydu, nes bokštas, iš kurio kovėsi kara- 
lius, buvo priglaustas beveik prie pat priešų miesto sienos. Pagaliau be 
perstojo daužant sienlaužėmis akmenų surišimai pasileido ir tvirtovės 
siena buvo pralaužta. O laivynas įplaukė į uostą ir kai kurie makedonie- 
čiai užėmė priešų paliktus bokštus. 

Tiriečiai gi, tiekos nelaimių ištikti, vieni bėgo į šventyklas slėptis, kiti 
užrakinę namų duris laisvai pasirinko mirtį, kai kurie puolė priešą, no- 
rėdami atkeršyti ir mirti. Didelė dalis sulipę ant stogų svaidė akmenis ir 
ką tik nutverdami priešui ant galvų. Aleksandras įsakė visus išžudyti, 
išskyrus tuos, kurie slėpėsi šventovėse, onamus sudeginti. Nors šis įsa- 
kymas buvo paskelbtas per šauklius, tačiau nebuvo nė vieno ginkluoto 
vyro, ieškančio išsigelbėjimo pas dievus. Berniukai ir mergaitės pripildė 
šventoves, o vyrai stovėjo savo namų prieangiuose ir pasiruošę laukė 
siautėjančių žudikų. Tačiau daugelį dar išgelbėjo sidoniečiai, kurie tar- 
navo makedoniečių apsauginėje kariuomenėje. Kartu su nugalėtojais 
įžengę į miestą, sidoniečiai atsiminė savo giminystės ryšius su Tiro gy- 
ventojais. Matjie tikėjo, kad abu miestus įkūręs Agenoras. Todėl daugelį 
miesto gyventojų nuvedė į savo laivus, paslėpė ir nuvežė į Sidą. 

Šitaip vogčiom nuo pražūties buvo išgelbėta 15.000 tiriečių. Kiek bu- 
vo pralieta kraujo, galima kad ir iš to matyti, jog vien tik ginkluotų vyrų 
buvo nužudyta 6.000. Liūdną reginį nugalėtojams suruošė karaliaus pyk- 
tis. 200 žmonių, kuriems nužudyti pritrūko karaliaus įniršio, prikalė 
prie kryžiaus, juos išrikiuodami ilgu jūros pakraščiu. Kartaginiečių pa- 
siuntinių pasigailėjo, tačiau paskelbė jiems karą, kurį atidėjo dėl dabar- 
tinių svarbių reikalų. 

Tiras buvo paimtas septintą mėnesį nuo apsupimo pradžios. Miestas 
buvo garsus dėl savo senos kilmės ir prisimintinas ateinančioms kar- 
toms dėl savo margo likimo. Įkurtas Agenoro, ilgą laiką jis užiminėjo ne 
tik gretimasjūras, bet visas, kur tik pasisukdavo jo laivynas. Ir jei tikėtu- 
me gandais, ši gentis ar pati sugalvojo, ar iš kitur pirmoji pasisavino 
raštą. Iš tikro beveik po visą pasaulį yra išsibarstę jos kolonijos: Kartagi- 
na Afrikoje, Tėbai Beotijoje, prie Okeano Gadas. Manau, kad jie laisvai 
plaukiodami jūromis, surasdavo niekam nežinomas žemes ir jas apgy- 
vendindavo savo jaunimu, kurio tuomet buvo perteklius. O gal, kaip 
pasakoja kita versija, dažnų žemės drebėjimų kamuojami gyventojai bu- 
vo priversti ieškoti sau naujų gyvenviečių ginklų pagalba. Daugel kartų 
sunaikintas, daugel kartų atstatytas, o dabar dėl ilgos taikos atsigavęs, 
Tiras džiaugiasi malonia Romos globa. Beveik tuo pačiu metu Aleksan- 
dras gavo Darijaus laišką, bet rašytą jau kaip karaliui. 


4. Darijus vėl ieško taikos 


Darijus siūlė Aleksandrui vesti jo dukrą Statyrą. Kraičio jis duosiąs 
visas žemes tarp Helesponto ir Halyno upės. Jis pats būsiąs patenkintas 
pasilaikęs visas likusias žemes į rytus. Jeigu jis abejotų tai, kas siūloma, 
priimti, turėtų atsiminti, kad laimė niekad ilgai nestovi vietoje. Juo la- 
biau žmonės laimingi, juo didesnį pavydą jie kenčia. Jis bijąs, kad Alek- 
sandras skatinamas tuščio ir vaikiško lengvabūdiškumo, nebandytų pa- 
kilti su paukščiais, kurių įgimtas lengvumas leidžia pakilti iki žvaigždžių. 

Nieko nesą sunkiau, kaip tokiame amžiuje patirti tokią sėkmę. Jam (Da- 
rijui) dar daug likę ir ne visada būsią jį galima užklupti ankštoje vietoje. 
Aleksandras dar turįs įveikti dideles jo karalystės tvirtoves: Eufratą, Tig- 
rą, Araksą, Hidaspą. Jam reikės pereiti lygumas, kur jis iš gėdos paraus, 
pamatęs savo kariuomenės menkumą. Kada jis ketinąs pasiekti Mediją, 
Hirkaniją, Baktrą, indus, gyvenančius prie Okeano? Arba vėl, kada keti- 
nąs nukakti pas sogdijanus, arachozus ir kitas, tik iš vardo žinomas 
tautas? Kada aplankys Kaukaze ir prie Tanajo gyvenančias gentis? Vien 
tikjas lankydamas, o ne kariaudamas turės pasenti. Tegul Aleksandras 
liaujasi kvietęs ateiti pas save, nes jo atvykimas būsią Aleksandro pra- 
žūtis. 

Aleksandras įdavė atsakym:;tiems patiems, kurie buvo atnešę jam 
laišką. Girdi, Darijus dovanojąs jam svetimas žemes, norįs padalyti, ko 
visai neturįs. Girdi, kraičio jam duosiąs Lidiją, Joniją, Eolidą ir Heles- 
pontą, betjuk tai esą jo pergalių vaisiai. Girdi, sąlygas diktuoja nugalėto- 

jai, o nugalėtieji priima jas. Jeigu jis vienintelis nežinąs, kokioje padėtyje 
jie vienas ir kitas esąs, jis siūlo tuoj pat mūšio lauke tai išsiaiškinti. Kai 
tik jis perplaukęs jūrą, rytines savo imperijos sienas perkėlęs ne į Kilikiją 
ar Lidiją (nes tai būtų per menkas užmokestis už tokį karą), bet į Darijaus 
karalystės sostinę Persepolį, toliau - į Baktrą, Ektabaną, į tolimojo Orien- 
to pakraščius. Žodžiu, kur jis tik bėgtų, tenjis, Aleksandras, vysis, ir tegu 
jis nebando upėmis gąsdinti tą, kuris sugebėjo persikelti per jūrą. 

Šitokiais laiškais pasikeitė karaliai. Rodiečiai uostą ir miestą atidavė 
Aleksandrui. Kilikiją Aleksandras buvo pavedęs Sokratui, Filotui buvo 
paskirta valdyti sritis aplinkui Tiro miestą. O Parmenionas, ruošdama- 
sis dalyvauti būsimame kare, Sirijos provinciją, vadinamą Kele, atidavė 
valdyti Andromachui. O pats karalius, įsakęs Hefestionui plaukti su 
laivynu Finikijos pakraščiais, su visa armija išvyko į Gazos miestą. 

Beveik tomis pačiomis dienomis vyko Istmos iškilmingi žaidimai. Jų 
švęsti sueidavo visa Graikija. Pagal tuolaikinius graikų papročius šita- 
me suvažiavime buvo nuspręsta pasiųsti pas karalių 12 pasiuntinių, 
kurie turėjo nunešti jam pergalės dovaną - aukso vainiką už žygius, 
atliktus Graikijos gerovei ir laisvei. Truputį anksčiau jie buvo girdėję 
neaiškius orakulo sprendimo gandus, kad jie turį eiti ten, kur juos svy- 
ruojančius vestų likimas. 

Iš tikro, ne tik pats karalius užimdavo tuos miestus, kurie dar nenorė- 
jo priimti imperijos jungo, bet taip pat irjo vietininkai bei įžymūs kariuo- 
menės vadai daug ką užgrobdavo. Kalas paėmė Paflagoniją, Antigonas 
- Likaoniją, o Balakras nugalėjo Darijaus vietininką Idarną, okupavo 
Miletą. Amfoteras ir Hegelochas su 160 laivų laivynu Aleksandrui pa- 
vergė salas tarp Achajos ir Azijos. Atgautas Tenedonas, patiems gyven- 
tojams pakvietus. Juodu buvo žadėję ir Chijoną užimti, bet Darijaus vie- 
tininkas Farnabazas, suėmęs visus, kurie linko į makedoniečių pusę, 
miestą su nedidele įgula vėl perdavė savo šeimininkams Apolonidui ir 
Atanagorui. 

Tačiau Aleksandro vietininkai nesiliovė laikę miestą apsupę ne tiek 
savojėgomis, kiek apsuptųjų valia. Ir nuojauta neapgavo, nes kilęs maiš- 
tas tarp kariuomenės vadų davė progą įsiveržti į miestą. Kai miesto var- 
tai buvo išlaužti ir makedoniečių kohorta įžengė į miestą, miestelėnai, 
anksčiau ruošę pasidavimo planą, susiburia apie Amfoterą, išduoda per- 
sų įgulą, o Farnabazą su Apolonidu ir Atanagoru surištus atiduoda ma- 
kedoniečiams. Be to jie gavo 12 trieilių laivų su įgula ir irklininkais, 
neskaitant 30 paprastų laivų bei piratų valčių ir 3.000 graikų karių, ku- 

riuos buvo nusamdę persai. Visus šituos karius išskaidę tarp kareivių, 

papildė savo kariuomenę, įvykdė mirties bausmes piratams, o laivyno 

irklininkų skaičių padidino belaisviais irklininkais. Metimno miesto ti- 
ronas Aristonikas, nežinodamas, kas įvyko prie Chijos, pirmos sargybos 
metu su piratų laivais atsitiktinai atvyko prie uosto vartų. Sargybos pa- 
klaustas, kas toks esąs, atsakė, kad čia pas Farnabazą atvykęs Aristoni- 
kas. Sargyba jam užtikrino, kad Farnabazas miegąs ir negalįs atvykti. 
Aišku, draugui ir svečiui vartai buvo atdari, o ryt dieną būsią progos 
pasimatyti su Farnabazu. Nieko neįtardamas Aristonikas įvažiuoja pir- 
mas, o vadui iš paskos 10 piratų valčių. Kol jie statė laivus prie uosto 
krantinės, sargyba uždaro uosto vartus ir pažadina netoli miegojusius 
sargybinius. Niekam neišdrįsus pasipriešinti, jiems buvo uždėti antran- 
kiai. Po tojuos visus perdavė Amfoterui ir Hegolochui. Iš čia makedonie- 
čiai vyksta į Mitileną, kurį neseniai užėmęs su 2.000 persų įgula laikė 
atėnietis Charas. Negalėdamas apsupimo atlaikyti, miestą atidavė išsi- 
derėjęs, kad jambus leista išjo laisvai išvykti, ir Charas iškeliavo į Imbrą. 
Atiduoto miesto gyventojų makedoniečiai pasigailėjo. 

Darijus, netekęs vilties sudaryti taiką, kurią tikėjosi pasiekti laišku ir 
per pasiuntinius, ėmė kaupti jėgas ir visą dėmesį sutelkė karo pasiruoši- 
mui. Todėl įsakė visiems kariuomenės vadams atvykti į Babiloniją. O 
baktrų vadui Besui, kuris su savo labai didele suburta kariuomene buvo 
ypač galingas, liepė nusileisti pas jį. Iš visų tautelių baktrai yra drąsiau- 
si, laukinio, šiurkštaus būdo, visai nepanašūs prabangos atžvilgiu į per- 
sus. Jie įsikūrę netoli karingiausios Pilypų genties, pripratę gyventi iš 
plėšikavimo, visuomet klajojo ginkluoti. Besas, įtariamas neištikimybe, 

būdamas nelabai patenkintas antros eilės vaidmeniu, karaliui kėlė neri- 
mą. Kadangi Besas siekė karaliaus valdžios, todėl Darijus bijojo išda- 
vystės, kaip vienintelio būdo tam įgyvendinti. 
Aleksandras labai atsidėjęs tyrinėjo Darijaus pėdsakus, bet kur jis 
pasitraukė, negalėjo sužinoti, kadangi persų papročiu karalių paslap- 
tys saugomos su nuostabiu ištikimumu. Nei gąsdinimu, nei papirkimu 
neišgausi žodžio, kuris išduotų paslaptis. Sena drausmė, surišta su gy- 
vybės pavojumi, išmokė persus tylėti apie savo karalius. Liežuvio neval- 
dymas baudžiamas labiau negu kitos piktadarybės. Jų nuomone, tas, 
kuriam sunku tylėti, nieko didesnio ištverti negalįs, nes pati prigimtis to 
norėjusi, kad tylėjimas žmogui būtų visų lengviausias. Todėl Aleksan- 
dras, nieko nežinodamas, kas priešo stovykloje dedasi, apsupo Gazos 
miestą, kuriam vadovavo Betis, labai ištikimas karaliui. Su nedidele įgu- 

lajis saugojo milžiniškas miesto sienas. Apžiūrėjęs vietovę ir ją įverti- 
nęs, Aleksandras įsakė kasti požeminius tunelius. Esant lengvai žemei, 
darbas, kuris turėjo būti nepastebimas, nebuvo sunkus, nes daugybę smė- 
lio išplaudavo gretimai esanti jūra. Akmenų ir uolų, trukdančių kasimą, 
nebuvo. Darbus pradėjo iš tos pusės, kurios miestelėnai negalėjo matyti. 
Norėdamas nukreipti jų dėmesį, įsakė prie sienos suvežti bokštus. Bokš- 
tams privežti ta pati žemė buvo netikusi. Ratai klimpdavo į smėlį, sun- 
kiai sukdavosi, laužydavo bokšto grindis. Kareiviai tiek pat nusikama- 
vo, traukdami bokštus atgal, kiek ir stumdami į priekį, daugelis jų buvo 
sužeisti. Davęs ženklą atsitraukti, kitą dieną įsakė miestą apsupti žiedu. 


5. Pakeliui į Egiptą. Gazos apsupimas 


Saulei patekėjus, prieš duodamas įsakymą kariuomenei žygiuoti, pra- 
šydamas dievų pagalbos tėvų papročiu, Aleksandras atliko aukojimo 
apeigas. Bet atsitiko, kad skrisdamas vamas išmetė žemės grumstą, kurį 
nešėsi naguose. Grumstas pataikė karaliui į galvą ir, subyrėjęs, nukrito 
ant žemės. Pats paukštis nutūpė artimiausiame bokšte. Bokštas buvo 
išteptas smala ir siera. Jo sparnai prikibo prie smalos ir jis bergždžiai 
stengėsi nuskristi. Aplink stovėjusieji pagavo jį. Dalykas atrodė vertas 
pasvarstyti žyniams, bet ir pats karalius nebuvo laisvas nuo prietarų. 
Labiausiai patikimas žynys Aristandras tarė: šio paukščio skridimas 
pranašaująs miesto žuvimą, tačiau esą pavojaus, kad karalius galįs būti 
sužeistas. Be to įspėjo nieko nepradėti daryti tą dieną. Nors karalius 
sunkiai galėjo pakęsti, kad vienas koks tai miestas trukdytų jam ramiai 
įžengti į Egiptą, vis dėlto žynio paklausė ir davė ženklą atsitraukti. 

Apsuptieji padrąsėjo. Išėję už vartų, pradėjo pulti besitraukiančius, 
manydami, kad priešų nepasiryžimas pulti yra gera proga juos vytis. Šis 
jų puolimas buvo daugiau karštakošiškas, negu rimtas, nes pamatę ma- 
kedoniečių kariuomenę apsisukant, staiga sustojo. Pagaliau kovojan- 
čiųjų rėkavimas pasiekė karalių. Šis, visai pamiršęs pranašautą pavojų, 
bet draugų prašomas užsidėjo šarvus, kuriuos retai kada naudodavo, ir 
nuėjo į pirmas eiles. Tai pamatęs Darijaus kareivis, kažkoks arabas ryžo- 
si žingsniui, kuris negalėjo pasisekti: skydu pridengęs kardą, tarsi pabė- 
gėlis puolė prieš karalių ant kelių. Karalius liepė jį pakelti ir priimti 1 
savo tarpą. Bet barbaras mikliai stvėręs dešine kardą užsimojo karaliui 
per sprandą. Karalius nežymiai linktelėjęs išvengė smūgio ir nukirto 
barbarui nepataikiusią ranką. Karalius pagalvojo, kad šiai dienai išpra- 
našautą pavojų yra pergyvenęs. Tačiau aš manau, lemties išvengti nega“ 

lima, nes į sėkmingai pirmose eilėse kovojantį karalių pataikė strėlė. Ji 
pramušė šarvą ir įstrigo į petį. Gydytojas Pilypas ją ištraukė. Žaizda ėmė 
labai kraujuoti. Visi labai išsigando, nes niekuomet taip giliai per šarvus 
neįsmigdavo metamasis ginklas. Jis pats nė kiek neišblyškęs liepė už- 
spausti kraują ir perrišti žaizdą. Ilgai dar jis laikėsi priekyje karinių žen- 
klų, nerodydamas, kad kenčia, arba skausmą įveikęs. Anksčiau vaistais 
sustabdytas kraujas ėmė plačiau tekėti ir žaizda, kol nauja neskausmin- 
ga, kraujui stingstant sutino. Netenkantį sąmonės ir smunkantį karalių 
draugai sučiupo ir nunešė į stovyklą. O Betis, manydamas, kad žuvo 
karalius, triumfuodamas pergale nuskubėjo į miestą. Dar nesugijus žaiz- 
dai, Aleksandras pastatydino pylimą sulig miesto siena ir liepė išversti 
sieną po ja pakasus daugybę tunelių. Miestelėnai ant senosios sienos 
viršaus įrengė naują sutvirtinimą, bet ir jis nebuvo toks aukštas, kaip ant 
pylimo pastatyti bokštai. Taigi miesto vidus nebuvo saugus nuo iečių ir 
strėlių. Paskutinė miesto nelaimė buvo tunelio pagalba pralaužta miesto 
siena. Per jos griuvėsius priešas įsiveržė į miestą. Pats karalius įvedė į 
miestą antesignanų būrį ir kadangi ėjo nesisaugodamas, priešas akme- 
niu smogė jam į blauzdą. Nors ir neužgijus pirmai žaizdai, karalius, 
remdamasis ietimi, kovėsi pirmose gretose, baisiai įsiutęs dėl apgulimo 
metu gautų dviejų žaizdų. Drąsiai besikaunantį ir daugybėje vietų su- 
žeistą Betį saviškiai paliko, o jis priešų ir savo krauju apšlakstytais šar- 
vais ne mažiau įnirtingai tęsė kovą. Bet kai iš visų pusių buvo spaudžia- 
mas įžūliai džiūgaudamas išdidusis jaunuolis, kadaise mokėjęs gėrėtis 
priešo drąsa, tarė: „Beti, mirsi ne taip, kaip norėjai, bet turėk omenyje, 
kad tau teks iškęsti visus kankinimus, kokius tik galima belaisviams 
sugalvoti“. Jis žiūrėjo į karalių ne tik neišsigandęs, bet įtūžęs: į jo grasini- 
mus nepasakė nė žodžio. Aleksandras tarė: „Argi matote užsispyrė ne- 
kalbėti? Argi atsiklaupė ant kelių? Argi pasakė bent vieną maldaujantį 
žodį? Įveiksiu tavo tylėjimą, jei ir nieko kito tave neišmokysiu, bent staugti 
išmokysiu“. Pagaliau pyktis pereina į pasiutimą. Jau tada naujos ap- 
linkybės ima įbrukti svetimus papročius. Per kulkšnis gyvam pervėrė 
diržus, pririšo prie vežimo ir arkliais vilko apie miestą, giriantis kara- 
liui, kad jis bausdamas priešą pamėgdžiojąs Achilą, iš kurio ir pats 
esąs kilęs. 

Persų ir arabų žuvo apie 10.000. Makedoniečiams pergalė irgi neap- 
siėjo be kraujo praliejimo. Apsupimas pagarsėjo ne tiek dėl miesto garso, 
kiek dėl karaliui grėsusio dvigubo pavojaus. Karalius, skubėdamas į Egip- 
tą, Amintą su dešimt trieilių laivų pasiuntė į Makedoniją, surinkti naujų 

kareivių. Nors mūšiai buvo laimėti, tačiau kariuomenės daug sumažėjo, 
onugalėtųjų tautų kareiviais nebuvo galima tiek pasitikėti, kiek savais. 


6. Aleksandras Egipte 


Iš seno egiptiečiai labai neapkentė persų valdžios. Jų supratimu 
persai yra pasipūtę ir per daug juos apiplėšia. Todėl su viltimi jie laukė 
ateinančio Aleksandro. Juk ir perbėgėlį Amintą, atėjusį laikinai valdy- 
ti, su džiaugsmu buvo priėmę. Todėl į Peluziją, kur laukė karalių išsi- 
keliant, susirinko daugybė žmonių. Bet tik septintą dieną po to kai 
pajudėjo iš Gazos jis atvyko į Egipto teritoriją toje vietoje, kurią šian- 
dien vadiname „Aleksandro stovykla“. Iš čia pėstininkams įsakęs Žy- 
giuoti į Peluziją, pats su lengvai ginkluotų rinktinių vyrų būriu išplau- 
kė Nilo upe. Persigandę persai dėl atsimetimo neįstengė užkirsti kelią 
jo atvykimui. Kai Aleksandras buvo netoli Memfio, Darijaus skirtas 
vietininkas Mazakis, persikėlęs per Orio upę, Aleksandrui įteikė 800 
talentų ir visus karališkuosius daiktus. Iš Memfio ta pačia upe jis skver- 
bėsi giliau į Egiptą. 

Viską sutvarkęs taip, kad nė kiek nepakeistų egiptiečių papročių, nu- 
sprendė aplankyti Hamono Jupiterio šventyklą. Kelias buvo nors ir pasi- 
ruošusiems mažai kam įveikiamas, nes nei žemėje, nei danguje nebuvo 
nė lašo vandens. Smėlynai be gyvybės, įkaitinti saulės spindulių, nepa- 
kenčiamai degindavo kojų padus. Reikėjo grumtis ne tik su karščiu ir 
vandens stoka, bet ir su labai smulkiu smėliu, kuris buvo toks gilus ir 
toks birus, kad vos galėjo kojas pavilkti. Egiptiečiai tuos sunkumus per- 
dėtai išpūsdavo. Didelis troškimas suteikė Aleksandrui jėgų aplankyti 
Jupiterį, kurį jis, nesitenkindamas žmogiškosios garbės viršūne, laikė 
arba bent norėjo laikyti savo gyvybės davėju. Taigi su tais, kuriuos buvo 
nusprendęs pasiimti su savimi, Aleksandras Nilo upe pasroviui nuplaukė 
iki Mareočio kalvų. Kirenės gyventojai čia jam atnešė dovanų, prašė tai- 
kosir siūlė aplankyti jų miestus. Priėmęs dovanas ir sudaręs draugystės 
sutartį, toliau tęsė užplanuotą kelionę. Pirmą ir antrą dieną, keliaujant 
per išmirusią ir bevaisę žemę, bet dar nepriėjus tuščių ir neaprėpiamų 
smėlynų, kelias atrodė visai įmanomas. Bet kai pasirodė neaprėpiamos 
erdvės, giliai užpiltos smėliu, keleiviai, tarsi įžengę į gilią jūrą, akimis 
ieškojo žemės. Jokio medžio, jokios dirbamos žemės pėdsako. Ėmė trūkti 
vandens, kurį kupranugariai nešė maišuose, 0 čia išdegintoje žemėje ir 
įkaitusiame smėlyje jo nebuvo. O čia saulė dar viską buvo išdeginusi, 
viskas sausa ir išdegę. 

Tik staiga, ar tai dievų valia, ar atsitiktinai, dangų apgaubė debesys 
ir paslėpė saulę. Nors lietaus ir nebuvo, bet tai didelė paguoda karščio 
iškankintiesiems. Pagaliau kai audra atnešė gausią liūtį, kiekvienas kaip 
įmanydamas naudojosi ja. Kai kurie išsekę nuo troškulio nebeturėdami 
jėgų išsižioję burna gaudė lietų. Keturias dienas sugaišo dykumoje. Kai 
jau buvo netoli Orakulo buveinės, staiga prieš juos atsirado daugybė 

varnų, pamažujjos skrido priekyje einančių, o kai keleiviai vos slinkda- 
vo, varnos sutūpdavo ant žemės ir vėl pakildavo tarsi eitų priekyje ir 
rodytų kelią. Pagaliau buvo ateita į dievui pašvęstą vietą. Neįtikėtinas 
dalykas, ji buvo viduryje dykumos, iš visų pusių dengiama medžių ša- 
kų, kad vos saulės spindulys gali prasiskverbti į šį tamsų pavėsį. Daugy- 
bė visur kur trykštančių gėlo vandens šaltinių, maitinančių gojus. Oras 
taip pat nuostabiai malonus, labiausiai panašus į pavasario laiką, per 
kiaurus metus vienodai sveikas. 
Iš rytų pusės artimiausi kaimynai - etiopai, iš pietų - arabai, vadina- 
mi trogloditais, jie užima sritį iki Raudonosios jūros. O į vakarus yra kita 
etiopų gentis, skanitais vadinama. Šiaurėje gyvena sirtų gentis, lobstanti 
iš laivų plėšimo. Gyvendami jūros pakraščiuose, užpuldinėja jiems ge- 
rai žinomose seklumose audrų išmestus laivus. Pačios oazės gyventojai, 
vadinami hamoniečiais, gyvena palapinėse išsibarstę po visą oazę. Oazės 
vidurys, apsuptas triguba mūro siena, atstoja tvirtovę. Pirmame tvirto- 
vės rate yra seni tironų rūmai. Antrame gyvena žmonos su vaikais ir 
tironų sugulovės. Čia yra ir Jupiterio orakulas. Trečiame apgyvendinti 
palydovai ir ginklanešiai. Yra dar kitas Hamono miškelis, jo viduryje 
trykšta šaltinis, žmonių vadinamas saulės vandeniu. Ryto metą saulei 
tekant iš jo trykšta drungnas vanduo, vidurdienį, per patį didžiausią 
karštį, teka šaltas, vakarėjant sušilsta, o vidurnaktį įkaista iki virimo. 
Nakčiai artėjant prie aušros, vanduo ima vėsti, kol pagaliau, stojus die- 
nai, vanduo atšąla. 
Tai, kas čia yra laikoma dievu, neturi tokios išvaizdos, kokią papras- 
tai dievams suteikia menininkai. Jo išvaizda labiausiai panaši į jūros 
sraigę. Jis yra nusagstytas smaragdais ir brangakmeniais. Kunigai, pra- 
šydami dievą atsakyti į klausimą, neša jį padėję ant auksinio laivo. Iš 
abiejų laivo pusių kabo daugybė sidabrinių taurių. Paskui kunigus eina 
moterys ir merginos, pagal seną paprotį giedodamos nedarnią giesmę. 
Šia giesme, jų įsitikinimu, jos išprašo Jupiterį duoti teisingą atsakymą. 
Taigi tuomet Aleksandrui prieinant arčiau, vyriausias amžiumi kunigas 
pavadina jį sūnumi, pridurdamas, kad šį vardą jam davęs tėvas Jupiteris. 


124 


ULATYN į PERSIJĄ 


Karalius gi, užmiršęs savo žmogiškąjį likimą, tarė: „Priimu už tikra ir 
pripažįstu“. Po to dar pasiteiravo, ar tėvas jam pagal likimo lemtį pasky- 
ręs valdyti visą pasaulį. Žynys, nusiteikęs toliau pataikauti, nurodo, kad 
jis būsiąs viso pasaulio valdovas. Karalius toliau klausia, ar visi jo tėvo 
žudikai jau esą nubausti? Kunigas paneigia, kad jo tėvas kieno nors 
piktais darbais galėtų būti užgautas, ir pridūrė, kad pats karalius nebū- 
siąs niekieno nugalėtas, kol neiškeliaus pas dievus. Pagaliau po atnaša- 
vimo apeigų karalius apdovanojo kunigus ir davė dievui auką. Po to 
pasiūlė draugams taip pat klausti Jupiterį. Jie paklausė tik tiek, ar Jupite- 
ris patartų jiems savo karalių garbinti kaip dievą. Žynys atsakė, kad 
Jupiteriui tatai būsią malonu, jei jie savo karaliui nugalėtojui atiduos 
dievišką pagarbą. Teisingai ir sveikai galvojančiam šie orakulo atsaky- 
mai būtų galėję atrodyti ir bereikšmiai. Bet Fortūna dažnai priverčia tuos, 
kurie pasitiki tik ja viena, trokšti daugiau garbės, negu jiejos verti. Taigi 
karalius ne tik leido save vadinti Jupiterio sūnumi, bet įsakė. Šitaip va- 
dindamasis manė padidinti savo žygių garsą, bet tik sumenkino jį. O 
makedoniečiai, pripratę prie karalių valdžios, bet būdami šiek tiek lais- 
vesni, negu kitos tautos, su didesniu atkaklumu negu tiko jiems ir kara- 
liui, nepritarė karaliaus siekimui nemirtingumo. Bet tas tegu palieka ki- 
tam kartui, nūnai pakalbėsime apie kitus reikalus. 

Aleksandras, grįždamas iš Hamono ir keliaudamas nuo jūros, pasie- 
pradžioje nusprendė saloje įkurti miestą. Tačiau sala pasirodė dideliam 
miestui per maža, todėl parinko kitą vietą, kur dabar stovi Aleksandrijos 
miestas, gavęs vardą nuo įkūrėjo. Apskaičiavęs, koks yra plotas tarp 
jūros ir pelkių, nusprendė jį apvesti 80 stadijų mūro siena ir palikęs 
žmones vadovauti statybai pats išvyko į Memfį. Kilo pagrįstas, bet per 
ankstyvas troškimas aplankyti ne tik Egipto centrą, bet ir Etiopiją. Gar- 
sūs Memnono ir Titono rūmai traukė senovę trokštantį pažinti karalių 
kone už saulės ribų. Tačiau nebaigtas karas, kurio didžioji dalis dar 
buvo likusi priekyje, nedavė laiko pramoginei kelionei. 

Egiptui vadovauti paskyręs rodietį Eschilą ir makedonietį Paukestą, 
jiems paliko 4.000 kareivių įgulą krašto apsaugai. Nilo upės žiotims gin- 
ti paskyrė Palemoną, jo žinioje palikęs 30 trieilių laivų. Tai Afrikos da- 
liai, kuri jungiasi su Egiptu, vadovauti paliko Apolonijų, o tos pačios 
Afrikos ir Egipto mokesčių rinkėju paskyrė Kleomeną. Kaimyninių mies- 
tų gyventojams buvo įsakyta keltis į Aleksandriją. Todėl į naująjį miestą 
suplaukė daugybė gyventojų. Pasakojama, kada karalius, makedoniečių 

papročiu, būsimojo miesto sienas nužymėjęs kruopomis, atlėkęs pulkas 
paukščių ir sulesę kruopas. Šį įvykį daugelis palaikė blogu ženklu, ta- 
čiau Žyniai tvirtino, kad šį miestą apgyvendins didelis skaičius ateivių 
irjis teiks maistą daugeliui žemių. Karaliui plaukiant žemyn Nilu, Par- 
meniono sūnus Hektoras, labai gražus jaunuolis, Aleksandro ypatingai 
mylimas, norėdamas pasivyti karalių, įsėdo į mažą laivelį, perpildytą 
Žmonių. 

Laiveliui paskendus, visi atsidūrė vandenyje. Ilgai dar grūmėsi Hek- 
toras upėje, bet permirkę drabužiai ir sandalai, pririšti prie kojų, trukdė 
plaukti. Pagaliau pusgyvis išsikapstė į krantą. Vos tik atgavęs kvapą, 
kurį pavojaus baimė buvo užgniaužusi, ir iš niekur nesulaukęs pagal- 
bos (nes visi kiti buvo išplaukę į priešingą upės pusę) užduso. Karalių 
labai sukrėtė jo netekimas. Suradę kūną iškilmingai palaidojo. Skausmą 
dar padidino gauta žinia apie Andromacho, Sirijos vietininko, mirtį. Jį 
gyvą sudegino Samaritai. Kiek tik buvo galima, skubėjo Aleksandras 
atkeršyti už šitą nužudymą. į 

7. Sugrįžus į Siriją 

Atvykusiam karaliui perdavė to nusikaltimo vykdytojus. Į Androma- 
cho vietą paskyrė Memnoną, o vietinius žudikus nubaudė. Visus tiro- 
nus, tarp jų ir Metimnų miesto tironus Aristoniką ir Chrisolą, perdavė 
liaudžiai, kuri juos už patirtas skriaudas nužudė, numesdami nuo mies- 
to sienos. Po to priėmė atėniečių, rodiečių ir Chios salos pasiuntinius. 

Atėniečiai sveikino karalių su pergale ir prašė, kad graikų belaisviai 
galėtų prisijungti prie saviškių. Rodiečiai ir Chios salos pasiuntiniai 
skundėsi dėl pačios įgulos menkumo. Kadangi visų prašymai buvo tei- 
sėti, karalius juos patenkino. Mitileno gyventojams už parodytą ištiki- 
mybę ir gautas lėšas karo vedimui grąžino įkaitus ir prie jų valdų dar 
prijungė didelę teritoriją. Taip pat už nuopelnus jis pagerbė ir Kipro 
karalius, kurie buvo atsimetę nuo Darijaus ir perėję į jo pusę, o be to 
imant Tirą jie buvo atsiuntę savo laivyną. Po tojis pasiuntė laivyno vadą 
Amfoterą išlaisvinti Kretos (nes tos salos dalis buvo persų ir piratų pajė- 
gų užimta). Visų pirma liepė išlaisvinti jūrą nuo piratų laivyno, nes 
abiems karaliams užsiėmus karu, jūra buvo palikta plėšikų valiai. Su- 
tvarkę tuos reikalus, Tiro miesto Herkuliui paaukojo auksinį ąsotį su 30- 
čia taurių. 
Norėdamas susiremti su Darijumi, įsakė paskelbti žygį prie Eufrato 
upės. Sužinojęs Darijus, kad priešas iš Egipto pasuko į Afriką, ėmė abe- 

joti, ar jam sustoti Mezopotamijoje, ar žygiuoti toliau į karalystės vidurį. 
Be abejo, jis pats greičiau priverstų ruoštis karui tas karingąsias tauteles, 
su kuriomis sunkiai susitvarkydavo jo vietininkai. Bet iš patikimų šalti- 
nių sklido žinios, kad Aleksandras su visa savo armija pasiruošęs vytis 
į kokį kraštą jis (Darijus) bepasiduotų. 


II SKYRIUS. NAUJAS KARAS SU DARIJUMI 


1. Darijus telkia kariuomenę 


Gerai žinodamas, kaip greitai Aleksandras sugeba veikti, įsakė visų 
tolimųjų genčių kariuomenę sutraukti į Babiloną. Atvyko baktrai, skitai 
ir indai. Kartu atžygiavo ir kitų tautelių kariuomenių daliniai. Iš tikro, 
kariuomenės buvo beveik pusantro karto daugiau negu Kilikijoje. Dau- 
gelis neturėjo ginklų, bet juos gamino su didžiausiu skubotumu. Raite- 
lių ir arklių šarvai buvo pagaminti iš skardos lapų, eilėmis tarp savęs 
sukabintų. Kas anksčiau turėjo tik mėtomas ietis, dabar jiems dar pridėjo 
skydus ir kardus. Pėstininkai turėjo prijaukinti arklių bandas ir tuo bū- 
du padidinti kavaleriją. Didžiausiu priešo siaubu ir vieninteliu apsigy- 
nimo ginklu tos tautelės laikė 200 pjautuvais aprūpintų karo vežimų. 
Ant vežimo rodiklio galo kyšojo geležimi pritvirtintos ietys, prie arklių 
pakinktų iš abiejų pusių styrojo po tris kardus. Tarp ratų stipinų kyšojo 
daugybė geležinių virbų, nukreiptų į priekį. Pagaliau vieni pjautuvai 
styrojo pritvirtinti prie ratų lankų, o kiti - nukreipti į žemę. Jie turėjo 
supjaustyti, kas pakliūdavo po smarkiai riedančiais ratais. Šitaip su- 
tvarkyta ir apginkluota kariuomenė pajudėjo iš Babilono. Iš dešinės bu- 
vo garsioji Tigro upė, kairijį šoną dengė Eufratas. Armija užplūdo Meso- 
potamijos laukus. Pagaliau persikėlęs per Tigrą ir išgirdęs netoli esant 
priešą, Darijus pasiunčia į priekį raitelių vadą Satropatą su 1.000 rinkti- 
nių karių. Vietininkui Mazejui su 6.000 karių buvo pavesta ginti upės 
perėjimą. Taip pat jam buvo įsakyta nusiaubti ir išdeginti tą sritį, per 
kurią Aleksandras turėjo atvesti kariuomenę. Mat Darijus manė, kad nie- 
ko su savimi neturintį priešą ir maitinantį iš grobimo, bus galima įveikti 
badu. Ojie patys gabenosi maistą sausuma ir Tigro upe. 

Pagaliau Darijus atvyko prie Arbelos kaimo, kurį jis turėjo išgarsinti 
savo pralaimėjimu. Čia susikrovęs didžiąją dalį maisto atsargų ir karo 
reikmenų, per Liko upę pastatė tiltą ir per penkias dienas, kaip ir anks- 
čiau per Eufrato upę, pervedė savo kariuomenę. Iš čia pasistūmėjęs maž- 

daug apie 80 stadijų, prie Bumado upės įsirengė stovyklą. Ši vieta buvo 
patogi kariuomenei išrikiuoti - tuščia lyguma, tinkama kavalerijai. Sito- 
je žemėje niekas neaugo, nei jokio medelio, nei jokio krūmelio, nekliudo- 
mas žvilgsnis toliausiai gali matyti. Jei buvo koks nors pakilimas, Dari- 
jus liepė išlyginti ir viską padaryti viena plokštuma. 

Aleksandro žvalgai, iš tolo nustatę Darijaus kariuomenės skaičių, 
sunkiai galėjo įtikinti Aleksandrą, kad Darijus, tiek daug netekęs karei- 
vių, iš naujo galėtų suformuoti dar didesnę armiją. Tačiau Aleksandras, 
nebijąs jokių pavojų ir su panieka žiūrįs į didelį kariuomenės skaičių, 
per 11 dienų atvyko prie Eufrato. Pastatęs per Eufratą tiltą, įsakė pirma 
žygiuoti kavalerijai, o po to pėstininkams. Mazėjus, paliktas su 6.000 
kareivių neleisti priešui persikelti per upę, neišdrįso statyti save į tokį 
pavojų. Davęs keletą dienų kariams ne atsikvėpti, bet psichologiškai pa- 
siruošti mūšiui, energingai ėmė vytis priešą, bijodamas, kad šis nepasi- 
trauktų į šalies gilumą, ir jam nereikėtų vytis per dykumas ir nusiaubtus 
kraštus. Taigi ketvirtą dieną nekliudę Arbelos pasiekė Tigrą. Antroje upės 
pusėje neseniai padegtas visas kraštas rūko, nes kur tik pražygiavo Ma- 
zėjus, tarsi priešas viską degino. 


2. Aleksandras žygiuoja prieš Darijų 


Kai tik pirmieji dūmai apėmė visą kraštą, Aleksandras bijodamas 
pasalos sustojo. Pasiuntęs žvalgus, sužinojo, kad žygiuoti esą saugu. Po 
to pasiuntė keletą raitelių ištirti upės perėjimą. Vandens gylis siekė ar- 
kliams iki kaklo, bet, įbridus į vidurį, vandens buvo iki sprando. Nėra 
kitos tokios upės, kuri taip srauniai veržtųsi į Rytus, nešdama su savimi 
ne tik daugelio upių vandenis, bet uolas ir akmenis. Todėl nuo srovės 
greitumo jai ir vardas duotas „Tigras“, nes persų kalba „Tigris“ reiškia 
strėlę. 

Taigi pėstininkai, lyg pasidaliję į du sparnus, apsupti kavalerijos, 
laikydami virš galvų iškėlę ginklus, nesunkiai pasiekė upės vidurį. Pir- 
mas tarp pėstininkų į krantą išlipo karalius. Jis ranka rodė kareiviams 
brastą, nes žodžių nebuvo galima girdėti. Sunku buvo pastatyti vande- 
nyje koją, ji arba nuslysdavo nuo slidžių akmenų, arba stipresnė srovė 
plėšdavo į krantą. Ypač vargo tie, kurie dar ką nors nešėsi ant pečių. Vos 
galėdami patys išsilaikyti dėl nepatogių nešmenų, atsidurdavo pavojin- 

guose sūkuriuose. Kiekvienas stengdamasis išsaugoti savo nešamą gro- 
bį, daugiau turėjo vargo besigrumdami vieni su kitais, negu kovodami 
su srove, o krūvos plaukiančių nešmenų daugelį parvertė. Karalius ragi- 

no, kad pasistengtų išsaugoti ginklus, visa kita jis atiduosiąs. Tačiau 
kareiviai negirdėjo nei patarimo, nei įsakymo. Labai kliudė baimė ir plau- 
kiančiųjų šauksmai. Pagaliau jie priplaukė prie tos vietos, kur buvo men- 
kesnė srovė ir buvo matyti brasta. Nieko nebuvo pasigesta, išskyrus kele- 
to nešmenų. Jei kas būtų turėjęs drąsos, tuo metu būtų galėjęs visą 
kariuomenę sunaikinti, tačiau karalių nuolat lydinti laimė į kitą pusę 
nukreipė priešą. Taip jis persikėlė per Graniko upę, tiek tūkstančių pės- 
tininkų ir raitelių stovint kitoje upės pusėje, taip jis Kilikijos tarpekliuose 
nugalėjo tokią daugybę priešų. Juk drąsa, kuria ypač pasižymėjo kara- 
lius, gali nepaklusti protui. Jis niekada nesvarstė, ar teisingai pasielgė. 
Jei Mazėjus būtų užklupęs besikeliant per upę, be abejo, būtų juos sumu- 
šęs, tačiau jis pasivijo kai jie buvo persikėlę ir apsiginklavę. Maždaug 
tūkstantį raitelių Mazėjus buvo pasiuntęs. 

Aleksandras, sužinojęs apie tokį mažą skaičių, raitelių vadui feonie- 
čiui Aristonui įsakė, kiek tik arkliai įkerta pulti priešą. Garsus buvo tos 
dienos kavalerijos mūšis, ypač pasižymėjo Aristonas. Jisai persų kavale- 
rijos vadui Satropatui ietimi pervėrė gerklę ir pasivijęs bėgantį per priešų 
eiles numušė nuo arklio, ir dar bandančiam gintis kardu nukirto galvą. 
Ją atnešė karaliui ir su didele garbe padėjo prie jo kojų. 

Čia Aleksandras stovėjo tris dienas. Pagaliau liepė paskelbti, kad 
kitą dieną išvyks. Tačiau pirmosios sargybos metu užtemo mėnulis ir 
paslėpė savo disko švytėjimą, o po to visas šviesulys nusidažė krauju. 
Kadangi belaukdami būsimųjų įvykių visi buvo susirūpinę, mėnulio už- 
temimas įvarė prietaringą baimę. Kareiviai ėmė skųstis, kad juos prieš 
dievų valią velką į svetimus kraštus, kur upės nepraeinamos, žvaigždės 
netenka pirmykštės šviesos, žemė nuniokota, visur aplinkui tuščia, dėl 
vieno žmogaus puikybės liejamas tūkstančių kareivių kraujas. Panieki- 
nęs tėvynę, išsižadėjęs tėvo Pilypo, tuščiai fantazuoja apie dieviškąją 
garbę. Jau ėjo kalba apie sukilimą, kai nieko nebijantis karalius liepė 
susirinkti į jo būstinę vadams, kareivių vyresniesiems, o taip pat ir Žy- 
niams egiptiečiams, kurie, jo nuomone, geriausia pažįsta dangų ir žvaigž- 
des. Jie turėjo pareikšti savo nuomonę šiuo klausimu. Nors ir jie pakan- 
kamai gerai žino, kad laiko ciklas užsidaro nustatytu laiku ir kad mėnulis 
užtemsta tada, kai jis užeina už žemės arba saulė jį uždengia, bet šitų 
jiems patiems žinomų priežasčių liaudžiai neskelbia. Jie tvirtino, kad 
saulė esanti graikų, o mėnulis - persų. Kiekvieną kartą, kai mėnulis už- 
temsta, persų tautoms lemia visišką pralaimėjimą. Jie nurodė daugel pa- 
vyzdžių iš senų laikų, kai mėnulio užtemimas įspėjęs persų karalius 

kovojant prieš dievų valią. Niekas negali sėmingiau paveikti masių, kaip 
prietarai. Ta pati minia, anksčiau buvusi nesuvaldoma, žiauri, nepatiki- 
ma, vos tik įtikėjo kokiu nors nepagrįstu prietaru, tuoj ima klausyti ge- 
riau žynių, negu savo vadų. Taigi, paskelbus egiptiečių žynių atsakymą, 
išgąsdintai miniai vėl grįžo viltis ir pasitikėjimas. Karalius nusprendė 
pasinaudoti tokiu dvasios pakilimu ir antrą sargybą pradėjo žygį. 

Iš dešinės pusės supo Tigro upė, o iš kairės Gordėjų kalnai. Karaliui 

pradėjus šitą žygį, prieš aušrą pasiųsti žvalgai pranešė, kad Darijus ar- 
tinasi. Instruktavęs kariuomenę ir sutvarkęs žygio koloną, pats žengė 
priekyje. Persų žvalgų buvo apie tūkstantį ir jie sudarė didelės armijos 
vaizdą. Kai negalima nustatyti tikros padėties, tai spėliojimai iš baimės 
būna klaidingi. Gavęs šitą žinią, karalius su nedideliu būriu savo karių 
ėmė vytis priešo dalinį, bėgantį pas saviškius. Dalį jų nužudė, o dalį 
paėmė į nelaisvę. Kartu pasiuntė raitelius apžiūrėti padėties ir užgesinti 
barbarų padegtus kaimus, mat jie bėgdami numesdavo degančius fake- 
lus į namus ir į javų stirtas. Ugnis dar tik į paviršių tebuvo įsikibusi, į 
vidų dar nebuvo prasiskverbusi. Užgesinus ugnį, buvo rasta daug mais- 
to ir kitokių reikmenų. Šita aplinkybė paskatino kareivius vytis priešą, 
nes reikėjo skubėti, kad priešas, deginantis ir niokojantis kraštą, nesu- 
naikintų visko. Pagaliau gresiantis pavojus atvedė į protą: anksčiau Ma- 
zėjus iš neturėjimo ką veikti degino kaimus, dabar gi džiaugėsi galįs 
pabėgti. Todėl daug kas priešui atiteko nesunaikinta. 

Čia Aleksandras sužinojo, kad Darijus yra ne toliau kaip už 150 sta- 
dijų. Taigi iki soties apsirūpinęs maistu, keturias dienas prastovėjo toje 
pačioje vietoje. Tuo metu buvo sučiupti Darijaus laiškai, kuriuose jis kurstė 
graikų kareivius nužudyti arba išduoti karalių. Pakankamai pasitikėda- 
mas graikų kareivių atsidavimu ir ištikimybe, Aleksandras abejojo, ar 
nereikėtų tuos laiškus perskaityti kareivių susirinkime. Bet Parmenio- 
nas jį pagąsdino, girdi, nesą reikalo tokiais pažadais užteršti kareivių 
ausis, karalius nesąs apsaugotas nuo kokio nors niekšo pinklių, godu- 
mui nesą nieko švento. Paklausęs patarimo, įsakė kilti į žygį. 


3. Darijaus žmonos mirtis. Taikos prašymas 


Žygio metu vienas belaisvis kastratas, lydėjęs Darijaus žmoną, pra- 
nešė, kad ji esanti prie mirties ir vos kvėpuojanti. Nuolatinių kelionių 
išvarginta ir palūžusi dvasia, nualpusi ji krito uošvei ir jos dukroms, 
suaugusioms merginoms, į rankas ir numirė. Apie šitą pranešė atėjęs 
kitas žmogus. Lyg būtų sužinojęs apie savo motinos mirtį, karalius ėmė 

balsiai dejuoti ir, liedamas ašaras, kokias ir Darijus būtų liejęs, atvyko į 
Darijaus motinos palapinę. Ši tuo metu sėdėjo prie mirusiosios kūno. 
Karalius pamatęs mirusiąją, gulinčią ant žemės, vėl ėmė sielvartauti. Šio 
naujo ankstesnių nelaimių smūgio sujaudinta, ji laikė apglėbusi suau- 
gusias merginas, kurios buvo didelė bendro skausmo paguoda, tačiau 
kurias ji turėjo guosti. Čia buvo ir mažasis anūkas, kaip tik dėl to pasi- 
gailėjimo vertas, kad nejautė nelaimės dydžio, kuri labiausiai jį lietė. 
Galėjai pamanyti, kad Aleksandras verkia savo bėdų prispaustas ir kad 
jis atėjo ne guosti, o paguodos ieškoti. Nieko nevalgė ir įsakė palaidoti su 
visomis persų papročių iškilmėmis. Prisiekiu Herkuliu, kad dar ir tada 
jis buvo vertas pagyrimo už tokį parodytą susivaldymą ir švelnumą. Iš 
viso jis buvo matęs velionę tik vienintelį kartą, būtent tą dieną kai paėmė 
į nelaisvę. Jis buvo atėjęs pažiūrėti ne jos, bet Darijaus motinos. Ypatin- 
gasjos grožis sukėlė jam ne aistrą, bet pagarbą. 

Vienas kastratų, vardu Tirijotas, kuris buvo priskirtas karalienei, nau- 
dodamasis gedulo sąmyšiu, prasmuko pro vartus, kurie buvo užpakaly- 
jestovyklos ir mažiau saugomi, ir atbėgo į Darijaus stovyklą. Sargybiniai 
sulaikę nuvedė į Darijaus palapinę. Jis aimanavo ir buvo perplėštais 
rūbais. Pamatęs jį, Darijus labai susijaudino ir laukė skaudžios žinios, 
bet nebūdamas tikras, ko labiausiai turėtų bijoti, tarė: „Nežinau, apie 
kokią baisią nelaimę kalba tavo veidas. Bet žiūrėk, nesigailėk nelaimin- 
go Žmogaus ausų, nes aš išmokau būti nelaimingas. Dažnai būna pa- 
guoda nelaimėje žinoti savo likimą. Gal praneši tai, ką aš labiausiai įta- 
riu ir apie ką kalbėti bijau: turbūt priešas tyčiojasi iš maniškių? Man ir, 
manau,jiems tatai iškęsti būtų sunkiau už bet kokią bausmę“. Į tai Tiri- 
jotas atsakė: „Kaip tik priešingai. Kokią pagarbą karalienėms rodo tar- 
nai, tokią pat pagarbą nugalėtojai rodo taviškiams. Bet tavo žmona ką tik 
atsiskyrė su šiuo pasauliu“. 

Tuomet stovykloje kilo nebe dejavimas, o raudojimas. Darijus neabe- 
jojo, kad ji buvo nužudyta, nes ji negalėjusi pakęsti garbės nuplėšimo. Iš 
skausmo netekęs proto, sušuko: „Ką aš tau blogo padariau, Aleksan- 
drai? Ką iš tavo artimųjų nužudžiau, kad šitaip susidorotum su maniš- 
kiais? Manęs neapkenti,nors ir ne aš pradėjau karą. Įsivaizduok, kad tu 
pradėjai teisingą karą, bet argi tau reikėjo prasidėti su moterimis?“ Tiri- 
jotas tačiau tvirtino, kad jis prisiekiąs persų dievais, kad nieko panašaus 
jai neatsitikę. Aleksandrą taip sukrėtusi jos mirtis, kad jis ne mažiau 
verkiąs, negu Darijus dabar. Šie žodžiai mylintį karalių įvarė į neviltį, 
jam kilo įtarimas, kad Aleksandras gailėjęsis belaisvės dėl to, jog buvo 

įpratęs su ja sangulauti. Po to įsakęs visiems pasišalinti, palikęs tik Tiri- 

jotą. Irjau nebeverkdamas, bet dūsaudamas tarė: „Argi nematai, Tirijote, 

kad meluoti čia ne vieta. Čia gali būti atnešti ir kankinimo įrankiai, bet 
prisiekiu, jų nebus, jei bent kiek gerbi savo karalių. Bet pasakyk, ar jos 
dabartinis jaunasis valdovas išdrįso padaryti tai, ką noriu žinoti, bet 
gėdžiuosi paklausti?“ Kastratas priesaikavo, jis atiduosiąs savo kūną 
kankinimams ir šaukiąs dievus liudininkais: karalienė gyvenusi šventai 
ir skaisčiai. Pagaliau patikėjęs, kad tai, ką kastratas sakė, yra tiesa, apsi- 
dengė galvą ir ilgai verkė. Dar tebebėgant ašaroms, ištiesė į dangų ran- 
kas ir tarė: „Mano tėvų dievai, visų pirma grąžinkite mano karalystę, 
tačiau jei su manimi jau baigta, prašau, kad niekas kitas nebūtų Azijos 
karalius, o tik tas toks teisingas mano priešas ir kilniaširdis mano nuga- 
lėtojas“. 

Nors du kartus Darijus veltui buvo prašęs taikos ir visi planai buvo 
nukreipti į karą, vis dėlto, nugalėtas priešo didžiadvasiškumo, dar kartą 
pasiuntė dešimtį kunigaikščių iš savo giminės siūlyti naujas taikos sąly- 
gas. Aleksandras, sušaukęs susirinkimą, liepė įvesti pasiuntinius. Vy- 
riausias amžiumi delegatas tarė: „Jokios jėgos negalėjo priversti Darijų 
trečią kartą ieškoti taikos. Tai daryti jį paskatino tavo teisingumas ir 
kilniaširdiškumas. Savo motinos, žmonos ir vaikų Darijus nelaiko be- 
laisviais, o tik tiek, kad jie negyvena kartu su juo. Tu kaip tėvas saugai jų 
moterišką garbę ir vadinijas karalienėmis. Joms leidi išsaugoti buvusios 
padėties regimybę. Aš matau, kad tavo veidas toks pat, koks buvo Dari- 

jaus, išsiunčiant mus tartis: jis liūdėjo žmonos, tu liūdi priešo. Jei tavęs 
nebūtų sutrukdę laidotuvių rūpesčiai, šiuo metu mes stovėtume pasiren- 
gę kautis. Iš tikro, argi nereikia stebėtis, jei iš tavęs, taip draugiškai nusi- 
teikusio, jis prašo taikos? Kam reikalingi ginklai, jei tarp pusių nėra ne- 
apykantos? Anksčiau Darijus siūlė tavo imperijai sienas Halio upe, kuri 
yra Lidijos siena, dabar jis atiduoda savo dukrą ir jai kraičio skiria sritį 
tarp Helesponto ir Eufrato. Sūnų Ochą, kuris šiuo metu yra pas tave, 
pasilik kaip taikos ir ištikimybės laidą. Motiną ir dvi suaugusias dukras 
grąžink. Už tuos tris asmenis teikis priimti 30.000 aukso talentų. Jei neži- 
nočiau tavo sielos kilnumo, nesakyčiau, kad dabar kaip tik atėjo laikas, 
kada tau reikia ne tik duoti taiką, bet taip patirją iškovoti. Atsigręžk ir 
valdos yra pavojingos. Sunku išlaikyti, ko negali apglėbti. Argi nematai, 
jei laivas yra per didelis, jo negalima suvaldyti. Nežinau, ar dėl to Dari- 
jus tiek daug neteko, kadangi per dideli jo turtai leidžia jam perkęsti ir 

didelius nuostolius. Lengviau yra užimti, negu užimta išlaikyti. Pati Da- 
rijaus žmonos mirtis gali tave įtikinti, kad tavo gera širdis mažiau begali 
padaryti, negu galėjo.“ 

Aleksandras, paprašęs pasiuntinius išeiti iš stovyklos, atsakymą pa- 
vedė duoti susirinkimui. Nežinodami karaliaus valios, ilgai niekas ne- 
drįso pareikšti savo nuomonės. Pagaliau Parmenionas tarė: „Anksčiau 
būčiau pataręs belaisvius, paimtus prie Damasko, grąžinti už išpirką. 
Didelius pinigus būtum gavęs iš tų, kurie dabar yra surakinti ir kurių 
apsaugai reikalinga tiek drąsių vyrų rankų. O dabar kaip tik, mano nuo- 
mone, reikėtų tą senutę ir dvi merginas, kurios yra žygio našta, iškeisti į 
30.000 auksinių talentų. Didelę karalystę dabar galima užkariauti ne 
karu, o išnaudojant esamas sąlygas, niekas kitas nėra turėjęs tokių pla- 
čių žemių tarp Istro ir Eufrato. Geriau atsigręžti į Makedoniją, negu žiū- 
rėti į Baktrą ir Indiją“. 

Karaliui nepatiko ta kalba. Todėl, baigus kalbėti, Aleksandras tarė: 
„Jei ašbūčiau Parmenionas, labiau norėčiau pinigų negu garbės. Aš esu 
Aleksandras ir nepergyvenu dėl savo neturto. Aš žinau, kad esu kara- 
lius, o ne pirklys. Aš nieko neturiu, ką galėčiau parduoti, bet ir savo 
Fortūnos tikrai neparduosiu. Jei bus nuspręsta grąžinti belaisvius, bus 
garbingiau atiduoti veltui, negu už pinigus“. Pagaliau įvedus pasiunti- 
nius, maždaug šitaip jiems buvo atsakyta: „Praneškite Darijui /dėkoji- 
mas priešui yra bergždžias dalykas/, jei aš pasielgiau nuolaidžiai ir 
tauriai, dariau tai ne dėl draugystės jam, bet elgiausi pagal savo prigimtį 
/kovoju nesu nelaimingaisiais, bet su priešais/. Nesu pratęs kariauti su 
belaisviais ir moterimis. Tas, kurio aš neapkęsčiau, turi būti ginkluotas. 
Jei Darijus nuoširdžiai prašytų taikos, gal pagalvočiau, duoti, ar ne. Bet 
jis savo laiškais kursto kareivius mane išduoti, o norėdamas mane su- 
naikinti, stengiasi papirkti mano draugus. Todėl aš jį persekiosiu, kol 
sunaikinsiu ne kaip garbingą priešą, o kaip nuodingą žmogžudį. Jei aš 
priimčiau tas sąlygas, kurias siūlote, išeitų, kad jis yra nugalėtojas. Jis 
man dosniai dovanoja, kas už Eufrato. Bet kame jūs su manim kalbatės? 
Mano stovykla jau yra už tų žemių ribų, kurias jis žada duoti dukrai 
kraičio. Jūs turite pirma mane išvyti, kad žinočiau, jog tai, ką užleidžiate, 
yrajūsų. Su tokiu pat kilniaširdiškumu jis duoda man dukrą, o iš tikro aš 
žinau, kad ji žada ištekėti už vieno savo vergų. Iš tikro daug daro man 
garbės, jei jis mane kaip žentą labiau vertina už Mazėjų. Eikite ir praneš- 
kite savo karaliui, kad visa, kojis neteko ir ką dar turi, yra karo dovana. 
Jis (karas) praveda ribas tarp abiejų karalysčių. Kiekvienas turės tą, ką 

jam ateinančios dienos laimė atneš. / Aš atėjau į Aziją ne kad ką nors iš 
ko nors gaučiau, bet kad ką nors kam nors duočiau. Jei jis norėtų būti 
antras ir nesilygintų su manimi, gal ir padaryčiau tai, ko jis prašo. O iš 
tikro kaip pasaulis negali būti valdomas dviejų saulių, taip jis negali 
turėti dvi aukščiausias valdžias ir išsaugoti nepaliestas žemių ribas. 
Todėl Darijus tegu ruošiasi arba šiandien pasiduoti, arba rytoj kovoti ir 
tegu nesitiki kitos laimės, negu yra patyręs/“. Pasiuntiniai atsakė, kad 
jis taip elgiasi vien dėl to, jog galvodamas kariauti, nenori, kad taikos 
viltissumenkintų jo ryžtą. Jie prašo, kad juos greičiau leistų į namus, nes 
ir Darijus turįs taip pat ruoštis karui. Grįžę pranešė: reikės kautis. 


4. Aleksandro ryžtas kariauti ir nerimas 


Darijus tuoj pat pasiuntė Mazėjų su 3.000 raitelių pastoti priešui ke- 
lią, kuriuo šis turėjo žygiuoti. Atlikęs visas deramas apeigas laidojant 
Darijaus žmoną ir palikęs tuose pačiuose sutvirtinimuose kartu su nedi- 
dele apsauga viską, kas sunkiau transportuoti, Aleksandras patraukė 
pasitikti priešo. Pėstininkus padalijęs į du sparnus, iš abiejų pusių ap- 
siautė kavalerija. Gurguolė važiavo iš paskos. Su rinktinių raitelių būre- 
liu pasiuntė Menidą ištirti, kur yra sustojęs Darijus. Kadangi netoli buvo 
sustojęs Mazėjus, tai Menidas, nedrįsdamas giliau veržtis, nieko dau- 
giau negalėjo pranešti, kaip tai, kad girdėjęs žmonių triukšmavimą ir 
arklių žvengimą. O Mazėjus, iš tolo pastebėjęs žvalgus, grįžo į stovyklą 
ir pranešė, kad priešas artinasi. Darijus gi, norėdamas kovoti atviruose 
laukuose, įsakė apginkluoti ir išrikiuoti kareivius. Kairiajame sparne žy- 
giavo baktrų kavalerija, ne mažiau 1.000 vyrų. Tiek patir dakų. Aracho- 

zų irsuzų 4.000. Juos lydėjo 50 pjautuvais apšarvuotų keturkinkių veži- 
mų. Tuoj už jų jojo Besas su 8.000 raitelių baktrų. Gale jų buvo 2.000 
masagetų. 

Įvairiausių tautybių pėstininkai, nesimaišydami tarp kavaleristų, bet 
grupuodamiesi pagal tautybes, sudarydavo savus būrius. Už jų Ario- 
barzanas ir Orobatas vedė persus, mardus ir sogdianus. Šitų kariuome- 
nės dalinių vadas buvo Orsinas, kildinęs save iš 7-nių persų, o taip pat 
save laikąs žymiausio karaliaus Kyro giminaičiu. Užjų ėjo kitos gentys, 
kurių net patys sąjungininkai gerai nepažinojo. Tuoj pat 50-ties ketur- 
kinkių vežimų priekyje Fradatas vedė didelį Kaspijos pajūrio gyventojų 
pulką. Užpakalyje vežimų ėjo indai ir kiti Raudonosios jūros pakrančių 
gyventojai, kurių tik vardas, o naudos maža. Visos šitos armijos gale 
važiavo 50 kitų karo vežimų, apkaustytų pjautuvais. Prie jų buvo pri- 

skirti ir svetimšaliai kareiviai. Toliau rikiavosi armėnai, vadinamieji ma- 
žieji, už jų babiloniečiai, paskui belitai ir Koso kalnų gyventojai. Dar 
toliau, gortujai, kilę iš Eubėjaus salos, seniau kažkuo panašūs į medus, 
dabar jau išsigimę ir užmiršę savo tėvų papročius. Prie šitų priskirti 
frigai ir kataonai. Šitos kolonos gale rikiavosi partų gentis, gyvenanti 
toje srityje, kurią dabar valdo partai, ateiviai iš Skitijos. Jie buvo paskuti- 
nieji kairiajame sparne. Dešinį sudarė Didžiosios Armėnijos tautos, ka- 
duzai, kapadokai, sirai ir medai. Jie taip pat turėjo 50 pjautuvais apkaus- 
tytų karo vežimų. Iš viso kariuomenėje buvo 45.000 raitelių ir 200.000 
pėstininkų. Šitaip išsirikiavę jie žygiavo 10 stadijų. Įsakius sustoti, gin- 
kluoti laukė priešų. 

Aleksandro kariuomenę apėmė baimė. Siaubo pagauti ėmė drebėti, 
visų širdis nusmelkė slapta įsibrovusi baimė. Žaibas karštą vasaros die- 
ną lyg ugnimi perskrodė dangų ir sudarė gaisro įspūdį. Žmonės manė, 
kad liepsna kylanti iš Darijaus stovyklos, lyg kad netikėtai būtų ten įmes- 
ta. Jei šitaip išgąsdintus kareivius būtų užtikęs ir puolęs Mazėjus, sau- 
gojęs kelią, Aleksandro kariuomenė būtų smarkiai sumušta. Tačiau Ma- 
zėjas, nieko neveikdamas, stovėjo ant tos pačios kalvos, kurią buvo 
užsiėmęs, ir džiaugėsi, kad jo niekas nepuola. Aleksandras, sužinojęs 
apie kareivių baimę, įsako duoti ženklą sustoti, pasidėti ginklus ir pail- 
sėti. Tuo pačiu metu drąsindamas, kad nesą jokio pagrindo bijoti, prie- 
šas esąs dar toli. Pagaliau kariai susivaldė, o užsidedant ginklus, kilo ir 
drąsa. Atrodė, kad šiuo metu nieko nebuvo saugiau, kaip toje pačioje 
vietoje sustiprinti stovyklą. 

Kitą dieną Mazėjus, būdamas su rinktiniais kavaleristais ant aukštos 
kalvos, nuo kurios galėjo stebėti makedoniečių stovyklą, nežinia ar iš 
baimės, ar pasiųstas į žvalgybą, grįžo pas Darijų. O makedoniečiai tuoj 
pat užėmė tą kalvą, iš kurios buvo pasitraukęs Mazėjus. Čia buvo sau- 
giaunegu lygumoje ir buvo galima matyti priešų kariuomenę rikiuojan- 
tis lygiuose laukuose. Nors migla, kylanti iš aplink esančių drėgnų miš- 
kų, nesutrukdė stebėti bendrą pasiruošimą priešų stovykloje, tačiau 
detaliau įžvelgti atskirus dalinius ir jų tvarką nebuvo galima. Masė žmo- 
nių užplūdo laukus, o tokios daugybės žmonių triukšmą galėjo girdėti ir 
toli esantys. Karalius ėmė svyruoti ir, rimtai vertindamas, lyginti savo ir 
Parmeniono planus, nes jau taip toli buvo nueita, kad be nuostolių ati- 
traukti kariuomenę galėjo tik būdamas nugalėtojas. [Jaudino jį ir priešų 
gausumas lyginant su savo tautos neskaitlingumu. Bet vėl pagalvodavo, 
kokius žygius jis atliko su šia tauta, kiek daug užkariavo valstybių. Ka- 

dangi viltis įveikė baimę, karą atidėti dabar yra pavojingiau, nenorint 
sukelti kariuomenei didesnį nepasitikėjimą] 

Nuslėpęs šitas mintis, jis įsako samdytiems raiteliams iš Peonijos joti 

priekyje. Kaip anksčiau buvome minėję, pėstininkus buvo išrikiavęs 
dviem sparnais. Abu sparnus dengė raiteliai. Pagaliau išsisklaidė mig- 
la, pasidarė šviesiau, pasirodė priešų kariuomenė. O makedoniečiai, ar 
tai skubėdami, ar negalėdami pakęsti ilgesnio laukimo, atakuojančios 
kariuomenės įpročiu, ėmė baisiai šaukti. Tą patį padarė ir persai. Iš abie- 
jų pusių grėsmingas riksmas pripildė slėnius ir miškus. Dabar jau nie- 
kas negalėjo sulaikyti makedoniečių pulti priešą. Vis dar galvodamas, 
kad geriau toje kalvoje sustiprinti stovyklą, įsakė aplinkui apvesti pyli- 
mą. Greitai atlikęs šį darbą, pasitraukė į savo palapinę, iš kurios galėjo 
stebėti visą priešų kariuomenę. 


5. Būsimo karo strategija ir taktika. Baimė 

Prieš akis atsivėrė visas būsimos rizikos dydis. Arkliai ir vyrai žibėjo 
puošniais ginklais ir šarvais. Karo vadų, apjojančių savo dalinius, susi- 
rūpinimas rodė, kaip kruopščiai priešas ruošiasi mūšiui. Daugybė smul- 
kmenų, kaip žmonių triukšmas, arklių žvengimas, ginklų blizgėjimas, 
erzino įtemptai laukiančius karius. Gal abejodamas, o gal norėdamas 
patirti saviškių nuomonę, Aleksandras sušaukė pasitarimą nustatyti, 
kas šiuo metu geriausiai daryti. Iš visų vadų geriausiai išmanantis karo 
reikalus Parmenionas manė, kad esą reikalinga veikti gudrumu, o ne 

atviru mūšiu. Esą galima nakties tamsoje užpulti priešą. 

"Priešas, būdamas įvairių papročių, įvairių kalbų, mieguistas, kada 
jis, naktį kritęs į paniką, galės susitvardyti? O puldami dieną kariai pir- 
miausiai išvys skitų ir baktrų grėsmingus veidus: apžėlusius barzda, 
nekirptus plaukus, pagaliau laukinių milžinišką ūgį. Šitos nereikšmin- 
gos ir niekuo nepagrįstos priežastys sukels didesnį baimės jausmą, ne- 
gu tikrosios. Tačiau tokia priešų lavina gali paskandinti mūsų negausią 
kariuomenę. Kovosime ne Kilikijos daubose ir neprieinamose perėjose, o 
atviroje ir plačioje lygumoje“. 

Beveik visi pritarė Parmenionui. O Poliperkonas pridėjo, girdi nesą 
abejonės, kad toks planas atnešiąs pergalę. Kadangi neseniai karalius 
griežčiau negu norėjo buvo puolęs Parmenioną, nenorėjo iš naujo dar 
kartą jo kritikuoti. 

Todėl žiūrėdamas į Poliperkoną, tarė: „Toks suktumas, kurį man siū- 
lote, priklauso plėšikams ir vagims, nes jų vienintelis troškimas yra ap- 

gauti. Aš niekada neleisiu, kad mano garbei pastotų kelią ar tai Darijaus 
nebuvimas, ar vietos ankštumas, ar nakties klasta. Beveliju apverkti sa- 
vo likimą, negu gėdytis pergalės. Be to, aš patyriau, kad barbarai eina 
sargybą ir laiko kariuomenę apginkluotą, kad nebūtų klastingai užpulti. 
Tas irgi kalba už tai. Todėl ruoškitės mūšiui“. Taip įspėjęs atleido ilsėtis. 

Darijus, galvodamas, kad priešas gali kaip tik taip elgtis, kaip buvo 
pataręs Parmenionas, įsakė arklius laikyti pažabotus ir žymią kariuo- 
menės dalį apginkluotą ir ypatingai budriai eiti sargybą. Todėl visa jo 
stovykla buvo nušviesta laužų. Pats su vadais ir artimaisiais apėjo sto- 
vinčią ginkluotą kariuomenę. Jis kreipėsi į Saulę ir Mitrą, į šventąją ir 
amžinąją ugnį, prašydamas, kad įkvėptų drąsos, vertos ankstesnės gar- 
bės ir senolių atminimo. Ir aišku, jei bent kiek žmogiškasis protas galėtų 
suprasti dieviškosios galios sprendimus, dievai esą jo pusėje. Neseniai 
dievai į makedoniečių sielas įvarė staigią baimę, dar ir dabar, numetę 
ginklus, jie elgiasi kaip pakvaišę. Persų imperijos dievai saugotojai pa- 
reikalaus iš pamišusio priešo teisėtos bausmės. Nė pats karalius nesąs 
protingesnis. Jis kaip žvėris, tykąs grobio užšoks ant spąstų, kurie padė- 
ti prieš grobį. 

Panašiai ir makedoniečiai buvo susirūpinę ir visą naktį praleido bai- 
mėje, tarsi jau mūšis būtų paskelbtas. Aleksandras, kuris niekada anks- 
čiau taip nebuvo išsigandęs, pasišaukė Aristandrą aukoti ir melstis. Ši- 
sai apsirengęs baltais rūbais, rankose laikydamas šventas žoles, 
pridengta galva kalbėjo maldas, o karalius, maldaudamas Jupiterį, Mi- 
nervą ir Viktoriją, kartojo iš paskos. Po to, kaip įprasta, atnašavo aukas, 
olikusią dalį nakties, grįžęs į palapinę, skyrė poilsiui. Bet miegas neėmė 
ir negalėjo nugulėti. Svarstė, ar pulti nuo kalno persų dešinįjį sparną, ar 
smogti priešui į centrą. Vėl abejojo, o gal geriau į kairį sparną nukreipti 
smūgį. Pagaliau baimės įvargintą kūną apėmė gilus miegas. 

Jau išaušus vadai susirinko gauti įsakymų ir buvo visi nustebinti 
palapinės prieangyje vyraujančia neįprasta tyla, nes kitais atvejais kara- 
lius paprastai juos pakviesdavo. Stebėjosi, kad jo nepažadino net lemia- 
mos svarbos būsimieji įvykiai. Jie manė, kad jis nemiega, o iš baimės 
sustingęs guli. Niekas nedrįso iš asmens apsaugos būrio įeiti į palapinę, 
o laikas spyrė. 

Kareiviai, negavę vado įsakymo, negalėjo nei ginklų imtis, nei rikiuo- 
tis. Ilgai delsęs Parmenionas įsakė eiti valgyti. Jau laikas buvo žygiuoti, 
tuomet Parmenionas įėjo į palapinę ir keletą kartų pašaukė vardų, bet 
prižadinti negalėjo. Tada prisilietęs pajudino ir tarė: „Jau seniai išaušo, 

priešas išsirikiavęs artėja, o tavo kariai dar be ginklų, laukia įsakymo. 

Kur tavo ankstesnė energija? Juk paprastai pats žadini sargybinius“. Į 
tai Aleksandras atsakė: „Argi manai, kad aš galėjau užmigti, nenusikra- 
tęs baimės, kuri man nedavė užsnūsti?“ Ir tuoj pat liepė trimituoti mū- 
šiui. Kadangi Parmenionas dar vis stebėjosi, kaip jis galėjęs taip be rū- 
pesčių miegoti. Tuo karalius pasakė: „Nėra ko stebėtis. Aš negalėjau 
rasti ramybės, kol Darijus degino žemę, pelenais vertė kaimus, niokojo 
pasėlius. Dabar gi ko man bijoti, jei ruošiasi karui. Prisiekiu Herkuliu, 
mano apžadai išsipildė. Bet apie šitą planą pakalbėsime vėliau. Dabar 
kiekvienas eikite prie savo dalinio. Aš irgi tuoj būsiu ir nurodysiu veiki- 
mo planą.“ 

Retai kada kritiškomis valandomis drąsinančiu žodžiu kreipdavosi į 
draugus. Tuomet taip pat užsidėjęs šarvus, nuėjo prie kareivių. Niekada 
anksčiau kareiviai nebuvo matę taip gerai nusiteikusio karaliaus. Jo drą- 
sus žvilgsnis pranašavo tikrą pergalės viltį. Tuoj pat jis įsakė praardyti 
pylimą ir išvesti kariuomenę. 

Kariuomenę išrikiavo taip: dešiniame sparne išstatė raitelius, vadi- 
namus gvardija. Jiems vadovavo Klitas. Jam priskyrė taip pat ir Filoto 
eskadronus. O kitus raitelių vadus pastatė prie dešiniojo sparno šono. 
Paskutinis kavalerijos būrys buvo meleagriečių. Tuoj pat už jų stovėjo 
falanga. Už falangos rikiavosi argiraspidai. Jiems vadovavo Parmenio- 
no sūnus Nikanoras. Jų rezervas - Kenas su savo būriu. Užjo Orestas ir 
Linkestas. Įkandin jų sekė Poliperkonas, svetimšalių kariuomenės va- 
das. Visai šitai armijai vadovaus Armintas. Filagas komandavo balak- 

rams, kurie neseniai buvo priimti į sąjungą. Šitoks buvo dešiniojo spar- 
no vaizdas. Kairiajame sparne Krateras vadovavo peleponesiečių ir 
achajų raiteliams. Jam buvo priskirti lokrensų ir malėjų eskadronai. Pas- 
kutinieji buvo Tesalijos raiteliai, vadovaujami Pilypo. Pėstininkų eiles 
dengė raiteliai. Sitaip atrodė kairiojo sparno frontas. O kad jų negalėtų 
apsupti priešų masė, paskutiniąsias eiles buvo apsiautęs stiprus būrys. 
Abu sparnus rėmė rezervinė kariuomenė, kuri buvo išrikiuota ne tiesiog 
į frontą, bet į šoną, kad, jei priešas bandytų apsupti armiją, ji būtų pasi- 
ruošusi stoti į mūšį. Čia stovėjo agrianai su Kretos salos lankininkais. 
Jiems vadovavo Atalas. Norėdamas visą frontą sustiprinti apsaugos lan- 
ku, paskutiniąsias eiles nukreipė nuo fronto. Čia buvo ilirai su samdyta 
kariuomene, o kartu sujais ir lengvai ginkluoti trakiečiai. Išrikiuota ka- 
riuomenė todėl buvo tokia judri, kad priešas negalėtų apsupti gale sto- 
vinčių dalinių. Jie galėjo apsigręžti ir vėl grįžti į frontą. Taigi priekinės 

eilės nebuvo stipresnės už sparnus, o sparnai už užpakalines. 

Šitaip išrikiavęs kariuomenę, davė nurodymus. Jei barbarai paleistų 
su triukšmu dalgiais ir pjautuvais apginkluotus vežimus, puolimą jie 
turi sutikti tyliai išardę eilių gretas. Jis neabejojo, kad vežimai, niekam 
nepadarydami žalos, pravažiuos, jei niekas jiems nepasipainios po ko- 
jų. Ojei vežimus paleistų be triukšmo, tai jie turi šaukti ir gąsdinti, o 
pasibaidžiusius arklius iš visų pusių badyti ietimis. Sparnų vadams 
taip juos liepė išplėsti, kad jų negalėtų apsupti, bet tuo pačiu neturi ap- 
nuoginti fronto vidurinės dalies. Gurguolę su belaisviais, tarp kurių bu- 
vo ir Darijaus motina su vaikais, patalpino ant netoli esančios aukštos 
kalvos, palikę nedidelę apsaugą. Kaip ir anksčiau kairį sparną koman- 
duoti pavedė Parmenionui, pats stojo dešiniame. 

Priešas dar tebebuvo už ieties metimo, kai tūlas perbėgėlis, kažkoks 
Bijonas, kiek įstengdamas skubėdamas, atbėgo pas karalių ir pranešė, 
kad Darijus visą žemę prismaigstęs geležinių smaigų, kur jis manęs, kad 
priešas pasiųs raitelius. Kad savieji galėtų išvengti klastos, nusmaigsty- 
tą vietą atžymėjęs tam tikrais ženklais. Įsakęs saugoti perbėgėlį, Alek- 
sandras sušaukė vadus ir paaiškino, kas buvo pranešta. Įsakė vengti 
nurodytos vietos ir paaiškinti raiteliams, kur slypi pavojus. Aišku, dviems 
armijoms keliant triukšmą, išgirsti, kas kalbama, buvo neįmanoma, to- 
dėl visų akivaizdoje jis apjodinėjo dalinius ir kalbėjo jų vadams ir šalia 
stovintiems. 

“Perėjęs tiek žemių su pergalės viltimi, dėl kurios kausimės, šiandie- 
ną turime įveikti šią kliūtį“. Toliau jis priminė ankstesnius žygdarbius, 
kas žadino pasididžiavimą ir viltį. Priminė Graniko upę, Kilikijos kal- 
nus ir žygio metu užimtus Siriją ir Egiptą. Dabar kausis bebėgant sulai- 
kyti persai, kurie nebegali toliau bėgti. Jau trečią dieną sustingę iš bai- 
mės, nukamuoti ginklų naštos, nepajudą iš vietos. Niekas neparodo jų 
desperacijos geriau, kaip savų miestų ir žemių deginimas. Jie įsitikino, 
kad ko neįstengs sunaikinti, tas taps priešu. Nėra ko bijoti nežinomų 
tautų, tuščiai skambančių vardų. Nedaro karo pavojingesniu ir tie, ku- 
riuos jie vadina skitais ir kaduzais. Tos tautelės menkos todėl, kad neži- 
nomos. Drąsūs vyrai visada yra žinomi, o taikios, iš savo urvų iškrapšty- 
tos gentys, be savo vardo nieko kito neatsinešė.. Makedoniečiai drąsa 
pasiekė to, kad nėra pasaulyje vietos, kur tokie vyrai nebūtų žinomi. 
Pasižiūrėkite į barbarų neorganizuotą armiją. Vienas turi tik metamąją 
ietį, kitas iš svaidyklės svaido akmenis, tik retas turi tikrus ginklus. To- 
dėl ten daug stovinčių, čia daug norinčių kovoti. Jei jis pats nebūtų buvęs 

kitiems drąsos pavyzdys, jis nereikalautų, kad ir kiti drąsiai stotų į mūšį. 

Jis pasižada kovoti priekyje pirmųjų vėliavų. Jo nuomone, kiek žaizdų, 
tiek kūno puošmenų. Turbūtjie patys žino, kad tik jis vienas nedalyvau- 
ja bendrojo grobio dalybose. Visi pergalės vaisiai sunaudojami jų labui, 
jų apginklavimui. Šitaip jis sako drąsiems vyrams, o jei jų tarpe yra kito- 
kių, tai štai kąjis pasakys jiems: jie pateko ten iš kur pabėgti nėra galima. 
Tokias platybes perėję, tiek upių ir kalnų palikę už savęs, į tėvynę ir 
šeimos židinį kelią galima prasiskinti rankomis. Taip drąsino vadus, 
taip pat arti stovinčius kareivius. 


6. Darijus drąsina 


Darijus buvo kairiajame sparne, apsuptas didelio būrio saviškių, rink- 
tinių raitelių ir pėstininkų. Su panieka žiūrėjo į priešų mažą skaičių, 
manydamas, kad priešų kariuomenė ištęsta į sparnus, sudaro tuščią fron- 
tinę dalį. Iš tikro, būdamas aukštai vežime, jis apžvelgė kairėje ir dešinėje 
stovinčius pulkus ir, rodydamas ranka, tarė: 

“Anksčiau buvę šeimininkai visų žemių, kurias čia skalauja Okea- 
nas, 0 ten riboja Helespontas, dabar stoja į kovą ne dėl garbės, o dėl 
gyvybės ir dėl to, kas yra daugiau negu gyvybė, dėl laisvės. Ši diena 
atstatys ar galutinai pribaigs imperiją, už kurią didesnės nėra matęs joks 
amžius. Prie Graniko kovėmės su labai maža pajėgų dalimi. Pralaimėję 
Kilikijoje galėjo pasitraukti į Siriją, karalystę saugojo tokie sustiprinimai, 
kaip Tigras ir Eufratas. Šiandien mes esame tokioj vietoj, iš kur net bėgti 
sumuštiems nėra kur. Už mūsų pečių yra viskas tokio ilgo karo sunioko- 
ta: miestai nebeturi gyventojų, žemė - savo žemdirbių. Žmonos ir vaikai 

eina paskui šią armiją. Jeigu mes savo brangiausius artimuosius neuž- 
stosime savo kūnais, priešui teks gatavas grobis. Kas iš mano pusės pri- 
klausė, padariau: sukūriau armiją, kurią vos ne vos apima neišmatuoja- 
mos platybės, aprūpinau arkliais ir ginklais, paruošiau maisto, kad 
netrūktų tokiai masei žmonių, parinkau vietą, kur galime išrikiuoti ka- 
riuomenę. Visa kita yra jūsų rankose, tik turėkite drąsos nugalėti. Su 
panieka žiūrėkite į tą priešų šlovę, kuri drąsiems vyrams yra pats sil- 
pniausias ginklas. Tai tik neapgalvotas išsišokimas, kurį jūs iš baimės 
palaikėte drąsa. Kai išgaruoja pirmasis impulsas, tarsi žvėrys nebejau- 
čią botago smūgio, sustoja. Šie platūs laukai išryškina jų menkumą, kurį 
slėpė Kilikijos kalnai. Matote, kokios retos eilės, sparnai ištęsti, vidurys 
tuščias. Paskutinieji, kuriuos jis išrikiavo apgręžęs, pasiruošę bėgti. Die- 
važi, sutryps juos arklių kanopos, nors ir nieko daugiau nepasiųsčiau į 

mūšį, o vien tik dalgiais ir pjautuvais ginkluotus vežimus. Laimėję mūšį, 
laimėsime karą, nes ir jiems nebėra, kur bėgti. Iš čia Eufratas, iš ten Tigras 
pastoja kelią. Kas anksčiau ėjo už juos, dabar eina prieš juos. Mūsų dali- 
niai paslankūs ir neturi nešmenų. Jų - prisiplėšę grobio ir nerangūs. Jie 
susipančiojo mūsų gėrybėse ir mes juos išžudysim. 

Pergalės priežastis ir vaisius bus vienas ir tas pats. Jei kurį iš jūsų 
gąsdina tos tautos vardas, žinokite, kad tai tik makedoniečių ginklai, o 
ne kūnai. Vieni kitiems mes esame daug kraujo nuleidę, bet visada ma- 
žasis nukenčia daugiau. Koks beatrodytų Aleksandras bailiams ir išti- 
žėliams, jis tėra vienas. Ir jeigu manim tiek tikite, jis yra karštakošis ir 
pamišėlis. Iki šiol daugiau laimingas dėl mūsų bailumo, negu dėl savo 
drąsumo. Niekas negali tęstis ilgai, kam trūksta protingo pagrindo. Nors 
ir atrodytų, kad jį lydi laimė, bet visą laiką jos neužteks beprotybei pa- 
dengti. Be to, trumpa ir permaininga įvykių kaita ir Fortūnos globa vi- 
suomet neįspėjama. 

Galbūt taip likimą dievai sutvarkė, kad persų imperiją, per 230 metų 
pasiekusią savo klestėjimo viršūnę, greičiau leido sukrėsti didžiu smū- 
giu, bet ne sunaikinti. Jie mums parodė, koks trapus žmogaus likimas, 
apie ką mes laimės valandomis negalvojame. Anksčiau mes puldinėjo- 
me Graikiją, dabar savo žemėje turime kariauti. Vienus ir kitus mus svai- 
do permainingoji Fortūna. Turbūt tos imperijos, kurios vieni ir kiti sie- 
kiame, viena tauta aprėpti negali. Iš tikro jei ir nebūtų vilties, būtinybė 
verstų kovoti, juk prieita prie tos ribos. Jie laiko kalėjime mano motiną, 
dvi dukras, sūnų Ochą, šios imperijos ateitį, kunigaikščius, karališkojo 
kraujo įpėdinius, jūsų vadus, kurie yra nelyginant jūsų karaliai. 

Ne visas esu su jumis, didesne dalimi esu belaisvis. Išlaisvinkite ma- 
no širdį iš retežių, grąžinkite man mano brangiausius, už kuriuos aš 
pats pasiruošęs mirti, grąžinkite motiną ir vaikus, nes žmonos tame ka- 
lėjime netekau. Žinokite, jie tiesia į jus rankas, prašo protėvių dievus, 

„ prašo jus pagalbos, jūsų pasigailėjimo, jūsų ištikimybės, išvaduokite iš 
vergystės, iš pančių, kad nereikėtų maldauti kasdieninės duonos. Argi 
manote ramia sąžine vergauti tiems, kurių net karaliais būti yra šlykštu. 

Matau, artinasi priešų kariuomenė. Juo arčiau prie manęs slenka 
lemtinga valanda, juo mažiau esu patenkintas tuo, ką jums pasakiau. 
Prašaujus protėvių dievų vardu, vardu amžinosios ugnies, kuri nešama 
antaltorių, vardu saulės spindesio, kuri užteka mano karalystės ribose, 
amžinos atminties Kyro vardu, kuris pirmas iš Lidų ir Medų paimtą 
valdžią pernešė į Persiją, apginkite persų giminę ir vardą nuo amžinos 

negarbės. Pirmyn pilni vilties, kad ateinančioms kartoms galėtume pa- 
likti tokią šlovę, kokią jūs perėmėte iš savo protėvių. Jūs laikote savo 
rankose ateities laisvę, galią viltį. Tas išvengs mirties, kas jos nebijo, 
kiekvieną bailį ji pačiups. Aš gi pats ne vien tik tėvų papročiu, bet ir dėl 
to, kad geriau galėčiau būti visų matomas, važiuosiu karo vežimu ir 
neprieštarauju, kad iš manęs imtumėte pavyzdį drąsos arba bailumo“. 


7. Sunkus mūšis 


Tuo tarpu Aleksandras, norėdamas aplenkti perbėgėlio nurodytąją 
spąstų vietą ir ketindamas užpulti Darijų, kuris gynė kairį sparną, ar- 
mijai įsakė pulti iš šono. Darijus taip pat savo kariuomenę ten pasuko 
ir liepė Besui duoti masagetų raiteliams įsakymą pulti Aleksandro kai- 
rį sparną iš šono. Priešais jį patį stovėjo pjautuvais ir dalgiais ginkluoti 
vežimai, davęs ženklą, visus paleido į priešą. Karo vežimų vedekliai 
šuoliais pasileido į priešą, kad netikėtai užpuolę daugiau sutryptų. 
Vienus subadė ant rodiklio galo kyšantys smaigai, kitus sudraskė iš 
abiejų vežimo pusių nuleisti dalgiai. Makedoniečiai traukėsi ne pama- 
žu, bet bėgdami padrikai suardė rįkiuotės eiles. Taip pat ir Mazėjus 
išgąsdintam priešui įvarė baimės, jis įsakė 1.000 raitelių apjoti aplink 
ir paimti priešo gurguolę, manydamas, kad belaisviai, kurie ten irgi 
buvo laikomi, išvydę ateinant saviškius, sutraukys grandines. Parme- 
nionas, kuris buvo kairiajame sparne, nesidavė suklaidinamas, greitai 
pasiuntė pas karalių Polidamantą pranešti apie pavojų ir paklausti, ką 
toliau lieps daryti. 

Karalius, išklausęs Polidamantą, pasakė: „Eik ir pranešk Parmenio- 
nui, jei laimėsime mūšį, atgausime ne tik tai, kas mūsų, bet paimsime 
viską, kas priklauso priešui. Todėl šiuo metu nėra reikalo ką nors ati- 
traukti iš fronto, tespjauna jis į visas kuprines ir tegu toliau drąsiai kau- 
nasi, kaip pritinka man ir mano tėvui Pilypui“. 

Tuo tarpu barbarai užpuolė gurguolę. O belaisviai, nužudę keletą 
sargybinių, sutraukė pančius ir, ką tinkamo radę, apsiginklavo, prisi- 

jungė prie savo raitelių ir užpuolė iš visų pusių apsuptus makedonie- 
čius. Tie, kurie buvo kartu su Sizigambe, su džiaugsmu pranešė žinią, 
kad Darijus nugalėjęs, priešai sutriuškinti, pagaliau net gurguolės nete- 
kę. Matjie manė, kad toks pat likimas ištiko visą kariuomenę ir kad nu- 
galėtojai persai supuolė prie grobio. Belaisviai ragino Sizigambę atsipei- 
kėti iš liūdesio. Ši nereagavo ir liko tokia pat, kokia buvo anksčiau. Ji 
nepratarė nė žodžio, nepasikeitė nė veido spalva, sėdėjo nejudėdama. 

(Manau, ji bijojo per ankstyvu džiaugsmu gundyti Fortūną). Žiūrint iją, 
buvo neaišku, ko ji šiuo metu labiau norėtų. 

Tuo tarpu Amintas, Aleksandro raitelių vadas, atskubėjo su keliais 
būriais gurguolei į pagalbą. Neaišku, ar savo sprendimu, ar karaliaus 
įsakymu. Bet jis neįstengė sulaikyti kaduzių ir skitų atakos: vos tik pra- 
dėjęs mūšį, pabėgo pas karalių. Greičiau jis buvo prarastos gurguolės 
liudininkas, negu jos gynėjas. 

Aleksandras ėmė gailėtis dėl savo plano. Pagrįstai jis bijojo, kad kar- 
tais kareiviai, norėdami atgauti savo lobį, nepasitrauktų iš mūšio. Todėl 
prieš skitus jis pasiuntė ietininkų vadą Aretą. Ietininkus vadindavo sa- 
risoforais. 

Tuo tarpu karo vežimai, kurie buvo išblaškę pirmąsias gretas, puolė 
falangą. Makedoniečiai, sukaupę visą drąsą, vežimus įsileidžia į rikiuo- 
tės vidurį. Rikiuotė pasidarė panaši į pylimą. Suglaudę ietis iš abiejų 
pusių, kareiviai ėmė badyti įsibėgėjusių arklių pilvus. Pagaliau vežimus 
pradėjo siausti ir jų gynėjus ištrankyti iš postų. Kovos aikštė liko nuklota 
daugybe arklių ir vedeklių lavonų. Vežikai negalėjo suvaldyti pasibai- 
džiusių arklių, jie muistydami galvas, ne tik išsinerdavo iš pakinktų, bet 
apversdavo net vežimus. Sužeistieji vilkdavo užmuštuosius, pasibaidę 
nebegalėdavo sustoti, o besibaigią negalėjo atsistoti. Tačiau nedaug ka- 
ro vežimų prasiveržė į paskutiniąsias rikiuotės eiles, bet tie, kurie pasi- 
painiojo jiems po kojų, žuvo baisia mirtimi. Žemėje matėsi daugybė am- 
putuotų kūno dalių, o apipjaustyti kūnai, kol dar žaizdos tebebuvo šiltos 
ir nesijautė skausmo, nepaleido ginklo, kol pagaliau nukraujavę be są- 
monės susmukdavo. Tuo tarpu Aretas, nukovęs skitų vadą, grobusių 
gurguolę, dar smarkiau ėmė spausti priešą. 

Pagaliau Darijaus pasiųsti baktrai nulėmė kovos baigtį. Daugelis ma- 
kedoniečių buvo sutrypti pirmojo antpuolio metu, tačiau didesnioji da- 
lis nubėgo pas Aleksandrą. Tuomet persai, baisiai šaukdami, kaip pa- 
prastai daro laimėję mūšį, įnirtingai puolė priešą, tarsi visur sumuštą. 
Aleksandras barė, drąsino išsigandusius ir pats vienas stojo į mūšį, ku- 
ris buvo visai besibaigiąs. Pagaliau padrąsinęs įsakė pulti priešą. Deši- 
niajame persų sparne gretos buvo retesnės, nes baktrai buvo pasiųsti 
gurguolės pulti. Taigi Aleksandras puola praretėjusias gretas ir daug 
išžudo priešų. O persai, buvę kairiajame sparne, ir tikėdamiesi apsupti 
Aleksandrą, pasiunčia savo būrį kovojančiam už nugaros. Viduryje žie- 
do atsidūrusiam karaliui grėsė didžiulis pavojus, bet Agriano raiteliai, 
pentinais paraginę arklius, puolė karalių apsupusius barbarus ir, kirs- 

dami priešui iš užpakalio, privertė atsigręžti. Abiejų kariuomenių eilės 
pakriko. Aleksandras dabar turėjo priešą iš priekio ir iš užpakalio. Tuos, 
kurie puolė iš užpakalio, mušė Agriano kareiviai. Baktrai, apiplėšę prie- 
šų gurguolę, grįžo, bet savo eilių atstatyti nebegalėjo. Daugelis būrių, 
atskilę nuo savųjų, kaip pakliūva susimaišę su kitais, kovojo. Abu kara- 
liai, kurių daliniai buvo beveik susijungę, savo buvimu skatino kovą. 
Daug persų krito, o sužeistųjų iš abiejų pusių buvo beveik po lygiai. 

Darijus važiavo karo vežimu, Aleksandras jojo raitas. Abu karalius 

pasiaukojančiai gynė asmeninės sargybos. Žuvus karaliui, niekas neno- 
rėjo ir negalėjo likti gyvas. Žūti savo karaliaus akivaizdoje kiekvienas 
laikė garbe. Tiems, kurie labiausiai gynė karalių, grėsė didžiausias pa- 
vojus, kadangi kiekvienas siekdavo garbės nužudyti karalių. Tie, kurie 
buvo arti Aleksandro, sakėsi matę virš karaliaus galvos ramiai skren- 
dantį erelį, kuris nebijojo nei ginklų žvangėjimo, nei mirštančiųjų dejo- 
nių. Ilgai jį buvo galima matyti aplink Aleksandro arklį veikiau kylantį, 
negu skrendantį. Sunku pasakyti, ar tai buvo akių apgaulė, ar realus 
reiškinys. Tačiau žynys Aristandras, apsivilkęs baltais rūbais ir deši- 
nėje laikydamas laurų vainiką, kovojantiesiems parodė paukštį, pažy- 
mėdamas, kad tai esąs neabejotinas pergalės ženklas. Su dideliu pasi- 
tikėjimu ir energija anksčiau išgąsdinti kariai puolė įmūšį. Ypač po to, 
kai Darijaus vežikas, sėdįs prieš Darijų ir valdąs arklius, buvo perver- 
tas ietimi. Nei persai, nei makedoniečiai neabejojo, kad užmuštas pats 
karalius. 

Gedulingai raudodami, baisiai rėkdami ir dejuodami Darijaus gimi- 
nės ir ginklanešiai išgąsdino visą kariuomenę, kuri iki šiol apylygiai 
kovėsi su Aleksandro armija. Kairiajam sparnui pasileidus bėgti, veži- 
mu niekas nebesirūpino, kol pagaliau dešiniojo sparno centre jį apsupę 
sulaikė. Pasakojama, kad Darijus, išsitraukęs kardą, abejojęs bėgimo gė- 
dą nuplauti mirtimi. Tačiau, žvelgdamas aukštai iš vežimo ir matyda- 
mas, kad dar ne visi bėga, susigėdo išduoti savuosius. Kol jis taip svyra- 
vo tarp vilties ir nevilties, persai pamažu pradėjo trauktis ir jų gretos 
pašlijo. Aleksandras, pakeitęs arklį, nes daugelį jų jau buvo nuvaręs, 
besipriešinančius badė iš priekio į veidą, bėgančius iš užpakalio į nuga- 
rą. Darijus pasuko vežimą bėgti, jau buvo nebe mūšis, o skerdynės. Nu- 
galėtojai bėgantiesiems lipo ant kulnų. Kylantys dulkių debesys viską 
aptemdė, reikėjo klaidžioti tamsoje kaip naktį. Tik iš balso galėjai palai- 

kyti ryšius. Girdėjosi tik mušamų arklių, traukusių vežimus, botagų 
pliaukšėjimas, tai buvo vienintelis ženklas, rodantis, kur bėga priešas. 

Kairiajame makedoniečių sparne, kuriam vadovavo Parmenionas, kaip 
anksčiau esame minėję, abi pusės kovojo toli gražu ne vienoda sėkme. 
Mazėjus, energingai puldamas su visa kavalerija, spaudė makedoniečių 
raitelius. Būdamas pranašesnis skaičiumi, pradėjo supti priešą. Parme- 
nionas liepia raiteliams pranešti Aleksandrui, kokioje keblioje padėtyje jie 
atsidūrę. Jei laiku nesulauks pagalbos, bėgimas neišvengiamas. 

Karalius jau toli buvo nusivijęs priešą, kai atėjo iš Parmeniono liūd- 
na žinia. Aleksandrui įsakius sustabdyti arklius, kuriais vijosi, kariuo- 
menė sustojo. Karalius, grieždamas dantimis, prakošė, kad jam iš ran- 
kų išplėšta pergalė. Darijus, girdi, laimingesnis bėgdamas, negu jis 
vydamas. 

Tuo metu Mazėjų pasiekė žinia apie Darijaus pralaimėjimą. Nors ir 
būdamas geresnėje padėtyje, tačiau išgąsdintas kovojančių pusių liki- 
mo, ėmė silpniau pulti priblokštą priešą. Parmenionas, nežinodamas 
savaime susilpnėjusio puolimo priežasties, vis dėlto šią progą energin- 
gai išnaudojo savo pergalei. Įsakęs pašaukti pas save Tesalijos raitelius, 
tarė: 

„Argi matote, kaip tie, įnirtingai puolę, staiga išsigandę ima trauktis. 
Aišku, mums šią pergalę atnešė taip pat mūsų karaliaus Fortūna. Persai 
visai sumušti. Ko laukiat? Gal menkesni esate už bėgančius“. 

Buvo matyti, kad tai tiesa. Viltis vėl įkvėpė jėgų. Pentinus paspaudę, 
puolė priešą. O priešas ėmė trauktis ne pamažu, bet skubėdamas, grei- 
čiau buvo panašu į bėgimą, nors dar nebuvo apsisukę bėgti. Parmenio- 
nas, nežinodamas, koks karaliaus likimas dešiniame sparne, pristabdė 
saviškius. Mazėjus, gavęs laiko pabėgti, ne tiesiu keliu, darydamas vin- 
gi, bet užtai saugiau, persikėlė per Tigro upę ir su nugalėtos armijos 
likučiais nuvyko į Babiloną. 

Darijus, lydimas keleto palydovų, nubėgo prie Liko upės, ją perėjęs 
abejojo sunaikinti tiltą, nes gavo žinią, kad priešas jau ateinąs. Bet iš 
kitos pusės matė, kad daug tūkstančių saviškių, kurie dar nebuvo atbėgę 
prie upės, sunaikinus tiltą, taps priešo grobiu. Tiltą palikęs sveiką, ta- 
čiau nuvažiuodamas, būk pasakęs, geriau duoti kelią tiems, kurie vejasi, 
negu atimti galimybę pabėgti, kurie bėga. [veikęs ilgą kelią, vidurnaktį 
atvyko į Arbelos kaimą. Kao gigalšių ar įsivaizduoti = ar apsakyti visas 


tas Fortūnos patyčias, va Tų ir jų pulkų žuvimą, nugalėtųjų bėgimą, atk 


L LS 
skirų“ žmonių ir kartu visų nelaimes? Beveik viso to amžiaus įvykius 
Forfūna sutalpinoį Vieną tą dieną:-Vieni bėgo trumpiausiu keliu, kiti per 
įvairiausius tarpeklius ir nežinomus kalnų takus. 

Likę be vadų, raiteliai maišėsi su pėstininkais, ginkluoti su begin- 

kliais, sveikieji su sužeistaisiais. Pagaliau gailestingumas virto baime: 
tie, kurie nebegalėjo eiti, vieniems ir kitiems sielvartaujant, buvo palikti. 
Nusilpusius ir sužeistus ypač kankino troškulys. Visur upelių pakran- 
tėmis tysojo žmonės, burna gaudydami tekantį vandenį. Daug ir godžiai 
prisigėrę nešvaraus vandens, drumzlėms spaudžiant viduriuose, ėmė 
pampti. Nusikamavusius ir nebepavelkančius kojų bėglius užtikęs prie- 
šas priversdavo ieties smūgiais stotis ant kojų. Kuriems nebetekdavo 
vietų prie pakelio upelių, tie slinko toliau, ieškodami kokių nors nežino- 
mų vandens šaltinių. Nebuvo tokios neprieinamos ir tokios išdžiūvu- 
sios duobės, kur jie nebūtų bandę malšinti troškulį. Pakelių kaimuose 
galėjai girdėti senių ir moterų raudas, kurie barbarams įprastu būdu dar 
šaukėsi karaliaus Darijaus. 

Aleksandras, kaip anksčiau minėjome, stabdęs savo kariuomenę, at- 
vyko prie Liko upės. Ant tilto buvo nesuskaičiuojama daugybė bėgan- 
čiųjų. Pradėjus priešui spausti, kai kurie bėgliai šoko į vandenį, bet, bū- 
dami ginkluoti, o be to išvargę nuo mūšio ir bėgimo, prigėrė upės 
verpetuose. Bėgliai ne tik ant tilto, bet ir upėje nebetilpo, į kurią beatodai- 
riškai vienas po kito puolė, nes kai žmogų apima baimė, jis bijo vien to, 
kas jam pirmas sukėlė baimę. Norinčius vytis sprunkantį, nenubaustą 
priešą Aleksandras atkalbinėjo, motyvuodamas, kad ginklai atšipę, ran- 
kos išvargusios ir pagaliau diena eina vakarop. Iš tikro jis buvo susisie- 
lojęs dėl savo kairiojo sparno. Jis manė, kad dar ten vis vyksta kova, todėl 
nusprendė grįžti ir padėti saviems. Jau buvo vėliavas apgręžę, kai atjojo 
Parmeniono pasiųsti raiteliai ir pranešė taip pat apie kairiojo sparno 
pergalę. Tą dieną nebuvo nė vieno pavojaus didesnio už tą, koks buvo 
grąžinant kariuomenę į stovyklą. Mažais ir padrikais būriais, džiūgau- 
dami pergale, kareiviai ėjo paskui savo karalių, manydami, kad visi prie- 
šai arba bėga, arba žuvo mūšyje. 

Tik staiga iš priekio pasirodė raitelių būrys. Pradžioje pastojo kelią, 
pagaliau pastebėję tokį nedidelį makedoniečių būrį, raiteliai puolė prie- 
šą. Priekyje ėjo karalius, daugiau nuduodamas, kad nėra pavojaus, negu 
iš tikro jo nebodamas. Ir šį kartą neužmiršo jo laimė, nuolatinė palydovė 
kritiškose situacijose. Priešų raitelių vadas, trokšdamas sukelti mūšį, 
visai nesisaugodamas puolė karalių, tačiau šis pervėrė jį ietimi. Kai rai- 
telių vadas nuvirto nuo arklio, karalius ta pačia ietimi pervėrė sekantį ir 
daug kitų. Išgąsdintus priešus puolė ir karaliaus palyda. Tačiau ir prie- 
šai nesidavė skerdžiami tuoj pat neatsimokėję, mat ne visi persai taip 

aistringai puolė priešą, kaip šis paskubomis susiformavęs vienetas. Pa- 
galiau barbarai, pamatę, kad prieblandoje bėgti yra saugiau, negu kau- 
tis, atskirais būriais pasišalino. Karalius pergyvenęs tokį netikėtą pavo- 
jų, visus sveikus karius nuvedė į stovyklą. 

Kiek pajėgė suskaičiuoti nugalėtojai, persų krito apie 40.000, make- 
doniečių pasigedo nepilnai 300 karių. Šią pergalę karalius daugiau pri- 
skyrė drąsai negu laimei. Nugalėjo drąsa, one vieta. Ir kariuomenę buvo 
meistriškai išrikiavęs, ir pats labai sėkmingai kovėsi. Ir labai teisingai 
nusprendė paaukoti gurguolę ir kareivių trofėjus, numatydamas, kad 
galutinai pačiame fronte bus nulemtas mūšis. Ir tada, kai dar mūšio pa- 
sekmės nebuvo aiškios, jis pats save laikė nugalėtoju. 

Pagaliau sumušęs priešus, privertė bėgti, o bėgantį priešą vijosi pro- 
tingiau, negu kad aklai norėdamas keršyti, kas sunku įsivaizduoti tokio 
susijaudinimo atveju. Jei karalius nebūtų liovęsis vytis priešo, kai ka- 
riuomenės dalis tęsė kovą, arba būtų pralaimėjęs dėl savo kaltės, arba 
būtų nugalėjęs dė! kitų drąsos. Jei nugalėtojas būtų išsigandęs atakuo- 
jančių raitelių skaičiaus, jis būtų turėjęs arba gėdingai bėgti, arba apgai- 
lėtinai žūti. Nė dalinių vadai nesuteršė savo šlovės: kiekvieno gautos 
žaizdos yra jo drąsos liudininkės. Hefestiono ranka buvo perverta ieti- 
mi, o Perdikas, Kenas ir Menidas beveik mirtinai buvo suvarpyti strėlė- 
mis. Ir jei norėtume teisingai įvertinti tų dienų įvykiuose dalyvavusius 
makedoniečius, turėtume pasakyti: jie buvo labai verti tokio karaliaus, o 
karalius - tokių karių. 

ALEKSANDRO ŽYGIAI DARIJUI 
BEGANT 


Jei norėčiau aprašyti visus tuos įvykius, kurie tuo metu, Aleksandrui 
vadovaujant, vyko Graikijoje, Ilirijoje ar Trakijoje, teks pertraukti pasa- 
kojimą apie Azijos įvykius. Tačiau atrodo, kad nėra tinkamesnės vietos 
papasakoti visus tuos įvykius, kurie liečia Darijaus bėgimą ir mirtį, ir 
juos aprašyti tokia chronologine tvarka, kokia jie vyko gyvenime. 


I SKYRIUS. ĮVYKIAI PERSEKIOJANT DARIJŲ 


1. Darijus Arbelos kaime 


Visų pirma papasakosiu apie tai, kas susiję su mūšiu prie Arbelos. 

Beveikjau buvo naktis, kai Darijus atvyko į Arbelą. Likimas lėmė, kad 
įšią vietą subėgo didelė dalis jo draugų ir karių. Visus sušaukęs, Darijus 
aiškino, girdi, jis neabejojęs, kad dabar Aleksandras pasistengs užimti 
visus geriausius miestus ir visu kuo pertekusias provincijas. Jis ir jo 
kariai ieškos gausaus ir gatavo maisto. O tai dabartinėje padėtyje jo rei- 
kalams būsiąs tikras išganymas, nes jis žadąs su lengvai apginkluota 
kariuomene trauktis į stepių kraštą. Tolimiausi karalystės kraštai dar 
esą visiškai nepaliesti, todėl jis nesunkiai galės atstatyti jėgas karui. Oši 
išbadėjusi gentis, užgrobusi iždą ir po ilgo badavimo besisotinanti auk- 
su, tuoj tapsianti jo grobiu. Iš patirties žinąs, kad prabanga, sugulovės ir 
kastratų būriai nebuvę niekas kitas, kaip našta ir kliuvinys. O dabar 
Aleksandras su savimi vilkdamas tą balastą, dėl kurio jis laimėjęs karą, 
būsiąs daug silpnesnis. 

Visiems atrodė jo kalba pilna nevilties, nes visi matė, kad turtingiau- 
sias Babilono miestas atiduodamas priešui. Taip pat Zuza ir kiti kara- 
lystės perlai, kurie buvo karo priežastis, greit bus užimti. Betjis aiškino 
toliau: girdi, sunkiais laikais reikalinga ne gražių žodžių, o praktiškų 
veikimų. Kariaujama ne auksu, o geležimi, vyrais, o ne miestų pastatais. 
Viskas paklūsta ginkluotiems. Taip buvę ir su jo protėviais: valstybės 
kūrimo pradžioje sumušti, greit atstatė senąją padėtį. Po šitos kalbos, 
kuri vienus gal padrąsino, o kitiems buvo daugiau įsakymas, o ne pata- 
rimas eiti kartu, jis peržengė Medėjos sieną. Greit po to Aleksandrui pa- 

sidavė Arbela, kur buvo sudėtos karalystės atsargos ir iždas. Be brangių 
rūbų čia buvo rasta 4.000 talentų. Kaip anksčiau esame minėję, čia buvo 
sukrautas visos armijos turtas. Bet plintančios ligos, kurias sukėlė lau- 
kuose gulinčių smarvė, privertė greičiau palikti miestą. Keliaujantiems 
iš kairės buvo Arabija, kraštas, garsus savo kvapiųjų augalų gausumu. 
Kelias ėjo stepėmis. Žemė tarp Tigro ir Eufrato buvo tokia derlinga ir 
riebi, jog pasakojama, kad iš ganyklų reikia laiku išvaryti gyvulius, kad 
jie nepersiėstų. Žemės derlingumo priežastis yra abiejų upių paduoda- 
ma drėgmė, kuri srovena vandens gyslomis ir drėkina beveik visą podir- 
vį. Abi upės išteka iš Armėnijos kalnų, paskui jos, viena nuo kitos nuto- 
lusios, toliau teka pasirinkta kryptimi. Už 2.500 stadijų! apjuosdamos 
Armėnijos kalnus jos toliausiai nutolsta viena nuo kitos. O kirsdamos 
Medijos ir Kurdistano žemes, pamažu jos suartėja ir juo toliau teka, juo 
tarpas tarpjų mažėja. Jos pasidaro artimiausiomis kaimynėmis lygumo- 
je, kurią žmonės vadina „Mesopotamija“ - tarpupiu, nes ji yra tarp upių 
ir abiejų upių krantai ją skalauja. Per Babilono kraštą jos įteka į Raudo- 
nąją jūrą. Ketvirtą dieną Aleksandras atvyko į Menio miestą. Ten yra 
kiaurymė, iš kurios tokia galinga srove veržiasi kalnų smala, kad visos 
Babilono, milžiniško statinio, sienos, kaip gerai žinome, yra nutinkuo- 
tos šio šaltinio smala. Aleksandrui artėjant prie Babilono miesto, jo pasi- 
tikti su savo suaugusiais vaikais išėjo Mazėjus, kuris iš mūšio buvo atbė- 
gęs į Babilono miestą. Pasiduodamas ir užleisdamas miestą, jis maldavo 
pasigailėti. 


2. Aleksandras Babilone 


Karaliui jo atvykimas buvo malonus, nes tokio tvirtovės miesto apgu- 
limas žadėjo pareikalauti daug triūso. Be to, jis buvo garsus vyras, drą- 
sus karys, pasižymėjęs paskutiniame mūšyje. Jo pavyzdys, atrodė, pa- 
skatins ir kitus pasiduoti. Todėl Aleksandras jį ir jo vaikus maloniai 
priėmė. Bet į miestą įžengė, tarsi būtų ėjęs į ataką. Kvadratais išrikiuotą 
kariuomenę vedė jis pats. Didelė Babilono miesto gyventojų dalis, norė- 
dami pamatyti naująjį karalių, stovėjo ant miesto sienų, o dalis išėjo pa- 
sitikti. Nenorėdamas nusileisti Mazėjui, karaliaus pasitikti ėjo ir Babilo- 
no tvirtovės ir karališkojo iždo tvarkytojas Bagofanas. Jis visą kelią nuklojo 
gėlėmis ir vainikais. O gatvę iš abiejų pusių apstatė sidabriniais auku- 
rais, ant kurių sudėjo ne tik smilkalų krūvas, bet visokiausių kvapių 
augalų. Už jo sekė dovanos: galvijų ir arklių kaimenės, vežimuose veža- 
mi narvuose uždaryti liūtai ir panteros. Persų žyniai pagal savo tėvų 

papročius giedojo tautines giesmes. Už jų ėjo chaldėjai ir ne tik babilo- 

niečių pranašai, bet ir artistai, skambindami savotiškomis citromis. Pa- 

prastai jie giedodavo karalių šlovinančias giesmes, o chaldėjai stebėdavo 
žvaigždžių judėjimą ir nurodydavo laikų pasikeitimus. Paskutinieji šioje 
procesijoje žygiavo Babilono raiteliai. Jie buvo patys išsipuošę ir išpuošę 
savo žirgus, tuo parodydami ne tiek savo didybę, kiek prabangą. Karalius, 
apsuptas ginkluotų vyrų, miestiečių miniai liepė eiti už paskutiniųjų pės- 
tininkų. Pats Aleksandras į miestą įvažiavo karo vežimu ir po to įėjo į 
karaliaus rūmus. Kitą dieną apžiūrėjo Darijaus rūmų inventorių ir visus 
pinigus. Tačiau paties miesto grožis ir senumas ne be pagrindo pakerėjo 
ne tik karalių, bet ir visus kitus. Miestą įkūrė Semiramidė. O gal, kaip kiti 
mano, įkūrėjas Belas, kurio rūmai ir šiandien dar rodomi. 

Miesto siena išmūryta iš degtų plytų, aptinkuota smala. Jos plotis 32 
pėdos (apie 9,6 m - vert. pastaba). Pasakojama, kad priešais susitikę du 
karo vežimai galėjo be pavojaus prasilenkti. Mūro aukštis siekė 100 uo- 
lekčių (apie 50 m vert. past.). Bokštai 9 pėdomis aukštesni už sieną 
(9 pėd. = apie 2,7 m -vert. past.). Miesto mūro sienos ilgis aplinkui mies- 
tą 368 stadijai (apie 66,24 km — red. past.). Pasakojama, kad per vieną 
dieną buvo padarytas vienas stadijas! sienos. Namai nebuvo statomi 
prie sienos. Jie stovėjo beveik per vieną jugerį atstumu nuo sienos (apie 
36 m - vert. past.). Ir ne visas miestas užstatytas namais. Tik 90 stadijų 
apgyventa. Namas nestatomas prie namo. Manau dėl to, kad babilonie- 
čiams atrodė saugiau, jei namai išmėtyti daugelyje vietų. Kitą žemę dirba 
ir apsėja, kad, užpuolus priešui, apsupti miesto gyventojai galėtų išsi- 
maitinti iš miesto žemės. 

Per miestą teka Eufrato upė. Jos krantus saugo masyvūs pylimai. Visą 

šitą milžinišką statinį apjuosia milžiniški tuneliai, įleisti giliai į žemę. 
Jais turi nutekėti upės vanduo. Jei nebūtų tų tunelių ir saugyklų, į kurias 
subėgtų vanduo, tai pakilęs virš pylimo vanduo užlietų miesto pastatus. 
Kanalai ir saugyklos padarytos iš degtų plytų, surištų kalnų smala. Per 
upę nutiestas akmeninis tiltas jungia miesto abi puses. Jis taip pat yra 
priskiriamas prie Oriento statinių stebuklų. Kadangi Eufrato srovė yra 
sunešusi storą purvo sluoksnį, tai, norėdami padėti tilto pamatus, turėjo 
giliai iškasti ir tai vos rado pakankamai tvirtą gruntą. Supiltas smėlis su 
akmenimis, ant kurių turėjo laikytis tiltas, pristabdo srovę. O sulaikyta 
srovė stipriau atsitrenkia, negu laisvai tekėdama. 


! Stadijas - apie 0,18 km. (red. pastaba) 

Mieste stovėjo pilis. Aplink ją susidarė 30 stadijų (apie 5,4 km - red. 
past.). Bokštų fundamentas įleistas į žemę 30 pėdų (9 m - vert. past.), ojų 
aukštis siekė 80 pėdų (24 m vert. - past.). 

Graikų pasakose labiau už pilį yra išgarsėjęs kitas stebuklas - kaban- 
tys sodai. Savo aukštumu jie susilygina su aukščiausiomis miesto sieno- 
mis. Daugybė lieknų ir ūksmingų medžių daro juos žaviais. Jie remiasi 
akmeniniais poliais, ant kurių uždėtos kvadratinės akmens plokštės. Jos 
turėjo atlaikyti užpiltą storą žemės sluoksnį ir tą drėgmę, kuria laistyda- 
vo žemę. Ant to masyvo augdavo iki 8 uolekčių apimties storumo ir 50 
pėdų aukštumo medžiai. Jie veda vaisius, tarsi augtų savoj dirvoj. Tuo 
tarpu, kai amžių bėgiai naikina ne tik kas padaryta žmogaus rankų, bet 
pamažu griauždami pakeičia net pačią gamtą, šis statinys, kurį suraki- 
nę laiko daugybė medžių šaknų ir slegia toks parko svoris, lieka laiko 
neįveikiamas. Mat jį laiko 20 plačių, viena nuo kitos nutolusių per 11 
pėdų, sienų, taip kad iš tolo žiūrint atrodo, jog tie miškai kyšo išaugę iš 
kalnų. Pasakojama, kad šį statinį pastatęs Sirijos karalius, valdydamas 
Babiloną, savo žmonos meilės įkvėptas. Gyvendama plikoje lygumoje, ji 
ilgėjosi miškų ir gojų ir prikalbėjo vyrą sukurti statinį, savo žavesiu pri- 
lygstantį gamtai. 

itame mieste Aleksandras užsibuvo ilgiau negu kur nors kitur. Ir 
niekas už šią vietą neatnešė daugiau žalos jo kariuomenės drausmei. 
Niekur nėra tokios sugedusios moralės kaip šitame mieste. Niekas netu- 
" ri tiek galimybių kurstyti ir tenkinti besaikes aistras. Tėvai ir vyrai leido 
sanguliauti su atėjūnais savo vaikams ir žmonoms, jei tik jie mokėjo pi- 
nigus. Visoje Persijoje karaliai ir didikai mėgsta puotas ir pramogas. Ba- 
biloniečiai be saiko vartoja vyną ir mėgsta girtuokliauti. Moterys pra- 
džioje į puotą ateina kukliai pasipuošusios. Paskui pasideda viršutinius 
rūbus, o toliau pamažu ima visai nustoti gėdos. Galiausiai jos nusimeta 
(gėda sakyti) ir apatinius drabužius. Šitaip begėdiškai elgiasi ne gatvės 
paleistuvės, o moterys ir merginos. Jų supratimu, vulgarus kūno nebran- 
ginimas esąs meilumas. 34 dienas šitaip begėdiškai sotinosi ta kariuo- 
menė, kuri buvo nugalėjusi Aziją. Aišku, tolimesniems kritiškiems susi- 
dūrimams su tikru priešu, jei toks būtų pasitaikęs, be jokios abejonės ji 
būtų buvusi silpnesnė. 

Kad mažiau būtų jaučiama padarytoji žala, pasistengė kariuomenę 
atnaujinti naujokais. Mat Amintas Andromenidas iš Antipatro atvedė 
6.000 pėstininkų makedoniečių. Be to, dar 500 tos pačios tautos raitelių, 
o su jais kartu atvyko ir 600 trakiečių. Prie jų buvo prisijungę 3.500 tos 

pačios tautos pėstininkų. Iš Peloponeso atvyko apie 4.000 samdytų ka- 
reivių pėstininkų ir 380 raitelių. Tas pats Amintas atvedė 50 Makedoni- 
jos didikų suaugusių vaikų (paauglių — vert. past.) karaliaus apsaugai. 
Pokylio metu jie taip pat patarnauja karaliui prie stalo, einant į mūšį 
atveda arklius, lydi medžioklėje, eina pakaitom sargybą prie karaliaus 
miegamojo durų. Tai yra aukštesniųjų viršininkų ir vadų pirmoji mokyk- 
lair prieauglis. 

Babilono pilies viršininku karalius paskyrė Agatoną. Jam davė 700 
makedoniečių kareivių ir 300 samdinių. Babilono miesto ir srities valdyto- 
jais paskyrė Menetą ir Apolodorą. Jiems davė 2.000 pėstininkų ir 1.000 
talentų pinigais. Jie buvo įpareigoti surinkti karaliaus kariuomenės papil- 
dymą. Pabėgėliui Mazėjui dovanojo Babilono satrapiją. O Bagofenui, ku- 
ris buvo perdavęs pilį, įsakė kartu žygiuoti. Mitreną, kuris buvo perdavęs 
Sardų miestą, paskyrė į Armėniją. Pagaliau iš Babilono iždo pinigų kiek- 
vienam makedoniečių raiteliui davė po 600 denarų, svetimšalių raiteliams 
po 500 denarų, o pėstininkams buvo išmokėta po 200 denarų stipendijos. 


3. Pertvarkoma kariuomenė 


Šitaip sutvarkęs reikalus, Aleksandras išvyko į sritį, vadinamą Satra- 
pena, kur žemė buvo derlinga, gausu maisto ir kitokių reikmenų. Čia jis 
stabtelėjo ilgėliau. O kad kareiviai poilsiaudami neprarastų karingos dva- 
sios, paskelbė karines varžybas, paskyrė teisėjus ir nustatė premijas besi- 
varžantiems kariams. Devyni išjų, kurie buvo rasti drąsiausi, tapo chiliar- 
chais — (tūkstantininkais) —- 1.000 - ties kareivių vadovais. Tuomet 
kariuomenė pirmą kartą buvo padalyta į kohortas po 1.000 kareivių. Iki tol 
kohorta turėjo po 500 kareivių ir kohortų vadai nebuvo apdovanoti premi- 
jomis už drąsą. Susirinko milžiniška kareivių minia stebėti įdomių žaidy- 
nių ir būti teisingo teisėjų sprendimo liudytojais, nes jie negalėjo nematyti, 
kaip kiekvienas yra įvertinamas, teisingai ar neteisingai. Pirmasis iš visų 
už drąsą buvo apdovanotas Adarchijus vyresnysis, kuris daugiausiai pats 
vienas atnaujino mūšį prie Halikarnaso, kai jaunesnieji kariai buvo pra- 
dėję trauktis. Antrasis buvo Antigenas, trečią vietą užėmė Filotas Angėjus, 

ketvirtą - Amintas, toliau sekė Antigonas, užjo- Linkestas Amintas. Sep- 
tintą vietą gavo Teodatas, o paskutinę — - Helanikas. 

Karinėje disciplinoje, perimtoje iš tėvų, Aleksandras daug ką patobu- 
lino. Anksčiau raiteliai sudarydavo būrius griežtai prisilaikydami tau- 
tybės, atskirai nuo kitų. Dabar raitelių vadus parenkant nežiūrima tau- 
tybės (nebūtinai jis turi būti tos pačios tautybės). Anksčiau trimitu 

duodavo ženklą rengtis į žygį, tačiau dėl kariuomenės triukšmo trimito 
garsas ne visada buvo girdimas, dabar nustatė virš karo vado palapinės 
iškelti ilgą kartį, ant jos galo kabojo visiems matoma vėliava. Taip pat 
kaip ženklą naudojo nakčia ugnį, dieną - dūmus. 


4. Suzoje 


Aleksandrui žygiuojant į Suzą, tos srities valdytojas Abolitas, norė- 
damas Aleksandrą sulaikyti nuo plėšimo, neaišku, ar savo iniciatyva, ar 
Darijaus nurodymu, karaliaus sutikti pasiuntė savo sūnų, siūlydamas 
geruoju atiduoti miestą. Karalius jaunuolį maloniai priėmė ir jo veda- 
mas atvyko prie Hoaspo upės, kurios vanduo, kaip pasakojama, skaid- 
rus. Čiajį su karališkai prabangiomis dovanomis pasitiko Abolitas. Tarp 
dovanų buvo labai greiti kupranugariai, vadinami dromadais, 12 dram- 
blių, Darijaus iš Indijos atgabentų, kurie, kaip buvo tikėta, makedonie- 
čiams turėjo įvaryti siaubą, o dabar tapo jų padėjėjais, nes Fortūna nuga- 
lėto turtus atiduoda nugalėtojui. Įžengęs į miestą tarp kitų brangių daiktų 
išsinešė neįtikėtinai didelę sumą pinigų. 50.000 talentų luitais neapdirbto 
sidabro. Per ilgus amžius juos kaupė daug karalių, manydami, kad jų 
vaikai ir anūkai galės jais pasinaudoti. Tačiau jie per vieną valandą 
atsidūrė svetimo karaliaus rankose. Po to karalius atsisėdo į karališką 
sostą, žymiai didesnį, negu buvo jo kūno ūgis. O kadangi karalius nega- 
lėjo pasiekti kojomis žemės, vienas iš karaliaus tarnų po kojomis pakišo 
stalelį. Karalius, pamatęs kaip vienas Darijaus kastratas ėmęs raudoti, 
paklausė, kodėl jis verkiąs. Kastratas atsakė, kad prie šito Darijus valgy- 
davęs ir jis negalįs be ašarų žiūrėti, kaip Darijaus šventas stalas pavers- 
tas patyčios objektu. 

Karalių apėmęs jausmas, kad jis galįs įžeisti svetingumo dievus. Jau 
buvo beįsakąs paimti stalą iš po kojų, kai tuo tarpu Filotas pataręs: „Ka- 
raliau, šito nedaryk, bet tai, kad stalas, prie kurio priešas pradėdamas 
puotą aukodavo dievams, yra pakištas po tavo kojomis, laikyk lemties 
ženklu“. Prieš iškeliaudamas į persų kraštą, karalius paskyrė Archelajų 
su 3.000 karių įgula valdyti Suzos miestą. Rūpintis pilimi pavedė Kse- 
nofilui, o pilies sargybai eiti paliko vyresnio amžiaus makedoniečius. 
Turto apsaugą pavedė Kalikratui. Suzos srities satrapija buvo grąžinta 
Abolitui. Darijaus motiną su vaikais irgi apgyvendino šitame mieste. O 
makedoniečių rūbus ir daugybę purpuro, gauto dovanomis iš Makedo- 
nijos, kartu su jo gamintojomis netikėtai liepė atiduoti Sizigambei. Visais 
atžvilgiais jis rodė jai karališką pagarbą ir sūnišką meilę. Jis liepė jai 

pasakyti, jei tas rūbas būtų jai prie širdies, kad ji išmokytų anūkes jį 
pasigaminti, o jis duotų, kas jas galėtų pamokyti. Girdėdama šiuos žo- 
džius, karalienė pradėjo verkti, parodydama, kad dovanos nenori priim- 
ti, nes pagal persų papročius nėra moteriai didesnės gėdos, kaip darbas 
su vilnomis. Tie, kurie dovanas turėjo įteikti, pranešė karaliui, kad Sizi- 
gambė labai nusiminusi. Karaliui atrodė, kad reikia atsiprašyti ir pa- 
guosti. Todėl pas ją nuėjo pats karalius ir tarė: „Motina, matai šį rūbą, 
kurį nešioju, jis ne tik mano seserų dovana, betirjų darbas. Mūsų papro- 
čiai mane suklaidino. Prašau, mano nežinojimo nelaikyk įžeidimu. Kai 
aš sužinojau, kokie tavo papročiai, manau, pilnai jų laikiausi. Žinau, 
pagaljūsų papročius sūnus negali atsisėsti motinos akivaizdoje, koljam 
nepasiūlė. Pas tave atėjęs kiekvieną kartą stovėjau, kol duodavai ženklą 
sėstis. Dažnai tu norėjai pulti ant žemės ir mane pagerbti, bet aš nelei- 
dau. Vardą, skirtą mano brangiausiai motinai Olimpijai, duodu tau“. 


5. Uksų krašte 


Nuraminęs ją, karalius ketvirtą dieną atvyko prie upės, vadinamos 
Pazitigriu. Ši upė prasideda Uksių kalnuose ir apie 50 stadijų ji srauniai 
veržiasi per uolėtą kraštą. Jos krantai apaugę miškais. Po to ją pasitinka 
stepės, čia jos srovė darosi ramesnė, tinkama laivams. 600 stadijų yra 
minkštesnės žemės, per ją lėtai tekėdama įsilieja į Persų įlanką. Aleksan- 
dras, persikėlęs per upę su 9.000 pėstininkų, 3.000 agranų ir graikų sam- 
dinių bei keletą tūkstančių trakų, atvyko į uksų kraštą. Šis kraštas yra 
Suzų kaimynas. Tarp jo ir Suzų krašto yra siauras praėjimas, vedąs į 
pirmąją Persidą. Šios srities valdytojas buvo Madatas, Žmogus ne visai 
supratęs laiko reikalavimus, nes jis vardan ištikimybės ryžosi kraštutir 
niam atvejui. Bet tie, kurie gerai pažinojo vietovę, Aleksandrui pranešė, 
kad už miesto esąs slaptas kelias per kalnų tarpeklius. Jei jis ten pasiųs- 
tų nedidelį lengvai ginkluotą būrį, tai jie užkoptų virš priešo galvų. Šis 
planas karaliui patiko. 1.500-ams samdytų kareivių ir beveik tūkstan- 
čiui agrianų vadovavo Tauronas, o kelią rodė tie, kurie šį planą buvo 

pasiūlę. Žygį pradėti įsakė saulei nusileidus. Pats, trečios sargybos metu 
pakėlęs stovyklą ir apie saulėtekį prasibrovęs pro sunkiai praeinamas 
vietas, įsakė kirsti krūmus ir daryti pynučius ir judamus skydus, kad tie, 
kurie turėjo stumti bokštus, būtų saugūs nuo iečių. Ir taip pradėjo miesto 
apsupimą. 

Akmenys ir rieduliai, trukdę darbą, buvo nuritinti. Kareiviams teko 
kovoti ne tik su priešu, bet ir su pačia vietove. Nors kareiviai patyrė daug 

žaizdų, bet vis dėlto veržėsi į priekį, nes jų karalius stovėjo pirmose gre- 
tose, ragindamas juos. Girdi, ar jiems, tokios daugybės miestų užkariau- 
tojams, ne gėda įstrigti prie tokio mažo, niekam nežinomo miestelio. 

Šitaip jam bekalbant, priešas iš tolo ėmė į jį taikyti, o kareiviai, nega- 
lėdami įkalbėti pasitraukti iš ten, pridengė jį skydų uždanga. Tai išvy- 
dus, priešų karingumo dvasia palūžo, o makedoniečiai ėmė dar atkak- 
liau pulti. Miesto gynėjus spaudė iš abiejų pusių ir atsispirti priešo jėgoms 
nebuvo galima. Mažai kas ryžosi mirti, daugelis ruošėsi bėgti. Didelė 
dalis pasitraukė į pilį. Iš pilies buvo paimta 30 delegatų prašyti malonės, 
karaliaus atsakymas buvo liūdnas: pasigailėjimo nėra. Išsigandę kanki- 
nimų, slaptu keliu, nežinomu priešui, gynėjai pasiuntė pasiuntinius pas 
Darijaus motiną Sizigambę, prašydami, kad ji suminkštintų karalių, nes 
jie žinojo, kad karalius ją myli ir gerbia kaip tikrą motiną. Be to, Madatas 
buvo vedęs karalienės sesers dukrą, todėl jis buvo karaliaus artima gimi- 
nė. Ilgai Sizigambė priešinosi maldavimams, sakydama, kad jos padėtis 
nesanti tokia, kad ji galėtų juos užtarti. Ji pridūrė, kad ji bijanti karaliui 
įkyrėti. Ji dažniau galvojanti esanti belaisvė, negu buvusi karalienė. Pa- 
galiau karalienė pasidavė. Per laišką taip kreipėsi į Aleksandrą: ji prašo 
atleisti, kad ji drįsta prašyti. Ji maldauja karaliaus, kad jis ne tiekjų, kiek 
jos pasigailėtų. Ji prašo nužemintai dovanoti savo artimam giminaičiui 
bent gyvybę, jukjisjau nebe priešas, bet atgailautojas. Koks tada karalius 
buvo švelnus ir mielaširdingas, gali parodyti kad ir šis įvykis: karalius 
pasigailėjo ne tik Madato, bet ir visiems pasidavusiems ir belaisviams 
dovanojo laisvę ir neliečiamybę. Miestą paliko nepaliestą, žeme leido 
naudotis be kontribucijos. Nebūtų daugiau išprašiusi Sizigambė nė iš 
savo sūnaus Darijaus, jei šis būtų laimėjęs. Pagaliau nugalėtąją uksų 
gentį karalius perdavė Suzų satrapijai. 

Pasidalijęs su Parmenionu kariuomene, jam liepė žygiuoti lygumų 
keliais, o pats su lengvai ginkluotu daliniu leidosi į kalnus, kur tas kal- 
nagūbris nusitęsia iki Persijos. Nusiaubęs visą šitą rajoną, trečią dieną 
pasiekė Persiją, o penktą dieną įžengė į tarpeklį, vadinamą „Suzų var- 
tai“. Šitas iš visų pusių neprieinamas uolas su 2.500 karių laikė užėmęs 
Ariobarzanas. Jie buvo įsitvirtinę kalnų viršūnėse už ieties metimo. Ty- 
čia apsimetę besiilsį ir neva išsigandę, laukdami, kol Aleksandro ka- 
riuomenė įžygiuos į siauriausią tarpeklio vietą. Bet matydami, kad ka- 
riuomenė, nebodama jų, žengia pirmyn, nuo kalno viršūnės į prarają 
numetė milžinišką uolą, kuri, atsitrenkdama į žemiau kyšančias uolas, 
su dar didesniu trenksmu nukrito žemėn, sutraiškydama ne vieną, o 

ištisus būrius. Mėtyklėmis svaidė akmenis ir iš visų pusių laidė strėles. 
Drąsiems vyrams tatai buvo ne pats baisiausias dalykas. Pikčiausia bu- 
vo tai, kad tarsi laukiniai žvėrys, pakliuvę į vilkduobę, nebaudžiamai 
skerdžiami. Pagaliau pyktis virto įsiutimu. Kabindamiesi už atsikišusių 
akmenų, vienas kitą keldami, stengėsi užkopti, kur buvo priešas. Atsiki- 
šę akmenys, vienu metu keleto rankų pagriebti, nulūždavo ir krisdavo 
ant tų, kurie juos atplėšė. Nebuvo galima nei stovėti, nei kopti, nei prisi- 
dengti skydų stogu, nes barbarai nuritindavo didžiausias uolas. Kara- 
lių smaugė ne skausmas, bet gėda taip neapdairiai į tarpeklį įvedus ka- 
riuomenę. Iki tos dienos neįveiktas, nieko veltui nedaręs, be nuostolių 
užėmęs Kilikijos daubą, atradęs naują jūros kelią į Pamfiliją, visada toks 
laimingas, dabar įstrigo ir nebuvo kitokios išeities, kaip grįžti atgal. Da- 
vęs ženklą atsitraukti, įsakė suglaustomis eilėmis, prisidengus skydų 
stogu, atgal kapstytis iš tarpeklio. Apie 30 stadijų turėjo grįžti atgal. 
ia iš visų pusių atviroje vietoje pasistatę stovyklą, ėmė tartis ne tik 
ką turėtų daryti, bet, būdamas prietaringas, kreipėsi ir į žynius. Bet ką 
tuo metu galėjo išpranašauti iš visų žynių didžiausią pasitikėjimą turin- 
tis žynys Aristanderis? Todėl, atsisakę ne laiku atliekamų aukojimų, lie- 
pė sušaukti Žmones, gerai žinančius tą kraštą. Šie nurodė, kad kelias per 
Medėją esąs saugus ir atviras. Bet karalius laikė gėdingu dalyku žuvu- 
sius karius palikti nepalaidotus. Pagal tradiciją nebuvo nė vieno labiau 
iškilmingo akto, kaip savųjų laidojimas. Karalius liepė sušaukti visus 
neseniai paimtuosius belaisvius. Tarp jų buvo vienas, mokąs persų ir 
graikų kalbas. Jis tvirtino, kad be reikalo karalius vedąs kariuomenę į 
Persiją kalnais. Miške esą takeliai, kuriais galima praeiti tik po vieną. 
Viskas esą uždengta lapijos, ir susipynusios medžių šakos sudaro ne- 
praeinamus miškus. Nes Persiją iš kitos pusės juosia kalnų grandinė, 
kurios ilgis 1.600 stadijų, o plotis 170 stadijų. Šitas kalnagūbris ištįsęs 
nuo Kaukazo kalnų iki Raudonosios jūros. O kai baigiasi kalnai, yra kita 
natūrali siena - jūros įlanka. Kalnų papėdėje tįso erdvi lyguma. Čia že- 
mė derlinga, tankiai apgyvendinta kaimais ir miestais. Per tuos laukus 
Arakso upė daugelio upelių vandenis nuplukdo į Medos upę. Medos 
upė teka nuo jūros į pietus ir yra mažesnė už tą, kurios vandenis ji pri- 
ima. Nėra tinkamesnės upės auginti žolei, viskas, ką tik ji palaisto, pasi- 
dengia žiedais. Upės krantus dengia platanai ir topoliai. Iš tolo žiūrint 
atrodo, kad kalnai nenutrūkstamai suaugę su upės krantų miškais. Už- 
pavėsinta upė teka giliai į žemę įsirėžusia vaga. Statūs skardžiai apaugę 
įvairia augmenija, kurios šaknis maitina drėgmė. Visoje Azijoje nerasi 


156 


ALEKSANDRO ŽYGIAI DARIJU! BĖGANT 


sveikesnės vietos. Klimatas švelnus: iš vienos pusės ūksmingas kalna- 
gūbris švelnina karščius, iš kitos jūra savo vėsuma gaivina žemę. Po šito 
apibūdinimo karalius paklausė belaisvį, ar tai, ką čia pasakojo, girdėjęs, 
ar savo akimis matęs? Belaisvis atsakė: jis buvęs piemuo ir visus tuos 
takelius pats išvaikščiojęs. Du kartus buvęs pagautas; pirmą kartą Liki- 
joje persų, antrą kartą - karaliaus (jo). Karalius atsiminė orakulo prana- 
šystę. Užklaustas orakulas davęs atsakymą: kelio, vedančio į Persiją va- 
dovas būsiąs Likijos pilietis. Todėl karalius apdovanojęs belaisvį 
pažadais, atitinkančiais įvykio svarbą ir jo kaip karaliaus padėtį, įsakė 
belaisvį makedonietiškai apginkluoti, bet kad viskas laimingai pasibaigtų 
ir parodytų kelią. 

Nors sunku ir pavojinga, tačiau jis su nedideliu kareivių būriu prasi- 
brausiąs. Kad tik vedlys negalvotų, kad ten, kurjis įstengė praeiti sekda- 
mas bandą, dėl savo garbės ir amžinos šlovės Aleksandras negalėsiąs 
praeiti. Pakartotinai belaisvis pabrėžė, koks sunkus esąs kelias, ypač 
ginkluotiems. Karalius atsakė: „Aš tau garantuoju, kad niekas neatsisa- 
kys eiti ten, kur tu vesi“. Palikęs Kraterį su jam jau žinomais pėstininkais 
ir su Meleagro vadovaujama kariuomene bei 1.000 raitelių šaulių saugo- 
ti savo stovyklos, davė jam tokius nurodymus: nepakeisti stovyklos iš- 
vaizdos, tyčia kūrenti daugiau laužų, kad barbarai labiau tikėtų stovyk- ' 
loj esant patį karalių. Betjeigu kartais Ariobarzanas būtų sužinojęs, kad 
jis dabar skuba kalnų vingiuotais takais, ir jei dėl to būtų bandęs savo 
kariuomenės dalį pasiųsti pastoti jam kelią, tai Krateris turėtų įvaryti 
jam baimės ir sulaikyti jo kariuomenę, nukreiptą prieš čia pat esantį pa- 
vojų. Bet jei jis pats, suklaidinęs priešą, užimtų slėnį, tai, kai Krateris 
išgirs besivejančių karalių barbarų aliarmą, tegu tuo pat nesvyruoda- 
mas leidžiasi tuo pačiu keliu, iš kurio prieš dieną buvo išstumtas, nes tas 
kelias, priešams puolantjį, būsiąs laisvas. Pats gi trečios sargybos metu, 
neleidęs kariuomenei kelti triukšmo ir nedavęs trimitu ženklo, išžygiavo 
nurodytais kalnų takais. Lengvai ginkluotiems kareiviams įsakė maisto 
pasiimti trims dienoms. 

Be nepraeinamų uolų ir akmenų skeveldrų, kuriuose tuoj pat nelik- 
davo pėdsakų, žygiuojantį būrį vargino pusnys, į kurias įbridę tarsi ko- 
kiose duobėse prasmegdavo: norintieji ištraukti greičiau patys paskęs- 
davo negu padėdavo. Naktis, nežinomas kraštas, o ir vedlys neaišku ar 
patikimas, didino baimę. Jei vedlys suklaidintų sargybą, tai jie patys gali 
būti sugauti kaip laukiniai žvėrys. Nuo vieno belaisvio ištikimybės ir 
nusistatymo priklauso karaliaus ir jų išsigelbėjimas. 

Pagaliau būrys užkopė į kalnagūbrį. Kelias į dešinę vedė į Ariobarza- 
no stovyklą. Čia karalius paliko Filotą ir Kenoną kartu su Amintu ir 
Poliperkontu. Jie turėjo lengvai ginkluotą būrį. O kadangi raiteliai kartu 
žygiavo su pėstininkais, tai karalius juos įspėjo, kad ten kur žemė derlin- 
ga ir gausu pašaro, būrys žygiuotų neskubėdamas. Vedliais paskyrė iš 
belaisvių tarpo. O jis pats su savo ginklanešiais ir kariuomenės būriu, 
vadinamu gvardija, sunkiai prieinamais takučiais, bet toliau nuo priešo 

stovyklos, labai sunkiai stūmėsi į priekį. 

Atėjo vidurdienis, nusikamavusiems kareiviams buvo reikalinga pail- 
sėti ir kelio beliko tiek, kiek buvo nuėję, jis mažiau pavojingas ir ne toks 
sunkus. Kareiviams pasistiprinus maistu ir pamiegojus, atsikėlė po ant- 
ros sargybos ir likusią kelionės dalį labai nesunkiai įveikė. Kalnagūbris 
pamažu ima leistis į lygumas, tačiau didžiulė praraja, išmušta krentan- 
čių upelių vandens, pastojo kelią. Viena su kita susisiekiančios ir susi- 
pynusios medžių šakos aptvėrė jį tarsi nepraeinama tvora. Visi labai 
nusiminę, ko neverkė. Ypač gąsdino tamsa. Jei kur ir sužibėdavo žvaigž- 
dė, tai per tankią medžių lapiją nebuvo galima jos matyti. girdėti vienas 
kito negalėjo, nes miškas ūžė, draskomas vėjo, o besitrinančios medžių 
šakos kėlė dar didesnį triukšmą už vėjo ošimą. Pagaliau pasirodžiusi 
šviesa sumažino, ką nakties tamsa buvo padariusi baubais. Padarius 
nedidelį vingį, prarają buvo galima aplenkti, kiekvienas pats ėmėsi ieš- 
koti praėjimo. Pagaliau būrys užlipo ant aukštos viršukalvės. 

Pamatę priešo stovyklą, greitai apsiginklavo ir iš užpakalio nelauktai 
užpuolė priešą. Nedaugelis, bandę gintis, buvo nukauti. Ir taip, vienur 
mirštančiųjų dejavimas, kitur -bėgančiųjų pas saviškius apverktinas vaiz- 
das. Nespėjus prasidėti mūšiui, visus privertė bėgti. Pagaliau, kai triukš- 
mas pasiekė stovyklą, kuriai vadovavo Krateris, jis išvedė kariuomenę 
užimti tą tarpeklį, kuriame vakar buvo įstrigę. Kaip tik tuo pačiu metu 
Filotas, kuris buvo gavęs įsakymą kartu su Poliperkontu, Amintu ir Kenu 
žygiuoti kitu keliu, barbarų stovyklai smogė iš kitos pusės. Taigi, iš visų 

pusių blizgant makedoniečių ginklams, priešas atsidūrė beviltiškoje pa- 
dėtyje. Tačiau šitame atsimintiname mūšyje narsiai gynėsi. Mano many- 
mu, neišvengiamybė įkvepia jėgų. Neviltis dažnai būna vilties priežastis. 
Beginkliai įsikabindavo į ginkluotus ir dėl kūnų didžiulio svorio kartu su 
savimi nutraukdavo ant žemės ir priešą. Daugelį nudūrė jų pačių gin- 
klais. O Ariobarzanas, apsuptas beveik 40-ties savo raitelių ir 5.000 pėsti- 
ninkų, pralaužęs makedoniečių frontą, praliedamas daug saviškių ir ma- 
kedoniečių kraujo, prasiveržė ir nuskubėjo užimti to krašto sostinę 

Persepolį. Tačiau miesto sargyba į miestą neįleido. Greitai pasivijus prie- 
šams, su visa savo palyda stojo į mūšį ir žuvo. Krateris, taip pat greit 
Žygiuodamas, tuoj atvyko. 


6. Persai kankina belaisvius 


Karalius toje pačioje vietoje, kur buvo sumušęs priešą, įrengė stovyk- 
lą. Nors visur kur sumušti priešai bylojo apie pergalę, tačiau labai gilūs 
ir statūs grioviai, iškasti daugel vietų, trukdė kelionę. Reikėjo žygiuoti iš 
lėto ir labai atsargiai, bijant ne priešų pinklių, o kelio klastos. Žygio metu 
karaliui buvo perduotas karališkojo iždininko Tiridoto laiškas, kuriame 
buvo nurodyta, kad pasilikusieji mieste, išgirdę apie jo atvykimą, norį 
išplėšti turtus. Tegu karalius pasiskubina užimti miestą, kelias esąs lais- 
vas, tik Arakso upė kertanti kelią. Nė vienos šito karaliaus dorybės aš 
nevertinčiau labiau už greitumą. Palikęs pėstininkų kariuomenę vietoje, 
patsai su raiteliais, išvargintais tokios ilgos kelionės, kiaurą naktį žygia- 
vęs, auštant pasiekė Arakso upę. Aplinkui buvo kaimai. Užėmęs ir su- 
griovęs kaimiečių namus, iš tos medžiagos, padėjęs apačioje akmenis, 
greitai pastatė tiltą. Ir taip netoli miesto karalius sutiko pasigailėtiną 
vilkstinę žmonių, kurią reikia paminėti kaip vieną iš nedaugelio lemties 
pavyzdžių. Tai buvo apie 4.000 graikų belaisvių, kuriuos persai įvai- 
riais būdais buvo kankinę. Vieniems buvo amputavę kojas, kitiems — 
rankas ir ausis nupjaustę, ant kūno išdeginę savo barbariškojo rašto 
raides, ir juos buvo ilgai laikę, norėdami iš jų pasišaipyti. Ir nors matė, 
kadjie patys atsidūrė kitų valdžioje, norintiems eiti pasitikti karalių ne- 
draudė. Šiurpus vaizdas, nepanašūs į žmones, vien tik iš balso galima 
pažinti. Žiūrėdami į juos kareiviai labiau verkė, negu jie patys. Koks 
skirtingas ir įvairus kiekvieno likimas. 

Žiūrint į juos, vienodai nelaimingus, bet skirtingais būdais, sunku 
pasakyti, kuris jų pats nelaimingiausias. Juos pamatę, kareiviai pradė- 
jo šaukti, kad pagaliau Jupiteris atvėręs Graikijos keršytojams akis. Vi- 
siems atrodė, kad jie patys pergyveno tuos pačius kankinimus. Kara- 
lius, nusišluostęs ašaras, paguodė, ragindamas nenusiminti. Kiekvienas 
jų gali vykti į savo miestą ir pamatyti savo žmoną. Ir čia, du stadijai nuo 
miesto, įrengė ir sustiprino stovyklą. Graikai, išėję už tvoros, žadėjo 
apsvarstyti, ko geriausiai karaliaus prašyti. Vieni nusprendė prašyti 
vietos apsigyventi Azijoje, kiti norėjo grįžti į namus. Pasakojama, kad 
Eutimonas Kimėjus taip prabilęs į juos: „Mes, kuriems ką tik buvo gėda 
išeiti iš kalėjimo tamsybių ir prašyti žmonių pagalbos, dabar vėl nori- 

me tarsi juokingą spektaklį rodyti Graikijai savo suluošinimus, dėl ku- 
rių, dar neaišku, mes patirsime daugiau gėdos ar užuojautos. Nelai- 
mes geriau perneša tie, kurie jas slepia. Nėra geresnės nelaimingie- 
siems tėviškės kaip vienišumas ir neprisiminimas praeities. Nes tas, 
kuris labai pasitiki savųjų gera širdimi, nežino, kaip greit nudžiūsta 
ašaros. Niekas negali nuoširdžiai mylėti to, kuriuo šlykštisi, nes nelai- 
mė dūsauja, o laimė mėgsta puikuotis. Taip kiekvienas, spręsdamas 
apie kito laimę, prieš akis turi savąją. Jei nebūtume visi vienodai varg- 
šai, ateitų laikas ir imtume vienas kitu šlykštėtis. Juk nėra ko stebėtis, ir 
laimingasis ieško kito tokio pat. Prašau jus, kurie esame iš gyvenimo 
pasiėmę savo, ieškokime vietos, kur galėtume užkasti pusiau apgrauž- 
tus savo kūnus, kur tremtis galėtų paslėpti mūsų šlykščius randus. 
Gražūs pasirodysime žmonoms, kurias vedėme, būdami jauni! Argi 
broliai ir vaikai, būdami pačioje savo jaunystės ir laimės viršūnėje, pa- 
žins mus, katorgininkų likučius? Ir kelintas iš mūsų gali pereiti tiek 
žemių? Argi mes, atsidūrę toli nuo Europos, Oriento pakraštyje, pase- 
nę, išsekę, su nupjaustytomis ir nukapotomis kūno dalimis, galėsime 
įveikti, ką sunkiai įveikėme būdami ginkluoti ir eidami kaip nugalėto- 
jai. Pagaliau kaip su tomis žmonomis, kurias likimas ir vargas kaip 
vienintelę paguodą suteikė belaisviams, ir kaip su mažais vaikais, ar 
juos paliksime, ar vilksime su savimi kartu? Grįžus su jomis, niekas 
mūsų nenorės pažinti. O gal tą turimą dabartinę laimę palikti, nors 
neaišku, ar teks išvysti tai, ko tikimės? Reikia pasilikti su tais, kurie 
mus pažino nelaimės valandą“. Šitaip kalbėjo Eutimonas. 

Tuo tarpu atėnietis Teetetas kalbėjo priešingai. Esą nė vienas doras 
žmogus savo artimųjų nevertins pagaljų kūno svorį. Juk priešo žiauru- 
mas, o ne gamta juos subjaurojusi. Tas, kas gėdisi savo nelaimės, niekam 
tikęs. Esą tik tas blogos nuomonės apie žmones ir netiki gailestingumu, 
kuris pats nerodo jo kitiems. Dievai jiems, girdi, siūlo tai, ko jie patys 
niekada nebūtų drįsę prašyti, tėvynę, žmonas, vaikus ir visa tai, ką žmo- 
nės vertina lygiai su gyvybe ir perka gyvybės kaina. Kodėl gi jiems nesi- 
stengti iš to kalėjimo išrūkti. Namuose ir oras kitoks, ir šviesa ne tokia. 
Net barbarai ir tie giną savo papročius, tikybą, savo kalbą, o jie savo noru 
norį išsižadėti viso to, kas prigimta. Juk dėl to jie tokie nelaimingi, ka- 
dangi viso šito neturi. Jis pats, pasinaudodamas karaliaus malone, grįši- 
ąs į šeimos židinį, į tėvynę. O jei kas nors ir būtų susirišęs neteisėta 
moteryste ir turėtų vaikų, kuriuos vergystės metais buvo priverstas pri- 

pažinti, paliks juos, jei tėvynė jam už viską brangesnė. 

Nedaug buvo taip manančių. Kitus nugalėjo pripratimas, galinges- 
nis už prigimtį. Jie nutarė prašyti karalių, kad šis jiems skirtų kokią nors 
teritoriją apsigyvenimui. Tam tikslui buvo išrinkta dešimtis delegatų, 
kurie, kaip Aleksandras manė, ketiną išjo prašyti tai, ką ir jis pats buvo 
nusprendęs duoti. „Skiriu jums, - kalbėjo karalius, - kinkomų gyvulių, 
kuriais galėsite važiuoti, ir kiekvienam po 1.000 denarų. O kai grįšite į 
Graikiją, aš jums sudarysiu tokias gyvenimo sąlygas, kad nebus Graiki- 
joje žmogaus, kuris savo padėtį labiau vertintų, negu jūsų, žinoma, ne- 
skaitant jūsų suluošinimo“. 

Tačiau kareiviai, nukabinę nosis; su ašaromis akyse žiūrėjo į žemę, 
neišdrįso nė akių pakelti, nė prabilti. Karaliui paklausus nepasitenkini- 
mo priežasties, Eutimonas tais pačiais žodžiais, kuriuos kalbėjo susirin- 
kime, paaiškino priežastis. Karalius, užjausdamas ne tik jų likimą, bet ir 
susikrimtimą, įsakė kiekvienam išduoti po tris tūkstančius denarų, po 
dešimt pamainų rūbų, darbinių gyvulių, raguočių ir grūdų, kad turėtų 
su kuo įdirbti ir apsėti jiems skirtą žemę. Kitą dieną, sušaukęs kariuome- 
nės vadus, paaiškino, kad nėra kito miesto, kuris graikams būtų dides- 
nis priešas negu senųjų Persidos karalių buveinė. Iš čia plūdo nesuskai- 
čiuojama persų kariuomenė, iš čia pirmasis Darijus, o paskui Kserksas 
Europai paskelbė bedievišką karą. Sunaikindami tą miestą, jie turį atker- 
šyti už visas skriaudas, padarytas jų protėviams. O barbarai, palikę miestą, 
kur kas išmanydami iš baimės išlakstė. Karalius tuo tarpu nedelsdamas 
įvedė savo kariuomenę. 

Daugelį turtingų karališkų miestų Aleksandras buvo arba užkaria- 
vęs, arba patys miestai geruoju pasidavę, tačiau šito miesto turtai viršijo 
visų kitų. Į šį miestą barbarai buvo sugabenę visos Persijos turtus. Aukso 
irsidabro krūvos, įvairiausių rūbų. Čia buvo sutelkta įvairiausių dalykų 
ne tik praktiškam naudojimui, bet ir prabangai parodyti. Taip kad patys 
nugalėtojai tarp savęs ėmė peštis: priešas buvo tas, kuris laikė nučiupęs 
brangesnį daiktą. O kadangi ne viską galėjo pasiimti, ką surasdavo, daik- 
tų nebeėmė, o tik apžiūrėjo. Vienas iš kito traukdami suplėšydavo kara- 
liškuosius rūbus. Kirviais sukapodavo meniškai padarytus indus. Nie- 
ko neliko, ko nebūtų palietę, nieko neišnešė sveiko. Nudaužytomis 
galūnėmis skulptūras vilko su savimi, kaip kam pakliuvo. 

Mieste siautėjo godus ir žiaurus priešas. Apsikrovęs auksu ir sidab- 
ru, žudė apiplyšusius belaisvius. Daugelis priešų pasirinko savanoriš- 
ką mirtį: apsirengę brangiausiais rūbais, kartu su žmonomis ir vaikais 
šokdavo ant galvos nuo miesto sienų. Kai kurie patys, nelaukdami prie- 

šų, padeginėjo namus ir kartu su saviškiais gyvi susidegindavo. Paga- 
liau karalius uždraudė liesti moteris ir moterų papuošalus. Pasakojama, 
kad buvęs paimtas toks pinigų kiekis, kad beveik neįmanoma patikėti. 
Bet tikėsime ar netikėsime, šio miesto ižde būta 120.000 talentų. Šitam 
turtui išgabenti buvę atvaryta iš Suzų ir Babilono jaučiai ir kupranuga- 
riai, nes buvo nuspręsta turtą imti su savimi karo reikalams. Prie šitos 
sumos dar buvo pridėta 6.000 talentų, paimtų iš Persagadų miesto. Per- 
sagadų miestą įkūrė Kiras, o Aleksandrui jį perdavė jo valdytojas Goba- 
ras. Palikęs 3.000 makedoniečių karių įgulą, karalius liepė saugoti Per- 
sepolio pilį Nikartidą. O Tiridatui, kuris perdavė iždą, paliko tas pačias 
pareigas, kurias turėjo prie Darijaus. Čia paliko didelę kariuomenės da- 
lį, vadovaujamą Parmeniono ir Kraterio. 


7. Žygis į Persidos krašto gilumą 


Jis pats su 1.000 raitelių ir lengvai ginkluotų pėstininkų būriu nužy- 
giavo į Persidos krašto gilumą, po pačia Vergilijų žvaigžde. Nors ir labai 
iškankintas liūčių ir bjauraus klimato, vis dėlto tęsė užsibrėžtą žygį. 
Pagaliau priėjo prie ištiso sniegyno, kuris nuo šalčio buvo virtęs ledu. 
Siurkšti vietovė ir nepraeinamos dykumos kėlė baimę nuvargusiai ka- 
riuomenei, manančiai, kad jau mato pasaulio kraštą. Aplinkui nematy- 
dami nė gyvos dvasios, nė jokio žmogaus veiklos pėdsako, jie buvo pri- 
trenkti. Kol dar jie gali matyti šviesą ir dangų, gamtinės sąlygos reikalavo 
grįžti atgal. Karalius vengė bausti į paniką kritusius kareivius. Bet jis 
nušoko nuo arklio ir pėsčias ėmė eiti per sniegą ir ledą. Pradžioje drau- 
gai, paskui ir kariuomenės vadai, o pagaliau ir kareiviai susigėdę sekė 
paskui karalių. Pirmasis karalius, kirstuku įsikirsdamas į ledą, stūmėsi 
pirmyn. Karaliaus pavyzdžiu pasekė kiti. Beveik jau buvo praėję per 
neįžengiamą mišką, kai pasirodė vienur kitur žmogaus veiklos pėdsa- 
kai. Visur buvo galima sutikti klaidžiojančių gyvulių bandas. Tuo tarpu 
vietiniai gyventojai, kurie gyveno atskirose lūšnose ir manė esą saugūs, 
apsupti nepraeinamų takų takelių, išvydę priešo būrius, leidosi bėgti į 
neįkopiamus ir amžinu sniegu padengtus kalnus, pakelyje užmušdami 
tuos, kurie neįstengė kartu su jais bėgti. Pagaliau, belaisvių pagalba pa- 
sikalbėjus, pamažu laukiniai aprimo ir pasidavė karaliui. Jiems nieko 

blogo neatsitiko. Apiplėšęs Persijos laukus ir paėmęs į savo valdžią dau- 
gybę kaimų, karalius atvyko į labai karingą mardų gentį, kurie gyvenimo 
būdu labai skyrėsi nuo kitų persų. Jie išsikasa kalnuose olas ir ten su 
žmonomis ir vaikais apsigyvena. Minta gyvulių ir žvėrių mėsa. Net ir 

moterys, nežiūrintjų prigimties, nė ką tėra švelnesnio būdo: jų plaukai 
susivėlę, rūbai virš kelių, galvą laiko apjuosę mėtykle. Tai -irjų galvos 
papuošalas, irjų ginklas. Bet ir šią gentį sutramdė toks pat likimo smū- 
Po to draugams ir visiems kitiems pagal kiekvieno nuopelnus išdalijo 
dovanas. Beveik viskas, kas šiame mieste buvo paimta, buvo išdalinta. 


8. Persepolio padegimas 


Tačiau įgimtas gerąsias karaliaus sielos savybes, kurios jį išskyrė iš 
kitų karalių, kaip ištvermę įveikiant pavojus, sugebėjimą žaibiškai veik- 
ti, pasitikėjimą pasidavusiais, gailestingumą belaisviams, saikingumą 
naudojantis gyvenimo teikiamais malonumais, visas tas gerąsias savy- 
bes gadino besaikis vyno vartojimas. Tuomet, kai priešas ir karalystės 
varžovas iš visų jėgų stengėsi amaujinti karą, kai neseniai nugalėti ir 
užimti kraštai buvo nepatenkinti nauja valdžia, taigi, tuo metu kiekvie- 
ną dieną jis dalyvaudavo pokyliuose, kuriuose būdavo ir moterys. Jas 
net įžeidinėti buvo galima, nes tokios meilužės su kariškiais yra pratu- 
sios elgtis laisviau, negu priderėtų. Viena išjų, vardu Taja, būdama gir- 
ta, ima teigti, girdi, visiems graikams karalius padarytų didžiausią ma- 
lonumą, jei įsakytų padegti persų karalių rūmus. Visi graikai laukia to, 
kurio miestus barbarai sunaikinę. Vienas antras, taip pat apsvaigę nuo: 
vyno, pritarė girtos kekšės pasiūlymui. 

Karalius, būdamas labiau garbėtroška negu pakantus, tarė: „Iš tikro, 
kodėl mums neatkeršyti už Graikiją ir nepakišti po miestu deglų?“ Visi 
buvo įkaitę nuo vyno. Todėl greit pakilo padegti to miesto, kurio pasigai- 
lėjo, būdami ginkluoti. Karalius pats pirmas meta deglą į karališkuosius 
rūmus, po to svečiai, tarnai, kekšės. Daugelis karališkųjų pastatų buvo iš 
kedro medžio. Juos greitai apėmė ugnis ir išsiplėtė. Kariuomenė,būda- 
ma stovykloje netoli miesto, išvydusi gaisrą ir manydama, kad jis kilęs 
netyčia, išskubėjo gesinti. Bet atbėgę prie karališkųjų rūmų prieangio, 
pamatė patį karalių, besvaidantį deglus. Išlieję atsineštą vandenį, į ugnį 
ėmė svaidyti degius daiktus. Šitoks galas buvo viso Oriento karalių sos- 
tinės, kurioje prieš tai visos tautos teisybės ieškodavo. Tiekos karalių 
tėviškė, kadaise vienintelis Graikijos siaubas, sukūrusi tūkstančio laivų 
laivyną, surinkusi tokią kariuomenę, kuri buvo užplūdusi Europą, mo- 
lais užtvenkusi jūrą, perkasusi kalnus, į kurių olas įsiliejo jūra. Net pra- 
ėjus daugybei amžių pojo sunaikinimo, miestas nebeatsistatė. Ir kitus 
miestus buvo užėmę makedoniečių karaliai, bet juos dabar valdo partai. 


163 


al 


V KNYGA 


Ojonerastum nė pėdsako, jei neparodytų Arakso upė. Netoli pro miesto 
sienas tekėjo upė. Vietiniai gyventojai mano, bet tikrai nežino, kad mies- 
tas stovėjęs už 20 — ties stadijų nuo upės. Makedoniečiams buvo gėda, 
kadjų įsilinksminęs karalius sunaikino tokį garsų miestą. Dalykas pasi- 
darė rimtas ir makedoniečiai turėjo priversti save tikėti, kad, girdi, kaip 
tik šitaip ir reikėję sunaikinti. Yra žinoma, kad ir pats karalius išsipagi- 
riojęs ėmė gailėtis ir pasakęs, kad graikai geriau būtų nubaudę persus, 
jeijie būtų privertę persus pasižiūrėti, kaip jis, Aleksandras, karališkuo- 
se rūmuose sėdi Kserkso soste. Kitą dieną Licijui, vedliui, kurio dėka 
atėjo į Persiją, davė 30 talentų. Iš čia iškeliavo į Medėjos kraštą, kur jį 
pasitiko iš Kilikijos atvykęs naujas kariuomenės papildymas: 5.000 pės- 
tininkų ir 1.000 raitelių. Vieniems ir kitiems vadovavo atėnietis Plato- 
nas. Naujomis jėgomis papildęs kariuomenę, nutarė toliau vytis Darijų. 


II SKYRIUS. DARIJAUS LIKIMAS 


1. Tolesnis Darijaus bėgimas. Neviltis 


Darijus jau buvo atvykęs į Medijos sostinę Ekbatanus. Šį miestą da- 
bar valdo partai. Jis yra veikiančios armijos stovykla. Darijus buvo nu- 
sprendęs vykti į Baktrą, bet pabūgęs, kad Aleksandras, žaibiškai veikda- 
mas, čia jo neužkluptų, pakeitė planą ir maršrutą. Nors Aleksandras 
buvo nuojo už 1.500 stadijų, bet dėl žaibiškojo pastarojo aktyvumo joks 
nuotolis neatrodė esąs pakankamai saugus. Ir taip Darijus labiau ruošė- 
si stoti į mūšį, negu bėgti. Darijų lydėjo 30.000 pėstininkų, tarp jų buvo 
4.000 graikų, be sąlygų atsidavusių karaliui. 

Vilkstininkų ir strėlininkų dalinys, susidedąs iš 4.000 karių, 3.400 
raitelių, daugiausiai baktrų. Jiems vadovavo Baktrų miesto ir krašto val- 
dytojas Besas. Su šita armija Darijus šiek tiek nukrypo nuo karinio kelio, 
prieš tai į priekį pasiuntęs kariuomenės pirklius ir gurguolės apsaugą. 
Po to sušaukęs karinį pasitarimą, pasakė: „Jei mane likimas būtų suve- 
dęs su bailiais ir tokiais, kurie bet kokį gyvenimą brangina labiau negu 

garbingą mirtį, geriau tylėčiau, negu veltui aušinčiau burną. Bet kai aš 
patyriau, kad jūsų drąsa ir jūsų ištikimybė yra didesnė, negu aš galėjau 
tikėtis, aš daugiau turiu dėti pastangų, kad būčiau vertas tokių draugų, 
negu abejoti, ar jūs dar vis tokie patys, kokie buvote. Iš tokios daugybės 
karių, kuriuos turėjau savo valdžioje, jūs mane lydėjote du kartus nuga- 
lėtą, du kartus bėgantį. Jūsų ištikimybė ir ištvermė leidžia man tikėti, kad 

aš dar karalius. Išdavikai ir pabėgėliai karaliauja mano miestuose, die- 
važ, ne dėl to, kad tokios garbės būtų verti, o dėl to, kad jų dovanomis ir 
papirkimais gundytų jūsų sielas, tačiau jūs bevelijot pasirinkti mano 
likimą, o ne nugalėtojo. Jums už tai, jeigu aš nebegalėsiu, tegu atlygins 
gerieji dievai. Prisiekiu dievais, jie atlygins. Niekada nebus tokie kurti 
jūsų ainiai, niekada nebus toks nedėkingas geras vardas, kad jūsų už- 
tarnauta šlovė nekeltų jus į dangų. Ir jei kada nors ir būčiau pamanęs 
apie bėgimą, apie ką šlykštu pagalvoti, tačiau, skatinamas jūsų drąsos 
būčiau puolęs priešą. Ir kol aš būsiu savo krašto tremtinys, iki kol aš 
turėsiu slapstytis po visą savo imperiją nuo svetimo ir atėjūno karaliaus? 
Išbandęs karo laimę, arba atsiimsiu viską, ką praradau, arba garbingai 
žūsiu. Nebent naudingiau būtų laukti nugalėtojo sprendimo ir Mazė- 
jaus bei Mitreno pavyzdžiu kaip išmaldą iš priešo priimti vienos taute- 
lės karalystę, kai anas bevelytų geriau girtis savo garbe, o ne savo pyk- 
Čiu. Dievai neleis, kad kas nors galėtų šį mano galvos papuošalą arba 
atimti, arba man dovanoti. Kol aš gyvas savo imperijos neatsisakysiu, 
mano gyvenimo ir mano imperijos galas bus vienas ir tas pats. Jei šitas 
ryžtas, jei šitie principai jums yra kaip įgimtas laisvės troškimas, tai 
niekas negalės jus priversti kentėti makedoniečių patyčias, niekas nega- 
lės priversti žiūrėti jų pasipūtimą. Kiekvieno dešinė arba atkeršys už 
visas blogybes, arba padarys joms galą. Kokia iš tikro permaininga yra 
laimė, aš pats esu liudininkas. -Laukiu-iš jos-teisingesnės ir geresnės 
„lemties-Bet jei teisingam ir šventam karui dievai būtų priešingi, drą- 
siems vyrams duos galimybę garbingai mirti. Vardan protėvių garbės, 
kurie šlovingai karaliavo visame Oriente, vardan tų vyrų, kuriems ka- 
daise Makedonija mokėdavo stipendijas, vardan tokių didelių laivynų, 
pasiųstų į Graikiją, vardan karalių karo laimikio, prašau, kad jūsų dva- 
sios stiprumas būtų vertas jūsų pačių irjūsų genties garsui, kad taip pat 
ištvermingai, kaip ir praeityje, eitumėte pasitikti, ką likimas galiausiai 
mums lemia. Aš gi amžiams liksiu garsus arba didžią pergalę laimėda- 
mas, arba drąsiai kaudamasis“. 


2. Sąmokslas prieš Darijų 


Klausant šių Darijaus žodžių, kiekvieno protą ir širdį sukaustė toks 
prieš akis iškilusio pavojaus siaubas, kad visi neteko žado ir nežinojo, 
ką patarti. Pagaliau Artabazas, vienas seniausių karaliaus draugų, ku- 
ris, kaip ne kartą minėjome, buvo buvęs ir Pilypo draugas, tarė: „Mes gi 
visi, pasipuošę brangiausiais rūbais ir apsiginklavę pačiais puošniau- 

siais ginklais, lydėsime karalių į mūšį tiek pat pasiruošę nugalėti, kiek ir 
mirti“. Visi pritarė šitiems žodžiams. Tačiau Nabarzanas, kuris irgi da- 
lyvavo tame pačiame pasitarime kartu su Besu, buvo sutarę prieš tai 
sąmokslu įvykdyti negirdėtą piktadarystę: kareivių pagalba, kuriems vie- 
nas ir kitas vadovavo, sučiupti ir surišti karalių tuo tikslu, kad jei Alek- 
sandras juos pagaus, karalių jie perduos gyvą ir taip įgis nugalėtojo 
malonę ir už tai, kad paėmė Darijų, bus aukštai įvertinti. Ojei pasiseks 
pabėgti, tai, nužudę Darijų, perims valdžią ir tęs karą. Ilgai svarstė kara- 
liaus nužudymo planą. Prieš vykdydamas pragarišką sumanymą, Na- 
barzanas sakė karaliui: „Mano nuomonė, kurią aš ketinu pasakyti, iš 
pirmo žvilgsnio nebus maloni tavo ausims. Bet ir gydytojai sunkesnes 
ligas gydo karčiais vaistais, o laivų kapitonai, gresiant laivo paskendi- 
mui, nereikalingus daiktus meta lauk, kad šį tą galėtų išgelbėti. Aš gi 
nesiūlau nieko tokio, kas atneštų nuostolių,o tik nurodau tinkamą būdą 
apsaugoti tave ir tavo karalystę nuo pražūties. Prieš dievų valią mes 
vedame karą. Atkaklioji Fortūnanesiliauja puolusi-persus.. Reikia naujų 
iniciatyvų ir naujų sąlygų. Vyriausiąją valdžią tuo tarpu perduok kitam, 
kad jis karaliumi vadintųsi tol, kol iš Azijos pasitrauks priešas, o po to 
kaip nugalėtojas grąžins tau valdžią. Sveikas protas sako, kad tai tęsis 
neilgai. Baktra visai nepaliesta, o indai ir sagos tavo žinioje. Tiek tautų, 
tiek armijų, tiek pėstininkų yra pasiruošę atnaujinti karą taip, kad liku- 
sios pajėgos yra didesnės už sumuštąsias. Kodėl mes, tarsi gyvuliai ko- 
kie, veržiamės į beprasmę pražūtį? Drąsūs vyrai turi labiau niekinti mir- 
tį, negu neapkęsti gyvenimo. Neryžtingieji, vengdami vargo, dažnai 
parodo savo menkumą, o tikras vyriškumas nieko nepalieka neišban- 
dęs. Taigi visų dalykų paskutinė riba yra mirtis, užtenka, kad mes jos 
nevengiame. Šiuo metu saugiausia vieta pasitraukti yra Baktra. Tos sri- 
ties valdytoją Besą laikinai paskirkime karaliumi. Jisai, savo uždavinį 
atlikęs, laikinai patikėtą vyriausią valdžią perduos tau, teisėtam kara- 
liui“. 

Nereikia stebėtis, kad Darijus negalėjo susivaldyti, nors bedieviški 
žodžiai ir buvo užmaskavę piktadarystę. Ir taip Darijus suriko: „Niekin- 
giausias verge, radai tinkamiausią laiką pasirodyti išdaviku“. Atrodo, 
kad ir Darijus, išsitraukęs kardą, norėjo jį nudurti, tačiau Besas ir bak- 
trai, apsimestinai nusiminę, pastojo kelią, o jei būtų veržęsis nužudyti, 
žadėjo surišti. 

Tuo tarpu Nabarzanas ištrūkęs, o po jo ir Besas pasitraukęs, liepė 
savo daliniams atsiskirti, toliau ketindami vykdyti savo sąmokslą. Arta- 

bazas, nebe pirmą kartą ramindamas Darijų, pasakė šį momentą atitin- 
kančią kalbą. Ramiai, esą, reikia pernešti šią kvailystę, o gal paklydimą, 
nes jie vis dėlto savi. Nors jie ir visi būtų, Aleksandras sukeliąs rimtą 
pavojų. Kas gi būtų, jei toliau bėgdami atsiskirtų nuo savo karaliaus? 
Šiuo atveju karalius paklausė Artabazo ir, nors anksčiau nusprendęs 
žygiuoti, tačiau visiems esant susijaudinusiems, apsistojo toje pačioje 
vietoje. Bet, būdamas labai nusiminęs ir kritęs į neviltį, užsidarė palapi- 
nėje. 

Stovykloje, kuriai niekas nebevadovavo, prasidėjo įvairios kiršinan- 
čios kalbos ir nebegalėjo rasti, kaip anksčiau, bendro sprendimo. Graikų 
kareivių vadas Patronas įsakė saviesiems imtis ginklų ir būti pasiruošu- 
siems vykdyti įsakymą. Persai laikėsi atsiskyrę. Besas buvo su baktrais ir 
stengėsi pritraukti persus. Jis kalbėjo apie Baktrą ir to regiono turtus, 
kartu nurodydamas ir tuos pavojus, kurie grėsė pasilikusiems. Beveik 
visi persai šaukė vienu balsu: karalių išduoti esą niekšiška. Tuo metu 
visas imperatoriškosios valdžios pareigas ėjo Artabazas. Jis apėjo visas 
persų palapines ir nesiliovė aiškinęs ir agitavęs kiekvieną atskirai ir 
visus kartu, kol pagaliau įsitikino, kad įsakymai bus vykdomi. Ir vos ne 
vos priprašė Darijų priimti maistą ir atgauti karališkąjį ryžtą. O Besas ir 
Nabarzanas, trokšdami karaliaus valdžios, sąmokslą vykdyti atidėjo ki- 
tam kartui, nes, kol Darijus buvo sveikas ir gyvas, tos operacijos sėkme 
negalėjo tikėti. Mat tose tautose karaliaus vardas yra aukščiausioje pa- 
garboje. Barbarai buriasi apie karaliaus vardą. Tiek laimės, tiek ir nelai- 
mės valandą rodo vienodą pagarbą. Nedorus jų sumanymus kurstė ir 
pats kraštas, kurio valdytojais jie buvo. Ginklų, vyrų, teritorijos atžvilgiu 
niekas iš visų tautelių lygintis su jais negalėjo. Šitas regionas užėmė 
trečdalį visos Azijos, ojaunimo ir kariuomenės jie turėjo tiek, kiek Dari- 
jus per šį laikotarpį buvo netekęs. Ir taip jie ne tik Darijaus, bet ir paties 
Aleksandro nebijojo. Kad tik jie nusigautų į šį rajoną, jie turės kuo atgai- 
vinti imperijos jėgas. Ilgai galvoję pagaliau nutarė labai atsidavusių bak- 
trų kareivių pagalba sučiupti karalių ir tada pasiųsti pas Aleksandrą 
pasiuntinį paklausti, ar šis norįs pasilaikyti jį gyvą. O jei kartais Alek- 
sandras išdavystę pasmerktų, ko jie labai bijojo, tai Darijų nusprendė 
nužudyti, o patys su savosios tautos kariais žygiuoti į Baktrą. Darijų 
suimti viešai negalėjo, nes tūkstančiai persų karių būtų atskubėję kara- 
liui į pagalbą. Prisibijojo taip pat ir ištikimųjų graikų. Ir taip, ko negalėjo 
jėga, bandė klasta. Nusprendė suvaidinti, kad jie gailisi dėl kariuome- 
nės atsimetimo ir prašo karalių dovanoti už maištą. Tuo tarpu pasiunčia 

žmones persų kurstyti; vienus agituoja pažadais, kitus gąsdinimu: jie 
patys kišą galvas į pražūtį, einą į mirtį. O jei trauktųsi į Baktrą, ten jie 
būtų sutikti su tokiomis dovanomis, apie kokias jie net svajoti negalį. 
Šitaip jiems beagituojant, netyčia pasirodė Artabazas. Ar tai karaliaus 
įsakytas, ar pats savo valia, pranešė, kad Darijus atlyžęs ir kad jų atžvil- 
giu taip pat draugiškai nusiteikęs, kaip ir anksčiau. Šitie verkdami teisi- 
nasi ir prašo Artabazą apginti jų reikalą ir perduoti atsiprašymą. Šitaip 
praėjo naktis. Nabarzanas su baktrų kareiviais atvyko į vyriausiojo ka- 
riuomenės vado būstinės kiemą, tokiu iškilmingų tamybos vykdymu no- 
rėdamas pridengti niekšybę. Darijus, davęs ženklą vykti, senu įpratimu 
sėdo į vežimą. Nabarzanas ir kiti žmogžudžiai, atgailos ženklan par- 
puolę ant žemės, liejo ašaras ir nesiliovė garbinti tą, kurį truputį vėliau 
žadėjo retežiais sukaustyti. Taip giliai žmogaus širdyje įsišaknijusi veid- 
mainybė. Pagaliau toks nusižeminusiųjų maldavimas privertė Darijų, 
kuris iš prigimties buvo paprastas ir romus, ne tik patikėti atsiprašinėji- 
mais, bet ir apsiverkti. Net ir tada jie nesigailėjo dėl savo sumanytos 
piktadarystės, nors matė, kokį karalių ir kokį žmogų apgaudinėja. 


3. Samdinys graikas gelbsti Darijų 

Darijus, suprasdamas, koks pavojus jo tyko, skubėjo ištrūkti iš Alek- 
sandro rankų, kurio vieno tik bijojo. Graikų dalinių vadas Patronas įsa- 
kė savo kariams užsidėti šarvus, kuriuos prieš tai vežė gurguolės ir būti 
pasiruošusiems vykdyti kiekvieną jo įsakymą. O pats lydėjo karaliaus 
vežimą, turėdamas progos kiekvieną minutę su juo pasikalbėti, nes jis 
nujautė Beso sumanymą. O Besas, bijodamas to paties, visai nepasitrau- 
kė nuo karaliaus vežimo ir atrodė labiau panašus į karaliaus sargybinį, 
negu į draugą. Ilgai svyruodamas tarp baimės ir ištikimybės, Patronas 
keletą kartų norėjo kreiptis į karalių, bet vis nesiryžo, tačiau akių nuo 
Darijaus nenuleido. Šis pastebėjęs paliepė savo eunuchą Bubaką, sekusį 
su artimaisiais vežimą, paklausti, ar Patronas norįs jį ko nors paklausti. 
Patronas patvirtino norįs su juo be liudininkų pasikalbėti. Karalius pa- 
liepė prieiti be vertėjo, nes Darijus graikų kalbai nebuvo naujokas. „Ka- 
raliau, - kalbėjo Patronas, - iš 50.000 mūsų graikų liko nedaug. Visi mes 
esame tavo likimo palydovai. Kokie buvome tavo klestėjimo laikais, tokie 
likome ir dabar, dabartinėje tavo padėtyje. Kokią vietą pasirinksi sustoti, 
ten bus mūsų tėvynė, ten bus mūsų namai. Tavo laimė ir tavo nelaimės 
surišo mus su tavimi. Vardan šito nepalaužiamo atsidavimo labai pra- 
šau tave savo palapinę statyti mūsų stovykloje, ir leisk mums eiti tavo 


168 


ALEKSANDRO ŽYGIAI DARIJUI BĖGANT 


sargybą. Mes netekome Graikijos, bet Baktros mums nereikia. Visa viltis 
tavyje, o kad būtų galima ir kitais taip pat pasitikėti. Daugiau šnekėti 
nėra reikalo. Aš, svetimšalis, nesisiūlyčiau stovėti tavo asmens sargybo- 
je, jei tikėčiau, kad kas nors kitas tai atlikti galės geriau“. Nors Besas ir 
nemokėjo graikų kalbos, tačiau, sąžinės graužiamas, nujautė, kad Patro- 
nasjį įskundė. O po graiko vertėjo kalbos perdavimo abejonės nebeliko. 
Kiek buvo galima iš veido spręsti, Darijus per daug neišsigando, jis pasi- 
teiravo Patrono, kokia to siūlomo plano priežastis. Patronas, pagalvojęs, 

kad nėra reikalo toliau atidėti, tarė: „Tau atsidūrus kritiškoje padėtyje, 

Besas ir Nabarzanas ruošia pinkles prieš tavo likimą ir tavo gyvybę. Ši 
diena bus paskutinė arba tau, arba tavo žudikams“. Ir iš tikro, Patronas 
buvo nusipelnęs didelės garbės gelbėdamas karalių. 

Tegu pagaliau šaiposi, kurie yra įsitikinę, kad visi žmonių reikalai 
vystosi savaime. Aš gi „manyčiau, kad yra amžinos, slaptos, iš anksto 
nulemtos priežastys, kad yra tarp jų ryšys ir kad kiekvienas reiškinys 
įvyksta nekintamų dėsnių veikiamas. „Darijus atsakė. Nors jam graikų 
karių ištikimybė esanti gerai pažįstama, tačiau nuo savo tautiečių jis 
niekada neatsiskirsiąs. Jam sunkiau esą ką nors pasmerkti, negu būti 
apgautam. Kąjam likimas ameš, bevelijąs viską iškęsti tarp savųjų, negu 
būti perbėgėliu. Jei jo kariai nenorėtų jo ginti, tai jis žūnąs per vėlai. 
Patronas, netekęs vilties apginti karalių, grįžo į savo dalinį, pasiruošęs 
viską išmėginti, norėdamas įrodyti ištikimybę karaliui. 


4. Darijaus pagrobimas 


Besas jau buvo pasirengęs nužudyti karalių. Tačiau manydamas, kad 
tik gyvą perdavęs Darijų galės įsigyti Aleksandro malonę, planą vykdyti 
nusikaltimą atidėjo ateinančiai nakčiai, o tuo tarpu ima dėkoti (likimui), 
kaip protingai ir apdairiai buvę išvengta pinklių išdaviko, laukiančio iš 
Aleksandro apdovanojimo. Išdavikas turėjęs kaip dovaną perduoti Alek- 
sandrui karaliaus galvą. Nereikia esą stebėtis, jei samdomas žmogus vis- 
kąlaiko galima nupirkti ir parduoti. Žmogus, neturįs dievų, neturįs mei- 
lės, pasaulio tremtinys, netikras draugas, dvilypis priešas elgiasi pagal 
užsakytojo valią. Besui teisinantis ir šaukiant dievus liudininkais, Dari- 
jus veido išraiška pritarė, tačiau nė kiek neabejojo, kad graikai pranešė 
tiesą. Tačiau reikalai buvo taip toli pažengę, kad tiek pat pavojinga buvo 
netikėti saviškiais, kiek ir būti apgautam. Buvo 30 tūkstančių, dėl kurių 
reikėjo bijoti, kad jie lengvapėdiškai galėjo būti palinkę į nusikaltimą. O 
Patronas turėjo 4.000. Jei karalius jiems būtų pavedęs saugoti save ir tuo 

pačiu parodęs saviškiams nepasitikėjimą, jis būtų sudaręs sąlygas patei- 
sinti išdavystę. Todėl bevelijo nekaltai, negu teisėtai, išstatyti save į pavo- 
jų. O Besui, kuris stengėsi apginti save nuo įtarimo ruošiant sąmokslą, jam 
esą žinoma, kad Aleksandras ne mažiau vertinąs teisybę, negu drąsą. 
Labai apsirinką tie, kurie už išdavystę tikisi gauti dovanų. Už priesaikos 
sulaužymą niekas esą nemokės, geriau nubausti ir atkeršyti. 

Pagaliau atėjo naktis. Persai, pasidėję ginklus, kaip paprastai, nubė- 
go į gretimą kaimą atsinešti reikalingų daiktų. O baktrai, kaip Besas bu- 
vo įsakęs, stovėjo ginkluoti. Tuomet Darijus, liepęs pakviesti Artabazą, 
išdėstė jam viską, ką buvo girdėjęs iš Patrono. Artabazas neabejojo, kad 
reikia persikelti į graikų stovyklą. Persai, sužinoję apie pavojų, taip pat, 
jo nuomone, eisią su karaliumi. Atsidavęs savo likimui ir nesiryždamas 
paklausyti protingo patarimo, jis apkabino Artabazą, kaip vienintelį sa- 
vo likimo ramstį, norėdamas pasižiūrėti į jį paskutinį kartą. Abu apsilie- 
jo ašaromis. Darijus paprašė jį apsikabinusį draugą paleisti. Kad nema- 
tytų aimanuojančio draugo, išeinančio tarsi nuo laidotuvių laužo, jis 
apsigaubė galvą ir puolė ant žemės. Tuomet gi tie, kurie paprastai sau- 
godavo karalių ir kurie turėjo jį ginti, statydami į pavojų net savo gyvybę, 
išlakstė, galvodami, kad ginkluotiems kareiviams, kuriuos jau įsivaiz- 
davo ateinant, jie negalės atsispirti. Palapinė liko visai tuščia, išskyrus 
keletą eunuchų, nes šitie neturėjo kur bėgti. Tačiau jis pats, pašalinęs 
liudininkus, ilgai svarstė, ką daryti. Tačiau vienatvė, kurios jis ką tik 
norėjo, jam pasirodė grąsi. Jis liepė pašaukti eunuchą Bubaką. Žiūrėda- 
mas į jį tarė: „Būkite ir žiūrėkite patys savęs. Jūs iki galo, kaip ir pridera, 
buvote ištikimi savo karaliui. Aš gi čia lauksiu savo lemties. Gal būt 
stebies, kodėl aš nenusižudau? Beveliju, kad kas nors kitas bus mano 
mirties kaltininkas, o ne aš pats“. Po šitų žodžių eunucho riksmas pri- 
pildė ne tik palapinę, bet ir visą stovyklą. 

Pagaliau į palapinę įsiveržė pašaliniai ir, persiplėšę drabužius, bar- 
bariškomis gedulingomis raudomis ėmė apverkti savo karalių. Persai, 
išgirdę šauksmą, išsigando. Viena vertus, jie bijojo baktrų ir neišdrįso 
griebtis ginklų, antra vertus, nieko neveikti irgi negalėjo, kad neatrodytų, 

jogjie bedieviškai išduoda savo karalių. Nebuvo vado, kuris galėtų įsa- 
kinėti. Visoje stovykloje girdėjosi įvairūs, nedarnūs riksmai. Besui ir Na- 
barzanui saviškiai pranešė, kad karalius nusižudęs. Juos buvo apgavu- 
sios raudos. Ir todėl jie, lydimi paskirtų vykdyti nusikaltimą budelių, 
raiti atšuoliavo prie palapinės. ĮŽengę į palapinę ir išgirdę iš eunuchų, 
kad karalius esąs gyvas, įsakė jį suimti ir surišti. Karalius, prieš tai va- 

žiavęs karo vežimu ir kaip dievas saviškių buvo garbinamas, dabar, ne- 
panaudojus jokios išorinės jėgos, tapo savo vergų belaisviu ir buvo įgrūs- 
tas į nešvarų vežimą, visą uždengtą kailiais. Karaliaus pinigus ir daik- 
tus, tarsi teisėtą karo grobį, pasiglemžia ir nešini šituo grobiu, įsigytu 
pačiu didžiausiu nusikaltimu, pabėga. Artabazas, nusprendęs, kad yra 
saugiau negu žudikui maišytis po kojų, su ištikimąja kariuomenės dali- 
mi ir su graikų daliniais išvyko į Partieną. Persai, apipilti Beso pažadų, 
o gal daugiausiai dėl to, kad nebuvo kito, prie kurio galėtų prisidėti, 
prisijungė prie baktrų ir trečią dieną pasivijo jų dalinius. Neva norėdami 
išsaugoti karališkąją pagarbą, Darijų sukausto aukso retežiais. Naują 
patyčią Fortūna sugalvojo. Kad kartais kas nors iš karališkos aprangos 
neatpažintų Darijaus, tą vežimą apdengė nešvariais kailiais. Vežikai 
buvo nepažįstami, kad kelionės metu niekam nieko negalėtų nurodyti. 
Sargyba sekė iš paskos. 


5. Aleksandras vejasi Darijų 


Aleksandras, sužinojęs, kad Darijus pajudėjo iš Ektabano,. nutrukė 
kelionę į Medėją ir energingai ėmė vytis bėgantijį. Tabai yra paskutinis 
Paretakeno srities miestas. Ten perbėgėliai Aleksandrui pranešė, kad 
Darijus strimgalviais bėgąs į Baktrą. Pagaliau tikresnes žinias gauna iš 
babiloniečio Bagisteno, kad karalius dar nesuimtas, bet jam gresiąs pa- 
vojus būti suimtam ir nužudytam. Aleksandras, sušaukęs vadus, kalbė- 
jo: „Liko pats svarbiausias etapas ir pats trumpiausias darbas. Galimas 
daiktas, kad Darijus yra saviškių išduotas ir suimtas. Mūsų pergalės 
laidas - paimti jį gyvą. O šios operacijos sėkmė - žaibiškas veikimas“. 
Visi vienbalsiai sušuko, kad, nebodami vargo ir pavojų, visi pasiryžę eiti 
su juo. Taigi armija tuoj pat leidosi į kelionę, greičiau bėgdama, negu 
eidama. Per dieną išvargę, nė nakčia neilsėjo. Ir taip jau buvo nukeliavę 
500 stadijų, kai atvyko į tą kaimą, kuriame Besas suėmė Darijų. Čia buvo 
pagautas Darijaus vertėjas Melonas. Jis buvo silpnos sveikatos ir trauk- 
tis su kariuomene negalėjo. O kaijį pagavo greit žygiuodamas karalius, 
jis apsimetė perbėgėliu. Iš jo sužinota viskas, kas įvyko. Nuvargusiai 
kariuomenei reikėjo poilsio. Ir taip Aleksandras atrinko 6.000 raitelių ir 
priejų prijungė 300 vadinamųjų dimachų, nors jie jojo ant arklių, tačiau 
ant nugaros nešiojo sunkiuosius ginklus. Jei reikalavo vietovė ar įvykių 
eiga, jie pasidarydavo pėstininkais. 

Aleksandrui šitaip besitvarkant, pas jį atvyko Orsilas ir Mitrakenas. 
Pasibaisėję Beso išdavyste, jie pasidarė perbėgėliais ir pranešė, kad per- 

sai esą už 500 stadijų. Jie galį nurodyti trumpiausią kelią. Karalius apsi- 
džiaugė perbėgėlių atvykimu. Vos sutemus, perbėgėliams vedliaujant, 
Aleksandras su lengvai ginkluotų raitelių būriu leidosi į kelionę. O kitai 
kariuomenei įsakė kiek tik gali skubiai žygiuoti iš paskos. Patsai gi, da- 
linį išrikiavęs kvadratu, taip komandavo žygiui, kad pirmieji galėtų su- 
sijungti su paskutiniais. Buvo nujoję 300 stadijų, kai juos pasitiko Mazė- 
jo sūnus Brokubelas, anksčiau buvęs Sirijos valdytojas. Šis perbėgėlis 
taip pat patvirtino, kad Besas esąs ne toliau, kaip už 200 stadijų. Kariuo- 
menė, nesitikėdama jokių pavojų, einanti palaidai, neišrikiuota. Iš viso 
ko jam atrodą, kad jie eina į Hirkaniją. Pasiskubinus vytis, esą galima 
juos užklupti iš netyčių. Darijus dar esąs gyvas. Perbėgėlių pranešimai 
dar labiau pakurstė energingai veikiantį karalių. Paraginę žirgus penti- 
nais, būrys nušuoliavo pirmyn. Jau buvo girdėti žygiuojančio priešo 
triukšmas, bet dulkių debesys neleido matyti kariuomenės. 
6. Darijaus žūtis 
Aleksandras truputį pristabdė koloną ir palaukė, kol nusės dulkės. 
Pagaliau barbarai juos pastebėjo, o jie pamatė armiją, su kuria nebūtų 
galėję lygintis, jei Besas būtų parodęs tiek drąsos mūšio lauke, kiek buvo 
parodęs sąmoksle. Barbarai juos pranoko ir skaičiumi, ir jėga, juk mūšis 
turėjo įvykti tarp išvargusios kariuomenės ir pailsėjusios. Tačiau Alek- 
sandro vardas ir garsas, svarbiausi veiksniai kare, privertė išsigandusį 
priešą bėgti. Besas ir kiti nusikaltimo dalyviai, sekę paskui Darijaus ve- 
žimą, ėmė jį raginti sėsti ant arklio ir bėgti nuo priešo. Jisai, sakydamas, 
kad yra dievai keršytojai, ir maldaudamas Aleksandro apsaugos, atsisa- 
kė savo noru eiti su karalžudžiais. Tuomet įsiutę priešai ietimis per- 
smaigsto karalių ir palieka su daugybe žaizdų. Gyvulius, traukusius 
vežimą, kad toliau nebegalėtų važiuoti, taip patietimis subadė. Du ver- 
gus, lydėjusius karalių, nužudė. Atlikę tas piktadarystes ir norėdami 
sumėtyti pėdas, Nabarzanas išvyko į Hirkaniją, o Besas, lydimas nedi- 
delio raitelių būrio, patraukė į Baktrą. 

Barbarai, netekę vadų, išlakstė kiekvienas sau: kur traukė viltis ar 
vijo baimė. Susirinko tik 500 raitelių ir tie patys nežinojo, ką jiems daryti: 
priešintis ar bėgti. Aleksandras, pamatęs priešų išgąstį, su dalimi raite- 
lių pasiunčia į priekį Nikanorą pastoti bėgantiems kelią, o pats su liku- 
sia kariuomene joja iš paskos. Beveik 3.000 besipriešinančių išžudė, o 
kitus, kurių karalius nebeleido žudyti, neliesdami, tarsi gyvulių bandą 
nusivarė. Nebuvo nė vieno belaisvio, kuris galėtų nurodyti Darijaus ve- 

žimą. Kiekvienas ką nors suradęs gerai apžiūrėjo, tačiau nebuvo jokio 
karaliaus bėgimo pėdsako. Skubantį Aleksandrą lydėjo vos trys tūkstan- 
čiai raitelių. Tačiau lėčiau žygiavę susidūrė su visa bėgančia armija. Ir 
vos galima patikėti, kad belaisvių buvo daugiau, negu tų, kurie juos pa- 
ėmė. Tačiau baimė taip jiems buvo aptemdžiusi protą, kad jie negalėjo 
pakankamai įvertinti didelio savo karių skaičiaus ir priešų saujelės. Tuo 
tarpu galvijai, traukę Darijaus vežimą, niekieno nevaldomi, karščio ir 
žaizdų iškankinti, atsidūrė už 4 stadijų, viename slėnyje. Netoli nuo čia 
buvo šaltinis. Žinantieji tą šaltinį nurodė makedoniečiui Polistratui, ku- 
ris, kankinamas troškulio, atėjo atsigerti. Gerdamas iš šalmo pasemtą 
vandenį, jis pastebėjo besibaigiančių gyvulių kūnuose styrančias įsmeig- 
tas ietis. 

Žiūrėdamas į gyvulius, kurie ne tiek buvo nusikamavę, kiek subady- 
ti, jis išgirdo pusgyvio žmogaus dejavimą. Todėl žmogiško žingeidumo 
vedamas pažiūrėti, kas paslėpta vežime, jis pakėlė uždėtus kailius ir 
išvydo Darijų, kurio kūnas buvo visas subadytas. Karališkos aprangos 
likučiai ir aukso grandinė, kuria žmogžudžiai buvo surišę Darijų, nelei- 
do abejoti. Darijus mokėjo graikų kalbą. Jis dėkojo dievams, kad po tokių 
nelaimių ir kančių, jie suteikė jam paguodos ir neleido vienišam numirti. 
„Nežinau, kas tu esi, — kalbėjo jis, - bet labai prašau tave žmogaus likimo 
vardų, kurio negali išvengti, kaip matai iš šito reginio, net patys didžiau- 
si karaliai, taigi, prašau, kad tu perduotum Aleksandrui mano žodžius. 
Iš visų mano didžiausių nelaimių, įskaitant ir šitą paskutinę - baisią 
mirtį, pati didžiausia yra ta, kad su nugalėtoju, kuris man ir maniškiams 
parodė tokį kilniaširdiškumą ir padarė tiek daug gero, reikėjo gyventi 
kaip su priešu ir dabar mirti jam nepadėkojus. Bet jei paskutinioji nelai- 
mingųjų valia danguje turi kokios nors reikšmės ir jei su paskutiniu ato- 
dūsiu pasakytus žodžius girdi kokia nors dievybė, taigi, jeigu taip yra, 
tegu jis apsuptas garbės ilgai ir laimingai gyvena Kiro soste, toli nuo 
mano likimo ir nepaliestos Fortūnos likimo. Atsimindamas savo kilnią 
širdį, tegu jis leidžia mano motinai ir mano vaikamsjo aplinkoje užimti 
tokią vietą, kokią savo atsidavimu ir ištikimybe jie nusipelno. O žudikai 
tegu susilaukia tokio galo, kokį Aleksandras ras tinkamą. Nesakau, kad 
žudikus turėtų nubausti, gailėdamasis savo nelaimingo priešo, bet vien 
iš pasibjaurėjimo piktadaryste, kuri nenubausta galėtų tapti kitų kara- 
lių, o pagaliau ir jo paties pražūtimi“. 

Po to, kai ištroškęs atsigaivino Polistrato atneštu vandeniu, Darijus 
kalbėjo toliau: „Taigi reikėjo taip pasitaikyti, kad iš visų mano nelai- 

mių paskutinė yra ši, jog negaliu padėkoti už gerą širdį. Tegu tai pada- 
ro Aleksandras, o Aleksandrui tegu atsilygina dievai“. Pagaliau išties- 
damas dešinę tarė: „Perduok šį pasveikinimą Aleksandrui, kaip kara- 
liško atsidavimo laidą“. Ir laikydamas Polistrato ranką mirė. Neaišku, 
ar atvykęs Aleksandras Darijų rado dar gyvą, tačiau tikrai žinome, kad 
Aleksandras, patyręs apie turtingiausio karaliaus tragišką galą, labai 
verkė ir, nusisiautęs nuo savęs chlamidą, ja apdengė Darijaus kūną ir 
liepė iškilmingai nuvežti prie jo tautiečių, kad ten pagal persų papro- 
čius iškilmingai būtų palaidotas protėvių kapuose. Savo pobūdžiu to- 
kį šlykštų ir pasibaisėtiną nedėkingumą žmonių, kurie už didžiausias 
jiems suteiktas malones taip žiauriai susidorojo su Darijumi, dar di- 
desnei gėdai pasmerkė ir perdavė ateinančioms kartoms — nuostabi 
šuns ištikimybė savo šeimininkui. Kai visi draugai nuo jo nusigręžė, 
priejo liko tik jo vienintelis šuo. Su tokiu pat atsidavimu jis buvo ir prie 
mirštančiojo, su kokiu jis lydėdavo savo gyvą šeimininką. Šitoks buvo 
galas žmogaus, kurį žmonės sveikindavo kaip dievų giminaitį ir kara- 
lių ir šito nepadaryti buvo laikoma didžiausiu jo pažeminimu. Tai yra 
dar vienas puikus įrodymas, kad niekas nėra labiau pažeidžiamas For- 
tūnos kaprizų už tą, kuris, susižavėjęs jos saldžiais žodžiais, pats kiša 
galvą įjos jungą. 

ŽYGIO Į RYTUS IŠBANDYMAI 


I SKYRIUS. NEGEROVĖS UŽNUGARYJE 
IR FRONTE 


1. Lakedaimoniečių maištas 

Kai Azijoje vyko šitokie dalykai, Graikijoje ir Makedonijoje anaiptol 
nebuvo ramybės. Tuo metu lakedemoniečius valdė Achidamio sūnus 
Agidas, kuris, atėjęs į pagalbą Tarentino miesto gyventojams, žuvo tą 
pačią dieną, kai Pilypas prie Cheronijos sumušė atėniečius. Drąsos at- 
žvilgiu jis prilygo Aleksandrui. Jis ragino savo tautiečius neleisti ilgiau 
makedoniečiams laikyti pavergus Graikiją, jei jie patys nenori su laiku 
užsidėti ant savęs tokį patį jungą. Todėl reikia stengtis dabar, kol dar 
persai turi šiek tiek jėgų priešintis, juos sutriuškinti, kitaip šitos neįvei- 
kiamos galybės akivaizdoje veltui minėsime kadaise turėtą laisvę. Po 
tokios agitacijos laukė patogios progos įsivelti į karą. 

Hemnono sėkmės paskatinti nusprendė savo siekius sujungti su jo 
siekiais. Kai ankstyva mirtis nutraukė gerą pradžią, jie ir toliau veikė 
taip pat energingai. Agidas, prieš tai nuvykęs pas Farnabazą ir Autofra- 
ditą, gavo iš jų 30 sidabro talentų ir 10 trieilių laivų, kuriuos perdavė 
savo broliui Agelazijui. Jis turėjo plaukti į Kretos salą. Mat šitos salos 
gyventojus lakedaimoniečiai ir makedoniečiai, varžydamiesi tarp savęs, 
kiekvienas stengėsi patraukti į savo pusę. Taip pat buvo pasiųsti pa- 
siuntiniai pas Darijų prašyti karo reikalams didesnės pinigų sumos ir 
daugiau laivų. Tačiau persų patirtas pralaimėjimas prie Iso upės (mūšis 
jau buvo įvykęs) juos buvo tiek paveikęs, kad dar kam nors galėtų padėti, 
nes Aleksandras, vydamasis priešą, vis toliau traukėsi į krašto gilumą. 

Didelė dalis samdytųjų kareivių tiesiog iš paties mūšio pabėgo į Grai- 
kiją. Išjų apie 8.000 kareivių Agidas nusamdė už persų pinigus. Jų pade- 
damas, jis užėmė daugelį Kretos miestų. Pagaliau Menonas, Aleksandro 
pasiųstas į Trakiją, sukurstė barbarus atsimesti, o numalšinti tą patį su- 
kilimą Antipatras iš Makedonijos į Trakiją pasiuntė kariuomenę. 

Ta pačia proga pasinaudojo ir lakedaimoniečiai, jie greitai patraukė į 

savo pusę Peloponesą be kelių miestų. Buvo sudaryta 20.000 pėstininkų 
ir 2.000 raitelių kariuomenė ir kariuomenės vadu paskirtas Agidas. Su- 
žinojęs apie šį įvykį, Antipatras pasistengė kiek buvo įmanoma geresnė- 
mis sąlygomis baigti karą Trakijoje. Netikėtai grįžęs į Graikiją, iš drau- 
giškųjų ir sąjunginių miestų-valstybių pareikalavo pagalbos. Su jais 
susitarus buvo gauta apie 40.000 kovotojų. Iš Peloponeso irgi atvyko 
geras būrys. Tačiau jų ištikimybe jis abejojo. Todėl, apsimesdamas, kad 
jų nė kiek neįtaria, išreiškė jiems padėką už tai, kad jie atvykę apginti 
nuo lakedaimoniečių Aleksandro gerą vardą. Jis žadąs apie tai parašyti 
karaliui, kuris su laiku jiems padėkos. Dabartiniu metu nesą reikalo tu- 
rėti didesnes karines pajėgas. Todėljie, atlikę sąjungininkų prievolę, galį 
grįžti namo. 

Poto pas Aleksandrą pasiunčia pasiuntinius painformuoti apie judė- 
jimą Graikijoje. Karalių jie pasivijo prie Baktros tuo metu, kada mūšį lai- 
mėjo Antipatras ir žuvo Arkadoje Agidas. Jau seniai gavęs žinią apie lake- 
daimoniečių maištą, kiek įmanoma, būdamas taip toli, suteikė pagalbą. Su 
Kipro ir finikiečių laivais jis buvo pasiuntęs Amfoterą plaukti į Pelopone- 
są, o Henetui buvo liepęs pristatyti į pajūrį 3.000 talentų, kad, būdamas 
arti, Antipatrui prireikus pinigų, galėtų pristatyti. Teisingai Aleksandras 
numatė, kokią milžinišką reikšmę turės šito maišto baigtis būsimiems įvy- 
kiams. Nors gavęs žinią apie pergalę ir lygindamas pergalės skirtumą su 
savo operacijomis, pajuokavo, kad tai buvęs pelių mūšis. 

Tačiau to karo pradžia lakedaimoniečiams nebuvo nesėkminga. Jie 
laimėjo mūšį su Antipatro kariuomene prie Makedonijos tvirtovės Kora- 
go. Šis įvykis abejojančius patraukė į lakedaimoniečių pusę. Vienas Ela- 

jų ir Achajų miestas Polenė nutraukė bendradarbiavimo sutartį, o Arka- 
dijoje tą padarė Megalopolio miestas, ištikimas Pilypo atminimui už 
suteiktas malones. Sis miestas, kietai apsuptas, jau buvo nusprendęs 
pasiduoti, tačiau jam atėjo į pagalbą Antipatras. Jis, palyginęs abi sto- 
vyklas, įsitikino, kad jo kariuomenė skaitlingesnė ir geriau ginkluota, ir 
nusprendė negaišdamas pradėti lemiamą mūšį. Lakedaimoniečiai irgi 
kovos nevengė. Taip prasidėjo lemiamos kautynės, kuriose lakedaimo- 
niečiai turėjo daugiau nuostolių. Kadangi kovos arena buvo nedidelė, 
lakedaimoniečiai manė, kad priešo kariuomenė, nors ir skaitlingesnė 
būdama, negalės pasinaudoti šituo pranašumu. Todėl priešą puolė su 
įniršiu. Makedoniečiai atkakliai gynėsi. Buvo pralieta daug kraujo. Ta- 
čiau Antipatras, pavargusius mūšyje keisdamas naujais kovotojais, pri- 

vertė lakedaimoniečius pamažu trauktis. Tatai pastebėjęs, Agidas su ka- 
rališkąja kohorta, susidedančia iš pačių drąsiausių (baigiasi papildy- 
mas, toliau seka originalas - vert. pastaba), metėsi į kovą pačiame mūšio 
įkarštyje. Tuos, kurie įnirtingai priešinosi, nukovė, o didelę dalį privertė 
bėgti. Nugalėtojai buvo pradėję trauktis. Ir kol nenuviliojo persekiotojų į 
lygumą, daug krito. Bet pajutę vietą, kur galima atsistoti, kovėsi kaip 
lygus su lygiu. Tarp visų lakedaimoniečių ypač pasižymėjo jų karalius, 
ne tik ginklais ir išvaizda, bet ir drąsa. Dėljo vieno negalėjo laimėti per- 
galės. Jį puolė iš visų pusių, ir iš arti; ir iš toli. Ilgai jis švaistėsi į vieną ir 
į kitą pusę, tai skydu atmušdamas priešo ietis, tai išsilenkdamas, kol 
pagaliau, perdūrus šlaunis, neteko daug kraujo ir nebegalėjo kovoti. Jo 
ginklanešiai pagrobė jį, paguldė ant skydo ir nulakino į stovyklą, sun- 
kiai kenčiantį nuo kratymo. 

Tačiau lakedaimoniečiai nesitraukė iš mūšio, bet gavę šiek tiek pato- 
gesnę vietą kautis, suglaudinę eiles, sulaikė pakrikai puolantį priešą. 
Niekas neatsimena, kad kada nors kova būtų buvusi tokia beviltiška. 
Dviejų kare pagarsėjusių tautų kariuomenės kovėsi lygiai laimingai. La- 
kedaimoniečiai atsiminė ankstesnę karo garbę, makedoniečiai dabarti- 
nę. Vieni kovojo už laisvę, kiti už dominavimą. Lakedaimoniečiams trū- 
ko vado, makedoniečiams vietos. Gausūs dienos įvykiai ir vieniems, ir 
kitiems čia viltį, čia baimę didino. Tarsi tyčia vienoda sėkme kovėsi tarp 
savęs drąsiausi vyrai. Ankšta kautynių vieta abiem pusėms neleido ko- 
voti visomis jėgomis. Daugiau buvo žiūrovų, negu kovotojų. Tie, kurie 
mūšis ir šaukdami drąsino savuosius. Pagaliau lakedaimoniečių kariuo- 
menė pavargo, vos galėjo benulaikyti prakaitu aplaistytus ginklus. Spau- 
džiant priešui, pradėjo trauktis ir atvirai bėgti. Nugalėtojai ėmė vytis 
išsisklaidžiusį priešą ir, prasiveržę pro visą lakedaimoniečių užimtą po- 
ziciją, puolė patį lakedaimoniečių vadą Agidą. Pamatęs, kad jo kariuo- 
menė bėga, o priešas yra čia pat, liepė padėti jį. Pamėgino, arjo rankos ir 
kojos atitinka jo ryžtą, bet pajutęs negalįs laikytis ant kojų, atsiklaupė. 
Mikliai užsidėjęs ant galvos šalmą ir kūną prisidengęs skydu, dešinėje 
laikydamas ietis, pats šaukė priešą, tegu kas nors išdrįsta nuplėšti gu- 
linčiam šarvus. Niekas neišdrįso iš arti susikauti, tik iš tolo laikė ietis ir 
strėles, o jis tas pačias atsukdavo į priešą, kol pagaliau ietis įsmigo į jo 
nuogą krūtinę. Ištraukus ją iš žaizdos, galva bejėgiškai ima svirti ant 
skydo. Kartu su krauju dvasiai paliekant kūną, numiręs sukniubo ant 
savo ginklų. 


177 


VI KNYGA 


Lakedaimoniečių žuvo apie 5.360, makedoniečių ne daugiau kaip 

300. Bet į stovyklą grįžo beveik visi sužeisti. Ši pergalė palaužė ne tik 
Spartą irjos draugus, bet visus, kurie buvo stebėję karo eigą. Antipatras 
neapsiriko, sveikinančiųjų veidai neatitiko jų dvasinės būsenos, bet, trokš- 
damas baigti karą, leido save apgaudinėti. Nors sėkminga įvykių raida 
patiko, tačiau jis bijojo pavydo, nes reikalas buvo svarbesnis, negu vieti- 
ninko pareigos jį vykdyti leido, nes Aleksandras norėjo, kad priešas bū- 
tųsumuštas, tačiau neslėpdamas rodė nepasitenkinimą, kad Antipatras 
išėjo laimėtojas. Aleksandro nuomone, jo garbė tiek sumažėja, kiek kito 
padidėja. Ir taip Antipatras, puikiai žinodamas jo nuotaikas, nedrįso 
pats pergalės įvertinti, bet atsiklausė graikų tautos susirinkimo, ką jie 
mano esant reikalinga daryti. 

Susirinkime lakedaimoniečiai prašė, kad nieko kito nenorį, o tik kad 
būtų leista pasiųsti pas karalių pasiuntinius. Karalius visiems dovano- 
jo, išskyrus atsimetimo iniciatorius. O Megalopolio gyventojams, kurių 
miestą atsimetėliai buvo apsupę, achajai ir elajai turėjo sumokėti 120 
talentų. Tokia buvo karo pabaiga, kuris staiga prasidėjo ir pirma baigėsi, 
negu Aleksandras prie Arbelos sumušė Darijų. 


2. Karalius linksminasi 


Karalius, kuris buvo ištvermingesnis vesdamas karą, negu dykinė- 
damas, atsipalaidavęs nuo visų rūpesčių, metėsi į linksmybes. Jei kurio 
persų ginklai nepalaužė, įveikė ydos. Besaikis lėbavimas, nesveikas po- 
mėgis ištisomis naktimis girtuokliauti, pramogos ir būriai kekšių. Ir vis- 
kas buvo daroma pagal svetimus papročius. Šunuodegaudamas sveti- 
miems papročiams, jis taip užgavo savo tautiečių jausmus ir akis, kad 
daugelis jo draugų ėmė jį laikyti savo priešu. Savo kareivius, pratusius 
prie disciplinos, kurie mokėjo tenkinti gamtos poreikius neišrankiu, sai- 
kingu maistu, išmokė svetimšalių ir pavergtųjų tautų blogų įpročių. To- 
dėl keletą kartų buvo pasikėsinta į jo gyvybę, įvyko kareivių atsimetimas, 
imta laisviau reikšti savo tarpe nepasitenkinimą. O jis pats buvo piktas, 
įtarus, liguistai baimingas ir panašiai. Bet apie tai vėliau. Nesibaigian- 
čiose puotose leido dienas ir naktis. 

Nusibodus puotauti, griebdavosi kitokių pramogų. Nesitenkindavo 
visu pulku menininkų, pakviestų iš Graikijos. Liepdavo dainuoti belais- 
vėms moterims savo dainas, kurios neįpratusiai ausiai atrodė nedamios 
ir šlykščios. Tarp belaisvių karalius pastebėjo vieną merginą, kuri buvo 
liūdnesnė už kitas ir vedama droviai spyriojosi. Ji buvo didinga ir graži, 

ojos grožį puošė drovumas. Ji stovėjo, nuleidusi akis į žemę ir kiek buvo 
galima prisidengusi veidą. Ir todėl karalius įtarė, kad ji yra iš kilminges- 
nės šeimos, negu tos, kurios pokylio metu dalyvaudavo žaidimuose. Pa- 
klausta, kas ji tokia, atsakė, kad ji esanti anūkė Ocho, kuris neseniai 
valdė Persiją. Ji esanti Ocho sūnaus duktė. Ji buvusi Histapio žmona. Šis 
buvo Darijaus giminaitis ir vadovavo didelei armijai. Karaliaus sieloje 
dar buvo likę pirmykščio elgesio likučių. Todėl, jausdamas pagarbą ka- 
rališkosios kilmės atstovės likimui ir garsiam vardui, tuoj pat įsakė ne tik 
belaisvę paleisti, bet ir jos turtus grąžinti, surasti vyrą ir jam perduoti jo 
žmoną. 

Kitą dieną liepė Hefestionui į karaliaus būstinę suvesti visus belais- 
vius. Peržiūrėjęs visų kilmę, kilminguosius atskyrė nuo liaudies. Jų buvo 
10. Tarp jų rado Darijaus brolį Oksatrą. Jis nebuvo toks turtingas kaip 
Darijus, bet savo dvasios ypatybėmis buvo garsesnis. 

Paskutinis karo grobis sudarė 26.000 talentų. Iš jų 12.000 talentų bu- 
vo išmokėta kareivių dovanoms. Tokia pat pinigų suma buvo prarasta 
dėl sargybinių nesąžiningumo. 

Oksidatas buvo kilmingas persas. Darijaus pasmerktas mirti, buvo 
laikomas kalėjime. Išlaisvinęs iš kalėjimo, Aleksandras jam pavedė val- 
dyti Medėjos satrapiją. Darijaus brolį priėmė į savo draugų būrį, palikęs 
senuosius garbingus titulus. 

Po to išvyko į Partieną. Tuomet čia gyveno garbinga tauta, dabar ji 
yra sostinė visų tų, kurie gyvena už Eufrato ir Tigro iki pat Raudonosios 
jūros. Skitai yra užėmę derlingą stepių kraštą. Be to, jie sunkūs kaimynai. 
Jų yra ir Azijoje ir Europoje. Tie, kurie gyvena Europoje, yra užėmę lygu- 
mų sritį, kuri tęsiasi nuo kairiosios Trakijos sienos iki Boristeno (Dniep- 
ro), o nuo Boristeno iki kitos upės, vardu Tanajas. Tanajas (Donas) teka 
tarp Europos ir Azijos. Nėra abejonės, kad skitai, iš kurių kilę partai, 
atėjo ne nuo Bosforo, o atsibastė iš Europos. Tuo laiku buvo garsus mies- 
tas Hekatompilas, įkurtas graikų. Čia buvo karaliaus sustojimo vieta, 
kur buvo suvežtos iš visur maisto atsargos. 

Nežinia iš kur ėmė sklisti gandai, ta dykinėjančių kareivių liga, kad, 
girdi, karaliui jau esą užtenkama to, ką nuveikęs, ir dabarjau esąs pasi- 
ryžęs grįžti į Makedoniją. Kaip pamišę jie lakstė po palapines, rišo daik- 
tus kelionei. Galėjai pagalvoti, kad duotas ženklas rinktis indus (- iš- 
vykti). Sumišimas visoje stovykloje, vieni ieško savo dalinio draugų, kiti 
krovė daiktus į vežimus. Pagaliau tatai pasiekė karalių. Šitą atsitiktinai 
paplitusį gandą darė įtikinamesniu dar ir tai, kad karalius liepė graikų 

kariams grįžti įnamus, ojų raiteliams kiekvienam atskirai davė po 6.000 
denarų dovanų. Jie irgi manė, kad jų kareiviavimui atėjo galas. Karalius 
nejuokais išsigando. Juk jis buvo pasiryžęs nukeliauti į Indiją ir patį 
Orientą. Sušaukęs visus kariuomenės vadus į centrinę aikštę, su ašaro- 
mis akyse skundėsi, kad jį, girdi, iš pusiaukelio į garbę atšaukia ir kad jis 
turįs grįžti į tėvynę labiau panašus įnugalėtą, negu į nugalėtoją. Jo prie- 
vyrams sukelti tėvynės ilgesį, į kurią truputį vėliau jie būtų grįžę su di- 
desne garbe ir šlove. Tuomet kiekvienas atskirai pažadėjo dėti pastan- 
gas ir įveikti sunkiausias kliūtis. Taip pat užtikrino kareivių paklusnu- 
mą, jei tik jis panorėtų švelnia ir atitinkama kalba prabilti į jų širdis. 
Niekada nebuvę atsitikimo, kad jie, matydami karaliaus entuziazmą ir 
dvasios stiprumą, nors ir būdami išvargę ir palaužti, būtų norėję nuojo 
pasitraukti. Karalius atsakė, kad jis tai padarys. Ojie tegu paruošia liau- 
dį jo kalbai. 
3. Kareiviai nori grįžti namo 
Karalius, pakankamai apsvarstęs viską, kas jo nuomone lietė reikalą, 
liepė sušaukti kariuomenės susirinkimą, kur jis pasakė tokią kalbą: „Žiū- 
rint į atliktų žygių apimtį, kareiviai, nereikia stebėtis, kad ima noras 
pailsėti ir pasidžiaugti pasiekta garbe. Neminėsiu ilirų, tribalų, Beotijos, 
Trakijos, achajų, Peleponeso, kuriuos nugalėjau arba pats asmeniškai 
vadovaudamas, arba duodamas įsakymus. Štai, pradėję karą prie Heles- 
ponto, išvadavome iš barbarų despotizmo Jonus, Eolidą, Kapadokiją, 
Frigiją, Paflagoniją, Pisidus, Kilikiją, Siriją, Feniką, Armėniją, medus, Par- 
tieną. Aš daugiau užėmiau provincijų, negu kas nors kitas miestų. Ir 
nežinau, ar šitaip bevardydamas dėl tokios daugybės ko nors nepralei- 
dau. Jei aš tikėčiau, kad šitų žemių, kurias taip greit užkariavau, užval- 
dymas yra pakankamai garantuotas, aš, net ir jūsų stokodamas, skubė- 
čiau pas savo penatus, pas motiną, pas seseris, pas savo piliečius, kad 
ten galėčiau pilnai džiaugtis su jumis kartu įgyta garbe ir šlove, kur 
mums būtų gausiai atlyginta už pergalę: džiaugsmas vaikų, žmonų ir 
tėvų, tai taika, tai ramybė, ir visa šita pasiekta mūsų drąsa ir tuo mes 
galėtume be rūpesčių naudotis. Betgi naujoje, tiksliau pasakius, nestabi- 
lioje imperijoje, kur barbarai vis dar, panarinę galvas, neša jos jungą, 
kareiviai, yra reikalingas laikas, kad suminkštėtų jų charakteris ir su- 
švelnėtų laukiniai papročiai. Juk ir vaisiai subręsta per tam tikrą nusta- 
tytą laiką, nors jie ir neturi jausmų, bet vis dėlto suminkštėja pagal savo 

dėsnius. Ką? Argi jūs manote, kad šias visas tautas, pripratusias prie 
kitokios valdžios, prie kito vardo, su mumis neturinčias nieko bendra, 
nei tikybos, nei papročių, nei kalbos, taigi klausiu, argi manote, kad tose 
pačiose kautynėse, kurias laimėjome, jau ir perauklėjome? Jūsų ginklai, 
onejūsų būdas verčia paklusti. Akyse bijo, už akių priešai. Su laukiniais 
žvėrimis turime reikalo, kuriuos, pagautus ir uždarytus, nuramina lai- 
kas, nes jų prigimtis padaryti to negali. Ir aš iki šiol taip elgiausi, tarsi 
visos tos tautos, buvusios Darijaus valdžioje, yra pilnai užvaldytos. Na- 
barzanas užėmė Hirkaniją, o Baktrą ne tik valdo tas išdavikas Besas, bet 
dar ir grasina. O sogdianai, dakai, sakai, indai yra nepriklausomi. Visi 
šitie, vos tik išvydę mūsų nugarą, ims mus vytis, nes jie yra tos pačios 
nacijos, o mes svetimi ir svetimtaučiai. Kiekvienas geriau klauso saviš- 
kių, nors to, kuris valdo, daugiau reikėtų bijoti. Todėl arba ką esame 
užėmę, turime palikti, arba turime užimti, ko dar neturime. Kaip gydyto- 
jai nieko nepalieka, kas ligoniui kenkia, taip ir mes, kareiviai, turime 
išpjauti, kas kenkia mūsų reikalui. Dažnai maža kibirkštis, laiku neuž- 
gesinta, sukelia didelį gaisrą. Priešų nė kiek negalima pasitikėti, jei ko 
nors neįvertinsi, tai toks apsileidimas suteikia jam jėgų. Net ir Darijus 
nepaveldėjo Persų imperijos, bet eunucho Bagojos malone buvo paso- 
dintas į Kyro sostą. Negalvokite, kad Besui bus sunku užimti tuščią sos- 
tą. Juk tai mūsų nusikaltimas, kareiviai, jeigu mes sumušėme Darijų tam, 
kadjo sostą atiduotume jo vergui, kuris išdrįso padaryti sunkiausią nu- 
sikaltimą: karalių, atsidūrusį tokioje padėtyje, kad net mes, svetimi nu- 
galėtojai, būtume pasigailėję, sukausto retežiais tarsi belaisvį, o po to, 
kad mes negalėtume jo išvaduoti, nužudo. Argi mes leisime šitokiam 
karaliauti? Kuo greičiau aš noriu išvysti jį prikaltą prie kryžiaus, atlie- 
kantį užtarmautą bausmę už tai, kad jis sulaužė karaliams ir tautoms 
duotą priesaiką. Dievaži, o jei kas nors praneš jums, kad tas pats Besas 
degina Graikijos miestus ar Helespontą, koks skausmas jus apims pa- 
mačius, kaip Besas pasisavina jūsų pergalės vaisius. Tuomet skubėsite 
atgauti, kas jums priklauso, griebsitės ginklų. Kaip tik dabar yra pats 
laikas pulti išsigandusį ir panikuojantį Besą. Mums, perbridusiems per 
tokius sniegynus, įveikusiems tokias upes, perkopusiems per tokius kal- 
nus, liko tik keturių dienų kelias. Čia nėra jūrų, kurių bangos pastotų 
mums kelią ir trukdytų žygį, nėra Kilikijos tarpeklių ir pakriaušių, kur 
galėtume įstrigti, visas kelias viena lyguma, visas kelias pakalnėn. Sto- 
vime ant pergalės slenksčio. Mums tik liko keletas dezertyrų ir savo šei- 
mininko žudikų. Prisiekiu dievais, pats didžiausias jūsų garbės žygdar- 

bis, kuriuo galėsite pasigirti ainiams, bus tas, kuriuo jūs atkeršysite net 
savo priešo Darijaus žudikams, (nes su mirtimi baigiasi neapykanta), nė 
vienas nusikaltėlis nebus ištrūkęs iš jūsų rankų. Argi manote, kad po 
šito įvykio persai nesupras, kad jūs ėmėtės švento karo, kad kovojate 
prieš Beso nusikaltimą, o ne prieš vardą, ir jie pasidarys sukalbamesni“. 


4. Hirkanijos krašte. Nabarzanas teisinasi 


Labai pakiliai kareiviai išklausė jo kalbą: jis galįs juos vesti, kur tik 
nori. Karalius nevilkino žygio. Perėjęs Partieną, trečią dieną pasiekė Hir- 
kanijos kraštą. Čia jis paliko Kraterą ir jo vadovaujamą kariuomenę. Prie 
jo priskyrė Aminto vadovaujamą būrį bei 600 raitelių ir tiek pat strėlinin- 
kų. Jis turėjo ginti Partieną nuo barbarų įsiveržimo. O Erigijui, davęs 
nedidelę apsaugą, liepė lygumomis vesti gurguolę. Pats karalius, nuke- 
liavęs su falanga ir raiteliais 150 stadijų, slėnyje, kuris tęsiasi iki Hirka- 
nijos, pasistatė sustiprintą stovyklą. 

Labai aukštų medžių tankus miškelis teikė pavėsį. Slėnio dirvože- 
mis, drėkinamas vandens iš kabančių uolų, buvo derlingas. Iš pat kalnų 
papėdės išteka Zioberio upė, kuri beveik 3 stadijus teka viena, kol, atsi- 
mušusi į vagoje gulinčią uolą, tarsi padalijusi vandenis, ima tekėti dviem 
vagomis. Nuo čia upė, verždamasi per akmenis, sutiktus vagoje, darosi 
siauresnė ir pagaliau prasmenga po žeme. Apie 300 stadijų teka nemato- 
ma, kol vėl, tarsi ištryškusi iš naujo šaltinio, teka nauja dvigubai plates- 
ne vaga, išsiliedama į plotį 13 stadijų. Bet greitją vėl suspaudžia krantai, 
ir pagaliau įteka į kitą upę, vadinamą Ridagu. Vietos gyventojai tvirtina, 
kad jei ką nors įmetus į duobę, esančią arčiau šaltinio, tai jis vėl išlenda 
per kitą upės pragriaužtą angą. Ir taip Aleksandras įsakė įmesti į tą sky- 
lę, kur upė palenda po žeme, du jaučius. Ten, kur upė vėl išlenda į pavir- 
šių, pasiųsti žmonės pamatė išmestus jaučių kūnus. 

Jau ketvirtą dieną toje pačioje vietoje ilsėjosi kariuomenė, kai Alek- 
sandras gavo iš Nabarzano laišką. (Nabarzanas su Besu buvo suėmę 
Darijų). Laiško turinys maždaug toks: jis, Nabarzanas nebuvęs Darijaus 

priešas, dargi davęs jam naudingų patarimų. O už tai, kad jis karaliui 
sąžiningai pataręs, beveik buvęs nudurtas. Nepasitikėdamas savo tau- 
tiečių ištikimybe, su kokia jie 250 metų saugojo savo karalius, Darijus 
galvojęs savo asmens apsaugą pavesti svetimtaučiams kariams, kas prieš- 
tarauja žmonių ir dievų įstatymams. Jisai, būdamas pavojingoje ir kritiš- 
koje padėtyje, pasielgęs kaip reikalavo būtinybė. Juk ir Darijus nužudęs 
Bagoją, taip pat pasiteisinęs savo tautiečiams, būtent, kad jis nudūręs jį 

todėl, kad šis kėsinęsis prieš jį, nes vargšams mirtingiesiems nėra nieko 
brangiau už gyvybę. Jis irgi, esą, tos meilės pastumtas prie tokio kraštu- 
tinumo. Ir jis taip pasielgęs ne todėl, kad to būtų norėjęs, o dėl to, kad 
buvo priverstas. Bendroje nelaimėje kiekvienas turįs savo Fortūną. Jeigu 
jis lieptų jam atvykti, jis prisistatytų be baimės. Jis nebijąs, kad toks dide- 
lis karalius sulaužytų duotą žodį. Paprastai dievas neapgauna dievų. 
Bet jeigu tas, kuriam duodamas žodis, atrodytų nevertas to, tai prieš jį, 
kaip bėglį, atsirastų daugybė tremties vietų: tėvynė esanti ten, kur drąsus 
vyras pasirinko sustojimo vietą. 

Aleksandras neabejojo duoti jam užtikrinimą tuo būdu, kokiu persai 
ji priimdavo: jei prisistatysi, būsi neliečiamas. Tačiau toliau žygiavo ka- 
ralius kariuomenę paruošęs ir išrikiavęs kvadratu. Be to, į priekį pasiun- 
tė žvalgus ištyrinėti vietovės. Voros priekyje ėjo lengvai ginkluoti, užjų 
falangistai, už pėstininkų važiavo gurguolė. Tiek pati karinga tauta, tiek 
sunkiai praeinamos vietovės kėlė karaliui rūpestį. Ištisai pats slėnis tę- 
siasi iki pat Kaspijos jūros. Iš jos kyšo du iškyšuliai, tarsi dvi rankos. 
Vidurinioji dalis sudaro nelabai išgaubtą įlanką, labai panašią į mėnulį, 
kai šis dar nėra pilno apskritimo ir kyšo jo ragai. Kairėje pusėje gyvena 
kereketai, mozinai, chalikai, kitoje pusėje leukozirai, amazonių laukai. 
Anie yra nukrypę į šiaurę, o šitie į vakarus. Kaspijos jūros vandenyse, 
kurie yra gėlesni už kitų jūrų vandenis, sutinkame milžiniško dydžio 
gyvačių. Žuvys visai kitokios spalvos. Vieni ją vadina Kaspijos jūra, kiti 
Hirkanų jūra. Yra žmonių, manančių, kad į Kaspijos jūrą suteka Meotų 
pelkių vanduo. Jie motyvuoja tuo, kad čia jūros vanduo yra gėlesnis už 
kitų jūrų vandenis, kadangi į ją įsilieja pelkių vanduo. Šiaurėje didelis 
jūros plotas įsiveržia į krantą, toli nuvarydamas bangas ir potvynio me- 
tu užliedamas didelę sausumos dalį. Pasikeitus dangaus padėčiai, jūra 
grįžta į save su tokia patjėga, kokia buvo išsiliejusi, ir žemė vėl atgauna 
savo išvaizdą. Kai kas manė, kad Kaspija ne jūra, bet kad ji atitekėjusi iš 
Indijos į Hirkaniją, kurios viršūnė nuolaidėdama, kaip anksčiau minėjo- 
me, sudaranti nepertraukiamą slėnį. Iš čia karalius apie 20 stadijų sky- 
nėsi kelią beveik nepraeinamais takais takeliais. Miškai, upeliai, išgriu- 
vos trukdė kelionę. Kelyje nesutikęs jokio priešo stūmėsi pirmyn ir pasiekė 
gyvenamą kraštą. Be kitų maistingų augalų, kurių pilna šitame krašte, 
čia noksta įvairiausių rūšių obuolių. Čia žemė labai tinkama vynuogėms 
auginti. Daug ten yra medžių, kurių lapai gausiai išrasoję medumi. Bet 
jeigu iki saulėtekio gyventojai nesurenka jo, tai skystis nuo mažiausios 
šilumos išgaruoja. 

Iš čia nužygiavus 30 stadijų, karalių pasitiko Fratafernas ir kartu su 
tais, kurie po Darijaus mirties buvo pabėgę, pasidavė. Juos maloniai pri- 
ėmęs, nužygiavo į Arvo miestą. Čia ji pasitiko Krateras ir Erigijus, vesda- 
miesi kartu ir tapūrų genties valdytoją Fradatą. Jį irgi priėmė į savo globą 
ir tai buvo daugeliui paskata pasitikėti karaliaus maloningumu. Po to 
Hirkanijai paskyrė satrapą Menapį. Ochui karaliaujant, jis kaip tremti- 
nys buvo atvykęs pas Pilypą. Tapūrų genčiai vadovauti paliko Fradatą. 


5. Artabazas pasiduoda 


Jau karalius buvo pasiruošęs išeiti iš Hirkanijos ribų, kai Artabazas 
(kuris, kaip anksčiau minėjome, buvo pats ištikimiausias Darijaus pa- 
valdinys), kartu su Darijaus artimiausiais ir savo vaikais bei nedideliu 
graikų kareivių daliniu išėjo priešais pasitikti. Artinantis prie karaliaus, 
jam Aleksandras ištiesė dešinę, nes Ochui karaliaujant, jis kaip tremti- 
nys buvo Pilypo svečias. Bet iki galo išsaugota ištikimybė savo karaliui 
nugalėjo dėkingumą už parodytą svetingumą. Šitaip maloniai priimtas 
jis tarė: „O kad tu, karaliau, vienodai galėtum džiaugtis nesibaigiančia 
laime, tačiau dėl vieno esu nusiminęs, gili senatvė man neleidžia ilgiau 
naudotis tavo gerumu“. Jis ėjo 95-uo0sius metus. Devyni jaunuoliai, pa- 
gimdyti tos pačios motinos, lydėjo tėvą. Juos Artabazas pastatė prie ka- 
raliaus dešinės, linkėdamas, kad jie tiek gyventų, kiek Aleksandrui galės 
būti naudingi. Dažniausiai Aleksandras žygio metu eidavo pėsčias, bet 
kad senis nesigėdytų joti raitas, kai karalius eina pėsčias, karalius liepė 
atvesti sau ir Artabazui arklius. 

Kai stovykla buvo pastatyta, karalius liepė pašaukti Artabazo atves- 
tuosius graikus. Jie karaliui atsakė, jei lakedaimoniečiams nebūsią už- 
tikrintas saugumas, tai jie žadą dar pagalvoti, ką jie turės daryti. Lake- 
daimoniečių legatai buvo pasiųsti pas Darijų, kai Darijus buvo nugalėtas, 
jie prisiplakė prie graikų, tarnavusių persams už atlyginimą. Karalius 
liepė jiems ateiti ir neboti priesaikos ir duotojo žodžio užstatų. Jie turėsią 
tokias pat sąlygas, kokias jiems Darijus būtų davęs. Ilgai jie delsė, daugel 
planų apsvarstė, kol pagaliau pažadėjo ateiti. Tačiau atėnietis Demokri- 
tas, visą laiką daugiausiai priešinęsis prieš makedoniečių įsigalėjimą, 

nesitikėdamas pasigailėjimo, nusidūrė kardu. Visi kiti, kaip buvo nu- 
sprendę, pasidavė Aleksandrui. Jų buvo 1.500 vyrų. Be jų dar buvo 50 
legatų, siųstų pas Darijų. Kareivius paskyrė į pagalbinę kariuomenę, 0 
kitus pasiuntė į namus, išskyrus lakedaimoniečius, kuriuos uždarė į 
kalėjimą. 

6. Vargai Mardų tautelėje 


Mardų tautelė buvo Hirkanijos kaimynė. Jų gyvenimo būdas buvo 
šiurkštus, pratę plėšikauti. Ši vienintelė tautelė nebuvo pasiuntusi pa- 
siuntinių ir, atrodė, nežadėjo vykdyti karaliaus įsakymų. Todėl karalius 
pasipiktino, kaip viena tautelė galėtų kėsintis padaryti, kad jis nebūtų 
nenugalimas. Taigi palikęs gurguolę ir jai apsaugą, pats gi su nepatyru- 
siu pralaimėjimo būriu išžygiavo. Keliavo per naktį, o auštant išvydo 
priešą. Ne mūšis buvo, o greičiau kažkoks sambrūzdis. Išbaidyti iš kal- 
nų, kuriuos turėjo užėmę, barbarai pabėgo. Gretimus kaimus, iš kurių 
buvo pabėgę gyventojai, užėmė. Prasiskverbti į krašto vidurį kariuome- 
nė galėjo tik didelių pastangų dėka. 

Kalnų grandinę supo aukšti miškai ir stačios uolos. O lygumose buvo 
įrengę neįprastos rūšies kliūtis. Medžiai buvo tyčia tankiai susodinti, o 
jų jaunas, ranka palenkiamas šakas prilenkdavo ir susmaigydavo į že- 
mę. Išjų tarsi iš naujų šaknų dar vešliau sužaliuoja nauji medžiai. Šitų 
jie augti taip, kaip nori, neleidžia, bet juos vieną su kitu neva supina, o 
šie, gausiai sulapoję, užkloja žemę. Tuo būdu nematomi šakų mazgai lyg. 
kokios kilpos ištisai užtveria praėjimą. Vienintelis būdas praeiti — tai 
prasiskinti taką, bet tai reikalavo didelio darbo, nes daugybė mazgų su- 
tvirtindavo stiebus, o persipynusios medžių šakos, nelyginant kokie su- 
kabinti apskritimai, lyg lankstūs karklai atmušdavo smūgius. Tačiau 
vietiniai gyventojai, kaip žvėrys pratę landžioti po tais krūmais, išėję į 
mišką, iš pasalų aplaidydavo ietimis priešą. Aleksandras, medžiotojų 
būdu tikrindamas urvus, daugelį jų nudūrė. 

Pagaliau įsakė apsupti visą mišką ir, jei bus rasta kokia nors kiaury- 
mė, lįsti į ją. Nežinodami vietovės, daugelis paklydo. O kai kuriuos pa- 
gavo, tarp jų ir Aleksandro arklį, vardu Bucefalas. Karalius šį arklį la- 
biau mylėjo, negu kitus. Antjo niekas kitas negalėjo užsėsti. O kai karalius 
norėdavo užsėsti ant jo, jis pats savo noru atsiklaupdavo ir paimdavo 
karalių. Žmonės manė, kad jis žinąs, ką turįs nešti. Karalius, daugiau 
negu derėjo pykčio ir nuoskaudos inspiruotas, liepė ieškoti arklio ir per 
vertėją paskelbti, kad jei arklio negrąžins, vis dėlto niekas jo negalės 
suvaldyti. Šios žinios išgąsdinti arklį atvedė kartu su dovanomis. Bet 
karalius ir dabar nenurimo. Jis davė įsakymą iškirsti mišką ir tą lygumą, 
kuri buvo dėl priaugusių krūmų neprieinama, užpilti iš kalno ainešta 
žeme. Kai pylimas pasiekė šiokio tokio aukščio, barbarai, matydami ne- 
galėsią išlaikyti užimtą teritoriją, pasidavė. Karalius, paėmęs įkaitus, 

liepė juos perduoti Fradatui. Po penkių dienų grįžo į stovyklą. Po to 
Artabazui suteikęs tokį pat dvigubą titulą, kokį turėjo prie Darijaus, pa- 
siuntė įnamus. 

Tuo metu Aleksandras buvo netoli Hirkanijos miesto, kuriame stovė- 
jo Darijaus karališkieji rūmai, kai, gavęs saugumo garantiją, jo pasitikti 
subrangiomis dovanomis atėjo Nabarzanas. Tarp dovanų buvo ir labai 
gražios išvaizdos pačiame berniukiško amžiaus žavume eunuchas Ba- 
goas. Darijus jį labai mylėjo, o greit ir Aleksandras prie jo prisirišo. Kaip 
tik labiausiai šito eunucho prašomas, jis pasigailėjo Nabarzano. 


II SKYRIUS. BRUZDĖJIMAS PRIEŠ KARALIŲ 


1. Amazonių gentyje. Talestris 


Kaip anksčiau minėjome, Hirkanijos kaimynystėje aplink Termodon- 
to upę Temiskiro laukuose gyvena Amazonių gentis, Jų karalienė buvo 
vardu Talestris, kurios valdos tęsėsi tarp Kaukazo kalnų ir Fazo upės. 
Įsigeidusi pamatyti karalių, ji išvyko už savo krašto ribų ir, būdama ne- 
toli karaliaus, pasiuntė pranešti, kad atvykusi karalienė ir trokštanti pa- 
matyti jį ir susipažinti. Gavusi galimybę aplankyti, lydima 300 moterų, 
kitas palikusi laukti, nuėjo. Pamačiusi karalių ji nušoko nuo arklio, deši- 
nėje laikydama dvi ietis. 

Amazonių rūbas nedengia viso kūno. Kairė pusė iki krūtinės yra nu- 
oga, toliau viskas pridengta. Rūbų klostė, surišta mazgu, nenusileidžia 
žemiau kelių. Viena krūtis, skirta maitinti vaikams, buvo sveika, deši- 
nioji, kad lengviau būtų įtempti lanką ir mesti ietis, buvo išdeginta. 

Talestris drąsiai žengė į karalių, apžiūrėdama toli gražu neatitinkan- 
čią žygių garsui karaliaus figūrą, nes barbarai garbina kūno didumą. Jų 
manymu didelius darbus pajėgūs atlikti tik tie, kuriuos gamta teikėsi 
apdovanoti ypatinga išvaizda. Paklausta, ar norėtų ko nors paprašyti, 
nedvejodama prisipažino, kad ji atėjusi, norėdama turėti su karaliumi 
bendrų vaikų. Ji esanti verta, iš kurios jam gimtų karalystės įpėdinis. 
Moteriškosios lyties vaisių ji pasilaikysianti sau, vyriškosios atiduosianti 
tėvui. Aleksandras paklausė, ar ji nenorėtų su juo dalyvauti žygyje. Ji 
teisinosi, kad be apsaugos palikusi savo karalystę, ir nesiliovė prašyti, 

kad jai netektų grįžti nusivylusiai. Didesnė moters aistra meilei negu 
karaliams privertė ją keletą dienų pasilikti. Praėjo 13 dienų tenkinant 
karalienės norus. Tuomet ji išvyko į savo karalystę, o karalius į Partieną. 

2. Aleksandro išpuikimas 


Čia jis atvirai atsidavė savo aistroms. Susivaldymą ir kuklumą, tas 
dvi karališkąsias dorybes, jis pakeitė į palaidumą ir puikybę. Tėvų pa- 
pročius ir sveiką makedoniečių karalių gyvenimo būdą bei tautišką ap- 
rangą jis laikė per prastus savo didybei. Jis pamėgdžiojo persų karalių 
prabangą, laikydamas save lygiu dievams. Pradėjo leisti save garbinti 
parpuolus ant žemės. Įvesdamas vergiškus patarnavimus, pamažu jis 
ėmė žeminti daugelio tautų nugalėtojus. Sau ant galvos užsidėjo purpu- 
rinę diademą su baltais papuošimais, tokią, kokią nešiojo Darijus. Apsi- 
vilko persiškais rūbais, net nebodamas bloga lemiančio ženklo: nuo nu- 
galėtojo žymenų pereita prie nugalėto priešo rūbų. Aleksandras 
sakydavosi, kad jis dėvi karo trofėjais. Bet su šituo trofėjum jis kartu 
užsivilko ir priešo papročius. Išorinę puikybę lydėjo dvasinis pasipūti- 
mas. Laiškus, siunčiamus į Europą, antspauduodavo senojo žiedo aki- 
mi, O ant laiškų, siunčiamų į Aziją, dėdavo Darijaus žiedo antspaudą, 
kad parodytų, jog viena asmenybė neaprėpia dviejų Fortūnų. Draugus, 
raitelius, o su jais pėstininkų vadus rengdavo persiškais rūbais, nors šie 
ir nemėgdavo, bet atsisakyti neišdrįsdavo. Karaliaus rūmuose buvo 360 
kurtizanių, tiek pat, kiek jų turėjo Darijus. Paskui jas sekiojo eunuchų 
bandos, o ir patys pripratę prie moteriškių, slankiodavo paskui jas. Pily- 
po senieji kariai, žmonės, nepažįstantys pasismaginimų, visai niekino 
tą visą prabangą ir svetimus papročius. Visoje stovykloje buvo vienas 
visų jausmas ir viena kalba: daugiau prarasta švenčiant pergalę, negu 
įgyta kariaujant, nes juos pačius labiausiai užvaldę svetimi kitataučių 
papročiai. Tokia gaišaties kaina: grįšią į namus apsirengę belaisvių rū- 
bais. Gėdinamasi to, kas sava. Karalius labiau panašus į nugalėtuosius, 
iš Makedonijos imperatoriaus pasidaręs Darijaus satrapas. Karalius, ge- 
rai žinodamas, kaip labai yra įsižeidę geriausi draugai ir kariuomenė, 
dosnumu ir dovanomis stengėsi atgauti gerą vardą. Bet, mano nuomone, 
užmokestis už vergavimą laisviesiems nėra malonus. 


3. Sunki kelionė prieš Besą 


Norint išvengti maišto, poilsį reikėjo nutraukti karu, kuris labai laiku 
pradėjo bręsti. Nes Besas, apsivilkęs karaliaus rūbais, įsakė save vadinti 
Artakserksu. Jis buvo subūręs skitus ir kitas palei Tanajo upę gyvenan- 
čias tautas. Apie tai pranešė Satibarzanas, kurį priėmęs į globą, buvo 
paskyręs vadovauti sričiai, kurią prieš tai buvo valdęs. 

Sunkiai nešdama karo grobį ir prabangos reikmenis, armija vos judė- 

jo į priekį. Karalius liepė visų pirma savo daiktus, o paskui ir visos ka- 
riuomenės daiktus, išskyrus būtiniausius, sunešti į vidurį. Daiktų pri- 
krautus vežimus nuvežė į plačią lygumą. Visiems laukiant karaliaus 
nurodymo,jis liepė atkinkyti ir nuvesti gyvulius. Po to visų pirma liepė 
padegti savo daiktus, o vėliau ir kitų. Daiktai degė, ojų šeimininkai pik- 
tinosi, nes juk ne kartą jiems buvo tekę gesinti gaisrą, kad šituos daiktus 
sveikus galėtų pasigrobti iš priešų miesto. Niekas nedrįso apverkti krau- 
ju įgyto turto, nes ta pati ugnis degino ir karaliaus daiktus. Pagaliau 
trumpa kalba nuramino širdgėlą. Tinkami karo tarnybai ir viskam pasi- 
ruošę, džiaugėsi matydami, kad geriau nusimesti naštas negu prarasti 
drausmę. Po to iškeliavo į baktrų žemę. Tačiau Parmeniono sūnaus Ni- 
kanoro staigi mirtis visus labai paveikė. Visų labiausiai pergyveno kara- 
lius. Jis norėjo sustoti ir dalyvauti laidotuvėse, bet maisto trūkumas pri- 
vertė skubėti. Pasiliko tik Filotas su 2.600 kareivių atlikti broliui 
reikalingas apeigas. 


4. Artahaknos miesto pasigailėjimas 


Pats karalius toliau žygiavo prieš Besą. Kelionės metu jam buvo įteik- 

ti kaimyninių sričių satrapų laiškai. Iš jų sužinojo, kad Besas karingai 

nusiteikęs eina prieš jį ir kad nuo jo atsimetęs Satibarzanas, kurį pats 

buvo paskyręs avijų satrapu. Nors žygiavo prieš Besą, tačiau nuspren- 

dė, kad geriausiai pirmoje vietoje sumušti Satibarzaną. Pasiėmęs leng- 

vai ginkluotus pėstininkus ir raitelius, per visą naktį žygiavęs, netikėtai 

užklupo priešą. O Satibarzanas, sužinojęs apie karaliaus atvykimą, su 
2.000 raitelių (nes staiga daugiau surinkti negalėjo) pabėgo į Baktrą, o 
kiti įsitvirtino artimiausiuose kaimuose. Iš vakarų pusės buvo staigi uo- 
la, oiš rytų kalnai buvo nuolaidūs, tankiai apaugę medžiais. Čia tryško 
labai vandeningas šaltinis. Norint aplink apeiti, reikėjo padaryti 320 
stadijų. Kalnų viršūnėje buvo vešli pieva. Joje jie paliko netinkamus ka- 
riauti kareivius, o patys, jų buvo apie 13.000 ginkluotų vyrų, uolos pa- 
kriaušę užvertė medžiais ir akmenimis. Aleksandras juos apsupo ir ap- 
supimui vadovauti paliko Kraterą. Pats skubiai nusivijo Satibarzaną. 
Bet sužinojęs, kad šis esąs toli, grįžo kovoti su tais, kurie buvo užėmę 
kalnus. Pradžioje liepė pravalyti kelius, per kur galėtų pulti. Bet juos 
pasitiko nepajudinami akmenys ir stačios uolos. Darbas atrodė tuščias, 
priešinantis pačiai gamtai. Nors veržtis pirmyn buvo neįmanoma, o grįžti 
atgal pavojinga, karalius, pripratęs grumtis su sunkenybėmis, ilgai gal- 

vojo, apsvarstydamas tai vieną, tai kitą planą, kuris atėjo į galvą, kaip tai 
paprastai būna, atmetus pirmą sumanymą. Šitaip abejojančiam ir neži- 
nančiam, ką reikia daryti, Fortūna atėjo į pagalbą. 

Pūtė stiprus vakarų vėjas, o kareiviai, ruošdami praėjimą per uolas, 
buvo prikirtę daugybę malkų. Nuo sauso ir karšto oro jos jau buvo ap- 
džiuvusios. Todėl jis liepė atnešti dar daugiau malkų ir stipriai kūrenti 
laužą. Sukrovus medžių kamienus, greit laužas pasiekė kalno viršūnę. 
Tuomet iš visų pusių padegus, ugnis apėmė visą laužą. Vėjas nešė lieps- 
ną priešui į veidą. Milžiniški dūmų debesys paslėpė dangų. Miškas traš- 
kėjo nuo gaisro. Ko kareiviai nebuvo padegę, ugnis išsiplėtusi viską ap- 
linkui degino. Barbarai gelbėdamiesi bėgo ten, kur ugnis dar nebuvo 
apėmusi, bet čia stovėjo priešas. Priešas žuvo įvairia mirtimi, vieni šoko 
į ugnį, kiti nuo uolų, o kai kurie pasidavė į priešo rankas. Nedaug pu- 
siau apdegusių pateko į nelaisvę. Po to jis grįžo prie Kratero, kuris laikė 
apsupęs Artahaknos miestą. Jis viską laikė paruošęs ir laukė karaliaus 
atvykimo, susilaikydamas, kaip ir priderėjo, nuo miesto paėmimo gar- 
bės. Aleksandras įsakė atvežti bokštus. Barbarai, tai matydami, išsigan- 
do ir, stovėdami ant miesto sienų, tiesė rankas maldaudami, kad kara- 
lius savo pyktį nugręžtų į atsimetimo autorių Satibarzaną, ojų, nuolankiai 
pasiduodančių, pasigailėtų. Karalius pasigailėjo. Ne tik nutraukė apgu- 
limą, bet dar kiekvienam gyventojui grąžino jo nuosavybę. 

Pasitraukus iš šio miesto, jį sutiko naujų kareivių papildymas: Zoilas 
atvedė iš Graikijos 500 raitelių. O Antipatras atsiuntė iš Iliro 3.000 raite- 
lių. Su Pilypu atvyko 130 Tesalijos raitelių. Iš Lidijos buvo atvesta 2.600 
svetimtaučių kariuomenė, o su jais kartu tos pačios genties 300 raitelių. 
Prisijungęs šią kariuomenę, Aleksandras nužygiavo į Drangų kraštą. Jo 
gyventojai labai kovingi. O satrapas buvo Brazaentas, dalyvavęs su Be- 
su nužudant karalių. Bet, bijodamas pelnytos bausmės, pabėgo į Indiją. 


5. Sąmokslininkų išaiškinimas ir nužudymas 


Jau devinta diena stovėjo kariuomenė. Karalių, kurio negąsdino jokios 
išorinės jėgos ir niekieno nebuvo nugalėtas, tykojo iš vidaus piktadarys. 
Buvo toks Dimnas, karaliaus nelabai mėgiamas ir gerbiamas. Jis turėjo 
meilužį, vardu Nikomachas, kuris buvo jam vienam atsidavęs. Ir iš veido 
buvo galima matyti, kad Dimnas yra kažkodėl išsigandęs. Atsikratęs liu- 
dininkais, jis nusivedė jaunuolį į šventyklą ir pareiškė, kad jis turįs pra- 
nešti labai didelę paslaptį. Matydamas jaunuolį žingeidžiai laukiant, jis 
paprašė abipusės meilės ir abiejų gyvybės vardan prisiekti, kad tai, ką jis 

praneš,bus pridengta tylėjimu. Šis, pagalvojęs, kad jis niekam nieko nesa- 
kys, dėl ko reikėtų sulaužyti priesaiką, prisiekė dievų vardu. Tuomet Dim- 
nas atveria paslaptį, kad už trijų dienų būsią pasikėsinimas prieš karalių 
ir kad kartu su drąsiais ir įžymiais vyrais dalyvaująs ir jis. Tatai išgirdęs 
jaunuolis ryžtingai atsisako davęs žodį dalyvauti sąmoksle. Jokie saitai jo 
negalį priversti tylėti apie piktadarybę. Dimnas, apkvaišęs nuo meilės ir 
baimės, laikydamas meilužio dešinę, pradžioje su ašaromis maldavo, kad 
jis dalyvautų sąmoksle ir jo vykdyme. Ojei šito negalįs užtikrinti, tai kad 
bentjau jo neišduotų. Juk didžiausias jojo meilės įrodymas be viso kito yra 
tai, kad jis ir savo galvą aklai patikėjo jam. Pagaliau jaunuoliui vis atsisa- 
kant dalyvauti sąmoksle, ima grasinti mirtimi, nuo šitos galvos sąmoksli- 
ninkai ir pradėsią vykdyti savo puikiuosius planus. Pagaliau ėmė kolio- 
tis, vadindamasjį boba, bailiu, meilės išdaviku, tai vėl žadėjo aukso kalnus, 
net karalystę, o šis iš tolo su pasibaisėjimu kratėsi nuo tokios piktadarys- 
tės. Paskui išsitraukė kardą ir, kišdamas tai prie jo, tai prie savo gerklės, 
grėsmingai išrėkė, kad jis pasižadėtų ne tik tylėti, bet ir padėti. Tačiau tas, 
būdamas nepalaužiamas ir džiaugdamasis, nepakeitė savo nusistatymo. 
Betapsimetė, kadjis, labai mylėdamas Dimną, negalįs jam nieko atsakyti. 
Ir be to pradėjo dar teirautis: su kokiais žmonėmis jis susirišęs tokiam 
darbui, kokie vyrai prie šitokio įsidėmėtino žygio žadą prisidėti. Dimnas, 
apsvaigęs nuo meilės ir nusikaltimo, kartu dėkoja ir kartu sveikina, kad 
drąsiausias jaunuolis nesuabejojęs prisijungti prie tokių vyrų, kaip kara- 
liaus asmens sargybinis Demetras, kaip Pakolajus, Nikanoras. Be jų, dar 
suminėjo Afebetą, Lokejų, Dikseną, Archepolį ir Amintą. Po šito pasikal- 
bėjimo Nikomachas pranešė, ką girdėjęs savo broliui Kebalinui. Šis nu- 
sprendė pasilikti palapinėje. Nesjeigu jis, niekada nepratęs tuo metu užei- 
ti pas karalių, užeitų ten, sąmokslininkai suprastų esą išduoti. Patsai 
Kebalinas, negalėdamas arčiau prieiti, sustojo prieš įėjimą į karaliaus rū- 
mus, laukdamas kokio nors draugo iš pirmos kohortos, kad jį įvestų pas 
karalių. Atsitiktinai visiems išėjus, neaišku dėl kokios priežasties, kara- 
liaus būstinėje liko tik vienas Parmeniono sūnus Filotas. Kebalinas, pasi- 
keitusiu veidu išduodamas didelį susijaudinimą, pasako Filotui, ką iš 
brolio buvo girdėjęs ir liepia nedelsiant pranešti karaliui. Filotas, pagyręs 
jį, tuoj pat įėjo pas Aleksandrą ir daug su juo kalbėjosi įvairiais klausi- 
mais, tačiau apie tai, ką buvo girdėjęs iš Kebalino, neužsiminė. Vakare jį, 
einantį pro šalį, karaliaus būstinės prieangyje vėl sutiko tas pats jaunuolis 
ir paklausė, ar jis įvykdęs jo pavedimą. Šis teisinosi, girdi karalius jo kal- 
boms neturėjęs laiko, ir nuėjo. 

Kitą dieną Kebalinas jį vėl pasitiko įeinantį į karaliaus būstinę ir pri- 
minė vakar dieną su juo aptartą reikalą. Anas atsakė, kad turįs tai ome- 
ny. Betir tada nepranešė karaliui, ką girdėjęs. Kebalinas pradėjo jį įtarti. 
Nusprendęs, kad dalyką negalima ilgiau atidėti, apie tai, koks nusikalti- 
mas ruošiamas, papasakojo kilmingam jaunuoliui, vardu Metronas, ku- 
ris buvo ginklų sandėlio viršininkas. Kebaliną paslėpęs ginklų sandėly- 
je, tuoj pat nuėjo pas karalių, kuris kaip tik tuo metu užsiėmė kūno 
mankšta, nurodė, ką jam šnipas buvo perdavęs. Karalius, pasiuntęs sa- 
vo asmens sargybą suimti Dimną, nueina į ginklų sandėlį. Kebalinas, 
džiaugsmo pagautas, tarė: „Matau tave sveiką, ištrūkusį iš nusikaltėlių 
rankų“. Po to Aleksandras išklausinėjo viską iš eilės, sužinojo, kas buvo 
reikalinga. Tačiau iš naujo dar paklausė, kiek praėjo dienų po to, kai 
Nikomchas jam perdavė žinią. Anas patvirtino, kad dabar trečia. Kara- 
lius, manydamas, kad čia yra priesaikos sulaužymas, taip ilgai nepra- 
nešti ką girdėjus, įsakė jį suimti. Šitas ėmė šaukti, kad vos tik jis išgirdęs, 
tuoj bėgęs pas Filotą. Tegu karalius jo paklausia. Karalius vėljo klausia, 
arjis sutikęs Filotą ir ar reikalavęs, kad šis nueitų pas karalių. Nesiliau- 
damas tvirtinti, ką buvo sakęs ir keldamas į dangų rankas, verkdamas 
pradėjo aimanuoti, kad girdi, kadaise buvęs brangiausias jo draugas 
dabar šitaip atsidėkojąs. 

Tuo tarpu Dimnas, puikiai žinodamas, kodėl jį karalius kviečia, sun- 
kiai susižeidžia kardu, kurį tuomet turėjo prie savęs. Sutrukdytasis, įsi- 
veržus karaliaus sargybiniams, buvo nuneštas į karaliaus būstinę. 

Žiurėdamas įjį, karalius tarė: „Kokią gi tokią didelę šunybę aš esu 
sugalvojęs prieš tave, Dimnai, kad tau atrodė, jog Filotas yra vertesnis už 
makedoniečių karalystę ir net už mane patį?“. Bet šis jau neturėjo žado. 
Ir taip sudejavo, ir,nugręžęs veidą nuo karaliaus, susmuko ir mirė. Kara- 
lius, pasišaukęs Filotą ateiti į būstinę, pasakė: „Kebalinas yra vertas aukš- 
čiausios bausmės, kadangi jis apie pasikėsinimą į mano gyvybę tylėjo 
dvi dienas ir tos piktadarystės kaltininku laiko Filotą. Jis tvirtina, kad 
apie pasikėsinimą jis tuoj pranešęs Filotui. Juo artimesnė draugystė sieja 
tave su manim, juo didesnis tavo veidmainystės nusikaltimas. Ir aš pri- 
pažįstu, kad tas labiau tinka Kebalinui negu Filotui. Turi sau palankų 
teisėją: jei ko nereikėjo priimti, tai bent paneigti galima“. 

Jei iš veido galima spręsti apie sielos būseną, Filotas, nelabai išsi- 
gandęs, atsakė, kad Kebalinas iš tikro perdavęs jam to ištvirkėlio pra- 
nešimą. Betjis nė kiek netikėjęs tokio plevėsos skundiko. Jis bijojo apsi- 
juokti, manydamas, kad gal čia tik įsimylėjėlių ginčo padarinys. Po to, 

kai Dimnas bandė nusižudyti, jis supratęs, kas ir bebūtų, tylėti nebuvo 
galima. Apkabinęs karalių ėmė maldauti, kad jis daugiau žiūrėtų į pra- 
ėjusį gyvenimą, o ne į suklydimą, kurį jis padaręs tylėjimu, o ne dar- 
bais. Negalėčiau pasakyti, ar karalius patikėjo, ar tik giliau krūtinėje 
paslėpė pyktį. Ištiesęs dešinę, kaip atgautos malonės ženklą, pasakė, 
kadjam esą atrodo, kadjis greičiau nepakankamai įvertinęs pranešimo 
svarbą, ne slėpęs. 

Sušaukęs draugų pasitarimą, kuriame Filotas nedalyvavo, liepė įves- 
ti Nikomachą. Jis viską iš eilės išdėstė, ką buvo pranešęs karaliui. Tarp 
nedaugelio draugų karalius labai brangino Kraterą, kuris, pavydėda- 
mas garbės, buvo Filoto priešas. Jis puikiai žinojo, kad per dideliu gyri- 
musi atliktais žygiais ir drąsa Filotas dažnai įkyrėdavo Aleksandrui ir 
dėl to jis buvo įtariamas ne nusikaltimu, o pasipūtimu. Ir matydamas, 
kad neras geresnės progos įgelti priešui, savo kerštą pridengdamas 
skraiste, pasakė: „O kad būtumei šitą reikalą su mumis pačioje pradžioje 
aptaręs! Mes būtume patarę, kad, jei tu norėtum Filotui dovanoti, nerei- 
kėtų leisti jam pajusti, kiek jis tau nusikaltęs. Nes dabar mirtinai išgąs- 
dintas, jis galvoja tiktai apie savo pavojų, o ne apie tavo suteiktą malonę. 
Jis visą laiką galės sąmokslauti prieš tave, tu ne visada galėsi Filotui 
atleisti. Gal tu galvoji, kad malonė gali pakeisti tą, kuris ryžosi tokiai 
niekšybei. Taip nebūna. Jis žino, kad tie, kurių pasigailėta, daugiau ko 
nors tikėtis nebegali. Jei pats Filotas, nuginkluotas tavo gailestingumo 
bei malonės, ir liautųsi veikęs, tai aš nemanau, kad jo tėvas Parmenio- 
nas, tokios armijos vadas, tavo karių tarpe turįs tokį įsisenėjusį autorite- 
tą, būdamas iškeltas beveik iki tavo didybės viršūnės, taigi aš nemanau, 
kad tėvas Parmenionas už savo sūnaus gyvybę savo širdyje jaustųsi 
esąs tau skolingas. Yra malonių, kurių neapkenčiame. Gėda prisipažin- 
ti, kad buvai nusipelnęs mirties bausmę. Nieko kito jam nebelieka, kaip 
galvoti, kad jam padaryta skriauda, o ne gyvybė dovanota. Todėl žinau, 
kad sujais tau teks grumtis dėl gyvybės. Pakankamai dar turime priešų, 
su kuriais teks susiremti. Todėl apsisaugok nuo naminių priešų. Jei jais 
atsikratysi, dėl išorinių neturiu jokios baimės“. 

Šitaip kalbėjo Krateras. Kiti taip pat neabejojo: jei jis nebūtų buvęs 
sąmokslo autorius arba dalyvis, nebūtų jo nuslėpęs. Koks gi doras ir 
geros valios žmogus, ne tik draugas, bet ir iš giliausios liaudies, išgirdęs 
tokią žinią, nebūtų tuoj skubėjęs bėgti pas karalių? Net ne Kebalino pa- 
vyzdžiu, kuris iš brolio sužinojęs jam pranešė. O Parmeniono sūnus, 
raitelių vadas, visų karaliaus paslapčių liudininkas apsimeta, girdi, ka- 

ralius neturėjęs laiko išklausyti jo pranešimo, matyt dėl to, kad pranešė- 
jas - šnipas neieškotų kito tarpininko. 

Nikomachas, dievams duotos priesaikos saistomas, ir tai skuba pa- 
lengvinti savo sąžinę. Tuo tarpu Filotas, beveik visą dieną praleidęs maž- 
možiams ir pramogai, neranda galimybės į savo ilgą ir galbūt tuščią 
kalbą įterpti keletą žodžių, liečiančių karaliaus gyvybę. Girdi, jis netikė- 
jęs tokiais žmonėmis, kurie skleidžia tokias kalbas. Kodėl jis delsia dvi 
dienas, tarsi būtų tikėjęs žinia? Jei jis netikėjo Kebalino pranešimu, reikė- 
jojį išvaryti. Kiekvienas, kai pavojus gresia jam pačiam, parodo drąsos. 
Ojei kas sielojasi dėl karaliaus gyvybės, tas privalo būti ir lengvatikis, o 
kartais net išklausyti ir nepagrįstas tuščias kalbas. Taigi visi nusprendė, 
kad, norint jį priversti išduoti sąmokslo bendrus, reikia pravesti tardy- 
mą. Karalius, perspėjęs pasitarimą laikyti paslapty, paleidžia susirinki- 
mą. Kad nė kiek neišryškėtų naujai priimtas planas, karalius liepia pa- 
skelbti, kad žygis prasideda rytoj. Filotas taip pat buvo pakviestas į jam 
paskutinę puotą. Karalius ne tik sugebėjo kartu puotauti, bet ir draugiš- 
kai pasikalbėti su tuo, kurį buvo pasmerkęs mirti. 

Pagaliau antros sargybos metu užgesinus žibintus keletas karaliaus 
draugų, tarp kurių buvo Hefestijonas, Krateras, Kenas ir Erigijus, taip 
pat ginklanešiai Perdikas ir Leontas, ateina į karaliaus būstinę. Per juos 
buvo duotas įsakymas, kad sargybiniai prie pretorijos budėtų apsigin- 
klavę. Prie visų įėjimų buvo pastatyti kareiviai, kelius saugoti turėjo rai- 
teliai, kad niekas slapta negalėtų prasmukti pas Parmenioną, kuris tuo 
metu valdė Medėją ir turėjo didelę armiją. Ataras su 300 ginkluotų vyrų 
įžengė į karaliaus būstinę. Jam duota 10 žmonių apsauga, kiekvienas 
apsaugos vyras turėjo po 10 ginklanešių. Jie buvo išskirstyti suimti kitus 
sąmokslininkus. Ataras su 300 vyrų pasiųstas suimti Filotą. Atsirinkęs 
50 geriausių vyrų, išlaužė užrakintas namo duris, o kitiems liepė apsup- 
pasprukti. Ar turėdamas ramią sąžinę, ar būdamas labai pavargęs, Filo- 
tas giliai miegojo. Jį, dar mieguistą, Ataras ir suėmė. Pagaliau kai jam, 
miegams išdulkėjus, uždėjo retežius, tarė: „Tavo gerumą, karaliau, nu- 
galėjo priešų žiaurumas“. Daugiau nekalbėjo. Jam apsupo galvą ir nuve- 
dė į karaliaus būstinę. Karalius įsakė sekančią dieną visiems susirinkti 
ginkluotiems. Suėjo beveik 6.000 karių. Bejų dar karaliaus stovyklą pa- 
pildė daugybė virėjų ir arklių šėrikų. Ginklanešiai laikė iš visų pusių 
apsuptą Filotą, kad jo minia negalėtų pamatyti anksčiau, negu karalius 
bus kreipęsis į visuomenę. Pagal seną makedoniečių paprotį bylose, ku- 

riose grėsė mirties bausmė, tardydavo kariuomenė, taikos metu tos pa- 
reigos priklausydavo liaudžiai. Karaliaus valdžia čia neturėjo galios be 
kariuomenės ar liaudies nutarimo. 

Taigi pirma įnešė Dimno kūną. Dauguma net nežinojo, ką jis yra 
padaręs ir kodėl žuvęs. Pagaliau prieš kariuomenę išėjo karalius. Jo vei- 
das rodė sielos skausmą. Liūdni draugų veidai taip pat sukėlė nemaža 
smalsumo. Galvą nuleidęs į žemę, tarsi stabo ištiktas ilgai stovėjo kara- 
lius. Pagaliau atsipeikėjęs tarė: „Kareiviai, dėl keleto piktadarių sąmoks- 
lo buvau beveik išplėštas iš jūsų tarpo. Dievų apvaizdos ir gailestingu- 
mo dėka likau gyvas. Žvilgsnis į jūsų garbingus veidus verčia mane dar 
labiau neapkęsti žmogžudžių, kadangi gyvybė, net pasakyčiau, viena 
mano būties dalis yra tai, kad aš dar galiu jums, tokiai daugybei drąsuo- 
lių, taip labai man pasitarnavusių, išreikšti padėką“. 

Kalbą pertraukė kareivių atodūsiai ir visi apsipylė ašaromis. „Kur 
kas labiau jūs imsite jaudintis, kai aš parodysiu to nusikaltimo autorius. 
Dabar ašbijau apie juos kalbėti ir nenoriu minėti jų vardo, tarsi jie galėtų 
būti nekalti. Bet man reikia įveikti senos meilės prisiminimus ir atidengti 
niekšingų piliečių sąmokslą. Ir kaip aš galėčiau tokią niekšybę nutylėti? 
Pasirodo, kad Parmenionas, tokio amžiaus, tiek mano, tiek mano tėvo 
apipiltas dovanomis, visų mūsų draugų seniausias, buvo to nusikalti- 
mo galva. Jojo tarnas Filotas sukurstė prieš mano gyvybę Peholą, Demet- 
rijų ir šitą Dimną, kurio kūną čia matote, bei kitus asmenis, apsėstus tos 
pačios beprotybės“. 

Visą susirinkimą sudrebino pasipiktinusių ir aikčiojančių sukeltas 
triukšmas, koks paprastai būna masių, ypač karių susirinkimuose, kai 
šie ima lieti aistras ir pyktį. Po to buvo atvesti Nikomachas, Metronas ir 
Kebolinas. Jie pasakė tą patį, ką ir anksčiau. Nė vienas neparodė, kad 
Filotas būtų buvęs nusikaltimo dalyvis. Su pasipiktinimu ištarti liudi- 
ninkų žodžiai buvo sutikti tylomis. Tuomet karalius tarė: „Kokios drą- 
sos, kaip jums atrodo, reikėjo tam, kuris galėjo šitokį įkaltį mesti jam? 
Kad tai nebuvo prasimanymas, liudija Dimno mirtis. Pranešdamas ne- 
patikrintą žinią, Kebolinas nesibijojo kankinimų. O Metronas nė minu- 
tei nedelsė, norėdamas perduoti žinią, jis įsibrovė net ten, kur aš mau- 

džiausi. Tik vienas Filotas nieko nebijo, niekuo netiki. O koks drąsus 
vyras! Jei jį jaudintų karaliui gręsiantis pavojus, argi jo veidas nepasi- 
keistų? Argi tokios informacijos jis neklausytų susirūpinęs? Po tylėjimu 
slepiasi nusikaltimas. Viltis užimti karalystę stačia galva stumia į niek- 
šybę. Jojo tėvas valdo Medėją. O pats, naudodamasis mano įgaliojimais, 


194 


ŽYGIO Į RYTUS IŠBANDYMAI 


daugeliui armijos vadų rodo didesnę galią, negu turi. Su panieka žiūri į 
tai, kad aš neturiu vaikų. Filotas čia klysta. Jūsų asmenyje aš turiu ir 
vaikus, ir tėvus, ir gimines. Koljūs gyvi, tol aš ne bevaikis“. 

Potojis cituoja perimtą Parmeniono laišką, rašytą sūnums Nikano- 
rui ir Filotui. Šis laiškas nėra kokio nors rimtesnio plano įrodymas. Jo 
turinys maždaug toks. Visų pirma rūpinkitės savo reikalais, tik po to 
savo draugų, nes ką nusprendėme, padarysime. O karalius pridūrė: čia, 
esą, taip parašyta, kad jei laiškas paklius sūnums, jie, žinodami reikalą, 
supras, o jei bus perimtas, nežinančius suklaidins. Nes esą ir Dimnas, 
nurodydamas kitus sąmokslo dalyvius, Filoto nemini. Bet šitas, girdi, 
įrodo ne Filoto nekaltumą, o jo reikšmę. Taip visi jo bijo, kurie galėjo 
išduoti, kad patys prisipažindami, jį siėpė. Be to, Filotą apkaltina jo pa- 
ties gyvenimas. Jis pasidarė draugas ir bendramintis mano pusbrolio 
Aminto, kai šis Makedonijoje prieš mane ruošė bedievišką pasikėsinimą. 
Jis atidavė savo seserį į žmonas Atalui, už kurį neturėjau didesnio prie- 
šo. O kai ašjam parašiau tokio draugiško ir asmeniško pobūdžio reika- 
lu, koks buvo Hamono Jupiterio orakulo sprendimas, jis rado reikalo 
parašyti man, girdi, jis mane sveikinąs, kad esu priimtas į dievų tarpą, 
tačiau apgailestaująs tuos, kuriem teks gyventi to valdžioje, kuris viršija 
žmogaus ribas. Tai yra seniai man priešiško ir man garbės pavydinčio 
žmogaus įrodymai, kuriuos aš, kareiviai, kol buvo galima, užgniaužda- 
vau savo sieloje. Nes man atrodė, kad aš turėsiu išplėšti dalį savo šir- 
dies, kai aš pamatysiu, kad tie, į kuriuos tiek dėjau vilčių, nėra to verti. 
Dabar jau reikia bausti ne už žodžius. Nuo įžūlaus liežuviu malimo 
pereita prie ginklų. Jei jis pats šitaip darė, kur man, karaliui, dabar pasi- 
dėti? Kam patikėti savo gyvybę? Jį vieną paskyriau vadovauti geriausiai 
savo kariuomenės daliai - raiteliams, kilmingiausio jaunimo žiedui. Jam 
irjo apsaugai patikėjau gyvybę, savo viltis, savo pergales. Jo tėvą pakė- 
liau į tokią šlovės viršūnę, į kokią jūs pakėlėte mane. Jam atidaviau Me- 
dėją, už kurią nėra turtingesnio krašto. Tūkstančius piliečių ir jų sąjun- 
gininkų perleidaujo valdžion. Kame ieškojau pagalbos, ten tykojo pavojai. 
Koks būčiau laimingas, kritęs mūšyje, geriau būti priešo grobiu, negu 
savo piliečio auka. Dabar esu saugus nuo pavojaus, kurio vienintelio 
bijojau, ir patekau į šitą pavojų, kurio bijoti neturėjau. Paprastai reika- 
laujate iš manęs, kareiviai, kad saugočiau savo gyvybę. Jūs patys galite 
man duoti tai, ką jūs man patariate daryti. [jūsų rankas irjūsų ginklams 
pavedu save. Priešjūsų norą būti gyvas nenoriu, ojei jūs to norite, nenu- 
baudęs kaltininkų, negaliu“. 

Tuomet už nugaros surištomis rankomis, apvilktą suplyšusiu ap- 

siaustu liepė įvesti Filotą. Aiškiai buvo matyti, kaip visi susijaudino iš- 
liai jį matę kaip savo vadą, žinojo, kad jis dalyvavo karaliaus pokylyje. O 
dabar štai jis ne tik kaltas, bet pasmerktas ir surištas. Fortūna taip pat 
pražvelgė ir Parmenioną, tokį karvedį, tokį žymų pilietį. Neteko dviejų 
sūnų, Hektoro ir Nikanoro, o su trečiuoju, kurį nelaimė aplenkė, kaltina- 
mas už akių. Tada karaliaus pretorius Amintas, matydamas, kad susi- 
rinkimas linksta pasigailėti, iš naujo aštriai pasisakydamas prieš Filotą, 
įaudrino susirinkimą. Jie visi, esą, parsidavę barbarams, niekas iš jų ne- 
žadėjo grįžti pas savo žmoną, pas savo gimdytojus, į tėvynę. Tarsi suža- 
lotas kūnas be galvos, be dvasios, be vardo, svetimoje žemėje pasityčioji- 
mas priešams. Norsjis ir vylėsi, tačiau jo kalba anaiptol karaliui nepatiko, 
nes užsiminimas apie žmonas ir tėvynę karius galėjo padaryti abejingus 
tolimesniems jo žygiams. 

Tuomet prabilo Kenas. Nors jis ir turėjo paėmęs Filoto seserį, tačiau jo 
kalba prieš Filotą buvo aštresnė, negu kitų. Jis rėkė, kad Filotas esąs 
karaliaus, tėvynės, kariuomenės žudikas, pagriebęs čia pat prie kojų esantį 
akmenį bandė sviesti į jį, kaip dauguma mano, norėdamas išgelbėti nuo 
kankinimų. Tačiau karalius sugriebė jo ranką, sakydamas, kad kaltina- 
majam pirma reikalinga esą duoti galimybę apsiginti, nes kitaip negalės 
būti teisiamas. 

Tuomet Filotui buvo liepta kalbėti. Tačiau neaišku, ar sąžinės grau- 
žiamas, ar didelio pavojaus pritrenktas, jis stovėjo apkvaišęs, nedrįsda- 
mas pakelti akių nė atverti burnos. Pagaliau apsipylęs ašaromis ir nete- 
kęs nė tų drąsos likučių, kurie jį palaikė, susmuko. Paskui, nušluosčius 
apsiaustu jo akis, atgavo drąsą ir žadą ir, atrodė, kažką norėjo pasakyti. 
Bet karalius, žiūrėdamas į jį tarė: „Tave teis makedoniečiai. Klausiu, ar 
gimta kalba naudosiesi, kalbėdamas su jais“. 

Tuomet Filotas tarė: „Kadangi be makedoniečių yra daugelis, kurie, 
manau, lengviau supras mano žodžius, jei aš kalbėsiu ta pačia kalba, 
kuria ir tu kalbėjai. Manau, kad tu kalbėjai ta kalba ne dėl ko nors kito, o 
dėl to, kad dauguma galėtų suprasti“. Tuomet karalius: „Argi nematote, 
kad Filotas niekina net gimtąją kalbą. Jis tik vienas gėdijasi ja kalbėti. Bet 
tegu kalba kaip nori, kas yra ant širdies. Tuo tarpu jūs atsiminsite, kad jis 
taip pat šlykštisi mūsų papročiais, kaip ir kalba“. Ir taip jis pasitraukė iš 
susirinkimo. Tuomet Filotas tarė: „Nekaltam rasti žodžių lengva. Bet ne- 
laimingajam išlaikyti saiką žodžiuose sunku. Ir taip, būdamas tarp gry- 

niausios sąžinės ir neteisingiausios Fortūnos, nežinau, kaip aš turėčiau 
pasinaudoti šituo laiku ir savo dvasine būsena. Nedalyvauja geriausias 
mano bylos teisėjas. Dievaž, nesuprantu, kodėl jis pats nenorėjo išklausyti 
manęs. Juk iš abiejų pusių išklausius bylą, galima mane ir pasmerkti, ir 
išteisinti. Nepažinęs bylos ir nedalyvaudamas, negalės išteisinti manęs, 
kurį pasmerkė dalyvaudamas. Nors surišto žmogaus gynimasis yra ne tik 
bergždžias, bet ir nepakenčiamas, nes atrodo, kad jis teisėjui ne aiškina, o 
jį smerkia. Tačiau kadangi man liepta pasisakyti, tai aš nepasitrauksiu 
nuo savęs ir neleisiu sau pasirodyti esąs savo sąžinės pasmerktas. 

Nematau, kad aš šioje byloje būčiau kaltas. Tarp sąmokslininkų nie- 
kas manęs nepaminėjo. Apie mane nieko nepasakė Nikomachas. Keboli- 
nas negalėjo žinoti nieko daugiau, negu buvo girdėjęs. Ir vis dėlto kara- 
lius tiki, kad aš buvau sąmokslo galva. Argi galėjo Dimnas nutylėti tą, 
kurio turėjo klausyti. Ypač kai buvo klausinėjama apie sąmokslo daly- 
vius, galėjau būti bent melagingai paminėtas. Juoba tai lengviau galėjo 
padaryti iš baimės. Nes kol nusikaltimas neatidengtas, mano vardo, esą, 
nemini dėl to, kad atrodytų jo draugo pasigailėjo. Bet jis, prisipažinda- 
mas Nikomachui, visus dalyvius sumini, tik apie mane nė žodžio. O 
Nikomachu jis pasitikėjo, jis buvo užtikrintas, kad jis tylės apie jo pa- 
slaptį. Jei Kabolinas nebūtų į mane kreipęsis ir nebūtų norėjęs, kad aš 
apie sąmokslininkus nieko nežinočiau, tai, klausiu jūsų, bendražygiai, 
argi man, niekieno nepaminėtam, būtų reikėję šiandien teisintis. Tarkim, 
Dimnas dar gyvas ir nori manęs pasigailėti. Bet ką kiti? Kurie save kal- 
tins, o apie mane nutylės?! Nelaimė yra pikta ir, bendrai paėmus, nusi- 
kaltėlis kankinasi dėl jam gresiančios bausmės, tuo tarpu kai svetimai 
bausmei yra abejingas. Tiek daug sąmokslininkų ir nė vienas net kanki- 
nimo mašinoj nepasakys teisybės? Juk niekas nesigaili mirtininko, kaip 
ir mirti pasmerktasis, manau, nesigaili nieko. 

Man reikia grįžti prie vieno tikro kaltinimo. Kodėl nutylėjai tai, kas 
tau buvo pranešta? Kodėl klausydamas buvai toks ramus? Man prisipa- 
žinus kaip viskas buvo (nesvarbu, kur dabar esi, Aleksandrai), dovano- 
jai man ir aš paspaudžiau tavo dešinę, kurią buvai ištiesęs kaip susitai- 
kymo laidą. Taip pat dalyvavau ir pokylyje. Jei manimi patikėjai, tai aš 
esu išteisintas, jei atleidai, esu laisvas. Karaliau, laikykis bent savo Žo- 
džio. Ką gi aš šią naktį, pasitraukęs nuo tavo stalo, veikiau? Apie kokį 
naują nusikaltimą tau pranešė, kad taip pasikeitė tavo nuomonė? Kietai 
miegojau, kai mane, nesirūpinantį savo nelaimėmis, pažadino priešai, 
norėdami surišti. Iš kur žmogžudžiui ir išdavikui toks kietas miegas? 


197 * 


VI KNYGA 


Nes juk nusikaltėlis, sąžinės graužiamas, negali miegoti, furijos neduo- 
da jam ramybės ne tik planuojant, bet ir įvykdžius žmogžudystę. Man 
ramybę suteikė visų pirma mano nekaltumas, o pagaliau ir tavo dešinė. 
Nebijojau, kad svetimas žiaurumas tau galėtų turėti daugiau galios ne- 
gu tavo gailestingumas. Nesigailėk manimi patikėjęs, juk man šią žinią 
perdavė tamnas, kuris negalėjo pristatyti nei liudininkų, nei duoti įrody- 
mų, tik būtų visiems sukėlęs baimę, jei būtų pradėta jo klausinėti. O aš, 
nelaimingasis, maniau klausąs mylimojo ir meilužio tarpusavio kivirčo. 
Pasitikėjimą mažino ir tai, kad apie tai kalbėjo ne pats, o pavedė broliui. 
Bijojau ir to, kad jis gali užsiginti tai sakęs Kebolinui ir tuo būdu aš 
pasirodysiu daugelį karaliaus draugų įstatęs į pavojų. 
Niekam nepakenkdamas, taip pat aš sužinojau, kas labiau man linki 
pražūties, negu kad likčiau gyvas. Jei aš būčiau pakenkęs nekaltiems, 
kaip jūs manote, kiek vaidų aš būčiau sukėlęs? Bet Dimnas nusižudė? 
Argi aš galėjau nujausti, kad jis taip padarys? Jokiu būdu, ne! Vieninte- 
lis, kuo turėjau tikėti, tai, kad Kebolinas nedavė man ramybės savo pra- 
šymais, negalėjo manęs įtikinti. Dievaži, jeigu aš būčiau buvęs tokio nu- 
sikaltimo Dimno sąmokslininkas, juk aš negalėjau dvi dienas nekreipti 
dėmesio, kad mes esame išduoti. Pats Kebolinas be jokio vargo galėjo 
būti pašalintas iš kelio. Pagaliau, gavęs žinią, dėl kurios turėjau žūti, aš 
vienas pats ginkluotas įėjau į karaliaus miegamąjį. Kodėl aš atidėjau 
nusikaltimo vykdymą? Galbe Dimno nedrįsau? Taigijis buvo sąmokslo 
galva. Aš gi, Filotas, kuris stengiuosi užgrobti makedoniečių karalystę, 
slėpiausi jo šešėlyje. Kuris iš jūsų papirktas dovanomis? Kuriam vadui, 
kuriam valdytojui daugiau užmokėjau? Mane kaltina, kad aš vengiąs 
bendrauti su žmonėmis, kalbančiais gimtąja kalba, kad šlykščiuosi ma- 
kedoniečių papročiais. Taip aš sudarau tai imperijai grėsmę, kurią nie- 
kinu. Jau seniai gimtoji kalba, santykiaujant su kitataučiais, išėjo iš apy- 
vartos. Nugalėtojams ir nugalėtiesiems reikalinga išmokti svetimą kalbą. 
Ne daugiau už tai, prisiekiu Jupiteriu, lietė mane ir tas faktas, kad Amin- 
tas, Perdiko sūnus, kėsinosi į karalių. Nesiginu, su juo mes buvome drau- 
gai. Gal karaliaus brolio nereikėjo mums mylėti. Jeigu šitokioje aukštoje 
padėtyje esantį žmogų privalome gerbti, tai argi esu kaltas, klausiu, kad 
negalėjau visko numatyti? Argi nekaltiems nusikaltėlių draugams taip 
pat reikia mirti? Ojei tai būtų teisinga, kodėl aš taip ilgai išlikau gyvas? 
Ojeineteisinga, kodėl dabar turiu mirti? 
Betjuk aš parašiau, kad man gaila tų, kurie turės gyventi to valdžioje, 
kuris save laiko Jupiterio sūnumi! O pasitikėjimas draugyste ir pavojin- 

ga laisvė nuoširdžiai patarti, jūs mane apvylėte! Jūs neleidote man tylėti 
ir aš pasakiau, ką galvoju! Aš gi prisipažįstu, kad šitaip rašiau karaliui, 
bet ne apie karalių. Aš jam nepavydėjau, bet dėljo bijojau. Man atrodė, 
kad Aleksandrui labiau tiko tylomis prisipažinti Jupiterio ainiu, negu 
girtis orakulo ištarme. Bet kadangi orakulo sprendimai yra teisingi, tegu 
dievas būna mano bylos liudininku. Laikykite mane surištą, kol bus at- 
siklausta Hamono apie slaptą nusikaltimą. Vis dėlto tas, kuris teikėsi 
mūsų karalių paskelbti sūnumi, niekam neleis pasislėpti, kurie kėsinosi 
įjo ainį. Jeigu jūs manote, kad kankinimai yra patikimesni už orakulo 
sprendimus, nemaldauju atsisakyti net šitokio būdo tiesai įrodyti. 

Paprastai nusikaltėliai, kuriems gresia mirties bausmė, jums iškvie- 
čia savo tėvus. Neseniai aš netekau dviejų savo brolių. Tėvo parodyti 
negaliu ir nedrįstu jo kviesti, kadangi ir jis pats kaltinamas toje pačioje 
byloje. Neužtenka dar to, kad tiekos vaikų tėvas, kurio nusiraminimui 
belikęs tik vienas, net irjo netenka, kol ant mano laužo neuždedamas jis 
pats. Taigi, mano brangusis tėve, mirsi dėl manęs ir su manimi. Aš tau 
atimu gyvybę, aš tau senatvę pražudau! Kodėl tu, priešinantis dievams, 
gimdei mane nelaimingą? Ar kad skintum mano paliktus vaisius, kurie 
tavęs laukia? Nežinau katra, ar mano jaunystė, ar tavo senatvė, labiau 
verta pasigailėjimo. Aš iš gyvenimo išplėštas pačiame jėgų žydėjime, tau 
budelis atims gyvybę, kurios prigimtis jau reikalavo atgal, jei likimas 
būtų norėjęs palaukti. Mano tėvo atminimas mane įspėjo, su kokia baime 
ir užsispyrimu būtų reikėję įrodyti, ką Kebolinas man buvo perdavęs. 
Nes Parmenionas, išgirdęs, kad gydytojas Pilypas paruošė karaliui nu- 
odų, parašęs laišką, norėjo karalių sulaikyti, kad šis negertų gydytojo 
paruoštų vaistų. Argi buvo patikėta mano tėvu? Argi jo laiškas turėjo 
kokią nors įtaką? Aš gi pats kiek kartų pranešiau, ką buvau girdėjęs, 
tačiau su pajuoka kaip lengvatikis buvau atstumtas. Taigi, jei praneša- 
me, esame išjuokiami, o jei tylime, esame įtariami. Ką gi turime daryti?“ 

Vienas iš aplink stovinčiųjų sušuko: „Gerais darbais iš pasalų ne- 
„puolama“. Filotas atsakė: „Nežinau, kas esi, bet kalbi teisingai. Jei aš 
ruošiau sąmokslą, pasigailėjimo neprašau ir baigiu kalbėti, nes paskuti- 
niai žodžiai jūsų ausims atrodė nemalonūs“. 

Poto sargybajį išvedė. Tarp vadų buvo vienas toks labai energingas 
kareivis Belonas, visai nepažįstąs taikaus gyvenimo ir civilinio gyveni- 
mo būdo. Iš žemiausio luomo jis buvo pasiekęs tokį laipsnį, kokiame 
tada buvo. Jis, būdamas naivus ir šiurkštus, visiems tylint, ėmė kurstyti: 
kiek kartų kiekvienas iš jų buvęs išprašytas iš užeigos namų, kad ten, 

kurbuvo įsitaisę kareiviai, galėtų sustoti Filoto vergų padugnės. Visuose 
kaimuose stovėjo aukso pakrauti vežimai. Net ir užeigos namų kaimy- 
nystėje neleisdavo kareiviams sustoti. O visus tuos, kurie būdavo apsi- 
stoję pas kaimynę pernakvoti, išgarbindavo toli, kad tarp savęs patylom 
besišnibždėdami, negalėtų jo išbudinti. Pajuokai jis laikė kaimiečius, va- 
dinamus frigais ir paflagonais. Pats būdamas makedonietis, jis nesigė- 
dijo tos pačios kalbos žmones išklausyti per vertėją. Kodėl jis siūlo už- 
klausti Hamoną? Jis pats tvirtino, kad Jupiteris sumelavęs, Aleksandrą 
pripažinęs savo sūnumi, būtent pabijojęs, kad tai, ką teigia dievai, nebū- 
tų pavydo priežastis. Kai kėsinosi į karaliaus ir draugo gyvybę, jis nesi- 
klausė Jupiterio. Dabar siūlo pasiųsti pas orakulą pasiuntinius, kad per 
tą laiką būtų įspėtas tėvas, kuris valdo Medėją ir kad už pinigus, paves- 
tus jam saugoti, galėtų surinkti įvairaus plauko nusikaltėlių prisidėti 
prie sąmokslo. Reikia pasiųsti į orakulą pasiuntinius, bet tik ne tam, kad 
orakulą klaustų to, ką sužinojome iš karaliaus pranešimo, o tam, kad 
padėkotų, kad paaukotų už tai, kad geriausias karalius nenukentėjo. 

Tuomet visas susirinkimas suliepsnojo. Pradėjo karaliaus asmens 

sargybiniai, šaukdami, kad jie savo rankomis turį sudraskyti žmogžudį. 
Filotas, bijodamas sunkesnės bausmės, šito klausėsi nelabai išsigandęs. 
Grįžęs karalius į susirinkimą, pasitarimą nukėlė į sekančią dieną, gal 
manydamas kalėjime pakankinti, o gal norėdamas kruopščiau viską iš- 
tirti. Nors diena ėjo į pabaigą, tačiau liepė sušaukti draugus. Kai kurie 
siūlė makedoniečių pavyzdžiu užmušti akmenimis. O Hefestionas, Kra- 
teras ir Kenas manė, kad kankinimais reikią išspausti teisybę. Taip pat ir 
tie, kurie anksčiau buvo kitos nuomonės, sutiko su šia mintimi. 

Paleidus susirinkimą, Hefestionas su Krateru ir Kenu pakilsta tardy- 
ti Filotą. Karalius, pasikvietęs Kraterą ir kažką su juo pasikalbėjęs (apie 
ką, nepranešta), pasitraukė į užeigos nuošalią vietą ir, atleidęs visus 
patarėjus, iki gilios nakties laukė tardymo rezultatų. 

Budeliai Filoto akivaizdoje sudėjo visus kankinimo įrankius. Jis, nie- 
kieno neklausiamas, tarė: „Ko laukiate, žudykite prisipažįstantį kara- 
liaus priešą, žudiką? Kam dar klausinėti? Norėjau, galvojau“. Krateras 
reikalavo, kad tą, ką prisipažino, pasakytų kankinamas. Kol jį sučiupo, 
kol užrišo akis, kol nuplėšė rūbus, veltui šaukėsi dievų ir tautų teisės, 
visų ausys buvo kurčios. Po to jo priešai, pataikaudami karaliui, kaip 
įmanydami, visomis priemonėmis,, ėmė kankinti pasmerktąjį. Nors pra- 
džioje jį kankino ne tardymui, o bausmei, degindami ir mušdami, jis ne 
tik neištarė nė žodžio, bet ir nesudejavo. Kai nuo žaizdų visas sutino ir 

apsinuogino kaulai, nebegalėdamas pakęsti smūgių, sutinka pasakyti, 
kąjie nori žinoti, jei sumažins kankinimus. Jis norėjo, kad jie prisiektų 
Aleksandro sveikata, kad nutrauks tardymą ir pašalins budelius. Nu- 
stojus kankinti ir pašalinus budelius, Kraterui tarė: „Sakyk, ko nori, kad 
aš tau pasakyčiau“. Šis, užsigavęs tokiu atsakymu, neva jis šaiposi išjo, 
vėl pašaukė budelius ir pradėjo vilkinti laiką, kol atgaus kvapą, o tada 
pasakysiąs viską, ką žinąs. Tuo tarpu kilmingieji, priklausą raitelių luo- 
mui, o ypač tie, kurie artimai giminiavosi su Parmenionu, sužinoję apie 
Filoto kankinimą ir bijodami makedoniečių įstatymo, kuriame buvo nu- 
rodyta, kad visi artimieji pasikėsinusių į karaliaus gyvybe, būtų kartu su 
jais nužudyti, vieni patys nusižudė, kiti bėgo į neprieinamus kalnus ir 
dykumas. 

Visą stovyklą apėmė panika, kol karalius, sužinojęs apie sumišimą 
stovykloje, paskelbė įsakymą, kad jis atleidžiąs nuo bausmės visus nusi- 
kaltėlių artimuosius. Filotas norėjo išsivaduoti nuo kankinimų, tiek sa- 
kydamas tiesą, tiek meluodamas, nes juk buvo tokia padėtis, kad ir teisy- 
bę sakantiems, ir meluojantiems vienas ir tas pats skausmo galas. Pagaliau 
Filotas tarė: „Jūs gerai žinote, kaip mano tėvas draugiškai sugyveno su 
Hegelochu. Kalbu apie tą Hegelochą, kuris krito mūšyje. Jis buvo visų 
mūsų nelaimių priežastis. Nes kai tik karalius įsakė save sveikinti kaip 
Jupiterio sūnų, jis negalėjo to pernešti. „Argi mes galime pripažinti tą 
karaliumi, - kalbėjo, - kuris Pilypą laiko nevertu būti jo tėvu“. Čia kalba 
eina apie mus, ar mes šita galime pakęsti. Tas, kuris reikalauja, kad jį 
laikytume dievu, niekina ne tik žmones, bet ir dievus. Netekome Alek- 
sandro, netekome karaliaus, pasikėlėme į tokią puikybę, kurios negali 
pakęsti nei dievai, kuriems jis lyginasi, nei žmonės, iš kurių tarpo jis 
pasitraukė. Argi mes savo krauju padarėme jį dievu, kad jis mumis šlykš- 
tisi, kad vangiai lankytųsi žmonių sueigose? Tikėkite manimi, jei mes 
būsime vyrai, dievai mus įsūnys. Kas atkeršijo už jojo prosenelio Alek- 
sandro nužudymą, po to kas atkeršijo už Achelajo ir Perdiko nužudy- 
mą? Jis dovanojo ir tėvo žudikams“. 

"Šitaip kalbėjo Hegelochas pietų metu, o kitą dieną švintant mane 
pakvietė tėvas. Jis buvo liūdnas ir mane matė nusiminusį, nes buvome 
girdėję, kas turėjo sukelti rūpestį. Norėdami patikrinti, ar girtas būda- 
mas tiek prišnekėjo, ar turėdamas rimtesnių planų. Nutarėme pasikvies- 
tijį. Jis atėjo ir neprašomas pakartojo tą patį ir dar pridėjo: jei mes turėsi- 
me drąsos būti vadais, tai jis ketinąs patraukti savo pusėn mums artimas 
partijas, ojeigu mums pritrūktų drąsos, tai šį planą žadąs pridengti tyla. 

Parmenionui atrodė, kad vykdyti planą, kol Darijus gyvas, esą per anks- 
ti. Ne sau, o priešui nužudysią jie Aleksandrą. Darijų gi pašalinus, už 
karaliaus nužudymą atiteksią kaip premija Azija ir visas Orientas. Pri- 
ėmus planą, buvo duota ir priimta priesaika. Kai dėl Dimno, nieko neži- 
nau. Šita prisipažinęs, suprantu, nė kiek nepalengvinau savo padėties, 
nors šitame sąmoksle visai nedalyvavau“. 

Nors ietimis buvo sudaužę jo veidą ir akis, bet, norėdami priversti 
prisipažinti ir šitą nusikaltimą, jie vėl panaudoję kankinimo priemones, 
pasiekė to. Pareikalavus, kad jis papasakotų apie sumanytą nusikaltimą 
iš eilės, jis atsakė. Jam atrodę, kad Baktroje karalius galįs per ilgai užsi- 
laikyti. Jis pradėjęs bijoti, kad per tą laiką nemirtų jo senas 70 metų tėvas, 
kuris yra tokios didelės armijos vadas ir tokio didelio iždo saugotojas. 
Jisai, netekęs tokios paramos, neturėtų galimybės nužudyti karalių. Tai- 

. gi jis skubėjęs, kol viskas tas buvę jo rankose. Jei jie netikėtų, kad jis 
nušvietė tą sumanymą, kurio kūrėjas buvo jo tėvas, tai jis sutinkąs vėl 
' būti kankinamas, nors kęsti daugiau nebegalįs. 

Pasikalbėję, nusprendė tardymą nutraukti ir grįžo pas karalių. Kitą 
dieną karalius liepė atnešti medžiagą, kuria buvo prisipažinęs Filotas ir 
kartu jį patį, nes eitijis nebegalėjo. Viską jam patvirtinus, buvo atvestas 
Demetrijus, kaltinamas kaip šio sąmokslo dalyvis. Jis daug ką patvirti- 
no, bet kartu parodė ir didelį valios stiprumą. Net ir veido išraiška jis 
neigė, kad prieš karalių jis nieko nerengęs, net paprašė panaudoti prieš 
jį kankinimus. Filotas, apžvelgęs aplinkui akimis, sustojo ant netoli jo 
stovinčio kažkokio Kalio ir paprašė prieiti arčiau prie jo. Šitam išsigan- 
dus ir atsisakius prieiti, Filotas tarė: „Argi leisi Demetrijui meluoti ir vėl 
mane kankinti?“ Kalis išblyško ir neteko žado. Ir makedoniečiai pradėjo 
įtarti, kad Filotas norįs apkaltinti nekaltus, nes šio jaunuolio vardo ne- 
minėjo nei Nikomachas, nei pats tardomasis Filotas. Bet, pamatęs aplin- 
kui jį stovinčius karaliaus prefektus, prisipažino, kad tą sąmokslą su- 
galvojo Demetrijus irjis. Taigi visus Nikomacho paminėtus makedoniečių 
papročiu davus ženklą užmušė akmenimis. 

Aleksandras išsigelbėjo iš didelio pavojaus, kuris grėsė ne tik jo val- 
džiai, bet ir gyvybei. Nes Parmenionas ir Filotas, kaip karaliaus pirmieji 
draugai, nebūdami viešai apkaltinti ir visos kariuomenės pasmerkti, ne- 

būtų galėję būti nubausti. Ir taip klausimas buvo neaiškus: kol neprisi- 
pažino, atrodė, kad buvo žiauriai kankinamas, o kai prisipažino, net iš 
draugų užuojautos nesulaukė. 

PAVALDINIŲ VALDYMAS 


I SKYRIUS. NEPATIKIMŲJŲ TVARKYMAS 


1. Apkaltintųjų išteisinimas 


Kol dar buvo švieži nusikaltimo pėdsakai, kareiviai manė, kad Filo- 
tas nuteistas teisingai. Po to, kai nebeturėjo ko neapkęsti, neapykanta 
virto pasigailėjimu. Juos jaudino ir jaunuolio garsas, ir tėvo senatvė bei 
netekimas vaikų. Jis pirmas atvyko pas karalių į Aziją. Visų jo pavojų 
dalyvis, mūšio metu visuomet gynė antrąjį sparną. O taip pat ir Pilypo 
visų geriausias draugas. Ir pačiam Aleksandrui toks ištikimas, kad Ata- 
lui nužudyti nepasirinko kito tarno, tik jį. Šitokios nuotaikos plito karei- 
vių tarpe. Šitokie maištingieji balsai pasiekė ir karaliaus ausis. Šiek tiek 
sudirgęs,bet pakankamai suprasdamas, kad dykinėjimo ydas reikia gy- 
dyti darbu, įsakė visiems susirinkti į karaliaus būstinės kiemą. 

Sužinojęs, kad jau daug susirinko, nuėjo į pasitarimą. Be abejo, iš 
anksto susitarus, Atorijas ėmė reikalauti, kad būtų parodytas Aleksan- 
dras Linkestas, kuris daug anksčiau negu Filotas buvo norėjęs nužudyti 
karalių. Kaip anksčiau minėjome, įskųstas dviejų skundikų, jau trečius 
metus sėdėjo kalėjime. Taip pat buvo aišku, kad jis buvo susimokęs su 
Pausaniju nužudyti Pilypą. Bet kadangi jis pirmas pasveikino Aleksan- 
drą karaliumi, tai jis buvo atleistas veikiau nuo bausmės, o ne nuo nusi- 
kaltimo. Tuo metu jo uošvio Antipatro maldavimai apramino karaliaus 
teisingą pyktį. Nūnai vėl pradėjo kraujuoti seniai slopintas skausmas. 
Dabartinio momento rūpesčiai priminė senąjį pavojų. 

Taigi Aleksandrą išvedė iš kalėjimo ir liepė jam papasakoti, kaip jis 
per tuos tris metus apsvarstė savo gynybą. Nedrąsiai ir drebėdamas ne- 
daug kąjis papasakojo iš to, ką buvo pasiruošęs. Pagaliau per tą laikąjis 
ne tik neteko atminties, bet ir proto. Niekas neabejojo, kad tokia baimė 
rodė ne atminties trūkumą, o sąžinės graužimą. Stovintieji arčiausiai 
besistengiantį prisiminti pervėrė strėlėmis. 

Pašalinus jo kūną, karalius liepė įvesti Amintą ir Simiją. Palemonas, 
mažiausias jų brolis, sužinojęs apie Filoto kankinimus, pasistengė pa- 
bėgti. Iš visų Filoto draugų jie buvę jam artimiausi. Daugiausiai jo pro- 

tekcijos dėka jie užėmė tokias dideles ir garbingas pareigas. Karalius dar 
atsiminė, su kokiu įniršiu Filotas juos rekomendavo karaliui. Jis neabejo- 
jąs, kad jie buvo jo paskutinio sumanymo dalyviai. Dar anksčiau Alek- 
sandro motina savo laiškuose įtarė juos ir perspėjo jį saugoti savo svei- 
katą nuojų. Anksčiau nelabai norėjęs tuo tikėti, dabar, prispirtas aiškių 
įrodymų, įsakęs juos surišti. Nes dieną prieš tai, kai paaiškėjo Filoto 
nusikaltimas, nebelikę abejonės, kad jie dalyvavo su juo slaptame suo- 
kalbyje. O brolis, sužinojęs apie Filoto kankinimus, atskleidęs savo pa- 
bėgimo priežastį. Neseniai neįprastu būdu, dangstydamiesi savo parei- 
gomis, pašalinę visus kitus, be jokios pateisinamos priežasties susirinkę 
visi kartu aplink jį. Jis nustebęs, kad be jo parėdymo atliekamos tokios 
funkcijos ir, pabūgęs jų sumišimo, greit pasitraukęs pas savo ginklane- 
šius, kurie buvo čia pat. Prie to dar prisidėję ir tai, kad dieną prieš Filoto 
nusikaltimo išryškėjimą raitelių raštininkas Antifonas pranešęs Amin- 
tui, kad šis pagal nusistovėjusią taisyklę skirtų arklius tiems, kurie jų 
neteko. Šis išdidžiai atšovęs, jei jis neatsisakysiąs to sumanymo, tai grei- 
tu laiku sužinosiąs, kas jis toks. Įžeidžianti kalba ir įžūlūs žodžiai, pasa- 
kyti priešjį patį, esą ne kas kita, kaip negrynos sąžinės įrodymas. Jei šita 
pasitvirtintų, tai jie, esą, nusipelno tokios pat bausmės kaip ir Filotas, o 
jei tai būtų netiesa, karalius pareikalausiąs, kad jie paneigtų. 

Po to atvestas Antifonas paliudija, kaip buvo aklai ir net įžūliai gra- 
sinta. Tuomet Amintas, gavęs leidimą kalbėti, tarė: „Jei karalius neturi 
nieko prieš, prašau nuimti man grandines, kol duosiu parodymus“. Ka- 
ralius liepė abiem nuimti retežius. Amintui pageidaujant, karalius liepė 
duoti jam ginklanešio aprangą ir raguotinę. Pačiupęs raguotinę kaire 
ranka ir aplenkęs vietą, kur ką tik gulėjo Aleksandro kūnas, tarė: „Koks 
likimas lauktų mūsų, karaliau, už sėkmę, mes prisipažįstame, visada 
privalėsime būti dėkingi tau, o už nesėkmę Fortūnai. Mes viską, kara- 
liau, išdėsime, laisvi kūnu ir laisvi dvasia, be jokio išankstinio pasiruo- 
šimo. Tu mums grąžinai aprangą, su kuria apsivilkę tave lydėdavome. 
Skundo nebegalime bijoti, o likimo dar turime bijoti. Noriu paklausti, ar 
leidi man pirma pasiteisinti, kuo mane labiausiai kaltinai. Prieš tavo 
didybę, karaliau, mes nesame nė žodžio pasakę. Galėčiau pasakyti, kad 
tujau seniai panaikinai pavydą, jei tai nesudarytų pavojų pagalvoti tau, 
kad šie pataikūniški žodžiai skirti sušvelninti, ką aš anksčiau neva esu 

pasakęs bloga. Nors tavo kareiviai, ar tai pavargę, ar nusilpę žygio metu, 
ar atsidūrę per mūšį pavojuje, ar sergą ir besigydą sužeidimus, palapi- 
nėje pasakė vieną kitą šiurkštesnį žodį, tačiau drąsiais žygdarbiais mes 

užsitarnavome, kad tu visa tai bevelytum priskirti aplinkybėms, o ne 
mūsų piktai valiai. O kai atsitinka kas nors liūdnesnio, visi yra kalti ir 
prieš savo kūnus, kurių anaiptol mes neniekiname, pakeliame rankas. 
Juk tėvai, norėdami padėti savo vaikams, yra ir nemėgiami, ir niekinami. 
Kai esame paaukštinami, kai grįžtame apsikrovę dovanomis, kas gali 
mus tokius pakęsti? Kas gali išlaikyti tą dvasios budrumą? Kareivių ir 
pyktis, ir džiaugsmas yra nesuvaldomi. Šiems jausmams mes pasiduo- 
dame su aistra. Nuotaikos pagauti mes giriame, gailimės, peikiame, pyks- 
tame. Čia norime pasiekti Juditą ir Okeaną. Čia vėl užklumpa prisimini- 
mai apie žmonas, vaikus, tėvynę. Bet šitas mintis, šituos pokalbius 
nutraukia trimitu duotas ženklas. Kiekvienas bėgame į savo dalinį. Ir 
palapinėje gimusį pyktį išliejame ant priešų galvų. O kad ir Filotas būtų 
tik žodžiais nusikaltęs! Todėl grįžtu prie to, kuo esame kaltinami. 
Draugystės, kuri rišo mus su Filotu, neneigiu, bet ir neprisipažįstu 
jos siekęs. Ar galima stebėtis, kad tau artimiausias žmogus, Parmeniono 
sūnus, kurį beveik už visus savo draugus labiau išaukštinai, visų mūsų 
buvo gerbiamas. Kaip dievą myliu, karaliau, jei nori išgirsti tiesą, šito 
pavojaus priežastis mums esi tu. Kas gi kitas priverstų bėgti pas Filotą, 
norint įsiteikti tau? Jo rekomenduoti pasiekėme tokį tavo draugystės laips- 
nį. Jo santykiai su tavimi buvo tokie, kad per jį mes galėjome siekti tavo 
malonės ir išvengti tavo pykčio. Argi ne mes visi, beveik iš paskos karto- 
dami tavo žodžius, prisiekėme, kad visi mūsų priešai ir visi mūsų drau- 
gai bus tie, kurie yra tavo priešai ir tavo draugai. Šitos priesaikos saisto- 
mi mes turėtume nusigręžti būtent nuo to, kurį tu už visus labiausiai 
vertinai. Jei tatai yra nusikaltimas, maža liko nekaltų, dievaž, nė vieno. 
Visi norėjo būti Filoto draugai, bet ne visi norėjusieji galėjo pasidaryti. 
Taigi, jei nuo sąmokslininkų neskiri draugų, tai ir nuo draugų negalėsi 
atskirti, kurie norėjo tokiais būti. Iš ko pagaliau galima spręsti apie są- 
mokslavimą? Gal iš to, kad vakar draugiškai ir be liudininkų kalbėjosi 
su mumis. Bet aš negalėčiau pasiteisinti, jei vakar iš savo senesnio gyve- 
nimo ir įpročių būčiau ką nors pakeitęs. Jei aš ir aną dieną, kada pasida- 
riau įtartinas, elgiausi taip pat, kaip ir kitomis dienomis, tai tas įprati- 
mas mane išteisina. Bet mes Antifonui nedavėme arklių? Argi šis įvykis 
su Antifonu buvo dieną prieš, kai buvo demaskuotas Filotas? Tas, kuris 
siekia mus padaryti įtartinais dėl to, kad nedavėme arklių, pats negali 
pasiteisinti, o kodėl jis reikalavo jų. Abipusis nusikaltimas yra tarp tų, 
kuris reikalavo ir kuris nedavė, nebent tik priežastis rimtesnė yra to, 
kuris neduoda, negu to, kuris prašo svetimo. Taigi, karaliau, aš turėjau 

dešimtį arklių, išjų aštuonis Antifonas buvo paskyręs tiems, kurie buvo 
netekę savo arklių. Iš viso pats beturėjau du. Ir kai juos nori iš manęs 
atimti, aš, pasipūtėlis, sakyčiau, didžiausias niekšas, buvau priverstas 
jų neduoti, nebent tik būčiau norėjęs pėstininku kautis. Nesiginu, kadaš 
esu tuo bailiu, kurio visas kareiviavimas susideda iš to, kad svetimus 
arklius paskirstytų konvojams, pakalbėjau kaip laisvas žmogus. Iš čia ta 
visa blogybė, kad tuo pačiu metu savo žodžius aiškinau ir Aleksandrui, 
ir Antifonui. Bet, dievaži, ir motina apie mus, kaip apie priešus rašiusi? 
O kad ji būtų protingiausiai pasirūpinusi savo sūnumi, o ne iš baimės 
tuščiai fantazavusi. Kodėl ji neparašė savo baimės priežasties? Pagaliau 
ji nenurodo šaltinio, kokie mūsų veiksmai ir kokie mūsų žodžiai ją taip 
sujaudino, kad ji tau parašė tokį išgąstingą laišką. 

O kokios pasigailėjimo vertos mano gynimosi sąlygos, kada kalbėji- 
mas galbūt yra pavojingesnis už tylėjimą. Bet kad jau taip reikalai pakry- 
po, labiau noriu to, kad mano gynimasis tau nepatiktų, negu ta priežas- 
tis. Turbūt sutiksi su tuo, ką aš dabar pasakysiu. Atsimeni, kad 
išsiųsdamas mane atvesti iš Makedonijos kareivių, pasakei: daug sveikų 
jaunuolių slepiasi tavo motinos namuose. Tu man įsakei, kad aš, į nieką 
nekreipdamas dėmesio, o tik į tave, visus, vengiančius tarnauti kariuo- 
menėje, atgabenčiau pas tave. Ką aš ir padariau. Laisviau, negu man 
priderėjo, aš įvykdžiau tavo įsakymą. Iš ten aš atvedžiau ir Gorgią, He- 
katėją ir Gorgatą, kurių darbais dabar naudojiesi. Jei tavęs nebūčiau pa- 
klausęs, nubaustas būčiau teisingai. Ar yra kas nors neteisingiau už tai, 
kad dabar turiu žūti dėl to, kad tavęs klausiau. Nes tavo motina neturi 
kitos priežasties mus persekioti, kaip tik tą, kad tavo reikalus vertina 
aukščiau, negu jos moteriškus malonumus. Iš Makedonijos atvedžiau 
6.000 pėstininkų ir 6.000 raitelių, kurių dalis nebūtų ėję su manimi, jei aš 
būčiau nusileidęs tiems, kurie atsisakė tarnauti kariuomenėje. Iš to seka, 
kad tu, pataikaudamas motinai, paaukojai mus visus jos pykčiui, nes 
vienintelė priežastis jai pykti yra šis įvykis“. 

Amintui šitaip besiteisinant, staiga pasirodė tie, kurie vijosi pabėgu- 
sį jo jaunesnį brolį Palemoną, apie kurį anksčiau minėjome, ir dabar 
sukaustytą atvedė. Vos buvo galima sulaikyti, kad įširdęs susirinkimas 
* savo papročiu neapmėtytų jo akmenimis. Bet jis, labai išsigandęs, tarė: 
„Sau aš nieko neprašau, o tik noriu, kad mano pabėgimas neturėtų įta- 
kos brolių nekaltumui. Jei dėl šito jie negali išsiteisinti, tai čia mano kaltė. 
Kadangi aš, kuris pabėgau, esu įtariamas, tuo pačiu pagerėja ir jų padė- 
tis“. Šitaip jam pasakius, visas susirinkimas jam pritarė. Pagaliau visi 

pradėjo verkti ir taip radikaliai pasikeitė visų nuomonė, kad tai, kas pra- 
džioje jį kaltino, dabar buvo jo pusėje. 

Jaunuolis buvo pirmame jaunystės žydėjime. Išgąsdinti raiteliai Filo- 
to kankinimų, jam įvarė siaubą ir jis pabėgo. Apleistas draugų ir dvejo- 
damas, bėgti jam toliau ar grįžti, buvo sučiuptas besivejančiųjų. Aima- 
nuodamas ne tiek dėl savo likimo, kiek dėl to, kad savo brolius pastatė į 
tokį pavojų, jis verkė ir daužė sau veidą. Jis sujaudino ne tik visą susirin- 
kimą, bet ir patį karalių. Tačiau vienas brolis buvo nepermaldaujamas, 
spaudei arklį, brolių išdavike, išdavikų sėbre. Nelaimingasis, iš kur ir 
kur tubėgai? Pasiekei to, kad aš, pasmerktas mirti, turiu tave kaltinti“. 

Jis prisipažino nusikaltęs ir broliams padaręs daugiau žalos, negu 
sau. Tuomet minia, reikšdama savo jausmus, nebegalėjo suvaldyti nei 
ašarų, nei šauksmo, kuriuo minia reiškia savo jausmus. Vienu balsu 
išreiškė visi savo nuomonę: pasigailėti drąsių ir nekaltų vyrų. Draugai, 
taip pat gavę progą prašyti pasigailėjimo, pakilo ir verkdami maldavo 
karalių. Visiems nutilus, jis tarė: „Ir aš pats pagal savo įsitikinimą Amin- 
tą irjo brolius išteisinu. Tačiau jums, jaunuoliai, linkiu geriau užmiršti 
mano pasigailėjimą, negu kad atsimintumėte savo pavojų. Su tokiu pat 
pasitikėjimu naudokitės mano draugiškumu, kaip ir aš- jūsų. Jei nebū- 
Čiau išsiaiškinęs visų skundų, mano apsimestas ramumas būtų galėjęs 
būti labai įtartinas. Geriau išsiteisinti, negu būti įtariamam. Atsiminkite, 
kad niekas negali būti išteisintas, jeigu jis pats nesiteisina. Tu, Amintai, 
atleisk savo broliui. O tatai bus ir man nuoširdus atnaujintos draugystės 
laidas“. 


2. Parmeniono pasmerkimas ir nužudymas 


Paleidęs susirinkimą, įsakė pašaukti Polidamantą. Jis buvo visų ge- 
riausias Parmeniono draugas, mūšio metu visada stovėjęs šalia jo. Nors 
į karaliaus būstinę jis atėjo ramia sąžinė, tačiau, kai jam įsakė nurodyti 
savo brolius, dar labai jaunus ir dėl tokio amžiaus karaliui nežinomus, 
pasitikėjimas virto nerimu ir jis ėmė drebėti, ne tiek galvodamas apie tai, 
kas galėtų pakenkti, kiek apie tai, ko galėtų išvengti. Pasiųsti ginklane- 
šiai atvedė jaunuolius. Iš baimės išblyškusiam Polidamantui liepė priei- 
ti arčiau. 

Įsakęs visiems pasišalinti, Aleksandras tarė: „Parmeniono sąmoks- 
las mus visus vienodai palietė. Daugiausiai jis apgavo mane ir tave, 
dangstydamasis draugyste. Surasti jį ir nubausti nusprendžiau pavesti 

tau (matai, kaip pasitikiu tavo atsidavimu). Ko! atliksi tą darbą, tavo 
broliai bus įkaitais. Vyksi į Medėją ir mano vietininkams įteiksi mano 
ranka rašytus laiškus. Reikia skubėti, kad būtum greitesnis už gandus. 
Noriu, kad ten atvyktum naktį, o kitą dieną atliktum tai, kas bus parašy- 
ta. Parmenionui įteiksi du laiškus: vieną mano ranka rašytą, kitą rašytą 
Filoto vardu. Aš turiujo žiedo antspaudą. Tėvas, išvydęs tave ir tikėda- 
mas, kad laiškas yra antspauduotas sūnaus, nieko nebijos“. 
Polidamantas, atsipeikėjęs iš tokio išgąsčio, pasižada atlikti užduotį 
tiksliau negu buvo reikalaujama. Karalius jį pagyrė ir pažadėjo dovanų. 
Šis, nusimetęs savo rūbus, apsirėdė arabiškais drabužiais. Palydovais 
jam davė du arabus, kurių Žmonos ir vaikai per tą laiką liko įkaitais. Per 
dykumą, kurioje nėra vandens, jie keliavo kupranugariais. Ją įveikė, kaip 
ir buvo nusistatę, per 11 dienų. Nepranešęs apie savo atvykimą, Polida- 
mantas vėl apsivilko makedoniečių rūbais ir ketvirtą sargybą atėjo į Kle- 
andro palapinę (Kleandras buvo karaliaus vietininkas). Perdavė laišką 
ir susitarė švintant susitikti pas Parmenioną. Kitiems skirtus laiškus jau 
buvojįteikęs. s 
Jau ruošėsi eiti pas jį, kai Parmenionui pranešė, kad pas jį atvykęs 
Polidamantas. Jis apsidžiaugė draugo apsilankymu, bet kartu ir įsakė 
apklausinėti Polidamantą, nes jis seniai nebuvo gavęs nuo karaliaus 
laiško, o norėjo žinoti, ką karalius veikiąs. To krašto užeigos namai turi 
daug medžiais apsodintų nuošalių jaukių slėptuvių, kurios buvo kara- 
lių ir jų satrapų pasismaginimo vietos. Parmenionas, apsuptas vadų, 
kuriems karalius per laišką buvo įsakęs jį nužudyti, vaikščiojo parke. 
Vykdymo momentas buvo nurodytas, kai Parmenionas bus pradėjęs skai- 
tyti Polidamanto perduotus laiškus. Parmenionas, pamatęs iš tolo atei- 
nantį Polidamantą, linksmai jam šypsojosi. Tai matydamas, Polidaman- 
tas puolė prie jo ir apkabino. Iš abiejų pusių pasikeitę linkėjimais, 
Polidamantas įteikia karaliaus jam rašytą laišką. Parmenionas, atrišda- 
mas virvelę, kuria buvo surištas laiškas, teiravosi, ką karalius dabar vei- 
kiąs. Šis atsakė, kad sužinosiąs iš laiško. Parmenionas, perskaitęs laiš- 
ką, tarė: „Karalius ruošia ekspediciją į Arachoziją. Veiklus ir niekada 
nepailstantis vyras! Bet pasiekus tokią šlovę, laikas būtų ir apie sveikatą 
pagalvoti“. Po to, kiek buvo galima iš veido spręsti, su džiaugsmu ėmėsi 
skaityti antrą laišką, rašytą Filoto vardu. Tuomet Kleandras jo šoną per- 
vėrė kardu ir perkirto gerklę. Kiti negyvą subadė. 
Ginklanešiai, stovėję prie parko įėjimo, sužinoję apie žmogžudystę, 
net nežinodami priežasties, nuskubėjo į stovyklą ir, pranešdami šią Ži- 

nią, sukėlė tarp kareivių sąmyšį. Jie griebia ginklus ir bėga parko link, 
kur buvo įvykdyta žmogžudystė. Čia jie pareiškia, jei Polidamantas ir 
kiti nusikaltimo dalyviai nebus jiems perduoti, jie išvers parką juosiantį 
mūrą. Už vadą jie atkeršysią visų krauju. Kleandras įsako įleisti jų atsto- 
vus irjiems perskaito karaliaus rašytą kareiviams laišką. Jame buvo nu- 
rodyta, kaip Parmenionas ruošęs prieš karalių sąmokslą ir kaip karalius 
iš savo pusės prašąs kareivių, kad jį apgintų. Sužinojus karaliaus valią, 
buvo nuslopintas ne koks nors pykčio proveržis, o tikras maištas. Dau- 
guma išsiskirstė, o likusieji prašė, kad bent duotų jo kūną palaidoti. Kle- 
andras, bijodamas užgauti karalių, ilgai nesutiko. Pagaliau, kareiviams 
ryžtingai prašant, Kleandras, nupjovęs galvą, leido kūną palaidoti, ma- 
nydamas, kad tuo pašalinama sąmyšio priežastis. Galvą nusiuntė kara- 
liui. Šitaip baigėsi garsaus vyro, kariškio ir piliečio Parmeniono gyveni- 
mas. Jis buvo sėkmingai atlikęs daugelį žygių be karaliaus, be jo — nieko 
žymesnio. Laimingiausiam karaliui ir visa ko reikalaujančiam savo la- 
buijis atseikėjo pilnu saiku. Būdamas 70 metų amžiaus jis ėjo jaunesnio- 
jo vado pareigas, o dažnai ir eilinio. Sumanus, drąsus, viršininkų bran- 
ginamas, labiau negu paprastai mėgstamas kareivių. Gal šitos savybės jį 
pastūmėjo siekti karalystės, o gal tik metė įtarimo šešėlį, dėl šito negali- 
ma ginčytis. Ar Filotas, įveiktas baisių kankinimų, sakė tiesą, ko negali- 
ma įrodyti, ar jis melavo, norėdamas nutraukti kankinimus, nėra aišku 
net ir naujų faktų šviesoje. 


3. Nepatikimųjų kohortos sudarymas 


Visus tuos, kuriuos žinojo apgailestaujant Parmeniono mirtį, Alek- 
sandras nusprendė atskirti nuo visos kariuomenės ir išjų sudaryti vieną 
kohortą. Jos vadu paskyrė Leonidą, artimą Parmeniono giminaitį. Įtą 
kohortą pateko beveik visi, kurių karalius nemėgo. Norėdamas patikrin- 
ti kareivių nuotaikas, jis pasiūlė visiems, parašiusiems į Makedoniją na- 
miškiams laiškus, perduoti žmonėms, kuriuos jis siuntė į Makedoniją. 
Jie, esą, užtikrintai juos pristatys. Paprastai savo artimiesiems kiekvie- 
nas rašo atvirai tą, ką jis jaučia. Vieni skundėsi karo tarnyba, kitiems ji 
nebuvo sunki. Tie laiškai buvo perimti ir tų, kurie gyrė karo tarnybą, irtų, 
kurie skundėsijja. Iš tų, kurie laiškuose bodėjosi karo vargais, liepė suda- 
ryti atskirą kohortą ir dėl pažeminimo atskirti nuo kitų, karo veiksmuose 
žadėdamas juos panaudoti kaip karinę jėgą. Ojų palaidi liežuviai būsią 
atskirti nuo lengvatikių. Šitas galbūt neapgalvotas planas, kaip ir visa 
kita, pasitarnavo karaliaus laimei, nes patys drąsiausi jaunuoliai pikti- 

nosi nešvankiomis kalbomis, o anuos niekas negalėjo geriau paveikti, 
kad pamėgtų karą. Jų dvasią kėlė ir noras atsikratyti tuo pažeminimu, ir 
tai, kad drąsūs žygdarbiai nepriklauso mažumai. 

Šitaip sutvarkęs tuos reikalus ir paskyręs arianų satrapą, Aleksan- 
dras įsako skelbti karo žygį prieš Agiaspus, kuriuos jau tuomet, pakeitę 
vardą, vadindavo evergetais, matjie, suteikdami pastogę ir maistą, išgel- 
bėjo nuo šalčio ir bado Kiro kariuomenę. Ėjo penktoji diena, kai Aleksan- 
dras čia sužinojo, jog Satibarzanas, kuris buvo perėjęs pas Besą, su raite- 
lių būriu vėl įsiveržė į arijų kraštą. Ir taip, Karnas ir Erigijus su Artabazu 
ir Androniku dabar turėjo 6.000 graikų pėstininkų ir 600 raitelių. Jis 
pats, 60 dienų prabuvęs tame krašte, įvedė tvarką evergetų tarpe, o už 
ištikimybę Kirui dovanojo žymią pinigų sumą. 


4. Arachazų krašte 


Po to, palikęs Amenidą, buvusį Darijaus raštininką, valdytoju, pats 
užėmė Arachozų kraštą, kuris remiasi į Juodąją jūrą. Čia priejo prisijun- 
gė anksčiau Parmeniono vadovauta kariuomenė. Joje buvo 6.000 make- 
doniečių, 200 kilmingųjų ir 5.000 graikų su 200 raitelių. Be abejo, tai 
buvo visų karaliaus pajėgų branduolys. Arachozų kraštui valdyti pa- 
skirtas karaliaus vietininkas Menonas. Jo įgulai skirta 4.000 pėstininkų 
ir 600 raitelių. Pats karalius užėmė net kaimynams mažai žinomą tautą, 
nes su niekuo ji nenorėjo turėti abipusių santykių. Ta tauta vadinosi 
Parapamisadai. Jie buvo žemdirbiai, tačiau net tarp barbarų labai atsili- 
kę. Siurkšti gamta buvo atbukinusi jų protus. Didelė krašto dalis nu- 
kreipta į šalčiausią šiaurės ašigalį, vakaruose kaimyniuojasi su baktrais, 
pietinė dalis nukreipta į Indijos jūrą. Lūšnas jie stato iš plytų, o kadangi 
krašte trūksta miško medžiagos, tai pradėję statyti ant nuogos uolos, 
plytomis uždengia ir pastato stogą. Pastatas apačioje būna platesnis, 
paskui sienoms kylant aukštyn, pastatas siaurėja, kol galutinai sueina į 
kylį. Ten palieka skylę, per kurią į vidų patenka šviesa. Vynuoges ir 
medžius, jei koks dar išlieka tokioje kietoje žemėje, jie apkasa žeme. Per 
žiemąjie taip ir būna giliai apkasti. O kada nutirpsta sniegas ir pasirodo 
žemė, jie vėl juos atidengia šviesai ir saulei. Žemę taip storai dengia 

sniegas, beveik kiaurai sušalęs į ledą, kad čia neužtiksi nei žvėries, nei 
paukščio pėdsakų. Dangus apsigaubęs kažkokia nakties blausa, nepa- 
našia į šviesą, slegia žemę, vos iš arti galima ką nors įžiūrėti. Tačiau 
šitoje žmogaus nepaliestoje dykynėje atsiradusi kariuomenė patyrė vi- 
sas blogybes, kokias tik galima sutikti: badą, šaltį, nuovargį, neviltį. Dau- 

gelį pribaigė nepaprastas šaltis, kai kam nušalo kojos, bet ypač dauge- 
liui pakenkė akims. Kareiviai išvargę guldavo tiesiog ant pliko ledo. Nu- 
stojus judėti, šaltis taip sukaustydavo, kad nevaliodavo vėl atsikelti. Su- 
styrusius turėdavo prikelti draugai. Kitokių vaistų jiems nebuvo, o tik 
priversti judėti. 

Tik išjudinus gyvybinę šilumą, į sąnarius grįždavo pagaliau šioks 
toks judrumas. Tie, kurie susirasdavo barbarų lūšnų, greitai atsigauda- 
vo. Tačiau migla buvo tokia tiršta, kad namelius galėjai pamatyti tik iš 
dūmų. Vietiniai gyventojai, per visą savo amžių nematę svetimo žmo- 
gaus, staiga išvydę ginkluotus vyrus, mirtinai išsigandę, nešdavo visa, 
ką turėdavo, siūlydami pastiprinti savo jėgas. Karalius pėsčias apeida- 
vo kariuomenę, radęs gulinčius pakeldavo, o tuos, kurie vos begalėjo 
paeiti, prilaikydamas vedė. Jis visiems visokeriopai padėjo, tai, žiūrėk, 
jis jau kolonos priekyje, tai viduryje, tai tarp paskutiniųjų. Pagaliau jie 
pasiekė labiau apgyventą vietovę; čia kariuomenė gerokai pailsėjo ir 
sustiprėjo. Į tą stovyklą atvyko ir tie, kurie nebegalėjo patys eiti. Iš čia armi- 
ja nužygiavo prie Kaukazo kalnų. Šis kalnagūbris dalijo Aziją: iš vienos 
pusės jis siekia jūrą, kuri skalauja Kilikiją, Arakso upę ir Skytų krašto 
stepes. Antras didumo atžvilgiu kalnas yra Tauras. Jis susisiekia su Kau- 
kazu, prasideda Kapadokijoje, praeina pro Kilikiją ir susijungia su Armė- 
nijos kalnais. Šita kalnų virtinė primena nenutrūkstamai besitęsiančią 
viršūnę, iš kurios prasideda beveik visos Azijos upės. Vienos jų įteka į 
Raudonąją jūrą, kitos į Kaspijos jūrą, dar kitos į Hirkano ir Juodąją jūrą. 
Per 17 dienų karaliaus kariuomenė perėjo Kaukazo kalnyną. Uola, per 
kurią kopė kariuomenė, aplinkui turi 10 stadijų, į viršų siekia 4 stadijus. 
Prie šitos uolos, kaip pasakojama, senovėje buvęs prikaltas Prometėjus. 
Kalnų papėdėje buvo parinkta vieta miestui įkurti. Naujajame mieste buvo 
apgyvendinta 7.000 kilmingųjų makedoniečių ir ta kariuomenės dalis, 
kuri nebetiko karui. Šį miestą gyventojai taip pat pavadino Aleksandrija. 


5. Beso planas žlunga 


Tuo tarpu Besas, išgąsdintas Aleksandro greito žygio, paaukojęs pa- 
gal nustatytas ceremonijas savo dievams aukų, savo tautos papročiu 
prie puotos stalo tarėsi su draugais ir kariuomenės vadais karo reika- 
kariuomenės per drąsius veiksmus ir mažą skaičių. Ypač Besas nesi- 
skaitė su žodžiais ir labai pūtėsi dėl karaliaus valdžios, įgytos nusikals- 

sukūręs priešui tokią šlovę. Jis stojęs, girdi, į kovą su priešu Kilikijos 
tarpeklyje, tuo tarpu kai traukiantis buvo galima įvilioti neatsargų prie- 
šą į tokią pačios gamtos sukurtą nepraeinamą vietą, kai iš visų pusių esi 
apsuptas upių, kainų ir urvų. Į tokias pinkles pakliuvęs, priešas nebetu- 
rėtų galimybės ne tik pabėgti, bet ir priešintis. Jis, esą, nusprendęs trauk- 
tis į Sogdianą, kur Okso upe, tarsi mūro siena, jis sulaikysiąs priešą, kol 
vietinės tautelės galės ateiti jiems padėti. Girdi, į pagalbą ateisią: choras- 
miai, dakai, sakai, indai ir už Tanajo upės gyvenantys skitai, kurių tarpe 
nesą ne vieno tokio mažo, kuriam bent iki peties būtų makedoniečių 
kareivio viršugalvis. 

Apduję nuo vyno puotos dalyviai šaukė, kad jau vien šita mintis 
esanti tokia, kurios pakanka pergalei. O Besas, prie stalo triuškindamas 
Aleksandrą, įsakė nešti aplink stalą daugiau vyno. Puotoje dalyvavo 
medas vardu Kobaras. Jis buvo magiškojo meno (jei tai yra menas, one 
tuščiausia apgaulė) ne tiek žinovas, kiek profesionalas. Bet jis buvo do- 
ras ir kritiškas žmogus. Jis sakėsi suprantąs, kad vergui naudingiau yra 
klausyti, kas pasakyta, negu pačiam duoti patarimų, nes tie, kurie pata- 
ria, užsitraukia sau pavojų, o tie, kurie klauso, susilaukia to, ko ir kiti. 
Besas jam padavė taurę, kurią laikė rankoje. Kobaras, priėmęs ją, tarė: 
„Žmogaus prigimtis gali būti pavadinta kad ir tokiu vardu: ydinga ir 
nelaiminga, nes kiekvienas savo reikaluose aklesnis, negu svetimuose. 
Migloti yra tų planai, kurie patys sau pataria, vieniems kliudo baimė, 
kitiems aistros, o kartais natūrali meilė tam, ką esi pats sugalvojęs. Tavo 
puikybė nemažėja. Juk pats patyrei, kad kiekvienas, ką pats sugalvojo, 
laiko arba vieninteliu, arba geriausiu. Didelę naštą užsidėjai sau ant 
galvos, karaliaus karūną. Ją reikia nešioti arba santūriai, arba ji (o, kad to 
nebūtų) kartu su tavimi žus. Reikia veikti protu, o ne aistra“. Po to dar 
pridėjo baktrų liaudies išminties: „Bailus šuo daugiau loja, negu kanda; 
giliausios upės tyliausiai teka“. Tatai įterpiau, norėdamas parodyti, ko- 
kia išmintis galėjo būti barbarų tarpe. 

Tokia kalba tarp klausytojų sukėlė didelį susidomėjimą jo siūlymu. 
Tuometjis atvėrė savo nuomonę, kuri Besui buvo labiau naudinga, negu 
maloni. Jis kalbėjo: „Tavo karališkųjų rūmų prieangyje stovi greičiausiai 
veikiantis karalius. Jis greičiau atves savo armiją, negu tu spėsi nukraus- 
tyti stalą. O dabar apie tai: tu pakviesi kariuomenę nuo Tanajo krantų ir 
ginkluotam priešui pastosi kelią upėmis. Turbūt tam, kad ten, kur tu 

žadi bėgti, priešas negalėtų vytis? Abiem kelias tas pats, tik nugalėtojui 
saugesnis. Nors ir galvotum, kad baimė yra greita, tačiau viltis dar grei- 

tesnė. Kodėl tu nepriimi galingesnio priešo malonės ir kodėl nepasiduo- 
di, juk kai tik pasitrauks, tu turėsi geresnį likimą pasidavęs, negu būda- 
mas priešas. Valdai svetimą karalystę ir dėl tojuo lengviau galijos netek- 
ti. Galbūt tada pasidarysi teisėtas karalius, kai tas, kuris turi teisę duoti 
ir atimti, suteiks tau karalystę. Štai patikimas veikimo planas, kurį ilgiau 
aiškinti tuščias darbas. Gerą arklį valdo net rykštės šešėlis, o tingų arklį 
net pentinai negali išjudinti“. 

Besas, iš prigimties būdamas žiaurus ir dar įkaitintas vyno, taip bai- 
siai užsidegė, kad vos draugai galėjo sulaikyti, kad nenudurtų. Net kar- 
dąjau buvo išsitraukęs ir kaip pamišęs tuoj pat išbėgo iš pokylio. Sumi- 
šimo metu Kobaras išsprūdo iš pokylio ir nudūmė pas Aleksandrą. Besas 
turėjo 7.000 ginkluotų baktrų. Kol jie manė, kad dėl oro nepastovumo 
makedoniečiai veikiau ryšis žygiuoti į Indiją, klusniai vykdė jo įsaky- 
mus. Bet sužinoję apie Aleksandro atvykimą, paliko Besą ir visi išlakstė 
įsavo gimtuosius kaimus. Jisai pats su klientų būriu, kurie dar juo pasi- 
tikėjo, persikėlė per Oksą, sudegino laivus, kad priešas negalėtų pasi- 
naudoti, ir ėmė traukti į Sogdianą naują kariuomenę. 


6. Blogos žinios Bakroje 


Kaip anksčiau minėjome, Aleksandras buvo perėjęs Kaukazo kalnus, 
bet maisto atžvilgiu beveik badavo. Jo kariuomenė iš sezamo spaudė 
sultis ir, lyg tai būtų aliejus, tepė sąnarius. Šitų sulčių amfora! kainavo 
240 denarų, medaus amfora -390, 0 vyno amfora - 300 denarų, kviečių 
beveik iš viso nebuvo galima gauti. Rūsius, kuriuos barbarai vadina „si- 
roš“, taip rūpestingai paslepia, kad tik tas gali rasti, kas juos iškasė. 
Tuose rūsiuose jie laiko maisto produktus. Neturėdama maisto kariuo- 
menė gyvybę palaikydavo upės žuvimis ir žolėmis. Pagaliau pradėjo 
trūkti ir šito maisto. Aleksandras įsakė skersti gyvulius, kuriais gabeno 
karo reikmenis. Jų mėsa jie ir maitinosi, kol atėjo į Baktrą. 

Amfora - 26 litrai (red. past.). 

Baktrų žemė labai įvairi ir turtinga. Visur kur daug medžių ir vynuo- 
gių, ant kurių daug sultingų vaisių. Derlingą žemę drėkina daugybė šalti- 
nių. Geresnę žemę užsėja javais, kitą naudoja ganiavai. Be to didelė šios 
žemės dalis yra pliki smėlynai. Sausros išdegintame krašte nėra nei žmo- 
gaus, nei augmenijos. O atsisukęs nuo Juodosios jūros vėjas nušluoja visą 
dykumoje gulintį smėlį. Kur jis užkliūva, susikaupia didžiausios kopos ir 
užpusto buvusių kelių pėdsakus. Per dykumą keliaudami naktį, keliauto- 
jai, kaip irjūrininkai, stebi žvaigždes ir pagaljas orientuoja savo kelionę. 

Ir beveik nakties tamsa patikimesnė negu dienos šviesa. Todėl dienos me- 
tu keliauti dykuma neįmanoma, nes pėdsakai užpustyti, o žvaigždžių 
spindesį pridengia migla. Jei toks jūrų vėjas ką nors užklumpa dykumoje, 
užverčia smėliu. Bet kur gamta yra švelnesnė, ten daugybė žmonių ir ar- 
klių. /Todėl baktrų raitelių buvo apie 30 tūkstančių/. 

Krašto sostinė Baktra yra Parapamiso kalno papėdėje. Šalia miesto 
sienos teka Baktros upė, kuri ir duoda miestui ir kraštui vardą. Čia kara- 
lius, įsirengęs pastovią stovyklą, iš Graikijos gavo žinią, kad nuojo atsi- 
skyrė Peloponesas ir Lakonija. Nes dar nebuvo maištas nugalėtas, kai 
pasiuntiniai išvyko pranešti apie jo pradžią. Ir kita nemaloni žinia tuo 
pat metu atėjo, būtent, kad skitai, gyvenantys anapus Tanajos upės, žy- 
giuoja Besui į pagalbą. Tuo pačiu laiku buvo pranešta, ką Kamnas ir Eri- 
gijus nuveikė arijų tautoje. Tarp makedoniečių ir arijų vyko mūšis. Bar- 
barams vadovavo perbėgėlis Satibarzanas. Jis, matydamas, kad abiejose 
pusėse jėgos yra lygios ir vyksta mūšis lėtai, išjojo į pirmas eiles, nusime- 
tėšalmą, sustabdė iečių mėtytojus ir, kviesdamas į dvikovą, sušuko, jei kas 
norėtų kautis vyras prieš vyrą, tai jis stosiąs į kovą nuoga galva. Kariuo- 
menės vadas Erigijus negalėjo pakęsti barbaro akiplėšiškumo. Nors jis 
buvo senas, tačiau dvasios ir kūno jėgomis nenusileido jaunimui. Jis irgi 
nusiėmė šalmą ir, rodydamas žilus plaukus, tarė: „Atėjo diena, kada galė- 
siu parodyti pergale arba garbinga mirtimi, kokius draugus ix karius turi 
Aleksandras“. Daugiau nekalbėdamas sukirto žirgui ir puolė priešą. Ga- 
lėjai pagalvoti, kad iš abiejų pusių įsakyta nutraukti mėtyti ietis. Duoda- 
mos laisvos erdvės, abi kariuomenės tuojau atsitraukė ir įtemptai laukė ne 
tik dviejų karių likimo, bet ir kiekvienas savo, nes kiekvieno likimas pri- 
klausė nuojo vado likimo. Pirmas ietį paleido barbaras, Erigijus, nežymiai 
palenkęs galvą, jos išvengė. Ir tuoj pat sukirtęs pentinais žirgui, ilgą make- 
doniečių ietį įsmeigė į priešo kaklą taip, kad ieties smaigalys išlindo spran- 
de. Nukritęs nuo žirgo barbaras dar bandė atsikirsti, bet anas, ištraukęs iš 
žaizdos ietį, vėl ją nukreipė į veidą. Satibarzanas, norėdamas greičiau 
žūti, stvėręs ranka ietį, pastiprino priešo smūgį. 

Barbarai, netekę savo vado, prie kurio buvo prisidėję daugiau iš rei- 
kalo, negu iš noro ir atsimindami Aleksandro gerus darbus, Erigijui ati- 
davė ginklus. Karalius tuo apsidžiaugė, bet dėl spartanų buvo susirūpi- 

nęs. Tačiau jų atsiskyrimą pergyveno drąsiai, sakydamas, kad tik tada 
jie išdrįsę atidengti savo planus, kai sužinojo, kad jis prie Indijos sienos. 
Jis pats su kariuomene pakilo vytis Beso. Jį pasitiko Erigijus, priekyje 
nešdamas iš barbarų atimtus ginklus, lyg didelį karo grobį. 

II SKYRIUS. NEPAKLUSNIŲJŲ TRAMDYMAS 


1. Kelionė per Sogdiano dykumą. Beso likimas 


Baktrų kraštą perdavęs valdyti Artabazui, čia su apsauga palieka ir 
karo reikmenis bei gurguolę. O pats su lengvai ginkluotu būriu keliau- 
damas, nakties metu įeina į Sogdianų dykumą. Kaip anksčiau esame 
sakę, kareiviai, pajutę vandens stoką, krenta į neviltį anksčiau, negu ima 
jausti troškulį. 400 stadijų gali keliauti ir niekur nerasti vandens. Vasa- 
ros saulės karštis taip įkaitina smėlį, kad jis ima degti, tarsi viską ap- 
imantis gaisras būtų jį taip įkaitinęs. Iš taip įkaitusios žemės ima kilti 
migla, kuri užgožia šviesą, o pati dykuma atrodo tarsi neišmatuojama ir 
gili jūra. Nakčia keliauti dar atrodė įmanoma, nes rasa ir rytmečio vėsa 
dar gaivino kūnus. Bet su dienos šviesa prasideda kaitra. Sausra iki 
paskutinio lašo išsiurbia visą natūraliąją drėgmę: veidas ir vidaus orga- 
nai ima degti. Ir taip Žmogus pirma palūžta dvasia, o paskui ir kūnu. Kai 
kurie perspėti žmonių, pažįstančių šį kraštą, turėjo pasiėmę vandens. Po 
truputį juo malšindavo troškulį. Kiek turėjo vyno ir aliejaus, viskas buvo 
išdalyta žmonėms. Ir toks buvo malonumas gerti, kad dėl būsimo trošku- 
lio niekas nebesisielojo. Po to nusilpę nuo godžiai išgerto skysčio nebega- 
lėjo panešti ginklų ir nebegalėjo eiti. Laimingesni atrodė tie, kuriems nuo 
išgerto vandens pasidarė bloga, nes be saiko prisigėrę pradėjo vemti. Dėl 
visų tų nelaimių susirūpinusį karalių apsupo draugai, maldaudami, kad 
jis neužmirštų savęs, nes vienintelis kariuomenės išsigelbėjimas esąs jojo 
valios stiprumas. Du vyrai iš to būrio, kuris buvo pasiųstas surasti stovyk- 
lai vietą, nešėsi maišuose vandens, norėdami duoti atsigerti tame pačiame 
dalinyje tarnaujantiems sūnums, nes žinojo, kad jų vaikai labai kankinasi 
nuo troškulio. Beeidami jie sutiko karalių ir vienas jų atrišo maišą, ir, pri- 
pylęs vandens indą, kurį nešėsi kartu, ištiesė karaliui. Šis paėmė vandenį 
ir pasiteiravo, kam nešą vandenį. Sužinojęs, kad vandenį neša vaikams, 
grąžino pilną indą, kurį buvo paėmęs, ir pasakė: „Ne aš vienas kenčiu nuo 
troškulio, o tokio mažo vandens kiekio neužtenka padalyti visiems. Jūs 
bėkite ir, kaip žadėjote, atiduokite vaikams“. 

Vos pradėjus brėkšti pagaliau jis pasiekė Okso upę. Didelė kariuome- 
nės dalis neįstengė kartu su juo eiti, todėl ant kalno liepė sukurti laužus, 
kad tie, kurie vos bepavilko kojas, sužinotų netoli esant stovyklą. Pirmie- 
siems atėjusiems prie upės pasistiprinus maistu ir atsigėrus, liepė prisi- 
pilti maišus ir kitus indus vandens ir eiti pagelbėti savo draugams. Tie, 

kurie buvo be saiko prisigėrę vandens, nebegalėdami atgauti kvapo, mi- 
rė. Mirusiųjų skaičius buvo daug didesnis negu kritusių kokiame nors 
mūšyje. Karalius vis dar su šarvais, negėręs ir nevalgęs, stovėjo ten, kur 
rinkosi kariuomenė. Ir tol nepasitraukė pasirūpinti savo kūno reikalais, 
kol nepraėjo paskutinieji žygio dalyviai, ir labai susijaudinęs, ištisai bu- 
dėdamas praleido visą naktį. Ir sekančią dieną nebuvo linksmesnis, nes 
neturėjo nei laivo, nei tilto negalėjo pastatyti: aplinkui palei upę buvo 
plika žemė irjokio medžio. Vienintelę išeitį padiktavo būtinybė. 

Kareiviams išdalijo daugybę maišų, prikimštų šiaudų. Šie užsigulę 
antjų perplaukė per upę. Pirmieji perplaukę ėjo sargybą, kol kiti atplauks. 
Šitokiu būdu per šešias dienas perkėlė per upę visą kariuomenę. 

Jau buvo pasiruošę vytis Besą, kai sužinojo, kas Sodianuose buvo 
įvykę. Besas savo draugų tarpe ypatingą pagarbą rodė Spitamenui. Bet 
jokie nuopelnai negalėjo sušvelninti išdavystės. Nors pykti antjo nebu- 
vo perdaug už ką, kadangi atrodė, jog prieš Besą, kaip savo karaliaus 
žudiką, niekas ko nors nusikalstamo neįžiūrėjo. Nusikaltimas turėjo ypa- 
tingą pavadinimą: Darijaus nubaudimas. Tačiau jie persekiojo Besą ne 
už nusikaltimą, o už tai, kad Besui pasisekė. Kai Spitamenas sužinojo 
apie Aleksandro persikėlimą per Okso upę, jisai su Datafernu ir Katenu, 
kuriais Besas labiausiai pasitikėjo, sudarė prieš jį sąmokslą. Šitie atvyks- 
ta greičiau negu buvo tikėtasi. Su savimi jie pasiima 8 labai drąsius vyru- 
kus ir paruošia tokį veikimo planą. Spitamenas vyksta pas Besą ir be 
liudininkų jam praneša, kad esą jis sužinojęs, jog Dafernas ir Katenas 
prieš jį sudarę sąmokslą, norėdami gyvą perduoti Aleksandrui. Spitame- 
nasjuos dabar suėmęs ir laikąs kalėjime. Už tokią puikią paslaugą, kaip 
Besas tikėjo, jis padėkojo ir, trokšdamas įvykdyti bausmę, įsakė juos at- 
vesdinti. Sąmokslo dalyviai juos įtempė savanoriškai surištomis ranko- 
mis. Besas juos rūsčiai nužvelgė ir pakilo, negalvodamas valdyti rankų. 
Bet šitie, nustoję vaidinti, apsupa jį ir bergždžiai besipriešinantį suriša. 
Nuima nuo galvos karaliaus karūną, nuplėšia rūbus, nes jis buvo apsi- 
vilkęs užmuštojo Darijaus drabužiais. Besas, prisipažindamas, kad die- 
vai keršija už jo nusikaltimą, pridūrė, kad tie dievai, kurie taip už jį 
atkeršijo, nebuvo Darijaus priešai, betjis pasitarnavo Aleksandrui, prie 
kurio pergalės net ir priešas daug kuo buvo prisidėjęs. Neaišku, ar ka- 
riuomenės dauguma būtų norėjusi nubausti Besą, jeigu tie, kurie suėmė 
Besą, norėdami pagąsdinti svyruojančius, nebūtų sumelavę, kad taip 

padaryti jiems, esą, įsakęs Aleksandras. Jie užsodino Besą ant arklio ir 
nugabeno perduoti Aleksandrui. Tuo metu karalius, surinkęs apie 900 

kareivių, kuriuos laikas buvo paleisti, apdalijo kiekvienam raiteliui po 2 
talentus, o pėstininkui po tris tūkstančius denarų ir, palinkėjęs gimdyti 
vaikus, paleido į namus. Kitiems padėkojo, kad jie pasižadėjo ir toliau 
drąsiai kariauti. / Tuo momentu atvedė Besą./ 

Po to kariuomenė atvyko į nedidelį miestelį, kuriame gyveno bronchi- 
dai. Kserksas, grįždamas iš Graikijos, kai kuriems Mileto gyventojams 
buvo įsakęs išsikraustyti ir apsigyventi šitame miestelyje, nes jie, norė- 
dami Kserksui įsiteikti, buvo išniekinę Didimėjo šventovę. Jie dar nebu- 
vo užmiršę tėvų papročių, betjau kalbėjo dviem kalbomis, nes pamažu 
imi iškraipyti savo gimtąją ir svetimąją kalbą. Karalių jie sutiko su dide- 
liu džiaugsmu, miestą ir save pavesdami jam. Jisai, žinodamas, kad Mi- 
leto gyventojai turi seną pyktį ant bronchidų genties, sušaukė visus ka- 
rius, kilusius iš Mileto miesto, ir paklausė, ką jie išdavikų atžvilgiu labiau 
norį atsiminti: padarytą niekšybę ar kilmę. Bronchidų likimą jis atiduo- 
dąs į jų rankas. Kadangi nuomonės buvo skirtingos, jis pažadėjo pats 
apsvarstyti, kaip geriausiai pasielgti. Kitą dieną įsakė susirinkti ir kartu 
su savimi atsivesti bronchidus. Priėjus prie miesto, karalius su lengvai 
ginkluotų karių būriu įeina pro vartus, o kitiems kariams įsako apsupti 
miestą. Paskui duoda ženklą plėšti miestą, išdavikų priebėgą, ir visus iki 
vieno išžudyti. Žudė juos visus beginklius, niekas negalėjo sustabdyti 
skerdynių, nei bendra kalba, nei užvilkti atgailos rūbai, nei maldavimai. 
Pagaliau, norėdami panaikinti miesto pėdsakus, išgriauna miesto rū- 
mus iki pamatų. Ir to per maža. Šventuosius gojus ne iškerta, o išrauna, 
kad liktų dykuma ir bevaisė žemė, kurioje neliko nė šaknų. Jei šitaip būtų 
sumanyta pasielgti su pačiais išdavikais, atrodytų teisėtas kerštas, o ne 
žiaurumas. Dabar gi savo protėvių nuodėmes turėjo išpirkti ainiai, kurie 
ne tik nebuvo matę Mileto ir todėl išduoti jo Kserksui negalėjo. Iš čia 
kariuomenė nuėjo prie Tanajo upės, kur atvedė ir Besą, ne tik surištą, bet 
ir visai nuogą. Spitamenas jį vedė už kaklo užmovęs grandinę. Tai buvo 
barbarams ir makedoniečiams linksmas reginys. Tuomet Spitamenas ta- 
rė: „Aš atkeršijau už savo karalius, už tave ir už Darijų, ir atvedžiau tau 
savo šeimininko žudiką, tokiu būdu pagautą, kurio pavyzdį jis davė 
pats. Tegu į šitą reginį pasižiūri Darijus. Tegu išeina iš požemio karalys- 
tės tas, kuris tokios bausmės nebuvo nusipelnęs. Jis vertas tokios paguo- 
dos“. Aleksandras, pagyręs Spitameną, kreipėsi į Besą: „Koks laukinis 
įniršis užvaldė tavo sielą, kad tu galėjai pradžioje sukaustyti tiek gero 
tau padariusį karalių, o paskui ir nužudyti? Kaip užmokestį už šitą žmog- 
žudystę neteisėtai pasisavinai karaliaus vardą“. 


217 


VII KNYGA 


Nedrisdamas teisintis, Besas atsakė, jog karaliaus titulą jis neteisėtai 

pasisavinęs dėl to, kad savo tautą jis galėtų perduoti jam. Ojei jis būtų 
pasitraukęs, girdi, kitas galėjo užimti karalystę. Tuomet Aleksandras pa- 
kvietė Darijaus brolį Oksatrą, kuris buvo vienas iš karaliaus asmens sar- 
gybinių. Aleksandras liepė prieiti arčiau ir jam perduoti Besą, kad bar- 
barai, prikalę prie kryžiaus, nupjaustę ausis ir nosį, galėtų sušaudyti iš 
lanko strėlėmis, kad išsaugotų jo kūną, kad net paukščiai negalėtų palies- 
ti. Oksatras priduria, kad jis pasižadąs visu kitu pats pasirūpinti. O paukš- 
čius, girdi, nuvaikys ne kas kitas, o Katenas, tuo norėdamas pabrėžti jo 
ypatingą meną, nes jis taip taikliai šaudydavo į taikinį, kad paukščius 
taip pat kliudydavo. Nors šaudymas iš lanko tokiomis garsiomis pratybo- 
mis galėjo sumenkinti net patį šaudymo iš lanko meną, bet tai buvo nuo- 
stabus vaizdas žiūrovams ir didelė garbė Katenui. Po to karalius apdova- 
nojo visus, atvedusius Besą. Bausmę vykdyti karalius atidėjo, norėdamas 
nužudyti toje pačioje vietoje, kur buvo nužudytas Darijus. 


2. Plėšikai pašauna karalių ir jam pasiduoda 

Tuo tarpu makedoniečiai, padrikai išėję pasirinkti maisto, pakliuvo į 
nagus barbarams, kurie pasileido nuo aplinkinių kalnų. Buvo daugiau 
paimta į nelaisvę, negu nužudyta. Barbarai, varydamiesi belaisvius, vėl 
grįžo į kalnus. Plėšikų buvo apie 20.000. Jie kovojo mėtyklėmis ir strėlė- 
mis. Karalius juos apsupo, bet bekovodamas su drąsuoliais buvo pašau- 
tas strėle, kuri, įsmigusi į vidurį blauzdos, žaizdoje paliko strėlės smai- 
galį. Makedoniečiai, susijaudinę ir nusiminę, nunešė jį į stovyklą. Priešai 
nuo aukšto kalno viską matė, todėl jie žinojo, kad karalių iš mūšio lauko 
išnešė. Sekančią dieną pas karalių jie atsiuntė pasiuntinius. Karalius 
juos tuoj pat įsakė priimti, bet norėdamas nuslėpti žaizdos dydį, jis nuri- 
šo tvarsčius ir parodė barbarams blauzdą. Paprašius atsisėsti, jie tvirti- 
no, kad, sužinoję apie žaizdą, nė makedoniečiai nebuvo tiek nusiminę, 
kiek jie. Jei jie būtų žinoję, kas į jį šovė, būtų perdavę karaliui, nes su 
dievais kovoti esą šventvagiška. Todėl jie, nugalėti jo drąsos, savo tautą 
atiduoda į jo globą. Karalius davęs žodį ir atgavęs belaisvius, į savo 
globą priima jų tautą. Kariuomenė, pakilus iš ten išeiti, karalių nešė ka- 
riškoje lektikoje. Kas turi nešti, varžėsi pėstininkai ir raiteliai. Raiteliai 
tvirtino, kad nešti esanti jų pareiga, su kuo karalius paprastai eina į 
mūšį. Priešingai pėstininkai skundėsi, kad sužeistus karius jie padeda 
nešti, o dabar, kada reikia nešti patį karalių, jiems norima atimti šią 
didžiausią teisę. Karalius, matydamas šitas varžybas ir nusprendęs, kad 

tas pasirinkimas ir jam ir praėjusiems būsiąs sunkus, įsakė nešti pakai- 
tomis. Po keturių dienų priėjo Marakandos miestą. 70 stadijų ilgio siena 
juosia miestą. Apie tvirtovę sienos nėra. Mieste palikęs apsaugą, aplin- 
kinius kaimus nusiaubia ir sudegina. Netrukus pas jį atvyksta pasiunti- 
niai Abijų skitų, kurie buvo laisvi nuo laiko, kai pasitraukė Kyras. Jie 
pasižadėjo vykdyti karaliaus įsakymus. Buvo žinoma, kad barbarų tar- 
pejie patys teisingiausi. Ginklo griebdavosi tik išprovokuoti. Laisve nau- 
dojosi saikingai, bet visi vienodai. Taip buvo sutvarkyta, kad žemesnis 
luomas buvo lygus aukštesniam. Karalius maloniai juos užkalbino ir 
vieną savo draugų, kažkokį Penidą, pasiuntė pas skitus, gyvenančius 
Europoje, pranešti, kad jie be karaliaus leidimo neišeitų už to regiono 
upės Tanajo. Jam pavedė taip pat apžiūrėti vietovių padėtį ir aplankyti 
tuos skitus, kurie gyvena anoje Bosforo pusėje. Karalius jau buvo parin- 
kęs ant Tanajo upės kranto vietą miestui įkurti, kuris turėjo būti lyg kokie 
vartai pasidavusiems ir tiems, kuriuos dar turėjo aplankyti. Sumanymą 
teko atidėti, nes gavo žinią apie Sogdianų atsimetimą, kuris patraukė ir 
Baktrus. Jų buvo apie 7.000 raitelių, kurių nuomonės visi klausė. Alek- 
sandras liepė pašaukti Spitameną ir Kateną, kurie jam buvo perdavę 
Besą. Jis neabejojo, kad jie, numalšinę tuos, kurie siekia pakeisti tvarką, 
įstengs grąžinti juos į Aleksandro globą. Tačiaujie, būdami to atsimetimo 
organizatoriai, kurį numalšinti buvo pakviesti, paleido gandus, kad neva 
karalius pakvietęs baktrų raitelius tam, kad juos nužudytų: taip padaryti 
buvo įsakyta jiems, tačiau jie negalėję to įvykdyti, nepadarę savo tautie- 
čiams nepataisomą piktadarystę. Jie taip pat negalėję pernešti Aleksandro 
žiaurumo, kaip ir Beso žmogžudystės. Todėl tuos, kuriejau buvo pasiruo- 
šę savo valia sukilti, nesunkiai suagitavo griebtis ginklų. 

Aleksandras, sužinojęs apie perbėgėlių atsimetimą, įsakė Kraterui 
apsupti Kyropolį. O pats, apjuosęs žiedu, paėmė kitą to krašto miestą. 
Davęs ženklą išžudyti suaugusius vyrus, kitus paėmė kaip karo grobį. 
Pats miestas buvo sugriautas įbauginti kitiems. Stipri mamakėnų tautelė 
nusprendė, kad kęsti apsupimą ne tik yra garbingiau, bet ir saugiau. 
Karalius, norėdamas palaužti jų užsispyrimą, pasiuntė 50 raitelių, pa- 
aiškinti, kad pasidavusiems jis yra gailestingas, o nugalėtiems neper- 
maldaujamas. Jie atsakė, kad jie neabejoja nėei karaliaus žodžiu, nei jo 
galia, ir paprašė raitelius įeiti į miestą. Juos priėmė vaišingai, o vidur- 
naktį nusipuotavusius ir įmigusius užpuolė ir išskerdė. 

Aleksandras, teisėtai pasipiktinęs, žiedu apsupo miestą, nes jis buvo 
tvirtesnis, kad vienu smūgiu būtum galėjęs paimti. Taip pat iš Kyrapolio 

atšaukė Meleagrą ir Perdiką, kurie, kaip anksčiau sakėme, laikė miestą ap- 
supę, irjuos prijungė prie savo kariuomenės, nes buvo nusprendęs pasigai- 
lėti Kyro įkurto miesto, kadangi iš visų tos giminės karalių labiausiai jis 
gerbė Kyrą ir Semiramidę. Jo nuomone, savo kilnumu ir žygių garsumu jie 
toli pralenkė kitus. Vis dėlto miesto gyventojų užsispyrimas įsiutino jį. To- 
dėljis įsakė rinktiniams makedoniečiams, kurie buvo ne be pagrindo įširdę, 
apiplėšti paimtą miestą. Jis pats grįžo prie Meleagro ir Perdiko. Nė vienas 
kitas miestas taip vyriškai nekovojo su apsupimu. Čia žuvo patys drąsiausi 
kariai, oir pats karalius čia pergyveno mirtiną pavojų: jam buvo taip smogta 
su akmeniu į sprandą, kad aptemo akys ir jis neteko sąmonės. O kariuome- 
nė, lygjis būtų žuvęs, verkė. Betjo neįveikė tai, kas kitus gąsdino: neužgijus 
žaizdai,jis dar įnirtingiau ėmė spausti apgultą miestą; pyktis skatino veikti. 
Po miesto siena pakastas tunelis atvėrė į vidų plačią angą, per kurią 
kariuomenė įsiveržė į miestą, užėmęs liepė jį sugriauti. Iš čia pasiuntė 
Menedą su 3.000 pėstininkų ir 800 raitelių į Marakandos miestą. Perbė- 
gėlis Spitamenas, išvijęs makedoniečių įgulą, užsidarė tarp miesto sie- 
nų, nors miestiečiai nepritarė atsimetimo planui. Tačiau, atrodė, sutiko, 
nes negalėjo pasipriešinti. Tuo tarpu Aleksandras grįžo prie Tanajo upės 
ir kiek stovyklai buvo užėmęs žemės, aplinkui visą ją apmūrijo siena. 
Siena turėjo 60 stadijų. Ir šitą miestą pavadino Aleksandrija. Darbai taip 
greitai buvo vykdomi, kad praėjus 17 dienų po sienos pastatymo, miesto 
namų statyba buvo baigta. Toks buvo tarp kareivių lenktyniavimas, kad 
kiekvienas pirmas norėjo parodyti savo darbą (nes darbai buvo paskirs- 
tyti). Naujo miesto gyventojai buvo belaisviai, kuriuos atpirkęs nuo po- 
nų, padarė laisvais. Jų ainiai dar ir šiandien po tiek amžių nėra išnykę ir 
atsimena Aleksandrą. 


3. Skitai prieš karalių 

Skitų karalius, kurio imperija tuo metu buvo už Tanajo upės, many- 
damas,kad tas ant upės kranto įkurtas makedoniečių miestas yra už- 
krautas jam ant sprando, pasiuntė savo brolį Kartazį su dideliu raitelių 
būriu sunaikinti miestą ir makedoniečių kariuomenę nustumti toliau 
nuo upės. Tanajo upė skiria baktrus nuo skitų, vadinamų europiniais 
skitais. Ta pati upė yra bendra siena tarp Azijos ir Europos. 

Skitų tauta, gyvenanti netoli Trakijos, iš rytų tęsiasi į šiaurę. Kai kas 
manė, kad ji nėra sarmatų kaimynė, ojos dalis. Pagaliau dar ji turi apgy- 
vendinusi ir kitą sritį, esančią už Istros upės. Tolimiausios ribos siekia 
Aziją, ten kur Baktra. Tame krašte, kurji nusitęsia į šiaurę, auga neįžen- 

giami miškai ir nykūs tyrai. O tas kraštas, kur ji ribojasi su Tanaju ir 
Baktra, yra perdėm apgyvendintas. 

Karalius, pamatęs raitus priešus ir pasiryžęs pirmas vesti su šia tau- 
ta numatytą karą, be to dar neatsigavęs nuo žaizdos ir ypač nuo silpno 
maisto ir sprando skausmo, vos galėdamas kalbėti, sušaukė draugus 
pasitarti. Ne priešas jį gąsdino, bet nepalankus laikas. Baktrai atsimetė, 
skitai pradėjo puldinėti, pats negalėjo vaikščioti, negalėjo joti, negalėjo 
prabilti į savo karius ir padrąsinti. Atsidūręs kritiškoje padėtyje ir kaltin- 
damas dievus, skundėsi, kad jis, nuo kurio žaibiškų smūgių niekas ne- 
muliuojąs savo sveikata. Nugalėjęs Darijų, Aleksandras buvo nustojęs 
tartis su burtininkais ir pranašais. Dabar gi vėl, apmąstydamas žmonių 
giminės nepastovumą, įsakė pakviesti Aristandrą, kurį anksčiau buvo 
pavadinęs lengvatikiu, ir pavedė jam ištirti aukų pagalba įvykių eigą. 
Buvo priimta apžiūrėti gyvulių vidurius karaliui nedalyvaujant ir tik 
pranešti, ką jie lemia. Tuo tarpu karalius, kol žyniai iš gyvulių vidurių 
būsimų įvykių eigą tyrinėjo, įsakė savo draugams neiti arčiau jo, kad 
smarkiai kalbant neatsivertų silpnai užsitraukusi žaizda. 

Į palapinę buvo įleisti Hefestijonas, Krateras ir Erigijus su sargybi- 
niais. „Mane ištiko krizė, kalbėjo karalius, - tokiu laiku, kuris yra palan- 
kesnis priešui, negu man. Bet tai, kas lemta, nepasiduoda apskaičiavi- 
mams, ypač kare, kur retai kada galima pasirinkti patogų laiką. Atkrito 
baktrai, kuriems esame primynę sprandą. Ir nori pažiūrėti, kiek mes turi- 
me jėgų, Marsui esant nepalankiam. Nėra abejonės, jeigu mes nusileisi- 
me skitams, kurie netikėtai paskelbė mums karą, tai gėdingai grįšime 
prie tų, kurie atkrito. Persikėlę per Tanajų, ir sumušę skitus, įrodysime jų 
krauju, kad mes visur esame neįveikiami. Kas gi galės abejoti, kad ir 
Europa atvira nugalėtojams. Klysta, kuris mūsų garbės ribas matuoja 
erdve, kurią mes turime įveikti. Tik viena upė pastoja kelią, persikėlę per 
ją, karą pemešime į Europą. Ir kaip reikia vertinti tai, kad užėmę Aziją, 
pergalės paminklą statome visai kitame kontinente, kad tai, kas atrodė 
neįveikiami toliai, staiga viena pergale buvo pasiekta? Bet, dievaži, jeigu 
mes šiek tiek uždelsime, skitai užlips mums ant kulnų. Ar mes tik vieni 
mokame persikelti per upę? Daug kas iš to, kuo laimėdavome, atsigręš 
prieš mus. Fortūna ir pavergtuosius moko karo meno. Neseniai mes pa- 
rodėme pavyzdį, kaip upę galima perplaukti maišais. To, ko nemoka 
skitai pasisavinti, pamokys baktrai. Be to, ši tauta dabar atsivedė tik 
vieną armiją, kitų armijų laukia. Ir taip, vengdami karo, jį didinsime. 

Kuriuos galime užpulti, tie mus užpuls. Mano plano apskaičiavimai yra 
aiškūs. Bet abejoju, ar sutiks makedoniečiai pasinaudoti mano užsidegi- 
mu, nes nuo to laiko, kai buvau sužeistas, negaliu nei eiti, neijoti. Betjei 
norite su manimi eiti, draugai, aš būsiu sveikas. Užtenkamai jėgų šitam 
įveikti. Ojei jau atėjo mano gyvenimo galas, kurgi geriau galėčiau mirti“. 
Šita pasakė pavargęs, šnibždom, vos girdint arčiausiai sėdintiems. 

Nuo šito pavojingo plano visi pradėjo karalių atkalbinėti. O ypač 

Erigijus. Nedaug teturėdamas įtakos užsispyrusiam karaliui, jis bandė 
remtis dievybės autoritetu, apie kurią karalius dar neturėjo žinių. Erigi- 
jus tvirtino, kad ir dievai taip pat prieštarauja tam sumanymui. Jie nuro- 
dė, kad jei upė bus pereita, kils didelis pavojus, nes Erigijus, eidamas į 
karaliaus palapinę, sutiko Aristandrą, kuris jam pasakė, kad spėjimai iš 
gyvulių vidurių nebuvo geri. Kaip tik šitą žinią, gautą iš žynio, Erigijus 
ir pranešė. Po šito argumento karalius ne tik užpyko, bet ir susigėdo, kad 
šis atėjo, karalius žiūrėdamas į jį tarė: „Ne kaip karalius, o kaip privatus 
asmuo liepiau tau aukoti. Kodėl aukos stebėjimo rezultatus pranešei ne 
man, o kitam? Iš tavęs Erigijus sužinojo mano slaptus planus. Dievaži, 
aš Žinau, kad jis žynio pranašystėmis naudojasi iš baimės. Aš tau, kiek 
yra galima, pasakiau, tu man pranešk pats, ką sužinojai iš aukos vidu- 
rių, kad negalėtum užsiginti sakęs tai, ką pasakei“. Jis stovėjo be žado, 
kaip stabo ištiktas, pagaliau išsigandęs, kad karaliui nereikėtų laukti, 
tarė: „Aš pasakiau, kad laukia dideli sunkumai, bet nesakiau, kad ne- 
sėkmingi. Man nerimą kelia ne būrimo rezultatai, bet mano geri linkėji- 
mai tau. Matau tavo sveikatos stovį ir žinau, kiek daug nuo tavęs vieno 
priklauso. Bijau, kad dabartinei tavo sėkmei neužteks jėgų“. Karalius, 
liepęs pasitikėti jo laime, atleido. Dievai jam leidžią siekti garbės kituose 
žygiuose. 

Karaliui besitariant su tais pačiais draugais, kaip persikelti per upę, 
staiga vėl pasirodo Aristandras. Jis praneša, kad niekada nematęs pa- 
lankesnio būrimo iš aukos vidurių. Vidurių padėtis visiškai skirtinga, 
negu pirmą kartą. Tuomet buvę susirūpinimą keliančių ženklų, dabar 
absoliučiai viskas lemia sėkmę. Tai, kas greitai po to buvo pranešta, jo 
nuolatinei sėkmei metė šešėlį. Kaip anksčiau minėjome, karalius buvo 
pasiuntęs Menedemą apsupti baktrų atsimetimo kaltininką Spitameną. 
Šis, sužinojęs apie priešo atėjimą, bijodamas, kad nebūtų uždarytas tarp 
miesto sienų, kartu tikėdamasis užpulti priešą, žinodamas, per kur prie- 
šas gali pasirodyti, pasislėpęs ėmė tykoti. 

Kelias per mišką labai tiko pasalai užmaskuoti. Ten jis ir paslėpė 
dakus. Dakai ant kiekvieno arklio sodina po du ginkluotus karius, kurie 
vienas po kito staiga nušokdavo nuo arklio ir taip suardydavo raitelių 
mūšio tvarką. Jų arklių greitumas buvo toks pat kaip ir raitelių vikrumas. 
Spitamenas juos visus išdėstė aplink visą slėnį. O kada pasirodė prie- 
šas, jie puolė iš visų pusių: iš šono, iš priekio ir iš užpakalio. Menede- 
mas, apsuptas iš visų pusių ir turėdamas mažiau kareivių, ilgai prieši- 
nosi šaukdamas, kad nieko kito jiems, vietovės įviliotiems į žabangas, 
nelikę daryti, kaip guostis garbinga mirtimi, žudant priešus. Jis pats jojo 
ant labai stipraus žirgo, su kuriuo šuoliais užlėkdavo ant priešo telki- 
nių, daugelį užmušdamas ir išsklaidydamas. Bet visų užpultas ir dėl 
daugybės žaizdų netekęs jėgų, liepė savo draugi Hipsidui sėsti ant jo 
žirgo ir bandyti prasiveržti. Šitaip kalbėdamas neteko sąmonės ir nudri- 
bo nuo arklio. Hipsidas būtų galėjęs prasiveržti, bet, netekęs draugo, 
nusprendė mirti. Jis tik vieno siekė, kad nežūtų, kol nebus atkeršijęs. 
Taigi, paspaudęs arklį pentinais, metėsi į vidurį priešų ir, stebėtinai drą- 
siai kovodamas, susmaigstytas ietimis, krito. Likusieji gyvi šitą išvydę, 
pasitraukė į truputį aukštesnę kalvą. Spitamenas nusprendė apsupti ir 
badu priversti pasiduoti. Šitame mūšyje krito 2.000 pėstininkų ir 300 
raitelių. Šį pralaimėjimą Aleksandras pridengė protingu įsakymu. Iš mū- 
šio grįžusiems pranešė, jei kas nors prasitars apie šį pralaimėjimą, mirs. 


4. Karas su skitais. Jų pralaimėjimas 


Bet nuslėpti to, kas dėjosi jo širdyje, ilgiau negalėjo. Todėl pasitraukė 
į palapinę, tyčia tam pastatytą ant upės kranto. Būdamas vienas, jis ap- 
svarstė kiekvieną galvoje gimusį planą. Dažnai pakeldavo palapinės 
kailius ir žiūrėdavo į priešų laužus, bandydamas nuspręsti, kiek ten gali 
būti kariuomenės. Ėmus švisti, užsidėjo šarvus ir nuėjo prie kareivių. Tai 
buvo pirmas kartas po paskutinio sužeidimo. Toks buvo karių entuziaz- 
mas, kad karaliaus pasirodymas lengvai išblaškė jų niūrias mintis apie 
gresiantį pavojų. Džiaugdamiesi ir iš susijaudinimo pilnomis akimis 
ašarų, kareiviai sveikino jį. Ir tie, kurie anksčiau buvo nusistatę prieš 
karą, dabar jo reikalavo. Jis paskelbė persikėlimo planą: raiteliai ir falan- 
gistai kelsis plaustais, lengvai ginkluotiems įsakė plaukti ant maišų. Dau- 
giau kalbėti nebuvo nė reikalo, o ir karaliaus sveikata neleido. Taip greit 
buvo surišti sieliai, kad per 3 dienas buvo padaryta 12.000 plaustų. Jau 
buvo pasiruošę keltis, kai 20 skitų pasiuntinių, savo tautos papročiu 
jodami per stovyklą, liepė pranešti karaliui, kad jie norį patys karaliui 

įteikti pranešimą. Įėję į palapinę ir paprašyti sėstis, įsmeigė akis į kara- 
liaus veidą. Manau, kad jų supratimu vidutinis karaliaus ūgis anaiptol 
neatitiko jo garsui, nes dvasios didybę jie įpratę matuoti kūno didumu. 
Skitai nėra tokie laukiniai ir tamsūs, kaip kiti barbarai, sakoma, kad 
daugelis išjų net ir filosofiją supranta, žinoma, tiek, kiek tas yra įmano- 
ma visada esant karinėje tarnyboje. Yra išlikę istorijoje, ką jie kalbėjo 
karaliui. Galbūt jiems svetimi mūsų papročiai, kuriuos lėmė laikas ir 
mūsų labiau išlavėjęs protas. Nors į jų kalbą būtų galima nekreipti dė- 
mesio, tačiau tiesai neturime likti skolingi ir, kokia ji išlikusi, tokią nepa- 
keitę turime perduoti. Taigi parašyta, kad vienas jų, amžiumi vyriausias, 
šitaip kalbėjęs: „Jei dievai būtų norėję tavo kūną sulyginti su tavo sielos 
polėkiais, pasaulyje tu netilptum : viena ranka siektum rytus, kita vaka- 
rus, o šitą pasiekęs norėtum žinoti, kur slypi šitokios dieviškos didybės 
spindėjimas. Taip pat trokšti ir to, ko negali apimti. Būdamas Europoje, 
veržiesi į Aziją, iš Azijos pereini į Europą. Pagaliau nugalėjęs visą žmo- 
nių giminę, kovosi su miškais, sniegynais, upėmis, laukiniais žvėrimis. 
Argi tu nežinai, kad dideli medžiai ilgai auga, o per valandą gali būti 
išrauti iš šaknų? Kvailas yra tas, kuris mato jų vaisius, bet neišmatuoja 
jų aukščio. Žiūrėk, kad kartais besistengdamas pasiekti viršūnę, nenu- 
dribtum su tomis šakomis, už kurių laikais. Kartais ir liūtas tampa ma- 
žiukų paukščiukų maistu, o geležį suėda rūdys. Niekas nėra toks tvirtas, 
kad jam negrėstų pavojus nuo bejėgio. Kokie mūsų reikalai su tavimi? 
Mes niekada neužgavome tavo žemių. Gyvenantiems neįžengiamuose 
miškuose ar galima nežinoti, kas esi, iš kur ateini? Mes negalime niekam 
vergauti ir nieko netrokštame valdyti. Kad gerai pažinotum skitų gimi- 
nę, mums duotos tokios dovanos: jaučių jungas, arklas, strėlė ir aukoji- 
mo taurė. Šitas dovanas mes naudojame ir draugams, ir priešams. Drau- 
gams duodame jaučių darbu įgytus vaisius. Priešą iš tolo puolame strėle, 
iš arti - ietimi. Sitaip nugalėjome Sirijos karalių, paskui persų ir medų. 
Mums žinomas kelias iki Egipto. Tu gi, kuris giriesi einąs kovoti su plė- 
šikais, esi visų tautų plėšikas, kurias užpuolei. Lidiją paėmei, Siriją taip 
pat, Persiją valdai, baktrus turi savo rankose, veržiesi į Indiją. O dabar 
tiesi savo godžias ir neramias rankas į mūsų gyvulius. Kam tau reikalin- 
gi turtai, kurie tave verčia jų trokšti? Tu esi pirmas žmogus, kuris dėl 
sotumo sukūrei badą, taip kad kuo daugiau turi, tuo nuožmiau geidi, ko 
neturi. Tau neina į sveikatą, kol gaišti prie Baktros. Kol Baktrą stengeisi 
pavergti, Sogdianas pradėjo kariauti. Pergalė tau gimdo karą. Norsesi ir 
didesnis, ir galingesnis už kitus, tačiau svetimos kilmės pono niekas 

negali pakęsti. Tik persikelk per Tanajų ir sužinosi, kokios ten platybės, 
tačiau skitų nepavysi. Mūsų skurdas greitesnis, negu tavo kariuomenė, 
kuri vežasi tiekos tautų turtą.Antra vertus, kol tu galvosi, kad mes ten 
toli, mus išvysi savo stovykloje. Vienodu greičiu mes vejamės ir bėgame. 
Girdėjau, kad skitų tyrai yra pašiepiami net graikų patarlėse. O mes tuš- 
čius, žmonių negyvenamus tyrus mėgstame labiau pasirinkti negu mies- 
tus ir dirbamus laukus. Todėl savo Fortūną laikyk suspaudęs rankose. Ji 
yra slidi ir jeigu ji nenori, neišlaikysi. Teisingą sprendimą geriau paro- 
dys ateinantis laikas negu dabartis. Mūsų žmonės sako: Fortūna neturi 
kojų, bet ji turi rankas ir sparnus. Ji ištiesia rankas, bet sučiupti už spar- 
nų nesiduoda. Pagaliau, jei tu dievas, tai privalai žmonėms teikti gėrį, o 
neišjų atimti. Ojei esi žmogus, galvok, kad tu visuomet esi tas, kas esi. 
Kvaila yra galvoti apie tuos daiktus, dėl kurių užsimiršti ir save. Kurių 
neužpuolei, tuos gali laikyti gerais draugais, nes stipriausia draugystė 
yra tarp lygių ir atrodo, tie lygūs, kurie tarp savęs nebando jėgų. Netikėk, 
kad pavergtieji gali būti tavo draugai. Tarp pono ir vergo nėra draugystės. 
Net taikos metu laikomasi karo teisių. Netikėk, kad skitai draugiškus san- 
tykius patvirtintų priesaika. Jie prisiekia, laikydamiesi žodžio. Graikų gi 
garantija yra tokia, kad tie, kurie atžymi sutartį, kreipiasi į dievus. Mūsų 
priesaika yra pačiame duotajame žodyje. Kurie negerbia žmonių, apgau- 
dinėja dievus. Ir tau nereikia tokio draugo, kurio gerais linkėjimais abejoji. 
Mes tau būsime Azijos ir Europos saugotojai. Jei neskirtų Tanajus, mes 
susisiektume su Baktra. Mūsų gi žemė už Tanajaus iki Trakijos. Eina gan- 
dai, kad Makedonija prijungta prie Trakijos. Mes esme iš dviejų pusių tavo 
kaimynai. Nuspręsk, kuo nori kad būtume, draugais ar priešais“. 

Šitaip kalbėjo barbaras. Priešingai karalius atsakė, kad jis pasinau- 
dos savo Fortūna ir savo draugų patarimais, nes jis, esą, klauso Fortū- 
nos, kuria pasitiki, ir savo draugų patarimų todėl, kad nieko nepadarytų 
skubotai ir neapgalvotai. Atleidęs legatus, pradėjo sodinti ant plaustų 
kariuomenę. Plausto priekyje patalpino skydininkus, liepęs jiems atsi- 
tūpti ant kelių, kad būtų saugiau nuo strėlių smūgių. Už jų stovėjo tie, 
kurie įtempdavo svaidymo prietaisus. Iš abiejų šonų ir iš priekio juos 
supo šarvuoti kariai. Tie, kurie stovėjo už šaudymo prietaisų, buvo apsi- 
vilkę šarvais ir skydų vėžliu dengė irkluotoją. Tokia pat tvarka buvo ir 
tuose plaustuose, kuriais kėlėsi raiteliai. Didžioji dalis raitelių plausto 
gale už vadelių laikė plaukiančius arklius. O tuos, kurie plaukė ant šiau- 
dais prikimštų maišų, saugojo priekyje plaukiantys plaustai. Pats kara- 
lius su rinktiniais vyrais pirmas atrišo plaustą ir įsakė plaukti į krantą. 

Prieš jį skitai ant upės kranto pastatė išrikiuotą kavaleriją, kad plaus- 

tas negalėtų priplaukti prie kranto. Juos gąsdino ne tik krante išrikiuotos 
kariuomenės vaizdas, bet ypač tai, kad pasroviui plaukiančio plausto 
nebegalėjo suvaldyti vairininkai, o svirduliuojantys kareiviai, bijodami 
iškristi, trukdė jūrininkų darbą. Net užsimoti ietį mesti negalėjo, pir- 
miausia jiems rūpėjo patiems išsilaikyti ant plausto, o ne pulti priešą. 
Juos išgelbėjo svaidymo pabūklai, nes krante susikimšę ir nesisaugojan- 
tys priešai buvo geras taikinys, nė vienas sviedinys nenuėjo veltui. Iš 
visų pusių barbarai kiek įstengdami puolė plaustus. Nebuvo skydo, ne- 
subadyto strėlių smaigaliais. O kai plaustas priplaukė prie kranto, paki- 
lo skydininkai, jie galėjo tvirtai užsimoję nuo plausto mėtyti ietis. Maty- 
dami, kad priešų arkliai baidosi ir traukiasi atgal, greitai skatindami 
vieni kitus šoko ant žemės ir tuoj pat pradėjo pulti išsigandusį priešą. 
Pagaliau raitelių būriai, kurie turėjo pažabotus arklius, pralaužė barba- 
rų eiles. Kiti, tuo tarpu pridengti kovojančių, rikiavosi į mūšį. O pats 
karalius savo nuo ligos nusilpusias jėgas papildė drąsa. Sprando žaiz- 
dos nebuvo pakankamai užsitraukusios, todėl karaliaus balso, žadinan- 
čio į mūšį, nesigirdėjo, bet užtat visi matė kovojantį. Jie patys atstojo 
vadus, vienas kitą drąsindami, užsimiršę save, pradėjo pulti priešą. Bar- 
barai, negalėdami pernešti nei priešo veidų, nei ginklų, nei balso, pasi- 
leido kiek įkabindami bėgti (kova buvo tarp raitelių). Karalius, nors ir 
kentėdamas nuo žaizdų baisias kančias, 80 stadijų vijosi priešą. Nete- 
kęsjėgų liepė toliau kariuomenei vytis priešą iki sutemstant, o pats visai 
išsisėmęs pasitraukė į stovyklą ir prabuvo likusį laiką. 

Jau buvo peržengę Laisvojo Tėvo (Bakcho) ribas, kurios yra atžymė- 
tos akmenimis, išdėstytais mažais tarpais, ir aukštais medžiais, kurių 
kamienais yra persipynę gebenės. Bet įniršę makedoniečiai vijo juos to- 
liau ir tik vidurnaktį grįžo į stovyklą. Daug buvo nužudyta, daug paimta 
į nelaisvę, parsivarė 1.800 arklių. Makedoniečių krito: 60 raitelių, apie 
100 pėstininkų, 1.000 buvo sužeistų. Ši ekspedicija ir garsas apie tokią 
didelę pergalę didžia dalimi apmalšino pradėjusią atsimesti Aziją. 

Visi manė, kad skitai yra nenugalimi. Juos palaužus buvo pripažin- 
ta, kad dabar nė viena gentis karinės jėgos atžvilgiu negalės prilygti 
makedoniečiams. Tuoj atsiuntė sakai savo pasiuntinius. Jie pareiškė, kad 
jų tauta vykdys karaliaus įsakymus. Juos labiausiai buvo sujaudinę ne 
karaliaus drąsa, o karaliaus žmogiškumas, parodytas nugalėtiesiems 
skitams, matjis be išpirkos paleido visus karo belaisvius, tuo norėdamas 
parodyti, kad su labai drąsiomis tautomis kovojo ne pykčio vedamas, bet 

drąsos. Taigi, maloniai priėmęs sakų pasiuntinius, jiems davė palydovą 
Eksipiną, dar labai jauną Aleksandro mėgstamą vaikiną, kuris kūno gro- 
žiu prilygo Hefestijonui, bet anaiptol ne sąmojumi. Jis pats nuvyko į 
Markandos miestą, prieš tai davęs Kraterui nurodymą su didesne dalimi 
kariuomenės neskubant žygiuoti paskui jį. Spitamenas, sužinojęs apie 
Aleksandro atvykimą į Markandą, pabėgo į Baktrą. Po keturių dienų 
įveikęs didelį kelią, Aleksandras atvyko į tą vietą, kurioje Mandemui 
vadovaujant buvo kritę 2.000 pėstininkų ir 300 raitelių. Surinkę kaulus, 
supylė į kapą ir pagal savo tėvų papročius atliko mirusiems pagerbti 
apeigas. Čia Krateras, kuriam buvo duotas įsakymas sekti karalių, ir 
pasivijo jį. Norėdamas, kad visi atsimetėliai lygiai pajustų karo nelai- 
mes, kariuomenę padalijo į dvi dalis. Abiems įsakė deginti laukus ir 
žudyti suaugusius. 


5. Sogdiano belaisvių paleidimas 


Didžioji Sogdiano krašto dalis yra stepės. Beveik 800 stadijų platumo 
plyti negyvenamos stepės. Tiesia kryptimi yra dideli plotai, per kuriuos 
teka srauni upė, vietinių gyventojų vadinama Politimetu. Ją krantai taip 
suspaudžia, kad lieka tik siauras upelis, kuris galutinai nugarma į po- 
žemio skylę ir toliau jau teka po žeme. Bėgančio vandens garsas išduo- 
da, kad čia apačioje teka upė, nors viršuje žemė nuo tokios didelės srovės 
nė kiek nesudrėksta. 

Iš Sogdiano belaisvių pas karalių buvo atvesta 30 labai kilmingų, gra- 
žios išvaizdos tvirtų jaunuolių. Sužinoję per vertėją, kad jie vedami nužu- 
dyti, tarsi džiaugdamiesi ėmė dainuoti ir, laisvai šokdami apeiginį šokį, 
rodė kokį tai dvasinį pasitenkinimą. Karalius, apstulbęs, kad su tokia dva- 
sine stiprybe galima eiti mirti, liepė pašaukti juos pas save ir pasiteiravo, 
kokia tokio džiaugsmo priežastis, kai jiems prieš akis yra mirties bausmė. 
Jie atsakė, kad jei kas nors kitas juos žudytų, tai jie eitų mirti liūdni. Bet 
dabar toks didelis karalius, visų tautų nugalėtojas, juos siunčia pas protė- 
vius, todėl garbingą mirtį, kurios siekia visi drąsūs vyrai, jie pasitinka su 
džiaugsmu ir dainomis. Tuomet karalius tarė: „Klausiu jūsų, ar norėtumė- 
te gyventi ir nebūti mano priešai? Juk tik iš mano malonės liktumėte gyvi“. 
Anie atsakė:jie niekada nebuvę jo priešai. Bet tik karo išprovokuoti jie tapę 
jo priešais. Jei kas nors būtų bevelijęs juos patikrinti, rodydamas draugys- 
tę, one prievartą, jie būtų stengęsi niekam nepasiduoti, atlikdami pareigas 
toje srityje. Karaliui paklausus, kuo galėtų laiduoti savo ištikimybę, atsa- 
kė, gyvybė, kurią jie atgautų, būtų ir laidas, ją grąžinsią, kai jis pareika- 

laus. Savo pažado nesulaužė, nes tie, kurie buvo atleisti ir grįžo į namus, 
visada liko ištikimi, o keturi palikti karaliaus asmens sargyboje. Karalių 
mylėjo ne mažiau kaip patys makedoniečiai. 

Sogdianuose palikęs Penkalajų su 3.000 pėstininkų, nes ten didesnės 
apsaugos nereikėjo, pats nuvedė kariuomenę į Baktrą. Ir čia liepė Besą 
nuvesti į Ekbataną, kurjis už Darijaus nužudymą turėjo būti nubaustas 
mirtimi. Beveik tuo pačiu laiku Ptolomėjus ir Menidas atvedė 3.000 sam- 
dytų pėstininkų ir 1.000 samdytų raitelių. Tokį pat pėstininkų skaičių ir 
500 raitelių iš Likijos atvedė Aleksandras. Tiek pat atvyko iš Asklepidų 
Sirijos. Iš Graikijos Antipatras atsiuntė 8.000 graikų, tarp kurių 500 rai- 
telių. Ir taip padidinęs kariuomenę išvyko malšinti atsimetėlių. 


6. Atsimetėlių sutramdymas. Uolos paėmimas 


Nužudęs maištininkų vadus, po 4-ų dienų atvyko prie Okso upės. Ši 
upė plukdo daug dumblo, todėl jos vanduo visada drumstas ir gerti ne- 
tinka. Todėl karalius ėmėsi kasti šulinius. Tačiau ir giliau įsikasus į 
žemę vandens nebuvo. Bet štai paties karaliaus palapinėje buvo aptiktas 
šaltinis. Jį rado negreit, bet įsivaizdavo, kad jis ištryškęs staiga. Pats 
karalius ėmė tikėti, kad čia buvusi dievo dovaną. Pagaliau persikėlę per 
Ocho ir Okso upes, jie atėjo prie Harginijos miesto. Nusprendęs apie šį 
miestą pastatyti 6 tvirtoves, jis parinko joms vietą: dvi tvirtovės iš pietų 
pusės, ir4-iš rytų. Viena tvirtovė nuo kitos buvo nelabai toli, kad viena 
kitai geriau galėtų padėti. Tvirtovės buvo įrengtos aukštesnėse vietose. 
Tuo metujosbuvo lyg apynasris pavergtoms tautoms. Dabar gi užsimir- 
šusios savo kilmę, vergauja tiems, kuriuos anksčiau valdė. 

Ir kitus maištininkus karalius taip pat numalšino. Liko viena uola, 
kurią su 30.000 vyrų turėjo užėmęs Arimazis iš Sogdiano. Ant uolos 
buvo iš anksto atsigabenęs net dvejiems metams maisto. Uolos aukštis 
30 stadijų, o aplink ją 150 stadijų. Iš visų pusių ji buvo stati lyg nukirsta, 
tarsi siena. Užlipti įją buvo galima tik labai siauru taku. Viduryje kalno 
viršūnės buvo urvas, kurio anga buvo siaura ir nežymi, toliau - erdviau, 
o gale urvobuvo gilūs įdubimai. Beveik perdėm visame urve tryško šalti- 

niai, iš kurių vandens susidariusi upė bėgdavo kalno nuolaida. Kara- 
tą užvaldė aistra pasigalynėti su gamta. Pirm negu mėginęs apsupti uolą, 
pasiuntė Artabazo sūnų Kofą įkalbėti barbarus geruoju atiduoti uolą. 
Arimazis, pasitikėdamas savo vietove, daug ir išdidžiai kalbėjo. Paga- 
liau paklausė: o gal Aleksandras moka skraidyti? Išgirdęs tai, karalius 

įsiuto. Sukvietė tuos, su kuriais tardavosi, parodyti barbaro akiplėšišku- 
mą, kuris išdrįsęs juos pajuokti už tai, kad jie neturį sparnų. Tačiau jis 
žadėjo ateinančią naktį įtikinti barbarą, kad makedoniečiai gali skraidy- 
ti. „Kiekvienas iš savo dalinio, - kalbėjo karalius, - paimkite pačius iš- 
tvermingiausius jaunuolius, kurie būdami namuose per kalnus ir nepra- 
einamas uolas varinėjo gyvulius, ir atveskite pas mane. Jų turi būti 300“. 
Jie greitai atvedė lieknus ir drąsius jaunuolius. Karalius, žiūrėdamas į 
juos, tarė: „Sujumis, jaunuoliai, mano vienmečiai, anksčiau aš įveikiau 
nenugalimų miestų sutvirtinimus. Aš prasibroviau pro amžinu sniegu 
užverstas kalnų virtines, pasiekiau Kilikijos tarpeklius. Be sunkumų iš- 
kenčiau Indijos speigus. Ašjums pateikiu pavyzdžius iš savo gyvenimo, 
ojūsų pavyzdį čia turiu. Štai uola, kurią matote, turi vieną praėjimą, kurį 
barbarai saugo, kitur jie nekreipia dėmesio. Kitokios sargybos nėra, o 
vien tik ta, kuri stebi mūsų stovyklą. Rasite kelią, jei atidžiai ištyrinėsite 
visus galimus priėjimus į kalno viršūnę. Gamta nėra sukūrusi tokių aukš- 
tumų, kurių Žmogaus drąsa negalėtų pasiekti. Įveikdami tai, ko kiti ne- 
pasiekė, mes užkariavome Aziją. Užlipę į kalno viršūnę, baltomis vėlia- 
vėlėmis duokite man ženklą. Aš gi atvedęs kariuomenę visą priešo dėmesį 
nukreipsiu nuo jūsų į save. Pirmas, užkopęs į kalno viršūnę, gaus dova- 
nų 10 talentų. Vienu mažiau - antras, tokia proporcija bus taikoma de- 
šimčiai Žmonių. Bet aš esu įsitikinęs, kad jūs ne tiek žiūrėsite į mano 
dosnumą, kiek į mano valią“. Jie klausė šitokių karaliaus žodžių tarsi 
jaubūtų užkopę į kalno viršūnę. 

Išėję iš karaliaus, jie apsirūpino geležiniais smaigais smaigstymui į 
uolų plyšius ir stipriomis virvėmis. Karalius, apjojęs aplink uolą ir pa- 
linkėjęs sėkmės, įsakė pradėti kopti ta puse, kuri atrodė mažiausiai stati 
ir ne tiek neprieinama. Pasiėmę dviem dienom maisto ir apsiginklavę 
kardais ir ietimis, nuėjo lipti. Pradžioje į kalną kopė eidami, kol pasiekė 
stačią uolą. Vienijų, kabindamiesi rankomis už išsikišusių uolų, kėlėsi į 
viršų, kiti gi, užmetę virvių kilpas už uolų iškyšulių ir įsmeigę į plyšius 
smaigus, stodavosi ant jų ir keldavosi į viršų. Praėjo diena baimės ir 
triūso. Nugalėję sunkias kliūtis prieš akis turėjo dar sunkesnes. Atrodė, 
uolos aukštis auga. Kai kurie, netekę atramos po kojų, nugarmėdavo į 
prarają. Baisus reginys. Draugų kritimas parodė, ko gali laukti ir jie. 
Pagaliau vargais negalais nusikamavę pakilo į kalno viršūnę. Daugelis 
jų buvo susižaloję. Bet naktis ir nuovargis juos užmigdė. 

Atsigulę ant stačių ir neprieinamų uolų, užmiršę gręsiantį pavojų, jie 
išgulėjo iki auštant. Pagaliau jie pabudo tarsi iš gilaus miego ir apžvelgė 

nežinomus jiems po kojų gulinčius tarpeklius. Jie negalėjo žinoti, kokioje 
pusėje uolos telkiasi priešo jėgos. Pagaliau pastebėjo, kad jiems iš po 
kojų, iš urvo veržiasi dūmai. Iš to suprato, kad čia slypi priešas. Todėl 
ant iečių iškėlė sutartus ženklus ir sužinojo, kad lipdami į kalną viso 
labo žuvo 32 Žmonės. 

Karalius, ne tiek norėdamas užimti vietovę, kiek susirūpinęs likimu 
tų, kuriuos buvo pasiuntęs į tokį aiškų pavojų, visą dieną prastovėjo 
žiūrėdamas į kalno viršūnę. Tik nakties metu, kai tamsa atėmė vaizdą iš 
akių, pasitraukė pailsėti. Kitą dieną, vos prašvitus, pirmas pamatė vėlia- 
vėles, kaip ženklą, kad užlipta į kalną. Tačiau esant debesuotam dangui, 
saulė tai išlįsdavo iš po debesų, tai vėl pasislėpdavo ir tuo būdu trukdė 
matyti ir kėlė abejones. Tik prasiblaivius dangui, abejonės išnyko. Kara- 
lius, pasišaukęs Kofą, kuris jau buvo įtikinėjęs barbarus, iš naujo pa- 
siuntė pas juos, kad bent dabar paklausytų sveiko proto. O jei vis dar 
užsispyrę pasikliaus vietos neprieinamumu, karalius liepė parodyti tuos, 
kurie buvo užėmę kalną ir stovėjo užjų nugaros. Nuėjęs Kofas ėmė įkal- 
binėti Arimazį, kad šis perduotų uolą ir įsigytų karaliaus malonę, jei jis 
neprivers karalių, atliekantį tokius žygius, gaišti laiką, paimant vieną 
uolą. Jis, dar labiau pasipūtęs negu anksčiau, liepė Kofui pasišalinti. 
Kofas, paėmęs barbarą už rankos, ėmė prašyti išeiti kartu su juo iš urvo. 
Šis sutiko. Tuomet Kofas, išėjęs iš urvo, parodėjam viršūnėje kalno jau- 
nuolius ir, teisingai pašiepdamas jo puikybę, pasakė: Aleksandro karei- 
viai turi sparnus. 

Tuo metu makedoniečių stovykloje pasigirdo darnus trimitų gaus- 
mas ir kareivių balsai. Šis dalykas, kaip ir daugelis tuščių ir nereikšmin- 
gų karo priemonių, barbarus paskatino pasiduoti, nes apimti baimės jie 
negalėjo tinkamai įvertinti skaičiaus tų, kurie stovėjo už jų nugaros. Jie 
greitai pašaukia atgal Kofą, kuris išsigandusius buvo palikęs, ir su juo 
pasiunčia 30 didikų, kurie turėjo perduoti uolą ir susitarti, kad jiems 
leistų sveikiems pasišalinti. Nors Kofas ir bijojo, kad kartais barbarai, 
pamatę tokį nedidelį kareivių skaičių, nebandytų juos išvaikyti, tačiau 

pasitikėdamas savo laime ir užsigavęs dėl Arimazio puikybės, atsakė, 
kad jis nepriimąs jokių pasidavimo sąlygų. Arimazis, matydamas, kad 
jo reikalai daugiau beviltiški, negu žlugę, su genties didžiūnais ir savo 
artimaisiais nusileidžia į stovyklą. Karalius juos visus įsakė nuplakti ir 
kalno papėdėje pririšti prie kryžių. Visi kiti, pasidavusieji kartu su pa- 
imtais pinigais, buvo padovanoti naujai įkurtų miestų gyventojams. Ar- 
tabazas buvo paliktas saugoti uolos ir aplink ją esančių žemių. 

ŽYGIS Į INDIJĄ 


I SKYRIUS. PAKELIUI Į INDIJĄ 


1. Pasala miške. Maganetų, dahų, sogdianų sumušimas 


Tos uolos paėmimas ne tiek suteikė Aleksandrui garbės, kiek sukėlė 
didelį garsą. Kadangi priešas buvo pasklidęs po visą kraštą, kariuome- - 
nę padalijo į tris dalis. Vienai armijai vadovavo Hefestionas, kitai Keno- 
nas, 0 pats vadovavo likusiai trečiai. Ne visi barbarai buvo vienodo nu- 
sistatymo. Vienus pavergė ginklais, kiti be kovos vykdė įsakymus. Šitiems 
karalius liepė atiduoti žemes ir miestus tų, kurie buvo atsimetę. Tuo me- 
tu tremtiniai baktrai su 800 mesagetų raitelių nusiaubė artimiausius kai- 
mus. Jų sutramdyti išvyko to regiono valdytojas Atinas su 300 raitelių, 
nieko nežinodamas apie jam ruošiamą pasalą. 

Miške, kuris atsitiktinai susisiekė su laukais, priešas paslėpė gin- 
kluotą kariuomenę, o keletas vyrų pro tą vietą, kur buvo pasislėpę karei- 
viai, kaip masalą varė gyvulius. Atinas, laisvai vesdamas nerikiuotą ka- 
riuomenę, nusekė paskui grobį. Vos tik atėjus į pamiškę, priešas netikėtai 
puolė ir Atiną su visais raiteliais nužudė. Žinia apie ištikusią nelaimę 
greitai pasiekė Kraterą. Kai jis su visa kavalerija atvyko į tą vietą, masa- 
getai buvo išlakstę. Netikėtai Krateras užpuolė 1.000 dahų ir juos sumu- 
šė. Dahų pralaimėjimu buvo likviduoti visi tos srities atsimetėliai. Alek- 
sandras, vėl iš naujo numalšinęs sogdianus, išvyko į Marakandą. Ten jį 
su genties pasiuntiniais pasitiko Berdas, kurį buvo pasiuntęs pas skitus, 
gyvenančius už Bosforo. Taip pat ir Fratafernas, kuris valdė chorasmius 
ir teritorijos atžvilgiu buvo masagetų ir dahų kaimynas, pasiuntė žmones, 
kurie turėjo pareikšti paklusnumą. Skitai siūlė Aleksandrui vesti jų kara- 
liaus dukterį, ojei jis atsisakytų tos giminystės, tai tegu leidžia makedonie- 
čių didikams tuoktis su jų genties didikų dukterimis. Pats karalius žadąs 
ateiti pas jį, priminė. Abi delegacijos buvo maloniai išklausytos. 

Aleksandras, laukdamas Hefestiono ir Artabazo, įsirengė stovyklą. 
Jiems atėjus ir prisijungus prie jo, visi išvyko į sritį, vadinamą Bazarija. 
Šitų vietovių barbarų turtingumo niekas taip gerai neatspindi kaip dide- 
liuose gojuose ir slėniuose uždarytos tauriųjų žvėrių bandos. Tam tiks- 

lui parenka didelius miškų plotus, kuriuos gaivina amžinai trykštančių 
šaltinių vandenys. Miškus apjuosia mūro siena, o bokštuose įtaiso me- 
džiotojams kambarius. Yra žinoma, kad keturis ištisus amžius slėnis 
niekieno nebuvo paliestas. Aleksandras, į tą mišką įėjęs su visa kariuo- 
mene, liepė iš visų pusių varyti žvėris. Tarp jų reto didumo liūtas nešėsi 
tiesiai į karalių. Šalia Aleksandro atsitiktinai stovėjęs Lisimachas, kuris 
vėliau buvo karaliumi, ruošėsi ant žvėries užmesti tinklą. Bet karalius jį 
atstūmė ir liepė pasišalinti, pridėdamas, kad jis pats vienas, kaip ir Lisi- 
machas, galįs nudėti liūtą, nes kadaise Lisimachas, medžiodamas Siri- 
joje, pats vienas užmušė ypatingai didelį liūtą, bet jam iki kaulo buvo 
sužeistas kairysis petys ir jis buvo atsidūręs mirtiname pavojuje. Tą patį 
padarė karalius, pabardamas jį greičiau, negu spėjo pasakyti. Jis ne tik 
puolė žvėrį, bet vienu smūgiu užmušė. 

Aš manau, kad legenda, pasakojanti apie tai, kaip karalius Lisima- 
chą pastūmęs liūtui, kilo iš to įvykio, kurį tik ką papasakojau. Nors Alek- 
sandrui šis įvykis baigėsi atsitiktinai laimingai, tačiau iš savo tautos 
papročių makedoniečiai žinojo, kad negalima eiti medžioti pėsčiomis 
arba be rinktinių draugų ir didikų. Užmušęs apie 4.000 žvėrių, iškėlė 
tame pačiame miške puotą, kurioje dalyvavo visa kariuomenė. 

Iš čia grįžo į Marakandą. Dėl vyresnio amžiaus atėmęs iš Artabazo 
provinciją, ją valdyti perdavė Klitui. Tas pats Klitas prie Graniko upės, 
karaliui kaunantis plika galva, pridengė jį skydu ir nukirto Rozakio ran- 
ką, kuris buvo užsimojęs kardu karaliui per galvą. Jis buvo senas Pilypo 
kareivis, garsus savo kariniais darbais. Jo seserį Helaniką, buvusią Alek- 
sandro auklę, karalius mylėjo kaip tikrą motiną. Dėl šitų priežasčių stip- 
riausią savo imperijos dalį karalius patikėjo jam ir pavedė jo globai. jau 
buvo įsakęs pasiruošti rytdienos žygiui, bet susilaikė dėl iškilmingo anksti 
prasidėjusio pokylio. 

itoje puotoje, būdamas įkaušęs ir be saiko vertindamas save, kara- 
lius ėmė girtis savo žygdarbiais. Nemalonu buvo klausytis net ir tomis 
ausimis, kurie jautė, kad visa tai tiesa. Vyresnieji tylėjo, koljis nepradėjo 
niekinti Pilypo žygių. Jis gyrėsi, kad garsioji pergalė prie Cherono įvyku- 
sijo pastangų dėka, o tik tėvas iš pavydo jam neteisingai atėmęs to žygio 
garbę. Kilus maištui tarp graikų samdinių ir makedoniečių karių, jis nu- 
silpęs nuo žaizdos, kurią gavo sukilimo metu, ne dėl ko nors kito gulėjęs 
toks saugus, o vien dėl to, kad apsimetė miręs. Jis pridengęs tėvo kūną 
skydu ir visus tuos, kurie puolė Pilypą, savo ranka nužudęs. Šito įvykio 
tėvas stengėsi neprisiminti, jis nenorėjęs prisipažinti, kad už gyvybę jis 

yra skolingas savo sūnui. Taigi po ekspedicijos į Iliriją, jis parašęs savo 
tėvui, kad išskaldęs ir išvaikęs priešus ir esąs nugalėtojas ir kad Pilypas 
niekada ten nebuvęs. Ne tie esą verti garbės, kurie apžiūrinėja Samotra- 
kų kilmę, kai reikėjo deginti ir naikinti Aziją, o tie, kurie didžiais žygdar- 
biais įkvėpė pasitikėjimą. 


2. Makarandos stovyklos puota 


Šitokių ir į jas panašių kalbų linksmai klausėsi jaunimas, ypač apie 
Pilypą, kurio valdžioje buvo ilgiau gyvenę/Tuomet Klitas, ir pats ne vi- 
sai blaivus, atsigręžęs į tuos, kurie žemiau jo gulėjo, pacitavo pusbalsiu 
Europido eiles taip, kad karalius galėjo girdėti kažką šnekant, bet nesu- 
prato žodžių, kurių reikšmė buvo tokia: Graikijoje yra blogas paprotys 
ant paminklų pergalei įrašyti tik karalių vardus, tuo jie pasisavina sveti- 
mu krauju įgytą garbę. Karalius, įtardamas, kad Klito kalboje kažkas 
esąs labai įžeidžiamo, pasiteiravo šalia gulinčiųjų, ką Klitas pasakęs. 
Tačiau jiems tylint, Klitas truputį garsiau visiems girdint, primena Pily- 
po žygius ir karus, vestus Graikijoje. Čia tarp senųjų karių ir jaunimo 
įsiliepsnojo ginčas. Karalius, apsimetęs kantriai klausąs, kaip Klitas nie- 
kino jo garbę, baisiausiai užpyko. Atrodė, kad karalius stengiasi susi- 
valdyti, jei Klitas nutrauks neprotingą pradėtą kalbą. Bet šiam nesiliau- 
jant, karalius vis labiau širdo. Klitas išdrįsęs net Parmenioną ginti. O 
Pilypo pergalę prieš atėniečius laikė svarbesniu dalyku, negu Tebų su- 
naikinimą. Čia jau veikė ne tik vynas, bet ir ginčo įkarštis. 

Pagaliau tarė: „Jei mirti už tave reikės, Klitas bus pirmas. Bet kai tu 
imi vertinti pergales, tai laurus gauna tie, kurie pačiu akiplėšiškiausiu 
būdu įžeidinėja tavo tėvo atminimą. Man duodi Sogdianos sritį, tiek kar- 
tų sukilusią ir dar nenumalšintą, tokią, kurios iš viso negalima numal- 
šinti. Siunti pas laukinius žvėris, apdovanotus beatodairišku ryžtu. Tiek 
to, kas apie mane, neminėsiu. Niekinai Pilypo kareivius, bet pamiršai, 
kad jei ne tas senasis Atarijas, grąžinęs Į mūšį jaunuolius, atsisakiusius 
pulti, mes dar ir šiandien būtume įstrigę prie Halikarnaso. Taigi kaip tu 
su tais jaunuoliais pavergei Aziją? Manau teisingai tavo senelis pasakė 
Italijoje, kad jis puolęs vyrus, o tu moteris“. Niekas iš visų pasakytų 
žodžių labiau neužgavo karaliaus, kaip pagarbus atsiliepimas apie Par- 
menioną. Tačiau karalius, užgniaužęs pykti, valdydamasis, paliepė iš- 
eiti iš pokylio. Nieko daugiau nepridėjo, o tik pasakė, kad jei dar ilgiau 
kalbės, gali prisieiti gailėtis, kad jam išgelbėjo gyvybę, nes šituo jis, girdi, 
dažnai išdidžiai giriasi. Klitas dar nenorėjo pakilti, tačiau kaimynai, 

gulėję arčiau jo, bardami ir ramindami prievarta bandė išvesti. Kai jį 
traukė lauk, jis dar labiau suįžūlėję ir užpykęs šaukė, kad jis, girdi, savo 
krūtine pridengęsjį iš užpakalio puolamą, o dabar tokio įvykio iš praėju- 
sių laikų net prisiminti nenorįs. Taip pat jis primena jam ir Atalo nužu- 
dymą. Pagaliau pašiepdamas sprendimą Jupiterio, kurį Aleksandras laikė 
savo tėvu, kalbėjo, kad jis karaliui pasakęs daugiau tiesos, negu jo tėvas. 
Karalių pagavo toks siutas, kad, ir nebūdamas girtas, vargiai būtų galė- 
jęs susivaldyti. Veikiamas vyno staiga jis pašoko iš vietos. Draugai ne 
padėję, bet numetę taures, sukilo, žiūrėdami, ką taip įsikarščiavęs kara- 
lius ketina daryti. Aleksandras, pagrobęs iš ginklanešio rankų ietį, ban- 
dė nudurti Klitą, vis dar nevaldantį liežuvio ir širstantį, bet Ptolomėjas ir 
Perdikas nutvėrė per liemenį ir bandantį išsisukti karalių sulaikė, o Lisi- 
machas ir Leontas atėmė ietį. Karalius, šaukdamasis kareivių pagalbos, 
rėkė, kad, girdi, jį sučiupę geriausi jo draugai ir norį su juo taip pat 
pasielgti, kaip neseniai buvo pasielgta su Darijumi. Ir liepęs trimituoti 
pavojaus signalą, kad visi ginkluoti susirinktų prie karaliaus būstinės. 

Tuomet gi Ptolomėjus ir Perdikas, atsiklaupę ant kelių, ėmė prašyti, 

kad tokiame įtūžyje jis nieko nedarytų, bet duotų sielai nurimti, o kitą 
dieną viską nuspręs teisingiau. Bet siaučiant pykčiui, ausys buvo kur- 
čios. Kaip beprotis jis nubėgo į karaliaus būstinės prieangį, išsitraukė iš 
budinčio sargybinio ietį ir sustojo prie durų, per kurias visi susirinkusie- 
ji turėjo išeiti. Visi pasišalino. Klitas ėjo be žibinto paskutinis. Karalius 
paklausė, kas čia toks? Jo balse jau skambėjo būsimasis žiaurus nusikal- 
timas. Klitas, negalvodamas apie savo pyktį, o tik apie karaliaus, atsakė, 
kad čia esąs Klitas ir einąs iš pokylio. Šiuos žodžius tariant. Aleksan- 
dras pervėrė jam širdį ietimi. Mirštančio kraujas apšlakstė karalių. „Da- 
bar eik pas savo Pilypą, Parmenioną ir Atalą“,- pasakė. 

Blogą palaimą gamta yra davusi žmogaus prigimčiai, nes dažniau- 
siai mes svarstome ne tai, kas bus, o tai, kas buvo. Kai praėjo pyktis ir 
karalius išsiblaivė, per vėlai pamatė nusikaltimo dydį. Jis suprato, kad 
jis piktam tuomet panaudojo savo neribotą laisvę, užmušdamas žymų 
karį, o jei būtų turėjęs drąsos prisipažinti, ir savo gelbėtoją. Šlykščiau- 
sias budelio pareigas atliko karalius. Už liežuvio nevaldymą, kurį buvo 
galima priskirti girtumui, karalius atkeršijo gėdingai nužudydamas. 


3. Aleksandras kankinasi nužudęs Klitą 


Visame vestibiulyje plūdo ką tik buvusio svečio kraujas. Sargybiniai, 
apstulbę ir tarsi suakmenėję, stovėjo iš tolo. Pasijutęs vienišas, karalius 

ėmė gailėtis, ištraukęs ietį iš gulinčio kūno, atsuko į save ir taikė į širdį, 
bet prišokę sargybiniai išplėšė iš rankų ir nunešė į palapinę. Jis krito ant 
žemės ir dejonėmis bei šauksmais pripildė visą karališkąją palapinę. 
Nagais draskė savo veidą ir maldavo aplink stovinčiųjų, kad jie neleistų 
jam pergyventi tokį pažeminimą. 

Šitaip maldaudamas jis praleido visą naktį. Jis ėmė galvoti, ar ne 
dievo rūstybė jį pastūmėjo į tokį nusikaltimą. Pagaliau dingtelėjo mintis, 
kas Laisvajam Tėvui laiku neatiduota kasmetinė auka. Todėl ir žmogžu- 
dystė įvykusi geriant ir puotaujant. Aišku, kad tai buvusi dievo rūstybė. 
Bet daugiausiai jis pergyveno dėl to, kad visi jo draugai pritrenkti, nie- 
kas nedrįso po to įvykio jo užkalbinti. Reikės gyventi vienišam kaip lau- 
kiniam žvėriui, vienų bijant, kitus gąsdinant. 

Prašvitus liepė įnešti į palapinę dar kruviną kūną. Kai prieš jį buvo 
padėtas kruvinas kūnas, apsipylęs ašaromis kalbėjo: „Štai kokį malonu- 
mą aš paruošiau savo žindyvei, kurios du sūnūs prie Mileto už mano 
garbę padėjo galvas. Šį paskutinį, vienintelę jos našlystės paguodą, nu- 
dėjau puotos metu. Kurgi vargšė dabar ji dėsis? Iš visų jos artimųjų likau 
tik aš vienas, į kurį negalės pažvelgti maloniu žvilgsniu, o aš, savo gelbė- 
tojų žudikas, argi grįžęs į tėvynę galėsiu paduoti ranką savo žindyvei, 
neatsiminęs jos nelaimių. 

Kadangi nesimatė ašaroms ir dejonėms galo, draugai liepė kūną išneš- 
ti. Karalius užsidaręs išgulėjo tris dienas, kai ginklanešiai ir sargybiniai 
pastebėjo, kad karalius nusprendęs mirti, įsiveržė į palapinę ir ilgai mal- 
daudami vargais negalais priprašė priimti maistą. Kad karalių nebe tiek 
graužtų sąžinė, makedoniečiai ėmė samprotauti, girdi, Klitas nudurtas 
teisingai. Ir jei karalius nebūtų liepęs palaidoti, jie žadėjo jo nelaidoti. De- 
šimt dienų prastovėjo prie Marakando kęsdamas gėdą. Po to į kaktusų 
kraštą su kariuomenės dalimi siunčia Hefestioną paruošti žiemai maistą. 
Otą provinciją, kurią valdyti buvo pavedęs Klimui, atidavė Amintui. 

4. Mūšis Ksenipoje. Nauros srities užėmimas 

Pats išvyko į Ksenipą. Ši vietovė yra skitų kaimynystėje, tankiai ir 
dideliais kaimais apgyvendinta. Žemė derlinga, išmaitina ne tik čiabu- 
vius, bet masina ir ateivius. Ji buvo kartu pabėgėlių, atsimetusių nuo 
Aleksandro, priebėga. Bet, pasklidus žiniai apie karaliaus atvykimą, gy- 
ventojai juos išvijo. Jų buvo apie 2.200. Jie visi buvo raiteliai, įpratę plėši- 
kauti ir taikos metu. Tokiais žiauriais ir laukiniais juos padarė ne tik 
karas, bet ir netekimas vilties į bet kokį pasigailėjimą. Ir taip netikėtai jie 

užpuolė Aleksandro vietininką Amintą. Ilgai truko permainingas mū- 
šis. Pagaliau netekęs 700 karių, tarp kurių buvo 300 paimta į nelaisvę, 
pradėjo bėgti. Bet ir makedoniečiai turėjo nuostolių: 80 užmuštų ir 350 
sužeistų. Nežiūrint, kad jau antrą kartą buvo atsimetę, išprašė iš kara- 
liaus pasigailėjimo. 

Priėmęs juos į savo globą, karalius su visa kariuomene išvyko į Nau- 
ros sritį. Tos srities satrapas buvo Sizimitras. Su savo motina jis buvo 
sugyvenęs du sūnus, nes pagaljų papročius vaikai galėjo sanguliauti su 
tėvais. Pačioje siauriausioje vietoje tarpeklio, kuris vedė į šią vietą, sena 
galinga siena jiems kelią pastojo 2.200 ginkluotų tautiečių. Iš šono tekėjo 
srauni upė, už nugaros buvo stati uola. Per uolas vietiniai gyventojai 
buvo pasidarę praėjimą. Pradžia tunelio gauna šviesos, bet giliau, netu- 
rint su savimi šviesos, yra tamsu. Šitas tunelis, kurį žinojo tik vietiniai 
gyventojai, vedė į laukus. Nors pačios gamtos sustiprintą tarpeklį gynė 
barbarų kariuomenė, tačiau Aleksandras, atvežęs sienlaužius, išvertė 
tarpeklyje padarytas užtvaras ir mėtyklėmis bei strėlėmis atmušė didži- 
ąją gynėjų dalį ir juos pakrikusius privertė bėgti. Peržengęs per užtvarų 
griuvėsius, atvedė kariuomenę prie uolos. Bet čia kelią pastojo upelis, 
kurio vandenys krito nuo kalnų viršaus į slėnį ir atrodė, kad čia bus 
daug darbo tokią nepraeinamą prarają užpildyti. Aleksandras įsakė kirsti 
medžius ir versti akmenis. Tatai labai išgąsdino barbarus, niekada ne- 
mačiusius tokių darbų, kai staiga išjudinamos tokios masės. Karalius, 
manydamas, kad juos gali priversti iš baimės pasiduoti, pasiuntė jų tau- 
tietį, bet jam atsidavusį žmogų, vardu Oksatrą, prikalbėti juos atiduoti 
uolą. O tuo tarpu, norėdamas dar daugiau įbauginti, atvežė bokštus ir iš 
svaidymo mašinų ėmė kristi švilpaudami sviediniai. Sviediniai buvo 
nukreipti į uolos viršų, neturinčios jokios kitos apsaugos. 

Tuo tarpu Oksatras ėmė įtikinėti išsigandusį ir į neviltį puolusį Sizi- 
mitrą, kad šis geriau pasiduotų makedoniečių malonei, negu patirtų jų 
jėgą ir nebandytų trukdyti kariuomenei nugalėtojai žygiuoti į Indiją. Kiek- 
vienas, kas jai pastoja kelią, ant savo galvos užsitraukia svetimą nelaimę. 
Iš tikro pats Sizimitras norėjo pasiduoti, tačiau jo motina, kuri kartu buvo 
ir jo žmona, pareiškė, kad ji veikiau mirs, negu kam nors pasiduos. Šis 
pareiškimas paskatino barbarus pasirinkti garbingesnį likimą, bet ne sau- 
gesnį. Jiems buvo gėda, kad moteris labiau už vyrus vertina laisvę. Taigi, 
atleidęs taikos tarpininką, Sizimitras nusprendė atlaikyti apsiausties są- 

lygas. Bet, įvertinęs savo ir priešo pajėgas, ėmė gailėtis, paklausęs moters 
patarimo, kuris, jo nuomone, buvo labiau pražūtingas negu būtinas. Greit 

atšaukęs Oksatrą pranešė, kad jis pasiduodąs karaliaus valdžiai, tačiau 
prašė vieno, kad jis nieko nesakytų apie moters pasiūlymą, nes tuo leng- 
viau būsią galima išprašyti jai karaliaus malonę. Taigi, pasiuntęs Oksatrą 
pirma, pats su motina, vaikais ir būriu giminaičių sekė iš paskos, net ne- 
laukdamas garantijos, kurią buvo pažadėjęs Oksatras. Karalius, pasiun- 
tęs raitelį, įsakė grįžti atgal ir lauktijo atvykimo. Ojis pats irgi tuoj atvyko. 

Paskerdęs Minervai ir Pergalės deivei aukas, valdžią perdavė Sizi- 
mitrui, suteikęs jam vilčių gauti didesnę provinciją, jei tik ištikimai laiky- 
sis draugystės sutarties. Sizimitras perdavė karaliui du savo sūnus, o šis 
liepė jiems eiti kartu į žygį. Pagaliau, palikęs dar kariuomenės dalinį 
kovai su atskilėliais, pats su raiteliais nužygiavo toliau. 

Sunkiai praeinamu ir akmenuotu keliu pradžioje dar buvo galima 
varytis pirmyn, bet greitai atsimušus arklių pasagoms ir jiems patiems 
labai nusivarius, daugelis nebeturėjo jėgų eiti kartu su daliniu ir būrys 
darėsi vis retesnis, nors tam, kaip ir visada, reikėjo didžiulių pastangų 
gėdai įveikti. Karalius laikas nuo laiko keisdamas žirgus vijosi be per- 
stojo bėgančiuosius. Kilmingieji jaunuoliai, paprastai įpratę visur jį ly- 
dėti, atsiliko, išskyrus vieną Pilypą. Jis buvo Lisimacho brolis, ką tik 
subrendęs ir aiškiai matėsi retos jo dvasinės ypatybės. Neįtikėtinas daly- 
kas, jis pėsčias 500 stadijų lydėjo raitą karalių. Savo arklį dažnai atiduo- 
davo Lisimachui. Nors buvo apsivilkęs šarvais ir nešėsi ginklus, tačiau 
niekas negalėjo sutrukdyti vytis karalių. 

Atvykus į mišką, kur buvo pasislėpę barbarai, jis didvyriškai kovėsi 
su priešu ir pridengė artimoje kovoje su priešu besikaunantį karalių. Bet 
po mūšio, kai priversti bėgti priešai pasitraukė iš miško, valios jėga, pa- 
laikiusi jį mūšio įkarštyje, apleido jį ir staiga visas išpiltas prakaito atsi- 
rėmė į artimiausio medžio kamieną ir čia bedrimbantį nuo šitos atramos 
karalius sučiupo ir jo rankose jis užgeso. 

Ir kita ne linksmesnė žinia pasiekė beliūdintį karalių: dar nesugrįžus 
į stovyklą jam pranešta, kad žuvo vienas jų žymiausių vadų Erigijus. 
Abu buvo palaidoti kartu su tomis pačiomis apeigomis ir iškilmėmis. 

Po to karalius nusprendė žygiuoti į dahų kraštą (Dagestaną), nes 
girdėjo, kad ten esąs Spitamenas. Tačiau Fortūna, niekada nenuilstanti 
jam padėti, ir šį žygį, kaip ir daugelį kitų, atliko jam nedalyvaujant. 


5. Dahų krašte, Žiaurus įvykis 


Spitamenas labai mylėjo savo žmoną, o šita sunkiai pernešė pabėgėlės 
gyvenimą ir baisėjosi nauja tremtimi. O Spitamenas ją imdavo į kiekvieną 

pavojingesnį žygį. Jinai, pavargusi nuo visų tų bėgimų, moteriškai meilin- 
damasi ėmė įkalbinėti Spitameną, kad šis pagaliau liautųsi bėgęs, nes nuo 
Aleksandro pabėgti neįmanoma, ir susitaikytų su nugalėtoju, kurio malo- 
nęiranksčiau yra patyręs. Juodu turėjo tris subrendusius vaikus. Ji atvedė 
juos prie tėvo ir, priglaudusi prie jo širdies, ėmė prašyti Spitameną, kad 
bentjų pasigailėtų. O kadangi Aleksandras jau buvo netoli, moters prašy- 
mas darėsi vis energingesnis. Spitamenas, supratęs, kad ji nori nejį įtikin- 
ti, o išduoti jį, ir kad ji, pasitikėdama savo išvaizda, trokšta tuoj pasiduoti 
Aleksandrui, ištraukęs durklą šoko ją užmušti. Betjos broliai sulaikė jį. Bet 
įsakė pasišalinti iš akių. Ojei ji pasirodys, pagrasino užmušti. Norėdamas 
nuraminti ilgesį, naktis ėmė praleidinėti pas meilužes. Tačiau, pasišlykš- 
tėjęs meilužėmis, dar labiau pradėjo degti meile žmonai, vėl atsidavė tik jai 
vienai ir maldavo, kadji atsisakytų savo sumanymo ir kad ji rinktųsi tokį 
likimą, kokį jiems siūlo lemtis. Mirtis jam esanti lengvesnė už pasidavimą. 
Ji ėmė teisintis, kad ji galbūt motexišku protu, bet gryna sąžine patarusi tai, 
kas atrodė jai naudinga. Bet dabar ji būsianti visiškai vyro valioje. Spita- 
menas su apsimestu atsidavimu liepė surengti pokylį. Jį apsvaigusį nuo 
vyno irlėbavimo, pusiau miegantį nunešė į miegamąjį. Žmona, palaukusi, 
koljis giliai įmigs, išsitraukusi durklą, paslėptą rūbuose, nudūrė vyrą ir 
nukirto jam galvą. Visą kruviną perdavė jį vergui, nusikaltimo suokalbi- 
ninkui. Jo lydima su tais pačiais kruvinais rūbais nuėjo į makedoniečių 
stovyklą ir prašė pranešti Aleksandrui, kad ji turinti tai, ką išjos asmeniš- 
kai karalius galėtų sužinoti. Jis liepė tuoj pat įleisti svetimšalę. Išvydęs ją 
visą kruviną ir galvodamas, kad ji atėjusi skųstis dėl savo nelaimės, kara- 
lius liepė kalbėti ir pasakyti, ko norinti. Ji atsakė, ji norinti, kad būtų įves- 
tas vergas, kurį ji buvo palikusi stovėti prieškambaryje. Spitameno galvą 
vergas turėjo įvyniojęs į drabužius. Vergas, pajutęs, kad jį įtaria, tuoj paro- 
dė rūbuose ką slepia. Be kraujo išblyškęs veidas sudarkė bruožus ir niekas 
tiksliai negalėjo pasakyti, kieno ta galva. Kai karaliui buvo pranešta, kad 
vergas atnešęs žmogaus galvą, jis išėjo iš palapinės ir paklausė, ką tai 
reiškia. Įvairios prieštaringos mintys sujaudino karalių. Viena vertus, jis 
matė, kad tai didelis jam pasitarnavimas, perbėgėlis ir išdavikas pagaliau 
nužudytas. Nužudytas žmogus, kuris gyvas būdamas trukdėjo planams. 
Antra vertus, baisus nusikaltimas labiausiai atsidavusį žmogų, jos ir jo 
vaikų tėvą klastingai nužudyti. 
Tačiau nusikaltimo žiaurumas nusvėrė padėką už patarnavimą. Ka- 
ralius liepė pranešti, kad ji pasitrauktų iš stovyklos. Kad barbarės pa- 
vyzdys neprasiskverbtų į graikų papročius ir graikų romų būdą. 

6. Gilyn į Indiją 

Dahai, sužinoję apie Spitameno nužudymą, suima to atsimetimo da- 
lyvį Dataferną irjį perduoda Aleksandrui, o patys pasiduoda. Kai Alek- 
sandrui nuslinko nuo pečių didžiausia šiuo metu rūpesčių dalis, jis visą 
dėmesį nukreipė į tai, kaip nubausti už pavaldiniams padarytas skriau- 
dasjo paties paskirtus išpuikusius ir gobšius valdytojus. Hirkanijos mor- 
dų ir tapūrų valdytoju paskyrė Frataferną, o prieš tai buvusį valdytoją 
Fradetą liepė suimti ir uždaryti į kalėjimą. Drankų valdytoją Arseną pa- 
keitė Stazanoras. Arsaką pasiuntė į Medėją, nes Oksidatas iš ten pasi- 
traukė. Vietoje mirusio Mazėjo Babiloniją valdyti paskyrė Deditamaną. 

Padaręs tokius pakeitimus po trijų mėnesių išvedė kariuomenę iš žie- 
mos stovyklos ir nuvyko į sritį, vadinamą Gabazu. Pirmoji kelionės die- 
nabuvo rami. Antrą dieną ne tik pūtė smarkus vėjas, bet buvo apsiniau- 
kę ir grėsė audra. Trečią dieną iš visų pusių ėmė žaibuoti, tai 
nušvisdamas, tai aptemdamas dangus gąsdino ne tik akis, bet ir širdis. 
Griaudėjo kone ištisai visa padangė. Vaizdas, tarsi iš visų pusių kristų 
žaibai. Apkurtusi kariuomenė nebeturėjo drąsos nei žengti pirmyn, nei 
sustoti. Tada staiga upeliais pasipylė lietus su kruša. Pradžioje kareiviai 
dangstėsi ginklais, bet sugrubę ir sušalę rankos nebegalėjo jų išlaikyti, o 
ir patys nežinojo, į kokią pusę pasprukti, nes audra pasitikdavo dar 
didesniais smūgiais, negu tie, kurių norėjo išvengti. Suirus rikiuotei, ka- 
reiviai išsibarstė po visą mišką. Ne tiek iš nuovargio, kiek iš baimės dau- 
gelis krito ant žemės, nors vanduo nuo šalčio buvo virtęs ledu. Kiti stovė- 
jo prisiglaudę prie medžių kamienų. Daugeliui tai buvo ir ramstis, ir 
priebėga. Tačiau čia jie patys pasirinko sau mirties vietą: nejudant juos 
palikdavo gyvybės šiluma, malonus tingumas apimdavo išvargusį kū- 
nąirjiebemiegodami užgesdavo. Audra buvo ne tik gausi, bet ir be ato- 
kvėpio. Šviesą, kuri galėjo paguosti žmones, užtemdė audra ir pasidarė 
tamsu lyg naktį, o medžių tankmė dar labiau ją tamsino. Tik vienas kara- 
lius nepasidavė stichijai, apėjo kareivius, rinko pasimetusius, pakėlė par- 
kritusius, rodė tolumoje iš lūšnelių kylančius dūmus, drąsino susirasti 
artimiausią pastogę. Niekas kitas taip išganingai nepaveikė kareivių, 
kaip gėda palikti karalių, tiek daug galintį iškęsti, toje stichinėje nelai- 
mėje, iš kurios jie patys buvo išsikapstę. Pareigos jausmas nelaimėje grei- 
čiau surado priemonę apsiginti nuo šalčio negu protas. Kastuvais ėmė 
kirsti medžius, krovė į krūvas ir degė laužus. Galėjai manyti, kad gaisras 
apėmė visą mišką, o tarp laužų vos liko vietos kariams. Šis karštis išjudi- 
no sustingusius sąnarius ir pamažu laisviau ėmė cirkuliuoti kraujas, 

kuris buvo sustingęs nuo šalčio. Kai kurie prisiglaudė barbarų pastogė- 
se, kurias, pasislėpusias toli miško pakraštyje, vargas privertė susirasti. 
Kiti pasitalpino stovykloje, kurią įsirengė ant šlapios žemės audrai nuri- 
mus. Iš viso audra paglemžė 1.000 žmonių: karių, pirklių, tarnų. Pasako- 
jama, kad tie, kurie slėpėsi prie medžių kamienų, atrodė ne tik kaip gyvi, 
bet tarsi savo tarpe besišnekantys: kiekvienas išlaikė tokią pozą, kokioje 
jį užklupo mirtis. Atsitiko taip, kad kažkoks eilinis kareivis makedonietis, 
stiprindamas save ir dar nešdamasis su savimi ginklus, praslinko į sto- 
vyklą. Išvydęs jį karalius, tuo metu šildęsis prie smarkiai liepsnojančios 
ugnies, pašoko iš savo krėslo ir liepė sustirusį, pusiau be sąmonės kareivį, 
nuėmus ginklus, pasodinti į jo krėslą. Kareivis ilgai negalėjo suprasti nei 
kurjis sėdi, nei kas jį pasodino. Pagaliau atgavęs sąmonę ir išvydęs kara- 
liaus krėslą ir patį karalių, išsigandęs atsistojo. Į jį žiūrėdamas Aleksan- 
dras tarė: „Ar supranti, kareivėli, kiek jūsų padėtis geresnė negu persų, 
gyvenančių karaliaus valdžioje. Jiems gi atsisėsti į karaliaus sostą reiškė 
mirtį, o tau išsigelbėjimą“. Sekančią dieną sušaukęs draugus ir armijos 
vadus, liepė paskelbti, kad jis grąžins viską, ko kareiviai neteko. 

Pažadas buvo ištesėtas. Sizimatras atvarė daugybę važiuojamųjų gy- 
vulių ir 2.000 kupranugarių. Darbiniai gyvuliai ir skirti maistui, padaly- 
ti lygiai tarp kareivių, išgelbėjo juos nuo bado ir atlygino nuostolius. 
Karalius paskelbė, kad šitokiu būdu jam atsidėkojęs Sizimatras, įsakė 
šešias dienas kareiviams duoti virtą karštą maistą. 

Toliau tęsė kelionę į Saką. Visą šitą kraštą nusiaubė ir iš to grobio 
30.000 galvijų dovanojo Sizimatrui. Iš čia atvyko į provinciją, valdomą 
aukštos kilmės satrapo Kohortano, kuris tuoj pat pasidavė karaliaus val- 
džiai ir globai. Karalius paliko jam visą valdžią, nereikalaudamas nieko 
daugiau, o tik kad du sūnūs iš trijų eitų kartu su juo kariauti. Satrapas 
atidavė ir tą sūnų, kurį buvo pasilikęs prie savęs. 

Turtingasis barbaras iškėlė puotą, į kurią atvyko ir karalius. Kad puota 
būtų įdomesnė, satrapas įsakė atvesti 30 aukštos kilmės merginų. Tarp 
jų buvoir satrapo duktė Roksana. Ji buvo itin gražios išvaizdos ir kilnios 
laikysenos, kas taip reta barbarų tarpe. Nors ji įėjo su visomis rinktinė- 
mis draugėmis, tačiau visų akys nukrypo įją, o ypač karaliaus, nemėgs- 
tančio laužyti jausmų pasirenkant Fortūnos dovanas, nuo kurių nė vie- 
nas mirtingasis nėra pakankamai saugus. Tas pats karalius, kuris į 
Darijaus žmoną ir į dvijo dukras, kurioms grožio atžvilgiu niekas nega- 
lėjo prilygti, išskyrus Roksaną, žiūrėjo tėviškai kaip į savo dukras. O šitą 
merginą, lyginant su karaliaus gimine, žemos kilmės, taip aistringai pa- 

milo, kad buvo priverstas pasakyti šiuos žodžius, girdi, norint sutvirtin- 
ti karalystę, persai turi susigiminiuoti su makedoniečiais. Tai esą vie- 
nintelis būdas išsaugoti galią nugalėtiesiems ir neduoti pasikelti į pui- 
kybę nugalėtojui. Esą ir pats Achilas, iš kurio jis vedęs savo giminę, turėjo 
meilės ryšius su belaisve. Kad niekas negalvotų, kad tai esą negarbinga, 
jis norįs teisėtai susituokti. Nelaukto džiaugsmo apimtas, klausėsi tėvas 
jo kalbos. O karalius savo aistros įkarštyje pagal savo tėvų papročius 
liepė atnešti duonos. Makedoniečių supratimu tai buvo švenčiausių su- 
tuoktinių laidas. Kardu padalinus duoną pusiau, abu jos paragavo. Ma- 
nau, kad tie, kurie kūrė tautų papročius, tuo paprastu ir nesunkiai įsigy- 
jamu produktu norėjo parodyti tiems, kurios sujungia savo turtus, kokiu 
mažu jie turi tenkintis. Tuo būdu Azijos ir Europos karalius vedė mergi- 
ną, atėjusią dalyvauti kariuomenės puotoje ir iš belaisvės laukė palikuo- 
nio, kuris turės valdyti nugalėtojus. Puotos metu išgėrusiems draugams 
atrodė gėda, kad karaliaus uošvis iš pasidavusio pasidarė išrinktasis, 
tačiau po Klito nužudymo bet koks laisvumas buvo neįmanomas, todėl 
visų veidai, nes veidai labiausiai sugeba veidmainiauti, rodė pritarimą. 


II SKYRIUS. INDIJOJE 
1. Pasirengimas užimti Indiją 

Aleksandras buvo nusprendęs keliauti į Indiją, o iš ten prie Okeano. 
Okadniekas už nugaros netrukdytų jam vykdyti savo sumanymų, įsakė 
iš visų provincijų surinkti 30.000 jaunų vyrų ir juos ginkluotus pristatyti 
jam: jie turėjo būti ir kariai, ir įkaitai. O Kraterą pasiuntė vytis atsimetėlių 
Haustano ir Katano. Haustaną pagavo, o Katanas žuvo mūšyje. Poliper- 
kanas užėmė provinciją, vadinamą Bukacenu. Šitaip viską sutvarkęs, 
visą dėmesį nukreipė į Indijos karą. 

Indija buvo laikoma turtingu kraštu, ne tik auksu, bet perlais ir bran- 
gakmeniais. Ji daugiau išgarsėjo savo prabanga negu didybe. Buvo pa- 
sakojama, kad kareivių skydai žiba auksu ir dramblio kaulu. Aleksan- 
dras, kurio kariuomenė buvo pranašesnė, nenorėjo nusileisti: skydus 
aptraukė sidabro skardomis, žąslus darė auksinius, o šarvus vienus puo- 
šė auksu, o kitus sidabru. Į šitą karą karalius vedė 20 tūkstančių karei- 
vių. Jau visai buvo pasiruošęs, kai vėl iš naujo ėmė galvoti apie kažkada 
kilusią nesveiką svajonę - kaip nors pasiekti dievų garbę, kurią įgyven- 
dinti tuomet buvo per anksti. Jis norėjo, kad žmonės ne tik vadintų jį 
Jupiterio sūnumi, bet iš tikro tuo tikėtų, tarsi protui būtų galima įsakyti 

taip pat kaip ir liežuviui. Todėl makedoniečiai persų pavyzdžiu turėjo jį 
sveikinti su didžiausia pagarba parpuolę ant žemės. Tos rūšies pataikū- 
nų, kurių taip troško karalius, netrūko. Tai amžina karalių nelaimė: jųjų 
galybę sunaikina ne priešas, o pataikūnas. Ne makedoniečių ši nuodė- 
mė: nė vienas makedonietis negalėjo pakęsti kokių nors nukrypimų nuo 
tėvų papročių. 


2. Pataikūnai 


Pataikūnai buvo graikai, kilniųjų menų specialybę suteršę blogais 
papročiais. Kažkoks argivietis Agidas, po Cherilo šlykščiausių dainų 
kūrėjas, ir sicilietis Kleonas, šis pastarasis buvo pataikūnas ne tik pagal 
savo prigimtį, bet ir pagal savo nacionalinę kilmę, ir dar kitas įvairių 
miestų šlamštas, kuris karaliui buvo brangesnis negu artimieji ir didžiu- 
lių armijų vadai. Šitie jam tuomet ir atvėrė dangų. Ši naujoji dievybė 
nusmelksianti Herkulį, Laisvąjį Tėvą ir Poliuksą su Kastoru, paistė jie. 
Iškilmių dieną karalius liepė pokyliui pasipuošti su visa įmanoma pra- 
banga. Pokylyje dalyvavo ne tik makedoniečiai ir draugų įgaliotiniai 
graikai, bet ir visi kilmingieji. Karalius puotoje buvo neilgai, pakilo ir 
išėjo. Kleonas, kaip buvo pasiruošęs kalbą, taip joje į padanges iškėlė 
karaliaus garbę. Po to jis kalbėjo, kad jo nuopelnus esą galima įvertinti 
tik vieninteliu būdu, jeigu jie, supratę karalių esant dievu, ir garbins jį 
kaip dievą: nežymiu smilkalų kiekiu bus atlyginta už visas begalines 
gėrybes. Persai savo karalius garbina kaip dievus ne tik iš pamaldumo, 
bet ir racionalumo: nes imperijos didybė yra jos apsaugos laidas. Juk 
Herkulis ir Laisvasis Tėvas tik tada buvo paskelbti dievais, kai jie įveikė 
savo amžininkų bendrą pavydą, nes tiek ateinančios kartos tikės, kiek 
dabartis bus laidavusi. Ir jei kiti dar abejotų, jis pats, jei tik karalius grįš 
į pokylį, pulsiąs visu kūnu ant žemės. Tą patį esą turėtų padaryti ir kiti, 
ypačtie, kurie išmintingi. Jie turį parodyti pavyzdį, kaip reikia garbinti 
karalių. Ši kalbos dalis nedviprasmiškai buvo taikyta Kalistenui. Krei- 
vai žiūrėjo karalius į šio vyro rimtį ir orų laisvumą, tarsi jis vienas būtų 
kaltas, kad makedoniečiai nesiryžta tokiam žingsniui. Stojus tylai, visų 
žvilgsniai nukrypo į Kalisteną. 

Tuomet jis tarė: „Jei karalius būtų girdėjęs tavo kalbą, tai nereikėtų 
laukti atsakymo: jis pasistengtų padaryti, kad tau nereikėtų versti jį de- 
generuoti į svetimus papročius ir kad tokiu meilikavimu nebandytum 
užtraukti neapykantą dėl labai sėkmingai atliktų žygdarbių. Bet kadan- 
gijo nėra, aš jo vardu ryžtuosi tau atsakyti. Vaisius, per anksti supren- 

dęs, negali ilgai išsilaikyti. Dieviškąją garbę karaliui tu ne suteiki, bet 
priešingai - atimi. Juk reikia tam tikro laiko, kad kas nors būtų paskelb- 
tas dievu. Šią garbę didiems vyrams visada suteikia ateinančios kartos. 
Aš gi karaliui linkiu nemirtingumo kuo vėliau, kad ilgiau gyventų žemė- 
jeirjo didybė būtų amžina. Kartais dieviškumas eina paskui žmogų, bet 
niekada kartu su žmogumi. Ką tik suminėjai Herkulio ir Laisvojo Tėvo 
amžinos šlovės pavyzdžius. Argi manai, kad juos dievais padarė kieno 
nors nuomonė, išreikšta kokio nors pokylio metu? Pirma, negu jį šlovė 
pakelia į dangų, jis turi pasišalinti iš žmonių akių. Matai, Kleonai, aš ir 
tu darova dievus. Savo dieviškąją didybę karalius turės priimti iš mūsų. 
Malonu būtų patirti savo sugebėjimus. Jei gali padaryti dievu, tai pada- 
ryk ką nors karaliumi. Juk duoti imperiją lengviau negu dangų. Turbūt 
maloningieji dievai be pavydo klausėsi, ką Kleonas kalbėjo. Ir tegu tuo 
pačiu kursu leidžia vystytis įvykiams, kokiu ir anksčiau. Turbūtjie nori, 
kad mes būtume patenkinti savo gyvenimo būdu. Aš nesigėdžiu savo 
tėvynės ir netrokštu mokytis, kaip man reikės garbinti karalių. Iš tikro aš 
tik tuos pripažįstu esant nugalėtojais, kurie mums duoda įstatymus, kad 
gyvenime galėtume jais naudotis“. Kalisteno klausėsi visi su pasigėrėji- 
mu, tarsi viešosios laisvės gynėjo. Jis išreiškė visų ne tik mintis, bet ir 
žodžius, ypač senesnio amžiaus žmonių, kuriems svarbu buvo matyti 
keičiant senus papročius. Ką kalbėjo viena ir kita pusė, karaliui buvo 
gerai žinoma, nes jis stovėjo už širmos, kuri atskyrė pokylio gultus. Jis 
tuoj pasiuntė pas Kleoną ir Agidą žmogų įspėti, kad pasibaigus kalbai, 
jam įžengiant į salę, jie leistų tik barbarams pagal jų paprotį pulti ant 
žemės. Netrukus po to, lyg kažką svarbaus būtų atlikęs, karalius grįžta į 
pokylių salę. Kada parkritę ant žemės persai ėmė jį sveikinti, Poliperko- 
nas, gulėdamas už karaliaus ir žiūrėdamas į vieną persą, kuris smakru 
lietė grindis, juokais padrąsino jį energingiau smogti smakrą į žemę. 
Aleksandras užsiplieskė tokiu pykčiu, kuris anksčiau nebūtų galėjęs at- 
eiti jam į galvą. „Argi tu manęs negarbinsi?“ - prašvokštė karalius. „Ar 
tau vienam mes atrodome verti pašaipos?“ Poliperkonas atsakė, kad jis 
nesišaipo išjo, bet jis nemano, kad jis, Poliperkonas, esąs vertas pažemi- 
nimo. Tuomet karalius ištraukia jį iš gulto ir trenkia į žemę. Kai šis kniūbs- 
čias nudribo, karalius tarė: „Argi nematai, kad ir tu tą patį darai, iš ko 
anksčiau juokeisi“. Ir įsakęs jį įmesti į kalėjimą, nutraukė pokylį. Po ilgo 
kankinimo Poliperkonui pagaliau dovanojo. 

Pyktis ant Kalisteno, kurio atkaklumas nepatiko, buvo rimtesnis. Pa- 
galiau atėjo proga jį realizuoti. Kaip minėjome, makedoniečių kunigaikš- 

čiai turėjo paprotį savo suaugusius vaikus atiduoti karaliaus tarnybai, 
kuri nedaug kuo skyrėsi nuo vergų darbo. Jie gulėjo panakčiui arti kara- 
liaus miegamojo durų. Jie pristatydavo karaliui suguloves ne per tas 
duris, kurias saugojo ginkluota sargyba, bet per kitas. Jie atvesdavo iš 
šėrikų karaliuijoti skirtus arklius, lydėdavo karalių medžioklėje ir mū- 
šyje. Ypatinga garbe jie laikė, jei jiems būdavo leidžiama valgyti su kara- 
liumi sėdint. Išplakti juos rykštėmis niekas neturėjo teisės, tik pats kara- 
lius. Makedoniečiai šį būrį laikė tarsi armijų vadų ir provincijų valdytojų 
daigynu. Iš jų tarpo ateinančios kartos rinkdavosi sau karalius. 


3. Jaunuolių sąmokslas prieš karalių. Hermalajaus kalba 


Karališkajame būryje buvo kilmingas jaunuolis Hermalajus. Jis buvo 
nuplaktas rykštėmis už tai, kad puolė šerną, kurį vijosi karalius, norėda- 
mas nudėti. Šis, negalėdamas pernešti pažeminimo, ašarodamas pasi- 
skundė Sostratui. Sostratas tamavo tame pačiame būryje ir labai buvo jį 
įsimylėjęs. Žiūrėdamas į sužalotą Hermalajaus kūną, kurį labai mylėjo, 
o galir dėl kitos priežasties neapkenčiąs karaliaus, prikalbėjo susijaudi- 
nusįjaunuolį nužudyti karalių ir, vienas kitam prisiekę laikytis duotojo 
žodžio, sudaro nužudymo planą. Jie nesiima tuoj pat vaikišku įkarščiu 
vykdyti sumanymą, bet rūpestingai parenka žmones sąmokslo sėkmei. Į 
savo šutvę jie nutarė priimti Nikostratą, Antipetrą, Asklepiodorą ir Fila- 
tą. Ojie savo ruožtu dar pritraukė Antiklą, Elaptoną ir Epimeną. Tačiau 
įvykdyti pasikėsinimą nebuvo taip lengva. Reikėjo, kad visi sąmoksli- 
ninkai tą pačią naktį eitų sargybą ir kad niekas nedalyvaujančių 5ą- 
moksle negalėtų jiems sutrukdyti. Todėl praėjo 32 dienos, koljie pasikei- 
tė budėjimo vietomis ir pasiruošė nusikaltimą įvykdyti. Atėjo naktis, kada 
visi sąmokslininkai turėjo eiti sargybą. Jie buvo patenkinti savo konspi- 
racija, ištvėrusia tiek dienų. Visi buvo pilni vilčių ir niekas nejautė bai- 
mės: ar taip buvo įpykę ant karaliaus, ar taip pasitikėjo vienas kitu. 

Jie stovėjo prie karaliaus būstinės durų, kurioje jis valgydavo, ir turė- 
jojį, grįžusį iš pokylio, nuvesti į miegamąjį. Bet jo sėkmė ir puotos daly- 
vių gera nuotaika buvo priežastis, skatinusi daugiau įsigerti. Taip pat ir 
žaidimai trumpino puotos laiką. Sąmokslininkai ir džiaugėsi, kad auka 
bus girta, ir bijojo, kad puota neužtruktų iki ryto, nes švintant turėjo 
keistis sargyba, o jiems būti sargyboje sekantį kartą teks tik po 7 dienų. 
Negalėjo tikėti, kad per tą laiką visi išlaikys duotąjį žodį. 

Vos tik pradėjus švisti baigėsi pokylis ir sąmokslininkai, džiaugda- 
miesi gavę progą įvykdyti sumanymą, pasitiko karalių. Tuo tarpu, kaip 

manoma, kvaištelėjusi moteriškė, kuri paprastai būdavo karaliaus būs- 
tinėje, nes atrodė dvasios pagauta galinti išpranašauti ateitį, tiesiog pul- 
te puolė prie karaliaus ir, iš jos veido ir akių buvo matyti, kad būdama 
labai susijaudinusi, maldavo karalių grįžti atgal į puotą. Šis juokais at- 
sakęs, kad dievai linki jam gera, susigrąžinęs draugus tęsė pokylį beveik 
iki antros valandos dienos. Jau buvo atvykę kiti sargybiniai iš kohortos, 
norėdami užimti postus prie karaliaus miegamojo durų. Tuo tarpu 5ą- 
mokslininkai vis dar stovėjo savo postuose, nors jų sargybos laikas jau 
buvo pasibaigęs. Tokia užsispyrusi žmonių viltis, kai ją įžiebia dideli 
troškimai. Karalius maloniau negu visada juos užkalbino ir liepė eiti 
pailsėti, nes visą naktį prastovėję sargyboje. Karalius davęs kiekvienam 
po 500 sestercijų, pagyrė už tai, kad ir perdavę sargybą, likę stovėti savo 
postuose. Sąmokslininkai, netekę vilties, išsiskirstė į namus. O kiti jau 
laukė savo naktinės sargybos. Tačiau Epimenas, ar tai pamalonintas 
karaliaus, kuris jį sutiko sąmokslininkų tarpe, ar patikėjęs, kad šiam 
užmislui priešingi dievai, staiga persigalvojo ir viską pranešė savo bro- 
liui Eurilochui. Anksčiau jis nenorėjo, kad brolis ką nors žinotų apie jų 
ruošiamą sąmokslą. Visiems iškilo prieš akis Filoto kankinimai. 

Todėl brolis jėga nutempė Epimeną į karaliaus būstinę ir, pažadinęs 
karaliaus asmens sargybinius, tvirtino, kad tai, ką jis turįs pasakyti, lie- 
čia karaliaus gyvybę. Ir jų atėjimo laikas, ir veidas, anaiptol nerodęs 
sielos ramybės, o pagaliau ir vieno iš jų sielvartas, sargybiniams Ptolo- 
mėjui ir Leontui, gulintiems prie karaliaus miegamojo slenksčio, išblaš- 
kė miegus. Atvėrę duris ir įėję su žibintu, pažadino girtą ir įmigusį kara- 
lių. Jis pamažu stengdamasis susitelkti, paklausė, ką jie turi pranešti. 
Eurilochas nedelsdamas pasakė, kad nuo jo namų ne visai dar nusigrę- 
žęs dievas, nes jo brolis, nors ir išdrįsęs prisidėti prie baisaus nusikalti- 
mo, tačiau ėmęs gailėtis savo poelgio ir dabar savo asmeniu duodąs 
neginčytinus nusikaltimo įrodymus. Šią naktį buvęs paruoštas pasikėsi- 
nimas. Kas to nusikaltimo plano autorius, karalius tikrai nepatikės. Tuo- 
met Epimenas viską išeilės išdėstė ir suminėjo sąmokslininkų pavardes. 
Aišku, Kalistenas kaip sąmokslo dalyvis nebuvo paminėtas, bet jis su 
malonumu klausydavęs jaunuolių kalbų, kurie kritikuodavo karalių. Kai 
kas dar pridėjo, kad Hermalajus neva skundęsis Kalistenui, kad buvo 
nuplakdintas karaliaus įsakymu. Kalistenas pasakęs, kad jie turį atsi- 
minti, kad jiejau suaugę vyrai. Esą neaišku, ar taip sakydamas, jis norė- 
jęs paguosti jų kantrybę, parodytą nuplakant, ar sukelti jaunuoliuose 
nuoskaudą. Išgirdęs karalius, koks jam pavojus grėsė, visiškai išsiblaivė 

ir tuoj pat Eurilochui dovanojo 50 talentų ir kažkokio turtuolio Tiridato 
turtus, ojo brolį paleido, nedavęs progos netjį užtarti. 

Sąmokslo dalyvius įsakė surišti ir saugoti. Tarp jų ir Kalisteną. Kai 
sąmokslininkai buvo atvesti į karaliaus būstinę, jis, būdamas pavargęs 
nuo nemiegotos nakties ir išgerto vyno, miegojo visą dieną ir sekančią 
naktį. Kitą dieną jis sušaukė skaitlingą susirinkimą, kuriame dalyvavo 
visų teisiamųjų tėvai ir giminės. Jie patys buvo susirūpinę dėl savo liki- 
mo, nes pagal makedoniečių papročius visų pasmerktųjų mirti kraujo 
giminaičiai turėjo mirti. Karalius liepė atvesti visus sąmokslininkus, iš- 
skyrus Kalisteną. Visi tuoj prisipažino, kuo buvo kaltinami. Visiems smer- 
kiant sąmokslininkus, karalius pagaliau pats paklausė, už kokius jo dar- 
busjie suruošė prieš jį pasikėsinimą. Visų nustebimui Hermalajus tarė: 
„Nusprendėme nužudyti tave dėl to, kad paskutiniuoju metu tu mus 
valdai ne kaip laisvus piliečius, o elgiesi kaip su savo vergais“. Pirmas iš 
visų pašokojo tėvas Sopolis, kad jis esąs savo tėvo žudikas, ir užčiaupęs 
burną ranka, rėkė, kad pamišusio nusikaltėlio nereikia klausyti. Kara- 
lius, sudraudęs tėvą, liepė Hermalajui papasakoti, ko jis išmokęs iš savo 
mokytojo Kalisteno. Šis tarė: „Pasinaudosiu tavo malone ir pasakysiu, 
ko mes išmokome iš savo nelaimių. Kokia makedoniečių dalis dar liko 
tavo siautėjimui? Nedaug iš kilmingųjų? Atalas, Filotas, Parmenionas, 
Lincestas, Aleksandras, Klitas. Kai reikia stoti su priešu į kovą, jie gyve- 
na, eina į ataką, pridengia tave savo šalmais, lieja kraują už tavo garbę, 
užtavo pergales. O tujiems už tai iškilmingai padėkojai. Vienas jų krau- 
ju apšlakstė tavo stalą, kitas nugalabytas neįprasta mirtimi. Savo armijų 
vadus guldei ant kankinimų stalų tų pačių persų, kuriuos buvo nugalė- 
ję, pajuokai. Parmenionas buvo nužudytas be teismo, dėl jo nužudei ir 
Atalą. Jų pačių rankomis pasinaudojai vykdant egzekucijas. Tuos, ku- 
riuos prieš tai panaudojai kaip žudymo įrankius, tuoj po to įsakei ki- 
tiems juos nužudyti“. 

Pagaliau visi ėmė Hermalajų tildyti. O tėvas kaip paskutinės priemo- 
nės griebėsi kardo, be abejo, norėdamas jį nudurti. Tačiau karalius laiku 
sulaikė ir liepė Hermalajui kalbėti toliau, norėdamas, kad visi kantriai 
išklausytų, kaip jis vis sunkina nusikaltimą. Vargais negalais visiems 
nutilus, Hermalajus tęsė toliau. „Kaip maloniai tu leidi kalbėti nepaty- 
rusiems jaunuoliams. O Kalisteno balsas uždarytas kalėjime, nes tik jis 
vienas moka kalbėti. Kodėl jo čia neatveda? Juk tokia išprususi auditori- 
ja? Dėl to, kad bijai nekalto žmogaus laisvo žodžio, net jo veido negali 
matyti. Tačiau aš tvirtinu, kad jis čia nieko neprisidėjo. Štai tie, kurie 

kartu su manimi sugalvojo tokį puikų dalyką. Nėra čia nė vieno, kuris 
galėtų pasakyti, kad Kalistenas ką nors žinojo apie pasikėsinimą, nors 
prieš tai jis buvo pasmerktas mirti visų teisingiausio ir visų pakančiau- 
sio karaliaus. Tai yra makedoniečių dovana, kurių kraują tu liejai tuščiai 
ir negarbingai. Tavo pagrobtą auksą tempia 30.000 mulų, tuo tarpu, kai 
kareivis į namus neparneš nieko kito, kaip veltui įgytus randus. Kaip 
mes galėjome kęsti visą šitą ir laukti, kol tu mane atiduosi barbarams ir 
pasisavinęs naujus papročius, nugalėtojus padarysi vergais. Tau malo- 
nūs persų rūbai ir persų santvarka, tėvų papročių tu nepakenti. Mes 
norėjome nužudyti persų karalių, o ne makedoniečių ir mes pagal karo 
teisę teisingai tave, pabėgėlį, persekiojame. Tu norėjai makedoniečius 
paklupdyti ant kelių, kad tave garbintų kaip dievą. Tu išsižadėjai savo 
tėvo Pilypo; ojei būtų dievų, aukštesnių už Jupiterį, tu niekintum Jupite- 
rį. Argi gali stebėtis, jei laisvi žmonės negali pernešti tavo pasipūtimo. 
Ko gi mes galime iš tavęs laukti, jei mums gresia arba nekaltiems mirti, 
arba gyventi vergais, kas dar baisiau. Jei tu galėtum pasitaisyti, man 
būtum labai skolingas, nes juk iš manęs sužinojai, ko laisvieji žmonės 
negali pakęsti. Beje, pasigailėk ir neapsunkink bausmėmis senatvės tų, 
kurie neteko vaikų. O dabar liepk išvesti, kad mes savo mirtimi pasiektu- 
me to, ko siekėme tavo“. Šitaip kalbėjo Hermalajus. 


4. Karaliaus kalba. Sąmokslininkų nužudymas 


O karalius tarė: „Kad visa tai, ką šitas išmokęs iš savo mokytojo pasa- 
kė, yra grynas melas, rodo mano kantrybė. Aš norėjau, kad jis išpažintų 
tą visų niekšybių didžiausią ir kad jūs visi, o ne aš vienas tą galėtumėte 
išgirsti. Leisdamas šitam žmogžudžiui kalbėti, aš ir tikėjausi, kad jis 
parodys tą patį įtūžį, kuris jį pastūmėjo organizuoti mane nužudyti, kurį 
privalėjo gerbti kaip tėvą. Neseniai, kai jis taip akiplėšiškai pasielgė me- 
džioklės metu, mūsų papročiu, kurio nuo seniausių laikų laikosi Make- 
donijos karaliai, liepiau jį nubausti. Šitaip aš ir turėjau pasielgti, juk mes 
leidžiame globėjams išplakti rykštėmis vaikus, vyrams žmonas, net ver- 
gai gali išplakti tokio amžiaus vaikėzus. Štai šitoks yra mano žiauru- 
mas, parodytas jam, už kurį jis norėjo man atkeršyti ir šventvagiškai 
nužudyti. Nėra reikalo priminti, ir jūs tai puikiai žinote, koks aš nuolai- 
dus tiems, kurie man netrukdo naudotis savo įgimtais gabumais. Nė 
kiek, dievaž, nesistebiu, kad Hermalajus nepritaria bausmėms už žmog- 
žudystę, kadangi jis pats tuo yra kaltinamas. Girdamas Parmenioną ir 
Filotą, gina savo bylą. O Lincestas Aleksandras du kartus kėsinosi į ma- 

no gyvybę ir aš du kartus apgyniau jį nuo įkalčių. Iš naujo įrodžius jo 
kaltę, du metus delsiau, kol jūs nepareikalavote, kad nusikaltėlis būtų 
teisėtai nubaustas. Jūs atsimenatę, kad man dar nesant karaliumi, Ata- 
las kėsinosi į mano gyvybę. O, kad Klitas nebūtų manęs užpykdęs! Jojo 
palaidą liežuvį, burnojantį prieš mane ir prieš jus, ilgiau aš kenčiau, 
negu kadjis būtų galėjęs kęsti, jei aš prieš jį būčiau šitaip burnojęs. Kara- 
lių ir vadų kantrybė priklauso ne vien tik nuo jų pačių, bet ir nuo paval- 
dinių charakterio. Paklusnumas švelnina valdymą. Bet kada iš širdžių 
dingsta pagarba ir aukščiausi dalykai sumaišomi su pačiais žemiau- 
siais, tada jėgą galima atmušti tik jėga. Bet gi kuo aš stebiuosi, juk tas 
pats asmuo, kuris kaltina mane žiaurumu, dabar drįsta man prikišti 
gobšumą. Aš nenoriu dabar atskirai kreiptis į kiekvieną jūsų. Bijodamas, 
kad dėljūsų kuklumo mano dovanos gali likti jums nemielos. Pažiūrėki- 
tetik į visą kariuomenę, anksčiau be ginklų ji nieko kito neturėjo, dabar 
gi miega sidabrinėse lovose. Stalus puošia auksu, su savimi gabenasi 
būrius vergų. Karo grobio nebegali panešti. O nugalėtuosius persus lai- 
kau didelėje pagarboje. Juk tai ir yra geriausias įrodymas mano Žmogiš- 
kumo, aš net ir pavergtuosius valdau be pasipūtimo. Aš neatėjau į Aziją 
išrauti iš šaknų tautas ir pusę žemės pakeisti dykuma, bet kad ir tie, 
mano nugalėtieji, nesigailėtų mano pergale. Taigi, jie dabar kovoja kartu 
sujumis, užjūsų viešpatavimą lieja savo kraują. Ojeigu juos valdytume, 
niekindami juos, jie maištautų. Neilgai valdysime, kur įsiveržiame kar- 
du. Už parodytą malonę įgyjame amžiną padėką. Jei mes norime užval- 
dyti Aziją, o ne ją pereiti, tai su jais turime dalytis maloningumu. Jųjų 
ištikimybė sukurs amžiną ir patvarią imperiją. Iš tikro daugiau turime, 
negu galime apimti. Nepasotinamo gobšumo ženklas dar pilti, kai jau 
liejasi per kraštus. Iš tikro jų papročius platinu makedoniečių tarpe. Aš 
matau, kad daugelyje tautų yra, kas ir mums negėda pasisavinti. Tokią 
imperiją neįmanoma kitaip sėkmingai valdyti, kaip tik kai ką jiems duo- 
dant, kai ką paimant iš jų. Reikalauti iš manęs, kad aš nesutikčiau su 
Jupiteriu, kurio pranašystėmis tikiu, iš Hermalajaus pusės buvo beveik 
juokinga. Argi tai, ką teigia dievai, priklauso nuo manęs? Jis man suteikė 
sūnaus vardą ir priimti jį, vykstant tokiems karo žygiams, kuriuos mes 
atliekame, buvo visai teisinga. O kad ir indai laikytų mane dievu! Karai 
remiasi šlove. Dažnai net ir klaidingas tikėjimas turi teisingo tikėjimo 
pasekmes. Argijūs manote, kad aš dėl prabangos išpuošiau ginklus auksu 
ir sidabru. Indams, kurie pripratę nieko nevertinti, aš norėjau parodyti, 
kad nenugalimųjų makedoniečių net aukso atžvilgiu negalima pralenk- 

ti. Pirmiausia aš noriu nugalėti jų žvilgsnius, kurie ieškos, kas purvina, 
nuskurę ir menka, o po to aš parodysiu, kad mes atėjome ne aukso ir 
sidabro ieškoti, o nugalėti pasaulį. O tu, žmogžudy, norėjai šią garbę 
sužlugdyti ir nudėjęs karalių, makedoniečius atiduoti pavergtoms tau- 
toms. O dabar mane ragini pasigailėti jūsų tėvų. Nereikėtų jums žinoti, 
kaip aš nusprendžiau su jais pasielgti, kad tuo beviltiškesnė būtų jūsų 
mirtis, jei dar jūsų širdyse bent kiek likę atsiminimo ir rūpesčio tėvais. 
Tačiau šitą seną paprotį kartu su nusikaltėliais žudyti ir nekaltus gimi- 
naičius bei tėvus aš panaikinau. Todėl skelbiu, kad jie visi pasiliks tokio- 
se pačiose pareigose, kokiose jie buvo. Žinau, kodėl tu nori, kad būtų 
įvestas tavo Kalistenas, kurio vieno akyse tu didvyris, ne žudikas. Tu 
nori, kad tuos pačius šmeižtus, kuriuos tu drėbei į mane visų susirinku- 
siųjų akivaizdoje ir kuriuos esi girdėjęs, pakartotų ir jis. Jei jis būtų make- 
donietis, būčiau liepęs jį įvesti kartu su tavimi, kaip tavęs vertą tavo 
mokytoją, bet olintietis neturi tų pačių teisių“. 

Po šitų žodžių paleido susirinkimą, įsakęs pasmerktuosius perduoti 
to dalinio vyrams, kuriame šie tarnavo. Sie, norėdami įrodyti karaliui 
ištikimybę, žiauriai kankindami juos nužudė. Kalistenas taip pat mirė 
kankinamas. Sąmoksle prieš karaliaus gyvybę jis nedalyvavo, tačiau jo 
charakteris visiškai netiko karaliaus rūmams ir pataikūnams. Nė viena 
mirtis nesukėlė tarp graikų didesnės neapykantos kaip šita, nes Kaliste- 
nas buvo labai aukštos moralės, didžiai išsilavinęs vyras. Po Klito mir- 
ties, kada karalius norėjo nusižudyti, Kalistenas išsaugojo jam gyvybę. 
O dabarnetik nužudė,betirbe teismo nukankino. Šį žiaurų poelgį lydė- 
jo pavėluota atgaila. Nenorėdamas duoti progos dėl dykinėjimo plisti 
gandams, išvyko į Indiją: jis visada buvo didingesnis karo metu, negu 
laimėjęs pergalę. 


5. Indijos vaizdas 


Beveik visa Indija nukreipta į rytus, ne tokia didelė įplotį, kiek į ilgį. 
Sritys, apimančios pietus, baigia aukštesniu pakilimu, visa kita yra 
lygumos. Per tas lygumas laukais teka daugelis garsių upių, kurios 
pradžią gauna Kaukazo kalnyne. Indo vanduo yra šaltesnis negu kitų 
upių, o spalva ne ką skiriasi nuo jūros vandens. Gangas jau nuo pat 
ištakų garsi upė, ji teka į pietus, tiesia vaga kirsdamas aukštus kalnus, 
kelyje sutiktos aukštos uolos pasuka jos vandenis į rytus. Gangas, įte- 
kėdamas į Raudonąją jūrą, griauna savo krantus ir kartu su žemėmis 
nuneša į jūrą daugybę medžių. Jo vandenys dažnai atsimuša į vagoje 

kelią pastojusias uolas. O ten, kur gruntas minkštesnis, upės srovė su- 
stingsta ir sudaro salas. Prieš Gangui įtekant į jūrą, jo srovę papildo 
Akezino upė. Susidūrus dviejų milžiniškų upių srautams, Gangas pe- 
rima abiejų vandenis ir įteka į jūrą. Kadangi upės žiotys yra iš kietos 
uolos, todėl vandenys, atsimušę, neprasiskverbia toliau. Diardenas ma- 
žiau mums girdėta upė, nes ji teka kitu Indijos pakraščiu. Joje veisiasi 
ne tik krokodilai, kaip Nile, bet ir delfinai, ir niekur kitur nežinomos 
pabaisos. Labai vingiuota upė yra Erimantas; jos vandeniu laistydami 
laukus, vietiniai gyventojai ją labai nuseklina, todėl likučiai vandens 
nebeturėdami vardo įteka į jūrą. Be minėtųjų dar daug upių raižo tą 
regioną, tačiau jų vardai nežinomi, kadangi jos iki tos vietos nepriteka. 
Sritis, esančias arčiau jūros, labai išgairina šiaurės vėjai, tačiau skverb- 
tis vėjams į krašto gilumą neleidžia kalnų virtinės. Čia klimatas švel- 
nus, tinkamas auginti vaisiams. Tačiau toje pasaulio dalyje taip pasi- 
keičia metų laikai, kad kur nors kitur kepina saulė, o Indiją užverčia 
sniegas, arba vėl, kai kitur pašalę, čia nepakenčiamas karštis. Ir niekas 
nežino, nuo ko tas pareina. Jūra, skalaujanti jos krantus, net spalva 
nesiskiria nuo kitų jūrų. Vardas jai duotas nuo karaliaus Eritros. Kai 
kas to nežinodamas, mano, kad jūros vanduo yra raudonas. Šitame 
krašte gerai dera linai. Todėl daugelis nešioja lininius rūbus. Medžių 
žievė yra minkšta, antjos kaip ant papiruso lapų galima rašyti. Čia yra 
paukščių, kuriuos galima išmokyti žmogaus balsu tarti žodžius. Vie- 
tos gyvūnija nepažįstama kitoms tautoms, išskyrus tą, kuri yra įvežta. 
Šitoje pačioje žemėje ganosi raganosiai, bet nesiveisia. Indijos dram- 
bliai yra stipresni, negu prijaukinti Afrikoje. Upės, kurios lėtai teka, 
išplauna aukso. Jūra į krantą išmeta perlų ir brangakmenių, tatai yra 
pats didžiausias jųjų pralobimo šaltinis. Ypač po to, kai sugedo kitų 
tautų papročiai, nes jūros bangų išmetamas turtas yra parduodamas 
už tokią kainą, kokią jiems padiktuoja aistros. Žmonių charakterius, 
kaip ir visur kitur, taip ir pas juos, dalinai suformuoja geografinė padė- 
tis. Dėvi ilgus iki pat žemės lininius rūbus, nešioja sandalus, o galvą 
apvynioja linine skara. Visi tie, kurie kilme ar turtais išsiskiria iš tau- 
tiečių, ne tik rankų dilbius, bet ir nuo alkūnės iki peties puošia auksu. 
Plaukus dažniau šukuoja, negu kerpa. Barzdos niekada neskuta, o li- 
kusią veido dalies odą iš tuštybės išlygina. Karaliaus prabanga, kurią 
jie patys vadina didybe, viršija visų kitų tautų tos rūšies ydas. Kada 
karalius teikiasi viešai pasirodyti, jo tarnai sidabriniais smilkytuvais 
visą kelią, kuriuo nešamas karalius, pripildo kvapų. Ojis guli sau auk- 


250 


ŽYGIS Į INDIJĄ 


sinėje lektikoje, apkabinėtoje perlais. Jojo rūbai - ploniausias lininis 
drabužis, išsiuvinėtas auksu ir purpuru. Paskui lektiką eina ginkluota 
asmens sargyba. Tarp sargybinių ant medžių šakų tupi paukščiai, ku- 
rie buvo išmokyti savo giesmėmis paįvairinti apeigų rimtį. Karaliaus 
rūmus puošia aukso kolonos, apie jas vyniojasi aukse iškalti vynuogie- 
nojai ir sidabrinių paukščių skulptūros. Pastarosios ypač džiugino akį. 
Atvykusiems į karaliaus rūmus durys atviros tada, kai sušukuoja plau- 
kus ir papuošia, tuomet karalius duoda atsakymus pasiuntiniams ir 
teisia tautiečius. Nusiavus sandalus, kojas ištepa kvepalais. 

Didžiausias užsiėmimas - medžioklė. Medžiodavo žvėris, uždary- 
tus žvėryne, karaliaus rūmų merginoms giedant ir prašant dievų malo- 
nės. Jų strėlė dviejų uolekčių ilgumo, jas iššauti reikia didelės jėgos, bet 
šūvio pasekmės būna nedidelės, nes strėlės jėga priklauso nuo jos leng- 
vumo, o apsunkintos svorio, darosi nepaslankios. Trumpesnes išvykas 
atlieka žirgu, o jei kelionė būna ilgesnė, važiuoja drambliais pakinkytu 
vežimu, o tų milžinų visas kūnas padengtas auksu. O kad šitiems suge- 
dusiems papročiams niekas netrukdytų, auksinėse lektikose jį lydėdavo 
ilga virtinė moterų. Šis būrys sugulovių buvo atskirtas nuo karalienės 
luomo, bet prabanga prilygsta. Moterys ruošia vaišes, pilsto vyną, ku- 
žiuos visi indai gausiai naudoja. Kai karalius nusigeria ir užsnūsta, mer- 
ginos, indiškai giedodamos ir melsdamos nakties dievus, neša karalių į 
miegamąjį. Ir kas galėtų pagalvoti, kad esant šitokiam pasileidimui, lik- 
tų vietos rūpintis išmintimi. Yra viena nevalyva kaimiečių gentis, kurią 
Žmonės vadina išminčiais. Jei kas iš jų susilaukia senatvės arba yra sil- 
pnos sveikatos, jie liepia, parinkus gražią mirties dieną, save sudeginti. 
Laukti mirties jie laiko gyvenimo bjaurojimu. Kūnas, kurį sunaikina se- 
natvė, netenka garbės. Jų nuomone ugnis susiteršia, degindama negyvą 
kūną. Pasakojama, kad tie, kurie gyvena miestuose ir laikosi viešų pa- 
pročių, supratingai seka žvaigždžių judėjimą ir išpranašauja ateitį. Jie 
mano, kad niekas negali priartinti mirties dienos tam, kuriam be baimės 
leista jos laukti. Dievais jie laiko visa tai, ką pradėjo garbinti, ypač me- 
džius. Už jų išniekinimą gresia mirties bausmė. Mėnesius dalo į 15 die- 
nų. Metai sudaro pilną ciklą. Laiką matuoja mėnulio judėjimu. Laiką 
pradeda ne nuo mėnulio pilnaties, kaip daugelis daro, o nuo tada, kai 
pradeda lenktis mėnulio ragai (nuo jauno — vert. past.). Tie, kurie šitaip 
skaičiuoja mėnesius, gauna juos trumpesnius. Daug dar visokių dalykų 
galima papasakoti, tačiau atrodo, visai neverta gaišti laiką ir atsitraukti 
nuo pagrindinio pasakojimo. 

6. Lengvas Indijos užkariavimas 


Kai Aleksandras įžengė į Indiją, jo pasitikti išėjo giminių karaliukai 
ir pasižadėjo vykdyti jo įsakymus. Jie paminėjo, kad jis esąs trečiasis 
Jupiterio sūnus, atėjęs pas juos. Apie dievus Linksmąjį Tėvą ir Herkulį, 
jie girdėję tik iš pasakojimų, o jis štai stovįs prieš juos. Karalius juos 
maloniai priėmė ir liepė vykti kartu su juo, žadėdamas jais pasinaudo- 
ti kaip vedliais. Kadangi toliau niekas nebeišėjo pasitikti, jis pasiuntė 
Hefestioną ir Perdiką su kariuomenės dalimi visus tuos, kas tik nesu- 
tiks pasiduoti, priversti jėga. Jiems įsakė žygiuoti prie Indo upės ir ten 
daryti laivus. Jie darė juos išardomus, kad sausumoje juos galima būtų 
transportuoti vežimais, o prireikus vėl susistatyti. Kraterui su falangis- 
tais įsakė eiti iš paskos, kai pats žygiavo su kavalerija ir lengvai gin- 
kluotais pėstininkais. Sutikęs priešą jis nesunkiai jį nuvijo į artimiau- 
sią miestą. Ir taip, pradžioje norėdamas įvaryti baimės indams, dar 
neragavusiems makedoniečių ginklų, įsakė nieko nesigailėti ir padegė 
miesto sutvirtinimus. 

Aleksandras, jodamas aplink miesto sieną, strėle buvo sužeistas. Mies- 
tą paėmė ir visus gyventojus išžudė, net namų nepasigailėjo. Po to nu- 
malšinęs nežymią gentį, atėjo prie Nizo miesto. Stovyklą įsirengė prie- 
šais miesto sieną medžiais apaugusioje vietoje. Tačiau naktis buvo tokia 
šalta, kad visi sustiro nuo šalčio. Sėmingas išsigelbėjimas nuo jo buvo 
kurti laužus. Jie kirto medžius ir vertė į laužą. Laužas taip įsiliepsnojo, 
kad persimetė į miestelėnų kapus. Antkapiai buvo seni, padaryti iš ked- 
ro medžio ir ugnis, apėmusi juos, sulygino viską su žeme. Iš miesto pasi- 
girdo pirma šunų lojimas, po to ir žmonių balsai. Tik tuomet ir miestelė- 
nai pastebėjo priešus, ir makedoniečiai, kad jie patys atėję prie miesto. 

Jau karalius buvo išvedęs kariuomenę ir apsiautė miestą, kai priešas, 
bandydamas išprovokuoti mūšį, apmėtė Aleksandro kariuomenę ieti- 
mis. Priešų pusėje vieni norėjo pasiduoti, kiti - kovoti. Karalius, sužino- 
jęs apie tokias nuotaikas, įsakė tik laikyti apsupus ir nežudyti. Pagaliau 
priešas, nuvargintas apsupties, pasidavė. Jie sakė, kad juos esą įkūręs 
dievas Laisvasis Tėvas. Iš tikro tokia buvo jų kilmė. Jie gyveno papėdėje 
kalno, kurį gyventojai Meronu vadina. Nuo šito laiko graikai turi tradici- 

ją meluoti, kad esą Laisvasis Tėvas buvo pasislėpęs Jupiterio šlaunyje. 
Karalius iš vietinių gyventojų išklausinėjęs apie kalno padėtį, pirma pa- 
siuntė į kalną gurguoles, o paskui ir pats su visa kariuomene užkopė. 
Visas kalnas buvo apaugęs gebenėmis ir vynmedžiais, tryško daug šalti- 

nių. Buvo ir obuolių, kurių sultys turėjo įvairų skonį. Juos išaugino žemė 
iš savaime atsitiktinai nukritusių sėklų. Kalno daubose augo laurai, uo- 
gos ir visokie laukiniai medžiai. Manau, kad jie ne dievo įkvėpti, osavo 
laisvo elgesio dėka skynė gebenes ir vynmedžių lapus, ir apsikarstę tais 
žaliais vainikais, panašūs į bakchanalijas švenčiančius, dūko po mišką. 
Visas kalnas ir kalneliai skardėjo nuo tūkstančių balsų, garbinančių to 
gojaus vyriausiąjį dievą. Pradėjo keletas, bet kaip dažnai būna, nesivar- 
žymas staiga persimetė į visus. Tarsi karo visai nebūtų, žolėje ir lapų 
krūvose sukritę gulėjo žmonės. Ir karalius nenusigręžė nuo stichiškai 
prasiveržusio dūkimo. Nesigailėdamas visu kuo vaišino visus ir dešimt 
dienų leido kariuomenei garbinti dievą Laisvąjį Tėvą. Kas galėtų pa- 
neigti, kad garbė daugiau Fortūnos dovana, negu drąsos. Juk priešas 
nedrįso pulti jų net girtų ir nusivaišinusių. Girtųjų triukšmingas siautė- 
jimas juos ne mažiau gąsdino, kaip ir į mūšį puolančių šauksmai. Tokia 
pat laimė paslėpė nuo priešo akių ir tuos, kurie įkaušę ir nusibaliavoję 
grįžo nuo Okeano. Iš čia kariuomenė nužygiavo į Dedalo kraštą. Gyven- 
tojai, palikę namus, bėgo į nepraeinamus, miškais apaugusius kalnus. 
Kariuomenė perėjo per Akadorą. Ji taip pat buvo išdeginta ir gyventojai 
pabėgę. Ir taip, sąlygos reikalavo keisti kariavimo taktiką. Jis kariuome- 
nę padalijo į atskiras armijas, kurios vienu metu pasirodydavo skirtin- 
gose vietose: vienus iš netyčių užpuldavo, kitus, pasiruošusius stoti į 
kovą, žiauriai numalšindavo. Ptolomėjus užėmė daugiausiai miestų, Alek- 
sandras - didžiausius. Po to armijos vėl susijungė. Vėliau persikėlęs per 
Choaspo upę, apgulė turtingą Beziros miestą. Apgulimui vadovauti pa- 
skyrė Kenoną, o pats nuvyko prie Mazagų miesto. 

Neseniai buvo miręs tos karalystės karalius Asakanas. Visą kraštą ir 
miestą valdė Asakano motina Kleopė. Miestą, kuris buvo tvirtovė ne tik 
dėl savo padėties, bet ir dėl įrengtų sutvirtinimų, gynė 30 tūkstančių 
pėstininkų. Iš rytų pusės miestą supo srauni upė su stačiais skardžiais. 
Iš šitos pusės pulti miestą nebuvo galima. Iš pietų į vakarus tarsi tyčia 
pačios gamtos sukurtos labai aukštos uolos. Apačioje jų žiojėjo per ilgus 
amžius skobtos gilios duobės ir prarajos. Ten kurjos baigėsi, buvo iškas- 
tas milžiniškas griovys. Patį miestą juosė 35 stadijų mūro siena, kurios 
apatinė dalis buvo pastatyta iš akmenų, o viršutinė iš nedegtų plytų. 
Rišamoji plytos medžiaga buvo drėgna žemė ir akmenys, dedami tarp 
plytų tam, kad plytos užgultų ant kietesnės medžiagos. Kad nematytų 
pilies visumos, į sienas įmūrydavo stiprius rąstus ir ant jų uždėdavo 
lentas, kurios ir uždengdavo sieną, ir padarydavo praeinama. Kai Alek- 

sandras stebėjo sieną ir dar nebuvo nusprendęs, kaip ją šturmuoti, nes 
pylimo nesupylus negalėjo nei užlyginti duobių, nei privežti sienlaužių, 
kažkas nuo mūro šovė iš lanko įjį. Strėlė įsmigo į blauzdą. Strėlę ištrau- 
kęs, liepė atvesti arklį. Neapsirišęs žaizdos sėdo ant arklio ir toliau ap- 
žiūrinėjo puolimo poziciją. Jojant sužeistoji koja buvo nuleista, sudžiū- 
vus kraujui, žaizda sustyro ir skausmas padidėjo. Pasakojama, kad 
tuomet Aleksandras pasakęs: nežiūrint, kad vadinamas Jupiterio sūnu- 
stovyklą ir davė nurodymus, ką reikės daryti. Kaip buvo įsakyta, vieni 
griovė už miesto esančius namus ir sunešė didžiausią krūvą medžiagos 
pylimui, kiti vertė į duobes didžiulių rąstų krūvas ir akmenis. Kai duo- 
bės buvo užpiltos ir pylimas susilygino su aukščiausiais krantais, ėmė 
statyti bokštus. Kareivių entuziazmo dėka visas darbas buvo baigtas per 
devynias dienas. Dar neužgijus žaizdai karalius išėjo apžiūrėti darbo. 
Pagyręs kareivius, liepė gabenti karo pabūklus. Išjų į gynėjus buvo pa- 
leista didžiulė masė sviedinių. Priešą, niekada nemačiusį tokių įrengi- 
nių, ypač gąsdino judamieji bokštai. Negalėdami matyti, kas tuos milži- 
niškus įrenginius atgabeno, jie manė, kad jie juda dievų valia. Išvydę 
sunkiąsias ietis ir svaidyklių išmestas didžiules kartis, priešai negalėjo 
įtikėti, kad čia žmonių darbas. Dėl to netekę vilties išsaugoti miestą, gy- 
nybai pasitraukė į pilį. Nematydami kitos išeities kaip pasiduoti, pa- 
siuntė pas karalių pasiuntinius prašyti malonės. Pasiuntiniams gavus 
teigiamą atsakymą, karalienė, lydima didelio būrio kilmingų moterų, ku- 
rios iš auksinių taurių laistė vyną, išėjo pasitikti karaliaus. Prie kara- 
liaus kojų pati padėjo savo mažą sūnelį ir tuo būdu iš karaliaus išprašė 
ne tik pasigailėjimo, bet ir buvusią ankstesnę padėtį, nes karalius pava- 
dinoją karaliene. Kai kas mano, kad tai padaryta daugiau dėka karalie- 
nės išvaizdos, negu iš gailestingumo. Ir vėliau po to, kai karalienei gimė 
sūnus, jam buvo duotas vardas Aleksandras. 

Iš čia karalius pasiuntė Poliperkoną su kariuomene į Oros miestą. 
Nepasiruošusius gintis miestelėnus sumušė ir, suvijęs į miestą, privertė 
pasiduoti. Daugelį nežinomų miestų, iš kurių gyventojai buvo išbėgę, 
karalius užėmė. Tų miestų gyventojai susimetė ant kalno, vadinamo 
Aornu. Ėjo gandai, kad tą kalną ir Herkulis nesėmingai buvo apsupęs, 
bet užėjus žemės drebėjimui, turėjęs pasitraukti. Iš visų pusių kalnas 
buvo status kaip siena ir Aleksandras nežinojo, kaip jį paimti. Tuo metu 
pasjį atėjo kažkoks vietovę gerai pažįstantis senis su dviem sūnumis ir 
pasisiūlė už gerą kainą parodyti kelią. Aleksandras pažadėjo duoti 80 

talentų. Vieną vaiką pasilikęs užstatu, seniui liepė eiti ir vykdyti, ką 
buvo pažadėjęs. Lengvai ginkluotam būriui buvo duotas vadas, kara- 
liaus raštininkas Mulinas. Norint suklaidinti priešą, buvo nutarę būrį į 
kalno viršūnę vesti aplinkkeliais. Šis kalnas uola ne taip kilo į viršų, 
kaip daugelis kalnų didesniu ar mažesniu nuotakumu, bet tarsi pirami- 
dė šovė tiesiog į viršų. Kalno apačia buvo platesnė, o pati viršūnė suėjo į 
aštrų smaigą. Kalno apačią plauna Indo upė, kurios abu krantai yra 
labai statūs ir aukšti. Kitoje kalno pusėje yra labai gilios ir stačios išgrau- 
žos. Nebuvo kito kelio užimti kalną, kaip tikjas užpilti. Čia pat po ranka 
buvo miškas. Karalius įsakė kirsti medžius ir nugenėtus rąstus versti į 
išgraužas, nes šakos galėjo trukdyti dirbantiesiems. Karalius pats pir- 
mas nuritino nugenėtą rąstą į išgraužą, kas iššaukė triukšmingą karei- 
vių pritarimą. Nebuvo nė vieno, kuris būtų vengęs darbo, kurį karalius 
pradėjo. Per 7 dienas visos duobės buvo užverstos ir karalius liepė lanki- 
ninkams ir agrianams kopti į statų skardį. Prie jų priskyrė dar iš savo 
kohortos 30 sumaniausių jaunuolių. Jiems vadovauti paskyrė Charą ir 
Aleksandrą. Pastarąjį karalius padrąsino, primindamas, kad jie abu esą 
bendravardžiai. Kadangi pavojus buvo labai akivaizdus, pradžioje bu- 
vo nuspręsta, kad pats karalius nestatys savo gyvybės į pavojų, tačiau 
paskui, kada trimitu buvo duotas ženklas pulti, karalius ryžtingai atsi- 
suko į savo asmens sargybinius, įsakė sekti paskui ir pirmas ėmė štur- 
muoti kalną. Po to visi makedoniečiai, palikę savo postus, savanoriškai 
nuėjo su karaliumi. Daugelio jų likimas buvo apverktinas, nuslydusius 
nuo stačių uolų,juos prarijo šalia tekanti upė. Baisus reginys buvo net ir 
tiems, kuriems tiesiogiai negrėsė joks pavojus, nes draugų žūtis įspėjo, 
kojie turi bijoti. Gailestis, virtęs baime, vertė juos apraudoti ne draugų, o 
savo pačių likimą. Buvo nueita taip toli, kad reikėjo arba žūti, arba nuga- 
lėti. Kelio atgal nebuvo, nes barbarai ant kopiančios kariuomenės vertė 
didžiausius akmenis, o kareiviai, ir taip vos laikydamiesi, užgauti ak- 
menų garmėdavo į prarają. Tačiau Aleksandras ir Charas, kuriuos kara- 
lius buvo pasiuntęs su 30 - čia rinktinių vyrų, užlipo į viršų ir pradėjo 
artimą kovą. Nors viršuje stovintys barbarai mėtė ietis, bet patys dau- 
giau gavo smūgių, negu jiems pavyko sužeisti. Aleksandras, atsiminda- 
mas savo vardą ir savo pasižadėjimą, narsiai, bet neatsargiai kovoda- 
mas, iš visų pusių smūgiuojamas, krito. Charas, pamatęs gulintį savo 
draugą, viską užmiršęs, turėdamas prieš akis tik kerštą, puolė priešą, 
daugelį užmušė ietimi, daugelį nukovė kardu. Bet kai visi puolė vieną, 
krito irjis negyvas ant priešo kūno. 

Karalius, sujaudintas savo šauniausių jaunuolių ir karių mirtimi, 

davė ženklą atsitraukti. Ir tai buvo pats laikas. Kareiviai traukėsi be pa- 
nikos, pamažu ir tai juos išgelbėjo, nes barbarai, džiaugdamiesi priešą 
atmušę, besitraukiančiųjų nepersekiojo. Nors Aleksandras ir buvo nu- 
sprendęs atsisakyti minties užimti uolą, nes buvo beviltiška, tačiau atro- 
dė, kad ketina laikyti uolą apsupęs, nes įsakė užimti visus praėjimus, 
atvežti bokštus ir bešturmuojant kalną nuvargusius kareivius pakeisti 
naujais. Indai, sužinoję apie karaliaus užsispyrimą ir norėdami pabrėž- 
ti ne tik pasitikėjimą savo jėgomis, bet ir pergale, pagal savo papročius 
mušdami litaurus, puotavo dvi dienas ir dvi naktis. Trečią dieną būgnai 
nutilo,bet visame kalne užsižiebė fakelai. Juos uždegė barbarai, norėda- 
mi tamsią naktį saugiau pasprukti nepraeinamomis uolomis. Karalius, 
pasiuntęs Balakrą į žvalgybą, iš jo sužinojo, kad indai pabėgo ir kalnas 
laisvas. Karalius, norėdamas įvaryti baimės be tvarkos bėgantiems, davė 
ženklą visiems šaukti. Barbarai, manydami, kad juos užpuolė priešas, 
vieni, nuslydę nuo uolų ir aštrių akmenų, krisdami užsimušė, kiti, susi- 
žeidę, susilaužę kojas ir rankas, liko gulėti apleisti sveikųjų. Karalius, 
kuris daugiau nugalėjo vietovę, o ne priešą, už didžiąją pergalę dievams 
padėkojo aukomis, iškilmėmis. Ant to kalno - uolos buvo pastatyti alto- 
riai deivėms Minervai ir Viktorijai. Lengvai ginkluotiems žygio vadams, 
nors ir nepilnai įvykdžiusiems užduotį, buvo ištesėtas pažadas ir duo- 
tos premijos. Saugoti kalną ir jo apylinkes buvo pavesta Sizokostui. 

Iš čia išvyko į Ekbolimą. Tačiau, sužinojęs, kad siauras kelio perėjas 
saugo 20.000 ginkluotų vyrų, vadovaujamų kažkokio Eriko, Kenui pa- 
skyrė didesnį kariuomenės dalinį ir paliepė neskubant žygiuoti. O pats 
su svaidytojais ir lankininkais, eidamas priekyje kariuomenės, išvaikė 
priešą, saugantį tarpeklį ir išlaisvino kelią paskui jį žygiuojančiai ka- 
riuomenei. Bet indai neaišku dėl kokios priežasties, ar nemėgdami savo 
vado, ar vildamiesi susilaukti iš karaliaus padėką, užmušė bėgantį savo 
vadą Eriką ir jo galvą kartu su ginklais atnešė karaliui. Aleksandras 
nenubaudė žudikų, bet ir neapdovanojo, laikydamas tai blogu pavyz- 
džiu. Iš čia po 16 dienų atvyko prie Indo upės. Viskas, ką buvo liepęs 
Hefestionui paruošti kariuomenei perkelti per upę, buvo padaryta. Šios 
srities karaliumi buvo Omifis, tas pats, kuris buvo prikalbėjęs savo tėvą 
valdžią perleisti Aleksandrui. Po tėvo mirties jis pasiuntė pasiuntinius 
paklausti karaliaus, ar jis turįs tuoj pradėti karaliauti, ar kaip privatus 
asmuo laukti jo ateinant. Karalius leido jam tuoj pat pradėti karaliauti, 
tačiau šis duotosios teisės karaliauti nepanaudojo piktam. Jis maloniai 

sutiko Hefestioną ir veltui teikė maistą kariuomenei, tačiau jo pasitikti 
neišėjo, norėdamas parodyti, kad jis paklūsta tik karaliui. 

Sužinojęs, kad atvyksta karalius, jo pasitikti išėjo su ginkluota ka- 
riuomene: drambliai nedideliais tarpais įstatyti į karių gretas iš tolo teikė 
tvirtovės vaizdą. Pradžioje Aleksandras pamanė, kad čia ateina ne drau- 
gas, bet priešas. Jis įsakė kareiviams pasiruošti mūšiui, o raiteliams išsi- 
rikiuoti sparnuose. Tačiau indas, matydamas, kad makedoniečiai klai- 
dingai jį suprato, sustabdė koloną ir, kirtęs žirgui, nujojo. Aleksandras 
padarė tą patį: jei čia būtų priešas, pasitikėjo savo jėga, jei draugas, jo 
ištikimybe. Kaip iš abiejų veidų buvo matyti, susitiko draugiškai nusitei- 
kę, tačiau be vertėjo negalėjo pradėti kalbos. Naudodamasis vertėju bar- 
baras paaiškino, kad jis pasitikti jo ėjęs su kariuomene, norėdamas visas 
valdžios jėgas jam perleisti tuoj pat, one laukti, kol per pasiuntinius bus 
pareikštas pasitikėjimas. Savo asmenį ir karalystę jis atiduodąs tam, ku- 
ris, kaip jis žino, tarnauja garbei, ir nieko daugiau nebijąs, kaip paskalų 
apie neištikimybę. Karalius, džiaugdamasis barbaro atviraširdiškumu, 
kaip ištikimybės laidą ištiesė savo dešinę ir grąžino karalystę. O barba- 
ras karaliui davė 60 dramblių ir daugybę ypatingai stambių galvijų: apie 
3.000 jaučių, šiame krašte labai branginamų ir karalių labai vertinamų 
gyvulių. Aleksandro paklaustas, ar jis turįs daugiau žemdirbių, ar ka- 
rių, atsakė, kad jam kariaujant su dviem karaliais esą reikalinga dau- 
giau turėti karių, negu žemdirbių. 

Šitie karaliai buvo Abizaras ir Poras. Poras turėjo didelę įtaką. Abu 
karaliavo už Hidaspo upės, abu griebdavosi ginklų, jei tik kas bandyda- 
vo užpulti. Omfis, Aleksandrui leidus, užsidėjo karūną ir pagal savo 
genties papročius priėmė tėvo vardą. Tautiečiai jį vadino Taksilu. Šį var- 
dą perimdavo kiekvienas, perėmęs valdžią. Tris dienas svetingai vaiši- 
nęs Aleksandrą, ketvirtą dieną parodė karaliui, kiek daug jis parūpinęs 
maisto Hefestiono kariuomenei. Po tojis uždėjo karaliui ir artimiausiems 
draugams aukso vainikus ir dovanojo 80 talentų sidabrinių pinigų. Šito- 
kiujo geraširdiškumu Aleksandras labai apsidžiaugė ir jam grąžino vi- 
sa tai, ką buvo dovanojęs, dar pridėdamas 1.000 talentų iš vežamo karo 
grobio. Be to, dovanojo daug auksinių ir sidabrinių stalo indų, daugybę 
persų rūbų, 300 žirgų iš savo arklidės su visais puošniais pakinktais, su 
kuriais paprastai kinkydavo arklius, veždami karalių. Toks karaliaus 
dosnumas barbarą varžė, o jo draugus labai įžeidė. Vienas karaliaus 
draugas, prie stalo siurbtelėjęs daugiau vyno, kalbėjo, kad jis sveikinąs 
Aleksandrą, kad šis bent Indijoje atradęs Žmogų, vertą 1.000 talentų. 

Karxalius, atsiminęs, kaip jis labai krimtosi nužudęs Klitą už jo palaidą 
liežuvį, užgniaužė pyktį ir pridūrė, kad pavydūs žmonės esą ne kas kita 
kaip patys savęs kankintojai. 

Sekančią dieną pas karalių atvyko Abizaro pasiuntiniai ir jam perda- 
vė Abizaro žodžius: jie viską perleidžią karaliaus valdžiai. Davus iš abie- 
jų pusių garantijas, pasiuntiniai buvo atleisti. Karalius, galvodamas, kad 
jo vardo garsas gali paskatinti ir Porą pasiduoti, pas jį pasiuntė Kleocha- 
rą, kuris turėjo pranešti, kad šis sumokėtų duoklę ir kad karaliui įžengus į 
jo karalystę, išeitų jo pasitikti. Poras pasakė, kad antrąją sąlygą jis įvykdy- 
siąs. Jis pasitiksiąs Aleksandrą, įžengiantį į jo karalystę, bet ginkluotas. 

Kai Aleksandras jau buvo nusprendęs keltis per Hidaspo upę, jam 
atvedė apkaustytą arachezų atsimetimo iniciatorių Barzentą, o su juo 
kartu ir 30 paimtų dramblių. Tai buvo labai geras pastiprinimas kovo- 
jant su indais, nes jie dėjo daugiau vilčių į gyvulius, negu į kariuomenę 
ir manė, kad čia esanti jų pagrindinė jėga. Taip pat buvo atvestas su- 
kaustytas ir nedidelės srities karalius Gumaksas, nes ir jis buvo prisidė- 
jęs prie Barzento. Išdaviką Barzentą ir karalių uždarė į kalėjimą, dram- 
blius gi perdavė Taksilui. Pats karalius nužygiavo prie Hidaspo upės. 
Kitoje upės pusėje jo laukė Poras, pasiruošęs priešui neleisti persikelti 
per upę. Jis buvo pastatęs 85 milžiniško dydžio dramblius, už jų stovėjo 
300 karo vežimų ir beveik 30 tūkstančių pėstininkų. Tarp jų rikiavosi ir 
lankininkai, kurių strėlės, kaip anksčiau minėjome, buvo sunkesnės ir 
nepatogios iššauti. Pats Poras jojo ant dramblio, savo dydžiu išsiski- 
riančio iš kitų dramblių. Jo išskirtinai stambus kūnas buvo pridengtas 
auksu ir sidabru papuoštais šarvais. Jojo kūno jėgai prilygo drąsa ir 
išmintis, kiek, žinoma, išminties gali turėti neišsilavinęs žmogus. Make- 
doniečius išgąsdino ne tik priešo vaizdas, bet ir upės dydis. 

Upė buvo 4 stadijų pločio, gili, niekur nesimatė brastos, nelyginant 
didžiulė jūra. Nors upės vandenys taip plačiai buvo išsilieję, tačiau jos 
tėkmė buvo tokia srauni, tarsi iš abiejų pusių būtų arti sueinantys statūs 
krantai. Iš vandens sūkurių vagoje buvo matyti daugel vietų esant po- 
vandeninių akmenų. 

Dar baisiau atrodė pažvelgus į kitą upės krantą, kuris buvo pilnas 
kariuomenės ir arklių. Stovėjo didžiulių kūnų masė ir tyčia įerzinti dram- 
bliai, šiurpulingai riaumodami, drebino orą. Ir priešas, ir upė netikėtai 
išgąsdino širdis tų žmonių, kurie buvo pilni geriausių vilčių ir visokių 
išmėginimų, nes jie netikėjo, kad nestabiliais plaustais būtų galima per- 
plaukti upę ir saugiai išsikelti. 

Upėje buvo daug salelių, į kurias nuplaukė indai ir makedoniečiai, 
virš galvos laikydami ginklus. Ten vyko nežymūs susirėmimai. Šitų ma- 
žų mūšių sėkme ar nesėkme abu karaliai norėjo išbandyti generalinio 
mūšio lemtį. 

Makedoniečių kariuomenėje buvo du aukštos kilmės beprotiška drą- 
sa pasižymintys jaunuoliai Simachas ir Nikameras, visada sėkmingai 
baigę dalinius susirėmimus, jie niekino pavojus. Tie du jaunuoliai su 
būriu drąsiausių vyrukų, apsiginklavę tik lengvomis ietimis, nuplaukė į 
salą, kurią laikė užėmęs skaitlingas priešas, ir čia išžudė daugybę indų, 
kurie neturėjo kito ginklo, o tik drąsą.-Jie galėjo garbingai pasitraukti, 
tačiau laiminga beprotybė neturi saiko. Su panieka ir pasididžiavimu 
žiūrėdami į naujai atplaukiančius priešus, iš netyčių buvo apsupti slap- 
ta atplaukusių indų ir iš tolo apmėtyti ietimis ir apšaudyti strėlėmis. O 
kas pabėgo, žuvo arba upės tėkmėje, arba upės sūkuriuose. Šis mūšis 
labai padidino Poro pasitikėjimą, kuris viską stebėjo nuo kito kranto. 
Aleksandras, neturėdamas kitos išeities, nusprendė priešą įvilioti į spąs- 
tus. Upėje buvo didesnė už kitas sala, apaugusi mišku ir tinkama pasa- . 
lai. Netoli to kranto, kurį Aleksandras buvo užėmęs, buvo labai gilus 
griovys, kuriame galėjo pasislėpti ne tik pėstininkai, bet ir raiteliai su 
arkliais. Norėdamas nuo tos patogios salos nukreipti priešo sargybinių 
akis, jis įsakė Ptolomėjui su visais raiteliais joti toliau nuo salos ir visą 
laiką šūkauti, gąsdinant indus, lyg jis ketintų keltis per upę. Ptolomėjus 
šitaip elgėsi keletą dienų, kol pagaliau privertė Porą perkelti kariuomenę 
įtą dalį upės, į kurią jis pats tariamai dislokavo kariuomenę. Kai priešas 
nebegalėjo matyti salos, Aleksandras liepė priešingame upės krante įrengti 
karaliaus palapinę ir prie jos pastatyti jį saugančią kohortą su visa kara- 
liaus didybės atribucija. Tai buvo padaryta tyčia dėl priešo akių. Labai 
panašų į save jaunuolį Abalą, tiek iš veido, tiek iš išvaizdos, ypač iš 
toliau žiūrint, jis liepė aprengti karaliaus rūbais. Jis turėjo atrodyti, neva 
čia pats karalius vadovauja šitam upės krantui ir nesiruošia persikelti. 

Šio plano vykdymą pradžioje sutrukdė audra, o paskui ji kaip tik 
buvo naudinga, nes Fortūna visas kliūtis pavertė į gerą. Su likusia ka- 
riuomene karalius ruošėsi persikelti į anksčiau minėtą salą, tuo tarpu, 
kai priešo dėmesys buvo nukreiptas į Ptolomėjaus išrikiuotą kariuome- 
nę žemesniame krante. Šiuo metu užėjo tokia liūtis, kad net po stogu 
negalėjo nuojos pasislėpti. Kareiviai, užklupti liūties, puolė į sausumą, 
palikdami laivus ir keltus. Tačiau abiejose upės pusėse bešniokščiant 
audrai priešas negalėjo girdėti beskubančių kareivių triukšmo. Pagaliau 

staiga lietus nuščiuvo, bet debesys buvo tokie tiršti, kad viskas aptemo ir 
vos galėjo kalbantis pažinti pašnekovo veidą. Kitą galbūt ir būtų išgąs- 
dinęs toks staigus sutemimas, kada reikia keltis per nežinomą upę. O gal 
priešas jau laukia ten užėmęs tą krantą, į kurį jie, pavojuje iešką garbės, 
taip aklai ir neatsargiai bando išsikelti. Tamsa, kuri kitus gąsdino, jam 
buvo patogi proga visus tyliai sulaipinti į laivus. Laivui, kuriuo jis pats 
važiavo, liepė plaukti pirmam. Krante, kuriame išsikėlė, nebuvo jokio 
priešo kareivio, nes Poras visą laiką neišleido iš akių Ptolomėjaus. Tik 
vienas laivas bangos buvo užmestas ant uolos, visi kiti laimingai nu- 
plaukė. Karalius įsakė imti ginklus ir rikiuotis. Būrį padalijęs falango- 
mis, vedė pats. Tuomet tik pranešė Porui, kad upės krantas jau užimtas 
ginkluotų vyrų ir padėtis esanti rimta. 


7. Mūšis su drambliais 


Pasiduodamas žmogaus proto pirmai ydai - vilčiai, jis manė, kad 
jam į pagalbą ateina jo karinis sąjungininkas Abizaras (šitaip buvo susi- 
tarta). Bet vos tik šiek tiek prasiblaivius dienai jis pažino priešą, prieš 
kurį pastatė 100 kvadrigų ir 3.000 raitelių. Kariuomenei vadovavo Poro 
brolis Hages. Pagrindinė jėga buvo karo vežimai. Kiekviename vežime 
buvo po 6 vyrus: po vieną skydininką ir po vieną lankininką iš abiejų 
vežimo pusių ir du vežėjai. Vežėjai irgi buvo ginkluoti. Jie turėjo daugybę 
iečių. Kada sueidavo į artimą kovą, jie paleisdavo vadžias ir imdavo 
svaidyti į priešą ietis. Bet tą dieną vargiai buvo panaudotas bent vienas 
tos rūšies ginklas, nes, kaip anksčiau minėjome, tą dieną buvo neįpras- 
tai didelė liūtis, žemė pražliugo ir arkliai negalėjo įkelti kojos. Sunkūs ir 
nejudrūs karo vežimai įstrigo duobėse ir prarajose. Priešingai Aleksan- 
dras savo lengvai ginkluotu kariuomenės daliniu puolė priešą. Pirmieji 
su indais susirėmė skitai ir dakai. Po to karalius į dešinį priešo spamą 
pasiuntė Perdiką su raiteliais. Jau visur kur buvo prasidėjęs mūšis, kai 
karo vežimų vežikai griebėsi paskutinės priemonės saviems padėti: metė 
vadeles ir šoko į mūšio sūkurį. Šis mūšis abiem pusėms buvo kritiškas, 
nes pradžioje po vežimų ratais žuvo ir makedoniečių pėstininkų, o ir 
patys vežikai, važiuodami ištižusia žeme ir nepravažiuojamomis vieto- 
mis iškrisdavo iš vežimų. O kitų pasibaidę arkliai puldavo su vežimais 

ne tik į liūnus ir išgraužas, net ir į pačią upę. Tačiau mažai kas tvarkin- 
gai prasiveržė iki priešo, nors Poras iš visų jėgų ragino kautis. Matyda- 
mas, kad vežimai be vežikų kaip paklaikę laksto po mūšio lauką, savo 
artimiesiems draugams perdavė dramblius. Už jų pastatė pėstininkus ir 

lankininkus, kurie paprastai mušdavo litaurus. Indas tatai atstojo tri- 
mito garsus. Tačiau drambliai, kurių ausys buvo pripratusios prie pa- 
žįstamų garsų, nuojų triukšmo nesijudino. Priekyje pėstininkų rikiuotės 
buvo nešamas Herkulio atvaizdas. Jis buvo besikaunantiems didžiausia 
skatinimo priemonė ir palikti tuos, kurie nešė jo atvaizdą, buvo didžiau- 
sia karinė gėda. Mirties bausmę užsitraukdavo tie, kurie grįždami iš mū- 
. šio neparnešdavojo. Baimė, kadaise patirta iš šito priešo, perėjo į religiją 
ir garbinimą. Makedoniečius truputį sulaikė ne tik drambliai, bet ir pa- 
ties karaliaus išvaizda. Drambliai, išdėstyti tarp ginkluotų karių, iš tolo 
atrodė tarsi bokštai, o pats Poras beveik viršijo žmogaus ūgio didumo 
normą. Poro ūgį, atrodo, dar ir tas didino, kad jis jojo ant tokio dramblio, 
kurio ūgis buvo tiek didesnis už kitų dramblių, kiek pats raitelis už kitus 
žmones. 
aš matau radęs pavojų, lygų mano jėgai. Čia turėsime reikalo su pabaiso- 
mis ir su vyrais milžinais“. O žiūrėdamas į Keną tarė: „Kai aš, lydimas 
Ptolomėjaus, Perdiko ir Hefestiono būsiu užpuolęs kairįjį priešo sparną 
ir kai pamatysi, kad ašjau esu pačiame mūšio įkarštyje, tu bandyk dešinį 
sparną ir kai priešas pakriks, pulk. Ojūs, Antigonai, Leonatai ir Tauro- 
nai, pulkite centrą ir spauskite pirmąsias linijas. O mūsų ilgosios ir stip- 
rios ietys niekam kitam geriau netiks, kaip kovoti su drambliais ir jų 
raiteliais. Pirma numuškite raitelius, o paskui įbaidykite dramblius. Tai 
pavojingi pagalbininkai, kurie saviškius puola labiau įširdę. Į priešą 
juos nukreipia pavadžios, o prieš saviškius - panika“. 

Šitaip taręs, pirmas sukerta arkliui. Kai karalius, kaip buvo numaty- 
ta, jau buvo užpuolęs priešo eiles, Kenonas su didžiule jėga smogė į 
priešo kairįjį sparną. O falanga tuo metu su įniršiu atakavo indų fronto 
centrą. Poras, pamatęs, kokia linkme puola kavalerija, liepė leisti dram- 
blius. Tačiau tingūs ir nejudrūs gyvuliai negalėjo prilygti arklių vikru- 
mui. Barbarai negalėjo nė strėlių panaudoti, nes jos buvo ilgos ir labai 
sunkios; neįrėmęs į žemę lanko, negalėjai tinkamai ir patogiai uždėti 
strėlę. Žemė buvo patižusi ir todėl trukdė naudotis lanku, o norinčius 
pulti greitas priešas pralenkdavo. Negalint įvykdyti karaliaus įsakymus, 
tiek atsirado vadų, kiek ir besiblaškančių būrių; atsitinka taip, kad kilus 
sąmyšiui, kariuomenei daugiau įsakinėja baimė, negu vadas. Taigi vieni 
šaukė sujungti frontą, kiti - padalyti; vienas liepia laikytis vietoje, kai 
kurie rėkia iš už nugaros. Nebuvo tokio įsakymo, kuris apimtų visą fron- 
tą. Tačiau Poras su keletu draugų, kurie gėdą daugiau vertina negu bai- 

mę, sutelkęs išblaškytus karius, pats puola priešą, įsakęs kariuomenei 
priekyje varyti dramblius. Baisią paniką sukėlė milžiniškų gyvūnų pasi- 
rodymas. Neįprastas jų šniokštimas įvarė siaubą ne tik arkliams, nes tie 
gyvuliai yra labai baikštūs, bet ir kariams. Pakriko tvarka. Truputį anks- 
tėliau buvę nugalėtojai dabar dairėsi, kur pasprukti. Prieš dramblius 
Aleksandras pasiuntė lengvai ginkluotus agrianus ir trakus. Jie buvo 
geresni kariai judriame mūšyje negu kovoje iš arti. Jie paleido masę iečių 
į dramblius ir jų raitelius. Falanga taip pat pastoviai ėmė spausti išgąs- 
dintus gyvulius. Tačiau kai kurie, perdaug įnirtingai badę dramblius, jų 
pyktį nukreipė į save pačius. Sutrypti dramblių kojomis kitiems buvo 
akivaizdus įspėjimas — kovoti atsargiau. Ypač klaikiai atrodė, kai jie 
straubliu griebdavo ginklus ar žmones ir juos perduodavo ant savęs 
sėdintiems vyrams. 

Taigi kova buvo permaininga, žiūrėk, tai puola dramblius, tai nuojų 
bėga. Tokia permaininga kova truko ilgai, kol pagaliau kirviais ėmė kirs- 
ti dramblių kojas. Šios rūšies ginklais iš anksto buvo apsirūpinę. Dram- 
blių straublius kapodavo taip vadinamais „kopidais“, t.y. nelabai lenkti 
kardai, panašūs į pjautuvus. Visiems teko patirti ne tik mirties baimę, bet 
ir priešmirtinių kančių vaizdą. Pagaliau sužeisti ir įerzinti drambliai 
puolė savuosius ir, nusipurtę savus raitelius, sutrypė juos kojomis. Kaip 
paprastai, gyvuliai, daugiau išsigandę negu įerzinti, dūmė iš kovos lau- 
ko. Poras, daugumos savųjų apleistas, turėdamas iš anksto paruoštas 
ietis, sėdėdamas ant dramblio, kovojo su jį apsupusiais priešais. Dauge- 
lį sužeidęs tolimoje kovoje, pats iš visų pusių atviras smūgiams. Gavęs 
devynias žaizdas į nugarą ir šoną ir išliejęs daugybę kraujo, silpstančio- 
mis rankomis laidė ietis ir atrodė, kad jis jų nemeta, bet jos pačios jam 
iškrenta iš rankų. Įerzintas, bet dar nesužeistas dramblys puolė priešų 
gretas. Tuomet dramblio valdytojas, pastebėjęs kruviną, nebeturintį ap- 
saugos ginklų, beveik be sąmonės karalių, varydamas dramblį pasileido 
bėgti, o Aleksandras jam iš paskos. Bet Aleksandro arklys, būdamas la- 
bai sužeistas, pargriuvo. Karalius nenukrito, bet paliko sėdįs. Kol pasi- 
keitė arklį, gerokai atsiliko nuo bėglio. 

Tuo tarpu indų karaliaus Taksilo brolis, pasiųstas Aleksandro, pra- 
lenkė bėglį ir ėmė įkalbinėti Porą, kad šis liautųsi žaidęs su likimu ir 
pasiduotų nugalėtojui. Tačiau Poras, visai netekęs jėgų ir kraujo, atsipei- 
kėjo išgirdęs pažįstamą balsą ir tarė: „Pažįstu Taksilo brolį, savo val- 
džios ir karalystės išdaviką“, ir dar turėdamas vieną ietį, nukreipė į jį, 
kuri perlindo per krūtinę ir siekė nugarą. Po šito paskutinio savo drąsos 

epizodo dar greičiau ėmė bėgti, tačiau dramblys, atlaikęs daugybę iečių 
smūgių, ėmė silpti. Ir taip karalius sustojo ir prieš besivejantį priešinin- 
ką pastatė pėstininkus. Aleksandras, pasivijęs ir matydamas Poro ryžtą 
kovoti, įsakė priešo nepasigailėti. Taigi iš visų pusių ir į pėstininkus, ir į 
patį Porą pasipylė ietys ir strėlės. Karalius nusilpęs ėmė smukti nuo 
dramblio, bet indas, valdęs dramblį, privertė jį, kaip buvo išmokytas, 
atsiklaupti ant kelių, manydamas, kad karalius galės nuojo nulipti. Ka- 
raliaus drambliui atsiklaupus, visi kiti padarė tą patį. Šitaip Poras ir visi 
kiti pasidavė nugalėtojui. Karalius, manydamas, kad Poras negyvas, įsakė 
nuplėšti šarvus ir rūbus, tačiau dramblys, gelbėdamas savo šeimininką, 
puolė tuos, kurie kėsinosi nuplėšti šarvus ir vėl norėjo šeimininko kūną 
užsidėti sau ant nugaros. Tačiau iš visų pusių apibertas strėlėmis ir 
ietimis, buvo nudurtas, o Poras įdėtas į vežimą. Aleksandras, pastebėjęs, 
kad šis dar atvėrė akis, nejausdamas jokio pykčio, o tik gailestį, tarė: 
„Žinant mano karo žygių garbę, kokia beprotystė galėjo tave pastūmėti į 
tokią nelaimę: bandyti su manimi savo ginklų laimę. Juk Taksilas buvo 
geriausias tau pavyzdys, kokiomis malonėmis aš apiberiu pasidavu- 
sius“. Šis atsakė: „Kadangi manęs klausi, tai aš atsakau su tokiu pačiu 
atvirumu, kokiu klausei. Aš nemaniau, kad yra kas nors už mane galin- 
gesnis, aš žinojau savo jėgas, bet tavo nebuvau patyręs. Karo baigtis 
parodė, kad tu už mane galingesnis. Bet ir dabar nesu per daug nelai- 
mingas, būdamas antras po tavęs“. 

Karalius, paklaustas, kokias, jo nuomone, išvadas turėtų padaryti 
nugalėtojas, atsakė: „Šios dienos įvykiai, kurių dalyvis buvai, duoda tau 
atsakymą, kokia trapi yra laimė“. Šitoks Poro atsakymas daugiau padė- 
jo, negu jis būtų maldavęs pasigailėti. Matydamas, kad Poro dvasios 
didybės niekas neįstengė palaužti: nei baimė, nei laimė, karalius jam 
teikėsi parodyti ne tik pasigailėjimą, bet ir pagarbą. Koljis sirgo, taip juo 
rūpinosi, tarsi jis būtų kovęsis jo pusėje, o kai pasveiko, visų nustebimui, 
priėmė jį į savo draugų tarpą ir jam dovanojo didesnę karalystę negu 
buvo turėjęs. Jis nemanė, kad jo charakteryje kas nors gali būti tvirtesnio 
ir pastovesnio už tikros garbės ir šlovės supratimą. Aleksandras nuošir- 
džiau vertino garsų priešą, negu garsų pilietį, nes jis manė, kad jo didy- 
bei saviškių garbė gali pakenkti, tuo tarpu, kai juo garsesnis priešas, kurį 
jis įveikė, juo didesnė jam garbė. 

I INDIJOS GILUMĄ 


I SKYRIUS. PER NEŽINOMĄ KRAŠTĄ 


1. Vargingai per miškus, kalnus, miestus 


Aleksandras, džiaugdamasis šita atmintina pergale, nusprendė, kad ji 
jam atvėrė kelius į Orientą. Jis paskerdė Saulės dievui padėkos aukas, o 
norėdamas pakelti kareivių dvasią naujiems karo žygiams, sušaukė susi- 
rinkimą, pagyrė kareivius ir ėmė aiškinti, kad, girdi, šitame mūšyje su- 
triuškintos visos indų jėgos. Toliau būsiąs tik gausus grobis, nes tas kraš- 
tas, į kurį jie numatę žygiuoti, garsus savo turtais. Todėl karo grobis, 
prisiplėštas iš persų, esąs menkas ir prastas. Dabar jie papuošią brangak- 
meniais ir perlais ne tik savo namus, bet ir visą Makedoniją ir Graikiją. 

Kareiviai, trokšdami garbės ir pinigų ir pasitikėdami karaliumi, nes 
jo pažadai niekada nebuvo jų apvylę, pasižada nesigailėti pastangų. 
Karalius, paleidęs pilnus geriausios vilties kareivius, įsakė statyti lai- 
vus, kad perėję per visą Aziją, galėtų pasidairyti už žemės ribos po jūrą. 
Artimiausiuose kalnuose buvo daugybė medžiagos laivų statybai. Nu- 
vykę kirsti, miške rado nepaprastai didelių gyvačių, o kalnuose ganėsi 
retai kur sutinkami raganosiai. Šį vardą šiems gyvuliams davė graikai, o 
vietiniai gyventojai, nežinodami tos kalbos, tuos gyvulius pavadino sa- 
vo kalbos žodžiu. Abiejuose upės krantuose, per kurią buvo persikėlęs, 
įkūrė po miestą. Po to kiekvieną armijos vadą apdovanojo vainikais ir 
tūkstančiu auksinių. Visus kitus atitinkamai arba pakėlė laipsniu, kurį 
turėjo kariuomenėje, arba už atliktą darbą išmokėjo honorarą. 

Tas pats Abisaras, kuris prieš mūšį su Poru pas Aleksandrą buvo 
pasiuntęs pasiuntinius, dabar iš naujo vėl atsiuntė kitus, kurie užtikri- 
no, kad Abisaras padarysiąs viską, kas tik jam buvo liepta, kad tik nebū- 
tų priverstas asmeniškai pasiduoti, nes jis nesąs belaisvis, nežiūrint į 
tai, ar jis gyvuos neturėdamas karališkos valdžios, ar karaliaudamas. 
Aleksandras liepė jam perduoti: jei jam sunku atvykti pas Aleksandrą, 
tai Aleksandras nueisiąs pas jį. 

Taigi, nugalėjęs Porą ir persikėlęs per upę, Aleksandras pasidavė į 
Indijos gilumą. Čia buvo beveik neišmatuojamos miškų platybės, priau- 

gusios lieknų, milžiniško aukščio, plačiai išsišakojusių medžių. Daugy- 
bė medžių šakų, tokio storumo kaip medžio kamienas, nulinkę iki pat 
žemės, vėl keldavo savo viršūnes į dangų taip, kad atrodė, jog čia nebe 
kylanti šaka, o savistovus medis, išaugęs iš savo šaknų. Klimatas svei- 
kas, nes nuo saulės kaitros saugodavo pavėsis ir gausiai trykštantys 
šaltiniai. Bet ir čia buvo gausybė gyvačių, kurių žvynai auksu žibėjo. 
Nėra baisesnių nuodų, negu jų, nes joms įkirtus akimirką ištikdavo mir- 
tis, kol pagaliau iš vietinių gyventojų gavo vaistų. 

Po to jie patraukė per dykumą ir atvyko prie Hidraoto upės. Upės 
krantą siekė tamsus miškas, priaugęs niekur kitur nesutinkamų medžių. 
Jame buvo gausybė laukinių povų. Iš čia ekspedicija pajudėjusi greitu 
žiedu apsupo ir užėmė netoli esantį miestą. Paėmę iš jo įkaitus, uždėjo 
mokėti duoklę. 

Pagaliau priėjo didelį miestą, kaip dažnai šitame rajone pasitaiko. Jis 
buvo apsuptas ne tik mūro siena, bet ir tvenkiniu. Barbarai priešą atrem- 
ti buvo nusprendę vienas su kitu sujungtais vežimais. Vieni buvo gin- 
kluoti ietimis ir strėlėmis, kiti ilgomis ietimis, o treti kirviais. Kai reikėda- 
vo saviems padėti, jie stipriai pasispyrę užšokdavo ant vežimo. Pradžioje 
toks neįprastas kovos būdas makedoniečius sutrikdė, nes iš tolo juos 
pasiekdavo priešo ginklai. Tačiau greit perpratę tokį nevykusį gynimosi 
būdą, iš abiejų pusių apsupo vežimus ir ėmė skersti priešą. Kad būtų 
lengviau apsupti vežimą, karalius įsakė nukirsti virves, rišusias vieną 
vežimą su kitu. Pagaliau priešas, netekęs 7.000 vyrų, pasitraukė į miestą. 

Kitą dieną pasistatė iš visų pusių kopėčias ir užėmė miestą. Nedaug 
kas galėjo pabėgti ir išsigelbėti. Kai kurie, sužinoję, kad miestas užimtas, 
perplaukė tvenkinį ir pabėgo į artimiausius miestus. Ten sukėlė didžiau- 
sią paniką, pasakodami, kad atžygiavusi niekieno neįveikiama kariuo- 
menė, tikriausiai dievų. 

Aleksandras, palikęs Perdiką su lengvai ginkluotos kariuomenės da- 
liniu kraštui apiplėšti, o dalį kariuomenės perdavė Eumenui, kad šis 
priverstų visus barbarus pasiduoti. Likusią armijos dalį pats nuvedė į 
labai sustiprintą miestą, į kurį buvo subėgę kitų miestų gyventojai. Nors 
miestiečiai ir pasiuntė pas karalių pasiuntinius prašyti taikos, vis dėlto 
ruošėsi karui. Kilęs maištas liaudį suskaldė į dvi stovyklas. Vieni tvirti- 
no, kad viskas geriau už pasidavimą, kiti manė, kad miestas neturijėgų 
pasipriešinimui. Kadangi savo tarpe negalėjo susitarti, tai tie, kurie rei- 
kalavo pasiduoti, atvėrė priešui vartus ir suleido į miestą. Nors Aleksan- 
dras ir turėjo pagrindo užsirūstinti ant karo šalininkų, tačiau neužpyko 

ir visiems dovanojo. Paėmę įkaitus, išvyko į kitą artimiausią miestą. Įkai- 
tus vedė armijos priekyje. Miesto gyventojai pamatė juos ir, pažinę kaip 
tos pačios tautos žmones, užkalbino. Jie papasakojo apie karaliaus gerą 
širdį, o kartu ir apie jo galybę ir kvietė miesto gyventojus pasiduoti. Ir 
kitiems miestams, šitokiu būdu pasidavusiems, suteikė globą. 

Iš čia atvyko į karaliaus Sofito žemę. Nors ir barbarai, ši gentis pasi- 
žymi išmintimi ir aukšta morale. Ar leisti gimusiam vaikui augti, ar jį 
sunaikinti, nusprendžia ne tėvai, bet tie, kuriems yra pavesta apžiūrėti 
vaikų sveikatos stovį. Jei randa, kad kuris jų kuo nors ypatingas ar kokia 
nors galūnė netinkama, įsako nužudyti. Vedasi nebodami kilmės ir gi- 
minės, o žiūrėdami į kūno išvaizdą, nes jie mano, kad tos savybės ir 
vaikams persiduos. 

Šios genties miestą, prie kurio Aleksandras buvo atvėdęs savo kariuo- 
menę, valdė pats Sofitas. Miesto vartai buvo uždaryti, tačiau ant mūro 
sienų ir bokštuose karių nesimatė. Makedoniečiai ėmė abejoti, ar iš miesto 
pasitraukė gyventojai, ar jie, sumanę kokią klastą, pasislėpė. Staiga atsivė- 
rė vartai ir indų karalius, kuris savo išvaizda buvo žymiai gražesnis už 
visus barbarus su dviem suaugusiais sūnumis išėjo pasitikti. Karaliaus 
rūbai, kurie dengė ir blauzdas, buvo papuošti auksu ir purpuru. Auksi- 
niai sandalai buvo nusagstyti brangakmeniais. Rankų dilbiai ir virš alkū- 
nės buvo papuošti perlais. Ausyse kabėjo ypatingai dideli ir labai žėrintys 
auksiniai auskarai. Auksinis skeptras buvo papuoštas berilio brangak- 
meniais. Perduodamas skeptrą, Sofitas prašė, kad gelbėtojas teiktųsi jį per- 
imti, o po to save, savo vaikus ir visą gentį perdavė Aleksandro globai. 

Šitame krašte yra geros veislės medžioklinių šunų. Pasakojama, kad 
jie pamatę žvėrį neloja. Labiausiaijie puola liūtus. Karalius, norėdamas 
parodyti Aleksandrui jų jėgą, jo akivaizdoje išleido milžiniško dydžio 
liūtą ir keturis šunis. Šie greitai nutvėrė žvėrį. Tada vienas tam reikalui 
skirtų tarnų bandė tam šuniui, kuris kartu su kitais įsikabinęs laikė liūtą 
atplėšti užpakalinę koją. Nepajėgęs to padaryti griebė kardą ir nukirto. 
Bet ir tas šuns įniršio nenumaldė. Tada jis nukirto dar kitą dalį. Ir taip 
besilaikantį įsikabinusį sukapojo visą. Šuoir pastipo laikydamas dantis 
suleidęs į liūtą. Pasakojama, kad pati gamta juos apdovanojusi tokia 
aistra šių žvėrių medžioklei. Iš tikro aš daugiau pakartoju nurašyda- 
mas, negu tuo tikiu. Neįtaiguoju to, kuo pats abejoju, bet ir nenoriu pra- 
leisti, ką perėmiau. 

Palikęs Sofitui jo karalystę, Aleksandras išvyko prie Hipso upės ir čia 
susijungė su Hefestiono armija, kuri buvo užkariavusi kitą Indijos dalį. 

Artimiausios genties karalius buvo Fegelas. Įsakęs savo gentainiams eiti 
į laukus kaip paprastai ir dirbti, pats su dovanomis išėjo pasitikti Alek- 
sandro, pasižadėdamas vykdyti viską, kas bus liepta. Aleksandras pas 
Ji prabuvo dvi dienas. Trečią dieną buvo nusprendęs keltis per upę, kuri 
buvo sunkiai praeinama ne tik dėl srovės platumo, bet ir dėl akmenų. 
Prieš išvykdamas, jis dar kai ko pasiteiravo Flagelo, kas jam atrodė reika- 
linga žinoti. Jam buvo pasakyta, kad už šitos upės esanti 11-05 dienų 
kelio dykuma. Po to jis prieisiąs didžiausią Indijos upę Gangą. Kitą upės 
krantą esą apgyvendinę Gangaridų ir Farazijų gentys. Jų karalius esąs 
Aramis. Su 20.000 raitelių ir 200.000 pėstininkų jis saugąs visus kelius. 
Be to dar jis pašaukęs 2.000 keturkinkių karo vežimų. Tačiau ypatingą 
siaubą kelia drambliai. Jų skaičius — 3.000. Visa tai Aleksandrui atrodė 
neįtikėtina. Kadangi su juo žygiavo ir Poras, jis pasiteiravo jo, ar visa 
šita, kas papasakota, teisybė? Poras patvirtino, kad tos genties ir tos kara- 
lystės jėgos nėra perdėtos. Tačiau jų karalius ne tik kad nesąs kilmingos 
giminės, bet kilęs iš pačių padugnių. Jo tėvas buvęs kirpėjas, savo uždar- 
biu vos apsigynęs nuo bado. Tačiau dėljo nebjaurios išvaizdos jį įsimylė- 
jusi karalienė. Jos dėkajis buvo pakeltas į karaliaus draugų tarpą. Klastin- 
gai nužudžius karalių, prisidengęs karaliaus vaikų apsaugos globa, jis 
užėmęs sostą. O nužudžius karaliaus vaikus, karalienė pagimdžiusi šitą, 
kuris dabar sėdi jo soste. Tautiečiai jo nemėgstą ir nekenčią. Jis daugiau 
prisimenąs tėvo laimę, negu savo. Šitoks Poro patvirtinimas karaliui sutei- 
kė daug rūpesčių. Priešo kariuomenės įr dramblių jis nebijojo, jį gąsdino 
tik geografinė padėtis ir milžiniškos upės. Beveik už žmogaus veiklos ribų 
ieškoti tremtinių ir juos ten žudyti jam atrodė baisu. 

Tačiau garbės geismas, nepasotinamas troškimas šlovės jam neleido 
matyti nepraeinamų kelių, neįveikiamų tolių. Kartais jis imdavo abejoti, ar 
praėję tokius tolius, pasenę bekovodami ir bestovyklaudami makedonie- 
čiai turės jėgų įveikti sutinkamas upes ix kelią pastojusias gamtos kliūtis? 
Vos panešdami gausų karo grobį, jie labiau linkę naudotis įgytu, negu 
stengtis įgyti naują. Jo siekiai ir kareivių - skirtingi. Jo svajonė valdyti visą 
pasaulį, o dabar jis stovi dar tik savo darbų prieangyje. O kareiviai nusika- 
mavę bekariaudami, pagaliau sulaukę pavojaus galo, siekia tik pasinau- 
doti artimiausiais darbo vaisiais. Vis dėlto aistra nugalėjo protą. 


2. Pervargę kariai. Karaliaus raginimas 


Sušaukęs kareivių susirinkimą, maždaug šitaip prabilo: „Žinau ge- 
rai, kareiviai, per tas pastarąsias dienas Indijos gyventojai tyčia daug ką 

jums pripaistė tokio, kas jums galėtų baimės įvaryti. Bet šitoks melagių 
tuščiažodžiavimas nėra jums staigmena. Taip jumis gąsdino persai Kili- 
kijos tarpekliu, Mesopotamijos lygumomis, Tigru ir Eufratu, kurių vieną 
perėjome brasta, kitą tiltu. Gandai niekada nepasako tiesos. Viskas, ką 
sužinome iš gandų, yra perdėta. Mūsų pačių garsas nors ir turi tvirtą 
pagrindą, daugiau remiasi žodžiais, negu darbais. Kas gi galės patikėti, 
kad žmogus gali atsilaikyti prieš tokius milžiniškus gyvulius, kurių di- 
dumas sulig mūru, kad žmogus gali įveikti Hidaspo upę, kad jis gali 
nugalėti visa tai, ką pagražindamos skleidžia paskalos. Dievaži, jau se- 
niai būtume išdūmę iš Azijos, jei būtume pasidavę gandams. Argi jūs 
manote, kad dramblių bandos yra didesnės, negu galvijų? Juk drambliai 
yra reti gyvuliai, ne taip lengvai pagaunami, dar sunkiau prijaukinami. 
Tokia pat nesąmonė ir raitelių bei pėstininkų skaičius. Juk juo platesnė 
upė,juo ji lėtesnė, nes iš abiejų pusių suveržta krantais įstumta į siaures- 
nę vagą vandenis ima varyti didesniu greičiu. Priešingai, vagai darantis 
platesnei, tėkmė lėtėja. Be to didžiausias pavojus laukia krante, kur prie- 
šas tyko, kai ruošiesi išlipti. 

Taigi kokią upę turėtum persikelti, tas pats pavojus laukia išlipant į 
krantą. Tarkim, kad visa tai yra tiesa. Argi mus gąsdina dramblių dydis 
ar priešų skaičius? Kiek tai liečia dramblius, turime neseną pavyzdį: jie 
puola aršiau savus, negu priešą. Mes kirviais ir pjautuvais apgenėjome 
jų milžiniškus kūnus. Nesvarbu, kiek jų yra, 3.000, ar tiek, kiek turėjo 
Poras, užtenka vieną ar antrą sužeisti, norint pamatyti, kaip jie bėga. 
Sunku suvaldyti, jei jų ir nedaug, o kai į vieną vietą susispiečia tiek 
tūkstančių, jie patys sutrypia vienas kitą, nes tokia milžiniškų kūnų ma- 
sė nebeturi galimybės nei bėgti, nei stovėti. Dėl to tais gyvuliais aš ir 
nepasitikėjau, nors jų turėjau. Mūšyje jų nenaudojau, žinodamas, kad 
daugiau bėdos bus saviems, negu pavojus priešui. 

Jus gąsdina priešo pėstininkų ir raitelių skaičius! Juk jūs mokate grum- 
tis su mažu skaičiumi, dabar gi pirmą kartą turėsite progą atlaikyti neor- 
ganizuotą masę. Neįveikiamos makedoniečių galios, kovojant su milži- 
niška priešo armija liudininku yra Graniko upė, Kilikija, aplaistyta persų 
krauju ir Arbela, kurios laukai nusėti priešų kaulais. Po to kai savo per- 
galėmis pavertėte Aziją dykuma, per vėlai pradėjote skaičiuoti priešo 
legionus. Tada, kai kėlėmės per Helespontą, reikėjo galvoti apie mūsų 
armijos nedidelį skaičių. Dabar su mumis žengia skitai, lydi baktrų at- 
sarginiai daliniai, mūsų tarpe kovoja dakų ir sogdianų kariai. Ne į tą 
minią dedu viltis, jūsų jėgomis pasitikiu. 

Visų mano būsimų žygių vienintelis laidas - jūsų drąsa. Kol aš su 
jumis stovėsiu vienoje fronto linijoje, nei savo, nei priešų kariuomenės 
neskaičiuosiu, tik kad jūsų širdys mano atžvilgiu būtų pilnos narsos ir 
pasitikėjimo. Mes stovime ne ant slenksčio savo darbų ir vargų, o esame 
prie galo. Jei nepatingėsime, prieisime vietą, kur teka saulė, atrasime 
Okeaną. Užvaldę žemės pakraščius, pergalingai grįšime į tėvynę. Neda- 
rykite taip, kaip daro tingūs ūkininkai — per apsileidimą nenuima su- 
"brendusio derliaus. Užmokestis didesnis, negu pavojai: tas pats kraštas 
yra turtingas, bet kartu ir beginklis. 

Taigi dabar jus vedu ne tiek į karo garbę, kiek į karo grobį. Jūs esate 
verti parnešti į tėvynę tuos lobius, kuriuos į savo krantus išmeta ana 
Jūra. Jūs esate verti viską išmėginti ir iš baimės nieko nepalikti. Vardan 
jūsų irjūsų šlovės, kuri jus iškėlė į žmogaus garbės viršūnę, vardan ma- 
nonuopelnų jums irjūsų nuopelnų man, kuriuos mes pergalingai pasie- 
kėme, prašau jus, nepalikite manęs, nesakau, kad savo karaliaus, o savo 
auklėtinio ir bendražygio, tuo momentu, kada jis artinasi prie pasaulio 
ribos. Iki šiol aš jums viską įsakinėjau, tik šitą vieną imu iš jūsų skolon. 
Aš gi tas, kuris nieko neįsakydavau jums tokio, kur pats pirmas nepul- 
čiau į pavojų, kuris savo skydu dažnai pridengdavau visą frontą, taigi 
dabar aš prašau jus, nenulaužkite mano rankose esančios palmės, kuri 
mane, jei neatsiras pavyduolių, sulygins su dievais Herkuliu ir Laisvuo- 
ju Tėvu. 

Duokite tą, ko prašau ir pagaliau baikite taip atkakliai tylėti. Kurgi 
dingo tas jūsų pritarimą rodantis triukšmas? Kur mano makedoniečių 
veidas? Kareiviai, aš nebepažįstu jūsų, manau ir jūs nebepažįstate ma- 
nęs. Jau seniai skardenu kurčioms ausims. Bandau grąžinti gyvybę sve- 
timoms ir palūžusioms širdims“.. 

Kareiviai stovėjo į žemę įsmeigę akis ir atkakliai tylėjo. 

Karalius kalbėjo: „Nežinau, kuo aš taip nesąmoningai jums nusikal- 
tau, kad net pažvelgti nenorite į mane! Jaučiuosi tarsi būčiau tyruose. 
Niekas neatsako, netgi neprieštarauja. Į ką kreipiuosi? Pagaliau ko pra- 
šau? Juk giname jūsų garbę irjūsų didybę. Kurgi liko tie, kuriuos aš prieš 
tai mačiau, kaip jie varžydamiesi vienas už kito skubėjo pakelti sužeistą 
karaliaus kūną. Likau apleistas, atstumtas, priešams atiduotas. Bet aš 
vienas eisiu pirmyn. Atiduokite mane upėms, drambliams, toms gen- 
tims, kurių vardo jūs bijote. Rasiu, kas žengs su manimi kartu, jūsų pa- 
liktu. Tai skitai, baktrai, anksčiau buvę priešai, dabar mūsų kariai. Ge- 
riau mirti negu prašančiu imperatoriumi būti. Eikite apsisukę namo, eikite 

džiūgaudami, palikę savo karalių. Aš rasiu čia arba pergalę, kuria jūs 
netikėjote, arba garbingos mirties vietą“. 

Nė vienas kareivis negalėjo nė žodžio ištarti. Laukė, kad vadai ir 
kilmingieji pasakytų karaliui, jog jie nukamuoti žaizdų ir nuolatinės ka- 
rinės įtampos neatsisako savo pareigų, bet neturi jėgų jas toliau atlikti. 
Jie visi, baimės priblokšti, stovėjo nuleidę akis. Iš pradžių savaime kilo 
kažkoks šnarėjimas, paskui gilus atodūsis, pamažu laisviau ir laisviau 
ėmė reikštis skausmas ir visi ėmė raudoti taip, kad karalius liovėsi pykti 


ir apimtas graudulio, nors ir stengėsi, negalėjo suturėti ašarų. Pagaliau 


visas susirinkimas ėmė raudoti. Tačiau niekam nedrįstant prabilti, Ke- 
nonas priėjo arčiau tribūnos, duodamas ženklą, kad nori kalbėti. Karei- 
viai pamatę, kad jis nuo galvos imasi šalmą (toks buvo paprotys kreiptis 
į karalių), ėmė jį drąsinti, kad jis apgintų jų interesus. 


3. Padėtį gelbsti Kenonas 


Tuomet Kenonas tarė: „O kad dievai mus saugotų nuo blogų minčių 
ir aiškiai matyti, kad jie mus saugo. Koks buvo tavo karių pasiryžimas, 
toks ir lieka: žygiuoti ten, kur įsakysi, kovoti, nebijoti mirčiai žvelgti į 
akis, savo krauju tavo vardą užrašyti ateinančioms kartoms. Todėl jei 
manai tęsti žygį, mes taip pat eisime paskui tave ar priekyje tavęs, kaip tu 
pageidausi, nors ir būtume beginkliai, nuogi ir pusgyviai. Betjei tu nori 
išgirsti tikrą savo kareivių vargo padiktuotą, o ne apsimestą balsą, malo- 
nėk paklausyti tų, kurie su didžiausia ištverme vykdė tavo valią ir įsaky- 
mus ir kurie ateityje vykdys, kur tik juos vesi. 

Užmojų didybė, karaliau, pribloškė ne tik priešus, bet ir tavo karei- 
vius. Ką mirtingieji galėjo padaryti, padarėme. Mums, įveikusiems jūras 
ir žemes, viskas geriau yra žinoma, negu vietiniams gyventojams. Beveik 
jau stovime ant pasaulio krašto. Į kitą pasaulį ruoši žygį. Nori surasti 
Indiją, kurios nepažįsta net patys indai. Tuos, kurie gyvena tarp žvėrių 
ir gyvačių, nori ištraukti išjų slaptųjų migių, kad tavo triumfas užgrieb- 
tų plačiau, negu užmato saulė. Šitokie užmojai visiškai atitinka tave, bet 
nepasiekiami mums, nes tavo jėgos vis augs, o mūsų galios jau eina prie 
galo. Pažvelk į tuos išsekusius, žaizdotus, randų subjaurotus kūnus. 
Atbuko ietys, strėlės ir kardai, trūksta šarvų ir skydų. Dėvime persiškais 
rūbais, nes atsigabenti iš namų nebeturime galimybės. Savo išvaizda 
mes išsigimėme į svetimtaučius. Kelintas iš mūsų dar turi šarvus? Kas 
dar turi arklį? Paklausk, kiek beliko kiekvienam iš karo grobio, nes pas- 
kui daugelį eina jų pačių vergai. Visų nugalėtojai, bet nieko neturintys 

skurdžiai. Ne prabanga kankina, bet nebeturime kariavimui reikalingų 
priemonių. Argi šitą puikiausią kariuomenę galėsi nuogą pasiųsti prieš 
dramblius? Nors barbarai tyčia didina jų skaičių, tačiau ir iš šito melo 
matau, kad jų skaičius yra didelis. Jei jau tikrai nuspręsta žygiuoti į 
Indiją, tai sritis nuo pietų pusės yra ne tokia niūri. Užėmus tą sritį bus 
galima pasiekti ir jūrą, kurią gamta panoro padaryti žmogaus veiklos 
tiba. Kam siekti garbės aplinkiniais keliais, jei ji čia pat po ranka? Čia 
rasime ir Okeaną. Taigi nueisime ten, kur tave veda tavo Fortūna, nebent 
tu norėtum daugiau paklaidžioti. Apie visa šita aš labiau norėjau pakai- - 
bėti su tavimi, negu be tavęs su jais. Šia kalba aš nesiekiau pritarimo iš 
kariuomenės pusės, bet norėjau, kad tu geriau girdėtum kalbančiųjų bal- 
są, negu Murmančiųjų dejones“. 

Kenonui baigus kalbėti, iš visų pusių pasigirdo susigėdusių ir ver- 
kiančių kareivių balsai, šaukiantys: „Karaliau, tėve, viešpatie!“ Tą patį 
siūlė ir kiti armijų vadai, ypač senesnio amžiaus, kurių argumentai buvo 
Svaresni ir autoritetas didesnis. 

Karalius nebegalėjo nei užsispyrėlių barti, nei įpykusių raminti. Ne- 
bežinodamas, ką daryti, nušoko nuo tribūnos ir įsakė uždaryti savo būs- 
tinę, kad niekas negalėtų įeiti, išskyrus tuos, kurie paprastai būdavo su 
juo kartu. Dvi dienas rūstavo. Trečią dieną pasirodė ir davė įsakymą iš 
kvadratinių akmenų pastatyti 12 aukurų, kurie turėjo būti ekspedicijos 
paminklu. Taip pat liepė praplėsti visos stovyklos sutvirtinimus ir įreng- 
ti didesnės apimties guolius, negu yra žmogaus kūnas, tuo norėdamas 
viską padidinti ir ateinančioms kartoms palikti klaidinantį stebuklą. Po 
to pasuko atgal ir prie Akezino upės pasistatė stovyklą. Cia staiga susir- 
g0 ir mirė Kenonas. Jo mirtį karalius labai pergyveno. Tačiau pridūrė: ir 
dėl tų kelių dienų, girdi, sakęs ilgą kalbą, lyg jis vienas tebūtų norėjęs 
išvysti Makedoniją. 

4. Kelionė upėmis 

Laivai, kuriuos buvo liepęs statyti, jau buvo nuleisti į vandenį. Tuo 
metu Memnonas iš Trakijos atvedė papildymą: 6.000 raitelių ir 7.000 pės- 
tininkų, gautus iš Harpalo ir 25.000 apsauginių ginklų, kurie buvo pa- 
puošti aukso ir sidabro raižiniais. Karalius liepė juos išdalyti kariams, o 
senuosius sudeginti. Vykti prie Okeano buvo pasiruošęs su 1.000 laivų. 
Tačiau prieš tai sugiminiavęs ir tuo būdu sutaikęs du Indijos karalius 
Porą ir Taksilą, kurie pykosi ir turėjo senas nesuvestas sąskaitas, kiekvie- 
ną paliko savoj karalystėj. Abiejų karalių nuoširdžiausiomis pastangomis 

karalius naudojosi statydamas laivyną. Be to įkūrė dar du miestus, kurių 
vieną pavadino Nikėja, o kitą Bucefalu, savo kritusio arklio vardu, jo atmi- 
nimui. Pagaliau davęs įsakymą gurguolėms kartu su drambliais keliauti 
paskui jį žemės keliu, pats nuplaukė pasroviui, kasdien nuplaukdamas 
beveik po 40 stadijų ir radęs tinkamą vietą išlaipino kariuomenę. 

Pagaliau buvo nuplaukta iki tos vietos, kur Hidaspas susijungia su 
Akezinu. Iš čia pasuko į Sobių kraštą. Sobiai atsimena, kad jų prosene- 
liai esą likučiai Herkulio kariuomenės, kurie dėl ligos negalėję žygiuoti 
toliau. Jie apsigyveno tose vietose, kurias turėjo užėmę. Vietoje drabužių 
jie rengiasi žvėrių kailiais, o vietoje iečių naudojo kuokas. Nors graikų 
papročiai buvo užmiršti, bet dar daug buvo likę giminės pėdsakų. 

Šioje vietoje išsikėlęs su kariuomene, pažygiavęs į priekį 250 stadijų, 
apiplėšė kraštą ir apsupęs žiedu užėmė jo sostinę. Kita gentis ant abiejų 
upės krantų išrikiavo 40.000 pėstininkų. Aleksandras, persikėlęs per upę, 
pėstininkus privertė bėgti, o pasislėpusius tvirtovėje paėmė. Suaugusius 
išžudė, kitus pardavė. Pradėjus pulti antrą miestą, buvo atmuštas dide- 
lių priešo pajėgų ir neteko daug makedoniečių. Bet Aleksandras nesilio- 
vė laikęs miestą apsupęs. Miestiečiai, netekę vilties išsigelbėti, padegė 
namus ir patys kartu su žmonomis ir vaikais susidegino. Ką gyventojai 
sukurdavo, priešas sunaikindavo. Dabar kovos forma buvo nauja. Mies- 
tiečiai naikino miestą, o priešas gynė. Taip karas net gamtos dėsnius 
pakeičia priešingais. Miesto pilis liko sveika. Joje buvo įsitvirtinusi mies- 
to įgula. Pats karalius su laivu apiplaukė pilį, nes jos sienas skalauja 
vandenys trijų upių, pačių didžiausių visoje Indijoje, žinoma, išskyrus 
Gangą. Iš šiaurės pusės plauna Indas, iš pietų Akezinas įteka į Hidaspą. 
Visų upių susilieję vandenys sukelia tokias dideles bangas tarsi jūroje, 
tačiau susidūrusios upių srovės čia tiek suneša dumblo, kad laivybai 
tinka tik siaura vaga. Kadangi bangos be paliovos daužė tai laivo priekį, 
tai šonus, jūrininkai ėmė užvesti laivus ant seklumos. Vienur iš baimės, 
kitur dėl smarkios srovės, laivai pasidarydavo nebevaldomi. Čia pat aky- 
se paskendo du patys didžiausi laivai. Lengvesnieji laivai nors ir nebe- 
suvaldomibuvo išmesti nesužaloti į krantą. 

Karalius pakliuvo į patį didžiausią sūkurį. Laivą, pagautą sūkurio ir 
nebevaldomą, nešė srovė. Karalius nusimetęs rūbus rengėsi šokti į upę, 
bet draugai, netoli plaukę, paėmė jį. Mirtinas pavojus grėsė tiek tam, 
kuris pats ketino plaukti, tiek tam, kuris stengėsi gelbėtis plaukdamas 
laivu. Taigi vieni už kitą griebę irklus, kiek leido žmogaus jėgos, laivą 
pasuko prieš ateinančias bangas. Galėjai manyti, kad skilo bangos ir 

sūkuriai pasitraukė atgal. Tačiau iš sūkurių išgelbėto laivo priplukdyti 
prie kranto nepasisekė. Jis įstrigo artimiausioje seklumoje. Atrodė, kad 
tai buvo karas su upe. Todėl padarę tiek aukurų, kiek buvo upių, irbaigę 
atnašauti ant jų aukas, keliavo toliau. 

Sustojo už 30-ies stadijų. Iš čia nuvyko į oksidrakų ir malių kraštą. 
Šitos dvi gentys, paprastai nuolat kariaujančios tarp savęs, dabar pavo- 
jaus akivaizdoje sudarė sąjungą. Buvo apginkluota 90.000 jaunų pėsti- 
ninkų, be to dar 10.000 raitelių ir 900 keturkinkių karo vežimų. 


5. Makedoniečiai maištauja. Karalius ramina 


Tačiau makedoniečiai, įsikalę į galvą, kad jie jau galutinai pakirsti 
visokių negandų ir sužinoję apie naują karą su žiauriausiomis Indijos 
gentimis, suimti netikėtos baimės, vėl ėmė maištingais žodžiais pulti 
karalių. Girdi, karalius privertęs juos pereiti Gango upę ir dar toliau už 
jos. Karas nesibaigęs, o tik pasikeitęs. Jie esą atiduoti laukinėms gentims 
tam, kad savo krauju atvertų jam kelią į Okeaną. Jis, esą, juos velka už 
žvaigždžių ir saulės ir verčia eiti ten, kur gamta laiko paslėpusi nuo 
žmonių akis. Kiekviename žingsnyje sutinkami nauji priešai su naujais 
ginklais. Ir koks gi užmokestis laukiąs jų už tai, kad jie visus juos sumin- 
tų ir išvaikytų? Tamsa ir požemio karalystė, amžina ir gili naktis, amži- 
nai sustingę vandenys, kur baigiasi apmirdama gamta. 

Karalius, baimindamasis ne dėl savo, o dėl kareivių susirūpinimo, 
sušaukė susirinkimą ir ėmė aiškinti, kad tie priešai, kurių jie taip biją, 
esą bailūs. Pagaliau be šitų genčių niekas jiems daugiau nebepastos ke- 
lio, kad perėję visą žemę, pasiektų pasaulio galą ir rastų savo vargų 
pabaigą. Kadangi jie biją Gango ir daugybės tautų, gyvenančių anapus 
jo, jis nusileidęs ir pasukęs kelią taip, kur tiek pat garbės, bet mažiau 
pavojų. Jis pats matąs jau Okeaną, ir jie patys jaučią jau jūros dvelkimą. 
Girdį, tegu jie nepavydi jam tos šlovės, kurios jis siekia. Jeigu jų karalius 
peržengs Herkulio ir Bakcho ribas, tai už nedidelę kainą jie jam suteiksią 
nemirtingumo šlovę. Tegu jie stengiasi iš Indijos grįžti, o ne bėgti. 

Kiekviena minia, o ypatingai kariška, greit pasiduoda impulso neša- 
ma. Todėl ir maištą nuslopinusios priemonės nėra didesnės už maištą 
iššaukusias priežastis. Niekada kariuomenė taip pakiliai nereikalavo 
vesti juos su dievų palaima ir pasiekti tokios pat garbės, kaip ir tie, su 
kuriais jis nori susilyginti. 

Džiaugdamasisjų pritarimu, karalius tuoj pat išvedė kariuomenę prieš 
priešą. Tos indų gentys buvo labai galingos ir intensyviai ruošėsi karui. 


273 


IX KNYGA 


Savo vadu jie išsirinko ypatingai drąsų vyrą iš Oksidrakų genties. Savo 
stovyklą jis įrengė kalno papėdėje ir plačiai aplinkui padegė laužus, tuo 
norėdamas padidinti kariuomenės vaizdą. Sauksmais ir savotiškai ūka- 
vimais veltui bandė įvaryti baimės besiilsintiems makedoniečiams. 

Vos tik prašvitus, karalius pilnas pasitikėjimo ir vilties įsakė links- 
mai nusiteikusiems kariams imtis ginklų ir žygiuoti į mūšį. Tačiau ar iš 
baimės, ar kilus maištui, barbarai išsilakstė. Jie susispietė neprieinamuose 
kalnuose. Karalius veltui vijosi priešų kariuomenę, tačiau paėmė tik jų 
gurguolę. Po to karalius nužygiavo prie Oksidrakų miesto, į kurį buvo 
pabėgę daugelis priešų, ne tiek pasitikėdami mūro sienomis, kiek gin- 
klais. Karalius jau artinosi prie miesto, kai žynys ėmė jį atkalbinėti ne- 
pulti miesto, arba bent atidėti apsupimą, nes jo gyvybei gresiąs pavojus. 
Karalius, žiūrėdamas į Demophontą (taip vadinosi žynys), tarė: „Jei kas 
nors tau atliekant būrimą arba stebint gyvulio vidurius, šitaip pertrauk- 
tų, neabejoju, kad toks žmogus tau galėtų atrodyti įkyrus ir nemanda- 
gus“. Okai žynys pasakė, kad iš tikro šitaip įvyks, karalius tarė: „Argi tu 
manai, kad Žmogui, turinčiam prieš akis tokios reikšmės įvykius, o ne 
gyvulių vidurius, yra kokia nors didesnė kliūtis už prietaringą žynį“. Ir 
nelaukdamas kol šis atsakys, įsakė atvežti kopėčias. Kitiems delsiant, jis 
pats užlipo ant sienos. Sienos vainikas buvo siauras. Ne taip kaip kitur, 
josios viršus nebuvo papuoštas sienos dantimis, bet buvo apvestas išti- 
sine užtvara, kuri užtvėrė praėjimą. Todėl karalius veikiau kybojo ant 
sienos briaunos, negu stovėjo ir skydu gynėsi nuo iš visų pusių skren- 
dančių iečių, nes iš visų bokštų mėtė įjį ietis. Kareiviai negalėjo ateiti jam 
į pagalbą, nes iš visų pusių juos pasitikdavo masė iečių. Pagaliau gėda 
nugalėjo tokį didelį pavojų, juk kareiviai matė, kad delsdami atiduos 
savo karalių priešui. Antra vertus, skubėjimas irgi kliudė karaliui padė- 
ti. Kadangi vienas už kitą veržėsi karaliui į pagalbą, visi sulipo ant kopė- 
čių, o tos neatlaikė ir jie visi nusivertė, kartu nusinešdami ir vienintelę 
viltį išgelbėti karalių. Visos didžiulės armijos akivaizdoje jis stovėjo vie- 
nas tarsi paliktas dykumoje. Pailso kairė ranka, su kuria sukinėjo skydą 
gindamasis nuo strėlių. Draugai šaukė, kad šoktų žemyn pas juos, jie 
stovėjo pasiruošę jį pagauti. 


6. Oksidrako mieste karalius kaunasi vienas 
Tačiau jis ryžosi netikėtam ir negirdėtam žygiui, greičiau tai buvo 
beprotiškas noras pagarsėti, o ne garbės siekiantis žygdarbis: jis stačiai 
nušoko į pilną priešų miestą. Maža buvo vilties, kad jis kris su ginklu 

rankose, nes nespėjus atsistoti jis galėjo būti sučiuptas ir gyvas paimtas. 
Bet atsitiktinumo dėka jis nušoko ant kojų ir stačias tuoj ėmė pulti. Jo 
Fortūna pasirūpino, kad priešas jo negalėtų apsupti. Senas medis, augęs 
netoli mūro plačiai išskėtęs skarotas šakas, tarsi tyčia išaugęs karaliui 
pridengti, pastojo priešui kelią. Kad jo niekas negalėtų užpulti iš užpa- 
kalio, jis prisiplojo prie milžiniško kamieno, skydu gaudydamas ietis, 
kurios smigo iš priekio. Nes kada visi iš tolo taikė į vieną taikinį, bet 
prieiti arčiau niekas nedrįso, daugiau strėlių ir iečių įstrigdavo šakose, 
negu atsimušdavo į skydą. Pirmiausia karalių gynė jo legendinis var- 
das, paskui neviltis - didelis stimulas mirti garbingai. Jau skydu buvo 
atmušęs begales strėlių ir iečių, o priešas vis plūdo. Akmenys pramušė 
šalmą, keliai ėmė linkti nuo baisios įtampos. Neįvertindami pavojaus, 
arčiausiai stovėję neatsargiai puolė karalių, du išjų perverti kardu prie 
jo kojų krito negyvi. Po to pulti jį iš arčiau niekas nebedrįso. Iš tolo svaidė 
ietis ir strėles. Ojis, tapęs visų taikiniu, suklupęs ant kelių vos gynėsi. 
Tuo tarpu indas iššovė dviejų uolekčių strėlę (kaip anksčiau minėjome 
indai tokias strėles naudojo), strėlė per krūtinės šarvus įsmigo truputį 
aukščiau dešiniojo šono. Gavęs šitą žaizdą, iš kurios pliūptelėjo stipri 
kraujo srovė, tarsi mirdamas paleido ginklus, toks bejėgis, kad negalėjo 
pakelti dešinės rankos ištraukti strėlę. Priešas, kuris buvo suvaręs kara- 
liui strėlę, džiaugdamasis šoko nuplėšti nuo kūno šarvus. Karalius, pa- 
jutęs ant savo kūno priešo ranką, manau, didžiausiai pasibjaurėjęs, su- 
kaupė jėgų likučius ir durklu pervėrė nuogą priešo šoną. Aplink karalių 
gulėjo trys priešo kūnai, toliau nuo jų stovėjo apstulbę priešai. Kol dar 
ruseno šiek tiek gyvybės, jis, norėdamas žūti kovodamas, pasirėmęs sky- 
du bandė atsistoti, bet netekęs jėgų griebėsi dešine už nusvirusios me- 
džio šakos mėgindamas atsistoti. Tačiau, neišsilaikydamas ant kojų, vėl 
susmuko ant kelių, modamas ranka priešą susikauti. 

Pagaliau Paucestas, kitoje miesto pusėje prasiveržęs pro miesto gynė- 
jus, slinkdamas pasieniais, atėjo karaliui į pagalbą. Pamatęs jį Aleksan- 
dras pagalvojo, kad čia yra nejo gyvybės gelbėtojas, o mirties paguoda, ir 
leisgyvis atsirėmė ant skydo. Tuoj pat atbėgo ir Timėjas, o netrukus ir 
Leonatas, šiam iš paskos Aristonas. Indai, sužinoję, kad mieste yra kara- 
lius, visa metę subėgo čia ir ėmė pulti ginančius karalių. 

Didvyriškai kovodamas, pirmas krito Timėjas, gavęs į krūtinę daugy- 
bę žaizdų. Paucestas taip pat, pervertas trimis ietimis ne save dengė 
skydu, o karalių. Leontas, stengdamasis sulaikyti įnirtingai puolančius 
barbarus, gavęs smūgį į sprandą pusgyvis susmuko prie karaliaus kojų. 

Jau ir Paucestas, nusilpęs nuo žaizdų, išmetė skydą. Paskutinė viltis liko 
Aristonas. Bet irjis, būdamas sunkiai sužeistas, ilgiau negalėjo atlaikyti 
priešo spaudimo. 

Tuo metu tarp makedoniečių pasklido gandas, kad žuvęs jų karalius. 
Galbūt ši žinia kitus būtų išgąsdinusi, bet jiems įkvėpė drąsos. Užmiršę 
bet kokį pavojų, dalbomis pralaužė sieną ir per padarytą mūre skylę 
įsiveržė į miestą, ir ėmė skersti indus, kurie daugiau bėgo, negu drįso 
stoti į kovą. Nieko nepasigailėjo nei senių, nei vaikų, nei moterų, many- 
dami, kad kiekvienas jiems pasipainiojęs po kojų galėjo būti tas, kuris 
sužeidė jų karalių. Pagaliau žudydami priešus, numalšino teisėtą pyktį. 

Klitarkas ir Timagenas rašo, kad šitame mūšyje dalyvavęs ir Ptolomė- 
jus, kuris vėliau tapo karaliumi. Tačiau jis pats, nemenkindamas savo 
garbės, mini, kad šitame mūšyje nedalyvavęs, nes buvęs pasiųstas į eks- 
pediciją. Mat koks buvo tokius senus įvykius aprašančiųjų nerūpestin- 
gumas, 0 gal kita panaši yda - lengvatikystė! 

Karalių pernešė į palapinę, medikai nupjovė ieties, įsmigusios į kū- 
ną medinį kotą, stengdamiesi nepajudinti ieties smaigalio. Nurengę 
karalių pastebėjo, kad ieties būta su kabliais. Nesužaloję kūno, negalė- 
jo ištraukti, reikėjo žaizdą prapjauti ir padidinti. Bet bijojo, kad pjau- 
nant neprasiveržtų kraujas, nes ietis buvo didelė ir atrodė pralindusi į 
vidurius. 

Nors Kritobulas medikų tarpe buvo garsus specialistas, vis dėlto, gre- 
siant šitokiam pavojui, vengė prikišti nagus, bijodamas, kad nepasise- 
kus operacijai antjo galvos nekristų atsakomybė. Karalius, pamatęs jį iš 
baimės išbalusį ir verkiantį, tarė: „Ko vilkini laiką ir kodėl nesiimi išva- 
duoti mane nors mirštantį iš to skausmo. Gal bijai, kad nebūtum kaltas 
dėlto, kad aš mirtiną žaizdą gavau“. Kristobulas, atsipeikėjęs iš baimės 
arba bent apsimetęs tokiu, ėmė drąsinti karalių, kad jis leistų save palai- 
kyti, koljis ištrauks ieties smaigalį, nes ir mažas kūno pajudėjimas žalin- 
gas. Karalius užtikrino, kad tiems, kurie patys save laiko, nesą reikalingi 
kitų pagalbos. Kaip buvo liepta, taip nejudėdamas jis ir gulėjo. Taigi 
atvėrus žaizdą ir ištraukus smaigalį ėmė labai tekėti kraujas, karalius 
apalpo, akys apsiblausė, tarsi mirdamas išsitempė. 

Veltui stengėsi vaistais sustabdyti kraujavimą. Draugai, manydami, 
kad karalius mirė, ėmė šaukti ir raudoti. Pagaliau kraujavimą pavyko 
sustabdyti ir karalius pamažu pradėjo atsigauti, pradėjo pažinti aplink 
stovinčius. Visą tą dieną ir sekančią naktį ginkluota kariuomenė laikė 
apsupusi karaliaus būstinę, parodydama, kaip visi pergyvena dėljo gy- 

vybės. Tik tada išsiskirstė, kai sužinojo, kad karalius truputį užnūdęs. Iš 
jų stovykla sužinojo, kad esą daugiau vilčių dėl karaliaus gyvybės. 

Po septynių dienų gydymo, dar neužsitraukus žaizdai, karalius, pa- 
tyręs, kad tarp barbarų įsigalėjusi nuomonė apie jo mirtį, ant dviejų laivų 
vidurio iš abiejų pusių gerai matomoje vietoje liepė pastatyti palapinę. Iš 
tos palapinės jis norėjo pasirodyti tiems, kurie laikė jį mirus. Išvydę kara- 
lių, žmonės išsklaidė priešų viltis, kilusias dėl klaidingų gandų. Po to 
karalius išplaukė pasroviui, šiek tiek laikydamasis atokiau nuo viso lai- 
vyno, kad irklų keliamas triukšmas netrukdytų ligoniui reikalingo poil- 
sio. Ketvirtą dieną po išplaukimo atvyko į tokį kraštą, iš kurio gyventojai 
buvo pabėgę, bet buvo likę gausu maisto ir gyvulių. 

ivieta tiko ir jo, ir kariuomenės poilsiui. Buvo įsigalėjęs toks papro- 
tys, kai tik karaliaus sveikata pablogėdavo, visi draugų vyresnieji ir ka- 
raliaus asmens sargyba miegodavo prie įėjimo į karaliaus būstinę. Lai- 
kydamiesi tokio papročio ir tuo metu, jie visi suėjo į karaliaus miegamąjį. 
Jisai susirūpinęs, ar tik kas nors neatsitiko, kad jie visi kartu suėję, pa- 
klausė, gal yra naujienų apie priešų pasirodymą. Bet Krateras, kuriam 
buvo pavesta perduoti draugų prašymą, tarė: „Ar tu manai, kad mes 
labiau būtume susirūpinę priešų pasirodymu; jei jis būtų ir čia pat slėny- 
je, negu tavo sveikata, kurios tu nebrangini. Tegu visos pasaulio tautos 
susimoko prieš mus, tegu visą pasaulį pripildo kariuomenės ir ginklų, 
jūras tegu padengia laivynais, tegu išleidžia prieš mus nematytus žvėris 
ir gyvulius, tu padarysi mus neįveikiamais. Koks dievas gali pažadėti, 
kad šis Makedonijos ramstis ir žvaigždė gyvuos ilgai, kad tu taip beato- 
dairiškai išstatei save į didžiausius pavojus, užmiršęs, kad piliečius trau- 
ki į pražūtį. Kas norėtų ir kas galėtų likti gyvas tau žuvus? Tavo vedami 
ir tavo vadovaujami mes esame taip toli nuėję, iš kur nė vienas iš mūsų 
be tavo vadovavimo negalėtų grįžti prie savo penatų. Jei kariautum su 
Darijumi dėl persų karalystės, nors ir šiuo atveju niekas nepritartų, ta- 
čiau bent galėtų suprasti tokį tavo pasiryžimą pulti į kiekvieną pavojų, 
nes kai siekis ir pavojus yra lygūs, tai sėkmingai pasibaigus reikalams, 
pasekmės yra malonesnės, o jei nepasisekė - paguoda didesnė. Kas gi 
galėtų pernešti tokį dalyką, kad už tavo galvos kainą būtų perkamas 
koks nors bevardis kaimas. Šito negalės suprasti ne tik tavo armijos ka- 
rys, bet ir bet kokios laukinės tautos pilietis, jei tik jis bus girdėjęs apie 
tavo garsumą. Šiaušias plaukai pagalvojus apie tą įvykį, kurį neseniai 
teko matyti. Bijau net kalbėti, kaip nevalyvos rankos būtų nuplėšusios 
šarvus nuo gyvo neįveikto kūno, jei tik mums palankioji Fortūna nebūtų 

saugojusi tavęs, atskirto nuo visų. Visi tie, kurie negalėjome eiti kartu su 
tavimi, esame išdavikai, esame pabėgėliai. Nors į visus karius žiūrėtum 
su panieka, bet niekas neatsisakys nuplauti tos gėdos, kurios nesugebė- 
jo išvengti. Niekink mus, bet kitokiu būdu. Kur įsakysi, mes visur eisime. 
Nereikšmingus karus ir nežymius mūšius mes prašome palikti mums, 
save tausoti tiems mūšiams, kurie atitinka tavo didybei. Garbė greitai 
susiteršia, kovojant su menkais priešais. Nieko nėra pikčiau, kaip nau- 
dotiją ten, kur negalima parodyti“. 

Beveik tą patį pasakė Ptolomėjus, panašiai kalbėjo ir kiti. Visi su aša- 
romis, nedrąsiais balsais jį maldavo pasitenkinti pasiekta šlove ir rūpin- 
tis savo, tai yra valstybės gerove. Malonus karaliui buvo draugų atsida- 
vimas. Kiekvieną apkabindamas liepė sėstis. 

Atsiliepdamas į kalbas, karalius kalbėjo: „Jums, labiausiai atsidavu- 
siems ir ištikimiausiems iš visų piliečių ir visų draugų, nuoširdžiausiai 
dėkoju ne vien dėl to, kad šiandien mano sveikatą iz gerovę labiau verti- 
nate už savąją, bet ir todėl, kad nuo pat karo pradžios nebuvo atsitikimo, 
kadjūs man nelinkėtumėte gero. Aš turiu jums taip pat prisipažinti, kad 
niekad mano gyvenimas man nebuvo toks brangus, kaip dabar, idant 
ilgai galėčiau naudotis jūsų draugyste. Tačiau mano projektai ir tų, ku- 
rie yra pasiruošę už mane atiduoti savo galvas, nėra tie patys. Aš ma- 
nau, kad jūsų gerus linkėjimus iš tikro nusipelniau savo darbais. Jūs iš 
manęs trokštate turėti ilgai trunkančią, gal būt net nuolatinę naudą, o aš 
save matuoju ne metų skaičiumi, bet garbe. Aš turėjau galimybę tenkintis 
tėvo turtais, gyventi Makedonijos ribose, fiziškai nieko nedirbti ir laukti 
niekieno nepastebėtos, niekuo neišsiskiriančios senatvės. Juk ir neveik- 
lūs žmonės negali tvarkyti savo likimo. Dažnai ir tuos, kurie ilgą gyveni- 
mą laiko vieninteliu gėriu, ištinka žiauri mirtis. Bet aš skaičiuoju ne me- 
tus, o pergales. Ir jei aš gerai suskaičiuoju Fortūnos dovanas, aš jau ilgai 
gyvenau. Valdyti pradėjau nuo Makedonijos, gaunu Graikiją. Nukaria- 
vau Trakiją ir Ilirus, valdau tribolus ir medus. Užimu Aziją, kurią ska- 
lauja Helespontas ir Raudonoji jūra. O dabar jau esu netoli pasaulio 
krašto, į kurį įžengęs manau sau atverti kitą gamtą ir kitą pasaulį. Iš 
Azijos žygiuodamas į Europą, sieną perėjau per vieną valandą. Abiejų 
kontinentų nugalėtoju tapau po 9 mano karaliavimo metų ir po 28 metų 
savo amžiaus. Argi jūs manote, kad aš galiu kada nors nustoti siekti 
garbės, kuriai vienai pašvenčiau save. Aš nepasitrauksiu ir kur tik ka- 
riausiu, jausiuos esąs viso pasaulio akivaizdoje. Nežinomas vietas pa- 
darysiu žinomomis, atversiu žemes visoms tautoms, žemes, kurias gam- 

ta nuo jų buvo giliai paslėpusi. Žūti atliekant tokius darbus, jei tokia 
lemtis, gražus dalykas. Esu gimęs iš tokio kamieno, kuris visų pirma turi 
siekti ne ilgo, bet didelio gyvenimo. Pagalvokite, prašau, apie tai, kad 
mes esame toje žemėje, kurioje moters vardas dėl jos dorybių yra aukš- 
čiausioje pagarboje. Kiek miestų įkūrė Semiramidė? Kiek tautų nugalėjo? 
Kokius žygius įstengė atlikti? Mes dar neprilygstame garbe šitai mote- 
riai, o jau atrodo, kad mums gana šitos šlovės? Dievai tebūna mums 
maloningi, patys didieji darbai dar prieš akis. Visa mes turėsime, ko dar 
neturime, jeigu to, kur galima pasiekti didelės garbės, niekada nelaikysi- 
me menku dalyku. Jūs tik apginkite mane nuo vidaus priešų pinklių ir 
klastos, visus karo ir Marso teikiamus pavojus aš pasitiksiu drąsiai, be 
baimės. Pilypas buvo saugesnis mūšio lauke, negu teatre. Tas, kuris daž- 
nai išvengdavo priešų rankų, nuo saviškių pabėgti negalėjo. Taip patjei 
ir kitų karalių mirtis paskaičiuosi, pamatysi, kad jų daugiau žuvo nuo 
savųjų rankos, negu nuo priešų. 

Dabar man pasitaiko proga atskleisti seniai mano brandintą svajonę. 
Geriausias mano darbų ir mano žygių įvertinimas bus, jei po mirties 
mano motina Olimpija bus priskirta prie dievų. Jei man bus leista, jei 
būsiu gyvas, aš pats tai padarysiu. O jei likimas mane paims pirma, 
atsiminkite, kad šita padaryti aš pavedžiau jums". 

Po šitos kalbos draugus atleido, bet dar keletą dienų ten pastovyklavo. 


II SKYRIUS. ŽYGIS PRIE JŪROS 


1. Sukilimas Garabaktroje 


Kai šitai įvyko Indijoje, Garabaktroje kilo maištas ir nuo karaliaus 
atsimetė graikų kareiviai, kuriuos jis neseniai buvo apgyvendinęs kolo- 
nijose. Daugiau jie atsimetė iš baimės, kad bus nubausti, negu kad būtų 
nusistatę prieš Aleksandrą. Mat nužudę įtakingesnius savo tautiečius, 
Jie ėmė labiau dairytis į ginklus. O užėmę Baktros pilį, kuri lyg tyčia 
menkai buvo ginama, jie davė impulsą ir barbarams atsimesti. Sukilėlių 
vadas buvo Atenodoras,jis net karaliumi apsišaukė. Tai padarė ne tiek 
trokšdamas valdžios, kiek noro grįžti į tėvynę su visais tais, kurie buvo 
jam paklusnūs. Tačiau jo tautietis Bikonas iš pavydo jam suruošė pasalą 
ir, pakvietęs į puotą, kažkokio Bokso iš Makeriano rankomis jį nužudė. 
Sekančią dieną sušaukęs susirinkimą, kai kuriuos įtikino, kad Atenodo- 
ras ruošęs prieš jį pasikėsinimą. Tačiau kai kuriems Bikono melas buvo 
įtartinas, o pagaliau pamažu dauguma tuo įsitikino. 

Todėl graikų kariai pasiruošė progai pasitaikius nužudyti Bikoną. 
Bikonas, netikėtai išsigelbėjęs iš gresiančio pavojaus, netrukus pradėjo 
regzti pinkles prieš tuos, kurie buvo jį apgynę. Tačiau šitie, sužinoję apie 
ruošiamą, suėmė ir patį Boksą. Boksą nusprendė tuoj pat nužudyti, o 
Bikoną manė nukryžiuoti. Jau buvo paruoštos ir suneštos kankinimo 
priemonės, tik staiga graikų kareiviai, neaišku dėl kokios priežasties, 
tarsi pamišę išlakstė pasiimti ginklų. Išgirdę tokį triukšmą Bikono bude- 
liai pasitraukė, pabijoję, kad sukilėlių šūkaliojimai neleidžia jiems to 
daryti. O Bikonas, koks buvo nuogas, toks ir nubėgo pas graikų karei- 
vius. Nukankinta pasmerktojo tragiška išvaizda jų širdyse staiga įžiebė 
priešingusjausmus ir liepė jį paleisti. Tuo būdu du kartus išvengęs baus- 
mės su tais graikais, kurie paliko karaliaus jiems suteiktas kolonijas, jis 
grįžo į tėvynę. Visi šie įvykiai vyko netoli Baktros skitų pasienyje. 

Tuo tarpu pas karalių atvyksta 100 pasiuntinių iš dviejų anksčiau 
minėtų genčių. Jie atvyko važiuoti, buvo visi labai aukšto ūgio ir puoš- 
niai apsirengę. Jų lininiai rūbai buvo atausti auksu ir išgražinti purpu- 
ru. Jie pranešė, kad jie patys pasiduoda ir atiduoda savo miestus ir 
laukus. Per tiek amžių niekada nepažeistą savo laisvę pirmą kartą jie 
norį perleisti jo malonei. Jų pasidavimo inspiratoriai esą dievai, o ne 
baimė, nes jie prisiimą šitą jungą esant jų jėgoms visai neliestoms. Ka- 
ralius, sušaukęs pasitarimą, pasidavusius priėmė į savo globą, uždėjęs 
jiems mokėti tokią pačią duoklę, kokią šios abi gentys mokėjo aracha- 
zams. Be to, dar įsakė duoti 2.500 raitelių. Barbarai visa šita klusniai 
įvykdė. Pagaliau visus delegatus ir tų genčių karaliukus Aleksandras 
pakvietė į puotą ir surengė vaišes. Nedideliais intervalais buvo išdės- 
tyta 100 gryno aukso guolių. Juos (guolius) supo auksu ir purpuru 
žvilgantys kilimai. Visa, ką buvo perėmęs iš senosios persų prabangos 
ir visus daiktus, kuriuos buvo naujai pateikę makedoniečiai, karalius 
parodė šitame pokylyje. Tai buvo šių dviejų tautų moralinio pakrikimo 
mišrainė. 


2. Graikų boksininkas nugali ginkluotą makedonietį karį 


Šitame pokylyje dalyvavo ir garsus boksininkas atėnietis Dioksipas. 
Karalius žinojo ir vertino dėl jo išskirtinės fizinės jėgos. Tulžingi pavy- 
duoliai ėmė juokais ir rimtai jį užgaulioti, girdi, jis esąs nusipenėjęs ne- 
naudingas pabaisa. Kai jie žygiuoja į mūšį, jis, aliejumi išsitepęs savo 
pilvą, ruošiasi vaišėms. Panašiai jį plūdo jau gerokai prie vaišių stalo 
įkaušęs makedonietis Horatas ir siūlė jam rytojaus dieną, jei šis esąs 

vyras, sujuo kardais pasikauti. Karalius pagaliau galėsiąs įvertinti ar jo 
išsišokimą, ar ano bailumą. 

Dioksipas, su panieka išjuokdamas kareivišką akiplėšiškumą, iššūkį 
priėmė. Kitą dieną, kareiviams vis labiau reikalaujant dvikovos ir kara- 
liui neįstengiant atbaidyti nuo jos, sutiko leisti. Susirinko didelė daugy- 
bė kareivių, tarp jų buvo ir graikų, palaikančių Dioksipą. Makedonietis 
apsiginklavo įprastais ginklais: kairėje rankoje laikė auksinį skydą ir 
ietį, vadinamą „sarisa“, o dešinėje rankoje lengvą ietį. Taip pat turėjo 
prisirišęs kardą, tarsi vienu metu ketindamas kautis su daugeliu priešų. 
Dioksipas, blizgąs aliejumi, užsidėjęs vainiką, kairėje rankoje laikė fini- 
kietišką apsiaustą, o dešinėje turėjo milžinišką šakotą kuoką. Kaip tik šis 
dalykas visus labai suintrigavo, nes susiremti nuogam su ginkluotu at- 
rodė jog čia daugiau beprotybė, negu lengvamanybė. Ir taip makedonie- 
tis neabejodamas, kad jis iš tolo galės jį nusmeigti, paleido ietį. Dioksi- 
pas, nežymiai pasilenkdamas, išvengė ieties ir šokęs prie makedoniečio, 
kuoka perlaužė antrąją ietį (“sarisą“), nespėjus jam perimti jos į dešinę 
ranką. Netekęs abiejų iečių makedonietis griebėsi traukti kardą. Tačiau 
tuo momentu Dioksipas stvėrė jį į glėbį ir pakėlęs trenkė į žemę. Atėmęs 
kardą, gulinčiam ant sprando uždėjo koją ir užsimojo kuoka, ketinda- 
mas nugalėtąjį galutinai ja sutriuškinti, tačiau karalius sustabdė. Šio 
spektaklio atomazga buvo liūdna ne tik makedoniečiams, bet ir Aleksan- 
drui, daugiausiai dėl to, kadangi jį stebėjo ir barbarai, nes karalius per- 
gyveno, kad išgirtoji makedoniečių drąsa tapo pajuokos objektu. Todėl 
karaliaus ausys buvo atviros pavyduolių šmeižtams. 

Po kelių dienų bevalgant pietus, sąmoningai dingsta auksinė taurė. 
Tarnai, kuriems neva dingo taurė, oiš tikro, kurią buvo paslėpę, kreipėsi 
į karalių. Dažnai gėda neturi tiek ištvermės, kiek nusikaltimas. Dioksi- 
pas, negalėdamas pernešti nukreiptų į jį akių žvilgsnių, kaltinančių jį 
vagyste, išėjo iš pokylio ir, parašęs laišką, kurį turėjo perduoti Aleksan- 
drui, kardų nusidūrė. Jo mirtį karalius sunkiai pergyveno, galvodamas, 
kadjis buvo liudininkas ne atgailos, o pavydo, ypač po to, kai jį neteisin- 
gai apkaltinus, pavyduolių veiduose pasirodė begalinis džiaugsmas. 

Indų pasiuntiniai buvo atleisti namo. Po keleto dienų su dovanomis 
jie vėl grįžo atgal. Jie atsiuntė 300 arklių ir dovanojo 1.300 vežimų, ku- 
riuos kiekvieną traukė po keturis arklius. Šiek tiek lininės medžiagos, 
1000 indiškų skydų ir 100 kaltojo geležies talentų. Taip pat dovanojo 
reto didumo prijaukintų liūtų ir tigrų, o be to milžiniškų driežų odų ir 
vėžlių šarvų. 

3. Naujų teritorijų užėmimas 


Po to karalius liepė Kraterui kariuomenę nuvesti netoli upės, kuria 
buvo numatęs plaukti. Susodinęs visą savo palydą į laivus, pasroviui 
išvyko į Malių kraštą. Iš čia nuvyko į Sabrakų žemę. Tai galinga Indijos 
gentis. Ji turėjo 60.000 pėstininkų ir 6.000 raitelių. Šią kariuomenę lydėjo 
500 vežimų. Kariuomenei vadovauti buvo išrinkti trys vadai, pasižymėję 
kare. Daugelis jų kaimų dažniausiai stovi ant upių krantų. Tų kaimų 
gyventojai, būdami netoli upės, išvydę visą upę, kiek užmatyti galima, 
nusėtą laivais ir daugybe tūkstančių blizgančių ginklų, išsigando ne- 
matyto vaizdo ir pamanė, kad čia ateina dievų kariuomenė, kad čia kitas 
Laisvasis Tėvas, kurio vardas indų tautose buvo populiarus. Be to, ka- 
reivių šūkavimai, irklų keliamas triukšmas, įvairios jūrininkų vieno ki- 
tam duodamos pastabos, dar labiau didino baimę. Visi puolė prie savo 
ginkluotų vyrų, šaukdami, ar jie pasiuto, jei mano kautis su dievais. Lai- 
vų, kuriais plaukia nenugalimoji armija, esą negalima suskaičiuoti. Jie 
sukėlė tokį siaubą savo kariuomenėje, kad vadai, nutarę pasiduoti, tuoj 
pasiuntė pasiuntinius. Karalius juos priėmė į savo globą ir po kelių die- 
nų išvyko pas kitas gentis. Jos irgi nebuvo drąsesnės už kitas. Čia įkūręs 
miestą ir jį pavadinęs Aleksandrija, nuvyko į sritį, kurios gyventojai va- 
dinosi muzikanai. Čia iš vietinių gyventojų sužinojęs, kad jo paropami- 
zadams skirtasis satrapas Terioltas buvęs nepasotinamai gobšus ir ne- 
prieinamas, liepė suimti ir nužudyti. 

Obaktrų žynį Oksatrą, ne tik išteisino, bet dar praplėtė jo įgaliojimus. 
Pagaliau visam muzikanų kraštui pasidavus, jų mieste paliko įgulą. Iš 
čia atvyko į Prestų kraštą ir į pačią indų gentį. Tos genties karalius buvo 
Oksikanas. Su dideliu skaičiumi savo tautiečių jisai užsidarė sutvirtin- 
tame mieste. Šį miestą Aleksandras apgulė ir po trijų dienų paėmė. 

Oksikanas, kuris buvo pabėgęs į miesto tvirtovę, pasiuntė pas karalių 
pasiuntinius tartis dėl pasidavimo sąlygų. Pasiuntiniams dar nespėjus 
nueiti pas karalių, su didžiausiu triukšmu nugriuvo du tvirtovės bokš- 
tai. Per tų bokštų griuvėsius makedoniečiai įsiveržė į pilį. Oksikanas su 
nedideliu būreliu saviškių gindamasis buvo nužudytas. Pilį sugriovė, 
visus piliečius pardavė vergais, o pats nuvyko į Sako karaliaus valdo- 
mas žemes. Daugelį miestų priėmė į savo globą, o patį galingiausią gen- 
ties miestą paėmė prasikasę tunelį. 

Barbarams, nežinantiems karinio darbų meno, pasirodę mieste ka- 
riai atrodė kaip kokie pamėklės: beveik miesto viduryje jie išlindo iš že- 

mės, nors prieš tai nebuvo jokio pėdsako kasamo urvo. Klitarkas rašo, 
kad šitame krašte buvo išžudyta 80.000 indų ir daugybė buvo parduota 
vergais. Muskanai vėl atsimetė. Jų numalšinti karalius pasiuntė Pitoną. 
Jis pagavęs genties vadą, kuris buvo ir maišto iniciatorius, atvedė pas 
karalių. Karalius, jį prikaldinęs prie kryžiaus, sugrįžo prie upės, kur 
anksčiau laivynui buvo liepęs jo laukti. 

Plaukdamas pasroviui, po keturių dienų atvyko į miestą, per kurį 
vedė kelias į Sako karalystę. Neseniai miestas buvo pasidavęs, tačiau 
dabar miestiečiai atsisakė klausyti jo valdžios ir uždarė miesto vartus. 
Karalius, žinodamas, kad jų nedaug tėra, įsakė 500-ams agrianų pri- 
slinkti prie miesto sienų ir pamažu nuojų traukiantis vilioti priešą išeiti 
iš miesto. Priešas, patikėjęs, kad jie bėga, ims juos vytis. Agrianai padarė, 
kaip jiems buvo įsakyta, išprovokavę priešą staiga ėmė bėgti, o barbarai 
ėmė pakrikai juos vytis ir užšoko ant kitų, tarp kurių buvo ir karalius. 
Prasidėjus mūšiui iš 3.000 barbarų krito 500, 1.000 paimta į nelaisvę, kiti 
pabėgę užsidarė mieste. Tačiau pergalė nesibaigė taip linksmai, kaip 
prasidėjo, nes barbarai nuodais ištepė savo kardus. Sužeistas tokiu kar- 
du tuoj pat mirdavo. Gydytojas negalėjo nustatyti tokios staigios mirties 
priežasties. Net mažiausio įdrėskimo negalėjo išgydyti. Tačiau barbarai 
vylėsi kaip nors sužeisti neatsargų ir beprotiškai drąsų karalių. Tačiau, 
norsjis kovojo pačiose pirmose eilėse, atsitiktinai liko nesužeistas. 

Tuo ypač pasirūpino Ptolomėjus: jis buvo nežymiai sužeistas į kairį 
petį. Tiesa, žaizda maža, bet pavojus didelis. Karalius dėl jo labai susirū- 
pino. Kraujo atžvilgiu jie buvo giminės. Daug kas tikėjo, kad jis yra Pily- 
po sūnus. Iš tikro, jo motina buvo Pilypo meilužė. Jis buvo ir karaliaus 
asmens sargybinis, ir labai drąsus kaip karys. Jis buvo ne toks garsus ir 
išsilavinęs karo mene, kaip civiliniuose dalykuose. Jis rengėsi saikingai, 
kaip paprastas pilietis, ypač malonus ir labai prieinamas, nė kiek netu- 
rintis karališko pasipūtimo. Dėl šitų savo savybių vienodai mėgstamas 
karaliaus ir savo tautiečių. Tik tada pirmą kartą jis patyrė tokius savo 
tautiečių jausmus, kad atrodė, jog šioje kritiškoje padėtyje makedonie- 
čiai linki jam tos laimės, kurią jis vėliau pasiekė, nes ne mažiaujie pergy- 
veno dėl Ptolomėjaus, negu dėl karaliaus. 

Karalius, budėdamas prie Ptolomėjaus ir nusikamavęs mūšyje bei 
susirūpinęs, liepė atnešti lovą, kurioje pats galėtų pailsėti. Vos tik atsi- 
gulęs, tuojau giliai užmigo. Pažadintas iš miego papasakojo, kad per 
miegą jis matęs drakoną, kuris dantyse laikė įsikandęs žolę ir parodęs, 
kad šį gėlė yra vaistas nuo nuodų. Karalius tvirtino, kad jei kas nors 

rastų tą žolę, jis atpažintų jos spalvą. Visi ėmė ieškoti žolės ir, pagaliau 
radę ją, uždėjo ant žaizdos. Liovėsi skausmai, o per trumpą laiką ir žaiz- 
da užsitraukė. 

Barbarai, matydami, kad jų viltys nepasiteisino, patys pasidavė ir 
atidavė miestą. Iš čia karalius nuvyko pas artimiausią gentį Pataliją. Jų 
karalius Meris paliko miestą ir pabėgo į kalnus. Aleksandras užėmė mies- 
tą ir nusiaubė laukus. Čia rado didelį grobį: daugybę maistui skirtų ir ' 
darbinių gyvulių, daug grūdų. Po to parinkęs upę gerai pažįstančius 
vedlius, nuplaukė į salą, kuri buvo iškilusi beveik pačiame vagos vidu- 
ryje. Čia buvo priverstas ilgėliau stabtelėti, nes blogai saugomi vedliai 
pabėgo. Pasiuntė paieškoti kitų, bet jų nerado. 

Tačiau nenugalimas noras pamatyti Okeaną ir prieiti pasaulio kraš- 
tą, neturint kraštą pažįstančių vedlių, privertė savo galvą ir daugybę 
drąsiausių vyrų gyvybių patikėti nežinomos upės srovei. Plaukė per tokį 
kraštą, apie kurį neturėjo jokio supratimo. Nežinojo, kiek dar kelio iki 
jūros, kokios gentys gyvena, kokios upės žiotys, ar tinka plaukti karo 
laivais: akli ir nepatikimi spėliojimai. Vienintelis pateisinimas tokios 
beprotiškos drąsos - nuolat lydinti baimė. Jau buvo nuplaukę apie 4.000 
stadijų, kai laivų kapitonai ėmė aiškinti karaliui, jog jaučią jūros dvelki- 
mą, jiems atrodą, kad Okeanas nebetoli. Iš džiaugsmo karalius ragino 
jūreivius paspausti irklus. Jau atėjęs visų vargų ir siekimų galas. Garbin- 
gas žygis įvykdytas, niekas nebegalės pastoti jam kelio. Be kovos pavojų, 
be kraujo praliejimo jie užėmę pasaulį. Toliau žengti nebegalinti nė pati 
gamta. Greitjie pamatysią tai, ko niekas nėra matęs, išskyrus dievus. 

Iš laivo pasiuntė į krantą keletą karių, pagauti kur nors beklaidžio- 
jančius kaimiečius. Tikėjosi iš jų gauti kokios nors informacijos. Išlan- 
džioję visas lūšnas, pagaliau rado pasislėpusių kaimiečių. Kai jų pa- 
klausė, ar toli esanti jūra, jie atsakė nieko apie jūrą net šnekant negirdėję. 
Tačiau po trijų dienų jie gali pasiekti karčiuosius vandenis, kurie gadina 
gėląjį vandenį. Makedoniečiai suprato, kad vietiniai gyventojai, nepaži- 
nodami jūros prigimties, šitaip ją išskiria. Taigi su dideliu pakilimu jūri- 
ninkai griebėsi irklų. O kitą dieną tikslui artėjant, jų entuziazmas didėjo. 


4. Jūra. Prie išsvajoto Okeano 


Trečią gi dieną silpnam vėjeliui genant nelygias bangas, pasirodė 
jūra, susimaišiusi su upės vandeniu. Tuomet jie priplaukė kitą salą, esan- 
čią vidury upės. Kadangi bangavimas trukdė irkluoti, kiek ilgiau sugai- 
šo laivyną priplukdydami prie salos, o po to patys išsisklaidė ieškoti 

maisto, nesirūpindami tuo, kas juos iš nežinių gali užklupti. Atėjus lai- 
kui, apie trečią valandą, Okeanas tvindamas ėmė kilti ir upės vandenį 
stumti atgal. Pradžioje sustabdyta, paskui stipriau pastumta, srovė ėmė 
plūsti atgal didesne jėga, negu bėgančių upių tėkmė staigia vaga. Neži- 
nantiems jūros prigimties atrodė lyg stebuklas ir rūstybės ženklai. Vis 
smarkiau ir smarkiau tvinojūra, užliedama ką tik buvusius sausus lau- 
kus. Laivai pakilo ir visas laivynas išsiblaškė, o tie kareiviai, kurie buvo 
pasiųsti į krantą, apstulbę nuo tokios netikėtos nelaimės, išsigandę bėgo 
iš visur prie savo laivų. Bet sąmyšyje skubėjimas visada trukdo. Vieni 
stūmė laivus kartimis, kiti negalėdami pasinaudoti irklais, sėdėjo. Kai 
kurie skubėdami išplaukti, bet nesulaukdami tų, kurie su jais turėjo va- 
žiuoti, svyruojančius ir nerangius laivus stengėsi pamažu išjudinti, o 
kiti nebevaldomi laivai negalėjo žmonių paimti. Tiek visą masę, tiek kiek- 
vieną atskirai skubėjimas tik gaišino. Vieni šaukė: palaukite, kiti rėkė: 
plaukite. Dėl tokių prieštaringų įsakinėjimų žmogus nebesugeba nei klau- 
syti, nei matyti. Nė vairininkai negalėjo nieko padėti, nes per triukšmą 
negalėjai girdėti jų balso, o būdamas išsigandęs ir pasimetęs negalėjai 
įvykdytijų įsakymo. Taigi laivai susidurdavo, vieni kitiems nulauždavo 
irklus, trukdydavo plaukti. Galėjai pagalvoti, kad čia plaukia ne vienos 
kariuomenės laivai, o vyksta dviejų laivynų mūšis. Vairai atsitrenkdavo 
įlaivo priekius, užpakalyje plaukiantys atsimušdavo į plaukiančius prie- 
kyje, o šitie trukdydavo tiems, kurie plaukė prieš juos. Įsikarščiavę jūri- 
ninkai nuo žodžių pereidavo prie kumščių. Potvynis jau buvo užliejęs 
visus aplinkui esančius laukus, tik kyšojo aukštesnės vietos, tarsi nedi- 
delės salelės, į kurias daugelis išsigandusių metę laivus stengėsi išplaukti. 
Išsisklaidę laivai vieni stovėjo labai giliame vandenyje, nes pojais buvo 
slėnis, kiti buvo įstrigę seklumoje, nes vanduo buvo užliejęs nelygų pa- 
viršių. 

Staiga apėmė naujas dar didesnis siaubas: potvynis pradėjo atslūgti 
ir vanduo galinga srove ėmė grįžti į jūrą. Vėl pasirodė žemė, ką tikbuvu- 
si giliai apsemta jūros. Palikti stovintys laivai, vieni kniubo ant nosies, 
kiti virto ant šono. Laukai buvo nusėti nešmenų, ginklų, nuplėštų lentų, 
nulūžusių irklų. Kareiviai bijojo išlipti iš laivų ir lipti į laivus, laukdami 
dar baisesnių įvykių, negu buvo. Iš to, ką buvo pergyvenę jie tarėsi matą 
sausumoje laivų sudužimą, o upėje jūrą. Bet tuo nesibaigė nelaimės. Ne- 
žinodami to, kad netrukus potvynis vėl grąžins jūrą, kuri vėl pakels jų 
laivus, jie save įsivaizdavo pasmerktus ilgam badui ir pražūčiai. Potvy- 
nio palikti šliaužiojo šlykštūs gyvūnai. Artinosi naktis ir karalių apėmė 

beviltiškos būklės slogutis. Tačiau rūpesčiai neįveikė jo nenugalimos 
energijos ir jam nesutrukdė kiaurą naktį sėdėti sargybos bokšte ir siunti- 
nėti raitelius prie upės žiočių, kad jie, kai tik pajus kylant jūros potvynį, 
grįžtų pirma jo. Taip pat įsakė suremontuoti apgadintus laivus, atstatyti 
bangų apverstus ir visiems būti pasiruošusiems, kai jūra vėl užlies že- 
mę. Praėjo visa naktis budint ir duodant nurodymus bei padrąsinimus. 
Bet greitai ir raiteliai šuoliais parlėkė atgal, o pojų tuoj ir potvynis. Pra- 
džioje pamažu plūstant vandeniui ėmė kilti laivai, bet tuoj banga užpylė 
visus laukus ir išjudino laivyną. Kareivių irjūrininkų džiaugsmingi bal- 
sai dėl netikėto išsigelbėjimo pripildė jūros ir upės pakraščius. 

Iš kur staiga grįžusi jūra? Kurji buvo pasitraukusi? Kokia šito reiški- 
nio prigimtis? Čia prieštaraujanti, čia laiko potvarkiui paklusni. Nuste- 
bę klausinėjo vienas kitą. Kadangi karalius iš to, kas buvo įvykę, supra- 
to, jog saulei patekėjus ateis nustatytas laikas, todėl vidurnaktį 
pasinaudodamas potvyniu su keletu laivų nuplaukė žemyn ir praplau- 
kę upės žiotis, nusiyrė į jūrą 400 stadijų. 

Pagaliau įvykdė savo troškimus. Jūros ir vietos dievams sudėję aukas 
grįžo prie laivyno. Paskui laivyną nuplukdė prieš srovę, o sekančią die- 
ną laivynas jau buvo netoli klastingo ežero. Daugelis, nežinodami jo 
prigimties įbridę į vandenį skaudžiai nusivylė: visi apsikrėtė niežais. 
Liga buvo limpanti, todėl apsikrėtė ir kiti. Gydėsi aliejumi. Kadangi ka- 
riuomenę žadėjo vesti žemės keliu, o kraštas buvo labai sausas, karalius 
pirma pasiuntė Leontą kasti šulinių. Jis pats su kariuomene apsistojo ir 
laukė pavasario. Per tą laiką įkūrė keletą miestų. Nearchui ir Onezikri- 
tui, prityrusiems jūrininkams, įsakė su didžiausiais laivais plaukti į Oke- 
aną taip toli, kol bus saugu ir tirti jūros prigimtį. Kai panorės grįžti, gali 
plaukti ta pačia upe arba Eufratu ir pasivyti juos. 

Žiemai baigiantis nebetinkamus naudoti laivus sudegino ir kariuo- 
menę nuvedė žemės keliu. Po devynių dienų pasiekė Arabitų kraštą, o 
dar po tokio pat laiko atvyko į Gedrosų sritį. Ši laisva tautelė sušaukusi 
susirinkimą pasidavė. Be maisto pristatymo, jiems neuždėjo jokios kitos 
duoklės. Po penkių dienų priėjo upę, kurią vietiniai gyventojai vadino 
Arabu. Juos pasitiko bevandenis dykumų kraštas. Ją įveikęs atvyko į 
Horitus. Čia didesnei kariuomenės daliai vadovauti paskyrė Hefestio- 

ną,o lengvai ginkluotą dalį pasidalino su Ptolomėjumi ir Leonatu. Trys 
kariuomenės būriai vienu metu ėmė niokoti Indijos laukus. Buvo išga- 
bentas didelis karo grobis. Pajūrio gyventojus degino Ptolomėjus, liku- 
sius karalius pats, o iš kitos pusės degino Leontas. Taip pat ir šiame 

regione įkūrė miestą, į kurį gyventi perkėlė ararachozijus. Iš čia vėl pasu- 
ko prie pajūrio indų. Jie valdo didelį dykumų apleistą kraštą ir net su 
kaimyninėmis gentimis jie neturi jokių prekybinių santykių. Pati dyku- 
ma savo prigimtimi dar labiau sušiurkštino jų laukinį charakterį: ilgi, 
niekada nekerpami nagai, pasišiaušę ir nekirpti plaukai. Lūšnas stato iš 
kriauklių ir kitokio jūros išmetamo šlamšto. Rėdosi žvėrių kailiais, min- 
ta sūdyta žuvimi, o taip pat ir mėsa didesnių gyvūnų, išmetamų jūros 
potvynių. 

Makedoniečiai, suvalgę maistą, pradžioje ėmė jausti maisto trūkumą, 
o paskui ir badą. Maitinosi iškastomis palmės šaknimis, nes tai buvo 
vienintelis tame krašte augęs medis. Pritrūkę šito maisto ėmė skersti gy- 
vulius, net nuo arklienos neatsisakė. O kada nebeturėjo sų kuo vežti 
mantos, visą priešo prisiplėštą grobį, dėl kurio buvo keliavę į Oriento 
tolybes, sudegino ant laužo. Pagaliau badą lydėjo maras: sugedusio mais- 
to pakitęs skonis, be to varginanti kelionė ir smukusi nuotaika buvo prie- 
žastis plisti ligoms. Negalėjo nei stovėti vietoje be nuostolio, nei eiti pir- 
myn. Stovėdami turėjo badauti, žygiuojančius labiau vargino maras. 
Laukai buvo nukloti daugiau pusgyviais žmonėmis, negu lavonais. Net 
ir mažiau sergantys negalėjo spėti eiti kartu, nes kariuomenė strimgal- 
viais veržėsi į priekį, manydama tiek turinti vilties išsigelbėti, kiek pas- 
kubins žygį. Nusilpusieji prašėsi pažįstamų ir nepažįstamų pakelti. Bet 
nebuvo gurguolės ir negalėjo jų paimti. O kareiviai vos panešė ginklus, 
jiems patiems mirties šmėkla buvo prieš akis. Pašaukti dažnai net ne- 
drįsdavo pažvelgti į saviškius: gailestingumas virto baime. Paliktieji verk- 
dami ir šaukdami dievus liudytojais vardan to, kas šventa maldavo drau- 
gų ir karaliaus pagalbos. Bet jų ausys buvo kurčios. Pagaliau apimti 
nevilties, įsiutę, jie linkėjo jiems tokio pat likimo kaip ir jų, tokių pat 
draugų ir bendražygių, kokius jie turi. 

Karalius iš skausmo ir gėdos paniuręs irjausdamas, kad šitos baisios 
nelaimės priežastis yra jis, pasiuntė pasiuntinius pas partų satrapą Fra- 
taferną, kad jis duotų įsakymą kupranugariais atgabenti virto maisto, 
Apie savo nelaimę taip pat pranešė ir aplinkinių kraštų valdytojams. 
Šitie nedelsė. Taigi kariuomenę bent nuo bado išgelbėtą atvedė į Gedro- 
zijos kraštą. Tai vienintelis visa ko pertekęs kraštas. Čia jis įrengė stovyk- 
lą ir davė nusikamavusiems kareiviams pailsėti. Čia būdamas gavo iš 
Leonto laišką, kuriame rašė, kad jis kovęsis su Horitų kariuomene. Joje 
buvo 8.000 pėstininkų ir 500 raitelių. Mūšis baigėsi sėkmingai. Taip pat 
gavęs žinią iš Kratero. Jis netikėtai užpuolęs ir nugalėjęs persų didikus 

Oziną ir Zariaspą rengusius sukilimą. Dabar jie esą kalėjime. Taigi šio 
krašto valdytoju paskyręs Sibircijų (nes jo ankstesnis valdytojas Meno- 
nas neseniai buvo miręs), pats išvyko į Karmaniją. Tos genties satrapas 
Aspastas; karaliui būnant Indijoje, jį įtarė norėjus įvesti naują tvarką. 
Kai šis išėjo karaliaus pasitikti, Aleksandras, nuslėpęs pyktį, maloniai jį 
užkalbino ir kol ištirs skundą, paliko tose pačiose pareigose. 


5. Triumfališkas žygis sausuma 


Iš visų Indijos pavaldžių sričių valdytojai atsiuntė daugybę arklių ir 
kitokių kinkomų gyvulių. Visi gurguolės nuostoliai buvo atstatyti. Gin- 
kluotė taip pat atgavo seną blizgesį, nes jie stovėjo netoli Persido, kuris 
buvo ne tik draugiškas kraštas, bet ir turtingas. 

Taigi kaip anksčiau esame minėję, Aleksandras varžėsi su dievu Bak- 
chu ne tik karo garbe, kurią buvo įgijęs užkariaudamas anas tautas, bet 
dvasioje jausdamasis aukščiau žmogaus prigimties, ryžosi sekti dievą 
Bakchą ir šlovės atžvilgiu (tik neaišku ar pirmą kartą pats Bakchas nu- 
statė tokį triumfalinį žygį, ar čia buvo tik dievą Bachą garbinančių prasi- 
manymas). Karalius įsakė triumfo kelius, vedančius per kaimą, nukloti 
gėlėmis ir vainikais. Prie namų slenksčių pastatyti indus, pripiltus vyno 
ir kitus pačius didžiausius indus. Be to, vežimuose įrengti platformas, 
kad daugiau sutilptų kareivių, ir juos išpuošti taip, kaip puošiamos pa- 
lapinės: vienus baltais kilimais, kitus kita brangia medžiaga. Pirmieji 
žengė karaliaus draugai ir karališkoji kohorta, visi buvo apsivainikavę 
ir pasipuošę gėlėmis. Vienur buvo girdėti fleitos garsai, kitur - lyros. 
Vežimuose, kurie buvo kiekvienas pagal išgales papuoštas, puotavo ka- 
reiviai. Aplinkui kabėjo patys gražiausi ginklai. Pats karalius su savo 
stalo draugais važiavo karo vežimu, kuris buvo pilnas auksinių indų ir 
tokios pat medžiagos milžiniškų taurių. Šitaip slinkdama armija lėbavo 
7 dienas. Jei nugalėtieji būtų turėję drąsos pakilti bent prieš lėbautojus, 
grobis būtų buvęs gatavai paruoštas. Dievaž, 1.000 blaivių vyrų būtų 
galėję susemti visą armiją, gėrusią per visas 7 triumfo dienas. Tačiau 
Fortūna, kuri nustato daiktų garsą ir kainą, šiuo atveju net karinę negar- 
bę pavertė garbe. Ir to laikmečio žmonės ir vėlesniųjų stebėjosi, kaip galė- 
jo išdrįsti girtų procesija eiti per kraštą, kurio tautelės dar nebuvo pilnai 
apvaldytos. Beprotybę barbarai palaikė pasitikėjimu. Šitą puošnią pro- 
cesiją lydėjo budelis: satrapą Aspastą, apie kurį anksčiau minėjome, bu- 
vo įsakyta nužudyti. Taip kad nei prabangai nekliudo žiaurumas, nei 
žiaurumui prabanga. 

ALEKSANDRO IMPERIJOS GALAS 


1. Karalius garbinamas, bet darosi žiauresnis 


Beveik tuo pačiu metu į Heraką netikėtai atvyko Kleandras, Sitalkas 
ir Agatonas. Anksčiau karaliaus įsakymu jie nužudė Parmenioną. Su 
jais buvo 5.000 pėstininkų ir 1.000 raitelių. Tačiau įkandin jų iš tos pa- 
čios provincijos, kurią jie valdė, atvyko irjų kaltintojai. Tokias niekšybes, 
kurias jie buvo pridarę, negalėjo atsverti vienas tas, nors ir labai kara- 
liaus širdžiai artimas, patarnavimas - Parmeniono nužudymas. Jie plė- 
šė viską, ne tik kas priklausė žmonėms, bet neatsisakė ir nuo šventų 
dalykų. Merginos ir aukštos kilmės moterys raudojo nuo išžaginimų ir 
išprievartavimų. Jų gobšumas ir gašlumas padarė makedoniečių vardą 
barbarams pasišlykštėtinu. Tačiau iš visų labiausiai išsiskyrė Kleandro 
siautėjimas. Jisai, išprievartavęs vieną aukštos kilmės merginą, atidavė 
savo vergui sugulove. 

Daugelis Aleksandro draugų ne tiek kreipė dėmesį į pačius nusikal- 
timų žiaurumus, kiek į nužudytojo Parmeniono priminimą, nes šito nu- 
tylėjimas karaliaus akivaizdoje nusikaltėliams galėjo išeiti į naudą. Jie 
džiūgavo, kad rūstybė atsigręžė prieš rūstybės tarnus, kad jokia valdžia, 
įgyta nusikaltimu, nėra ilga. Karalius, išklausęs kaltinimą, paskelbė, kad 
kaltintojai praleidę vieną patį didžiausią nusikaltimą, būtent jo likimo 
beviltiškumą, nes jeigu jie būtų norėję arba bent tikėję, kad iš Indijos grįš 
sveikas ir gyvas, šitaip elgtis jie nebūtų drįsę. Juos visus suėmė ir įsakė 
nužudyti 600 kareivių, kurie buvo jų siautėjimo vykdytojai. Tą pačią 
dieną nubaudė ir persų maišto organizatorius, kuriuos Krateras buvo 
atvedęs. 

Netrukus po to iš Okeano grįžo Nearchas ir Onezikritas, kuriems 
karalius buvo liepęs toliau patyrinėti Okeaną. Jie pranešė karaliui, ką 
patys ištyrė ir buvo girdėję. Netoli nuo upės žiočių esanti sala, kuri per- 
tekusi auksu, o neturinti arklių. Jei kas turįs drąsos iš kontinento į salą 
nugabenti arklį, tai už arklį gaunąs 1 talentą. Ten esą pilna jūros gyvū- 
nų. Potvynio bangos į krantą išmetančios laivų dydžio jūros pabaisas. 
Gyvūnai, kurie plaukia paskui laivus, laukinių jūrininkų šūkavimų iš- 
gąsdinti, tarsi skęsdami laivai su dideliu triukšmu pasineria į vandenį. 
Ir kitais atvejais jie patikėjo vietinių gyventojų pasakojimais. Tarp kita ko 

ir tuo, kad Raudonosios jūros pavadinimas (Mare Erythraeum) kilęs ne 
nuo vandens spalvos, kaip daugelis mano, o nuo karaliaus Eritros vardo. 

Netoli nuo žemyno esanti sala tankiai priaugusi palmių. Beveik vi- 
duryje miško stūksanti karaliui Eritrui atminti kolona, prirašyta tos gen- 
ties rašmenimis. Dar pridūrė, kad kapitonai laivų, kuriais plaukė ka- 
riuomenę lydėję pirkliai ir virėjai, suvilioti gandų apie auksą, laivus 
nuplukdė į salą ir kad po to daugiau jų nematę. Karalius, trokšdamas 
daugiau sužinoti, liepė vėl iš naujo tyrinėti žemę, kol laivyną nuves iki 
Eufrato upės, o iš ten Eufrato upe prieš srovę nuplukdys laivyną į Babi- 
loną. 

O pats gi, turėdamas begales sumanymų galvoje, nusprendė, užval- 
dęs visą Oriento pajūrį, iš Sirijos vykti į Afriką, nes Kartaginą laikė savo 
priešu. O iš ten per Numidijos dykumą žygiuoti link Gado, nes ėjo kal- 
bos, kad ten esą Herkulio stulpas - kolona. Po to keltis į Ispaniją, kurią 
graikai nuo Iberio upės pavadinimo Iberija vadino. Pražygiuoti pro Al- 
pes Italijos pakraščiais. Iš čia netolimas kelias į Epirą. Todėl Mezopota- 
mijos valdytojams davė nurodymus Libano kalnuose kirsti medžius, 
transportuoti juos į Sirijos miestą Tapsaką ir iš jų daryti milžiniškus 
karo laivus. Visi laivai turi būti su septyniomis eilėmis irklų, ir juos pri- 
statyti į Babiloną. Kipro karaliams įsakė statyti varį, pakulas, bures. 

Tuo metu, kadajis šitaip viską tvarkė, gavo iš karalių Poro ir Taksilo 
laišką, kuriame rašė, kad Abisaras susirgęs ir miręs, jo prefektas Pilypas 
žuvęs nuo žaizdų. O tie, kurie jį sužeidė, esantys nubausti. Todėl į Pily- 
po vietą paskyrė Eudemoną, trakiečių vadą. Abisaro karalystę perdavė: 
jo sūnui. > 


Poto pats nuvyko į Persegadus. Čia gyvena persų gentis, kurios sat“. Į 
rapas buvo Orsinas. Jis išsiskyrė iš visų barbarų savo aukšta kilme ir 


turtais. Jis giminiavosi su Kyru, anksčiau buvusiu persų karaliumi. Tur- 
- tus buvo paveldėjęs iš savo prosenelių ir dalį sukaupęs savo ilgo valdy- 
mo metu. Jis išėjo karaliaus pasitikti su įvairiomis dovanomis, kurios 
buvo skirtos ne tik karaliui, bet ir karaliaus draugams. Jam iš paskos 


sekė naminių arklių bandos, karo vežimai, papuošti auksu ir sidabru, >, 


brangūs apyvokos daiktai, brangieji akmenys, sunkūs auksiniai indai, 
purpuriniai rūbai ir 4.000 kaltinių sidabro talentų. Tačiau toks didelis 
barbaro dosnumas buvo jo mirties priežastis. Tuo tarpu kai satrapas 
visus karaliaus draugus dovanomis pagerbė labiau, negu jų padėtis rei- 
kalavo, eunuchui Bagojui, prie kurio Aleksandras buvo labai prisirišęs 
dėljų kūniškų santykių, nedavė jokios dovanos. Kažkas satrapą perspė- 

jo, kad eunuchas Aleksandrui esąs prie širdies, šis atsakęs, kad jis pa- 
gerbia karaliaus draugus, o ne ištvirkėlius. Persai neturį papročio vesti 
vyrus, kai šie iškrypėliai sumoteriškėja. 

Eunuchas, išgirdęs tokias kalbas, savo pasileidusiu elgesiu įgytą ga- 
lią panaudojo prieš kilniausio ir nekalto žmogaus gyvybę. Susirado tos 
pačios tautybės lengvabūdžių žmonių ir juos pristatė liudininkais pa- 
remti išgalvotus kaltinimus, nurodęs jiems tik tada pranešti, kai šis duos 
nurodymą. Tuo tarpu visada, kai tik būdavo be liudininkų pas karalių, 
kvaršino lengvatikiui galvą, stengdamasis nuslėpti tikrąją pykčio prie- 
žastį, kad tuo įtikinamesni būtų jo įrodymai. Iš pradžių Orsinas dar ne- 
įtarė, betjau buvo žeminamas. Kaltinamąjį šmeižė slapta, jam nežinant, 
koks pavojus gresia. Šlykštusis ištvirkėlis, net ir paleistuvavimo metu, 
kada tik karalius jo pageidavo, neužmiršo šmeižti ir melagingai kaltinti 
Orsiną vieną kartą gobšumu, kitą kartą net maišto organizavimu. Jau 
pakankamai buvo prisirinkę melo nekaltam žmogui pražudyti, bet dar 
prisidėjo ir pats likimas, kurio išvengti negalime. 

Atsitiko taip, kad Aleksandras, norėdamas atnašauti mirusio Kyro 
garbei aukas, įsakė atidaryti jo kapą. Pagal persų padavimus, jis tikėjosi 
Kyro kapą rasti pilną aukso ir sidabro. Tačiau be apipuvusio skydo, 
dviejų skitiškų lankų ir trumpo durklo nieko kito nerado. Tada karalius, 
padėjęs aukso vainiką savo nešiojamu apsiaustu pridengė sarkofagą, 
kuriame gulėjo kūnas, stebėdamasis, kad tokio garso karalius, turėjęs 
tokius turtus, palaidotas kaip plebėjus. Šalia stovėdamas eunuchas ir 
žiūrėdamas į karalių, tarė: „Nėra ko stebėtis, kad tušti karalių kapai, kai 
satrapų namai nepajėgia sutalpinti prisiplėšto iš ten aukso. Sakysime, 
aš anksčiau šito kapo nebuvau matęs. Tačiau iš Darijaus lūpų esu girdė- 
jęs, kad Kyro kape esą paslėpta 3.000 talentų. Taigi dėl to Orsinas toks 
dosnus tau, mat tai, ko jis negalėjo teisėtai laikyti pas save, dovanoda- 
mas tau, dargi malonę gali iš tavęs įgyti“. 

Kai pasirodė ir tie liudininkai, kuriuos jis buvo paruošęs, karalius 
jaubuvo pradėjęs pykti. Ir Bagojas, ir jo apdoroti sėbrai melagingais skun- 
dais dūzgė karaliaus ausis. Orsinas net neįtarė, kad kuo nors galėtų būti 
kaltinamas, kai atsidūrė kalėjime. Nesitenkindamas tuo, kad atiduotas 
kankinimams nekaltas žmogus, pats dar prisidėjo prie jo kankinimų. 
Orsinas, žiūrėdamas į jį, tarė: „Esu girdėjęs, kad Azijoje kadaise karalia- 

- vusios moterys. O šit dabar visai naujas dalykas: kastratai karaliauja“. 
Šitoks buvo galas vieno kilmingiausio perso, ne tik nekenksmingo, bet 
dargi karaliui labai dosnaus. Tuo pačiu metu buvo nužudytas Fradatas, 

įtariamas norėjęs užgrobti valdžią. Karalius pradėjo skubiai ir neapgal- 
votai vykdyti bausmes, neištyręs tikėti skundais. Vadinasi, sėkmė gali 
pakeisti prigimtį. Ir retai kas gali būti pakankamai saugus savo laimės 
atžvilgiu. Juk tas pats karalius truputį anksčiau negalėjo pasmerkti Lin- 
cesto Aleksandro, įskųsto dviejų skundikų. Ne tokius svarbius nusikal- 
tėlius prieš savo valią leido išteisinti, kadangi kitiems jie atrodė nekalti. 
Nugalėtiems priešams grąžindavo karalystes. Pagaliau tas pats kara- 
lius taip išsigimė, kad nepaisydamas širdies balso, išsigimusio ištvirkė- 
lio sprendimu vieniems dovanoja karalystes, kitiems atima gyvybę. 

Bemaž tomis pačiomis dienomis karalius gavo iš Keno laišką, kuria- 
me šis aprašo karo žygius Europoje ir Azijoje per tą laikotarpį, kai jis 
kovojo Indijoje. Trakijos viršininkas Zofirijas ekspedicijos į getų kraštą 
metu netikėtai su visa kariuomene buvo užkluptas staiga kilusios aud- 
ros. Sužinojęs apie šią nelaimę, Seutas Orizas sukurstė savo tautiečius 
atsimesti. Atsimetus beveik visai Trakijai ir Graikijai.. (tekstas nutrūksta; 
žiūrėk Freinshemio papildymą — vert. pastaba). 

Taigi su 30-čia laivų kariuomenę perkelia į Sunį. Sunis yra Afrikos 
iškyšulys. Ir čia buvo nuspręsta pulti miesto uostą. Apie tai sužinojęs 
karalius, kuriam Harpalas ir atėniečiai buvo vienodi priešai, įsakė ruoš- 
ti laivyną, nusprendęs tuoj pat vykti į Atėnus. Slapta svarstydama šitą 
planą, gauna laišką. Laiške rašoma, kad Harpalas atvykęs į Atėnus ir 
pinigais papirkęs Atėnų vadus. Bet tuoj pat sušaukus liaudies pasitari- 
mą,jam buvo liepta iš miesto išsinešdinti. Tada jis atvykęs į graikų ka- 
riuomenę. Kariuomenė jį suėmusi ir kažkoks kareivis iš pasalos jį nužu- 
dęs. Apsidžiaugę tuo laišku, karalius atsisakė plano keltis į Europą. Bet 
įsakė, kad visi Graikijos miestai priimtų graikus tremtinius, išvarytus iš 
krašto, išskyrus tuos, kurie susitepę savo tautiečių krauju. 

Graikai neišdrįso paklausyti, nors ir manė, kad tai.yra pradžia įstaty- 
mų vykdymo. Jų išlikęs turtas turėjo būti tremtiniams grąžintas. Tik vie- 
ni atėniečiai, ne tik savo asmeninės, bet ir valstybinė teisės gynėjai, pri- 
pratę klausyti įstatymų ir savo tautos papročių, o ne karaliaus įsakymų, 
tiems visuomenės padugnėms, kurių negalėjo pakęsti, neleido peržengti 
savo miesto sienų. Jie buvo pasiryžę geriau viską iškęsti, negu priimti 
pas save anksčiau buvusius savo miesto dabar tremties atmatas. Alek- 
sandras paleido į tėvynę grįžti vyresnio amžiaus kareivius ir įsakė at- 
rinkti 30.000 pėstininkų ir 2.000 raitelių, nes tą kariuomenę norįs palikti 
Azijoje. Karalius buvo tos nuomonės, kad tiek tvarką palaikyti Azijoje, 
kur daugęel vietų buvo paliktos kariuomenės įgulos, tiek apsaugoti nuo 

maištininkų neseniai įkurtus ir kolonistų apgyvendintus miestus gali- 
ma ir su nedidele kariuomene. Prieš atsirinkdamas kariuomenę, kurią 
žadėjo pasilikti sau, įsakė visiems kareiviams viešai paskelbti, kick kuris 
turi skolos. Buvo sužinota, kad daugelio skolos labai didelės. Nors sko- 
los buvo padarytos dėl pačių kareivių išlaidumo, karalius nutarė pats 
jas apmokėti. Kareiviai galvodami, kad karalius juos norįs patikrinti, 
kad lengviau išlaidžiuosius būtų galima atskirti nuo taupiųjų, visaip 
delsdami vilkino laiką. Karalius gerai suprato, kad prisipažinti esant 
prasiskolinusiam kliudo gėda, o ne užsispyrimas. Todėl įsakė visoje 
stovykloje ištiesti stalus ir atnešti 10.000 talentų. Tuomet gi pasitikėdami 
prisipažino skolingi ir iš tos milžiniškos sumos liko 130 talentų. Tiek daug 
nelaimių patyrusi, tiek turtingiausių tautų užkariavusi, kariuomenė atsi- 
nešė iš Azijos daugiau pergalių, negu grobio. Kai kareiviai sužinojo, jog 
vienus leidžia namo, o kitus palieka, ir todėl manydami, kad nuolatinę 
kariuomenės buvimo vietą karalius pasirinkęs Aziją, kaip pamišę ir ne- 
paisydami karinės drausmės, maištininkai šūkaudami ir rodydami savo 
subjaurotus, randuotus veidus ir žilus plaukus, akiplėšiškiau negu pa- 
prastai puolė karalių ir visi kartu reikalavo paleidžiami į namus. 

Nieko nebodami, nei vadų draudimo, nei karaliaus kuklaus elgesio, 
maištininkai šūkaudami ir kareivišku įžūlumu trukdė kalbėti ir atvirai 
pareiškė, kad iš šitos vietos jie niekur kitur nesijudins, o tik į tėvynę. 
Pagaliau nutilo daugiau dėl to, kad pamatė esant susijaudinusį, negu 
kad patys būtų susijaudinę ir laukė, ką karalius ketina daryti. 

Jis tarė: „Ką gi tai reiškia, toks staigus maištas ir toks įžūlus ir palai- 
das laisvumas. Bijau prabilti, juk jūs viešai sulaužėte karaliaus valdžią, 
ir aš esu karalius išjūsų malonės, kuriam nepalikote teisės nei į jus kreip- 
tis, nei išsiaiškinti, nei perspėti, nei į jus pažvelgti. Iš tikro, kai aš nu- 
sprendžiau vienus pasiųsti į tėvynę, o kitus truputį vėliau su savimi 
atvesti, tai ėmė šaukti ir tie, kurie turi išvykti ir tie, su kuriais aš pats 
nusprendžiau atvykti. Ką tai reiškia? Dalykai skirtingi, o šauksmas tas 
pats. Labai norėčiau žinoti, ar tie skundžiasi, kurie išvyks, ar tie, kurie 
pasilieka“. 

„Visi skundžiasi“, taip sutartinai visi susirinkusieji atsakė, kad galė- 
jai pamanyti iš vienos burnos sklindant garsą. 

Tuomet karalius tarė: „Prisiekiu Herkuliu, negali būti, kad galėčiau 
patikėti, jog tai, ką nurodėte, yra jūsų visų nusiskundimų priežastis. Juk 
didesnės kariuomenės dalies tai neliečia, nes aš paleidžiu į namus dau- 
giau,negu žadu pasilikti. Matyt, yra gilesnės priežastys, kurios nustato 

visus prieš mane. Kada gi visa kariuomenė nusigręžė nuo savo kara- 
liaus? Net ir vergai viena banda nepabėga nuo savo šeimininkų. Mat 
juose yra dar kažkokia gėda palikti visų apleistą šeimininką. O aš už- 
miršęs tokį jūsų įširdusį maištą, dar stengiuosi nepagydomai sergan- 
tiems surasti vaistų. Iš tikro aš atsižadu visų vilčių, kurias dėjau įjus. Aš 
nusprendžiau elgtis su jumis ne taip, kaip reikėtų elgtis su savo karei- 
viais, nes jūs atsisakote būti jais, o taip, kaip reikia elgtis su pačiais 
nedėkingiausiais. Kai jus ima gaubti laimė, jūs pradedate siautėti, pa- 
miršę tą padėtį, iš kurios mano malone išsikapstėte. Iš tikro jūs verti 
pasilikti toje pačioje padėtyje irjoje pasenti, nesjūs labiau sugebate tvar- 
kyti sunkų savo likimą, negu laimingą. Štai pagaliau prie ko prieita! Tie, 
kurie truputį anksčiau buvo ilirų ir persų vergai, šiandien bodisi Azija ir 
karo grobiu, paimtu iš tokios daugybės tautų. Neseniai buvusiems pus- 
nuogiams Pilypo pavaldiniams, šiandien purpuriniai apsiaustai per 
prasti. Jų akys negali pakęsti aukso ir sidabro spindėjimo, jie išsiilgo 
medinių indų, skydų iš pynučių, surūdijusių kardų. Šitokia apranga 
pasipuošusius aš perėmiau jus ir 500 talentų skolos, tuo tarpu kai visas 
karaliaus turtas - mano žygių pagrindas sudarė ne daugiau kaip 600 
talentų. Prie šito turto (tegu niekas nepavydi) aš pridėjau didžiausios 
pasaulio dalies imperiją. Gal dėl to jums nusibodo Azija, kuri nuveiktų- 
jų Žygių garbe sulygino jus su dievais? Palikę karalių skubinotės grįžti į 
Europą, pamiršę, kad daugeliui jūsų nebūtų užtekę lėšų kelionės išlai- 
doms, jei aš nebūčiau sumokėjęs jūsų skolų. Vadinasi, grįžtat su Azijos 
turtais. Ant savo nepasotinamų pilvų nešdami iš nugalėtųjų tautų atim- 
tus šarvus, jūs nejaučiate gėdos grįžti pas savo žmonas ir vaikus, ku- 
riems nedaugelis galės parodyti savo pergalės dovanų, nes jiems beieš- 
kant savo laimės, kitų ginklai taps jų paguoda. Neteksiu gerų kareivių, 
sugulovų jų meilužių, kurioms iš visų turtų liko tik tas, kas buvo sumo- 
kėta. Taigi tiems, kurie nuo manęs bėga, durys atviros, nešdinkitės kuo 
greičiau, aš su persais dar pridengsiu jus. Nieko nelaikau! Nedėkingieji 
piliečiai, dinkite man iš akių! Džiaugsmingai jus sutiks tėvai ir vaikai, 
grįžtančius be savo karaliaus. Jie išeis pasitikti perbėgėlių ir išdavikų. 
Aš gi, dievaži, džiaugsiuos, kad jūs pabėgote ir kur tik būsiu stengsiuos 
jus nubausti, o tuos, su kuriais mane paliekate, gerbsiu ir vertinsiu la- 
biau negujus. Pagaliau jūs suprasite, ką gali kariuomenė be karaliaus ir 
kokios jėgos slypi manyje“. 

Pagaliau, grieždamas dantimis, nušoko nuo tribūnos, puolė į gin- 
kluotos kariuomenės vidurį, stvėrė, kuriuos buvo pastebėjęs labiausiai 

triukšmaujant, ir nedrįstančius priešintis perdavė savo asmens sargy- 
bai. Sulaikytųjų buvo 13. Kas gi galėtų patikėti, kad prieš tai siautėję 
maištininkai sustings iš baimės, nors ir matė, kaip velkami kankinti jų 
draugai, ne daugiau maištavę už kitus. /Prieš tai buvo tokie drąsūs ir 
Kareiviškai įžūlūs bei maištingi taip nuščiuvo, kad ne tik niekas nedrįso 
priešintis besispraudžiančiam karaliui, bet visi apmirę iš baimės, lyg 
perkūno trenkti, su nerimu laukė, ką nuspręs karalius su jais padaryti / 
„ Ar juos pritrenkė pagarba karaliaus vardui, kurį tautos, gyvenančios 
karaliaus valdžioje, laiko dievišku, ar pagarba pačiam karaliui, ar paga- 
liau ta milžiniška įtaiga, su kuria jis valdo visą armiją. Maištininkai 
tikrai parodė ypatingą kantrybės pavyzdį. Jie taip nereagavo į savo ben- 
drininkų kankinimus, kad, sužinoję apie jų nužudymą naktį, viską darė 
dar uoliau ir su didesne pagarba. Nors buvo draudžiama kareiviams 
artintis prie karaliaus būstinės, išskyrus kareivius azijatus, kitą dienąjie 
taip šaukdami atėjo, kad visa stovykla skambėjo. Jie pareiškė, kad tuoj 
pat jie nusižudysią, jei karalius nesiliaus ant jų pykęs. Bet karalius, at- 
kakliai laikydamasis to, ką buvo nusprendęs, liepė sušaukti svetimtau- 
čių kareivių susirinkimą ir neįleisti makedoniečių į stovyklą. 
Skaitlingai susirinkusiems per vertėją karalius pasakė tokią kalbą: „Kai 
aš iš Europos persikėliau į Aziją, tikėjausi prie savo imperijos prijungti 
daug kilmingų tautų, didelę žmonių masę. Ir neapsirikau patikėjęs tuo, ką 
apiejas skelbė gandai. Bet prie šito taip pat dar prisidėjo ir tai, ką aš dabar 
matau: drąsūs vyrai be galo atsidavę savo karaliams. Aš maniau, kad 
viskas teka prabangoje ir kad iš per didelės laimės visi paskendę malonu- 
muose. Tačiau iš tikro matau, kad karinę tarnybąjjūs lygiai taip pat uoliai 
atliekate ir su tokiu pat fizišku ir moraliniu patvarumu. Nors jūs esate 
drąsūs vyrai, bet ne mažiau vertinate ištikimybę, negu drąsą. Šita aš jums 
sakau pirmą kartą, bet apie tai žinau seniai. Todėl iš jūsų ėmiau naujokus, 
juos įjungiau į savo karių korpusą. Jūs naudojate tuos pačius ginklus, 
dėvite tais pačiais rūbais, bet jūsų paklusnumas ir atsidavimas imperijai 
yra aiškiai didesnis, negu kitų. Aš pats perso Oksatro dukrą paėmiau už 
žmoną, nelaikydamas negarbe iš belaisvės turėti vaikų. Pagaliau nuspren- 
dęs savo giminę plačiau paskleisti, vedžiau Darijaus dukrą. Aš skatinau 
ir savo artimuosius su belaisvėmis susilaukti vaikų, kad per šventą sąjun- 
gą panaikinčiau bet kokį skirtumą tarp nugalėtojų ir nugalėtųjų. Todėl 
tikėkite, kad jūs esate mano vaikai, o ne svetimi man kareiviai. Azija ir 
Europa yra vienair ta pati karalystė. Jums suteikiu makedoniečių ginklus. 
Aš įdiegiau svetimą naujovę: jūs esate ir mano piliečiai, ir mano kareiviai, 

viskas turi tą pačią spalvą. Nėra nieko blogo, jei persas perima makedo- 
niečių papročius, o makedonietis persų. Visiems turi būti tos pačios teisės, 
kurie gyvena to paties karaliaus valdžioje“. 


Papildymas 

Po šitos kalbos savo asmens apsaugą Aleksandras patikėjo persams, 
jo palydovai ir visi tarnautojai buvo persai. Pasakojama, kai persai ma- 
kedoniečius maišto iniciatorius surakintus tempė į egzekucijos vietą, vie- 
nas išjų, senas ir įtakingas makedonietis, taip pasakęs karaliui: „Iki kol 
tunetbausmę vykdydamas laikysies svetimų papročių? Tavo kareiviai, 
tavo piliečiai be teismo savo belaisvių velkami į bausmės vietą! Jei ma- 
nai, kad jie nusipelno mirties, tai bent budelius pakeisk!“ 

Ji įspėjo jam gera linkinti širdis, kad tik jis būtų buvęs labiau pakan- 
tus. Bet jo pyktis jau buvo perėjęs į pasiutimą. Truputį prieš tai savo 
nuosprendžiu buvo pradėjęs abejoti. Dabar vėl iš naujo įsakė sukausty- 
tus įmesti į upę. Net šita bausmė nesukėlė kareivių tarpe maišto. Armijų 
vadai, jo draugai ir kareivių būriai ėjo pas karalių ir prašė, kad jei jis 
manąs, jog dar kas nors esą susitepę tuo nusikaltimu, tegu įsako nužu- 
dyti. Jie atsiduodą kankinimams, tegu juos nužudo. 


Papildymas 

Makedoniečiai, sužinoję, kad persai skiriami vadais, kad jiems sutei- 
kiama įvairūs laipsniai, duodami makedoniški vardai, ojie, makedonie- 
čiai, gėdingai visai ignoruojami, nebeturėjo jėgų kęsti širdyje sukaupto 
skausmo. Jie vienmarškiniai susirinko į karaliaus kiemą ir, kaip atgailos 
ženklą ginklus palikę prie vartų, stovėdami prie durų, maldaudami ir 
verkdami, prašė, kad karalius įsileistų ir kad geriaujuos nubaustų, one 
ignoruotų. Jie sakėsi nepasitrauksią iš čia negavę atleidimo. Kai Alek- 
sandrui apie šitą buvo pranešta, jis atidarė duris ir išėjo prie jų. Girdėda- 
mas jųjų dejavimus ir matydamas atgailavimus, taip pat liūdną ir susi- 
sielojusią išvaizdą, ilgai kartu su jais verkė. Šitaip nužemintai laukdami 
gavo atleidimą. Karalius vienus švelniai pabarė, kitus pavadino vardais, 
daugelį nebetinkamų karui pasiuntė į namus ir visus, gausiai apdovano- 
jęs, atleido. Be to Makedonijos valdytojui Antipatrui parašė, kad žaidynių 
metujuos pasodintų pirmose vietose ir kad jie sėdėtų vainikuoti. Mirusių- 
jų vaikams našlaičiams skirti tėvo kariuomenėje gautą algą. 

Demobilizuotųjų viršininku paskyrė Kraterą. Jis turėjo užimti Anti- 
patro vietą ir valdyti makedoniečius, tesaliečius ir trakiečius. O į Kratero 

vietą pašaukė Antipatrą, kuris turėjo atsivesti naujokų papildymą. Jau 
seniai buvo gavęs iš motinos Olimpijos ir Antipatro laiškus, iš kurių jis 
pamatė, kad tarp jų abiejų vyrauja nesantaika. Motina įtarė Antipatrą 
siekiant užimti valdžią. O Antipatras rašė, kad Olimpijos elgesys daug 
kur nesuderinamas su padorumu:. Ir taip Antipatras, labai išgyvenda- 
mas šaukimą į kariuomenę, nusprendė Aleksandrą nunuodyti. 

Šitaip sutvarkęs reikalus, Aleksandras išvyko į Medijos sostinę Ekba- 
taną. Čiajis atliko neatidėliotinus valstybės reikalus, atnaujino vaidini- 
mus ir paskyrė švenčių dienas. Kaip tik tomis dienomis, drugio krečia- 
mas, mirė Hefestionas, kurį karalius mylėjo kaip tikrą brolį. Šią mirtį 
karalius, pasakojama, neįtikėtinai sunkiai išgyvenęs ir todėl daug ką 
padaręs, kas netinka karališkajai didybei. O vargšą gydytoją, nepakan- 
kamai rūpestingai gydžiusį jo draugą, liepė pakarti. Sukniubusį ant drau- 
go kūno, pusiau be sąmonės, dejuojantį vos atplėšė draugai. Aimanavo 
kiaurą dieną ir naktį. Daug visa ko pasakojama apie šį įvykį, bet aš ne 
viskuo tikiu. Tačiau viena yra tikra: Aleksandras įsakė Hefestionui kaip 
herojui atnašauti aukas. Jo laidotuvės ir paminklas kainavo daugiau 
negu 12.000 talentų. 


2. Aleksandro mirtis 

Karaliui grįžtant į Babiloną, chaldėjų žyniai išėjo jo pasitikti ir per- 

spėjo į Babiloną nekelti kojos, nes šiuo metu įžengus į miestą, žyniai jam 
pranašavo mirtiną pavojų. Karalius jų nepaklausė ir įėjo į miestą, kaip 
buvo nusprendęs. Mat jam buvo pranešta, kad iš visų pasaulio kraštų į 
Babiloną susirinkę delegatai laukė jo atvykstant. Visą pasaulį buvo apė- 
musi tokia jo vardo baimė, kad visos tautos tarsi savo išrinktam karaliui 
stengėsi įsiteikti. Vadinasi, jis skubėjo vykti į Babiloną tarsi turėdamas 
vadovauti viso pasaulio tautų suvažiavimui. 

Atvykęs į miestą, maloniai priėmė delegatus ir atleido į namus. Maž- 
daug tomis pat dienomis tesalietis gydytojas surengė balių, kuriame pa- 
kviestas su draugais dalyvavo ir karalius. Karalius nebaigė išgerti He- 
raklio taurės, tarsi ieties pervertas staiga suriko. Pusgyvį išnešė iš puotos. 
Oskausmas buvo toks didelis, kad vietoje vaistų jis prašė kardo nusižu- 
dyti. Draugai ligos priežastį paskelbė besaikį gėrimą. Iš tikro tai buvo 
pasikėsinimas, bet galingi paveldėtojai tą negarbę norėjo pridengti. Pa- 
ruoštus nuodus Antipatras įdavė savo sūnui Kasandrui, nes šis su bro- 
liais Filypu ir Jola patarnaudavo karaliui. Įduodamas nuodus, Antipat- 
ras perspėjo savo sūnų Kasandrą nė vienu nepasitikėti, tik Tesalu ir 

broliais. Filypas ir Jola turėdavo paragauti karaliaus gėrimą. Nuodusjie 
laikė šaltame vandenyje. Paragavę karaliaus gėrimą ant jo jie užpylė to 
vandens. Po keturių dienų kareiviai pradėjo įtarinėti, kad karalius miręs 
ir kad nuojų tai slepiama. Norėdami išvysti karalių, jie liūdni susirinko 
karaliaus būstinės kieme ir prašė, kad jiems leistų pamatyti karalių. Pa- 
galiau sargyba, karaliaus įsakyta, įleido juos. (Papildymas baigiasi - vert. 
pastaba). 

Iš tų ašarų, kurias kareiviai žiūrėdami liejo, galėjai pamanyti, kad jie 
mato nebe karalių, ojo lavoną. Aplik lovą stovintieji visi buvo tokie nusi- 
minę, kad karalius, pažvelgęs įjuos tarė: „Kai ašnumirsiu, arjūs galėsite 
rasti karalių vertą tokių vyrų“. Neįtikėtinas dalykas nei kitam pasakyti, 
nei pačiam girdėti, kaip jis per visą tą laiką, kol jį pasveikino visa kariuo- 
menė iki paskutiniojo kareivio, galėjo ištverti tokioje pat pozoje, kokią 
buvo užėmęs prieš leisdamas kariuomenei užeiti į būstinę. 

Kariuomenei išėjus, išsitiesė, tarsi būtų sumokėjęs viso gyvenimo sko- 
lą. Draugams liepė prieiti arčiau, nes balsas ėmė silpnėti. Nuo piršto 
nusimovė žiedą ir padavė jį Perdikui, sakydamas, kad jo kūną pervežtų 
prie dievo Hamono. Kai jie paklausė, kam paliekąs karalystę, atsakė: 
„Tam, kuris bus geriausias“. Dėl šito jis numatąs varžybas. Surengti jam 
dideles gedulingas žaidynes. Kai Perdikas paklausė, kada jis norėtų, 
kad jam būtų atliekamos dieviškos pagarbos apeigos, atsakė, tada, kai 
jūs patys būsite laimingi. Tai buvo karaliaus paskutiniai žodžiai. Neil- 
gai trukus užgeso. 


3. Didžiojo užkariautojo gedulas 

Pradžioje visa karaliaus būstinė nugriaudėjo nuo verksmo ir dejonių, 
paskui vėl viskas nutilo ir sustingo tarsi nykioj tuštumoj. Skausmo vietą 
pagaliau užima susirūpinimas, kas bus toliau. Kilmingieji jaunuoliai, 
kurie eidavo jo asmens sargybą, apimti begalinio skausmo negalėjo nu- 
stygti karaliaus būstinės kieme. Tarsi furijų genami klaidžiojo po miestą, 
visur kur sukeldami liūdesį ir gedulą. Neliko nė vieno nusiskundimo, 
kurio skausmas tokiu momentu jiems nebūtų padiktavęs. O tie makedo- 
niečiai ir barbarai, kurie nebuvo karaliaus būstinės kieme, susibūrė kar- 
tu. Dėljų bendro sielvarto negalėjai atskirti, kur čia nugalėtojas, kur čia 
nugalėtasis. Persai šaukė, kad tai teisingiausias ir švelniausias viešpats, 
o makedoniečiai, kad tai geriausias ir gailestingiausias karalius. Kilo 
kažkokios liūdesio varžybos. Galėjai girdėti ne tik liūdinčiųjų balsus, 
betir pasipiktinusių: tokį jauną, pačiame jėgų ir galios žydėjime dievai iš 

pavydo pasiėmę iš žmonijos reikalų. Jiems stojosi prieš akis jo ryžtingas 
veidas, kai jis vedė į mūšį kareivius, kai supo miestą, kopė ant mūro 
sienų, apdovanojo susirinkime drąsiausius karius. 

Makedoniečiai sielvartavo, atsisakę jį garbinti kaip dievą, prisipaži- 
no buvę nedori ir nedėkingi, kai jie nenorėjo jo vadinti tokiu vardu, kokio 
jis buvo vertas. Ir kai jie taip ilgai aimanavo, tai garbindami jį, tai sielvar- 
taudami dėl netekimo, pagaliau ėmė patys savęs gailėtis. Jie matė save 
išvykusius iš Makedonijos, toli už Eufrato, apsuptus priešo, neapken- 
čiančio naujosios valdžios, be tikro karaliaus ir karalystės paveldėtojo, 
kur kiekvienas valdžios vairą traukia į save. Pagaliau jų protas jiems 
pranašavo pilietinius karus. Vėl jie lies kraują ne už Azijos karalystę, bet 
už naują karalių. Seni randai atsivers naujoms žaizdoms. Seni, įsenę, ką 
tik vykdę teisėto karaliaus misiją, dabar gi eis mirti, galbūt už kokio nors 
nežinomo asmens sargybinio įsigalėjimą. 

Šitaip bemąstant, juos užtiko naktis ir baimė sustiprėjo. Kareiviai bu- 
dėjo ginkluoti. Babiloniečiai žiūrėjo nuo mūro sienos, o kiti užsilipę ant 
stogo, tarsi norėdami kažką tikresnio pamatyti. Niekas nedrįso degti ži- 
burio. O kadangi nebegalėjo naudotis akimis, tai dejavimus ir balsus 
gaudė ausimis. Ir dažnai be priežasties išsigandę, bėgo tamsiomis gatve- 
lėmis vienas su kitu susidurdami, vienas kitą įtardami ir gąsdindami. 
Persai, pagal savo papročius nusikirpę plaukus, apsivilkę gedulingais 
rūbais, su žmonomis ir vaikais iš tikro liūdėjo ne kaip nugalėtojo ir bu- 
vusio priešo, o kaip savo tautos teisingiausio karaliaus. Pripratę gyventi 
karaliaus valdžioje viešai prisipažino, kad nė vieno karaliaus nebuvo 
vertesnio už jį. Miesto mūro sienos nesulaikė gedulo. Tos nelaimės gan- 
das tuoj pat prasiskverbė pradžioje į miesto apylinkes, o po to į didelę 
Azijos dalį, esančią šiapus Eufrato. 

Žinia greitai pasiekė ir Darijaus motiną. Ji nusiplėšė rūbus, kuriais 
buvo apsivilkusi ir užsidėjo gedulo drabužį. Raudama plaukus, krito 
ant žemės. Šalia jos buvo viena anūkė, kuri liūdėjo neseniai netekusi 
vyro Hefestiono. Vienodos skausmo priežastys — bendras liūdesys. Ta- 
čiau visų saviškių nelaimę galėjo suprasti tik viena Sizigambė. Ji apver- 
kė ir savo anūkių likimą. Naujas skausmas atgaivino praeitį. Galėjai 
pamanyti, kad tik dabar mirė jos sūnus Darijus ir kad dabar vargšei 
tenka palaidoti du savo sūnus. Ji apverkė mirusius kartu su gyvais. Kas 
gi dabar pasirūpins mergaitėmis? Koks bus kitas Aleksandras? Vėl be- 
laisvės, vėl tremtinės. Ji buvo radusi, kas, žuvus Darijui, jas globotų, bet 
kas po Aleksandro jas gintų, tikrai neras. Staiga ji vėl atsiminė, kaip visų 

karalių žiauriausias Ochas per vieną dieną išskerdė 80 brolių ir prie 
tokios daugybės sūnų pridėjo tėvą. Iš septynių jos vaikų, kuriuos ji pa- 
gimdė, liko vienas. O pats Darijus tik truputį laimingai pagyveno, rodos 
tik tam, kad paskui žiauriau galėtų numirti. Pagaliau skausmas ją pa- 
laužė. Apsimuturiavusi galvą, nusigręžė nuo savo anūkės ir anūko, ku- 
rie bandė prisiartinti prie jos kelių, atsisakė maisto, kaip buvo atsisakiu- 
si šviesos. Nusprendusi mirti, penktą dieną užgeso. Šios moters mirtis 
aiškiai parodo, kaip švelniai Aleksandras ją mylėjo ir koks buvo teisin- 
gasvisoms belaisvėms. Tai, kuri po Darijaus mirties dar įstengė gyventi, 
po Aleksandro mirties likti gyvai buvo gėda. 


4. Valdovo ir žmogaus vertinimas 


Tiems, kurie teisingai nori įvertinti karalių, yra aišku, kad visa, kas 
buvo gera, plaukė išjo prigimties, o visas ydas lėmė amžius ir aplinky- 
bės. Neįtikėtinas valios stiprumas, neįsivaizduojama ištvermė, jo drąsa 
irjėga buvo išskirtina ne tik tarp karalių, bet ir tarp tų, kurie puoselėjo 
vien tik šias dorybes. Dovanas dažnai teikdavo didesnes, negu drįstum 
prašyti dievų. Nugalėtiesiems atlaidus, juk tiek daug buvo karalysčių, 
kurias užėmęs arba grąžindavo, arba dovanodavo. Visai nebijo mirties, 
kurios baimė kitus pakerta. Garbės ir šlovės troško daugiau negu dera, 
bet tai galima pateisinti, atsižvelgiant į jauną amžių ir žygius. Jo teigia- 
mos įgimtos savybės buvo: pagarba tėvams, buvo nusprendęs motiną 
Olimpiją padaryti nemirtinga, už tėvą Pilypą atkeršijo, nuoširdumas be- 
veik su visais draugais, rūpestingas kareiviams, genialiai sumanus, ne 
pagal amžių įžvalgus, mokėjo tvardyti besaikes aistras, meile naudojosi 
tik gamtinių poreikių ribose, susilaikydavo nuo neleistinų malonumų. O 
štai ką jam davė Fortūna: ėmė save lyginti su dievais, reikalavo sau die- 
vams skirtos pagarbos, vertė tikėti orakulo sprendimais, kurie j jam buvo 
šita išpranašavę ir be reikalo pyko ant tų, kurie atsisakė jį garbinti, nacio- 
nalinę aprangą pakeitė svetima, pasisavino nugalėtųjų tautų papročius, 
kurių prieš pergalę nemėgo) Staigumą ir pomėgį išgerti skatino jaunystė, 
tuo tarpu senatvė nuo viso šito gal būtų atpratinusi. Nors už daug ką jis 
turi būti dėkingas savo genialumui, tačiau, reikia pripažinti, dar dau- 
giau savo laimei, kuria tik jis vienas mirtingųjų buvo apvaldęs. Kiek 
kartų ji išgelbėjo iš mirties nagų? Kiek kartų jį, stačia galva puolantį į 
pražūtį, pridengė savo nuolatine globa? Jo gyvenimo tikslas buvo tas 
pats kaip irjo garbės. Likimas jo kantriai laukė, kol jis, užvaldęs Orientą 
ir pasiekęs Okeaną, baigs atlikti visus žygius, kuriuo mirtingasis gali 

aprėpti. Ieškojo šiam karaliui ir šiam vadui įpėdinio, tačiau našta buvo 
sunkesnė, negu vienas galėjo panešti. Todėl jo vardas ir jo žygių garsas 
pasklido beveik po visą žemės rutulį tarp karalių ir tarp karalysčių. Ir tie, 
kuriems teko bent mažiausia tos šlovės dalelė, yra laikomi labai garsiais. 
Bet grįžkime vėl į Babiloną (kur ir prasidėjo kalba). 

Karaliaus asmens sargybiniai pakvietė į karaliaus būstinę karaliaus 
draugų vyresniuosius ir armijų vadus. Po to sekė kareivių būrys, norin- 
čių sužinoti, kuriam atiteks Aleksandro paveldėjimas. Kareivių prisirin- 
ko tiek daug, kad daugelis vadų dėl didelio kareivių skaičiaus negalėjo 
patekti į karaliaus būstinę. Tuomet šauklys paskelbė, kad įeiti draudžia- 
ma, išskyrus tuos, kurie bus pakviesti vardais. Iš pradžių vėl kilo didelis 
stūgavimas ir verksmas. Paskui, laukdami, kas bus toliau, sutramdę aša- 
ras nutilo. Tuomet Perdikas išnešė į priekį karaliaus krėslą ir pastatė 
minios akivaizdoje. Antjo padėjo diademą ir Aleksandro rūbus bei gin- 
klus. Žiedą, kurį karalius jam buvo perdavęs anksčiau, taip pat padėjo 
ant krėslo. Visa šita matydami, žmonės vėl pradėjo verkti ir raudoti. Tuo- 
met Perdikas tarė: „Štai žiedas, su kuriuo jis antspauduodavo karalystės 
ir imperijos įsakymus. Karalius man jį perdavė, aš grąžinu jį jums. Nors 
įpykę dievai jokios kitos nelaimės lygios šiai, kuri užgriuvo mus, negalė- 
jo išgalvoti, tačiau stebintiems jo milžiniškus darbus, galima tikėti, kad 
jei dievai tokį vyrą buvo paskyrę žmonijos reikalams, kuriuos jis įvykdė, 
tai tie patys dievai greitai jį pakartos ir jo paties giminėje. Kadangi šian- 
dien nieko kito iš jo neliko, kaip tik tai, kas amžinai priklausys amžiny- 
bei, tai visų pirma pasirūpinkime tuo, kas pridera jo kūnui ir vardui, 
atsimindami kokiame mieste esame ir su kuo esame, kokio karaliaus ir 
valdovo netekome. Reikia, kolegos kariai, apgalvoti ir apsvarstyti, kad 
pergalės vaisius galėtume išlaikyti tiems, dėl kurių ji pasiekta. Reikia 
galvos, vienos ar daugelio, tai lieka jums nuspręsti. Jūs privalote tatai 
žinoti, kad kareivių minia be vado tas pats kaip kūnas be dvasios. Šeštas 
mėnuo, kai Roksana yra nėščia. Linkime jai, kad ji pagimdytų sūnų; kai 
jis subręs, leidžiant dievams, karalystė priklausys jam. Dabar spręskite, 
kieno norite būti valdomi“. Šitaip kalbėjo Perdikas. 


5. Naujo karaliaus rinkimas 


Tuomet pakilo Nearchas. Jis tarė: „Niekas, manau, negali stebėtis, 
kad Aleksandro kraujas ir atžala turi priklausyti karališkajai didenybei. 
Betgi, manau, laukti dar negimusio karaliaus ir aplenkti tai, kas jau šian- 
dien egzistuoja, neatitinka makedoniečių dvasiai ir laikui. Karalius turi 


301 


X KNYGA 


sūnų, gimusį iš Barsinos. Šitam reikia atiduoti diademą“. Niekam nepa- 
tiko ši kalba. Todėl pagal paprotį ietimis mušdami į skydus, nesiliovė 
kėlę triukšmą. Nearchui dar atkakliau ginant savo nuomonę, beveik kilo 
maištas. Tuomet Ptolomėjus tarė: „Žodžiu, Roksanos ir Barsinos sūnūs 
abu lygiai yra verti valdyti makedoniečių tautą, tačiau Europa gėdysis 
ištarti jo vardą, nes didesne dalimi jis bus belaisvio vardas. Argi mes tam 
nugalėjome persus, kad jų palikuoniui vergautume? Juk teisėti jų kara- 
liai Darijus ir Kserksas su tokiomis milžiniškomis armijomis ir didžiu- 
liais laivynais veltui stengėsi mus užkariauti. Mano nuomonė tokia: Alek- 
sandro sostas lieka karaliaus būstinėje. Tie, kurie priklausys sosto tarybai, 
tegu čia susirenka tiek kartų, kiek reikės aptarti bendrus reikalus. Spren- 
dimas bus toks, kokį didžioji tarybos dalis priims. Kariuomenės vadai ir 
viršininkai bus jiems pavaldūs“. į 

Kai kurie pritarė Ptolomėjui, bet daugiau Perdikui. Tuomet stojo kal- 
bėti Aristonas. Kai Aleksandrą paklausė, kam jis paliekąs karalystę, at- 
sakė: geriausiam. Tačiau jis pats geriausiu laikė Perdiką, nes jam ir žiedą 
atidavė. Juk prie mirštančiojo buvo ne jis vienas. Karalius apžvelgė visus 
ir iš draugų minios išsirinko tą, kuriam perdavė žiedą. Taigi jis nuspren- 
dė aukščiausią imperijos valdžią atiduoti į Perdiko rankas. Niekas ne- 
abejojo, kad teisingai pasakyta. Todėl visi Perdiką kvietė išeiti į vidurį ir 
paimti karaliaus žiedą. Jis norėjo, bet raginosi ir galvojo, juo santūriau jis 
sutiks, juo atkakliau jie siūlys. Jis vis lūkuriavo ir ilgai negalėjo apsi- 
spręsti, kaip pasielgti, pagaliau grįžo atgal ir atsistojo už tų, kurie ar- 
čiausiai sėdėjo. 

Bet Meleagras, drąsus vyras, vienas kariuomenės vadų, suerzintas 
Perdiko neryžtingumo, tarė: „Net dievai to neleistų, kad Aleksandro pa- 
likimas, tokios karalystės aukščiausia valdžia gultų ant tų pečių, iš tikro 
žmonės to negalėtų pernešti. Aš nieko nesakau apie tuos vyrus, kuriems 
ko nors nemalonaus imtis prieš savo norą nėra reikalo. Ir nesvarbu, ar 
gimęs Roksanos sūnus bus jūsų karalius, ar Perdikas, nors pastarasis 
žada valdyti valstybę kaip globėjas. Jo nuomone, niekas kitas netinka 
karaliumi būti, o tik tas, kuris dar negimęs. Visų skubėjimas yra supran- 
tamas ir pagrįstas, jis tik vienas laukia, tiksliai žinodamas už kiek mėne- 
sių gimdys, ir dargi net tai, kad gims berniukas. O jūs dar abejojate, ar 
pradėtas, ar tik įtariamas, kad pradėtas. Prisiekiu dievu, jei Aleksandras 
vietoje savęs karaliumi būtų palikęs jį, tai iš visų tų priesakų, manau, šito 
vieno nereikėtų vykdyti. Tai kodėl gi jūs nebėgate plėšti turtų? Nes visų 
šitų karališkųjų lobių paveldėtoja iš tikro yra liaudis“. Šitaip pasakęs, 

prasiveržė pro ginkluotus vyrus. O visi tie, kurie nueinančiam davė ke- 
lią, nusekė paskui jį ieškoti grobio. 

Aplinkui Meleagrą susirinko skaitlingas ginkluotų vyrų būrys. Ir vi- 
sas susirinkimas virto maištaujančia minia. Tuo tarpu vienas, iš pačių 
liaudies gelmių, mažai kam makedoniečių pažįstamas, tarė: „Kam reikia 
griebtis ginklų ir pradėti pilietinį karą, jei karalių, kurio ieškote, turite čia 
pat. Kodėl jūs užmiršote Pilypo sūnų Aridėjų? Jis yra ką tik buvusio 
karaliaus Aleksandro brolis, šiuo metu kulto ir apeigų vadovas, o dabar 
vienintelis paveldėtojas. Kuo jis nusikalto? Ir ką padarė, kad jam atima- 
ma net visuotinė tautų teisė? Jei jūs ieškote karaliaus, panašaus į Alek- 
sandrą, tokio niekada nerasite. Jei norite rasti jam artimiausią, tai jis tik 
vienas“. 

Po šių žodžių visas susirinkimas tarsi įsakytas nutilo. Paskui visi 
kartu ėmė šaukti: „Reikia pakviesti Aridėjų, o tuos, kurie be jo pradėjo 
susirinkimą, nubausti mirtimi“. Po to Pitonas, nesulaikydamas ašarų, 
pakilo kalbėti: „Šiuo metu labiausiai apgailėtinas yra Aleksandras, nes 
jam neleidžiama pasinaudoti jo rankų vaisiaus - tokių šaunių valdinių 
ir kareivių dalyvavimu. Tie, kurie rūpinasi tik savo karaliaus vardu ir 
atminimu, visai nemato kitų reikalų. Prieš jaunuolį, kuriam buvo paves- 
tas karalystės valdymas, nedviprasmiškai pasipylė daugybė užgaulių 
žodžių. Jam buvo parodyta daugiau neapykantos, negu Aridėjui panie- 
kos, mat pradėję gailėtis, ėmė jį užtarti. Minia šaukė, kad jie nieko kito 
neprileisią prie valdžios, o tik tą, kuris tam gimęs, ir reikalavo pašaukti 
Aridėjų. Greitai jį pristatė į karaliaus būstinę Perdiko neapkenčiamas 
priešas Meleagras. Kareiviai jį pasveikino kaip Pilypą ir paskelbė kara- 
liumi. Bet tai buvo tik minios balsas. Kilmingieji turėjo kitą nuomonę. 
Vienas iš jų, Pitonas, ėmėsi įgyvendinti Perdiko planą. Jis skiria būsi- 
mam Raksanės sūnui globėjus Perdiką ir Leonatą. Abu jie karališkosios 
giminės ir pridūrė, kad valstybės reikalus Europoje turi tvarkyti Krateras 
ir Antipatras. Tuomet turėjo kiekvienas prisiekti, kad jie pasiduos Alek- 
sandro sūnaus valdžiai. Meleagras su savo draugais pasišalino, ne dėl 
to, kad jautėsi nuskriaustas, o dėl to, kad išsigando bausmės. Bet po to, 
su savimi traukdamas Pilypą, vėl įsiveržė į karaliaus būstinę ir ėmė šaukti, 
kad dėl tos pačios valstybės interesų, esą, reikia balsuoti ką tik pradėtojo 
naujo karaliaus atžvilgiu, jei patys įsitikins amžiaus reikšme ir pamatys, 
kad Pilypo palikuonis dviejų karalių sūnus ir brolis jiems patiems yra 
tinkamiausias. Nei gili jūra, nei platūs ir audros įsupti vandenys negali 
sukelti tokio bangavimo, kokį gali sukelti įsisiūbavusi minia. Ypačjei ji 

gali mėgautis ką tik įgyta, bet neilgai tveriančia laisve. Nedidelis skai- 
čius balsavo už ką tik išrinktą Perdiką, daugiau negu tikėjosi atidavė 
balsus už Pilypą. Nebuvo laiko ko nors ilgai norėti ar nenorėti, galėjo 
apgailėti tik nepasisekusį planą ir patį kandidatą. Minios aistros nukry- 
po į karališkos kilmės palikuonį. Aridėjus, išgąsdintas vadų nuomonės, 
iš susirinkimo buvo pasitraukęs. Jam išeinant, kareivių susirinkimas vei- 
kiau pritilo, negu atvėso. Taigi vėl sugrąžintas, jis apsivilko brolio rū- 
bus, kurie buvo padėti ant sosto. O Meleagras, irgi užsidėjęs krūtinės 
šarvus, pasiėmė ginklus ir kaip palydovas išlydėjo naująjį karalių. Ta- 
čiau falangiečiai, mušdami ietimis į skydus, grasino pasisotinti tų krau- 
ju, kurie bandys užimti jiems nepriklausantį karaliaus sostą. Jie džiaug- 
sis, jei tuose pačiuose namuose ir toje pačioje giminėje liks karaliaus 
sostas. Karaliaus įpėdinis apgins imperijos paveldėjimo teisę. Jie esą įpratę 
gerbti patį karaliaus vardą ir niekas negali jo pasisavinti kaip tik tas, 
kuris karaliumi yra gimęs. Perdikas išsigandęs davė įsakymą saugoti 
patalpą, kame gulėjo Aleksandro kūnas. Iš viso su juo buvo 600 labai 
drąsių vyrų. Priejų dar prisidėjo Ptolomėjus ir karališkoji jaunuolių ko- 
horta. Tačiau milžiniška masė ginkluotų kareivių nesunkiai išlaužė du- 
ris. Į patalpą įsiveržė ir karalius, apsuptas palydovų būrio, kuriam va- 
dovavo Meleagras. Įtūžęs Perdikas kreipėsi į tuos, kurie norėtų ginti 
karaliaus kūną. Tačiau įsiveržėliai iš tolo sviedė į jį ietis. Daug buvo 
sužeistų. Pagaliau vyresnieji amžiumi, nusiėmę šalmus, kad geriau juos 
galėtų atpažinti, kreipėsi į Perdiko šalininkus, kad jie nustotų kovęsi ir 
pasiduotų karaliaus ir daugumos valiai. Pirmasis ginklus padėjo Perdi- 
kas, o po to ir kiti tą patį padarė. Tada Meleagyras patarė nesitraukti nuo 
Aleksandro kūno. Bet jie nusprendę, kad jiems ruošiama pasala, per vi- 
sas keturias puses spruko iš karaliaus kiemo ir nurūko prie Eufrato upės. 

Perdiką ir Leonatą lydėjo gausus kavalerijos būrys, susidedantis iš 
pačių kilmingiausių jaunuolių. Buvo nutarta išeiti iš miesto ir pasitraukti 
į stepes. Tačiau Perdikas, galvodamas, kad pėstininkai kartais gali neiti 
kartu su juo ir kad išvedęs raitelius jis neatrodytų atsiskyręs nuo visos 
kariuomenės, pasiliko mieste. O Meleagras nesiliovė kurstyti karalių, 
kad teisę valdyti reikalinga esą sankcionuoti Perdiko mirtimi. Jeigu šis 
neįveiksiąs savo silpnadvasiškumo, anas vėl sukelsiąs maištą. Jis žinąs, 
kiek anas pasitarnavęs karaliui, tačiau niekas negalįs pasitikėti tuo, ku- 
rio bijosi. Karalius greičiau leido negu pritarė. O Meleagras tylėjimą pa- 
laikė įsakymu ir pasiuntė karaliaus vardu Perdiką surasti. Jei šis nesu- 
tiktų eiti kartu, liepė nužudyti. Kai Perdikui buvo pranešta apie karaliaus 

šalininkų atvykimą, jis lydimas visai dar jaunų vaikinų iš karališkosios 
kohortos, sustojo prie kambario slenksčio ir ėmė gėdinti atvykusiuosius, 
juos vadindamas Meleagro vergais. Jo veidas buvo toks drąsus ir ryžtin- 
gas, kad tie vos kvapą atgaudami išdūmė. Perdikas vaikinams liepė sėsti 
antarklių ir su keletu draugų atvyko prie Leonato, tikėdamasis didesnė- 
mis pajėgomis atremti užpuolimą, jei toks įvyktų. 

Kitą dieną makedoniečiai pastebėjo negerą dalyką: Perdikas atsidūrė 
mirties pavojuje. O Meleagrui už tokį įžūlumą nusprendė atkeršyti gin- 
klais. Šis, jausdamas bręstantį maištą, nuėjo pas karalių ir jį paklausė, 
jukjis pats liepęs suimti Perdiką. Karalius atsakė liepęs prikalbėtas Me- 
leagro. Tačiau nereikią kelti panikos, nes Perdikas gyvas. Paleidus susi- 
rinkimą, Meleagras labiausiai dvejojo dėl raitelių atsimetimo ir nežino- 
damas, ką reikia daryti (nes pats atsidūrė tokiame pavojuje, kokį anksčiau 
priešui rengė), beveik ištisas tris dienas suko galvą nesiryždamas veikti. 
Ir iš tikro karaliaus būstinėje iš paviršiaus viskas vyko po senovei. Ir 
tautų pasiuntiniai lankė karalių, ir armijų vadai dalyvavo, ir būstinės 
prieangyje buvo pilna karaliaus palydovų ir ginkluotų vyrų. Bet savai- 
me kilęs didelis sielvartas buvo visiškos nevilties ženklas. 

Įtarinėdami vienas kitą, niekas nedrįso prieiti arčiau vienas prie kito 
ir pasikalbėti. Kiekvienas pats savyje lukštendamas slaptas mintis, lygi- 
no naująjį karalių su senuoju ir tuo aitrino skausmą dėl netekusio kara- 
liaus. Klausinėjo savęs, kur yra tas, kurio vadovaujami vykdėme jo pla- 
nus. Jie esą palikti vieni tarp laukinių ir priešiškų tautų, kurios progai 
pasitaikius už daugybę padarytų skriaudų pareikalaus jiems bausmių. 
Šitokioms mintims graužiant sielą, buvo pranešta, kad raiteliai, pasi- 
traukę su Perdiku, užėmė Babilono apylinkes ir sulaikė maisto gabeni- 
mą į miestą. Iš pradžių maisto trūkumas, o paskui ir badas prasidėjo. 
Tie, kurie buvo mieste, manė, kad arba reikia susitaikyti su Perdiku, arba 
stoti į- >vą. Tuo metu buvo taip: kaimo gyventojai, bijodami gyvenviečių 
ir kaimų sunaikinimo, bėgo į miestą, o miestiečiai, pajutę maisto stygių, 
traukėsi iš miesto. Vieniems ir kitiems atrodė gyventi svetimoje vietoj 
saugiau. Makedoniečiai, išsigandę pastarųjų panikos, ateina į karaliaus 
būstinę ir pareiškia savo nuomonę. Pagaliau buvo nuspręsta pas raite- 
lius siųsti pasiuntinius ir su jais derėtis: baigti nesantaiką ir padėti gin- 
klus. 

' Karalius skiria pasiuntiniu tesalietį Pasą, megelapolitanietį Amisą ir 
Parilansą. Perdavę karaliaus žodžius, gavo atsakymą: jie padėsią gin- 
klus tik su ta sąlyga, jei karalius jiems išduosiąs nesantaikos kurstyto- 

jus. Gavę tokią žinią, kareiviai nelaukdami įsakymo griebėsi ginklų. Iš- 
girdęs triukšmą, Pilypas išėjo iš karaliaus būstinės ir tarė: „Nereikia 
maištauti, nes besikaunančių pusių naudą paims tas, kas kovoje nedaly- 
vaus. Kartu atsiminkime, kas čia turime reikalą su piliečiais, kurie trokš- 
dami pilietinio karo, skuba sunaikinti susitaikymo viltis. Pabandykime 
pasiųsti antrą delegaciją ir pasižiūrėkime, ar negalime sušvelninti padė- 
ties. Aš manau, kad kol nepalaidotas karaliaus kūnas, kiekvienas norės 
ateiti ir išreikšti jam prideramą pagarbą. Kai dėl manęs, aš esu labiau 
linkęs atsisakyti valdžios, negu ją laikyti piliečių kraujo kaina. Jei nėra 
vilties kitu būdu pasiekti santaikos, aš labai prašau, išsirinkite stipres- 
nį“. Po to su ašaromis akyse nusiima nuo galvos diademą ir laikydamas 
dešinėje rankoje ištiesė, kad paimtų tas, kuris save laiko stipresniu. 

Ši saikinga kalba tiek daug vilties teikėjo sugebėjimams, kuriuos prieš 
tai buvo užtemdęs brolio genialumas. Todėl visi ėmė rejkalauti, kad tai, 
ką išdėstė, teiktųsi įvykdyti. Jis vėl pasiuntė tuos pačius pasiuntinius 
paprašyti, kad jie priimtų Meleagrą kaip trečią vadą. Šis prašymas be 
vargo buvo patenkintas, nes Perdikas norėjo Meleagrą atskirti nuo kara- 
liaus ir be to manė, kad vienas neprilygs dviem. Meleagrui išėjus su 
falanga jo pasitikti, Perdikas atvyko raitelių kvadratų priekyje. Abi armi- 
jos pasisveikinę suėjo kartu, galvodamos, kad taika ir ramybė padarytos 
visiems laikams. 

Bet likimas makedonų tautai ruošė pilietinį karą, nes karalystė nėra 
socialus reiškinys ir be to daug kas jos geidžia. Taigi pirma telkė jėgas, o 
paskui išsklaidė, nes kai ant kūno uždėjo daugiau, negu jis galėjo paneš- 
ti, kitos kūno dalys negalėjo atlaikyti. Taip ir imperija, valdoma vieno, 
būtų galėjusi išsilaikyti, o kai ją ėmė valdyti keletas, žlugo. Todėl visai 
teisingai ir pagrįstai romėnų tauta skelbia, kad už savo gerovę ji yra 
skolinga savo princepsui, kuriam užtekėjo nauja žvaigždė nakties, ku- 
rią mes laikėme galbūt paskutine. Dievaži, tos žvaigždės pasirodymas, o 
ne saulės užtekėjimas, išsklaidė pasauly gaubiančią tamsą, kai tuo tar- 
pu besiginčijantys sąnariai, neturėdami galvos, drebėjo iš baimės. Kiek 
tuomet jis užgesė liepsnojančių židinių? Kiek privertė paslėpti kardų? 
Kokią audrą jis išsklaidė savo netikėtu pasirodymu? Ne tik sužaliavo 
žemė, bet suklestėjo ir imperija. Tegu tik išnyksta pavydas, ir ateinančios 
kartos iš tų pačių namų gal ir ne visam laikui, bet ilgam išskirs šio am- 
žiaus laikus. 

Truputį nukrypau, apmąstydamas valstybės gerovę, dabar grįžtu ir 
vėl pasakosiu iš eilės. Perdikas buvo tos nuomonės, kad vienintelė jo 

išsigelbėjimo viltis yra Meleagro mirtis. Jam esą reikalinga šiam garbėt- 
roškai pasalūnui linkusiam maištauti, didžiausiam savo priešui pa- 
daryti galą. Tačiau didelis apsimetimas trukdė jam užpulti priešą iš 
netyčių. Todėl atrinkęs iš savo dalinio keletą vyrų, slapta juos apmokė, 
kad jie tarsi jam nieko nežinant viešai imtų skųstis, kad Meleagras 
pasidaręs lygus Perdikui. Išgirdęs tokias kalbas Meleagras, degdamas 
pykčiu, apie tai pranešė Perdikui. Šis gi, neva išsigandęs susidarius 
tokiai naujai situacijai, ėmė stebėtis, rodydamas susikrimtusio žmo- 
gaus veidą. Pagaliau sutarė sučiupti tokių kiršinančių kalbų autorius. 
Meleagras padėkojo ir apkabinęs gyrė Perdiko pasitikėjimą ir nuošir- 
dumą. Tuomet juodu paruošia bendrą planą suimti kaltuosius. Nuta- 
ria pagal makedoniečių paprotį apžiūrėti kariuomenę. O ir priežastis 
atrodė tam tinkama: anksčiau buvęs tarp jų nesutarimas. Makedonie- 
čių karaliai paprastai kariuomenę apžiūrėdavo šitokiu būdu. Pačiame 
aikštės pakraštyje, į kurią suvesdavo visą kariuomenę, iš abiejų pusių 
būdavo metami suplėšyto šuns viduriai. Šitame tarpe viename gale sto- 
vėjo ginkluoti raiteliai, kitame ginkluoti pėstininkai. Taigi tą dieną, 
kada buvo paskirtos šitos iškilmės, karalius su drambliais ir raiteliais 
atsistojo prieš pėstininkus, kuriems komandavo Meleagras. Kai pasiju- 
dino raitelių būriai, pėstininkai, atsiminę nesenus kivirčus, staiga išsi- 
gando ir kažko su nerimu laukdami valandėlę suabejojo, ar tik ne į 
miestą ves kariuomenę, nes už raitelių rikiuotės buvo lyguma. Bet bijo- 
dami užgauti kolegų pasitikėjimą, sustojo, pasiruošę kautis, jei kas ban- 
dytų pavartoti jėgą. Kariuomenės artinosi viena prie kitos, liko mažas 
tarpas, skyręs abi rikiuotes. 

Tuomet karalius su vienu raitelių būriu nujojo prie pėstininkų rikiuo- 
tės ir Perdiko prikalbėtas pareikalavo maišto kurstytojus (kuriuos jis pats 
turėjo ginti) atiduoti nubausti, grasindamas su raitelių eskadronais ir 
drambliais pulti visus tuos, kurie atsisakys išduoti juos. Netikėtos grės- 
mės ištikti pėstininkai apstulbo. Nė pats Meleagras ne ką daugiau žino- 
jo ir nedrįso ką nors daryti. Iš esamos padėties atrodė, kad saugiausia 
yralaukti, one provokuoti likimą. Tuomet Perdikas, žiūrėdamas į siau- 
bo apimtus ir vergiškai paklusnius veidus, atskyrė nuo kitų 300 karių, 
kurie kartu su Meleagru buvo pasitraukę, susirinkimo, įvykusio pirmą 
kartą po Aleksandro mirties, ir visos kariuomenės akivaizdoje pastatė 
prieš dramblių rikiuotę. Juos visus sutrypė milžinų kojos, nei Pilypui, 
nei sumanytojui nesikišant ir atrodė, kad tai jis ketina priskirti sau, lyg 
tuo galėtų pateisinti įvykius. 

Tai buvo makedoniečių pilietinių karų ir ženklas, ir pradžia. Meleag- 
ras per vėlai supratęs Perdiko klastą, ramiai stovėjo kareivių būryje, nes 
į jo asmenį tuomet dar niekas nesikėsino. Ir tik matydamas, kad nėra 
vilties išsigelbėti ir kad jo priešai jau ruošia pražūtį, piktnaudžiaudami 
tojo vardu, kurį jis pats buvo padaręs karaliumi, pabėgo į šventyklą. Bet 
jo neapgynė nė šventos vietos neliečiamumas - buvo nužudytas. 


6. Aleksandro imperijos pasidalinimas 


Perdikas nuvedė kariuomenę į miestą ir sušaukė kariuomenės atsto- 
vų pasitarimą. Buvo nutarta imperiją padalyti taip: karalius gavo aukš- 
čiausią jos valdžią. 

Satrapui Ptolomėjui atiteko Egiptas ir pavergtosios Afrikos tautos. 

Leomedontui teko Sirija ir Fenikija. Filotui paskirta Kilikija; Likiją su 
Pamfilija ir didžiąja Frigija gavo Antigonas. 

Į Kariją pasiuntė Kasandrą, o į Lidiją Menandrą. Mažąją Frigiją su- 
jungė su Helespontu ir tai provincijai vadovauti paskyrė Leonatą. 

Kapadokija su Paflagonija perėjo Eumeniui. Jam buvo liepta ginti tą 
sritį iki Trapezundo ir kariauti prieš Ariaratą. Tik jis vienas atsisakė tos 
valdžios. 

Pitonui buvo liepta užimti Mediją, o Lisimachui - Trakiją ir prie Tra- 
kijos esančias palei Juodąją jūrą gentis. 

Tie, kurie valdė Indiją, baktrus, sogdianus ir kitus Okeano ir Raudo- 
nosios jūros pakraščio gyventojus, visi liko savo vietose. Buvo nuspręs- 
ta, kad Perdikas būtų prie karaliaus ir vadovautų karalių lydinčiai armi- 
jai. 

Kai kas manė, kad Aleksandro testamente provincijos buvusios pa- 
skirstytos. Tačiau kaip mes sužinojome, šitos žinios, nors autoriai jas ir 
perduoda, yra pramanytos. Ir iš tikro padalytos imperijos dalyse kiek- 
vienas išlaikė karines pajėgas, kurias buvo susikūręs tam, jei kada nors 
per didelis jo apetitas susidurtų su kliūtimi. Nes truputį anksčiau kara- 
liaus tamai apsimetę norį padėti svetimai valstybei, būdavo užima di- 
džiausias karalystes, prieš tai pasirūpinę pašalinti gentis. Nors ir visi 
buvo vienos ir tos pačios genties ir atskirti nuo kitų savo valdoma terito- 
rija. Mat sunku jiems buvo tenkintis tuo, ką pripuolamai buvo įgiję, nes 
kiekviena pradžia atrodo menka, kas siekia didesnio. Todėl kiekvienam 
atrodė esą tinkamiau padidinti karalystę, negu tokią gauti. 

Praėjo septynios dienos, kai karaliaus kūnas gulėjo sarkofage. Tuo 
tarpu užmiršę iškilmingas apeigas visi rūpinosi duoti imperijai naują 

formą. Nėra krašto, kuriame būtų didesni karščiai negu Mesopotamijoje. 
Jeigu jie užklumpa gyvulius plikame lauke, daugelis gyvulių nugaišta. 
Saulė ir dangaus karštis būna toks didelis, kad viskas tarsi išdega. Van- 
dens šaltinių irgi yra nedaug, be to vietos gyventojai tuos pačius stengia- 
si suktai nuslėpti: jie patys naudojasi, o ateiviui nežinomi. 

Kai pagaliau draugai rado laiko pasirūpinti mirusiojo kūnu, įėję ne- 
matė, kad bent kiek lavonas būtų pradėję gesti arba pamėlynavęs. Veido 
žvalumas, kuris taip pat yra gyvybės atspindys, nebuvo išnykęs. O kai 
buvo liepta Egipto ir chaldėjų specialistams pagal jų papročius apdoroti 
kūną, pradžioje jie nedrįso rankomis prisiliesti, nes atrodė kaip gyvas. 
Pagaliau paprašę, kad jiems, mirtingiesiems, būtų duota teisė ir leidimas 
priejo prisiliesti, išvalė kūną ir auksinį sarkofagą prikimšo kvapių me- 
džiagų. Ant galvos uždėjo karališkus papuošalus. Daugelis manė, kad 
jis buvo nunuodytas, kad Antipatro sūnus tėvo įsakymu į karaliaus tar- 
nų tarpą buvo įstatęs žmogų, vardu Jolą. 

Dažnai Aleksandras sakydavęs, kad Antipatras siekiąs karaliaus sos- 
to, kad jis per daug puikuojasi valdytojo valdžia ir pučiasi dėl Spartos 
pergalės, įsikalęs sau į galvą, kad viskas priklausę nuo jo. Taip pat buvo 
manoma, kad Krateras su veteranų kareivių būriu buvęs pasiųstas jo 
nužudyti. Onuodų veikimas, kurie randami Makedonijoje, yra toks stip- 
rus, kaip žinome, kad net geležį tirpdo. Juos galima laikyti tik arklio 
kanopoje. Šaltinis, iš kurio trykštąs tas pražūtingas nuodas, vadinasi 
stygas. Juos atgabeno Kasandras ir perdavė broliui Jolui, o šis ipylė jų į 
karaliaus paskutinę puotos taurę. Nors apie šitą buvo kalbama, tačiau 
galybė tų, kuriuos lietė tos šnekos, viską nutrynė. Nes Antipatras užėmė 
ne tik Makedoniją, bet įsiveržė ir į Graikiją. Pagaliau jis griebė Aleksan- 
dro giminę; visus, net tolimiausius gimines, išžudė. Bet Ptolomėjus, ku- 

didžiausioje pagarboje. 

